
Padėkos 


Norėčiau padėkoti savo vyrui 
Colinui Broadway už knygos rašymo metu 
suteiktą praktinę pagalbą ir meilę. 


2002 


Asmeniškai ir konfidencialiai Visterijų skersgatvis 


Didžiai gerbiamam Ešbis de la Zukas 
Toniui Bleirui, MP KA Lesteršyras 

Douning Strytas 10 2002, rugsėjo 29-oji 

Vaitholas 

Londonas SW1A 


Gerbiamas pone Bleirai, 

Galbūt prisimenate mane - mes susitikome Norvegijos odos 
pramonininkų priėmime Bendruomenių Rūmuose 1999-aisiais. 
Mus supažindino Pandora Braitvait, dabar ministro patarėja 
Braunfyldui atkurti, ir mes trumpai pasišnekėjome apie BBC. 
Pokalbio metu išreiškiau nuomonę, kad korporacijos požiūris į 
provincijos scenaristus — gėdingas. Deja, Jūs buvote pakviestas į 
tolimą kambario kampą spręsti kažkokios skubios problemos. 

Rašau Jums, norėdamas padėkoti, kad įspėjote mane apie gre- 
siantį Kiprui pavojų, keliamą Sadamo Huseino masinio naikini- 
mo ginklų. 

Esu užsisakęs savaitės atostogas Kipre, Pafose, „Atėnės“ vieš- 
butyje, sau ir savo vyresniajam sūnui. Tai - pirmoji lapkričio sa- 
vaitė. Viskas man kainavo 571 svarą be oro mokesčių. 

Mano kelionių konsultantas Džonis Bondas iš kompanijos Leit- 
san Ltd pareikalavo, kad sumokėčiau 57 svarus 10 pensų rankpi- 
nigių, tą aš ir padariau rugsėjo 23-iąją. Įsivaizduokite, kaip supa- 
nikavau, kai kitą dieną įsijungęs televizorių išgirdau Jus teigiantį 
Bendruomenių Rūmams, kad Sadamas Huseinas galėtų užpulti 
Kiprą su savo masinio naikinimo ginklais per 45 minutes! 

Tuojau pat paskambinau Džoniui Bondui ir atšaukiau atosto- 
gas. (Jei įspėjimas trunka tik 45 minutes, tai būdamas paplūdimy- 
je galiu neišgirsti Užsienio reikalų ministerijos pranešimo, todėl 
negaliu rizikuoti.) 

Štai kokia mano bėda, pone Bleirai. Leitsan Ltd atsisako man 
grąžinti rankpinigius, kol pateiksiu jiems įrodymų, kad: 

a) Sadamas Huseinas turi visą krūvą masinio naikinimo ginklų. 

b) Jis gali juos panaudoti per 45 minutes. 

c) Jie gali pasiekti Kiprą. 

Džonis Bondas, kurio, pasak jo kolegų, vakar „nebuvo prie 
darbo stalo“ (įtariu, kad jis dalyvavo „Sustabdyk karą“ žygyje), 
išdrįso suabejoti Jūsų teiginių Rūmams teisingumu! 

Ar būtų galima išsiųsti ranka rašytą patvirtinimą, kad Kiprui 
gresia pavojus, kurį galėčiau perduoti Džoniui Bondui, ir taip at- 
gauti kišenpinigius? Man būtų gaila prarasti 57 svarus 10 pensų. 

Jums atsidavęs, sere, 
Adrianas Moulas 


P. S. Gal galėtumėte pasiteirauti savo žmonos Čerės, ar ji nesutik- 
tų būti pakviesta pakalbėti per Lesteršyro ir Ratlendo kūrybinio 
rašymo grupės literatūrinius pietus šių metų gruodžio 23-iąją? 
Vilas Selfas nuvylė mus - pasielgė iš tiesų atžariai. Mes negrąži- 
name mokesčių ar išlaidų, tačiau, manau, mūsų grupė jai pasiro- 
dys gyvybinga ir stimuliuojanti. 

Kad ir kaip ten būtų, pone Bleirai, ir toliau gerai darbuokitės. 


Šeštadienis, 2002 metų spalio 5-oji 


Šiandien apžiūrėjau butą palėpėje senojoje baterijų gamyklo- 
je, Rat Varfe. Markas B'astardas, nekilnojamojo turto agen- 
tas, pasakė man, kad nuosavybę, esančią Kanalo pakrantėje, 
grobstyte grobsto ta gauja, kuri nusiperka butus, o paskui juos 
išnuomoja. Butas puikioje vietoje, penkios minutės kelio pa- 
krantės takeliu iki knygyno, kur aš dirbu. Palėpėje vienas di- 
delis kambarys ir vonios kambarys stiklo blokelių sienomis. 


Spalis 13 


Kai Markas B'astardas nuėjo pasisioti, aš galėjau įžvelgti 
neaiškius jo kontūrus, taigi jei pirksiu šį butą, paprašysiu 
motiną parūpinti man užuolaidas. 

ĮZengiau į balkoną iš tampraus plieno tinklo pasigėrė- 
ti vaizdu. Apačioje, tviskėdamas rudens saulės šviesoje, 
driekėsi kanalas. Nusklendė gulbių būrys, nuskrido pilkas 
paukštis, po tiltu pasirodė valtis. Kai ji plaukė pro mano 
balkoną, barzdotas vyras su plaukais, surištais į Žilą, ne- 
tvarkingą uodegėlę, pamojavo man ir sušuko: „Miela po- 
pietė!“ Valties gale mačiau skalbiančią jo žmoną. Ji pastebė- 
jo mane, tačiau nepamojavo. 

Kol pratinausi prie vietovės atmosferos, Markas B'astar- 
das buvo taktiškai pasišalinęs. Tačiau dabar jis atėjo pas 
mane ir parodė keletą originalių bruožų - tikros rūgšties 
išdegintas Žymes grindlentėse, kablius, ant kurių kabėdavo 
tamsinančios žaliuzės karo metu. 

Paklausiau, kuo turės virsti pastoliais apramstytas pasta- 
tas kaimynystėje. 

— Manau, viešbučiu, - tarė jis. 

Paskui jis man pasakojo, kad Erikas Šiftas, metalo laužo 
multimilijonierius, kuriam priklauso besąlygiška nuosavy- 
bės teisė į mano butą, yra nupirkęs visą Rat Varfą ir ruošiasi 
šią Lesterio dalį padaryti tokią pat, kaip ir Kairioji Krantinė 
Paryžiuje. | | 

Prisipažinau Markui, kad visuomet norėjau lieti akvareles. 

Jis linktelėjo ir tarė: 

— Tai puiku, - tačiau susidariau tokį įspūdį, kad jis nesu- 
prato, apie ką kalbu. 

Markas ilgesingai apžvelgė tuščią baltos sienos erdvę ir 
pasakė: 

— Norėčiau gyventi tokioje vietoje, tačiau turiu tris vai- 
kus, jaunesnius nei penkerių, 0 žmona nori sodo. 

Užjaučiau jį ir pasakiau, kad dar visai neseniai aš visą 
laiką auginau du berniukus, tačiau dabar septyniolikmetį 
Gleną auklėja Britų armija, o devynmetis Viljamas išvyko 
su savo motina gyventi į Nigeriją. 

B'astardas pavydžiai pažvelgė į mane ir tarė: 

— Toks jaunas, o jau atsikratei vaikais. 

Pasakiau jam, kad man - trisdešimt ketveri su puse ir kad 
dabar toks metas, kai pirmą kartą noriu pasikeisti. 

Po to, kai B'astardas atkreipė mano dėmesį į vientiso granito 
padėklą sūriams ant virtuvės darbastalio, sutikau pirkti šį butą. 

Prieš išeidamas aš vėl nuėjau į balkoną - norėjau dar kar- 
tą viską apžvelgti. Už tolimo daugiaaukščio mašinų garažo 
leidosi saulė. Kitame krante keliu nuskuodė lapė, dantyse 
nešdamasi Tesco maišelį pirkiniams. Kažkokia ruda būtybė 
(manau, vandeninis pelėnas) nuslydo į kanalą ir dingo iš 
akių. Pro šalį didingai praplaukė gulbės. Didžiausioji pa- 
žvelgė tiesiai į akis, tarsi sakydama: „Sveikas atvykęs į savo 
naujuosius namus, Adrianai.“ 


22.00 

Nuėjau į virtuvę, pritildžiau radijo garsą ir pranešiau tė- 
vams, kad kaip įmanoma greičiau pasistengsiu išsikrausty- 
ti iš jų atliekamo kambario į butą palėpėje senojoje baterijų 
gamykloje, Rat Varfe, Lesteryje. 

Išgirdusi šias naujienas motina negalėjo paslėpti susiža- 
vėjimo. Tėvas nusišaipė: 

— Senoji baterijų gamykla? Tavo senelis ten kadaise dir- 
bo, tačiau turėjo išeiti, kai nuo žiurkės įkandimo užsikrėtė 
kraują. Manėme, jau teks jam nupjauti koją. 

Mano motina paklausė: 

— Rat Varfas? Ar tik ne ten kitais metais atidaromi nakvy- 
nės namai? 

Atsakiau: 

— Jus klaidingai informavo. Visame tame rajone kuriamas 
Lesterio kultūros centras. 

Kai paprašiau motinos pasirūpinti kokiomis nors užuo- 
laidomis mano tualetui su siena iš stiklo blokelių, ji sarkas- 
tiškai atsakė: 

— Atsiprašau, bet manau, kad tu mane painioji su ta, ku- 
rios namuose galima rasti adatą ir siūlų. 


Spalis 15 


Septintą valandą mano tėvas pagarsino radiją ir mes 
klausėmės naujienų. Britanijos karo vadai norėjo Žinoti, 
koks bus jų vaidmuo, jei Britanija pradės karą su Iraku. Ak- 
cijų kainos vėl nukrito. 

Tėvas trenkė galva į stalą ir tarė: 

— Nužudysiu tą niekšą finansų patarėją, kuris įkalbėjo 
mane investuoti pensiją į „Teisingą gyvenimą . 

Kai pasigirdo pagrindinė „Arčerių“ melodija, tėvai grie- 
bėsi cigarečių, prisidegė jas ir truputį išsižioję sėdėjo klau- 
sydamiesi žemės ūkio muilo operos. Jie viską daro kartu, 
taip dar sykį mėgina išsaugoti santuoką. 


Mano tėvai - pagyvenę, penkiasdešimt devynerių ir šešias- 
dešimt dvejų, staigaus kūdikių bumo kartos atstovai. Vis 
laukiu, kada jie pripažins savo senyvą amžių ir ims elgtis 
taip, kaip elgiasi kiti pagyvenę žmonės. Norėčiau regėti juos 
vilkinčius smėlio spalvos striukėmis, mūvinčius poliesterio 
kelnėmis, kad žili mano mamos plaukai būtų sugarbanoti 
kaip žiedinis kopūstas ilagalaikiu sušukavimu, tačiau nė 
vienas iš jų nepasiduoda. Jie vis dar įsispraudę į akmens 
kietumo džinsus ir juodus, odinius įliemenuotus švarkus. 

Tėvas tiki, kad jei užsiaugins ilgus žilus plaukus, kiti ma- 
nys, jog jis sukosi muzikos versle. Vargšas kvailys apgaudi- 
nėja save. Jis visuomet atrodys kaip išėjęs į pensiją šildytu- 
vų pardavėjas. 

Dabar jis visą laiką turi dėvėti beisbolo kepuraitę, nes 
viršugalvis prapliko, atsiliepė jaunystės kvailumas: vieno 
bernvakario metu, išgėręs dešimt pintų Everards Bitter, jis 
sutiko, kad jam nuskustų galvą ir viršugalvyje žaliu rašalu 
ištatuiruotų: „Aš - mulkis.“ 

Laimė, bernvakaris vyko savaitę prieš vestuves, tačiau 
aišku, kodėl vienintelėje mano tėvų vestuvinėje nuotrauko- 
je tėvas atrodo kaip kaltinamasis Abelis Magvičius iš „Di- 
džiųjų lūkesčių“. 

Tėvas išnaikino kitas tatuiruotes, remiamas Britanijos 
sveikatos apsaugos tarnybos, tačiau jie nefinansavo to už- 

rašo žaliu rašalu panaikinimo. Tam jam reikėtų gydytis la- 
zeriu Harli Stryte ir sumokėti daugiau nei tūkstantį svarų. 
Mano motina vertė jį skolintis iš banko, tačiau tėvas atkirto, 
kad lengviau ir pigiau dėvėti kepuraitę. Motina sako, kad 
praranda kantrybę skaitydama „Aš - mulkis“, kai tėvas lo- 
voje atsuka jai nugarą. Matyt, dažniausiai jis taip ir daro. 


23. 00 
Išsimaudžiau naudodamasis motinos svarainių ir abriko- 
sų kapniuoju aliejumi. Jis pasklido ant vandens paviršiaus 
tarsi naftos šleifas, pražudęs didžiąją Naujosios Škotijos 
faunos dalį. Kol nusiprausiau tą lipalą nuo kūno, reikėjo 
turkštis po dušu ketvirtį valandos. 

Žiūrėdamas į du veidrodžius išsimatavau plikę. Ji dabar 
tokio dydžio kaip Trebor Extra stiprus mėtinis saldainis. 

Pasitikrinau elektroninį paštą. Buvo vienas laiškas iš se- 
sers Rouzės. Ji rašė, kad mąsto apie išėjimą iš Hullo Univer- 
siteto, nes nusivylė nanobiologija. Ji sako, kad reikia visą 
laiką padėti Saimonui, savo vaikinui, nugalėti įprotį vartoti 
kreką. Ji prašė manęs nepasakoti tėvams apie savo dilemą, 
nes abu tikrai priešiškai „nusiteikę“ prieš narkomanus, var- 
tojančius kreką. 

Dar buvo įprastinių šiukšlių - reklaminių laiškų, siūlan- 
čių paiilginti man penį. 


Sekmadienis, spalio 6-oji 
Jaunas mėnuo 


Mano motina visą dieną slampinėja po namus su chalatu. 
Trečią po pietų aš paklausiau, ar ji ketina susišukuoti ir ap- 
sirengti. Ji atsakė: 

— O kam? Tėvas nepastebėtų, net jei vaikščiočiau nuoga, 
su rože dantyse. 

Mano tėvas visą dieną sėdėjo prie stereogrotuvo, leisda- 
mas Rojaus Orbisono įrašus. 


Spalis 17 


Aišku, jų santuoka jau seniai suirusi. Panašiai kaip Ber- 
gmano filme. Gal reikėtų jiems pasakyti, kad jų brangiau- 
sioji dukrelė kažin ar kada nors laimės Nobelio premiją, 
nes ji renkasi ne laboratoriją, o narkomanų reabilitaciją. 
Jie truputėlį pagyvėtų ir imtų kalbėtis vienas su kitu. Cha 
cha cha. 

Praleidau popietę rašydamas laiškus. Kai ėjau iš namų 
prie pašto dėžutės, motina pasakė: 

— Tu vienintelis iš mano pažįstamų, kuris naudojasi lė- 
tuoju paštu. 

Aš atsakiau: 

— Otu- vienintelė, vis dar tikinti, kad rūkymas - naudin- 
gas plaučiams. 

Ji paklausė: 

— Kam tu rašai? 

Nenorėjau jai sakyti, jog rašau Džordanai ir Deividui 
Bekhemams, taigi išskubėjau iš namų, kol ji nepastebėjo 
pavardžių ir adresų ant vokų. 


Džordanai Visterijų skersgatvis 
C/o Daily Star Ešbis de la Zukas 
10 Lower Thames gatvė Lesteršyras 
Londonas EC3 2002 m. spalio 6 d. 


Brangioji Džordana, 

Rašau knygą apie šlovę ir apie tai, kaip ji sugriauna žmonių 
gyvenimus. Žinau, apie ką kalbu. 1990-aisiais aš buvau Žvaigždė, 
turėjau savo laidą per kabelinę televiziją, kuri vadinosi „Gardie- 
ji mėsgaliai“. O paskui šlovės mašina išspjovė mane lauk, vieną 
gražią dienąji ir jus ten išmes. 

Norėčiau susitarti dėl interviu mums abiem patogiu laiku. Jūs 
turėsite atvykti čia, į Lesterį, nes aš dirbu visą darbo dieną. Man 
tinka sekmadienio popietės. 

Beje, visai neseniai su tėvu aptarinėjome jūsų krūtis. Abu nuta- 
rėme, kad jos labai jaudinančios. Mano tėvas sakė, kad vyras gali 
amžiams dingti tame tarpelyje tarp krūtų. 

Mano draugas Parvezas apibūdino jas kaip masinio naikinimo 
ginklus, o mano chiropraktikas numatė, kad ateityje jūs kentė- 
site nuo stuburo apatinės dalies susirgimų, kurias sukels svoris, 
nešiojamas ant krūtinės ląstos. Sklinda kalbos, kad jūs ketinate 
įsitaisyti didesnius implantus. Maldauju dar pagalvoti apie tai. 
Prašau susisiekti su manimi nurodytu adresu. Gaila, tačiau ma- 
nau, kad negalėsiu pasiūlyti atlyginimo ar padengti išlaidų, bet 
jūs, žinoma, gausite knygos kopiją (darbinis pavadinimas: „Šlovė 
ir beprotybė“). 

Jūsų, madam, 
nuolankiausias ir paklusniausias tarnas 


A. A. Moulas 
Deividui Bekhemui Visterijų skersgatvis 
c/o Jungtinis Mančesterio futbolo klubas Ešbis de la Zukas 
Senasis Trafordas Lesteršyras 
Mančesteris M16 2002, spalio 6 d. 


Brangusis Deividai, 

Prašau nepagailėti keleto akimirkų tam, kad perskaitytumėte 
šį laišką. Aš — ne kvailas futbolo sirgalius, reikalaujantis nuotrau- 
kos su autografu. 

Rašau knygą apie šlovę ir apie tai, kaip ji sugriauna Žmonių 
gyvenimus. Žinau, apie ką kalbu. 1990-aisiais pats buvau garse- 
nybė ir turėjau savo laidą per kabelinę televiziją, laida vadinosi 
„Gardieji mėsgaliai“. 

Norėčiau susitarti dėl interviu mums abiem patogiu laiku. Jūs 
turėsite atvykti čia, į Lesterį, nes aš dirbu visą darbo dieną. Man 
tinka sekmadienio popietės. 

Prašau nejįsižeisti dėl to, ką pasakysiu - gal jūs dar nebuvote 
gimęs, kai mokyklose mokė gramatikos — tačiau atrodo, kad jūs 
nežinote gramatinės sakinių konstrukcijos pagrindų, pavyzdžiui, 
praėjusį vakarą per televiziją pasakėte: „Mačiau Viktoriją vidiake, 
kai ji buvo su Spice Girls, ir, vadinas, ir pasakiau bičui, kad sakyč, 
kad išvydau mergiotę, kurią norėč' vesti.“ 


Spalis 19 


Tas sakinys turėtų skambėti taip: mačiau Viktoriją vaizdajuos- 
tėje, kai ji buvo viena iš Spice Girls, ir pasakiau savo bičiuliui, kad, 
mano manymu, išvydau merginą, kurią norėčiau vesti. 

Prašau susisiekti su manimi nurodytu adresu. Gaila, tačiau 
manau, kad negalėsiu pasiūlyti atlyginimo ar padengti išlaidų, 
bet jūs, žinoma, gausite knygos kopiją (darbinis pavadinimas: 
„Šlovė ir beprotybė“). | 

Jūsų, sere, 
nuolankiausias ir paklusniausias tarnas 
A. A. Moulas 


Pirmadienis, spalio 7-oji 


Eidamas į darbą paskambinau savo teisininkui Deividui 
Barvelui. Jo sekretorė Andžela pasakė: 

— Ponui Barvelui astmos priepuolis, jį sukėlė naujas kili- 
mas, paklotas savaitgalį. 

Patariau jai laukti laiško iš Marko B'astardo dėl lizingo 
4 skyriui, Senoji baterijų gamykla, Rat Varfas, Grand Junion 
kanalas, Lesteris. 

Ji karčiai tarė: 

— Nieko nesakysiu ponui Barvelui. Tai aš atlieku visą dar- 
bą. Ojis tik sėdi už stalo ir krapštosi su inhaliatoriumi. 

Turėjau palaukti dešimt minučių prie parduotuvės; po- 
nui Karlton-Hėjui sunkiai sekėsi rasti vietą mašinai. Stebė- 
jau jį einantį Hai Strytu. Jis atrodė, lyg vos pavilktų kojas. 
Nežinau, kiek ilgai jis dar sugebės tvarkyti parduotuvę. To- 
kia jau mano dalia. 

Jis tarė: 

— Baisiausiai atsiprašau, kad tu, brangusis, turėjai laukti. 

Paėmiau iš jo raktus ir atrakinau duris. Vos tik patekęs 
į vidų, jis atsirėmė į naujausias biografijas, kad atgautų 
kvapą. 

Tariau jam: 

- Jei turėtume čia keletą kėdžių ir sofų, kaip aš siūliau, 
galėtumėte patogiai įsitaisyti. 

Jis atsakė: 

— Brangusis Adrianai, mes - ne prieglauda, mes - knygų 
pardavėjai. 

Atsakiau: 

— Klientai šiais laikais tikisi, kad knygyne galės prisėsti, 
jie taip pat viliasi puodelio kavos ir to, kad galės apsilankyti 
tualete. 

Jis tarė: 

— Tinkamai išauklėtas asmuo šlapinasi ir kakoja, ir geria 
kavą prieš išeidamas iš namų. 

Dieną mus aplankė įprastinis skaičius kuoktelėjusių 
žmonių. Garinio traukinio entuziastas su rausvai gelsva 
barzda ir lipnia juostele suklijuotais akiniais paklausė ma- 
nęs, ar neturime 1954-ųjų Transsibiro geležinkelio rusiško 
tvarkaraščio. Parodžiau jam mūsų Geležinkelio skyrių ir 
pasiūliau jam peržiūrėti apipelėjusius įrašus, kuriuos po- 
nas Karlton-Hėjus užsispyrusiai laiko lentynose. 

Moteris, apsikirpusi ežiuku ir su tabaluojančiais auska- 
rais, paklausė, ar mes nenorėtume įsigyti pirmojo „Moters 
eunuchės“ leidimo. Aš būčiau jo nepirkęs. Knyga buvo 
labai prastos būklės, be aplankalo, puslapiai prirašinėti 
pastabų ir šauktukų raudonu rašalu. Tačiau įsikišo ponas 
Karlton-Hėjus ir pasiūlė moteriai penkiolika svarų. Kar- 
tais jaučiuosi taip, tarsi dirbčiau labdaros parduotuvėje, o 
ne seniausiame Lesterio supirktų daiktų bei knygų anti- 
kvariate. 

Tačiau, kai mes jau ketinome uždaryti parduotuvę, įėjo 
jauna moteris ir paklausė, ar neturime kopijos „Minkšti bal- 
dai regentės lėlių nameliui“. Kiek supratau, jos figūra bei 
veidelis buvo visai neblogi. Ji turėjo plonus riešus ir tokius 
pirštus, kurie man patinka. Taigi praleidau kiek laiko, apsi- 
mesdamas, kad rausiuosi krūvose. 

Tariau: 

— Ar esate tikra, kad egzistuoja knyga tokiu pavadinimu? 

Ji sakė, jog kartą turėjo šią knygą, tačiau paskolino drau- 
gei, besidominčiai lėlių nameliais, o ši emigravo į Australiją 
ir išsivežė knygą. Aš užjaučiau ją ir išvardijau visas kny- 
gas, kurias jau seniai paskolinau ir daugiau nebeišvydau. Ji 
pasakė man, kad turi aštuoniolikos lėlių namelių kolekciją 
ir kad pati pagamino daugumą minkštų baldų - aptraukė 
medžiaga mažytes kėdutes ir pakabino mažulytes užuolai- 
dėles. Užsiminiau, kad man kraustantis į naują butą palė- 
pėje reikės užuolaidų, ir paklausiau, ar tai jos nedomina. Ji 
atsakė, kad ilgiausios jos siūtos užuolaidos buvo tik šešių 
colių. 

Plaukus ji galėjo truputėlį pasidažyti plaunamuoju šam- 
pūnu, kad būtų ryškesni, tačiau už akinių stiklų švytėjo 
puikios mėlynos akys. 

Pasakiau, kad šį vakarą, grįžęs namo, paieškosiu infor- 
macijos internete ir paprašiau jos paskambinti rytoj. Pa- 
klausiau, kuo ji vardu, ir paprašiau telefono numerio. 

— Mano vardas M. Flauers, - tarė ji. - Aš neturiu mobi- 
liojo, nes tai žalinga sveikatai, tačiau jūs galite susisiekti su 
manimi tėvų laidiniu telefonu. - Ir ji davė man numerį. 


Ponas Karlton-Hėjus tarė: 

— Ji dirba „Kaimo organikoje“, sveiko maisto parduotu- 
vėje turguje. 

Nuėjome į knygyno gilumą. Aš suskaičiavau pajamas; 
ponas Karlton-Hėjus sėdėjo už savo stalo rūkydamas pyp- 
kę ir skaitė knygą „Persija: Civilizacijos lopšys“. 

Paklausiau jo, kas gi nutiko Persijai. 

Jis atsakė: 

— Ji virto Iraku, brangusis. 


Grįžęs namo į Ešbį de la Zuką, nuskubėjau į savo kambarį, 
įsijungiau nešiojamąjį kompiuterį ir Google paieškai patei- 
kiau „Minkšti baldai regentės lėlių nameliui“. Paieška davė 
281 tinklalapį. Įėjau į Woodbooks.com ir čia man pasiūlė De- 
reko ir Šeilos Roubotomų knygą, pavadinimu „Tam tikro 

laikotarpio lėlių namelių baldų gamyba“, tačiau čia nebuvo 
paminėtas būtent Regentystės laikotarpis, taigi tada pamė- 
ginau MakMurėjaus knygas, kur man buvo pasiūlytos dvi, 
galbūt tinkamos: „Minkšti baldai jūsų lėlių nameliui“ už 
14.95 dolerio ir „Miniatiūrinis siuvinėjimas Jurgio laikų lė- 
lių nameliui: karalienės Anos, ankstyvojo ir vėlyvojo Jurgio 
ir Regentystės periodų stilius“ už 21 dolerį 95 centus. 

Tuojau pat paskambinau M. Flauers duotu numeriu. 

Atsiliepė kažkoks vyras. Jis subaubė: 

— Čia Maiklas Flauersas. Su kuo kalbu? 

Pasakiau, kad aš - Adrianas Moulas iš knygyno ir norė- 
čiau pakalbėti su panele ar ponia Flauers. 

Vyras sušuko: 

— Merigold! Vyrukas iš knygyno! 

Taigi ji - Merigold Flauers. Nenuostabu, kad nepasakė 
savo vardo ir pavardės.* Ji nesiskubino prieiti prie telefo- 
no. Laukdamas girdėjau, kaip kažkur Rolfas Haris dainuoja 
„Džeiką Pegą“. Pasibaigus šiai dainai, prasidėjo „Du maži 
berniukai“. Ar įmanoma, jog kas nors iš Merigold šeimos 
turėjo ilgai grojančią plokštelę, kasetę, kompaktinę plokšte- 
lę arba vaizdajuostę su dainuojančiu Rolfu Hariu ir dabar 
iš tiesų klausėsi jo? 

Galų gale Merigold ramiai tarė: 

— Labas. Atsiprašau, kad taip užgaišau. Man nelabai se- 
kėsi su aviganio pyragu. 

— Valgyti ar gaminti jį? - pajuokavau. 

- Žinoma, gaminti, - atkirto ji rūsčiai. - Jei lygiai neišdės- 
tysi morkų griežinėlių, viskas bus sugadinta. 

Pritariau tam ir pasakiau, kad ji, tikriausiai kaip ir aš, — 
perfekcionistė. Papasakojau jai apie knygas, kurias radau. 
Ji sakė, kad jau turi „Minkštus baldus jūsų lėlių nameliui“, 
tačiau, atrodo, susidomėjo „Miniatiūriniu siuvinėjimu“ ir 
paprašė, kad užsakyčiau šią knygą. | 


* Marigold (angl.) - medetka, flowers (angl.) - gėlės (čia ir to- 
liau - vert. past). 


Spalis 23 


Norėdamas tęsti pokalbį telefonu, paklausiau, ar lėlės 
gyvena namuose su palėpėmis. Merigold atsakė, kad susi- 
sieks su Nacionaline miniatiūros entuziastų asociacija, ku- 
rios narė ji buvo, ir kad tai bus jos kitas projektas. 

Padėjęs ragelį, pajutau tą seną jausmą - džiaugsmo ir 
baimės samplaiką, kurį juntu prieš įsimylėdamas. 


Antradienis, spalio 8-0ji 


Praėjusį vakarą įvyko neįtikimas sutapimas. Mano motina 
atšildė aviganio pyragą, kurį buvo pagaminusi prieš keletą 
savaičių. Morkos buvo chaotiškai išbarstytos. Iš tiesų - tai 
ženklas. Paklausiau motinos, kas privertė ją ištraukti aviga- 
nio pyragą iš šaldiklio. „Alkis“, - atsakė ji. 


Trečiadienis, spalio 9-oji 
Laiškas iš Gleno 


Karališkasis pervežimų ir tiekimo korpusas 
Dypkat kareivinės 
Sarėjus 


Brangus Tėti, 

Tikiuosi, tau sekasi gerai. Man viskas puiku. Atsiprašau, kad 
anksčiau neparašiau. Buvau labai užsiėmęs atlikdamas pagrindi- 
nį parengimą. Mus verčia žygiuoti 24 val. septynias dienas per 
savaitę. Tai tik riksmai ir sarkazmas. Kai kurie vaikinai naktimis 
miegamuosiuose verkia. Kartais trokštu pabėgti ir grįžti namo, 
Tėti. Tikiuosi priprasti. Ar atvyksi į mano išvykimo paradą penk- 
tadienį, lapkričio pirmąją? Norėčiau, kad atvyktų mama, senelė ir 
senelis. Žinau, kad Viljamas negali atvykti, nes jis Afrikoj. Manau, 
kad tu, Tėti, nesi teisus, kad išsiuntei Viljamą gyventi su jo mama. 
Juk tu jį užauginai. Turėjai pasilikti jį čia, Anglijoje, su savimi. Ži- 

nau, kad Džo Džo puiki, tačiau Viljamas nekalba nigerietiškai, jam 
nepatinka tas maistas. Vieną vakarą išvydau Pandorą per teliką. 
Pasakiau kai kuriems vaikinams, kad ji buvo mano tėčio mergina, 
tačiau niekas nepatikėjo, nes ji tokia snobė. Tėti, jie dabar šaiposi 
iš manęs ir vadina mane Baronu Botu. Šitiek naujienų. 
Šilčiausi linkėjimai 
Tavo sūnus Glenas 


Ką tik prisiminiau, pasakyk senelei Paulinai, kad jai reikės dėvėti 
skrybėlę. Toks įstatymas. 


Kodėl jis pridėjo „tavo sūnus“? Kiek kitų Glenų, tarnau- 
jančių armijoje, aš pažįstu? 

Parodžiau motinai Gleno laišką. 

Ji tarė: 

— Dėvėsiu audinių skrybėlę, kuri jau trisdešimt metų guli 
spintoje. Manau, armijos parado metu juk nebus Žmonių, 
protestuojančių prieš kailius? 


Ketvirtadienis, spalio 10-0ji 


Šį rytą į parduotuvę užėjo vidutinio amžiaus rubuilis ir pa- 
prašė švarios Džono Apdaiko knygos „Porelės“. 

Tariau, kaip manau, visiškai sąmojingai, kad iš tiesų švari 
knyga „Porelės“ yra oksimoronas. 

Storuliukas susierzinęs paklausė: 

— Tai ar turite ją, ar ne? 

Ponas Karlton-Hėjus nugirdo mūsų pokalbį ir jau rau- 
sėsi tarp amerikietiškos literatūros kietais viršeliais. Radęs 
„Poreles“ jis įteikė knygą į putnias storuliuko rankas, saky- 
damas: 

- Žavus socialinis dokumentas apie seksualinius įpročius 
tų, kurie turi per daug laisvo laiko. 

Storuliukas suniurnėjo perkąs knygą. Pastebėjau, kad iš- 
eidamas iš parduotuvės jis pažvelgė į mane, ir tikrai išgir- 


Spalis 25 


dau sumurmant „idiotas“. Nors, mąstydamas apie tai vė- 
liau, nusprendžiau, kad jis galėjo pasakyti „oksimoronas“*. 


Šią popietę, apsilankęs Karališkosios ligoninės akių klini- 
koje, man paskambino Naidželas. Manoma, kad jis - mano 
geriausias draugas, tačiau jau daugiau kaip šešis mėnesius 
jo nemačiau. 

Paskutinį kartą kalbėjau su juo telefonu. Jis sakė nega- 
lįs pakęsti gėjų klubų provincijoje, kur jie trinasi kartu tam, 
kad būtų įteisinti ir palaikytų vienas kitam draugiją, o ne 
kaip Londono klubuose dėl „muzikos ir sekso“. 

Aš pasakiau, kad gyvenime yra ne vien muzika ir seksas. 

Jis atsakė: 

— Tuo mes ir skiriamės, Mouli. 

Buvau pritrenktas jo didžiulio pasikeitimo. Naidželas 
vis dar gražus, tačiau veido kontūrai atrodo lyg suglam- 
žyti, be to, jis jau senokai nesilankė pas savo šukuosenos 
stilistą. 

Jis aiškiai vis dar buvo priblokštas ką tik išgirstų blogų 
naujienų ir tarė: 

— Konsultantas patikrino man akis ir siaubingai ilgai ty- 
lėjo, tik tada pasakė: „Ar jūs čia pats atvažiavote, pone He- 
teringtonai?“ Atsakiau jam, kad atvažiavau iš Londono. Jis 
tarė: „Gaila, bet neleisiu jums pačiam parvažiuoti atgalios. 
Jūsų regėjimas taip pablogėjo, kad ketinu jus įtraukti į gero- 
kai neprimatančiųjų sąrašą.“ 

Beviltiškai stengiausi pasakyti ką nors guodžiamo, tačiau 
sugalvojau tik tai: 

— Naidželai, tau visuomet patiko dėvėti juodus akinius. 
Dabar galėsi nešioti juos kiaurus metus, naktį ir dieną, ir 
Žmonės nemanys, kad tu - kvailys. 

Naidželas atsirėmė į pigų knygų prekystalį, išvartyda- 
mas krūvą neskaitytų „Finegano atbudimų“. Jei parduotu- 
vėje būtų buvusi kėdė, būčiau padėjęs jam atsisėsti. 


* Moron (angl.) - idiotas. 

— Kaip aš gyvensiu be savo mašinos, Mouli? — tarė Nai- 
dželas. - Kaip man reikės grįžti į Londoną? Ir kaip aš galė- 
siu būti žiniasklaidos analitiku, jei negaliu skaityti suknistų 
laikraščių? 

Pasakiau, kad jei Naidželas - iš dalies regintis, tai gal ir 
gerai, kad nevažiuoja greitkeliu M1 ir nerizikuoja Londono 
gatvėse. 

Naidželas tarė: 

— Šiuo metu dirbdamas darau daug klaidų. Jau seniai 
normalaus šrifto negaliu skaityti be padidinamojo stiklo. 

Paskambinau į „Kompiuta Kebs“ ir užsakiau taksi, kad 
parvežtų Naidželą į jo tėvų namus. Dispečeris pasakė, kad 
dauguma taksi vairuotojų mečetėje meldžiasi už taiką, ta- 
čiau jis pasistengs kuo greičiau ką nors atsiųsti. 

Kol laukėme, pasiūliau Naidželui išmokti Brailio raštą. 

Jis tarė: 

— Mouli, mano rankos niekada nebuvo vikrios. 

Paklausiau, ar jis vis dar regi spalvas. 

Naidželas atsakė: 

— Aš nieko dorai nematau. 

Buvau priblokštas. Visą laiką tikėjausi, kad Naidželas 
padės dekoruoti mano butą palėpėje. Jis gerai derindavo 
spalvas. 

Padėjau jam įlipti į taksi ir pasakiau vairuotojui nuvežti 
ji į Bill Geitso skersgatvį Nr. 5 Naujakurių Valdoje, netoli 
Glenfyldo. 

Naidželas susierzinęs pareiškė: 

— Kalbėti aš vis dar sugebu, Mouli! 

Tikiuosi, jis netaps vienu iš tų ironiškų aklių, kaip ponas 
Ročesteris „Džeinėje Eir“. 


Penktadienis, spalio 11-oji 


Šį rytą paskambinau Džoniui Bondui iš Leitsan Ltd ir mes 
susiriejome dėl 57 svarų 10 pensų. 

Jis niekinamai paklausė: 

— Gal jau tavo draugelis Ministras Pirmininkas išspjovė 
kokius nors įrodymus? 

Atsakiau, kad ponas Bleiras vieši pas poną Putiną jo me- 
džioklės trobelėje ir stengiasi įtikinti jį prisidėti prie Britani- 
jos ir Amerikos kovoje su Sadamu Huseinu. 

Bondas tarė: 

— Jis niekada neprivers Rusijos, Vokietijos ir Prancūzijos 
remti šio nedidelio nelegalaus karo. 


Šeštadienis, spalio 12-oji 


Šį rytą FedEx pristatė „Miniatiūrinį siuvinėjimą Jurgio lai- 
kų lėlių nameliui“. Ponas Karlton-Hėjus buvo labai sujau- 
dintas. 

Tariau: 

— Jei parduotuvėje turėtume kompiuterį, pone Karlton- 
Hėjau, galėtume užsakyti knygas internetu ir taip padvigu- 
binti apyvartą. 

— Tačiau, brangusis Adrianai, juk mums ir taip labai gerai 
klojasi, ar ne? Mes abu užsidirbame gyvenimui, padengia- 
me išlaidas, leidžiame dienas apsupti palaimintų knygų. 
Argi mes nepatenkinti tuo, ką turime? | 

Tai nebuvo retorinis klausimas. Jis nuoširdžiai norėjo at- 
sakymo. Aš suniurnėjau kažką apie tai, kaip man patinka 
darbas, tačiau, dienorašti, trokštu modernizuoti šią vietą. 
Mes netgi neturime elektroninio kasos aparato. 

Per priešpiečius nuėjau į turgų. Merigold buvo „Kaimo 
organikoje“, ji pasakojo apie Limos pupeles nelaimingai 
atrodančiai, šiek tiek depresuojančiai moteriai. Kai moteris 
nuėjo, gniauždama maišelį iš perdirbto popieriaus, pasa- 
kiau Merigold: 

— Manau, geriausia tai įteikti asmeniškai. 

Ji išėmė knygą iš FedEx voko ir sušuko: 

— Mama, knyga atvyko! 

Prie prekystalio atėjo aukšta moteris mielo paršelio vei- 
du. Nesu matęs nieko rausvesnio. Arba ji turi bėdų su oda, 
arba neseniai apdegė nuo saulės šviesos lempos. 

Tariau: 

— Kaip gyvuojate, ponia Flauers? - ir ištiesiau ranką. 

Ji atsakė: 

- Jei neprieštaraujate, aš jums nepaspausiu rankos. 

Merigold sumišo ir paaiškino: 

— Mama mano, kad rankos paspaudimas - atgyvenęs 
įprotis. 

Ponia Flauers paėmė knygą ir pervertė puslapius, dar la- 
biau primerkdama ir taip jau susiaurėjusias akis. Merigold 
susirūpinusi stebėjo ją, tarsi laukdama nuosprendžio. Aš ir 
pats ėmiau truputį nervintis. Visuomet nejaukiai jaučiuosi 
bendraudamas su moterimi, kuri yra aukštesnė už mane. 

Tariau: 

— Nežinojau, kad ši knyga - jums, ponia Flauers. 

Ji atsakė: 

— Ji - ne man, tačiau Merigold - tokia lengvatikė. Kiek tai 
kainuos? 

Pasakiau, kad knyga kainavo 21 dolerį 95 centus, o pašto 
bei pakavimo išlaidos — dar 25 doleriai. 

Ponia Flauers paklausė: 

— O kiek tai bus pavertus gerais angliškais pinigais? 

Įteikiau jai sąskaitą. 

— 29 svarai 75 pensai! Už mažytę knygiūkštę, tik 168 pus- 
lapių? 

Tariau: 

— Tačiau ji buvo atskraidinta iš Amerikos per tris dienas, 
ponia Flauers. 

Ji nusviedė knygą ant prekystalio ir pareiškė Merigold: 

- Jei nori švaistyti pinigus, tada - pirmyn, tačiau nesą- 
monė, kai mes su tėčiu spaudžiame, taupome ir stengiamės 
išlaikyti verslą. 

Pasakiau Merigold: 

— Galbūt man reikia atsiimti knygą? 

Ji tyliai tarė: 

— Gal tikrai. Aš atsiprašau. 

Grįžęs į parduotuvę, pasakiau ponui Karlton-Hėjui, kad 
klientė nebenori „Miniatiūrinio siuvinėjimo Jurgio laikų lė- 
lių nameliui“. 

Jis atsakė: 

— Neimk į galvą, Adrianai. Esu tikras, Lesteryje atsiras 
kas nors, besidomintis miniatiūriniu Jurgio laikų stiliaus 
siuvinėjimu. 


Sekmadienis, spalio 13-oji 
Priešpilnis 


Elektroninis laiškas iš Rouzės: 


Eidi, ar matei naujienas apie bombardavimą Balyje? Mano draugė 
Ema pakeliui į Australiją per Balį. Gal galėtum jai paskambinti sku- 
biu numeriu - mano mobiliojo sąskaitoje nebėra pinigų. Jos var- 
das - Ema Lekston, jai - dvidešimt. 


Atsakiau jai: 
Informacija teikiama tik artimiausiems giminaičiams. Pirmos klasės 


paštu siunčiu tau 10 svarų. Neduok jų Saimonui. Prašau paskambti 
mamai. Ji jaudinasi dėl tavęs. 


Pirmadienis, spalio 14-oji 


Jokių atsakymų iš Didžiai Gerbiamų Tonio Bleiro, Džorda- 
nos ir Bekhemo. 


Gerbiamas pone Bleirai, 
Galbūt mano laiškas, išsiųstas rugsėjo 29-ąją, buvo pamestas 
ar nepastebėtas šių neramių laikų sumaištyje. Įdedu kopiją ir bū- 

čiau dėkingas, jei greitai atsakytumėte. Mano kelionių agentūra 
Leitsan Ltd. vis dar atsisako grąžinti rankpinigius, 57 svarus 10 
pensų. 
Visuomet jūsų, sere, 
nuolankiausias ir paklusniausias tarnas 
A. A. Moulas 


Tik ketvertas iš mūsų pasirodė Lesteršyro ir Ratlendo kū- 
rybinio rašymo grupės susitikime šį vakarą: aš, Garis Milk- 
sopas, Gledis Fordinbridž ir Kenas Blantas. Kaip visuomet, 
susitikome Gledis kambaryje, išeinančiame į gatvės pusę, 
prikaišiotame katiniškų dalykėlių ir jos gausios šeimynos 
fotografijų. 

Pradėjau susirinkimą, skaitydamas ištrauką iš savo dra- 
matinio monologo „Mobis Dikas prabyla“, kuriame apra- 
šomas banginio požiūris į medžioklę harpūnu. 

Po keleto akimirkų Gledis pertraukė mane sakydama: 

— Nieko nesuprantu. Kas čia vyksta? Ar čia žuvis kalba, 
ar kas? 

Kenas Blantas užgesino cigaretę į katinišką peleninę 
ir tarė: 

— Gledis, banginis yra žinduolis, o ne žuvis. 

Tęsiau, tačiau publika jau buvo prarasta. 

Pabaigoje Garis Milksopas sučiulbėjo: 

— Man patiko tas gabalėlis, kur rašoma, kad kapitonas 
Ahabas atrodo kaip Žmogus, gimęs be sielos. 

Gledis perskaitė savo paskutinį niekam tikusį katinišką 
eilėraštį - kažką panašaus į „Myliu savo kačiutę, nes ji tokia 
meilutė...“ Jai - aštuoniasdešimt šešeri, todėl, suprantama, 
eilės sulaukė gausių aplodismentų. 

Toliau Milksopas perskaitė neseniai parašytą skyrių iš 
prustiškojo romano, kurį jau penkiolika metų taisinėjo ir 
perrašinėjo. Jam prireikė 2000 žodžių, kad aprašytų savo 
pirmuosius prisiminimus apie tai, kaip valgė hob nobą“. 


* Apskritas avižinis sausainis. 

Milksopas pravirksta, sulaukęs neigiamos kritikos. Ke- 
nas Blantas tarė: 

— Geras darbelis, Gari. Man patinka ta vieta, kai hob no- 
bas tirpsta arbatoje. 

Pranešiau grupei, kad dar nesusitariau dėl kviestinio kal- 
bėtojo mūsų vakarienei gruodžio 23-iąją, tačiau jau esu kai 
ką sumanęs. 

Kenas pasakė, kad neparašė nieko nauja šiam susitiki- 
mui, nes dirbo viršvalandžius „Volkerių traškučiuose“. Jie 
atidaro naują gamybos liniją. 

Gledis paklausė: 

— Kokio skonio jie bus? 

Kenas atsakė: 

— Pasirašiau konfidencialumo sutartį. 

Ji tarė: 

— Juk tai ne Meistrelis, Siuvėjėlis, Kareiviukas, Šnipukas, ar 
ne? Tai tik suknisti traškučiai. 

Pakeičiau temą sakydamas, kad greitai kraustausi į butą 
palėpėje senojoje baterijų gamykloje Rat Varfe ir kad ateity- 
je galėsime susitikinėti ten. 

Gledis tarė: 

— Kadaise ten dirbo mano vyras. Jis apsipylė rūgštimi 
priešakį. Vos nepataikė ant savo vyriškų organų. 

Kurdamas grupę tikrai net neketinau kviesti Gledis. 


Antradienis, spalio 15-oji 


Per priešpiečius atėjo Merigold ir nupirko „Miniatiūrinį 
siuvinėjimą Jurgio laikų lėlių nameliui“, tačiau paprašė ne- 
sakyti motinai. Ji paaiškino, kad slėps knygą palėpėje, kur 
laikė daugumą savo lėlių namelių. Sakė, kad nė vienas iš 
tėvų negeba užlipti kopėčiomis į palėpę. 

Pasakiau, kad norėčiau pamatyti jos lėlių namelių kolek- 
ciją ir kad puikiausiai laipioja kopėčiomis. 

Ji tarė, kad tėvai „juokingai“ elgiasi su svečiais. 

Paklausiau: 

— Ar jie niekada nesisvečiuoja? 

Ji sakė, kad penktadieniais jie eina į Madrigalų draugiją. 

Tariau: 

— Na ir sutapimas. Penktadienio vakaras vienintelis man 
laisvas per savaitę. - Nusišypsojau, norėdamas parodyti, 
kad tik truputį pajuokavau stengdamasis, kad ji pasijustų 
laisviau. 

Manęs visai nedomina lėlių nameliai. Paskutinysis, kurį 
prisimenu, priklausė Rouzei - tai buvo plastikinis, vulga- 
rus, panašus į rančą tipo daiktas, kuriame gyveno Barbė ir 
jos vaikinas Kenas. 

Paklausiau Merigold, ar ji nenorėtų po darbo išgerti. Ji 
sakė, kad alkoholis ne itin gerai ją veikia. 

— Gal tada kavos? —- paklausiau. 

— Kavos? - ji atsiliepė taip, tarsi būčiau pasiūlęs šviežio 
paršelio kraujo. 

Tariau, jog esu girdėjęs, kad raudonasis vynas gerai vei- 
kia kraujo apytakos sistemą. 

Ji atsakė: 

— Gerai, išgersiu kartu taurę raudonojo vyno, tačiau šį va- 
karą negaliu. Turėčiau pranešti tėvams. 

— O kaip dėl rytdienos? - paklausiau. 

— Tinka, - tarė ji, - tačiau turėsi parvežti mane namo. Mes 
gyvename Beeby on the Wold ir paskutinis autobusas iš- 
vyksta iš Lesterio 6. 30. 

Kažkodėl mes kalbėjome beveik pašnibždomis. Merigold 
atrodo lyg šnipė, gyvenanti priešų teritorijoje. Jos oda — 
nuostabi. Troškau paglostyti jai veidą. 


Kai parvykau namo į Ešbį de la Zuką, tėvai pranešė nu- 
sprendę viską parduoti. Kažkoks kvailys pasiūlė jiems 
180 000 svarų už jų namą su bendra siena, įskaitant siaubin- 
gus kilimus bei užuolaidas. Aš pabrėžiau, kad už panašią 
nuosavybę jie turės tiek pat mokėti. 

— Taigi! - triumfuodamas tarė tėvas, - mes neketiname 
pirkti panašios nuosavybės. Ruošiamės pirkti lūšną ir at- 
statyti ją. 

Palikau juos įsigilinusius į Leicester Mercury nuosavybės 
vadovą, besižyminčius labiau apgriuvusius namus blogiau- 
siuose rajonuose. 

Jų pavargę seni veidai švytėjo entuziazmu. Man pritrūko 
drąsos užpilti šalto vandens ant jų beprotiškų planų. 

Nė vienas jų nežinojo, koks smūgis būtų, jei tie imtų ir 
išsipildytų. 


Trečiadienis, spalio 16-oji 


Šį rytą apsirengiau natūralių organinių spalvų drabužiais. 
Ponas Karlton-Hėjus pagyrė mano losjoną po skutimosi. 
Pasakiau, kad man jį nupirko Pandora prieš ketverius me- 
tus kaip kalėdinę dovaną ir aš jį naudoju tik ypatingomis 
progomis. Ponas Karlton-Hėjus sakė man, kad perskaitė 
„Knygų pardavėjuje“, jog Pandora parašė knygą, pavadin- 
tą „Iš dėžės“, ji turėtų būti išleista 2003-iųjų liepą. 

Paklausiau pono Karlton-Hėjaus, ar jis užsakys keletą 
knygų, pabrėždamas, kad Pandora buvo vietinė Parlamen- 
to narė, ji visą laiką pasirodydavo Newsnight meilikaudama 
Džeremiui Paksmanui. | 

Jis paklausė, ar galėtų būti, kad Pandoros knygą parašė 
kitas autorius. Aš pasakiau, kad tai tikrai neįmanoma - Pan- 
dora buvo kontrolės fanatikė ir kartą tiesiog pasiuto, kai aš 
Jos mašinos radijuje nustačiau kitą stotį. 


Kaip sutarta, susitikau su Merigold „Euro“ vyno bare - kur 
anksčiau buvo „Barklajaus“ bankas — mes sėdėjome ten, kur 
anksčiau susidarydavo įmokančiųjų eilė. Paprašiau vynų 
sąrašo. Padavėjas, perrėkdamas salsos muziką, sušuko, kad 
neturi vynų sąrašo ir kad rinktis galima tik raudonąjį ar bal- 
tąjį, saldų ar sausą. 

Merigold pasakė, kad renkasi saldų raudonąjį, nes cuk- 
raus lygis jos kraujyje buvo Žemas. Aš užsisakiau sauso 
baltojo. 

Dėl triukšmo buvo sunku kalbėtis. Tiesiai virš mūsų gal- 
vų buvo pritvirtintas garsiakalbis. Apžvelgiau kitus lanky- 
tojus. Daugiausia tai buvo jauni žmonės ir atrodė, kad jie 
skaito iš lūpų. Turbūt jie buvo Karališkojo nacionalinio kur- 
čiųjų instituto iškylautojai. 

Po kiek laiko Merigold ir aš nebemėginome kalbėtis ir ji 
sėdėjo apžiūrinėdama miniatiūrinius daikčiukus ant savo 
apyrankės - talismano. 

Mergvakaris - kompanija moterų, apsirengusių seselėmis 
mini sijonais ir mūvinčių tinklinėmis pėdkelnėmis - įėjo ir 
susėdo prie kaimyninio stalelio. Viena jų išsiėmė prisuka- 
mą penį, kuris sukosi ratais, kol nulėkė tiesiai ir trenkėsi 
Merigold į koją. Aš apmokėjau sąskaitą ir mes išskubėjome 
į gatvę. 

Paklausiau Merigold, ar jai patinka kinų virtuvė. 

Ji atsakė: 

- Jei nevartoju per daug mononatrio gliutomato. 

Eidamas pro laikrodžio bokštą, apžvelgiau jaunų žmo- 
nių minias ir supratau, kad, būdamas trisdešimt ketverių 
su puse, galbūt esu vyriausias šioje aplinkoje. Netgi polici- 
ninkai stovinčiame autobusiuke atrodė kaip vaikai. 


Ketvirtadienis, spalio 17-oji 


Praėjusią naktį prireikė visos amžinybės, kad užmigčiau. 
Gulėjau atsimerkęs tamsoje, mąstydamas apie Merigold. Ji 
trapi, jautri būtybė. Jai reikia tokio, kuris įkvėptų pasitikėji- 
mo savimi ir išlaisvintų ją iš pernelyg didelės tėvų globos. 

Nusivedžiau ją pas Vongą ir užsakiau meniu C. Mės val- 
gėme krevečių traškučius, Vantono sriubą, traškią antį su 
blyneliais, viščiuką su medumi ir citrina, saldrūgščius kiau- 
lienos rutuliukus su kiaušinyje apkeptais ryžiais. 

Paprašiau padavėjo Veino Vongo, kurį pažinojau nuo 
mokyklos laikų, nunešti stalo įrankius ir atnešti lazdeles, 
taip pat pasakiau Veinui, kad paprašytų virėjo nepadaugin- 
ti mononatrio gliutomato. 

Atrodo, mano pasitikinčios, kosmopolitiškos elgesio res- 
torane manieros padarė Merigold įspūdį. 

Veinas pasodino mus prie geriausio staliuko restorane, 
šalia milžiniško žuvų akvariumo, kur plaukiojo koi karpiai, 
kainuojantys 500 svarų. 

Merigold tarė: 

— Mane jie truputį baugina. 

Uždėjau savo ranką ant josios ir nuraminau: 

— Nesijaudink. Jie negali išlipti iš akvariumo. 

Paklausiau, ar ji nenorėtų, kad perkeltume staliuką. 

Ji tarė: 

— Ne, tik jie tokie dideli. Aš labiau mėgstu mažyčius daik- 
telius. 

Pirmą kartą, būdamas seksualiai subrendęs, aš susirū- 
pinau, ar moteriai mano genitalijos nepasirodys pernelyg, 
didelės. Negaliu sulaukti kito mūsų susitikimo rytoj. 


Penktadienis, spalio 18-oji 

Rouzė atsiuntė Žinutę, kurioje rašoma: 

Mn. d. saugiai atvyko į Vulgulgą. 

Tik pusiaukelėje į Lesterį aš suvokiau, apie ką ji rašė. 


Pasakiau ponui Karlton-Hėjui, kad šį vakarą einu į Meri- 
gold namus pasižiūrėti jos lėlių namelių kolekcijos. 

Jis atsakė nustebusiu tonu: 

— Eini pas Maiklą Flauersą? Prašau elgtis atsargiai, bran- 
gusis, nes jis - siaubingas. 

Paklausiau, kaip susikirto jų keliai. 


36 Adrianas Moulas ir masinio naikinimo ginklai 


Jis tarė: 

— Flauersas buvo čia, mieste, veikiančios Literatūrinės ir 
filosofinės draugijos vicepirmininkas. Mes įnirtingai gin- 
čijomės dėl Tolkino. Aš sakiau, kad jau pirmosios „Žiedo 
brolijos“ pastraipos galėtų priversti žiaukčioti stiprų vyrą. 
Gaila, mes ėmėme kumščiuotis mašinų stovėjimo aikštelėje 
prie Centrinės bibliotekos. 

Tariau: 

— Tikiuosi, gerai išsisukote. 

Jis gana svajingai atsakė: 

— Manyčiau, taip ir buvo. 

Paaiškinau, kad per mano apsilankymą Maiklas Flauer- 
sas ir jo žmona bus išėję į Madrigalų draugiją. 

Kai jis nuėjo į parduotuvės gilumą, aš pasiėmiau „Žiedo 
broliją“ ir perskaičiau pradines pastraipas. Nesupratau, kodėl 
buvo kilęs tas sąmyšis. Tikrai nevertėjo dėl to kumščiuotis, 
nors gal „vienuoliktumas“ buvo pernelyg dirbtinis žodis. 

Pažvelgiau į poną Karlton-Hėjų, vilkintį apdribusiu 
megztiniu. Sunku įsivaizduoti jį, besipešantį mašinų stovė- 
jimo aikštelėje. 


Merigold privertė mane pastatyti mašiną Mein Stryte, Bee- 
by on the Wold. Tada perėjome laukymes iki gotiškai atro- 
dančio namo, kur ji gyveno visą savo gyvenimą, ir įėjome 
pro užpakalines duris. Ji sakė, jog nenori, kad kaimynai 
matytų mane, įeinantį į namus. Apsidairiau. Jokių kaimy- 
nų aplink. 

Viduje buvo tamsu ir labai šalta. Turbūt Maiklas Flauersas 
nepasitiki centriniu šildymu. Jam atrodo, kad verčiau dėvėti 
daugybę vilnonių drabužių ir visą laiką ką nors dirbti. 

Buvo justi, kad Merigold labai nervinasi. 

Tariau: 

— Gal tai - nekokia idėja. 

Ji atsakė: 

— Ne, ašjuk trisdešimties metų moteris. Kodėl negalėčiau 
parodyti lėlių namelių savo draugui? 

Perėjome niūrų prieškambarį. Ant stalo gulėjo krūva 
knygų ir kasečių, kurios laukė grąžinamos į Centrinę biblio- 
teką. Viena iš kasečių buvo „Rolfo Hario koncertas“. 

Paklausiau: 

— Rolfas Haris ir madrigalai? 

Ji atsakė: 

— Mano tėvo skonis eklektiškas. 

Kaip kokie įsilaužėliai tyliai užlipome laiptais du aukštus. 
Palėpės kopėčiomis užsikabarojau pirmas, nes Merigold se- 
gėjo sijoną. Tada užlipo Merigold ir uždegė šviesas lėlių na- 
meliuose. Pirmieji mane sužavėjo. Minkštų baldų apdailos 
kruopštumas buvo pribloškiamas, ir kai Merigold parodė, 
jog lėlių tualete net vanduo nubėga, aš buvau pritrenktas. 
Kitas komplektas taip pat man padarė įspūdį, tačiau, nuo- 
širdžiai kalbant, dienorašti, kai apžiūrinėjau aštuonioliktą- 
ji, man jau viskas buvo gerokai įgrisę, tačiau vaidinau, kad 
mane tai domina. 

Palengvėjo, kai per laukymes grįžome prie mašinos. Lai- 
kiau jos trapią rankutę. Norėjau pasipiršti, tačiau nugalėjau 
tą impulsą. 

Priėję kaimą, sėdome į mašiną ir kalbėjomės apie mūsų 
šeimas. Abu kentėjome. Ji sakė, jog labiausiai bijo, kad 
niekada neištrūks iš tėvų namų ir liks ten amžiams už- 
daryta. Jos vyresniosios seserys Popė ir Deizė jau seniai 
išsivadavo. 

Dešimtą valandą ji pasakė verčiau eisianti namo ir paruo- 
šianti vėlyvą vakarienę tėvams. Aš paglosčiau jai veidą. Jos 
oda buvo švelni kaip šilkiniai marškiniai, kuriuos kitados 
turėjau. Ji beveik graži, kai šypsosi. Jos dantys - puikūs. 


Parėjęs namo truputį papasakojau motinai apie Merigold. 

Motina pasakė: 

— Atrodo, kad ji - košmaras. Paklausyk mano patarimo ir 
laikykis atokiau nuo kaprizingų žmonių. Jie įtrauks tave į 
savo apgailėtiną pasaulį. 

Ji tikrai tai buvo patyrusi - juk ištekėjo už mano tėvo. 

Šeštadienis, spalio 19-oji 


Per priešpiečius nuėjau į „Kaimo organiką“, atnešiau Meri- 
gold Trinės Vudalir Siuzanos Konstantin knygą „Konedėvė- 
ti“. Dienorašti, aš nepaminėjau to anksčiau, tačiau Merigold 
labai nedaug išmano apie drabužius. Kažkodėl ji nesuprato, 
kad puskojinės nedera prie sijono iki pusės blauzdų arba tie 
gelsvai žalsvi batai - irgi prastas pasirinkimas. 

Pamačius pavadinimą jos apatinė lūpa sudrebėjo, o akys 
prisipildė ašarų. Aišku, ji susijaudino. 

Už prekystalio stovėjo stambus, pasipūtęs vyras, apsi- 
vilkęs pūkuotu megztiniu su medžių ornamentais, turbūt 
numegztu arba draugo, arba priešo. Griausmingu balsu jis 
skaitė paskaitą pagyvenusiai porai apie genetiškai modifi- 
kuotas grūdines kultūras. Jis sakė: 

— Būkite sąžiningi, įsidėmėkite mano žodžius, po pen- 
kiasdešimties metų šioje šalyje nebeaugs nė vienas medis. 
Jei sėjamos genetiškai modifikuotos grūdinės kultūros, ga- 
lime atsisveikinti su savo paukščiais giesmininkais ir dru- 
geliais. Ar norite, kad taip įvyktų? 

Pagyvenusi porelė papurtė galvas. 

Jo visiškai plika makaulė blizgėjo fluorescencinių lem- 
pų šviesoje. Jo geltoną barzdą verkiant reikėjo apkarpyti. 
Tai buvo Maiklas Flauersas. Ėmiau neapkęsti jo iš pirmo 
žvilgsnio. Norėjau sušukti: 

— Taip, Flauersai, negaliu sulaukti, kol medžiai, drugeliai 
ir paukščiai giesmininkai taps praeitimi. - Žinoma, aš taip 
nepasielgiau. 

Merigold, matyt, nujautė mano nuotaiką. Ji nepristatė 
manęs tėvui. Palikau parduotuvę sunkia širdimi. | 


Sekmadienis, spalio 20-oji 


Kadangi mano tėvai yra „tarp mašinų“ (vieną pardavė, ki- 
tos dar neįsigijo), jie paprašė manęs pavėžėti į Harou Strytą, 

Lesterio Grimšou rajone apžiūrėti to, ką mano tėvas pom- 
pastiškai pavadino nuosavybe. Nuotraukoje nekilnojamojo 
turto agento Žinyne matyti apkaltas lentomis terasinis na- 
mas su kažkokiais augalais, kyšančiais iš kamino. 

Aš pabrėžiau, kad Harou Strytas - tai tokia vieta, kur ne- 
važiuoja policija. Tačiau jie pasakė, kad, apžiūrėję nuosavy- 
bę, pažadėjo užsukti arbatos puodelio pas Tanią Braitvait 
ir Pandorą, kuri lankė motiną tėvo antrųjų mirties metinių 
proga. 

Harou Stryto 5 numeris buvo tik tuščias laiko gaišimas. 
Mano tėvas buvo tiek įsibaiminęs, kad bijojo išlipti iš ma- 
šinos. Motinai užteko drąsos pažvelgti pro laiškų dėžutės 
plyšį. Ji sakė, kad ten įsilaužė būrys balandžių ir įsikūrė 
kaip namuose. Ji pasakė tai tokia intonacija, tarsi paukščiai 
visur tupėjo, gėrė arbatą ir žiūrėjo televizorių. 

Kai motina lipo atgal į mašiną, pasirodė vaikinas, ant vei- 
do užsitraukęs gobtuvą, ir tarė: 

— Na, moteryte, gal nori palošt? 

Mano motina atsakė taip, tarsi atsisakytų „Geresnės ap- 
rangos“ katalogo: 

— Ne šiandien, dėkui. 

Ji pasisuko į tėvą, sėdintį gale, ir paklausė: 

— Ar prisimeni tuos šeštadienio vakarus, kai rūkydavome 
narkotikus, Džordžai? 

Tėvas tarė: 

- Ša. Tik ne prie Adriano, Paulina. 

Aš pasiteiravau: 

— Kada tai buvo? Ar man jau gimus? 

Motina atsakė: 

— Tai buvo 1960-ieji, Adrianai. Visi taip elgėsi. 

Aš tariau: 

— Visi? Senelė Moul? Vinstonas Čerčilis? 

Pasibjaurėjau jais ir nesikalbėjau, kol atvykome pas Tanią. 


Pandora, pasipuošusi kreminės spalvos kelnių kostiumėliu, 
atrodė tiesiog pritrenkiamai. Niekada nesiliausiu jos mylėjęs. 

Ant bufeto, šalia degančios žvakės ir vazos su raudono- 
mis gėlėmis, stovėjo didelė Aivano fotografija. Ji buvo pa- 
daryta tuo metu, kai jis dar buvo vedęs Tanią. Niekas nepa- 
minėjo to, kad jis paskendo tada, kai su mano motina leido 
medaus mėnesį. Taip pat niekas neužsiminė apie tai, kad 
tada, kai įvyko tragedija, mano tėvas gyveno su Tania. 


Kai Pandora išėjo į sodą surūkyti cigaretės, išsliūkinau pas- 
kuiją ir paklausiau, ar ji sutiktų duoti interviu mano knygai 
„Šlovė ir beprotybė“. 

Ji atmetė sruogelėmis dažytus plaukus ir atšovė: 

— Kaip drįsti vadinti mane įžymybe? Aš - rimta politikė, 
nešanti nepakeliamą darbo krūvį. 

Pasakiau, kad dažnai tenka ją matyti Hello puslapiuose 
su įvairiais senais tipais už parankės. 

Ji atsakė, kad yra bejėgė prieš paparacus. Tylėdama pa- 
rūkė, o aš stebėjau jos mielą veidą. Tada ji giliai atsiduso. 
Paklausiau, kas negerai. 

Ji atsakė, kad ilgisi tėvo, ir pridūrė: 

— Ar motina kada nors su tavimi apie tai šnekėjosi? 

Pasakiau jai, kad Žinau tik tai, kas laikraščiuose, ir kad 
tragedija paveikė mano motiną taip, jog ji nugrimzdo 
į tylą. 

Pandora apmaudžiai tarė: 

— Taip paveikė, kad ji vėl nuviliojo tavo tėvą nuo mano 
motinos praėjus tik savaitei po mano tėvo laidotuvių. 

Atsakiau: 

— Tai - padidėjusio gimstamumo kartos elgesys, Pando- 
ra. Ta visa karta - moraliai sugedusi. 

Papasakojau jai apie mano tėvų įprotį vartoti narkotikus 
septintajame dešimtmetyje. Ji nusijuokė ir atsakė, kad kele- 
tas marihuanos cigarečių šeštadienio vakare dar nesukelia 
priklausomybės. | 

Papasakojau jai apie vargšą pusaklį Naidželą ir ji atsakė, 
jog jau Žino tai ir supažindino jį su vienu iš vadovaujančių- 
jų Karališkajam aklųjų institutui. 


Spalis 41 


— Dėl konsultacijos? —- paklausiau. 
— Ne, dėl priėjimo prie fondų. Naidželas tvirtai susijęs su 
gėjų mafija. Jis yra tiesioginis kelias prie rausvojo svaro. 


Tania pakvietė mus į vidų arbatos ir mes nejaukiai pralei- 
dome valandą valgydami, gerdami ir prisimindami Aiva- 
ną. Tačiau visi stengėmės neužsiminti apie jo vandeningos 
mirties detales. 

Norėdamas nutraukti įtampą, papasakojau Pandorai, 
kad parašiau Toniui Bleirui prašydamas atsiųsti dokumen- 
tus, patvirtinančius teiginį, kad masinio naikinimo ginklai 
gali per 45 minutes pasiekti Kiprą. 

Mano motina tarė: 

— Tas šykštus žioplys graužiasi, kad praras savo atostogų 
rankpinigius. 

Pandora atsakė, kad ji dabar retai mato poną Bleirą, nes 
jis visą laiką išvykęs. Paklausiau jos, ar karas su Iraku neiš- 
vengiamas. 

Ji atsakė: 

— Girdėjau kalbant, kad Gynybos ministerija ruošiasi pa- 
šaukti rezervinius medicinos darbuotojus. 

Mano motina tarė: 

— Taigi dar labiau sumažės gydytojų ir slaugytojų ligo- 
ninėse. 


Ko gero, kol buvau lauke su Pandora, mano motina dalijosi 
apkalbomis, nes Tania pasakė: 

— Girdėjau, turi naują merginą, Adrianai. 

Pandora paklausė: 

— Koks jos vardas? 

Giliai įkvėpiau ir tariau: 

— Merigold Flauers. 

Pandora nusijuokė parodydama pusiau sukramtytą su- 
muštinį su brie sūriu bei gervuogėmis ir tarė: 

— O Jėzau, koks komedijinis vardas. Turi atsivesti ir supa- 
žindinti ją su manimi. Rūmuose pavaišinsiu ją arbata. 

Žinoma, taip ir padarysiu, dienorašti, tačiau tik po to, kai 
Merigold perskaitys, supras ir pradės įgyvendinti tai, ką 
sužinojo knygoje „Ko nedėvėti“. 


Pirmadienis, spalio 21-0ji 
Pilnatis 


Mano teisininkas Deividas Barvelas paskambino norėda- 
mas pasakyti, kad gavo dokumentus iš Marko B'astardo ir 
hipotekos banko, kuriam priklausiau, ir įspėjo mane, kad 
yra aštuonių tūkstančių svarų trūkumas. Jis paklausė ma- 
nęs, kaip ketinu šį trūkumą padengti. Tariau: 

— Tačiau aš paskaičiavau su savo skaičiuotuvu, kad man 
reikia tik trijų tūkstančių grynaisiais. 

Barvelas tarė: 

— Gal baterijos buvo išsikrovusios? 

Atsakiau: 

— Tai - saulės baterijos. 

Jis pasakė: 

— Tačiau pastaruoju metu mes nelabai džiaugėmės saule, 
ar ne, pone Moulai? Aišku, jūs blogai viską suskaičiavote. 

Ir jis dar kartą manęs paklausė, kaip aš ketinąs padengti 
skirtumą. 

Pasakiau, kad turiu keturis tūkstančius svarų sunkiai su- 
kauptų santaupų „Aljanso ir Lesterio“ statybos draugijoje, 
o likutį ketinu iš ko nors pasiskolinti. 

Jis atsakė: 

— Pone Moulai, įstatymai nesiremia viltimi, jie remiasi re- 
alybe. Iki savaitės pabaigos turite pristatyti į mano biurą 
visą depozitą, antraip nuosavybė vėl pateks į rinką. 

Tada jis paklausė, ar nenorėčiau susisiekti su nepriklau- 
somu finansų konsultantu. | 

Atsakiau, kad kaip tik tokio patarėjo padedamas mano 
tėvas investavo savo pensiją į „Ieisingą gyvenimą“. Barve- 
las ilgokai tylėjo, po to tarė: 

Nedelsdamas paskambinau į savo banką Kalkutoje ir išklo- 
jau savo nuogąstavimus moteriai kitame linijos gale. Ji pa- 
sakė, kad atsiųs man banko paskolos blanką. 

Paklausiau, ar dokumentas bus išsiųstas iš Kalkutos. 

Ji atsakė: 

— Ne, iš Vatfordo. 


Antradienis, spalio 22-oji 


Formos iš banko - jokio ženklo. 
Po darbo susitikau su Merigold. Ji ryšėjo plastikinį Alisos 
stiliaus languotą kaspiną. 


Trečiadienis, spalio 23-ioji 


Paskambinau į Kalkutą. Vyrukas pasakė, kad pirmadienį, 
spalio 21-ąją, banko paskolos blankas buvo išsiųstas A. 
Voului, į Lesterį, Šiaurės Karolina, JAV. 

Pareikalavau, kad blankas būtų išsiųstas vėl, nurodžiau 
teisingą vardą ir adresą. Pabrėžiau, jog reikalas skubus. 

„Pi gyvenimas“ praėjusį vakarą laimėjo Bukerio pre- 
miją. Mano motina paklausė, apie ką ta knyga. Pasakiau, 
kad apie musulmoną indą berniuką, praleidusį metus gel- 
bėjimo valtyje Ramiajame vandenyne kartu su Bengalijos 
tigru. 

Ji paklausė: 

— Kodėl tigras nesuėdė berniuko? 

Atsakiau: 

- Jei tigras būtų surijęs berniuką, nebūtų buvę jokio ro- 
mano. 

Ji tarė: 

— Tačiau tada - jokios prasmės. 

Mano tėvas, gerbiamas literatūros kritikas, įsiterpė į po- 
kalbį pareikšdamas: 

— Alkanas tigras sudorotų vaiką per penkias minutes. 

Atsakiau: 

- Ši istorija - alegorinė, - ir išėjau iš virtuvės, kol jie ne- 
pradėjo man uždavinėti techninių klausimų apie gelbėjimo 
valtį. 


Ketvirtadienis, spalio 24-0ji 


Nunešiau savo Hugo Boss kostiumą į valyklą ir parodžiau 
baltas dėmes ant kelnių. Moteriai už prekystalio paaiš- 
kinau, kad dėmės — išgaravęs pienas ir kad jos likusios 
nuo praėjusių Kalėdų. Motina paskambino man į darbą 
ir pasakė, kad gautas laiškas iš „Barklajaus“. Paprašiau, 
kad atplėštų jį ir perskaitytų man telefonu. Po agoniją ke- 
liančio laukimo (dėl Dievo meilės, kiek laiko reikia vokui 
atplėšti?) motina atsakė, kad tai laiškas dėl mano Visa kor- 
telės. Tačiau prie patvirtinimo buvo pridėtas tuščias če- 
kis ir laiškas, kuriame rašoma: „Gerbiamas pone Moulai, 
pridėtas čekis gali būti panaudotas ten, kur nepriimama 
jūsų „Barklajaus“ banko kortelė: pvz., apmokėti už komu- 
nalines paslaugas, vietiniams prekybininkams, už namų 
remontą ar mokyklos išlaidoms. Taikomas grynųjų reži- 
mas. Prašau perskaityti sąlygas kitoje šio patvirtinimo 
pusėje.“ 

Paklausiau motinos, kokios tos sąlygos. Ji peržvelgė pa- 
tvirtinimo pabaigą ir tarė: „rašoma kažkas apie... bet ko- 
kiam kiekiui, esančiam jūsų kredito ribose...“ 

Pasiteiravau, kokios kredito palūkanos. 

Ji atsakė: 

— Du procentai už pinigų nuėmimą iš anksto, - ir tęsė: - 
Čia rašoma, kad tavo kredito limitas yra dešimt tūkstančių 
svarų. Kaip šitaip apsisukai? 

Pasakiau jai, kad „Barklajus“ buvo man labai dėkingas 
1990-aisiais, kai pristačiau per kabelinę televiziją savo šou 
„Gardieji mėsgaliai“. 

Ji tarė: 

— Tačiau iš to tu neuždirbai jokių pinigų. 

Atsakiau: 

— Ne, bet svarbiausia pasitikėjimas. „Barklajaus“ bankas 
tiki manimi. 

Paprašiau motinos padaryti man didžiulę paslaugą ir at- 
nešti čekį į parduotuvę, kad galėčiau jį nedelsdamas pasira- 
šyti ir pristatyti į Barvelo biurą. Ji nenorom sutiko tik po to, 
kai pabrėžiau, kad man gresia netekti buto palėpėje. 

Ji tarė: 

— Na, nors ir kaip ten būtų, turiu nusipirkti batus Gleno 
išvykimo paradui. 

Kas sieja batus ir moteris? Kodėl joms reikia naujų batų 
kiekviena proga? Pats turiu tris poras: juodus batus, rudus 
ir porą įsispiriamų sandalų atostogoms. Jie puikiai tenkina 
mano poreikius. 


22.00 
Barvelas išmetė astmą sukeliantį kilimą ir pakeitė jį lami- 
nuotomis grindlentėmis. 

Aštuonių tūkstančių svarų Visa kortelės čekis Deividui 
Barvelui iš Klientų sąskaitų skyriaus, pasirašytas A. Moulo, 
saugiai įėjo į sistemą. 

Andžela liepė man pasirašyti daugybę teisinių popie- 
rių. Ji paklausė, ar nenorėčiau prieš pasirašydamas jų per- 
skaityti. 

Greitai juos peržvelgiau ir tariau: 

— Visa tai man - abrakadabra. 

Ji atsakė: 

— Ir ponui Barvelui tai abrakadabra. - Ji žvilgtelėjo jo ka- 
bineto link ir karčiai tarė: - Dabar jis skundžiasi grindlentė- 
mis. Jos, matyt, per daug slidžios. 

Andžela mano, kad šią savaitę galiu kraustytis į savo 
palėpę! 


Penktadienis, spalio 25-oji 


21.45 vakaro, Visterijų skersgatvis 

Dėliodamas savo finansinius popierius į ugniai atsparią 
spintą, perskaičiau laišką dėl „Barklajaus“ kortelės, kvie- 
čiantį mane išgryninti čekį. Buvau priblokštas, pritrenktas 
ir pasibaisėjęs, kai perskaičiau, kad palūkanos nuo čekio yra 
21,4 procento, o ne du procentai, kaip motina man klaidin- 
gai pranešė telefonu. Du procentai - mokestis, kurį jie ima 
už čekio apiforminimą (iš viso šimtas šešiasdešimt svarų). 

Pastarąsias dienas nešvietė saulė, taigi nusprendžiau ver- 
čiau paskambinti savo draugui Parvezui, ką tik išlaikiusiam 
buhalterijos egzaminus, negu pasitikėti skaičiuotuvu. 

Jis pasakė, kad už pirmąsias dešimt minučių konsultaci- 
jos telefonu ima dvidešimt penkis svarus, paskui - po du 
svarus už minutę. Aš skubiai pateikiau jam skaičius ir pa- 
klausiau, kiekgi man teks pakloti išmokant aštuonis tūks- 
tančius svarų. 

Po vienuolikos minučių, kurių metu Parvezas patei- 
kė daug laiko gaišinančių bei nereikalingų klausimų, jis 
atsakė: 

— Tai kainuos tau ranką, koją ir liemenį. Mažiausiai 162,34 
svaro per mėnesį. Jei kiekvieną mėnesį įmokėsi minimumą, 
visai sumai sumokėti tau prireiks trylikos metų ir devynių 
mėnesių, jei palūkanos nepakils, tai kainuos tau 26 680 sva- 
rų 88 pensus. Tu pakliuvai į procentų, augančių nuo palū- 
kanų, spąstus, ar ne, Mouli? - ir dar pridūrė: - Dabar ieškau 
naujų klientų. Nori susitarti dėl priėmimo? 

Paklausiau: 

— Ar negalėtume kartu išgerti ir paplepėti? 

Jis atsakė: 

— Buhalterija man - ne hobis, Mouli. 

Sutikau apsilankyti pas jį namuose ir pasistengti išnar- 
plioti savo finansinius reikalus. 


Šeštadienis, spalio 26-oji 


Atvežiau mašiną taisyti. Pasakiau Lesui, mechanikui, kad 
retkarčiais girdžiu bilsnojimą variklyje. 

Jis paklausė: 

— Kokį bilsnojimą? 

Atsakiau: 

— Tarsi žmogeliukas, pakliuvęs į spąstus, stengtųsi pa- 
traukti mano dėmesį. 

Lesas sumurmėjo, kad, matyt, čia kaltas alkūninis ve- 
lenas. 

Pasakiau Lesui, kad penktadienį važiuoju į Dypkat karei- 
vines Sarėjuje pažiūrėti sūnaus išvykimo parado. 

Jis atsakė: 

— Tikėkimės, taip ir bus. 


Sekmadienis, spalio 27-oji 


Pandora buvo teisi: šaukiami atsarginiai gydytojai ir slau- 
gytojos. Britanija ruošiasi karui. 


Šį vakarą paskambinau Merigold. Atsiliepė jos motina: 

— Kalba Neta Flauers. 

Paprašiau jos .pakviesti Merigold, tačiau Neta pasakė: 

— Ji - palėpėje ir aš nedrįstu jos trukdyti. | 

Kai ji taip kalbėjo, atrodė, jog Merigold - išprotėjusi Ro- 
Česterio žmona. 


Pradėjau pakuoti savo negausius daiktelius. Man nereikės 
sunkvežimio persikraustymui. Mano gyvenimo turinys, 
knygos ir drabužiai, tilps didelio automobilio gale. 

Pirmadienis, spalio 28-oji 


Atsikėliau pusę septynių ir spėjau į autobusą iš Ešbio de 
la Zuko į Lesterį. Buvo visiškai malonu sėdėti priekyje ir 
žvalgytis aplinkui. Kelionės metu galėjau apmąstyti savo 
gyvenimą. Kur norėsiu būti po dešimties metų? Ar man ru- 
pės vesti ir turėti kitą šeimą? Gal visas jėgas reikia kaupti 
knygos išleidimui? 

Padiktavau laišką Klerai Šort į savo profesionalų Filips 
398 kišeninį diktofoną. 


Gerbiama Klera, 

Atleiskite, kad kreipiuosi į jus vardu, tačiau jūs tokia drau- 
giška ir prieinama, jog esu tikras, kad nekreipsite į tai dėmesio. 
Svarstau, ar sutiktumėte atvykti į Lesterį ir duoti interviu mano 
naujai knygai „Šlovė ir beprotybė“. Jos pagrindinis teiginys tas, 
kad visos įžymybės galų gale išprotėja ir ima manyti, kad jos - 
antžmogiai. 

Negaliu mokėti honoraro ar padengti išlaidų, tačiau esu tikras, 
kad jums pakankamai atlyginama už pareigas ministerijoje. Man 
tinka sekmadienio popietės. 

Kadangi esu žinomas kaip sąžiningas ir tiesmukas Žmogus, 
tikiuosi, neįsižeisite dėl keleto paprastų žodžių. Šalikai, kuriuos 
ėmėte dabar ryšėti, netinka jums taip, kaip manote. Mano nuo- 
mone, tik prancūzės žino, kaip ryšėti šalius. Kodėl jums nenusi- 
pirkus Vogue prabangiame kioske? 

Laukiu jūsų atsakymo artimiausiu metu. 

Jūsų, madam, 
nuolankiausias ir paklusniausias tarnas 
A. A. Moulas 


Kai lipau iš autobuso, kažkokia moteris tarė man: 
— Jūs teisus dėl tų šalikų. 

Antradienis, spalio 29-oji 
Delčia 


Šią popietę į parduotuvę atėjo Šeron Bot. Ji apsipirkinėjo 
pas Evansą. Rinkosi drabužius Gleno išvykimo paradui. Ji 
išėmė krūvas drabužių iš maišelių, dėliojo juos prie savęs. 
Čia buvo rausvas švarkelis, kuris papuoštų begemotą, pla- 
čios kelnės, į kurias patogiai tilptų dramblys. 

Supažindinau Šeron su ponu Karlton-Hėjumi. Tai atlie- 
kant susidūrė du mano pasauliai. Šeron Bot, mano pirmojo 
nelegalaus sūnaus motina, simbolizuoja mano kūno išda- 
vystę ir silpnumą, o Karlton-Hėjus įasmenina mano inte- 
lektą ir racionalumą. 

Šeron apsidairė ir tarė: 

- Šitiek knygų. 

Ji sukikeno, tarsi aš ir ponas Karlton-Hėjus tuščiai eikvo- 
tume laiką darbo dienos metu užsiiminėdami beprasmiška 
ir nereikšminga veikla. 

Pasakiau Šeron, kad Glenas pakvietė mus į vakarėlį penk- 
tadienio vakarą atšvęsti jo išvykimo. 

Šeron tarė: 

— Tau teks vėlai grįžti. 

Pasakiau, kad neketinu auštant grįžti iš Sarėjaus, nes blo- 
gai matau naktį, ir pasiūliau apsistoti viešbutyje. 

Šeron vos nenualpo iš susižavėjimo. 

— ...Iešbutyje, — ji sušnabždėjo, - ...aip miela. - Tada jos 
veidas apsiniaukė. - Tačiau, Eidi, aš negaliu sau leisti mo- 
kėti už... iešbutį ir, nors ir kaip ten būtų, bijau miegoti kam- 
baryje viena. 


Prieš išeinant įkalbėjau Šeron nusipirkti krūvą Barbaros 
Kartland romanų, kuriais ponui Karlton-Hėjui rūpėjo atsi- 
kratyti. 

Paskambinau Lesui ir paklausiau, kaip mašina. Jis at- 
Sakė: 


- Žmogeliūkštis dar variklyje. 

Trečiadienis, spalio 30-0ji 


Dar vienas pasivažinėjimas autobusu. 

Ši rytą paskambinau Lesui. Jis pasakė, kad žmogeliūkštis 
arba mirė, arba pabėgo. 

Fone girdėjau šiurkštų vyrišką juoką. 

Paklausiau: 

— Ar sakote, kad mano mašina pataisyta ir kad ją galima 
pasiimti? 

Lesas atsakė: 

- Šiuo metu ji bandoma. Gal galėtumėte paskambinti 
mums apie penktą valandą? 


Trečią valandą abu su ponu Karlton-Hėjumi tvarkėme vi- 
trinos ekspoziciją. Tema buvo Vidurinieji Rytai. Pažvelgiau 
aukštyn ir pamačiau savo nevykusiai pastatytą mašiną, ir 
jauną vyrą mechaniko kombinezonu, išlipantį ir einantį į 
Foot Locker parduotuvę, esančią priešais. 

Tuojau pat paskambinau Lesui, kuris man paaiškino, kad 
vienas jo vaikinų buvo įspėtas, kad Lesteryje gauta naujų 
Adidas kedų ir kad tas, kuris atvyks pirmiausia, galės išsi- 
rinkti geriausius. Jis tarė: 

— Turėkit širdį, pone Moulai, juk ir jūs kadaise buvote 
jaunas. 

Lediniu balsu atkirtau, kad dabar man tik trisdešimt ketveri. 

Lesas atsakė: 

— Atsiprašau. Maniau, jūs - daug vyresnis džentelmenas. 

Darbas su antikvarinėmis knygomis, matyt, per anksti 
mane pasendino. 


Grįždamas iš darbo, pasiėmiau mašiną. Lesas paėmė iš ma- 
nęs 339 svarais mažiau už benziną, panaudotą išvykai į Foot 
Locker. Sumokėjau jam Visa kortele. | 

Lesas pasakė: 

— Dovanoju jums kalėdinę eglutę - oro gaiviklį. 

Man sunku buvo atverti burną ir padėkoti. 

* 


Praleidau vakarą mėgindamas užsakyti tris pigius kam- 
barius viešbutyje Dypkat rajone, tačiau visi laisvi kamba- 
riai buvo juokingai brangūs. Buvau priverstas užsakyti du 
dviviečius: vieną savo tėvams, antrą - man ir Šeron Bot. Jei 
reikės, miegosiu ant grindų. Mes apsistosime Lendore Spa 
viešbutyje. 


Paskambinau Pandorai ir pagavau ją einančią į vestibiulį 
balsuoti dėl Parlamento narių darbo valandų įstatymo. 

Ji suurzgė: 

— Ko reikia? 

Pasakiau, kad jei atsitiktinai sutiktų Tonį Bleirą, būčiau 
dėkingas, jei primintų, jog jis dar neatsakė į mano laišką. 

Ji tarė: 

— Na, ašjau turiu eiti. 

Paklausiau, ar ji palaiko įstatymą dėl naujų darbo valan- 
dų, ar yra prieš jį. 

- Žinoma, prieš, — tarė ji. - Tik mamytės ir tėtukai, ku- 
rie nori apkamšyti vaikučius lovytėse, trokšta pakeisti tas 
valandas. - Ji šiurkščiai pridūrė: - Visoms moterims parla- 
mentarėms reikėtų pašalinti prakeiktas gimdas prieš sakant 
pirmąją kalbą. 


Penktadienis, lapkričio 1-oji 
Visų Šventųjų diena 


Gleno išvykimo diena. 


Šeštadienis, lapkričio 2-oji 


Vakar atsikėliau auštant, padariau arbatos ir nunešiau ją 
tėvams. Ant stalelio prie mano tėvo lovos stovėjo butelis 

vyno ir dvi taurės. Televizorius vis dar veikė, neišjungtas 
nuo praėjusio vakaro. Reikėjo juos ilgai žadinti. 

Man netgi ėmė rodytis, kad kažkaip stulbinamai sutapus 
abu tuo pat metu nugrimzdo į komą. Verčiau juos pasku- 
binti, kad pasiruoštų išvykti pusę devynių, nes man dar 
reikėjo atsiimti kostiumą iš valyklos, tada nuvažiuoti į kitą 
miesto galą Šeron. 

Uždarydamas jų duris, išgirdau tėvą sakant: 

— Cha, aš sėdėsiu keleivio vietoje šalia Adriano. 


Kai privažiavome prie Šeron namo, Rajanas, jos naujasis 
draugužis, dvidešimt septynerių metų jaunuolis, išėjo pro 
priekines duris ir spoksojo į mano mašiną ir jos keleivius. 
Ant rankų jis laikė mažiausią Šeron kūdikį. 

Šeron pasirodė tarpduryje nešina didžiuliu lagaminu, ci- 
garete, rankine, su juoda velvetine skrybėle, skėčiu, lagami- 
nėliu ir pirštinėmis. 

- Jėzau, - tarė tėvas, - ji atrodo kaip „Krekerdžek“ var- 
žybų dalyvė. 

Išlipau iš mašinos ir atidariau bagažinę. 

Rajanas prisiartino prie manęs iš mašinos galo. 

— Kuriuo metu tu ją rytoj parveši? — paklausė jis. 

Pasakiau, kad tai priklauso nuo oro sąlygų ir eismo greit- 
keliuose intensyvumo. 

— Man reikia, kad ji grįžtų 12.30. Turiu koncertuoti Kuper 
Hauze. 

Jis pasakė tai taip, lyg būtų Fet Boj Slimas, grojantis pas 
Stringfelouzą, o iš tiesų aš Žinojau, kad jis uždirbdavo po 
aštuonis svarus, kartą per dvi savaites leisdamas keletą Ve- 
ros Lyn įrašų Kuper Hauze, senelių namuose. 


Į Dypkat kareivines reikėjo važiuoti daug ilgiau, nei aš tikė- 
jausi, nes mano keleiviai daug kartų prašė sustoti, kad ga- 
lėtų parūkyti. Mašinų stovėjimo aikštelėje prie kareivinių 
buvau priverstas automobilio gale persirengti kostiumu, 
marškiniais ir užsirišti kaklaraištį. 

Kai išlipau, motina riktelėjo: 

— Koks čia baltas niekalas tau ant kelnių? 

Ji paspjaudė nosinę ir bandė išvalyti dėmes, tačiau jos 
buvo užkepusios nuo sauso valymo skysčio. 

Kiek prisimenu, didžiąją dalį dienos praleidau priplojęs 
rankas prie šlaunų, kaip Žmogus, pasiruošęs pasilenkti ir 
patapšnoti vaikutį per galvą. 

Labai aukštas ir kultūringas vyras, generolas Frobišeris 
Neirnas, paradine uniforma su daugybe medalių, pasakė 
miniai giminaičių bei draugų, sėdinčių parado aikštėje, kad 
mes turime didžiuotis savo sūnumis ir dukromis, pasiruo- 
šusiais tarnauti Karalienei ir šaliai. 

Tada pagal karinio orkestro muziką žygiavo jaunieji ka- 
reiviai. Iš pradžių nematėme Gleno, tačiau Šeron pastebėjo 
jį ir prapliupo verkti. Apkabinau ją. 

Tėvas nufilmavo visą ceremoniją savo mažute vaizdo ka- 
mera. 

Aš tikrai didžiavausi, kai apžiūros metu generolas Frobi- 
šeris Neirnas visą minutę kalbėjosi su Glenu. 

Kai Glenas atėjo prie mūsų Tela Hole, kur buvo patiekta 
popietinė arbata, aš paklausiau, ką jam sakė generolas. 

Glenas atsakė: 

— Jis paklausė, iš kur aš. Pasakiau „Iš Lesterio, sere.“ Jis pa- 
klausė: „Lesteris? Ar ne ten gaminami „Volker“ traškučiai?“ 
Aš tariau: „Taip, sere.“ Jis paklausė: „Ar tau patinka trašku- 
čiai, Botai?“ Atsakiau: „Taip, sere.“ „Ir kokio skonio tu labiau- 
Siai mėgsti, Botai?“ Tariau: „Sūrio ir svogūnų, sere.“ O tada 
Jis pasakė: „Puiku, Botai“, o aš pasakiau: „Ačiū jums, sere.“ 

Nieko nesakiau Glenui, tačiau, kalbant atvirai, dienoraš- 
ti, mane nuvylė jų pokalbio banalumas. Ypač kai ore tvyro 
karo grėsmė. 


Neužtrukome ilgai vakarėlyje, kuris buvo surengtas galinė- 
je aludės salėje. Mano tėvai pasirodė kaip kvailiai, šokdami 
Pagal Let's Twist again, ir, manau, Glenui palengvėjo, kai 
Pranešėme, kad grįžtame į Lendore Spa viešbutį. 


54 Adrianas Moulas ir masinio naikinimo ginklai 


Prieš mums išeinant jis pasakė: 

— Norėčiau nuotraukos su mamyte ir tėveliu. 

Vienas iš jo draugužių, droviai atrodantis kareiviukas, 
vardu Robis, nufotografavo mus. Glenas stovėjo viduryje, 
mes su Šeron apkabinome jį. Atrodė, Glenas apimtas eks- 
tazės. 

Pajutau liūdną priekaištą, kad Glenui teko augti be ma- 
mos ir tėčio, kurie gyventų kartu ir mylėtų vienas kitą. 
Anksti rytą su būriu draugų kareivių jis išvyksta savaitei 
atostogų į Tenerifę ir turi spėti į lėktuvą, išskrendantį iš 
Getviko. 

Daviau jam penkiasdešimt svarų, nors vargiai galėjau 
sau tai leisti. 


Lendore Spa viešbučio savininkai - porelė - Lenas ir Doryn 
Legai. Kadangi nė vienas iš mūsų kompanijos neturėjo ga- 
liojančios kreditinės kortelės, Lenas Legas patikrino manąją. 

Tėvas paklausė, ar baras vis dar atidarytas. Lenas Legas 
atsiduso ir pavartė akis, tada išsiėmė didžiulį ryšulį raktų 
ir atrakino barą. 

— Ačiū, manasis šeimininke, - tarė tėvas ir paklausė, ar 
negalima būtų gauti butelio šalto šampano. 

— Jis nešaltas, - tarė Lenas, - tačiau galiu įdėti jį pusva- 
landžiui į šaldiklį. 

Tėvas atsakė: 

— Ne, nesirūpinkite. Per pusvalandį aš suvoksiu, kad 
moku trijų šimtų procentų antkainį, ir atsisakysiu šios idė- 
jos. Taigi šampanas arba dabar, arba niekada. 

Kai mums buvo patiekti gėrimai, Doryn Leg atėjo prie 
baro durų ir tarė verksmingu balsu: 

— Maniau, jau eini miegoti, Lenai. 

Lenas tarė: 

— Argi nematai, Dore, kokia mano padėtis? 

Doryn Leg pažvelgė kaltinamai į mus ir pareiškė: 

— Jis jau nuo pusės šešių ant kojų. 

Motina tarė: 

— Kadangi mes esame šio viešbučio gyventojai, tai pagal 
ES įstatymus galime gerti šiame bare dvidešimt keturias 
valandas, jei panorėtume. 

Paklausiau Doryn Leg, ar bare gaminamas maistas. 

Doryn atsakė: 

— Tik ne po pusės vienuoliktos vakaro. 

Šeron neramiai raivėsi ant minkštasuolio šalia manęs. 
Buvo jau penkiolika po vienuoliktos, o ji turi valgyti kas 
dvi valandas. 

Tėvas pasiūlė paieškoti maisto kur nors aplinkui. 

Doryn Leg pasakė, kad viskas uždaryta, tačiau rasime 
mini barą, pilną šokolado bei riešutų. 

Motina ėmė garsiai pasakoti apie viešbučius, kuriuose jai 
tekdavo apsistoti keliaujant po užsienį, apie tai, kokie ten 
malonūs darbuotojai, koks geras maistas. 

Lenas Legas stovėjo už baro klausydamasis ir valydamas 
panages apkramtytu degtuku. 


Kai lipome į drebantį liftą, priminiau tėvams, kad nereikėtų 
suvartoti mini baro turinio. 


Visą laiką tikėjausi, kad kambaryje, kuriuo turėjau dalytis 
su Šeron, bus dvi atskiros lovos, tačiau buvo visai ne taip. 
Kambaryje riogsojo didžiulė lova, apklota rusvu kilpiniu 
užtiesalu. 

Šeron apėjo mažą kambarį kaip turistė. Ji buvo sužavė- 
ta spaustuvu kelnėms ir priblokšta televizoriaus ant lenty- 
nėlės prie sienos. Ji žavėjosi nešvarių tinklinių užuolaidų 
klostėmis, atidarė visus stalčius ir bufetą, o radusi Gideono 
Bibliją tarė: 

— Kažkas paliko knygą. 

Spintoje su slankiojančiomis durimis ji aptiko mini barą. 
Neturėjau drąsos neleisti atidaryti skardinės riešutų miši- 
nio. Pasitikrinau jų kainą mini baro kainoraštyje. 

— O Viešpatie, - tariau, - jie kainuoja 8 svarus 50 pensų. 

Nuėjau į vonią ir apsivilkau pižamą. 

Kai grįžau, Šeron valgė Nestlė riešutinį traškutį. Ji nulaižė 
nuo lūpų kampučio šokolado likučius ir tarė: 

— Eidi, neįsižeisk, tačiau aš jau nebesidulkinu, taigi nieko 
šią naktį nesitikėk. 

Tada ji nuėjo į vonios kambarį ir išniro po keleto minu- 
čių, apsivilkusi kažką panašaus į biblinius drabužius. Ji 
mieguistai tarė: 

— Tai puikiausias vonios kambarys, kokį man teko regėt, 
ir ar tu nemanai, kad gražu, jog jie palieka svečiams visus 
tuos muiliukus ir kitus dalykėlius? 

Gulėjau ir mąsčiau, ką pasakytų Merigold, jei pamatytų 
mudu su Šeron, šitaip gulinčius šonas prie šono. Ar ji tai 
suprastų, 0 gal pavydėtų? 


Kai abu su Šeron įėjome į pusryčių kambarį, išgirdau moti- 
nos balsą. Ji riejosi su Doryn Leg dėl skrudintos duonos. Tai 
buvo monologas, kurį jau teko daug kartų girdėti. 

— Aš užsisakiau angliškus pusryčius su skrudintos duo- 
nos riekele. Jūs atnešėte man pusryčius, o riekelę - tik po 
penkiolikos minučių ir ji buvo šalta bei neiškepusi. Vadi- 
namoji skrudinta duona iš tiesų nebuvo paskrudinta. Gal 
skrudintuve ji tepraleido kokias trisdešimt sekundžių, 
todėl manau, kad pasielgiau protingai pareikalavusi nu- 
nešti vadinamąją skrudintą duoną į virtuvę ir iš naujo ją 
paskrudinti. 

Doryn Leg atkirto: 

— Niekas daugiau nesiskundė, madam, - ir apsidairė po 
pusryčių kambarį, kur kiti svečiai nuolankiai gromuliavo 
neskrudintą duoną. 

Tėvas pataikaujamai tarė: 

— Aš nekreipiu dėmesio į tai, tačiau mano žmona labai 
dėl to nervinasi. 

Motina atrėžė: 

— Džordžai, tai - ne skrudinta duona. - Ji pamataravo 
minkštos, baltos duonos riekute jam prieš veidą. 

Pamaniau, laikas man įsikišti. Tariau: 

— Ponia Leg, mes mokame po 95 svarus už kiekvieną 
kambarį. Argi neįmanoma gauti dviejų riekelių baltos 
duonos, skrudintos iš abiejų pusių, be visos šios melo- 
dramos? 

Nuvedžiau Šeron prie pusryčių bufeto ir paaiškinau, kad 
ji gali vaišintis dribsniais, vaisių sultimis bei salotomis. 

Turiu pasakyti, kad labai didžiuojuosi Seron. Ji turbūt su- 
mušė kokį rekordą ir dar įstengė suvalgyti angliškus pus- 
ryčius su kepinta duona ir papildoma skrudinta duonos 
riekele. 

Kai grįžome į savo kambarį susidėti daiktų, sumečiau 
veltui duodamus tualeto reikmenis į Šeron krepšį, dar įdė- 
jau atliekamą tualetinio popieriaus ritinėlį ir baltą flanelinį 
rankšluostį. 

Dienos šviesoje kambarys atrodė nešvarus, ant kilimo 
pastebėjau daugybę gyventojų paliktų dėmių. 


Sulamdytas sunkvežimis sulaikė mus greitkelyje M25. Pa- 
kliuvome į kamščio pabaigą ir pralaukėme dvi su puse va- 
landos. Tėvas buvo priverstas nusišlapinti į tuščią dietinės 
kolos butelį. 

Šeron mano mobiliuoju paskambino Rajanui norėdama 
pasakyti, kad pavėluos. Ji susijaudinusi pasakojo jam apie 
viešbutį, tačiau Rajanas ją nutraukė. Likusį kelią iki namų 
Ji liūdnai tylėjo. 

Prieš jai išlipant iš mašinos tariau: 

— Geriausia būtų neminėti Rajanui, kad mes miegojome 
viename kambaryje ir lovoje. Jis gali nesuprasti. 

Šeron atsakė: 

— Viskas gerai, Eidi. Rajanas ir aš pasižadėjome sakyti tie- 
Są vienas kitam visą parą, septynis kartus per savaitę. 

Nunešiau jos lagaminą takeliu. Rajeno siluetas šmėžavo 
Pro priekinio kambario langą. Kūdikis klykė jam ant rankų. 
Maldavau Šeron pameluoti ir sakyti Rajanui, kad ji miegojo 
atskirame kambaryje, atskiroje lovoje. 

Rašydamas šią pastraipą jaučiu kylantį nerimą. 

Sekmadienis, lapkričio 3-ioji 


Kadangi Čerė Bleir nusprendė ignoruoti mano kvietimą 
kalbėti Lesteršyro ir Ratlendo kūrybinio rašymo grupės su- 
sitikime gruodžio 23-iąją, aš parašiau Rutai Rendel. 


Gerbiama ponia/panele Rendel, 

Pasakykite, kaip vienas rašytojas kitam, iš kur semiatės idėjų? 
Ar rašote ranka, ar „Word“ programa? Kiek laiko jums reikia, kad 
sukurtumėte vieną romaną? Ar rašote iš asmeninės patirties, ar 
jūsų herojai ir siužetai išgalvoti? 

Leiskite išdėstyti, dėl ko rašau. 

Priklausau Lesteršyro ir Ratlendo kūrybinio rašymo grupei ir 
esu jos sekretorius. Neseniai mus labai nuvylė Čerė Bleir. Jai ne- 
pavyko atsakyti į mano kvietimą būti pagrindine kalbėtoja per 
kalėdinę vakarienę, kuri bus rengiama gruodžio 23-iąją (susitiki- 
mo vieta dar tikslinama). 

Suprantu, kad pranešta vėlai, tačiau gal pagerbtumėte mus? 

Mes negalime mokėti nei honoraro, nei padengti išlaidų, ta- 
čiau, manau, kad būsime jums įdomūs. 

Tikiuosi jūsų teigiamo atsakymo. Tačiau jei galų gale ponia 
Bleir nuspręstų priimti mūsų pasiūlymą, manau, suprastumėte, 
kodėl turiu jus nuvilti paskutinę minutę. 

Kad ir kaip ten būtų, juk ji - pirmoji šalies ledi. 

Jūsų, madam, 
nuolankiausias ir paklusniausias tarnas 
A. A. Moulas 


Pirmadienis, lapkričio 4-oji 
Jaunas mėnuo 


Parduotuvėje buvo ramus rytmetis. Ponas Karlton-Hėjus 
tūnojo gilumoje, rūkė pypkę ir skaitė „Toni Beno dienoraš- 
čius“, kurie buvo išleisti praėjusią savaitę. 

Aš katalogavau Rupert metinius leidinius, kai Šeron part- 
neris Rajanas įsiveržė į parduotuvę ir apipylė mane netei- 
singų užgauliojimų srautu, tvirtindamas, kad aš „pakabi- 
nau“ Šeron per mūsų viešnagę Lendore Spa viešbutyje. 

Aš pasakiau jam, kaip tu ir patvirtintumei, dienorašti, 
kad Šeron ir aš praleidome visą naktį neprisilietę vienas 
prie kito. 

Viską darau, kad išvengčiau fizinio smurto, tačiau jei kas 
man trenkia per petį, vožiu atgal. Mums truputį netvarkin- 
gai pasistumdžius, ponas Karlton-Hėjus atėjo iš parduotu- 
vės gilumos ir garsiu, valdingu balsu liepė Rajanui nešdin- 
tis lauk. 

Kai Rajanas atkirto: „Atsiknisk tu, kvailas, senas šlykš- 
tyne, kol neišroviau tau pimpalo“, - ponas Karlton-Hėjus 
padavė man pypkę ir smarkiai skėlė Rajanui į žandą. 

Rajenas išėjo, pažadėjęs grįžti su broliu. 

Kai jis dingo, ponas Karlton-Hėjus pasiėmė iš manęs 
pypkę ir tarė: 

— Adrianai, atrodo, tu gyveni siaubingai dramatišką ir ro- 
mantišką gyvenimą. Tikrai tau pavydžiu. 


Antradienis, lapkričio 5-oji 


Praėjusį vakarą paskambinau Merigold ir paklausiau, ar ji 
nenorėtų manęs lydėti į gaisrininkų organizuojamą laužų 
vakarėlį, kurio visas pelnas atiteks jų streiko fondui. Meri- 
gold pasakė bijanti fejerverkų ir kartu su šeimos gyvūnė- 
liais užsibarikaduosianti namuose. Jos trapumas kartu jau- 
dina ir erzina mane. 

Mano tėvai rado porą kiaulidžių Mangold Parvos pa- 
kraščiuose. Jos abi stovi aštuntadalyje akro nedirbamos že- 
mės, pusė mylios nuo ūkio kelio. Ketinama duoti leidimą 
Paversti jas dviem gyvenamaisiais būstais. Tačiau nėra van- 
dens, dujų, elektros, pagrindinės kanalizacijos. 


60 Adrianas Moulas ir masinio naikinimo ginklai 


Jie parodė man nuotrauką, ir motina susijaudinusi baks- 
telėjo ten, kur jie ketino įtaisyti prancūziškas duris. Aš ne- 
patariau to daryti, tačiau juos buvo apėmusi beprotybė. Jie 
kenčia nuo folie d deux* kaip Mira Hindli ir Janas Breidi“*. 

Jie ketina gyventi palapinėje ir patys paversti kiaulidę 
gyvenamuoju namu. 

— Palapinėje? - dar kartą paklausiau. 

Motina atsakė: 

— Mes šiandien ją nusipirkome iš Millets. Joje yra trys 
miegamieji, vieta virtuvei ir veranda su uždanga, jei oras 
blogas ir lyja. 

— Nepamiršk integruotos grindų dangos, - priminė tėvas. 

Aš pasakiau: 

— Tačiau Žiema palapinėje Mangold Parvoje pražudys jus. 

Tėvas nuramino. 

— Vyruti, pamiršti vieną dalyką - aš ir tavo mama esame 
iš kūdikių bumo kartos. Mes gimėme 1940-aisiais. Mes au- 
gome be centrinio šildymo, vyniojamojo popieriaus, vita- 
minų, karšto vandens iš čiaupo. Eidavome keturias mylias į 
mokyklą per sniegą ir grįždavome tiek pat atgal mūvėdami 
trumpomis kelnėmis. Reikės daugiau nei poros skersvėjų, 
kad pribaigtų mus. 

Paklausiau, ką jie ketina veikti su baldais. Jie atsakė, kad 
ruošiasi visais atsikratyti. Motina paklausė, ar nenorėčiau 
geriausių pasiimti į savo naują butą palėpėje. Vos nenusi- 
juokiau tiesiai jai į akis. 


Trečiadienis, lapkričio 6-oji 


Paskambinau Deividui Barvelui ir paklausiau, ar nustatyta 
pardavimo sutarties pasirašymo data. Andžela sakė, kad ji 
atidavė ponui Barvelui popierius, tačiau jis blogai pasijuto 


* Folie a deux (pranc.) - abipusiška beprotybė. 


** Nekenčiamiausių žudikų porelė. 

nuo klijų, naudotų laminuotoms grindlentėms suklijuoti, ir 
dabar jo biure nėra. 


Ponas Karlton-Hėjus nustatė savo mažytį nešiojamąjį Ro- 
berts aparatuką Penktosios tiesioginės stoties dažniu dvy- 
liktos valandos Ministro Pirmininko atsakymų į klausimus 
valandėlei. Mes išgirdome, kaip ponas Bleiras aiškino Par- 
lamentui, jog jis ką tik kalbėjosi su Prezidentu Bušu, kuris 
pasakė jam, kad trečią trisdešimt bus paskelbta JTO rezo- 
liucija, kad karas su Iraku galimas. 

Ponas Karlton-Hėjus paklausė, kokia mano nuomonė 
apie Tonį Bleirą. Pasakiau, kad žaviuosi juo, palaikau ir be 
galo juo tikiu. 


Paskambinau Merigold ir paklausiau, ar galėtume po darbo 
susitikti. Atrodė, kad ji - pavargusi, sakė, kad nemiegojusi 
praėjusią naktį dėl fejerverkų keliamo „siaubingo triukš- 
mo“. Ji sakė, kad metas mums, civilizuotai šaliai, uždrausti 
visus fejerverkus. 

Nepasakiau, jog praėjusią naktį bengališka ugnele išra- 
šiau jos vardą tamsoje. 


Ketvirtadienis, lapkričio 7-oji 


Paskambinau teisininkams. Andžela pasakė, kad jų biu- 
re - chaosas. Laminuotos grindlentės nuplėštos. Aš pabrė- 


Žlau, kad man reikia žinoti pardavimo sutarties pasirašymo 
datą. 


Nuėjau į namus pas Parvezą. Jis atidarė biurą savo laisvame 
Miegamajame. Įsigijo namų biuro įrangą iš IKEA, taip pat 
ir juodą sukamąją kėdę, tačiau vieną sieną vis dar dengia 
Paštininko Peto tapetai. 

Nustebau išvydęs jį apsirengusį tradicinius musulmoniš- 
kus drabužius. Jis pasakė, jog vėl ėmė lankyti mečetę. 

Pasakiau, kad jam tinka naujoji ožio barzdelė, nes veidas 
atrodo liesesnis. 

Jis pasisodino mane ir išklausinėjo apie mano finansinę 
būklę. Pasakiau, kad mano mėnesio pajamos yra 1083 sva- 
rai 33 pensai. 

Tada jis plačiai išklausinėjo apie išlaidas ir suvedė at- 
sakymus į savo nešiojamąjį kompiuterį - kiek aš išleidžiu 
laikraščiams kiekvieną savaitę (8 svarai), kiek per mėnesį 
kainuoja mašina (100 svarų), gėrimai išsinešti (stulbina- 
ma 15 svarų suma už du kapučino per dieną, penkias die- 
nas per savaitę), plačiajuostis interneto ryšys (35 svarai 
per mėnesį). Buvau priblokštas. Mums baigiant supratau, 
kad mano išlaidos viršija pajamas beveik 5000 svarų per 
metus. 

Kai forma buvo užpildyta, Parvezas nepritariamai tarė: 

— Mouli, ar prisimeni, kaip mokykloje nagrinėjome „Dei- 
vidą Koperfildą“? 

Pasakiau, kad tai - viena mano mėgstamiausių knygų. Jis 
tarė: 

— Prisimeni poną Mikoberį? „Metinės pajamos - dvide- 
šimt svarų, metinės išlaidos - devyniolika svarų devynias- 
dešimt šeši pensai, rezultatas - laimė. Metinės pajamos -— 
dvidešimt svarų, metinės išlaidos dvidešimt svarų šeši 
pensai, rezultatas - skurdas“, - Piliečių patarimų biuras, 
konsultacijos dėl skolų, bankroto ir namų praradimo. 

Spoksojome į Parvezo kompiuterį, kur skaičiais buvo už- 
rašyta nuoga tiesa. 

Paklausiau: 

— Ką galiu padaryti? 

Parvezas atsakė: 

— Tu negali kraustytis į tą butą palėpėje, Mouli. Tu neuž- 
sidirbi butams palėpėje. 

Pareiškiau Parvezui, kad jau per vėlu, kad aš jau pasira- 
šiau dokumentus ir kad pinigai jau pervesti. 

Parvezas tarė: 

— Gal man tau duoti finansinį patarimą, Mouli? 

Atsakiau: 
— Ne, negaliu sau to leisti. - Ir išėjau namo. 


Penktadienis, lapkričio 8-oji 


Pono Bleiro triumfas! Po daugelį savaičių trukusių mėgi- 
nimų įtikinti užsienio šalių vadovus, kad Sadamo Husei- 
no masinio naikinimo ginklai - rimta grėsmė pasauliui, 
1441-oji rezoliucija buvo priimta vienbalsiai. Netgi Sirija 
balsavo kartu su keturiolika kitų šalių. 


Motina stengėsi pabudinti tėvą iš ankstyvo rytmečio stin- 
gulio, norėjo aptarti tai su juo. 

Tėvas pasakė: 

— 1441, ar ne tokio pavadinimo kvepalais mano mama 
kvėpindavosi? 

Motina atsiduso ir nuliūdo. Ji tarė: 

— Ne, Džordžai, tai buvo 4711-ieji. 

Kai jis išėjo iš virtuvės, ji pasakė: 

— Norėčiau būti ištekėjusi už ko nors, panašaus į Rojų 
Haterslėjų, už ko nors, kas domėtųsi politika. 
naujienas per televizorių virtuvėje. Ponas Bleiras atrodė 
labai įspūdingai. Jis griežtai pažvelgė į kamerą ir tiesiai iš- 
drožė Sadamui Huseinui: „Nusiginkluok arba susidurk su 
jėga.“ Jo balsas drebėjo nuo emocijų. 

Motina pasakė: 

— Atrodo, jis tuoj pravirks. 

Ji šūktelėjo ekranui: 

— Susikaupk, Toni! 


16 val. 

Šį rytą į parduotuvę atėjo Merigold. Ji negalėjo pabūti il- 
glau, nes užsuko pakeliui į Karmos sveikatos centrą, kad 
ten jai atliktų galvos masažą. Ji visą gyvenimą kenčia nuo 

migrenos. Buvau apstulbintas, sužinojęs, kad pusės valan- 
dos galvos trynimas kainuos 25 svarus. Patariau jai verčiau 
nusipirkti nurefon ekstra ir pasakiau, kad man šie vaistai 
visada gerai padeda. Migrena - vienintelis dalykas, siejan- 
tis mus. 

Ji paklausė, ar nenorėčiau eiti kartu su ja į koncertą, kurį 
Lesterio katedroje rengia Madrigalų draugija. Ji sakė, kad 
tėvas dainuoja solo partijas. Jis yra kontrtenoras. 


17 val. 30 min. 
Ponas Karlton-Hėjus išėjo namo. Sėdžiu čia ir laukiu Meri- 
gold. Nežinau, kur link krypsta šie santykiai. Neįsivaizduo- 
ju baisesnio būdo praleisti penktadienio popietę už sėdėji- 
mą šaltoje katedroje, klausantis Maiklo Flauerso, giedančio 
moters balsu. 


Vidurnaktis 

Merigold ir aš nuėjome į katedrą, susikibę už rankų. Ji dėvė- 
jo raudoną beretę ir chaki spalvos kelnių kostiumą. Nieko 
nesakiau, tačiau ji atrodė kaip atostogaujanti desantininkė. 
Gal pasąmonėje ruošiasi karui. 


Jūs turbūt pamanėte, kad ta proga Maiklas Flauersas per- 
sivilko drabužius, bet - ne, tą megztinį su medžių orna- 
mentais jis, kiek Žinau, jau nešioja dvidešimt dienų. Kai 
užsiminiau apie tai Merigold, ji atsakė, kad skalbimo milte- 
liai - pagrindinis mūsų upių ir vandens kelių teršiklis. 


Maiklas Flauersas pradėjo koncertą pateikdamas, kaip jis 
sakė, trumpą madrigalo istorijos santrauką, tačiau vogravo 
dvidešimt penkias minutes aiškiai nepastebėdamas publi- 
kos krebždesio ir nuobodžiavimo. Galų gale prasidėjo bai- 
susis giedojimas. | 

Neta Flauers dunksojo virš kitų choristų. Jos balsas stel- 
bė kitus. Atrodė, nuo jos gilaus kontralto vibruoja klauptai, 
kuriuose sėdėjome abu su Merigold. 

Po to, kai mes stumdėmės su kitais zakristijoje, įsigalėjusi 
tvarka privertė mane pasveikinti poną ir ponią Flauersus su 
jų pasirodymu. 

Ponas Flauersas paklausė: 

- Arjūs abu, jaunuoliai, vėliau eisite į rokenrolo klubą? 

Vos garsiai nenusijuokiau. Jis kvepėjo drėgna vilna. Vė- 
liau pas Vongą pasiteiravau Merigold, ar ji kada nors mąstė 
apie išėjimą iš namų. Ji stumdė pupų stiebų krūvelę lazdele 
po savo dubenėlį ir pasakė, kad dabar tikisi ištekėti. 


Šeštadienis, lapkričio 9-oji 


Anksti rytą paskambino Merigold norėdama pranešti, kad 
tėvai sakė jai, jog aš - puikus jaunuolis. Atrodė, ji labai lai- 
minga. Neturėjau drąsos jai pasakyti, kad prasiblaškiau 
pusę nakties mąstydamas, kaip baigti mūsų pažintį. 


Sekmadienis, lapkričio 10-oji 


Stebėjau senukus ir senutes, žygiuojančius pro paminklą 
žuvusiems per Antrąjį pasaulinį karą. Kai kurie iš jų vos 
pavilko kojas, kiti iš viso neturėjo kojų ir buvo stumiami in- 
validų vežimėliuose. Tėvas paklausė, kodėl aš šniurkščioju. 
Atsakiau, kad esu alergiškas aguonoms. 

Jis tarė: 

- Tavo senelis Arturas kariavo Antrajame pasauliniame 
kare. 

Paklausiau jo, kur kovėsi senelis. 

Tėvas atsakė: 

— Jis nekalbėdavo apie karą, tačiau kai tik pamatydavo 
Ji per televizorių ar išgirsdavo „Lili Merlyn“, verkdavo 
kaip vaikas. Tavo močiutė Moul išsiųsdavo jį į galinį kie- 
Mą su švaria nosine, kol pats atsigaus. Ji buvo kieta mo- 
teriškė. 

Mano motina savo kompiuteriu kai ką pakeitė adresų 
kortelėse. Jų naujasis adresas bus toks: Kiaulidės, Apatinis 
laukas, Žemutinis skersgatvis, Mangold Parva, Lesteršyras. 

Paklausiau: 

— Ar truputį ne per daug pasiskubinai? 

Ji atsakė: 

— Ne, mes vakar popiet aukcione nusipirkome kiaulides. 

Šiuose namuose man niekas nieko nesako. Džiaugsiuosi 
išvykdamas iš čia. 


Paskambinau Naidželui į jo tėvų namus. Jis gyvena jų 
priestate senelei nuo tada, kai pradėjo pardavinėti savo butą 
Londone. Jo regėjimas dar labiau nusilpo. Paklausiau, ar ne- 
norėtų eiti kartu su manimi pasižiūrėti „Žiedų valdovo“. 

Jis atsakė: 

— Ne, viskas vyksta Vidurio žemėje, prietemoje, nors ir 
kaip ten būtų, elfai ir gnomai yra iš tiesų beverčiai. 

Paklausiau Naidželo, ar kai apako, pagerėjo jo klausa. 

Jis atsakė: 

— Taip, dabar girdžiu verčiamą puslapį tame suknistame 
Hay on Wye, juk man tikrai pasisekė? 


Pirmadienis, lapkričio 11-oji 
Delčia 


Ponas Karlton-Hėjus ir aš turbūt buvome vieninteliai žmo- 
nės Hai Stryte, vienuoliktą valandą prisiminę tylos minutę, 
neskaitant keleto pensininkų ir juoduko autobuso vairuoto- 
jo, išlipusio iš mašinos ir nulenkusio galvą. 

Paskambino Barvelas. Andžela pasakė, kad dokumentai 
paruošti pasirašymui. Norėdamas parodyti susidomėjimą, 
paklausiau, kokią grindų dangą savo biurui Barvelas ren- 
kasi dabar. 

Ji pasakė, kad Barvelas ketvirtą popiet susitinka su aler- 
gijos konsultantu. 

Paklausiau pono Karlton-Hėjaus, ar negalėčiau dingti 
valandai. Jis atsakė, kad galiu praleisti tiek laiko, kiek man 
reikia. 


Tai turėtų būti linksmas įvykis, tačiau pasirašydamas do- 
kumentus, įpareigojančius mane mokėti 723 svarus 48 pen- 
sus per mėnesį, aš negalėjau neprisiminti Parvezo įspėjimo: 
„Piliečių patarimų biuras, konsultacijos dėl skolų, bankroto 
ir namų praradimo.“ 


Visos dokumentų pasirašymo ceremonijos metu Barvelas 
šniokštė ir kosčiojo. Pasiūliau atidaryti langą, nes oras biure 
atrodė gana priplėkęs. 

Jis sugergždė: 

— Langai neatsidaro. Turiu saugotis žiedadulkių. 

Atkreipiau jo dėmesį į tai, kad langai pagaminti iš ultra- 
violetinio polivinilchlorido, ir patariau juos pakeisti tradi- 
ciniais mediniais rėmais. Smulkiai papasakojau jam apie 
dokumentinę „Radijo 4“ programą, kurios klausiausi pra- 
ėjusią naktį. Joje buvo aiškinama apie ligas sukeliančių sta- 
tybų sindromą. Iš pradžių jis lyg ir domėjosi, tačiau paskui 
jo dėmesys nukrypo ir jis ėmė žvilgčioti į laikrodį. 


Penktadienį pasiimsiu Rat Varfo raktus. 


Antradienis, lapkričio 12-oji 


Praėjusį vakarą. Lesteršyro ir Ratlendo kūrybinio rašymo 
grupės susitikime Kenas Blantas paklausė manęs, ar susi- 
tariau dėl kalbėtojo per mūsų kalėdinę vakarienę gruodžio 
23-iąją ir ar radau tinkamą kandidatą. Atsakiau, kad kol kas 
neatsiliepė nei ponia Bleir, nei Rut Rendel. 

Garis Milksopas pasakė, kad jis kreipėsi į „Mokymosi 
visą gyvenimą centrą“ dėl kūrybinio rašymo neįgaliesiems 
Pagalbininko vietos. 

Tariau: 

— Tačiau, Gari, tu nesi toks kvalifikuotas, kad galėtumei 
mokyti kūrybinio rašymo. 

Jis atsakė, kad turi švietimo bakalauro laipsnį ir jau be- 
veik baigia rašyti romaną. 

Dar pridūrė, jog tai - tik dalis etato, mokama 10 000 
svarų per metus. Jis parodė skelbimą. Apačioje buvo pa- 
rašyta: „Pirmenybė teikiama rašytojui, išleidusiam savo 
kūrinį.“ 

Kaip galėdamas maloniau paaiškinau Milksopui, kad jis 
dar neuždirbo nė vieno penso iš savo rašymo, ir priminiau 
jam, kad išklijavo vidinę sieną aplink dūmtraukį savo kam- 
baryje leidėjų laiškais, atmetančiais jo kūrybą. 

Gledis perskaitė naujausią eilėraštį apie kates: 


Vargšė Juodė rojuj jau, 
Viešpaties globoj. 

Tarė jis: tu į Devoną keliauji 
Ir linksmai atostogauji. 

Rasi čia tu daug draugų, 
Pasivaikščiot eina sielos jų: 
Čia Rudė, Ming ir Pūkė, 
Marmeladas ir Tomukas. 


Ji pranešė, kad praėjusį ketvirtadienį Juodę pervažiavo 
sunkvežimis. 

Kenas Blantas pasakė, kad Gledis eilėraštis netikęs, nes 
yra neteisingas. Jis tarė, kad ji aiškiai pasirinko Devoną, nes 
tas rimuojasi su žodžiu heaven (rojus), ir kad mintis, jog nu- 
gaišusios katės vaikštinėja po Devono apylinkes - visiškai 
absurdiška. 


Šios eilės - nesąmonė. 

Šios eilės - absurdas. 

Šios eilės — tai išmonė, 
Besirimuojanti su Duglu Hurdu. 


Lapkritis 69 


Nurodžiau Kenui Blantui, kad „išmonė“ nelabai gerai 
skamba. 

Garis Milksopas tarė, jog Gledis turėtų surinkti savo eiles 
katėms ir pasiųsti jas leidėjui. 

Kenas Blantas paklausė: 

— Kam? Dėl kačių kraiko? 

Gledis atkirto, kad nėra ko šaipytis iš Juodės baigties 
ir kad mes turėtume skirstytis. Džiaugiausi galėdamas 
iš Čia išsprukti. Nuo galvos iki kojų buvau aplipęs kačių 
plaukais. 

Kenas Blantas paklausė manęs ir Gario, ar nenorėtume 
išgerti. Nuėjome į „Raudonąją karvę“ prie universiteto. Ji 
buvo pilna studentų, pritariančių Rolfo Hario dainoms. Ga- 
ris Milksopas pasakė, kad studentų sluoksniuose - Rolfas 
Haris - kultinė figūra. Kaip aš to nežinojau? 

Mes aptarėme Lesteršyro ir Ratlendo kūrybinio rašymo 
grupės ateitį ir nenoriai nusprendėme, kad Gledis yra stab- 
dys. Dabar susitikimų pagrindinė tema - jos eilės katėms. 
Kenas tarė, kad vienintelė išeitis - ją pašalinti. 

Buvau paskirtas pasakyti Gledis Fordingbridž, jog ji dau- 
giau nebepriklauso Lesteršyro ir Ratlendo kūrybinio rašy- 
mo grupei. 

Paklausiau Keno, kokį darbą jis tęsia dabar, šis atsakė: 

— Jokio. 


Paskambino Merigold ir paliko žinutę mano mobiliajame, 
kurioje sakė, kad jai „...rūpi, jog su manimi neįmanoma su- 
Sisiekti. Gal kas nors blogai?“ Nenorėjau su ja kalbėtis, taigi 
brūkštelėjau laiškelį: 


Brangioji Merigold, 

Atleisk už tylą. Aš visą laiką galvoju apie tave. Vis dar imu 
Sparčiau kvėpuoti mąstydamas apie tavo trapius riešus ir apie tai, 
kaip tavo akiniai nuslysta ant nosytės galo. 

Jei tu turėtumei mobilųjį, galėtume susisiekti žinutėmis. Šią sa- 
Vaitę turiu labai daug darbo. Penktadienį persikeliu į Rat Vartfą ir, 

be abejo, kurį laiką man reikės tvarkytis būstą. Tačiau susisieksiu 
su tavimi, kai būsiu laisvesnis. 
Tavo 
Su geriausiais linkėjimais 
Adrianas 


P. S. Tikiuosi, tavo tėvas pyksta ant Džeofo Huno, kad šis leido 
Prezidentui Bušui dislokuoti „Žvaigždžių karo“ raketas mieloje 
ir malonioje Anglijos žemėje. Pats manau, kad tai kaina, kurią tu- 
rime sumokėti už laisvę. 


Trečiadienis, lapkričio 13-oji 


Priminiau tėvams, kad šiandien, šeštą vakaro, gaisrininkai 
pradeda streiką. Maldavau, kad jie nerūkytų lovoje, kad ne- 
paliktų smikstančių cigarečių peleninėse, kol patys karpy- 
sis kojų nagus, ir t. t. Būtų didžiausia nelaimė, jei šis namas 
sudegtų man dar nepersikrausčius į Rat Varfą, ojiems - ten, 
ką jie dabar vadina Kiaulidėmis. 


Ketvirtadienis, lapkričio 14-oji 


Ponas Karlton-Hėjus man suteikė tris laisvas dienas persi- 
kraustyti. Negaliu pakęsti, kad reikia pertempti seną pigią 
pušies medžio lovą, kurioje miegu nuo pat vaikystės, į nau- 
jąjį, modernų butą palėpėje. Tarsi apkločiau uždangalu Te- 
rence Conran sofą. Man dabar reikia nusipirkti futoną, naują 
patalynę, paprastą, bet stilingą virtuvės įrangą, staliuką ir 
dvi balkono kėdes, knygų spintas, televizorių ir užuolai- 
das tualetui su stiklo sienomis. Bėda ta, kad visai neturiu 
pinigų. | 

Kai motinai papasakojau apie savo nemalonią padėtį, ji 
pakėlė akis nuo knygos „Pradedančiojo remontuoti nuosa- 
vybę vadovas“ ir tarė: 

— Niekas dabar nebenaudoja pinigų. Pinigai kaip tokie 
nebeegzistuoja. Visi, kuriuos pažįstu, gyvena iš paskolų. 
Įsigyk kreditinę kortelę. 

Susiradau mažą firmą, padėsiančią man rytoj persikraus- 
tyti, — „Dvi mergiotės furgone“. 


Praleidau neramią ir nuviliančią popietę skambindamas te- 
lefonu ir besiklausydamas Vivaldžio ir kitų įrašų. Išaiškėjo, 
kad dujas į Rat Varfą tiekia Severn Trent Water, elektrą - dujų 
tarnyba, vandenį - prancūzų kompanija, kurios pavadini- 
mo negaliu ištarti. Rytoj, antrą valandą, mane prijungs prie 
daugiau nei dviejų šimtų televizijos kanalų. 


Tos dvi merginos iš „Dviejų mergiočių furgone“ - visai ne 
merginos. Jos - dvi stiprios išvaizdos pagyvenusios mote- 
rys, jų vardai - Sian ir Helen. Jos atvyko pasitikrinti, kiek 
reisų furgonui teks padaryti rytoj tarp Ešbio de la Zuko ir 
Lesterio. 

Atsakymas buvo - vieną. 

Jos davė man kartoninių dėžių ir paliko viršuje, bepakuo- 
jantį knygas. Motina pasikvietė jas į apačią išgerti arbatos. 

Netrukus pas mane atėjo tėvas. Girdėjau iš virtuvės ai- 
dintį moterišką juoką. Paklausiau tėvo, apie ką kalbasi mo- 
terys apačioje. 

Jis atsakė: 

— Tik kvaili moteriški tauškalai - kopūstų kaina, ar prin- 
cesė Diana buvo nužudyta, ar Hansas Bliksas ras masinio 
naikinimo ginklų, katės, pasikeitimai suknistame gyveni- 
me, „Seksas ir miestas“, kad vyrai daugiau nebereikalin- 
81. — Jis prabilo tyliau. - Helen mėgina pastoti. Sian bandė 
atlikti tai su kalakuto purškikliu ir buteliuku spermos, pa- 
dovanotu joms žydro draugužio. - Jis liūdnai papurtė gal- 
vą. - Kurioje vietoje mes nukrypome, Adrianai? Leidžiame 
Joms dirbti, tapti suknistomis kunigėmis, jos vairuoja ma- 
Šinas, viena iš jų - netgi laivyno kapitonė, mes nupirkome 
joms įrengimus, kad palengvintume namų ruošą, tačiau jos 

vis vien neapkenčia mūsų ir verčiau dulkinsis su virtuvės 
įrankiu, o ne su tikru vyru. 

Tėvas spyrė į mano dėžes ir tarė: 

— Ne kažin ką turi sukaupęs per trisdešimt ketverius me- 
tus, ar ne? 

Kai jis išėjo, atsiguliau ant savo vaikystės lovos ir raudo- 
jau maždaug pusantros minutės. 


Penktadienis, lapkričio 15-oji 


Sian ir Helen šį rytą perkraustė mane į Rat Varfą. Dabar mano 
adresas prestižinis: 4 kvartalas, Senoji baterijų gamykla, Rat 
Varfas, Grand Junion kanalas, Lesteris. Jis visai atitinka mano 
skonį — labai santūrus, labai vyriškas ir labai kietas. 

Kol „mergiotės“ nešiojo aukštyn sunkias dėžes su knygo- 
mis, atvėriau slankiojamąsias duris ir stovėjau tinkliniame 
balkone, kuris yra virš kanalo, įsitvėręs plieninio turėklo. 

Tuojau pat pakilo pulkas gulbių ir ėmė piktai šnypšti. 
Didžiausia, kuri nežinia kodėl man priminė serą Džoną 
Gilgudą, įžymųjį klasikinį aktorių, atrodė klastingiausia. 
Senamadiškas valkata, susijuosęs kelnes virvele, svirdulia- 
vo kitame krante pro dažomus pastatus, siurbčiodamas iš 
Kestrel skardinės. 

Žvelgdamas iš savo apžiūros taško virš vandens galėjau 
aiškiai regėti keletą prekybos centro vežimėlių, pieno dė- 
žių ir kažką panašaus į šimtus Kestrel silpno šviesaus alaus 
skardinių kanalo dugne. Nuo jų vanduo keistai, fosforiškai 
spindėjo ir šlykščiai dvokė - spalio mėnesį, apžiūrinėda- 
mas nuosavybę, tikrai neužuodžiau šios smarvės. Būčiau 
norėjęs ilgiau pastovėti balkone, tačiau, dienorašti, kalbant 
visiškai sąžiningai, Gilgudo, didžiausios gulbės, bloga lin- 
kintis Žvilgsnis įvarė mane vidun. | 


Paklausiau Sian, ką ji mano apie mano butą palėpėje. 
Ji tarė: 


Lapkritis 73 


— Jis bus gražus, kai šiek tiek padažysi sienas ir pasistaty- 
si keletą baldelių, kad būtų patogiau. 

Atsakiau, kad man nereikia patogumo ir kad ketinu gy- 
venti erdviai, panašiai kaip Mahatma Gandis. 

Helen bakstelėjo į dėžę su mano drabužiais ir tarė: 

— Tai kas čia? Strėnjuostės? 

Atkirtau, kad Tarzanas ryšėjo strėnjuostę, o Gandis dėvė- 
jo dhotį, ir tai - visai kas kita. 

Prieš išeidama Helen pasakė man, jog kai jos kilnojo dė- 
žes iš furgono mašinų stovėjimo aikštelėje, matė „nenugali- 
mą būrį gulbių“ ir perspėjo mane jų saugotis pridurdama: 

- Žinai, gulbė gali sulaužyti vyrui ranką. 


Sumokėjau joms 80 svarų, nors vargiai išgalėjau. Džiau- 
giausi, kad jos išėjo. Norėjau pats apeiti savo nuostabiąją 
erdvę klausydamasis žingsnių ant tikro medžio grindų. 


Išpakavau knygas ir sukroviau jas abėcėlės tvarka ant grin- 
dų, laukdamas, kol paskambins ntl. Gulbės lauke visą laiką 
triukšmavo. Retkarčiais Gilgudas praskrisdavo pro mano 
balkono langą. Pamiršau, kad gulbės geba skraidyti. Atro- 
dė, tarsi jis šnipinėja mane ir šaiposi, kad turiu tiek nedaug 
turto. 


16 valandą paskambinau į ntl paklausti, kodėl nepasirodė 
jų inžinierius, kaip buvo sutarta. Moteris atsakė, kad pa- 
skambins man į mobilųjį, kai susisieks su „lauko vadybi- 
ninku“. 


Paskambino Merigold norėdama paklausti, kaip mėgau- 
Juosi pirmąja popiete savo naujajame bute. Papasakojau jai 
apie gulbes ir ji man tarė: 

- Būk atsargus, Adrianai. Žinai, gulbė gali sulaužyti vy- 
rui ranką. 

Aš, galbūt gana šiurkščiai, pranešiau jai, kad Žinojau šį 
faktą nuo tada, kai buvau ketverių. 

Ji padėkojo man už laišką ir sukikeno: 

— Jis truputėlį dviprasmiškas. Skaitant vienaip, atrodo, 
tarsi tu mane meti, skaitant kitaip —- tas pats. - Ji dar kartą 
sukikeno. - Juk tu nemeti manęs, Adrianai? 

Dienorašti, kodėl aš jai nepasakiau tiesos? Kodėl nepasa- 
kiau, kad praleidus laiką su ja pasaulis atrodo daug tamses- 
nis, be džiaugsmo ir vilties? Ji užsuks rytoj po darbo. 


17.30 suskambo mano telefonas, asmuo iš ntl pranešė, kad 
lauko vadybininkas mėgino užeiti, tačiau mašinų stovėjimo 
aikštelėje buvo užpultas gulbių, ir dar pridūrė: 

- Žinote, gulbė gali sulaužyti vyrui ranką. 

Susitariau, kad 10 valandą ryto palauksiu ntl inžinieriaus 
mašinų stovėjimo aikštelėje ir palydėsiu jį į savo butą. Ka- 
dangi dar neturėjau lovos, tai sukroviau knygas, o ant jų pa- 
sitiesiau miegmaišį, tačiau miegoti buvo nepatogu, „Fran- 
kenšteinas“ įsibedė man į krūtinkaulį ir neleido užmigti. 


Šeštadienis, lapkričio 16-oji 


Vis dar esu be ntl. Inžinierius atsisakė išlipti iš furgono, nes 
Gilgudas ir kitos gulbės taip vaikštinėjo po mašinų aikštelę, 
tarsi ši vieta priklausytų joms. Prieš išvažiuodamas jis tarė: 
„Žinok, gulbė gali vyrui ranką sulaužyt“. 


Ant laiptų susitikau antrojo kvartalo savininką. Jis golfo 
kursų vadybos profesorius De Montforto universitete. Jo 
vardas yra Frenkas Grynas. Jis sakė, kad gulbės - prakeik- 
tos įkyruolės ir kad ketina parduoti savo butą bei persikelti 
į tokią vietą, kur aplink vien žemė. 


Nuėjau pas Debenhemus ir prisipažinau mielai moteriškei 
už prekystalio baldų skyriuje, kad neturiu pinigų. Ji pri- 
tarė mano motinai, kad kreditinė kortelė išspręstų visas 
problemas, ir pastebėjo, kad turėčiau šiandien aktyvuoti 

kortelę, tada gaučiau dešimties procentų nuolaidą visiems 
pirkiniams. Per penkiolika minučių, pamelavęs apie savo 
atlyginimą, parodęs pasą ir Visa kortelę, gavau 10 000 svarų 
kreditą. 

Man reikėjo kartu atsivesti kokį nors protingą Žmogų. 
Ar iš tiesų man reikia balto frotinio chalato? Ar protingai 
padariau, įsigijęs baltą sofą su pritvirtintais apklotais? Ar 
tikrai nebegaliu gyventi be namų pasilinksminimo centro 
su kino teatro ekranu ir Dolby strereo garsu? 

Man nėra tekę miegoti ant futono, tačiau buvau perne- 
lyg drovus, kad išmėginčiau jį parduotuvėje. Nors ir kaip 
ten būtų, aš jį įsigijau. Taip pat nusipirkau knygų lentynas, 
aliumininį baro staliuką ir prie jo tinkančias balkono kėdes, 
Dualito duonos skrudintuvą ir kavinuką su filtru (pastaro- 
sios dvi prekės yra privalomos gyvenantiems palėpėje). 

Paskambinau Sian ir Helen ir paklausiau, ar jos laisvos ir 
ar galėtų paimti šias prekes iš parduotuvės pristatymo sky- 
riaus. Jos sutarė susitikti su manimi ketvirtą valandą. 

Per likusią valandą aš nusipirkau juodą šešiakampį pietų 
servizą, talpyklą vynui ir butelį labai labai švaraus alyvų 
aliejaus, Debenhemų importuojamą iš alyvuogių giraitės, 
kurios savininkas - artimas Goro Vidalo draugas. 

Kai galų gale pasirodė Sian ir Helen, aš sėdėjau tarp savo 
naujųjų pirkinių kaip dabartinis Hovardas Hiugas, vartoto- 
jiškumo auka. 

Sian tarė: 

— Maniau, esate saistomas, kad neturite grynųjų. 

Papasakojau jai apie kreditinę kortelę ir Helen paklausė, 
kiek palūkanų turėsiu mokėti. Kai pasakiau, kad dvidešimt 
devynis procentus, ji tarė: 

— Palik tą šlamštą čia, atsisakyk kortelės, lipk į furgoną, o 
aš spustelėsiu akceleratorių. 

Tačiau, dienorašti, aš negalėjau taip pasielgti. Kokia pras- 
mė gyventi palėpėje, jei negali šlepsėti grindimis, apsiren- 
gęs baltu frotiniu chalatu, sėdėti ant baltos sofos laukda- 
mas, kol kavinuke užvirs kava, o tada nusinešti puoduką į 

balkoną, padėti jį ant cinkuoto stalelio ir suvalgyti raguolio 
iš juodos šešiakampės lėkštutės? 

Merigold visur ant mano blizgančių grindų pritrypė gul- 
bių mėšlo. Ji pasisiūlė išvalyti juos skuduru, ir kai aš susi- 
nervinęs pranešiau jai, kad dar nesu įsigijęs tokių kasdienių 
reikmenų, tarė: 

- Žinok, Adrianai, gyvenimas sudarytas ne vien iš baltų 
sofų ir labai labai švaraus alyvuogių aliejaus. 

Ji padovanojo man įkurtuvių dovanėlę - kabančių plunks- 
nų rinkinį, kurį pavadino „sapnų gaudykle“. Aišku, jos pa- 
skirtis, - sugauti mano sapnus ir priversti juos išsipildyti. 
Nesakiau Merigold, jog man vis kartojasi sapnas, kuriame 
Pandora Braitvait krinta ant kelių ir maldauja, kad aš ją pa- 
mylėčiau. 

Šiek tiek pasėdėjome balkone gerdami kavą. Merigold 
buvo apsirengusi tokiu pat daugiaspalviu megztiniu, kokį 
jos tėvas vilkėjo jau visą mėnesį, tačiau po akimirkos suvir- 
pėjo ir pasakė: 

— Aš labai greitai peršalu, norėčiau dabar eiti į vidų. 

Kai ji paklausė, ar galėtų pasinaudoti tualetu, aš su pasi- 
didžiavimu pasakiau, kad jos figūros kontūrai matysis pro 
stiklo plyteles, taigi ji tarė, jog pakentės, kol grįš namo. Ti- 
kėjausi, jai nereikės ilgai kęsti. 


Ji stebėjo, kaip aš išpakuoju namų pasilinksminimo centrą, ir 
ją pribloškė didelis kiekis pakavimo medžiagos dėžėse. Kai 
ji ėmė burbėti apie blogąsias poliesterio savybes, pajutau, 
jog imu ginti jį. Pasakiau, kad tai - graži, praktiška ir lengva 
medžiaga. Greitai įsiplieskė karšta diskusija apie žemės ištek- 
lius. Nuo jos perėjome prie mano laiško, išsiųsto jai lapkričio 
dvyliktąją, kurį ji pakartojo man žodis žodin. Ji tarė: 

— Anksčiau ar vėliau visi mano vaikinai parašo man pa- 
našius laiškus. 

Ji paėmė poliesterio gabaliuką, sumaigė jį tarp pirštų. 
Lengvas skersvėjis jį erzinamai nupūtė grindimis. Kaip tik 
dabar man reikėjo pasakyti jai, kad nebenoriu su ja susiti- 


Lapkritis 77 


kinėti. Galų gale juk tai buvo pirmoji mano naujojo gyveni- 
mo diena. Tačiau drąsa mane apleido, ir išgirdau, kaip pats 

riimu kvietimą sekmadienį atvykti į namus Beeby on the 
Wold su jos tėvais išgerti arbatos. 


Man paskambino Rouzė ir maldavo atsiųsti mažiausiai 200 
svarų. Ji pasakė, kad prekeivis, iš kurio Saimonas perka 
narkotikus, grasina jam sulaužyti kojas. Išklojau jai tiesą, 
kad esu įsiskolinęs tūkstančius svarų. 

Paklausiau, ar ji jau pradėjo rašyti disertaciją. 

Ji tarė: 

— Atsiknisk. 

Supratau, kad tai reiškia „ne“. 

Patariau jai išmesti Saimoną iš savo gyvenimo. 

Ji atsakė: 

— Negaliu, jam reikia manęs. Nė vienas iš mūsų draugų 
nesikalba su juo. Praėjusią naktį jis praleido policijos nuo- 
vadoje, nes pavogė Nacionalinės vaikų apsaugos draugijos 
labdaros rinkliavų dėžutę iš universiteto baro. 


Sekmadienis, lapkričio 17-oji 


Nepatogiai miegojau ant naujojo futono. Nepratęs miegoti 
taip arti grindų. Atsibudau penktą ryto ir valandą jaudi- 
nausi dėl arbatos su Flauersų šeimynėle. Tada perskaičiau 
pusę skyriaus Džono Meidžoro autobiografijos. Ji visuomet 
vėl užmigdo mane. 


Greitai pabudau nuo tėvo klyksmo: 

— Atgal, niekšai, atgal! 

Ir nuo motinos cypimo: 

- Džordžai, Džordžai, nepykdyk jų. Žinai, jos gali sulau- 
Žyt vyrui ranką. 

Apsivilkau baltuoju chalatu, išėjau į balkoną ir pažvel- 
8lau žemyn. Ant takelio mano tėvus apsupo gulbės. Tėvas 

prieš save taip atkišo News of the World, tarsi tai būtų buvusi 
rapyra, Ojis - grafas Montekristas. Stebėjau, kaip gulbės at- 
sitraukė ir viduryje kanalo persigrupavo. Gilgudas vėl pa- 
žvelgė į mane. Galiu prisiekti Viešpačiu, jo snapas pašaipiai 
šypsojosi. Kodėl jis nekenčia manęs? 


Mano tėvų batų padai buvo išterlioti gulbių mėšlu, todėl 
priverčiau juos nusiauti prie durų. 

Jie tylėdami viską apėjo, tada tėvas pareiškė: 

- Šimtas devyniasdešimt tūkstančių už. tai. Juk čia tik 
vienas didelis kambarys su stiklo būda! 

Motina tarė: 

— Viskas bus gerai, kai paklosi kilimą. 

Jie prisidegė cigaretes, tačiau pranešiau, kad palėpė - ne- 
rūkymo zona, ir išgrūdau juos į balkoną. Šaltokas vėjelis 
kedeno gulbių plunksnas. 


Motina man atidavė atviruką su mėnulio gamtovaizdžiu. 
Susimąsčiau, nuo ko jis, kol kitoje pusėje pamačiau, kad jis 
nuo Gleno iš Tenerifės. 


Brangus Tėti, 

Aš ir vyrukai gerai leidžiam laiką. Čia mirtinas karštis ir aš įde- 
giau. Man paskambino mama. Ji pasakė, kad mušėtės su Rajanu 
parduotuvėj. Tikiuosi, tu jam kaip reikiant įkrėtei, Tėveli. Nesi- 
jaudink, kad man nebebus tų atostogų, kurias būtumėm praleidę 
kartu. Greit su armija keliausiu Kipran. Cha cha cha. 

Geriausi linkėjimai! 
Tavo sūnus Glenas 


Padariau kavos ir nunešiau ją į balkoną, išgirdau tėvą 
sakant: 

— Paulina, ar regi tolumoje tą kuprotą tiltą? Kaip tik po 
juo aš praradau nekaltybę su Džin Arbutnot. Man buvo 
septyniolika ir jaučiausi, tarsi tą vakarą būčiau laimėjęs bi- 
liardo partiją. 

— Ar mūvėjai prezervatyvą? - ji paklausė. 

— Prezervatyvą? Niekas nesimaudavo prezervatyvų 1950-ai- 
siais. 

— Keista, kad ji nepastojo, - budriai tarė mano motina. 

— Mes atlikome tai stovėdami, - jis paaiškino, tarsi kal- 
bėdamas su neišmanėle. - Neįmanoma pastoti, jei darai tai 
stačiomis, na, pirmą kartą tai tikrai ne. 

Baigę rūkyti, jie pasidairė peleninės, ir, neradę jos, nu- 
spriegė nuorūkas į kanalą. 


Motina padėjo man surinkti ir sujungti pasilinksminimų 
centrą, tėvas tuo metu skaitė News of the World, retkarčiais 
padejuodamas dėl smukusios šiandieninio jaunimo seksu- 
alinės moralės. 

Kai jis pakilo į tualetą, kaip įprasta, įspėjau jį, kad bus 
matyti jo kontūrai, tačiau tėvas tarė: 

— Neturiu nieko, ko tavo motina ir tu nebūtumėte matę 
anksčiau. 

Aš vis dėlto nusisukau, tačiau vis vien girdėjau, kaip 
griausmingai jis šlapinasi. Jis šlapinasi, kakoja, kosti, čiaudi 
ir perdžia daug garsiau nei kuris nors man pažįstamas vy- 
ras. Nesuprantu, kaip motina ištveria tai. 


Kai pasilinksminimų centras jau veikė ir garsiakalbiai sto- 
vėjo savo vietose, uždėjau „Operos Fantomo“ kompaktinę 
plokštelę. Garsas buvo atsuktas iki ribos ir pirmieji Saros 
Braitmen klyksmai vos neišvertė mūsų iš kojų. Profesorius 
Grynas, gyvenantis apačioje, ėmė belsti į mano grindis, o 
kažkas, gyvenantis viršuje, daužė į lubas. Nepatogiai pasi- 
jutau, kad aplink gyvena kaimynai. 


Motina pasakė, kad vakar paskambino Rouzei. 

— Kaip, tavo nuomone, ji laikosi? 

Motinos veidą nušvietė plati šypsena, ji atsakė: 

— O, fantastiškai. Jai neįtikėtinai sekasi. Ji jau beveik baigė 
disertaciją ir susitikinėja su mielu vaikinu, vardu Saimonas. 

Jai reikėjo dviejų šimtų svarų, kad galėtų nusipirkti spaus- 
dintuvą kompiuteriui ir atsispausdinti disertaciją. 

Kaip mažai tėvai žino apie mus. Ar mano vaikai meluoja 
man? 

Prieš išeidamas tėvas pasakė man, kad susilažino su Lad- 
brouks, jog Hansas Bliksas, vyriausiasis JTO ginklų inspek- 
torius, rytoj, atvykęs į Iraką, neras jokių masinio naikinimo 
ginklų. 

Motina nusišaipė: 

— Kvailys greit išsiskiria su savo pinigais. - Ji pridūrė: — 
Tikriausiai Tonis Bleiras žino tai, ko nežinome mes. Džor- 
džai, jis mato slaptus dokumentus. Jis skaito visus žvalgy- 
bininkų raportus. Jis palaiko ryšius su MI5, MI6, CŽV, FTB, 
Mosadu ir Rupertu Merdoku. 

Tėvas tarė: 

— Paulina, mes melavome Adrianui apie dantukų fėją. 
Jam dar nebuvo vienuolikos, kai suprato, kad tai aš, o ne 
suknista fėja jam po pagalve paliko svarą. 

Motina paklausė: 

— Ką nori tuo pasakyti? 

Tėvas sušuko: 

— Ogi tai, jog žmonės, kuriais pasitikime, meluoja mums! 
Prisimink Džefrį Arčerį. 

Tėvas labai sirgo už Arčerį ir pasijuto išduotas, kai buvo 
sužinota, jog Arčeris melavo per savo pirmąjį bandymą. 


Kai atvykau prie Chez Flowerso, esančio Beeby on the 
Wold, Merigold išbėgo manęs pasitikti. 

Ji nervingai pakuždėjo: 

— Tik keletas pastabų. Neminėk, kad gyveni palėpėje, 
kad tavo tėvas pardavinėdavo elektrinius šildytuvus, kad 
tėvai rūko, kad turi sūnų, kuris tarnauja armijoje, arba jog, 
kadaise buvai vyriausiuoju mėsgalių virėju Soho restorane. 
Dar labai prašau neminėti Meksikos. 

Tariau, kad niekada nesu buvęs Meksikoje, nepažįstu 
meksikiečių, nekalbu meksikietiškai, taigi visai nepanašu, 

kad galėčiau „prabilti apie Meksiką“. Ėmiau ginčytis, kad 
šie draudimai pokalbyje reiškia, jog viso apsilankymo metu 
turiu tylėti. 

Merigold tarė: 

- Visą laiką kalbėk apie knygas ir apie tai, kokia aš nuos- 
tabi. 

Sunkia širdimi ir su Merigold, įsikibusia man už paran- 
kės, įžengiau į namus. 

Nupirkau Netai puokštę gėlių BP degalinėje. Kai įteikiau 
jas, Neta tarė: 

— Kokia nuostabiai žavi lauko gėlių puokštė. Esu tikra, 
galėsiu jas atgaivinti, jei nedelsdama pamerksiu į vandenį. 
Atsiprašau. 

Neta taip skubiai išsinešė puokštę, tarsi gėles intensyvio- 
sios slaugos skyriuje būtų reikėję prijungti prie gyvybę pa- 
laikančios aparatūros. 


Maiklas Flauersas buvo savo kabinete. Jis apsimetė perne- 
lyg įsigilinęs į didelę oda įrištą knygą, jog pastebėtų, kaip 
Merigold pabeldė į pusiau praviras duris ir įžengė vidun, 
o aš sekiau įkandin. Megztinis su medžių ornamentais at- 
rodė nebetinkamas dėvėti. Jis pastūmė akinius ant kaktos 
ir atsistojo. 

— Aptikai mane mano irštvoje, jaunasis sere, - tarė jis. — 
Ką tik aiškinausi žodžio mole kilmę. Atrodo, Adrianai, kad 
mole — tai urvinis gyvūnas su plaukuotomis priekinėmis le- 
tenomis, o gal apgamas ar dėmė, gimdos išvešėjimas, fizi- 
kos matas, damba arba šnipas, įsifiltravęs į organizaciją ir 
po ilgo laiko tapęs jos patikimu nariu. Taigi, kuri šių reikš- 
mMių tinka tau? 

Pro kabineto langą mačiau Netą, išmetančią pusę gėlių, 
kurias jai nupirkau, ant didelės komposto krūvos sodo 
gale. 

Merigold padėjo išsisukti iš aklavietės. Ji tarė: 

— Manau, Adrianui labiau tiktų šnipas. Jis baisiausiai pa- 
Slaptingas. 

Paprieštaravau: 

— Priešingai, Merigold, mano gyvenimas - tai atversta 
knyga. 

Maiklas Flauersas pasakė: 

— Taip, knygos. Merigold sakė man, kad dirbi tam siau- 
bingam senam laisvamaniui Hugui Karlton-Hėjui. 

Prisiminiau dorą pono Karlton-Hėjaus veidą, jo megztus 
švarkus, minkštus, žilus plaukus, pajutau pasididžiavimą, 
skatinantį ginti jį. Tariau: 

— Ponas Karlton-Hėjus yra doriausias Žmogus. 

Flauersas atsakė: 

— Dabar negriausiu tavo iliuzijų, Adrianai. 


Niūri mergina neįprastai ilgais plaukais, dėvinti marškinė- 
lius su užrašu „Kalė“, trinktelėjo durimis ir suniurzgė: 

— Man liepta pasakyti jums, kad arbata, aišku, jau pa- 
ruošta. 

Tai buvo Popė, vidurinioji Merigold sesuo, grįžusi laiki- 
nai namo atsigauti po nelaimingo meilės romano su drau- 
gužiu matematikos mokytoju. 

Buvau nuvestas į svetainę, pasodintas ir supažindintas 
su katėmis — Safron ir Fler. 

Popė turėjo tokius ilgus plaukus, kokių nėra tekę maty- 
ti. Turbūt augino juos nuo dvylikos metų. Ji žaidė su jais, 
atmetė juos ant pečių, tada - vėl atgal, atsisėdo ant jų, su- 
suko ant viršugalvio ir vėl leido jiems išslysti. Žinojau, kad 
laukiama, jog padarysiu pastabą apie jos plaukų ilgį ir apie 
tai, kad šis apžėlimas buvo visa jos asmenybės ašis, tačiau 
neprisiverčiau. Merigold tarė: 

— Popei reikia keturių su puse valandos tam, kad išdžio- 
vintų plaukus. 

Aš tesugebėjau atsakyti truputėlį linktelėdamas galva. 

Man leido pasirinkti, kokią arbatą gersiu: obuolių ir gerv- 
uogių, dilgėlių, mėtų ar bazilikų ir agurklių. 


Neta padrąsinamai tarė: 

— Mes patys auginame ir džioviname vaistažoles. Čia 
nėra nei priedų, nei konservantų. Viskas tikrai švaru. 

Man įteikė lėkštę, pilną kietų, rudų gumulų. Paaiškėjo, 
kad tai - sklindžiai, kuriuos Neta pagamino iš miltų, maltų 
akmeninėmis girnomis vėjo malūne. Miltus jai atsiuntė iš 
Somerseto. 

Maiklas Flauersas tarė: 

— Mes, kiek įmanoma, stengiamės maitintis taip, kaip 
buvo valgoma viduramžiais, kol mūsų maistas dar buvo 
natūralus. 

Buvau labai alkanas ir būčiau viską atidavęs už šaldytą 
„Pono Kiplingo svajonę“. Tačiau aš paėmiau sklindį ir ret- 
karčiais krimstelėdavau jo. Jo skonis buvo toks, tarsi sklin- 
dis būtų keptas 1307-aisiais ant laužo, kūrenamo šakelėmis 
ir sausu karvių mėšlu. 

Galų gale visi ėmė kalbėtis apie čia nesančią Deizę, vyriau- 
siąją Merigold seserį, kuri prieš savaitę atsiuntė tėvams laišką 
smerkdama ir kaltindama juos dėl nelaimingos vaikystės. 

Maiklas Flauersas pasakė: 

— Vargšė Deizė, ji visada buvo gana keistas vaikas. 

Neta, Merigold ir Popė ėmė kritikuoti Deizę, kuri Londo- 
ne užsiėmė visuomenės informavimu. 

Kuo labiau jos puolė Deizę, tuo labiau man patiko klau- 
sytis apie ją. Tikriausiai ji griovė savo sveikatą ir žalojo ko- 
jas blaškydamasi ant penkiacolių aukštakulnių nuo premje- 
rų iki katerių užsakymo ir dėvėjo per ankštus drabužėlius. 

Maiklas Flauersas papurtė galvą. 

— Koks lėkštas gyvenimas, - tarė jis. Tada pradėjo tardyti 
mane. - Adrianai, mes taip mažai žinome apie tave. Papa- 
sakok apie savo šeimą. 

Pasakiau, kad mano motinos tėvai Sagdenai Norfolke au- 
gino bulves. 

Flauersas tarė: 

— Tavyje tikrai yra kažkas iš Fenų giminės. 

Papasakojau, kad tėvo šeima - paprasti fabriko darbinin- 
kai iš Lesterio. 

Flauersas paguodė: 

— Nėra ko gėdytis. 

Atsakiau, kad tikrai nesigėdiju. 

Flauersas tarė: 

— Mes galime atsekti savo šeimos genealogiją iki Didžio- 
sios Laisvių Chartijos. Kiek toli siekia tavo šaknys? 

Nežinau, dienorašti, kas privertė mane pasakyti tai. Kai 
tik tie Žodžiai išsprūdo man iš burnos, ėmiau gailėtis jų, 
ypač kai pamačiau sielvartą Merigold veide. Galiu pasitei- 
sinti tik tuo, kad man jau nebeužteko ištvermės. Norėjau 
regėti Maiklą Flauersą, besijaučiantį nepatogiai. 

Atsakiau: 

— Sagdenai buvo jomenai, jie paminėti Anglijos nuosa- 
vybės aprašymo knygoje. Manoma, kad Moulai pabėgo iš 
Meksikos, persekiojami dėl religinių įsitikinimų ir atvyko į 
Angliją su grįžtančiu Mayflower. 

Flauersas timptelėjo barzdą ir sumurmėjo: 

— Meksikiečiai. - Tada jis išėjo iš kambario tardamas: — 
Man reikia paskaldyti malkų. 


Merigold tylėdama palydėjo mane iki mašinos. 

Prieš man išvažiuojant pasakė: 

— Tu pasielgei labai žiauriai. Mayflower niekada negrįžo 
atgal. 

Ji pakišo savo plonus pirštukus po akiniais ir nusišluos- 
tė akis. 

Atsiprašiau ir dar sykį išgirdau save vėl jai skiriant pasi- 
matymą. 


Važiuodamas per švelniai vilnijantį Lesteršyro kraštovaiz- 
dį, mąsčiau apie poną Karlton-Hėjų. Nieko nežinau apie jo 
asmeninį gyvenimą. Jis kartais pamini man savo partnerį(ę), 
Lesli. Nesu tikras, ar tai vyras, ar moteris. 


Buvo jau tamsu, kai įvažiavau į mašinų stovėjimo aikšte- 
lę Rat Varfe, tačiau, lipdamas iš mašinos ir bėgdamas prie 

įėjimo į senąją baterijų gamyklą, galėjau įžvelgti baltuojant 
Gilgudą, stebintį mane iš už nendrių kupsto. Atrodo, jis ne- 
sveikai domisi mano atvykimais ir išvykimais. 


Pirmadienis, lapkričio 18-oji 


Ėjau į darbą krantine. Gulbių - nė ženklo, tačiau žiurkių — 
gąsdinanti daugybė. Vienu metu pasijutu esąs Margasis 
Hamelino fleitininkas*. 


Antradienis, lapkričio 19-0ji 


Kai tvarkėme Kelionių skyrių, paklausiau pono Karlton- 
Hėjaus, ar jis turi vaikų. Jis atsakė, kad turi sūnų Marijų, ku- 
ris yra saugioje psichiatrinėje ligoninėje, ir dukrą Klaudiją, 
dirbančią Etiopijoje, dalijančią maistą iš UNICEF paramos. 
Jis tarė: 

- Lesli ir aš labai didžiuojamės jais, - tada tyliai pridū- 
rė: — abiem. 

Aš vis dar nežinau, ar Lesli - jo vaikų motina, ar vyras, 
sielos bičiulis. 


Šį vakarą netikėtai mane aplankė Parvezas. Kai atidariau 
duris, jis šniokštė ir prakaitavo, nes per mašinų aikštelę jį 
vijosi „prakeiktas baltas didelis daiktas“. 

Pasakiau jam, jog esu tikras, kad ten buvo gulbė Gil- 
gudas. 

Parvezas tarė: 

-T. Ž. G. G. S. V. R. 

Jis apsidairė po mano butą, pasigėrėjo naujaisiais bal- 
dais, tada uždavė man keletą drovių, buhalteriškų klausi- 


“ Pagal legendą šis muzikantas, grodamas fleita, išviliojo žiurkes 
iš Hamelino ir paskandino jas Weserio upėje. 

mų. Galų gale aš palūžau ir prisipažinau, kad įsigijau kre- 
ditinę kortelę. Jis dramatiškai vožė sau ranka per galvą ir 
paklausė: 

— Kuri? 

Išėmiau ją iš piniginės ir įteikiau jam. Jis pasikniso po ki- 
šenę, ištraukė kareivišką šveicarišką peiliuką, atlenkė ma- 
žas žirklutes ir perkirpo mano kortelę. Tada pasakė: 

— Vieną dieną padėkosi man už tai. 

Nepasakiau jam, kad sąskaitoje buvo likę tik 89 svarai ir 
kad aš jau skolingas Debenhemams 9911 svarų. 


Parvezas paklausė, ar eisiu į Nilo Armstrongo vidurinės su- 
sitikimą šeštadienio vakarą. 

Atsakiau, kad net su laukiniais arkliais niekas manęs ne- 
nutemps į tokias iškilmes ir kad mintis apie tai, jog išvysiu 
tokius nuobodylas kaip Gudrutis Hendersonas bei kitus 
savo klasiokus, baugina mane. 

Man reikia kiekvieno penso, kurį tik galiu gauti, todėl 
parašiau Leitsan Ltd., grasindamas teisiniais veiksmais, jei 
jie tuojau pat man neatsiųs čekio 57 svarams 10 pensų. Pa- 
rašiau, kad Britanija ruošiasi pulti Iraką, nes Sadamas Hu- 
seinas turi masinio naikinimo ginklų. Kokių dar įrodymų 
reikia vyriausiajam biurui? 


Trečiadienis, lapkričio 20-oji 
Pilnatis 


Po darbo nusivedžiau Merigold pas Vongą pavalgyti. Ji 
vilkėjo kažką panašaus į milžiniškus rausvus multininius 
šliaužtinukus. 

Veinas Vongas paklausė manęs, ar eisiu į Nilo Armstron- 
go mokyklos susitikimą. 

Atsakiau, jog turiu kitų planų, o Merigold nusišypsojo ir 
spustelėjo man ranką. 

Veinas pridūrė: 

— Specialiai ta proga iš Londono atvyksta Pandora. Ji 
įteiks medalį už ilgą tarnybą panelei Fosington-Gor, kuri, 
baigiantis semestrui, išeina į pensiją. Bus Baris Kentas ir 
visi kiti. Jis nupirko mini autobusiuką mokyklai. 

Merigold tarė: 

— Jūs juk kalbate ne apie /4 Barį Kentą, rašytoją ir poetą? 

Veinas atsakė: 

— Mokykloje Adrianas priklausė Bario gaujai. 

— Tik vieną savaitę, - paaiškinau. 

— O, man labai patinka jo dalykėliai, - atsikvėpė Me- 
rigold. - Galiu atmintinai deklamuoti jo eiles. Kaip ma- 
nai, ar galėtum padaryti taip, kad gaučiau jo knygų au- 
tografus? 

Suniurnėjau kažką apie tai, jog jei atsitiktinai sutikčiau jį. 

— Kodėl mums nenuėjus ten šeštadienį? - paklausė Me- 
rigold. 

Man nepatiko, kad ji pavartojo žodį „mes“. Nenorėjau 
pasirodyti su Merigold savo draugams, ypač - Pandorai. 

Pasakiau, kad šeštadienio vakare dirbsiu prie savo kny- 
gos „Šlovė ir beprotybė“, tačiau tai buvo melas. Niekas pa- 
saulyje nesulaikys manęs nuo susitikimo su Pandora, netjei 
ir turėsiu dalytis ja su savo klasiokais. 


Parvežiau Merigold namo. Ji nusisukusi žvelgė pro maši- 
nos langą, nors nieko nebuvo matyti. Merigold vis šniurkš- 
čiojo ir šnypštė nosį. Vienu metu aš paklausiau, ar tik ji ne- 
verkia. 

Ji tarė: 

— Nepažįstu nė vieno tavo draugo. Ar tu gėdijiesi manęs? 

Atsakiau: 

— Tu susipažinai su Veinu Vongu. 

Ji sakė: 

— Tik todėl, kad tau patinka kiniškas maistas ir jis duoda 
tau dešimties procentų nuolaidą. - Ji tęsė: - Kada aš susipa- 
Žinsiu su tavo tėvais? 

Atsakiau: 

— Tau jie nepatiktų, Merigold. Jie abu visą laiką rūko. 

Ji pasiūlė: 

— Prieš susipažįstant galėčiau įkvėpti iš savo inhaliato- 
riaus. 

Budriai sekiau, kad tik nesusitarčiau vėl su ja susitikti. 


Ketvirtadienis, lapkričio 21-oji 


Šį rytą buvau pabudintas pastolių, metamų į sunkvežimį, 
trinksėjimo. Pastatas kaimynystėje turėtų būti greitai pra- 
dėtas eksploatuoti. Kai ėjau pro jį į darbą, ant paradinių 
durų buvo kabinamas užrašas, panašus į tą, kuris kabo ant 
restorano pirmame aukšte - Casablanca. 

Paklausiau vieno darbininko ant pastolių, kada pastatas 
bus pradėtas eksploatuoti. 

Jis atsakė: 

— Prieš du mėnesius. 

Britų darbininkų cinizmas kelia visišką neviltį. 


Penktadienis, lapkričio 22-oji 


Pasiunčiau žinutę Gudručiui Hendersonui, kuris organi- 
zuoja Nilo Armstrongo mokyklos susitikimą. Pranešiau, 
kad atvyksiu šeštadienio vakarą ir patvirtinau, kad esu pa- 
siruošęs sumokėti 10 svarų už šaltus užkandžius ir dovaną 
išėjimo į pensiją proga panelei Fosington-Gor. 


Paskambino Glenas, norėjo pasakyti, kad yra paskirtas į 
slaptą vietą ir turi pradėti treniruotes dykumoje. 
Kai paklausiau, ar jis Anglijoje, Glenas atsakė: 
— Taip, tačiau nieko daugiau negaliu pasakyti. 
Jis perspėjo, kad Rajanas vis dar grasina sumušti mane. 
Sarkastiškai atsakiau: 
— Ačiū, kad persergėjai, Glenai. 

Jis pareiškė: 

— Viskas o key, tėti. Pamaniau, tau reikėtų Žinoti, —ir pridū- 
rė: - Labanakt, telaimina tave Dievas, - tada padėjo ragelį. 

Iš smalsumo surinkau 1471 ir atsakiklis man padiktavo 
telefono numerį, kuriuo tuojau pat paskambinau. Po keleto 
skambučių kažkas atsiliepė: 

— Olderšoto kareivinės. 

Štai kiek to saugumo! 


Parduotuvėje virė darbas. Kai kurie Žmonės jau pradėjo 
apsipirkinėti Kalėdoms. Pardaviau kalėdines giesmes už 
25 svarus. Ponas Karlton-Hėjus nupirko Scoop iš seno žmo- 
gaus, kuris pardavinėjo savo Waugh kolekciją, kad galėtų 
sumokėti už dujas. 

Paklausiau pono Karlton-Hėjaus, kodėl Maiklas Flauer- 
sas taip bjaurisi Meksika. Jis nusijuokė savo švelniu juoku 
ir papasakojo, kad Flauerso pirmoji žmona Končita buvo 
meksikietė, tačiau ji nepritapo Lesteršyre ir galų gale pa- 
bėgo į Meksiką su kiaulienos pardavėju iš Melton Maub- 
rėjaus. 


Šeštadienis, lapkričio 23-ioji 


Nežinojau, ką apsivilkti einant į susitikimą. Paskambinau 
Naidželui prašydamas patarimo. Jis atsakė: 

— Mouli, apsivilk tuo, ką dėvėdamas patogiai jausiesi. 

Tą akimirką netiko pasakyti jam, kad dėvėdamas visus 
savo drabužius jaučiuosi nepatogiai. Ne dėl medžiagos 
ar pasiuvimo, dėl stiliaus. Kas aš toks? Ką noriu pasakyti 
apie save? Paklausiau Naidželo, kuo jis dabar vilki, ir jis 
atsakė: 

— „Polo Smito“ firma. 

Atrodo, Naidželas kažką rezga. Man reikėtų susirasti 
dizainerį, kuris atitiktų mano asmenybę, ir likti ištikimam 
vienam prekiniam ženklui. 

Po daugybės dvejonių išsirinkau beveik jūreiviško stiliaus 
kostiumą, baltus marškinius ir raudoną šilkinį kaklaraištį. 
Nagų žirklutėmis apkirpau savo kirpčiukus ir gausiai ap- 
silaisčiau Boss losjonu. Pakeliui pasiėmiau Naidželą. Teko 
nemaloniai laukti, kol jis svirdinėjo po senelės priestatą 
„Ieškodamas“ savo raktų, palto ir baltosios lazdelės, kurią 
ėmė naudoti nuo to meto, kai lyg Magu vos neįkrito į dar- 
bininkų iškastą griovį. Nemėginau jam padėti, nes dažnai 
teko per radiją girdėti, kaip aklieji skundžiasi, jog regintieji 
viską daro už juos. 

Keletą minučių nesėkmingai ieškojęs, Naidželas tarė: 

— Mouli, dėl Dievo meilės, padėk man. 

Mašinoje aš pasakiau Naidželui, kad jau laikas jam tvar- 
kytis, kad jis privalo išmokti padėti daiktus į vietą, idant 
kiekvieną kartą žinotų, kur juos rasti. Paklausiau, kokie jo 
piniginiai reikalai, nes, aišku, jis neturi jokių pajamų. 

Jis atsakė gyvenąs iš invalidumo pašalpos. Norėdamas 
pralinksminti jį sukūriau pokštą. Pašmaikštavau: 

— Taigi dabar viso gero „Polui Smitui“ iš Kovent Gardeno 
ir labas „Džordžui“ iš Asdos, ar ne? 

Naidželas netgi nenusišypsojo. Atrodo, su regėjimu jis 
prarado ir humoro jausmą. 

Padėjau jam išlipti iš mašinos ir palydėjau per mašinų 
stovėjimo aikštelę iki mokyklos aktų salės. Jis vos vilko ko- 
jas, vis virto ant savo lazdelės ir kartą piktai įspėjo: 

— Dėl Dievo meilės, eik lėčiau. Tu tempi mane kaip kokį 
šiukšlių maišą. 


Prie aktų salės durų buvome pasveikinti seno nuplikusio 
vyruko su moksliuko akiniais ir Normano Visdomo stiliaus 
kostiumu. Tai buvo Gudrutis Hendersonas, visiškas trisde- 
šimt penkerių metų iškaršėlis. 

Sumokėjome po 10 svarų ir Hendersonas už tai davė 
mums daiktinės loterijos bilietus. Pirmasis prizas buvo ke- 
lionė į Bendruomenių Rūmus ir arbata su Pandora terasoje. 
Antrasis prizas - knyga iš pirmojo Adeno Voulo leidimo 

su Bario Kento autografu. Trečiasis prizas - milžiniškas 
meškiukas, padovanotas Elizabet Seli Staford (mergautinė 
pavardė Brodvėj), kuri dabar vadovavo nuosavai interjero 
dizaino kompanijai. 

Kai kurie buvę klasės draugai neatpažįstamai pasikeitė. 
Kler Nelson, kuri anksčiau turėjo susivėlusias šviesias gar- 
banėles ir sultingas lūputes, dabar virto įsitempusia, ner- 
vinga moterimi, vis žvilgčiojančia į laikrodį ir svarstančia, 
ar vaikai jau lovose. 

Kreigas Tomas pamojavo iš už abiejų savo mobiliosios 
diskotekos Funk Down Sounds eilių. Jis dėvėjo beisbolo ke- 
puraitę snapeliu į užpakalį. Jis vienintelis šoko pagal Mai- 
klo Džeksono „Bili Džin“. 

Barbara Boujer ir Viktorija Luiza Tomson stovėjo prie 
laikino baro ir kritikavo čia nedalyvaujančią Pandorą, sa- 
kydamos, kad, patekusi į Parlamentą, ji nieko dėl moterų 
nenuveikė. Pamačiusios mane su Naidželu suklykė: 

— Aidi! Naidži! - ir pribėgo mūsų apkabinti. 

Paklausiau Viktorijos Luizos, kaip ji užsidirba gyveni- 
mui, 0 ta atsakė: 

— Brangusis, išteku vis už senesnių vyrų. 

Dabar ji skiriasi su trečiuoju numeriu ir ketina tekėti už 
ketvirtojo. Vėliau, tą patį vakarą, išgirdau ją sakant: 

— Neprisimenu, kada paskutinį kartą skutau daržovę, 
Manyčiau,1995-aisiais. 


Iš karto buvo galima pasakyti, kad Barbara Boujer - gra- 
Žiausia salėje. Ji dirbo Karališkosios ligoninės Vainikinių 
arterijų priežiūros skyriuje palatos slaugytoja, tačiau dabar 
mokosi ir ketina tapti šildymo inžiniere. Ji pasakė: 

— Ten taip pat vamzdžiai, siurbliai ir vožtuvai, tačiau pi- 
nigų mokama dvigubai daugiau. 

Pajuokavau: 

— Tu gali išsunkti mano vamzdelį, kada tik panorėjusi, — 
tačiau nemanau, kad ji tai išgirdo, nes nusisukusi smeigė 
dantų krapštuku į ploną dešrelę. 

Prie kampinio staliuko sėdėjo grupelė pagyvenusių Žžmo- 
nių. Kler tarė: 

— Tik pažiūrėk. Kaip tas išklerusių senolių rinkinys įva- 
rydavo mums Dievo baimę? 

Senoliai buvo mūsų mokytojai: panelė Fosington-Gor 
(geografija), ponas Džounsas (kūno kultūra), panelė Elf 
(drama), ponas Dokas (anglų kalba). Su jais kartu sėdėjo 
dabartinis direktorius Rodžeris Peišensas, kuris kartą nu- 
matė, kad iš Gleno „niekada nieko neišeis“. 

Ponas Dokas ilgesingai žvelgė į barą, taigi pakviečiau jį ir 
nupirkau jam pusę pintos. Jis susižavėjo išgirdęs, jog, dirbu 
ponui Karlton-Hėjui. 

— Prisimenu tave, Moulai, - tarė jis. - Tu - vienintelis vy- 
rukas iš mano mokinių, kuris verkė, kai Lenis nužudė mer- 
gaitę knygoje „Apie peles ir žmones“. 

Naidželas kandžiai pašiepė: 

— Moulis bliauna net skrybėlei nukritus. Vieną popietę 
pamačiau jį žliumbiantį dėl kritusio žiurkėno „Gyvūnų li- 
goninėje“. 


Kai ponas Dokas grįžo prie savo staliuko, prisėdau kartu ir 
pasikalbėjau su mokytojais. 

Ponas Džounsas pasakė neprisimenąs manęs. Atsakiau, 
kad beveik visuomet per kūno kultūrą sirgdavau. Jis tarė: 

— Tačiau buvo tiek daug pamokų. 

Priminiau: 

— Mano šuo paspruko su futbolo kamuoliu dantyse per 
paskutines penkias varžybų tarp Lesteršyro ir Bedfordšyro 
grafysčių mokyklų minutes. 

— Ak taip, dabar tikrai prisimenu tave, — tarė Džounsas, — 
kartą atnešei raštelį, tvirtindamas, kad jį parašė tavo moti- 
na: „Adrianas apsišlapino kojas pro batų skyles.“ 

Oho, kaip juokėsi senųjų ugdytojų stalelis. 

Ponas Dokas paklausė: 

— Arjis teisingai parašė „apsišlapino“? 
Džounsas atsakė: 
— Iš kur man žinoti? Aš mokiau kūno kultūros. 


Pusę dešimtos salė šiek tiek pasipildė, osumuštinių ant šve- 
diško stalo krašteliai truputį užsirietė, keletas žmonių šoko 
pagal Boi Džordžo dainą „Ar tikrai nori mane sužeisti?“ 

Atrodė, kad Naidželas - dėmesio centre. Jis buvo apsup- 
tas užjaučiančių moterų, besisiūlančių ateiti į jo priestatą 
tam, kad viską išvalytų, skalbtų jo drabužius ir lygintų. 

Mašinų aikštelėje pasigirdo kauksmas ir Gudrutis Hen- 
dersonas perrėkė muziką: 

- Ateikit pažiūrėti naujojo mini autobuso. 

Skustagalvis Kentas, apsirengęs odiniu švarku, nuo ku- 
rio karojo sunkios sidabrinės grandinės, sėdėjo už balto 
mini autobuso vairo. Septynių pėdų ūgio asmens sargybi- 
nis, dėvintis juodą paltą, išlipo iš keleivio sėdynės ir tarė 
negausiai susirinkusiems: 

— Prašau laikytis atokiau nuo pono Kento. Jis nemėgsta 
būti liečiamas. Jokių fotografijų. Jis nenori viešumo. 

Buvo pakviestas Rodžeris Peišensas ir įvyko nedidelė, 
kukli ceremonija, kurios metu Baris Kentas įteikė raktus bei 
registracijos knygelę. 

Abu vyrai pasakė stulbinamai veidmainiškas kalbas. 

Kentas tarė, jog dienos, praleistos Nilo Armstrongo vidu- 
rinėje, buvo laimingiausios jo gyvenime. 

Peišensas antrino, kad Baris Kentas, „iš visko spren- 
džiant, buvo mėgstantis iššūkius, tačiau talentingas jau- 
nuolis, atnešęs šlovę mokyklai.“ Tada jis atsisėdo už mini 
autobuso vairo ir užvedė variklį. 

Gudrutis Hendersonas įkišo savo didelę galvą pro atdarą 
langelį iš vairuotojo pusės ir paklausė: 

— Pone Peišensai, ar išlaikėte vietinės valdžios mini auto- 
Dusų vairavimo testą? 

Peišensas prsipažino, kad ne, ir nukėlė koją nuo greičio 
Pedalo. 

Pandora paskambino man į mobilųjį, pasakė, kad važiuoja 
prie 21-osios sankryžos ir tuojau bus su mumis. Ji paklausė: 

— Ar dar liko kokio nors maisto? Aš suknistai išbadėjusi. 

Pasakiau jai, kad ant švediško stalo jau nieko nebėra, tik 
sudžiūvę likučiai, ir pasisiūliau, atlikus pareigas, nuvežti ją 
pavalgyti. Ji išsisuko ir padėjo ragelį. 

Prisidėjau prie Veino Vongo, Parvezo ir Viktorijos Lui- 
zos, kurie rūkė šalia pašiūrių dviračiams žaidimų aikštelė- 
je. Mes gerai pasijuokėme iš susitraukusio Gudručio Hen- 
dersono kostiumo, panelės Fosington-Gor barzdos ir ūsų ir 
iš patetiškos Kreigo Tomo diskotekos. 


Sidabrinis Pandoros saabas, Žžarstydamas žvyrą, įsuko į 
mašinų stovėjimo aikštelę. Ji kurį laiką pasėdėjo mašinoje 
šukuodamasi ir dažydamasi lūpas. 

Pasakiau Pandorai, kad ji atrodo pavargusi. 

Ji atsakė: 

— Na, dėkui. 

Ji priėjo prie rūkančiųjų šalia pašiūrių dviračiams tar- 
dama: 

— Man reikia dūmelio prieš einant į vidų ir susitinkant 
lokę Fosington-Gor. 

Atskubėjo Gudrutis Hendersonas ir patarė Pandorai 
trumpai išreikšti pagarbą panelei Fosington-Gor, nes jie 
tuštėtų. 

Pandora tarė: 

— Viskas gerai. 

Ji užgesino Bensono nuorūką į dviračio stovą ir mes įėjo- 
me į vidų. 


„Seksualinis gydymas“ priviliojo Žmonių į šokių aikšte- 
lę. Įėjus Pandorai kilo susijaudinimo šurmulys, Rodžeris 
Peišensas atsiplėšė nuo Bario Kento tam, kad išeitų į priekį 

pasisveikinti su Pandora ir formaliai pasveikintų ją, grįžu- 
sią į mokyklą. 

Gudrutis Hendersonas nuskubėjo prie mobiliosios dis- 
kotekos ir paprašė Kreigo Tomo išjungti Marvin Gėj. Tada 
jis pabarškino šakute į vyno taurę ir visi nutilo. 

Po to Gudrutis palydėjo Pandorą, Rodžerį Peišensą ir pa- 
nelę Fosington-Gor ant scenos, kur ant Formica staliuko sto- 
vėjo didelė dėžė, suvyniota į dovanų popierių. 

Kilo gausūs plojimai ir švilpimas, o Baris Kentas klykte- 
lėjo: „Jahuuuuu“, tarsi kaubojus, per rodeo tramdantis be- 
sispardantį mustangą. 

Rodžeris Peišensas ėmė pasakoti apie Pandorą, jis išklojo 
publikai, kad ji laisvai kalba penkiomis kalbomis, tarp jų 
rusų ir mandarinų (tarsi mes nežinotume!), kad ji gavo dvi- 
gubą pirmąjį Oksforde*, kad ji - leiboristų narė, atstovau- 
janti Ešbiui de la Zukui, kad ji - jaunesnioji Aplinkosaugos 
departamento ministrė. Jis sakė, kad visa tai - dideli pasie- 
kimai, tačiau Pandoros didysis triumfas dar ateityje - nes 
Daily Telegraph neseniai užsiminė, jog Pandora visiškai ga- 
lėtų būti pirmoji moteris leiboristė, tapusi ministre pirmi- 
ninke - „Taigi, saugokis, Gordonai Braunai!" 

Visi mandagiai nusijuokė. Tada puikiai atrodanti Pando- 
ra, vilkinti specialiai jai pritaikytą Lauren Bacall švarkelį ir 
muūvinti kažkuo panašiu į vyriškas kelnes, kreipėsi į mus. 
Ji pradėjo: | 

— Leiskite man aiškiai pasakyti, jog be panelės Fosing- 
ton-Gor vadovavimo bei įkvepiančio mokymo nebūčiau čia 
šiandien - na, bent jau neturėčiau Parlamento narės ir jau- 
nesniosios ministrės įgaliojimų. Juk panelė Fosington-Gor, 
Išgirdusi mano ketinimus tapti Balenciaga namų podiumo 
modeliu, pasakė: „Esu tikra, kad mes, brangioji, sugebame 
Šį tą daugiau.“ 

Panelė Fosington-Gor kukliai nulenkė galvą. 


“ Aukščiausias mokslinis laipsnis, gautas iš dviejų dalykų, pvz., 
klasikos ir matematikos. 

Kitas penkias minutes Pandora daugiausia skiedė apie 
save ir savo laimėjimus. Tada ji įteikė dovaną panelei Fo- 
sington-Gor ir tarė: 

— Manau, tai puikiai tiks ant jūsų židinio atbrailos. Tebū- 
nie brangios visos jūsų pensijos valandos ir minutės. 

Panelė Fosington-Gor išsitraukė mažą nosinaitę iš megz- 
to kostiumėlio rankogalio ir prabilo: 

— Aštuoniasdešimt trečiųjų klasė buvo nuostabi. Joje 
mokėsi ne tik Pandora Braitvait, bet ir Baris Kentas. 
Nepamirškime ir Adriano Moulo, kurio televizijos lai- 
dos „Gardieji mėsgaliai“ man visai patiko. Prieš išvy- 
niodama dovaną dar norėčiau tarti keletą žodžių apie 
Naidželą. - Ji mostelėjo į Naidželą, kuris sėdėjo priekyje 
atstatęs baltąją lazdelę, kaip tie seniai graikiškose kavi- 
nėse. - Naidželas labai drąsiai sutiko rimtus regėjimo 
sutrikimus. 

Žvilgtelėjau į Naidželą ir pastebėjau, kad jis patylom kei- 
kiasi. Naidželo drąsa buvo sutikta gausiais plojimais, trypi- 
mu ir šūksniais. 

Tada panelė Fosington-Gor, kuri yra vegetarė ir gyvena 
vieniša vieno kambario bute, kruopščiai išpakavo dovaną ir 
rado George Foreman keptuvą visai šeimai. Tik jos geras iš- 
siauklėjimas ir gebėjimas nuolat slėpti jausmus neleido su- 
žlugdyti vakaro. Ji pasakė mielą ir trumpą kalbą dėkodama 
susirinkusiesiems už jų gerumą bei dosnumą. 

Kai Naidželui pasakiau, kokia tai dovana, jis karčiai nu- 
sijuokė ir tarė: 

— Kažin ar keptuvas tilps ant jos židinio atbrailos? 


Baris Kentas buvo pakviestas ant scenos ištraukti laimin- 
guosius loterijos bilietus. Šią paprastą užduotį jis pavertė 
kažkuo panašiu į olimpinės ugnies uždegimą. Kler Nelson, 
kuri parėjo namo patikrinti, ką veikia vaikai, laimėjo milži- 
nišką meškiuką. Kokia Žiauri ironija — antrąjį prizą laimė- 
jo Naidželas, pirmąjį - aiškiam Pandoros pasišlykštėjimui, 
Gudrutis Hendersonas. 

Tada Kentas išvyko į Ist Midlendo oro uostą sakydamas, 
jog rytą turi susitikti su leidėju Amsterdame. 

Brangus dienorašti, mane stebina, kaip aš nemėgstu Ba- 
rio Kento ir kaip trokštu jo žlugimo. 


-wsu— 


jo „Kiekvieną tavo kvėptelėjimą“ ir paskelbė, kad tai - pa- 
skutinis šokis. Paklausiau Pandoros, ar ji nenorėtų pašokti, 
ir, mano nuostabai, - ji sutiko. 

Su aukštakulniais ji truputėlį aukštesnė už mane, tačiau 
aš jau tokio amžiaus, kai tas nebe tiek rūpi kaip anksčiau. 


Dainavau kartu su Stingu: „Stebėsiu tave“, kol Pandora 
paprašė manęs liautis. Tačiau nors kartą ji nemėgino vado- 
vauti ir leido man su ja slysčioti po šokių aikštelę. 

Vis dar esu beprotiškai įsimylėjęs ją. Dėl jos nebenoriu 
kitų moterų. Ji - tokia moteris, kurios visą laiką geidžiu, o 
Merigold tragiškai geidžiu tik kokius du su puse arba tris 
kartus sėkmingą dieną. 

Paklausiau Pandoros, ar ji nenorėtų su grupe artimų 
draugų pavakarieniauti „Imperatoriškajame drakone“, pa- 
aiškinęs, kad Veinas Vongas mums suteiks dešimties pro- 
centų nuolaidą. 

Ji tarė: 

— Tu vis dar taupai kiekvieną pensą? 

Atsakiau: 

— Priešingai, ką tik iššvaisčiau beveik dešimt tūkstančių 
svarų, kad įsirengčiau naująją palėpę virš kanalo Rat Varfe. 

Nors ir kaip ten būtų, antrą kartą per šį vakarą ji nustebi- 
no mane sutikdama pavakarieniauti. 


Pandora, Naidželas, Parvezas, Barbara, Viktorija Luiza ir 
aš pasidalijome „Imperatoriškuoju banketu“. Susėdome 
prie didelio, apvalaus stalo. Aš sėdėjau tarp Naidželo ir 
Pandoros. Paprašiau padavėjo, Veino brolio Keito Vongo, 
Nuimti Naidželo lazdeles ir atnešti jam šakutę ir šaukštą, 

paaiškinau, kad taip jam bus geriau, nes Naidželas beveik 
aklas. 

Mano nuostabai, Naidželą ištiko nedidelis pykčio prie- 
puolis, ir jis pareikalavo, kad Keitas grąžintų lazdeles. 

Naidželas tarė: 

— Mouli, nekišk nosies, kur nereikia, ir, nusisukęs nuo 
manęs, ėmė kalbėtis su Parvezu apie savo finansinius rei- 
kalus. 

Parvezas pasakė: 

— Tau sekasi geriau nei Adrianui. Jis užsikrovė daugybę 
skolų. 

Aš atkirtau: 

- Parvezai, ar buhalteriai neduoda tylėjimo įžadų, Hipo- 
krato priesaikos ar ko nors panašaus? Mano finansiniai reika- 
lai - netinkama tema pokalbiams prie stalo vakarienės metu. 

Barbara Boujer paklausė Pandoros, kokie „iš tiesų“ yra 
Tonis ir Čerė. 

Pandora atsakė: 

— Apie Bleirus neišgirsite nė žodžio. Juk žinote, Adrianas 
rašo dienoraštį. 

Naidželas tarė: 

— Geriau apie mane nieko nerašytum. 

Atsakiau: 

— Negalvok per daug gerai apie save, Naidželai, - ir pa- 
sakiau Pandorai: - Išsaugosiu tavo paslaptis. Mano dieno- 
raštis - ne viešumai. 

Pandora atšovė: 

— Kaip tik taip kalbėjo tas iškrypęs liokajus Polas Barelas. 
Girdėjau, kaip jis visiems pliauškė Dianos paslaptis. 

— Kad ir kaip ten būtų, - tarė Naidželas, - kas norėtų iš- 
leisti provincijos smulkmės dienoraštį? 

Paėmiau krevečių traškutį iš sukiojamojo padėklo vidu- 
ryje stalo ir atsikandau nuslėpdamas, kaip jo pastaba įžeidė 
mane. 

23 val. 45 min. suskambo mano mobilusis. Tai buvo Meri- 
gold. Ji klausė, kaip sekasi rašyti. Deja, kaip tik tą akimirką 
Keitas Vongas nešiojo kitą patiekalą šūkalodamas: 

— O'key, jums - juk sang, jums - jūros dumbliai, jums — 
skrudintos krevetės, o jums - daržovių atžalų rutuliukai. 

Merigold paklausė: 

— Kur tu esi? 

Ketinau pameluoti ir sakyti, kad Žiūriu televizorių, tačiau 
Merigold žinojo, kad mano aparatas dar neprijungtas prie 
ntl, taigi buvau priverstas pasakyti jai tiesą. 

Pandora nusijuokė iš Parvezo pokšto. 

Merigold paklausė: 

— Su kuo tu? 

Pandora įtikinamai pasiūlė: 

— Eidi, brangusis, gal tave pavaišinti daigų rutuliukų? 

Merigold paklausė: 

— Kas čia? 

Pakilau nuo stalo ir nuėjau prie žuvų akvariumo. Didelis 
karpis priplaukė prie stiklo. Jis atrodė stulbinamai panašus 
į Merigold be akinių. Sukaupiau drąsą ir tariau žuviai: 

— Suprask, Merigold, tai - ne man. Gal mes neturėtumėm 
taip dažnai susitikinėti? 

Ji tarė slopiu balsu: 

— Juk tu su kita moterimi, ar ne? | 

Atsakiau, kad aš - su trimis moterimis ir dviem vyrais. 

Merigold sukūkčiojo: 

— Trys porelės. 

Tariau: 

— Prašau neverkti. 

Ji pasakė: 

— Visą vakarą kūriau lėlių palėpės namelį. Tai turėjo būti 
kalėdinė dovana tau. 

Nežinojau, kaip nutraukti pokalbį. Atrodė, būtų beširdiš- 
ka priminti Merigold, kad mano maistas aušta. Leidau jai 
prisiminti nelaimingą patirtį su kitais vyrais. Karpis akvariu- 
me ir toliau gedulingai spoksojo į mane. Stikle mačiau savo 

atvaizdą. Pats atrodžiau šiek tiek niūriai. Galų gale Merigold 
padėjo ragelį ir ištarė tuo vaiduokliškai negyvu balsu: 

— Nėra prasmės gyventi be tavęs. 

Žuvis nuplaukė į akvariumo dugną ir gulėjo ten nejudė- 
dama. Grįžau prie stalo. Keitas Vongas dalijo anties ir ana- 
naso patiekalą, tačiau kai pasmeigiau gabaliuką lazdele ir 
paragavau, jis man priminė pjuvenas. 

Išgėriau keturias nedideles taureles sakės ir papasakojau 
bičiuliams apie Merigold. Bendra nuomonė buvo ta, kad ji 
turi pasitraukti. 

Veinas Vongas tarė: 

— Neįsižeisk, Eidi, tačiau tu vertas daug geresnės. Juk ji 
nėra labai smagi, ar ne? 

Pandora pasakė: 

— Atrodo, ji viena iš tų verkšlenančių cyplių, kurios sutei- 
kia moterims blogą reputaciją. 

Naidželas pridūrė: 

— Kiekviena moteris, įsimylėjusi Adrianą, turėtų būti 
pusprotė. 

Tada Pandora atrėžė: 

— Tu pamiršai, Naidželai, kad aš pati kartą buvau įsimy- 
lėjusi Adrianą. - Ji paėmė mano ranką ir laikė ją. - Mums 
abiem buvo keturiolika. Ketinome gyventi fermoje ir turėti 
daugybę vaikų. Adrianas dienomis ruošėsi pardavinėti le- 
dus, aš - melžti karves, kepti duoną ir laukti jo, grįžtančio 
namo. 

Staiga mes abu apsipylėme ašaromis. 

— Tai tas suknistas ryžių vynas, - pasakė Pandora, jis vi- 
sada taip mane veikia. 

Naidželas baigė vakarėlį sakydamas, kad jam reikia keltis 
anksti rytą, nes ateis moteris iš Karališkojo aklųjų instituto 
apklausti jo ir patikrinti, ar jis tinkamas turėti šunį vedlį. 

Kadangi Parvezas buvo musulmonas, jis vienintelis liko 
toks blaivus, kad galėtų vairuoti, taigi mes palikome maši- 
nas prie restorano ir susigrūdome į Parvezo automobilį. Aš 
pakviečiau visus į Rat Varfą išgerti gurkšnelio prieš naktį. 

Gilgudas laukė manęs mašinų stovėjimo aikštelėje, nu- 
baidžiau jį šviečiančiu kardu iš „Žvaigždžių karų“, ras- 
tu mašinoje ir priklausančiu Ali, jauniausiajam Parvezo 
sūnui. 

Uždegiau šviesas, padariau kavos ir visus įspėjau dėl 
stiklinio tualeto. Žmonės išėjo į balkoną, Pandora pasakė, 
kaip gražiai mėnesienoje atrodo gulbės. Tikėjausi, kad nors 
kartą Gilgudas nesugadins vakarėlio. 


Sekmadienis, lapkričio 24-0ji 


Parvezas visus, išskyrus Pandorą, parvežė namo. Mes pra- 
šnekėjome beveik iki aušros. Ji papasakojo man apie tą mil- 
žinišką darbo krūvį, kuris teko jai, kaip ji niekada negalinti 
įveikti visų popierių, kaip spauda kontroliuoja kiekvieną 
jos teiginį. Ji beveik visą laiką buvo prižiūrima. Ji tikrai 
žinojo, kad klausomasi jos pokalbių telefonu, ir sakė, jog, 
galimybė pasikalbėti su senu ir patikimu draugu - tikras 
atokvėpis. 

Tariau: 

— Mums reikėjo apsigyventi toje fermoje, Pandora. 

Ji nusijuokė ir atsakė: 

— Gėda, kad mes seksualiai netikome vienas kitam. 

Paprieštaravau jai, kad ši teorija niekada nebuvo patikrin- 
ta. Tačiau nei aš, nei ji nesiėmėme jokių veiksmų ta linkme. 

Penktą ryto paskambinau, iškviečiau taksi ir, išgirdęs jo 
ragelio trimitavimą mašinų stovėjimo aikštelėje, palydėjau 
ją iki mašinos durų. 

Besiruošiant užmigti ant futono, suskambėjo telefonas — 
tai buvo žinutė nuo Pandoros. Ji rašė: 


Dėkui, Eidi. Tikrai myliu tave. Pan. 


Pusę aštuonių vėl suskambo mano mobilusis. Tai buvo 
Žinutė nuo Merigold. Ji sakė man parašiusi laišką, kuriame 

paaiškino, kodėl taip pasielgė. Tuojau pat paskambinau jai. 
Signalas skambėjo ir skambėjo. Galų gale Maiklas Flauersas 
pakėlė ragelį ir sugaudė: 

— Kas čia? 

Pasakiau, kad tai aš, jis atsakė: 

— Dabar sekmadienio rytas, septynios trisdešimt penkios. 
Tavo elgesys labai netaktiškas. Suprantu, kad eini iš proto 
dėl Merigold, tačiau reikia stengtis pažaboti savo aistrą. At- 
eik priešpiečių. Turiu tau šį tą parodyti. 

Išgirdau save klausiant: 

— Kada? 


Priešpiečiai buvo siaubingi. Maistas ne tik šlykščiai paga- 
mintas ir negrabiai patiektas. Ėdalas buvo be mėsos, be 
skonio, gėrėme drumstą naminį alų, pilstomą iš molinio 
ąsočio. 

Svetainės židinyje rūko rąstagaliai. Pro langą buvo ma- 
tyti apleistų, sušalusių garstyčių ežia. Liepsnelė, nežinoda- 
ma, kad tapo gyvuojančia banalybe, nusileido ant pamesto 
kastuvo koto. 

Merigold akys buvo patinusios nuo raudojimo. Kartkar- 
tėmis valgymo metu ji spaudė prie išburkusių vokų vatos 
gabalėlius, sumirkytus ramunėlių nuovire. 

Neta Flauers mėgino prikalbinti mane padėti jai prižiū- 
rėti „Sustabdykite karą“ žygį, kurį ji organizavo Beeby on 
the Wold. 

Tariau: 
kad dešimttūkstantinė minia ištryptų kaimą. 

Ji pasakė, kad gavo palaikančių žinučių iš Littl Snettono, 
Frisby on the Wreake, Long Lamptono, Shepshedo, Melton 
Mowbray, Short under Curtly ir iš Burrow twixt Soar. 

Pertraukiau šį pilietinio nepaklusnumo centrų vardiji- 
mą ir pasakiau, kad aš visiškai palaikau pono Bleiro pa- 
sipriešinimą Sadamui Huseinui ir jo masinio naikinimo 
ginklams. 

Paklausiau Merigold, kokia jos nuomonė apie galimą 
karą su Iraku. Ji pažvelgė į savo lėkštę su blogai išvirtais 
šakniavaisiais ir tarė: 

— Manau, karas blogas. Kodėl Žmonės negali būti geri 
vieni kitiems? 

Galbūt ji - idiotė eruditė. 

Po priešpiečių pasisiūliau suplauti indus. Mano dideliam 
pasipiktinimui, Neta Flauers pasakė: 

— Tai būtų puiku. Rasi švarias pašluostes, džiūstančias 
ant „Agos“. 

Aišku, ji tikėjosi, jog aš išplausiu ir iššluostysiu indus. 

Merigold pasakė, kad baigęs darbą rasiu ją palėpėje. 

Flauersų šeimynėlė pati gamina plovimo skystį iš citri- 
nos ir glicerino ir laiko jį ąsotyje su užsukamu dangteliu 
šalia kriauklės. Kai jau reikėjo plauti pridegusias keptuves, 
nuėjau į svetainę ir paklausiau, ar namuose yra kempinių. 
Ponams Flauersams tai sukėlė tokį siaubą ir šoką, tarsi bū- 
čiau paprašęs palaikyti ruoniuką, kurį ketinčiau daužyti iki 
mirties. 

Galų gale, kai paskutinė tešluota skarda buvo išvalyta ir 
suskilę indai atsidūrė savo vietose, Maiklas Flauersas nusi- 
vedė mane į savo kabinetą ir pakvietė „peržvelgti jo biblio- 
teką ir greitai įvertinti ją“. 

Pasakiau jam, kad vertinimus atlieka ponas Karlton-Hė- 
jus, ir paaiškinau, jog aš - vis dar naujokas antikvarinių ir 
supirktų knygų prekyboje. 

Jis tarė: 

— Pasakyk man apytikslį skaičių, apytikrę sumą. 

Paaiškinau, kad tam reikėtų daugybės darbo valandų ir 
žinynų, ir t. t. 

Jis ištraukė knygą iš lentynos ir tarė: 

— Kiek verta, pavyzdžiui, štai ši. 

Tai buvo Pilkosios Pelėdos „Apleistos trobelės pasakoji- 
Mai“. Knyga buvo dėkle, šiek tiek nutrinta ir dėmėta, tačiau 
nesudriskusi. Paėmiau ir atverčiau ją. Tai buvo 1936-ųjų 
Louvat Dickson leidimas su parašu „Pilkoji Pelėda“. 

— Medžiaginiai viršeliai truputį aptrinti. Nugarėlė išblu- 
kusi. Viršutinis paauksavimas gražus, tačiau priekiniai ir 
žemesni kampai truputį parudavę ir gėda, kad kaspinas žy- 
meklis praradęs spalvą. 

— Taigi, kokia jos kaina?- nekantriai tarė Flauersas. 

Pažvelgiau į iliustracijas, atliktas rudais dažais, į spalvotą 
plokštelę su ryžtingu Pilkosios Pelėdos veidu, kurį puošė 
indėniškas galvos apdangalas, ir panorau šios knygos sau. 
Žinojau, kad knyga, kurią laikau rankose, buvo verta mažų 
mažiausiai 250 svarų. 

Vos gebėjau suvaldyti balsą. Paklausiau kaip galima 
įprasčiau: 

— Ar turite daugiau Pilkosios Pelėdos knygų? 

Flauersas tarė, jog vienu metu rinko jas, tačiau kai pama- 
tė filmą, kuriame vaidino žvaigždė Pirsas Brosnanas, ir kai 
sužinojo, kad Pilkoji Pelėda buvo apgavikas, kad iš tikrųjų 
jis buvo anglas, vardu Arčis Belanis, daugiau nebenorėjo 
turėti šio sukčiaus knygų savo namuose. 

Pasakiau Flauersui, kad knyga galėtų kainuoti 50 svarų, 
ir pasiūliau palengvinti jo naštą. Flauersas atrodė patenkin- 
tas ir ieškojo lentynose likusių Pilkųjų Pelėdų. 

Jis turėjo dar šias knygas: „Tolimiausio pasienio vyrai“, 
„Tyrų piligrimai“, „Seidžija ir jos bebrai“. Visos knygos buvo 
pirmieji leidimai su autoriaus autografais. Visų trijų būklė 
buvo nebloga. Mano burna prisipildė seilių. Pasakiau Mai- 
klui Flauersui, kad visos knygos gal kainuotų 200 svarų. 

Flauersas tarė: 

— Tuos pinigus išleisčiau tarybos mokesčiams už prakeik- 
tą parduotuvę. 

Rašydamas tai dabar gėdijuosi savęs. Visada norėjau būti 
sąžiningas žmogus. Susidūręs su bet kokia moraline dilema, 
klausdavau savęs, kaip pasielgtų Džordžas Orvelas. Tačiau 
tai - Maiklo Flauerso kaltė. Jis verčia mane elgtis blogai. 


* 

Užlipau į palėpę pas Merigold. Ji klojo lakuoto medžio 
juosteles lėlių namelio palėpės bute ant grindų. Ant jos 
darbastalio stovėjo mažytė balta sofa ir futonas, o mini 
balkone ant mažulytės metalinės kėdutės sėdėjau aš, 
Adrianas Moulas, dėvintis baltą chalatą ir akinius, ant ki- 
tos kėdutės sėdėjo Merigold, aprengta chaki spalvos kel- 
nių kostiumu, dėvinti raudoną beretę. Abi lėlės laikėsi už 
rankų. 

Su nerimu pastebėjau, kad ant kiekvienos lėlės me- 
džiaginio bevardžio piršto buvo užvyniota aukso spalvos 
juostelė. 

Merigold tarė: 

— Turiu tau kai ką pasakyti. Prašau atsisėsti. 

Atsisėdau ant senos, dažais aptaškytos kėdės. 

Merigold taisė visokias grimasas, pešiojo plaukus. Ji at- 
lošė galvą ir pažvelgė į karnizus, apžiūrinėjo savo nagus, 
dūsavo ir pagaliau išlemeno tyliu balseliu: 

— Nusprendžiau pasisiūlyti tau. Lytiškai, aš noriu pasa- 
kyti. Tu iki šiol buvai idealus džentelmenas, tačiau juntu, 
kad mūsų santykiai dabar perėjo į kitą pakopą. Tai, kad aš 
seksualiai nepatyrusi, gali tave, brangusis, nustebinti, ta- 
čiau dabar jaučiu, kad esu pasiruošusi atiduoti savo širdį, 
sielą ir kūną į tavo rankas. 

Jai kalbant pajutau savo organą. Privalėjau išeįti. Pasa- 
kiau, kad nesu vertas jos, kad aš pernelyg lytiškai patyręs, 
kad turėjau begalę meilužių ne tik šioje šalyje, bet ir užsie- 
nyje. Paaiškinau, kad aš visai ne toks nuobodus žmogus, 
kokiu ji tarė mane esant, kad iš tiesų aš - nemaloniausias 
ir sukčiausias tipas, vieną dieną sudaužysiantis jai širdį. 
Tačiau atrodo, tie žodžiai tik sujaudino ją, nes ji puolė ant 
Manęs, krito man į glėbį ir pabučiavo kaklą. 

Kaip žinai, dienorašti, kaklas - mano Achilo kulnas. Nuo 
Vieno prie kito ir jau po minutės krapščiausi su jos liemenė- 
lės užsegimu. 

Ji dusliai tarė: 

— Įstumk dangtį į skylę. 

Tik po kurio laiko suvokiau, kad tai - ne seksualinė ling- 
vistika, bet kad ji tiesiog norėjo, jog aš apsaugočiau mūsų 
privatumą uždengdamas atvirą angą į palėpę. 

Darant tai mano aistra truputį atvėso, tačiau jos mielų 
krūtų ir rausvų spenelių vaizdas vėl mane atgaivino, ir ne- 
trukus ant krūvos senų kailinių paltų, sumestų į tamsų pa- 
lėpės kampą, mes užsiėmėme seksu. 

Vos atėjęs į protą ir pasakęs, kad ji - graži ir t. t., ir t. t., 
paklausiau jos, ar nepamiršo išgerti piliulės. 

Ji tarė, jog netiki chemikalais ir nenori įsileisti jų į savo kūną. 

Rašydamas tai, dienorašti, turiu pasakyti, jog nenorėčiau 
būti ko nors prileidęs į jos kūną. 


Lipdamas žemyn palėpės kopėčiomis, gavau žinutę: 
Kur tu, Eidi? Aš - Rat Varfe. Myliu. Pandora. 


Lėkdamas į Rat Varfą tikriausiai viršijau greitį, tačiau 
pavėlavau. Pandora atsiuntė man kitą Žinutę, kurioje sakė, 
kad ji jau greitkeliu grįžta į Londoną. 


oeweo 


Pirmadienis, lapkričio 25-oji 


Ponas Karlton-Hėjus įvertino keturias Pilkąsias Pelėdas 
septyniais šimtais „dvidešimt penkiais svarais. Pasakiau, 
kad knygos priklausė Maiklui Flauersui ir kad aš įvertinau 
jas visas dviem šimtais svarų. 

Ponas Karlton-Hėjus paklausė: 

— Ar tas baisusis Maiklas Flauersas džiaugėsi (jis ištarė 
„džeugėsi“) tuo (ištarė „tiuo“)? 

Tariau: 

— Net gaila pasidarė, koks jis buvo dėkingas. Manau, jis 
jau pakeliui į Kerei Strytą. 

Ponas Karlton-Hėjus susižavėjo mano literatūrinėmis Ži- 
niomis. 

Jis paskambino privačiam Kanados pasienio istorijos ko- 
lekcionieriui ir švelniai jam priminė apie retą radinį - ke- 
turias pirmųjų leidimų Pilkosios Pelėdos knygas su paties 
autoriaus autografais. Žinovas pasakė, kad pardavė savo 
kolekciją tam, jog apmokėtų už dukros mokslą koledže. Po- 
nas Karlton-Hėjus pasitarė su juo ir paskambino vyrukui 
Džošui Pulmanui į Braitoną. Jis rinko autoriaus pasirašytų 
apgaviko knygų pirmuosius leidimus. Jis nedelsdamas pa- 
siūlė sumokėti tūkstantį svarų už visą rinkinį. 

Turbūt pono Pulmano surinkti Džefrio Arčerio darbai 
beveik prilygsta niekui. Nuėjau pas Bručianį ir nupirkau 
du kapučino išsinešti ir dvi jų sutrūkinėjusias bandeles su 
kremu tam, kad atšvęsčiau sėkmingą sandorį ir kad pažy- 
mėčiau svarbią sukaktį. Prieš metus pradėjau dirbti pono 
Karlton-Hėjaus „Antikvarinėse ir supirktose knygose“. 
Labiau už viską žaviuosi savo darbdaviu. Jis toks pat kaip 
Nelsonas Mandela ir Tonis Bleiras. Netgi sutrūkusią bande- 
lę su kremu geba suvalgyti oriai. 


Eidamas į paštą, kur ketinau išsiųsti ponui Pulmanui kny- 
gas, paėmiau dviejų šimtų svarų čekį Maiklui Flauersui. 

Merigold stovėjo už prekystalio. Jos akys vis dar buvo 
užtinusios. Parduotuvė buvo tuščia. Merigold pasakė, kad 
jos tėvai - banke, skubiame susitikime su verslo sąskaitų 
vadybininku. 

Ji išlindo iš už prekystalio ir pabučiavo man į kaklą. Ta- 
Čiau šį kartą išlikau šaltas ir man palengvėjo, kai ji tarė: 

— Girdėjai paskutines naujienas? Madrigalų draugija su- 
siliejo su kai kuriais katedros choristais ir dabar vadinasi 
Lesterio pantomima. 

Pasakiau, kad negirdėjau tų žemę drebinančių naujienų. 
Tęsiau: 

— Ar paskambinai į Guardian ir paprašei jų palikti laisvą 
priekinį puslapį? Ar tai žino Today Programme redaktorius? 
Ar jau paskambinai į CNN? 

Merigold atsakė: 

— Adrianai, sarkazmas - žemiausia sąmojo forma. 

Atsakiau, kad aš - ne sarkastiškas, o satyriškas. 

Ji pranešė, kad ėmė lankyti pantomimą ir didžiąją dalį 
vakarų prieš Kalėdas repetuos arba vaidins. Pakvietė mane 
stoti į jų grupę, tačiau jos kvietimas nebuvo visiškai nuo- 
širdus. 

Tariau: 

— Nuostabu, Merigold, bet netrokštu persirengti palaidi- 
ne kaip kaimo Jurgis, užsidėti kaukę ir vaidinti tikrai nejuo- 
kingose viduramžių pjesėse šaltuose kaimų tyrlaukiuose 
pašaipiai ar abejingai publikai. Yra tradicijų, kurioms turi 
būti leista numirti - madrigalams, pantomimai ir Moris šo- 
kiams. 

Merigold tarė: 

- Praėjusį vakarą pasakiau mamytei ir tėčiui, kad tapome 
meilužiais. Jie labai džiaugiasi. Mamytė davė man dėžutę 
organinių prezervatyvų. Lateksas pagamintas Malaizijoje 
legalios prekybos sąlygomis. Tėtė sakė, kad gali miegoti 
mano lovoje šeštadieniais ir ketvirtadieniais. 

Įėjo seniokas ir paprašė pakelio saulėgrąžų. Kol ji aptar- 
navo pirkėją, aš pasinaudojau galimybe išsmukti iš parduo- 
tuvės, nesusitaręs, kada vėl susitiksime. 


Antradienis, lapkričio 26-0ji 


Šį rytą gavau persiųstą laišką iš p. Rutos Rendel, kuriame 
ji apgailestavo, kad negalės bendrauti su Lesteršyro ir Rat- 
lendo kūrybinio rašymo grupe gruodžio 23-iąją, nes bus 
Australijoje. 

Tai priminė man, jog turiu išspręsti Gledis Fordinbridž 
problemą. Padarysiu tai rytoj. | 

Taip pat nusprendžiau prašyti pono Karlton-Hėjaus, kad 
pakeltų algą. Kitą savaitę turiu mokėti nekilnojamojo turto 
ir kreditinės kortelės mokesčius. Mano atlyginimas, atskai- 
čius mokesčius bei nacionalinį draudimą, yra 1 083 svarai 

33 pensai per mėnesį, ir aš turiu siaubingą nuojautą, kad 
nekilnojamojo turto, Visa bei kreditinės kortelių mokesčiai 
viršys atlyginimą devyniais šimtais svarų. Gal man reikėtų 
prisėsti ir apskaičiuoti mėnesio išlaidas. Negaliu leisti pasi- 
samdyti Parvezo, nes jam reikia mokėti po šimtą dvidešimt 
penkis svarus už valandą. 


Trečiadienis, lapkričio 27-oji 
Delčia 


Paskambinau Gledis ir sutariau susitikti pusę aštuonių, 
taigi kai man paskambino Merigold, galėjau jai nemeluo- 
damas pasakyti, kad lankysiuosi pas seną ledi ir negalėsiu 
susitikti su ja po pantomimos repeticijų. 

Gledis rado leidėją savo katiniškoms eilėms. Bendruome- 
nės darbuotoja senų Žmonių klube, kurį ji lanko pirmadie- 
nio popietėmis, įtikino Gledis, kad jos poezija „tikrai, tikrai 
gera“. Ji sakė, jog Gledis balsas „turi būti išgirstas“. Jos ei- 
lėraščius ketina išleisti „Pilkosios panteros bendruomenės 
spauda“. Ji perskaitė man savo naujausias eiles: 


Išdykę letenėlės 

Gyvena kambarėly 

Ir šitas katinėlis 

Labai jau švarutėlis. 

Jis myli savo Whiskas, 

Tačiau nesvaidys disko. 
"Jis ne atletas, 

Jis mano numylėtas. 

Aš myliu letenėles 

Šitam kambarėly. 


Ji norėjo, kad patarčiau, kaip pavadinti knygą. Pasiūliau 
„Eilės apie kates“, tačiau Gledis pasakė, kad tai pernelyg 
lėkšta ir ji norėtų ko nors vaizdingesnio. 

Žiauriai atkirtau: 

— Tada pavadinkite ją „Apmąstymai apie mūsų katiniš- 
kąsias bičiules“. 

Gledis tarė: 

- Šis pavadinimas — nugalėtojas. Ačiū jums, pone Moulai. 

Pamelavau ir pasakiau Gledis, kad pagal Lesteršyro ir 
Ratlendo kūrybinio rašymo grupės taisykles, ji turės išstoti, 
nes, išleidusi savo kūrybą, turės atsisakyti mėgėjos statuso. 

Atrodė, ji visiškai tuo didžiuojasi, ir netgi paklausė, ar 
negalėtų dedikuoti šios knygos man. 

Pasakiau, kad būsiu sužavėtas, tačiau nesididžiavau sa- 
vimi, kai palinkėjau jai sėkmingai išleisti knygą ir paskutinį 
kartą išėjau iš jos namų. 


Ketvirtadienis, lapkričio 28-0ji 


Naktį praleidau nepatogiai vienvietėje Merigold lovelėje, 
kurioje ji miega nuo to laiko, kai dar buvo maža mergytė. 
Jos forma kaip Pelenės karietos. 

Merigold tarė: 

— Ji amatininko rankų darbo, o nudažyta neįgalaus pen- 
sininko. 

Rytą atsibudęs vienoje savo veido pusėje radau dvi lygia- 
grečias raukšles, kurias man per naktį įspaudė drožinėtas 
moliūgas. 

Aktas buvo pusė bėdos ir tęsėsi apie septynias minutes. 


Penktadienis, lapkričio 29-oji 


Pasimylėjau su Merigold ant futono Rat Varfe. Mes abu liko- 
me su liemenėmis, nes, atrodo, neveikia grindų šildymas. 


Lapkritis iii 
šeštadienis, lapkričio 30-oji 


Turint omenyje, kad iki Kalėdų liko tik trys šeštadieniai, 
verslas ėjosi labai prastai. Parduotuvė visą laiką buvo pilna 
kažko ieškančiųjų, tačiau beveik niekas nieko nepirko. 


Grįždamas iš pašto, gavau skrajutę iš kvailokai atrodančio 
vaikino su vilnone skrybėle. Joje buvo rašoma: 


Rendis Eplšteinas, 
Amerikos ponas Motyvatorius, 
Sekmadienį, gruodžio 8-ąją, 
Veda seminarą Sodo kambaryje, 
„Greit Istern“ viešbutyje, Lesteryje. 


Patrigubinkite savo apyvartą. 
Pasiekite gyvenimo tikslus. 
Gerai atrodykite - gerai jauskitės. 


Į kainą įeina energijos suteikiantys pusryčiai ir priešpiečiai. 
Pinigų grąžinimas garantuojamas. 


Paklausiau to jauno vėplos su bumbuluota skrybėle, ar jis 
pats lankėsi tame seminare. Jis atsakė buvęs ten. 

Grąžinau jam skrajutę ir tariau: 

— Matyt, seminaras tau nepadėjo. Tikiuosi, kad atgavai 
pinigus. 


I parduotuvę atėjo mano tėvai. Jie ieškojo statybų vadovų. 
Atrodė, tėvas jaučiasi nejaukiai. Jį nervino buvimas daugy- 
bės knygų apsuptyje. Nuo mokyklos baigimo j jis teperskai- 
tė vieną knygą - „Džonataną Livingstoną Žuvėdrą“. 

Jis paklausė: 

— Eidi, gal turi ką nors apie kiaulidžių perstatymą? 

Apsimečiau, jog dairausi tarp lentynų, ir tada su negai- 
lestinga i ironija, kuri jį visai sugniuždė, tariau: 


112 Adrianas Moulas ir masinio naikinimo ginklai 


— Ne, atrodo, šiuo metu nieko neturime. Vadovai apie 
kiaulidžių perstatymus buvo labai greit išpirkti. 

Sakyčiau, jis nudžiugo tai išgirdęs ir pasakė: 

— Na, Džonas Preskotas atidarė skardinę su kirminais, 
kurie stabdo tyrlaukio plitimą. Jis įviliojo mane ir tavo mo- 
tiną vidun. 

Paklausiau: 

— Kur vidun? Į kirminų skardinę? 

Jis paaiškino: 

— Ne, į tyrlaukį su kiaulidėmis. Aš ir tavo motina esame 
pačiame mados sūkuryje. 

Nusijuokiau jam tiesiai į veidą. Mano tėvas dar geba ap- 
tikti madą; jis buvo paskutinis Lesteryje, atsisakęs kliošinių 
kelnių. 

Motina prisirinko įspūdingą krūvą vadovų apie mūriji- 
mą, staliaus darbus, elektros instaliaciją bei suvirinimą ir 
sukrovė visas knygas ant prekystalio. 

Ponas Karlton-Hėjus surišo jas ruda virvele ir sumezgė 
kilpą, kad būtų lengviau nešti. 

Motina pasiūlė jam: 

— Pone Karlton-Hėjau, galėtumėte pastatyti čia keletą kė- 
džių. 

Mano nuostabai, jis atsakė: 

— Taip, ketinu atnešti keletą iš namų. 

Motina tarė: 

— Ir kavos kvapas knygyne visuomet toks viliojantis. 

Jis paklausė: 

- Jūs taip manote, ponia Moul? 

- Žinoma, - atsakė ji. - Jei pasiūlysite klientams nemoka- 
mą puoduką kavos, jie jausis privalą ką nors nusipirkti. 

Pašaipiai tariau: 

— Juk gerai būtų ir saldus pyragas su vaisių įdaru, ir ga- 
balėlis kalėdinio pyrago, ir šokoladinis Santa Klausas vai- 
kams? 

Ponas Karlton-Hėjus sutiko: 

— Tai — gana žavi idėja. 

Prieš mano akis iškilo siaubinga vizija, kaip blogai išauk- 
lėtas vaikėzas šokoladu terlioja mūsų brangiąsias knygas. 

Įsijautusi mano motina nebegalėjo liautis: 

- Jūs galėtumėte čia vėl įrengti židinį, - tarė ji rodyda- 
ma į užkaltą dūmtraukio priekinę sieną. - Kalėdų eglutė 
su mirkčiojančiomis girliandomis vitrinoje taip pat labai 
tiktų. - Ji prisimerkė ir tarsi susvyravo užsisvajojusi apie 
perstatymą. 

Ponas Karlton-Hėjus tapo panašus į nepiktą gyvatę, už- 
hipnotizuotą kerėtojo. Jį užvaldė mano motinos sukurta 
praeities Kalėdų vizija. Mano nuostabai, jis leido tėvui iš- 
traukti faneros lapą, dengusį židinį. Mes išvydome dulkėtą 
ir suodiną ugniakurą, likusį nuo tų laikų, kai 1929-aisiais 
ponas Arturas Karlton-Hėjus įkūrė šią parduotuvę. 

Mano motina ir toliau visur kišosi; ji paskambino kamin- 
krėčiams ir susitarė, jog antradienio rytą kaminas bus išva- 
lytas. 

Tada, kol aš aptarnavau gausiai užplūdusius klientus, ji 
ir ponas Karlton-Hėjus pradėjo planuoti, kaip pertvarkyti 
parduotuvę. Aš svarsčiau, kas atgabens malkas, virs kavą, 
pirks pyragus su įdaru, paskui suplaus indus. 

Mano motina pasiūlė ponui Karlton-Hėjui kur nors nu- 
eiti pavalgyti en famille. Jis pasakė, kad norėtų prisidėti prie 
mūsų, tačiau pirma turi paskambinti Lesli. Aš pasakiau 
motinai apie savo dešimties procentų nuolaidą „Imperato- 
riškajame drakone“. 


Veinas Vongas papasakojo mano motinai, kad Pandora pra- 
ėjusio šeštadienio naktį praleido Rat Varfe, ir tada pasakė: 

— Džiaugiuosi, kad baigei su ta keistuole Merigold. 

Šaltai pranešiau jam, kad dar nebaigiau su Merigold ir 
kad susitiksiu su ja vėliau šį vakarą. Jis pasakė, jog liūdi 
tai girdėdamas. Žinoma, tai labai sužadino mano motinos 
smalsumą. Ji paklausė: 

— Kodėl tau nepaskambinus jai ir nepasiūlius susitikti su 
Mumis? 

Paaiškinau motinai, kad ji katedroje mokosi pantomimos. 
Atidžiai stebėjau motinos veidą. Ji sugebėjo išlikti rami, o 
ponas Karlton-Hėjus buvo labai susidomėjęs meniu, nors 
tikrai pastebėjau, kaip virptelėjo jo antakis, kai ištariau Žodį 
„pantomima'“. 

Mano tėvas restoranuose visuomet pernelyg jaudinasi — 
ir šį vakarą viskas buvo taip pat. Jis nuolat stojosi ir vaikš- 
čiojo prie akvariumo pažiūrėti žuvų ir beldė į stiklą. 

Motina turėjo be paliovos kartoti: 

— Džordžai, nedaryk to.- Jos žodžiai skambėjo kaip 
Džois Grenfel įrašas. 

Ponas Karlton-Hėjus lazdelėmis valgė meniškai. Netgi 
Veinas pasakė jam komplimentą. Ponas K-H sumurmėjo, 
kad jam yra tekę gyventi Indokinijoje, tačiau atrodė nenorįs 
daugiau apie tai kalbėti. 

Mano motina net prieš atnešant pagrindinį patiekalą 
patarinėjo Veinui, kaip restauruoti restoraną, įtikinėdama, 
kad ji atsikratytų senamadiško drakono motyvo ir papuoš- 
tų sienas gyvūnų kailių raštais. | 

Vaišinantis „Ypatinguoju kalėdiniu banketu“ (12 svarų ir 
99 pensai kiekvienam) buvau motinos tardomas apie ilga- 
laikius savo gyvenimo tikslus. Ar vėl ketinu vesti? Ar vis 
dar svajoju tapti profesionaliu rašytoju? O gal aš ir ateityje 
ketinu pardavinėti antikvarines ir supirktas knygas? 

Atsakiau, kad džiaugiuosi savo darbu ir tikiuosi dar il- 
gus metus dirbti ponui Karlton-Hėjui. 

Jis atrodė truputį nuliūdęs ir pareiškė: 

— Mūsų mažytė parduotuvėlė kiekvieną savaitę praranda 
gana nemažai pinigų. Pastaraisiais metais ji laikosi iš inves- 
ticijų, tačiau šiuo metu akcijų birža nėra man palanki. 

Tariau: 

— Pone Karlton-Hėjau, gal mums reikėtų kreiptis į verslo 
konsultantą? 

Jis atsakė: 

— Tačiau jie juk už tai ima siaubingai didelius pinigus? 

Tėvas tarė: 

— Norint uždirbti varioką, reikia išleisti varioką. 

Jis kalbėjo tarsi Žiaurus fabriko savininkas, ketinantis pri- 
kaustyti grandinėmis mažą vaiką, fabriko darbininką, prie 
besisukančios verpimo mašinos. 

Ant popierinės servetėlės aš surašiau paprastą parduotu- 
vės verslo planą, kurį sudarė keturi pagrindiniai punktai: 


e Atidaryti skyrių, kuriame būtų naujų knygų pasirin- 
kimas. 

e Įsteigti skaitytojų klubą. 

e Nupirkti kavos virimo aparatą. 

+ Pastatyti kėdes. 


Kadangi taip buvo nusprendęs Maiklas Flauersas, karieti- 
nėje lovoje pasimylėjau su Merigold. 


Sekmadienis, gruodžio 1-o0ji 


Kažkas šį rytą įsikraustė į vieną iš butų. Kai nuėjau pasiimti 
laikraščių, mašinų stovėjimo aikštelėje stovėjo perkrausty- 
mo furgonas. Gulbės kitame krante grasino Žvejui. 


Apie Barį Kentą rašoma Sunday Times. Tai straipsnis, pava- 
dintas „Kaip aš išleidžiu savo pinigus“. Jis pasakė Topazui 
Skrodžinsui, žurnalistui, ėmusiam interviu, kad savo di- 
džiules pajamas jis daugiausia skiria labdarai, tačiau tik- 
riausiai maldavo Topazo neatskleisti to laikraštyje. Topazas 
rašė: „Tikuosi, jis nepasijus išduotas, bet aš pamaniau, kad 
šio laikraščio skaitytojai turėtų žinoti, jog Baris Kentas, ne- 
paisant šiurkštaus ir nekompromisinio įvaizdžio, yra tikras 
humanistas, kuriam nesunki genijaus našta.“ 

Pirmadienis, gruodžio 2-oji 


Gavau Bendruomenių Rūmų atviruką iš Pandoros, nepa- 
dorų paveikslėlį su sniego seniu ir morka netinkamoje vie- 
toje iš tetulės Siuzanos ir laišką nuo Gleno: 


Brangus Tėti, 

Manau, kad gal prasidės karas. Šiandien mus mokė kariauti 
dykumoje. Aš ir seržantas Brighausas nuvykome pas statybos 
medžiagų pardavėjus ir užsakėme dešimt tonų smėlio, kurios 
turi būti pristatytos tą pačią dieną. Seržantas Brighausas pasakė, 
kad jei užsakytų smėlį per armijos tiekėjus, jis būtų gautas tik po 
trijų mėnesių. Nors ir kaip ten būtų, popiet jį gavome. Išpylėme 
maišus karinių pratybų aikštelėje ir seržantas Brighausas įsakė 
man ir vaikinams sustoti už krūvos, tada užvedė turbiną ir ėmė 
pūsti smėlį mums į akis. Jis klykė: „Jūs dabar sumautoj dykumoj, 
jūs netikėliai, atstumtieji debilai!“ 

Tada jis privertė mus nusiauti batus ir prisipilti į juos smėlio. 
Po to vėl turėjome juos apsiauti ir bėgioti aplink pratybų aikštelę, 
kol virtome iš kojų. Tuomet jis sušuko: „Gerai, tos suknistos pra- 
tybos dykumoje baigtos.“ 

Aš ir mano geriausias draugas Robis Steinfortas internetu su- 
sipažinom su dviem merginom. Jos iš Bristolio ir sekmadienį va- 
rom su jom susitikt. Jų foto - o. k. Tikiuosi, kad jos - ne bedantės 
penkiasdešimtmetės. Manau, Tėti, tau patiktų Robis. Jis skaito 
daug knygų ir daug žino apie viską. Kai jis pamatė mane skaitan- 
tį The Sun, tai, norėdamas pajuokauti, padegė tą laikraštį. 

Viso gero, Tėti! 
Tavo sūnus Glenas 


P. S. Šias Kalėdas mes gal negausim atostogų, tačiau galime gauti 
siuntinius. 


Voke dar buvo Gleno ir Robio Steinforto nuotrauka. Jie 
vilkėjo chaki spalvos uniformomis ir laikė nedidelį suve- 
nyrą - storą vyruką, metantį strėlę. Robis droviai šypsojo- 

si. Buvau visai pamiršęs, kad kareiviai gali nešioti akinius. 
Ant kitos fotografijos pusės Glenas užrašė: „Aš ir Robis iš- 
ėjome į finalą pulko strėlyčių svaidymo poromis varžybose 
ir laimėjom. Vaikinai man nupirko vienuolika pintų. Tėveli, 
aš niekada taip klaikiai nesijaučiau.“ 


Stebėjau, kaip Rovenas Viljamsas prisiekia būti Kenterbe- 
rio arkivyskupu. Jis truputį primena man Maiklą Flauersą. 
Troškau savo žirklutėmis nagams apkarpyti jam barzdą, 
įtariu, kad plaukus jam kerpa žmona. Aš juk Žinau, kad Jė- 
zus avėjo sandalais, tačiau dabar - dvidešimt pirmas am- 
žius. Manoma, kad jis turi nuostabias smegenis ir galingą 
intelektą. Jam iš tiesų patinka jo paties balso skambesys. Jo 
tariamas Donaldas Sindenas* skamba kaip Deividas Bek- 
hemas. Na, bet aš linkiu jam viso geriausio. Būti atsakin- 
gam už Anglijos bažnyčią turbūt taip pat sunku, kaip Janui 
Dankanui Smitui mėginti įtikinti torius balsuoti už konser- 
vatorius. 


Atsakymas į Gleno laišką. 


Brangus Glenai, 

Nežinau, kodėl seržantas Brighausas privertė jus atlikinėti 
dykumos pratybas, nes jūs tikrai nekariausite Irake. Jei Sadamas 
atsisakys išduoti tuos savo masinio naikinimo ginklus, tai seks 
ilgas derybų periodas. Diplomatai viską išspręs. Juk, kad ir kaip 
būtų, tu - per jaunas. Tau tik septyniolika, ir tu ne tiek suaugęs, 
kad galėtumei kariauti. Taigi, viską įvertinus, didžiausias pavo- 
jus, galintis tau suteikti šįmet patirties, yra susitikimas su mergi- 
na, kurią susiradai internete. 

Gerai praleisk laiką, tačiau nepamiršk atsargiai vairuoti M4 
greitkeliu. Laikykis atokiai nuo sunkvežimių. Jie visą laiką tai su- 
Siduria, tai pameta krovinius; taip pat ir baltieji mini autobusai 
Sukelia daug eismo nelaimių. Kuo toliau nuo jų. Kiekvienais me- 


“ Britų aktorius, g. 1923 metais. 

tais Britanijos keliuose žūsta tūkstantis Žmonių, o begalė tūkstan- 
čių lieka sužeisti arba invalidai visam gyvenimui. 

Prašau negerti vėl vienuolikos pintų. Taip tu perkrauni savo 
organizmą, ką jau kalbėti apie pūslę. 

Žiūrėk, kad turėtumei su savimi prezervatyvą. Prisimink, kad 
daugiau nei pusė Britanijos moterų serga lytiškai užkrečiamomis 
ligomis: pavyzdžiui, 30 procentų turi chlamidijų, 20 procentų - 
karpų ant lytinių organų, o nežinomas skaičius serga sifiliu, nuo 
kurio supūva ir galų gale nukrinta nosis. 

Tačiau gerai praleisk laiką Bristolyje, sveikinimai tau ir Robiui, 
triumfuojantiems strėlyčių varžybose. 

Su meile 
Tėtis 


Antradienis, gruodžio 3-ioji 


Neklauskite kodėl, tačiau tikėjausi, kad kaminkrėtys bus 
mažas, kreivakojis, suodinas žmogelis, dėvintis kepšę ir ant 
vieno peties besinešantis apvalius šepečius. O kaminkrėtys 
iš tiesų vilkėjo kostiumą, buvo su apykakle ir kaklaraiščiu, 
idealiai susišukavęs, jo panagės buvo tobulai švarios. Prie 
židinio angos jis pritvirtino maišą ir įjungė siurblį. Viskas 
buvo baigta per dešimt minučių. 

Tariau: 

— Nemanau, kad jums dabar tenka vadovauti daugeliui 
jungtuvių, ar ne? 

Jis atsakė, kad jo senelis valkiodavosi apie bažnyčią, ap- 
sirengęs tradiciniais kaminkrėčio drabužiais, tačiau liovėsi 
tai daryti po nelaimingo atsitikimo su suodžių maišu ir bal- 
ta, krinolinuota vestuvine suknele. 

Pasiūliau jam, kad vertėtų pamąstyti, ar ne geriau būtų 
vadinti save ne kaminkrėčiu, bet kaminsiurbiu. Tačiau ne- 
atrodė, jog jis norėtų tai įsidėmėti. 

Židinys labai mielas. Jį supa senoviniai raudoni kokliai 
su tulpėmis. 


Gruodis 119 


Nuvykau į BP servisą Hai Stryto gale ir pargabenau du 
Hinklinius maišus su rąstagaliais. Tada vėl išėjau degtukų 
bei žiebtuvėlių. Grįžęs radau poną Karlton-Hėjų plėšantį 
Guardian į skutelius ir sukantį juos į skalas ugniai. Neklausk 
manęs, dienorašti, kodėl, tačiau tai buvo jaudinanti akimir- 
ka, kai ponas Karlton-Hėjus prikišo pirmąją Žiebtuvėlio 
liepsnelę prie Guardian juostos. Maža liepsna šoko į viršų ir 
malkos ėmė skilinėti ir traškėti židinyje. Ponas Karlton-Hė- 
jus turėjo sutrypti keletą atskriejusių kibirkščių. Prisiminęs, 
kad neseniai streikuojančių gaisrininkų lyderis Endis Gil- 
kraistas paskelbė ketinąs nuversti naujuosius leiboristus, aš 
ir vėl palikau parduotuvę, perbėgau skersai kelią pas De- 
benhemus ir nupirkau groteles. 

Vėliau mes, perkeldami kai kurias lentynas, padarėme 
daugiau vietos aplink židinį. Tada „Britų politikus“ sudėjo- 
me kartu su „Amerikos istorija“, taip atsirado vietos dviem 
foteliams. 

Židinys tuojau pat atkreipė visų dėmesį. Paauglys ber- 
niukas, kuris atėjo, ieškodamas kalėdinės dovanos savo 
tėčiui - knygos apie oro laivyną, pasakė, kad tai - tikroviš- 
kiausias židinys. Kai paaiškinau jam, kad malkų liepsna ti- 
kra, o ne dujų apgaulė, jis pasakė, kad ugnis - jėgiška. 

Prie mūsų priėjo ponas Karlton-Hėjus ir tarė, jog gėda, 
kad „šiais laikais neįmanoma įsigyti anglių“. 

Jaunuolis paklausė: 

— O kas tos anglys? 

Ponas Karlton-Hėjus kantriai jam paaiškino, jog senų 
senovėje žmonės leisdavosi į žemės gelmes narvuose, 
traukiamuose lyno, permesto per skriemulį. Nusileidę 
jie šliauždavo keturpėsti tamsiais tuneliais tol, kol pa- 
Siekdavo anglies klodus, kur jie kirsdavo anglį kirtikliais. 
Anglis - suakmenėjusios medžių liekanos. Dideli anglies 
gabalai būdavo metami ant konvejerio ir išvežami į ka- 
Syklos paviršių, ten jie būdavo sudaužomi į mažesnius, 
kraunami į šimtasvorius maišus ir sunkvežimiais gabe- 
Nami į kiekvieną šalies ūkį, kur degdavo židiniuose ir 

virtuvės krosnyse, teikdami šilumą patogumui ir valgio 
gaminimui. 

Berniukas klausėsi lyg ir su nuostaba, primindamas man 
įžymią aliejumi tapytą drobę, kur senas jūreivis, taisantis 
tinklus, pasakoja dviem berniukams savo nuotykius jūroje. 

Jaunuolis paklausė: 

— Ar teisingai supratau? Taigi jūs sviesdavot tuos juodus 
blizgančius gabalus į liepsną ir uždegdavot juos? 

Pasakiau jaunuoliui, kad mano vaikystėje anglį pakeitė 
elektriniai šildytuvai, kuriuos sudarydavo krūva elektros 
šildomų plytelių metalinėje dėžėje. 

Berniukas dar labiau išplėtė akis. 

— Mano tėvas pardavinėdavo juos, - pridūriau. — Iki to 
laiko, kol jis, kaip ir šachtininkai, tapo nereikalingas. 

Ponas Karlton-Hėjus tarė: 

— Šachtininkai ne tapo nereikalingi, Adrianai, tai ponia 
Tečer pavogė jų darbo vietas. 

Tada jaunuolis pasakė: 

— Mes dar nepriėjome prie Tečer. Vis dar kalbame apie 
Pirmąjį pasaulinį karą. 

Sugebėjau įtikinti jį, kad nupirktų tėčiui „Stebėtojo knygą 
apie oro laivyną“. 


Trečiadienis, gruodžio 4-oji 
Jaunas mėnuo 


3 val. nakties 


Negaliu užmigti dėl piniginių rūpesčių. Nejau reikės atsi- 
sakyti mašinos? 


Ketvirtadienis, gruodžio 5-oji 


(Gavau kvietimą į kalėdinį vakarėlį iš Tanios Braitvait. Tai 
karnavalas. Negaliu sau leisti išsinuomoti prašmatnaus 

kostiumo; gal persirengsiu Osama bin Ladenu. Man terei- 
kės tik keleto paklodžių, seno chalato, sandalų ir dirbtinės 
barzdos. 


Penktadienis, gruodžio 6-oji 


Daily Mail rašoma, kad Čerė Bleir pasinėrusi į okultizmą ir 
rytą, nepasikonsultavusi su mediume Silvija iš Dorkingo, 
negali nuspręsti, ką gerti: arbatą ar kavą. Ponia Bleir prisi- 
kvietė įvairiausių guru ir pasinėrė į mistiką. Atrodo, nejei- 
tumėte į Nr. 10, neperlipę kristalų ir astrologinių lentelių. 

Merigold tarė: 

— Gera žinoti, kad bent viena iš Naujojo Amžiaus yra iš- 
tekėjusi už galingiausio asmens Britanijoje. 


Šeštadienis, gruodžio 7-oji 


Mes per dieną sunaudojame keturis maišus malkų, kainuo- 
jančius po 3 svarus. 

Darbe visą dieną šiek tiek nervinausi. Buvau davęs tė- 
vams atliekamą savo buto raktą, žmonės iš ntl pusę dvylik- 
tos atvyksta prijungti manęs prie daugiau nei dviejų šimtų 
televizijos kanalų už 66 svarus per mėnesį. Kaip nors su- 
krapštysiu pinigų. Mano intelekto žmogui negalima igno- 
ruoti globalinės kultūros. 


Parvykęs namo iš darbo, balkone radau motiną, maitinan- 
Čią gulbes raguoliais, paimtais iš šaldiklio. Kai paprieštara- 
Vau, kad a) nenoriu skatinti šių ilgakaklių plėšikių rinktis 
Po mano balkonu ir b) šaldyti raguoliai buvo skirti suval- 
gyti pačiam - suvalgau po du kiekvieną rytą prieš eidamas 
I darbą - ji atsakė, jog gulbės - keistos būtybės, turinčios 
Ypatingų galių, su jomis turi gražiai elgtis, antraip jos tavo 
gyvenimą pavers nelaime. 

Supratau, kad ntl inžinierius atvyko, kaip ir buvo Žadėjęs. 
jamas iš Adelaidės. Paprašiau jo pritildyti garsą. Jis susipai- 
niojo tarp penkių distancinio valdymo pultelių, kurie rei- 
kalingi namų pasilinksminimo centrui valdyti, tačiau jam 
tepavyko atsukti garsą iki tokio kankinamo lygio, kad mano 
širdis ėmė smarkiau plakti, o ausys - vibruoti. Atrodė, mano 
svetainėje Michaelis Šumacheris užvedinėja variklį. 

Bandžiau sumažinti garsą, ieškodamas mygtuko aparato 
priekyje, tačiau neradau nei jungiklio, nei mygtuko. Triukš- 
mas tapo nepakenčiamas. 

Motina sukliko: 

— Kur valdymo instrukcija? 

Kol radau atitinkamą puslapį, pasigirdo piktas beldimas 
į duris. Atidariau jas ir išvydau aukštą, pavargusios išvaiz- 
dos jauną moterį, kurios šviesūs plaukai buvo perskirti vi- 
duryje. Tokias mano motina vadina „nervų kamuoliu“. Ji 
suspigo: 

— Sumažink garsą! - Jos balsas skambėjo piktai. Kumš- 
čiai buvo suspausti. Įsivaizdavau, kad po baltu sportiniu 
kostiumu, kuriuo ji vilkėjo, jos sėdmenys taip pat buvo su- 
spausti. 

Perrėkiau riaumojančius „Formulės-1“ automobilius ir 
paaiškinau, kad negaliu susitvarkyti su pulteliais. Jaunoji 
moteris įsiveržė į vidų, čiupo vieną iš penkių pultelių ir nu- 
spaudė mygtuką. Staiga viskas nutilo. 

Ji tarė: 

— Atsiprašau, tačiau aš nepakeliu triukšmo. Gyvenu virš 
jūsų. 

Prisistačiau pats ir pristačiau jai savo tėvus. Ji paspaudė 
mums rankas ir pasakė, kad ji vardu Mia Foks. Atsiprašiau 
už sutrukdymą ir pasakiau, kad šiaip jau aš esu pakenčia- 
mas kaimynas. Ji pasakė, jog turi grįžti į viršų, nes paliko 
kažką ant viryklės. 

Tėvas paklausė, ar gali žiūrėti „Mis Pasaulis“ konkursą. 
Jis tarė: 

— Mes turime tiktai žemės televiziją ir BBC atsisako tai 
rodyti. 

Nuo to laiko, kai buvau mažas berniukas, aš visą laiką 
žiūriu „Mis Pasaulis“ konkursą kartu su tėvu. Tomis lai- 
mingomis dienomis aš nieko geresnio nežinojau. Tėvas visą 
valandą prieš konkursą braižydavo dvi tokias pat lenteles, 
vieną sau ir antrą man. 

Tėvas išmokė mane skirti taškus už veidą, biustą, kojas, 
sėdynę ir už grožį. Surašydavome kiekvienos dalyvės ba- 
lus. Tai buvo vienas nedaugelio užsiėmimų, kurį atlikdavo- 
me kartu. Kaip berniukas, aš jį labai nuvyliau. Man nepati- 
ko nei futbolas, nei kriketas ar Žvejyba, tačiau jis didžiavosi 
mano gebėjimu atspėti, kam bus uždėta karūna ir juosta, 
kas raudos iš džiaugsmo, tapusi „Mis Pasaulis“. 

Radijas šalia mano futono transliavo BBC „Pasaulio tar- 
nybą“. Išgirdau, kad laimėjo Mis Turkija. Aišku, Stambule 
visi kraustosi iš proto. 


Irakas pateikė Jungtinėms Tautoms dvylika tūkstančių pus- 
lapių dokumentų apie savo ginkluotės programas. Atrodo, 
dėkui Dievui, karas atšaukiamas. 


Sekmadienis, gruodžio 8-oji 


Merigold paskambino man šį rytą pusę devintos ir malda- 
Vo, kad atvykčiau į Beeby on the Wold priešpiečių. Ji sakė, 
Kad atsitiko kažkas baisaus. 

Paklausiau: 

— Kodėl negali man to pasakyti telefonu? 

Ji numykė, kad nesugebės kalbėti apie tai telefonu, ir pra- 
dėjo verkti. 

Norėjau surikti: 

— Man visai nerūpi, kokia katastrofa įvyko. Verčiau 
rankas nusigraušiu, nei važiuosiu penkiolika mylių ir 
praleisiu penkias ar šešias valandas su tavo niūria šeima, 
visiems vadovaujančia ir naudojančia mane kaip namų 
darbininką. 

Tačiau nepadariau to. Sutikau atvykti ten tuo metu, kai 
bus kalbama humanistinė malda, kuriai, užuot sakęs pa- 
dėkos maldą, iš savo vietos galustalėje vadovavo Maiklas 
Flauersas. 

Sustojau prie gėrimų parduotuvės ir nupirkau butelį 
prancūziško rausvojo vyno, nes skaičiau Sunday Times, kad 
jis vėl madingas, jei patiekiamas atšaldytas. 

Kai pastačiau mašiną, Merigold išbėgo iš namų pasisvei- 
kinti. Ji nebuvo panaši į moterį, kuri ką tik būtų patyrusi 
ką nors siaubingo. Tačiau iš tiesų atrodė baisiai. Ji mūvėjo 
haremo kelnes, segėjo languotą vilnonį sijoną, galvą buvo 
apsirišusi languota juosta. Plaukus jau reikėjo plauti, aki- 
niai buvo nešvarus. 

Negalėjau atsilaikyti - nuėmiau juos ir išvaliau savo 
nosine. 

Ji paklausė: 

— Tai ar myli mane? 

Aš kažką išsisukinėdamas suniurnėjau ir tariau: 

— Na, kas nutiko? 

Ji atsakė: 

— Tėtė ir mama galbūt skirsis. Jie sukvietė visą šeimą pa- 
sikalbėti apie tai. Deizė atvyko iš Londono ir Popė taip pat 
čia. - Ji tempė mane priekinių durų link. 

Tariau: 

— Tačiau šeima nenorės, kad aš dalyvaučiau. Paliksiu jus 
ramiai viską aptarti tarpusavyje. 

Merigold meldė: 

— Prašau neišvažiuoti. Man reikia tavo paramos. Tačiau 
neįsižeisk dėl to, ką gali pasakyti Deizė. Ji juk meksikietė, 
žinai. 

Atsidarė priekinės durys ir Maiklas Flauersas subaubė: 
- Įeik, įeik, mano berniuk. Valgis jau ant stalo! 


Gvetainėje šalia manęs sėdėjo Deizė Flauers. Jos kvepalai 
užgožė viską. Ji atrodė, tarsi ką tik nužengusi iš TV Ouick 
puslapių. Jos juodi plaukai buvo sukelti ant viršugalvio 
ir persmeigti kažkuo panašiu į ploną kaulą. Jos oda buvo 
tamsiai alyvinė, krūtys virpėjo kaip želė, kurią senelė pa- 
tiekdavo sekmadieniais prie arbatos. Nežinojau, kur slėpti 
akis. Ji buvo beveik, tačiau nevisiškai tokia pat graži kaip 
Pandora Braitvait. Ji tarė: 

- Labas, Adrianai. Žinau apie tave viską, ką man pasakė. 
Merigold niekada man neskambina. 

Jos balsas buvo gilus. Paklausiau, ar ji neperšalusi. Ji nu- 
sijuokė ir atmetė galvą, parodydama man savo žavią ger- 
klytę. Troškau suleisti dantis jai į kaklą. 

Priešais sėdėjo Popė. Ji buvo susipynusi plaukus į dvi la- 
bai ilgas storas kasas. Ji buvo jaudinamai panaši į vidutinio 
amžiaus Heidi. Popė nepritariamai pasakė: 

— Deizė rūko nuo trylikos metų, todėl jos balsas kaip ru- 
jojančio jūrų vėplio. 

Įėjo Neta Flauers, nešina padažine, pilna to, ką aš pa- 
Maniau esant vegetarišku padažu, ir padėjo ją ant stalo. 
Mano rausvasis vynas buvo spalvingiausia stalo puoš- 
mena. 

Maiklas Flauersas atsistojo, dramatiškai luktelėjo ir pa- 
skelbė: 

— Gal tai paskutinis kartas, kai mes valgome kartu kaip 
Visa šeima. Neta ir aš daugiau seksualiai nebetinkame vie- 
nas kitam. Mano brangioji žmona praėjusią naktį pranešė 
Man ketinanti leistis į seksualinius nuotykius su Rodžeriu 
Midltonu. 

Neta apsidairė, norėdama sužinoti, kaip į tai reaguoja 
dukterys. Popė ir Merigold žvelgė žemyn į staltiesę. 

Deizė pasiekė butelį vyno, iš savo krepšio išsiėmė kamš- 
čiatraukį ir paklausė: 

— Rodžeris Midltonas? Tas tikrai keistas didžianosis le- 
vandų tiekėjas? - ji ištraukė kamštį ir kliustelėjo vyno į 
mano taurę, paskui pripildė savąją. 

Popė tarė: 

— Rodžeris Midltonas yra du kartus už tave jaunesnis, 
mamyte. 

Neta nusišypsojo ir pasitaisė rauktą savo čigoniškos pa- 
laidinės apykaklę. 

Flauersas įsiterpė: 

— Už viską, ką gausime, nuoširdžiai būkime dėkingi Mo- 
tulei Gamtai. 

Aplink keliavo dubenys su maistu ir įvairūs rudi, kepti 
dalykai buvo įdėti į lėkštes. 

Prisiminiau nuostabius pietus su kepsniais, kuriuos 
senelė gamindavo man, ir tai, kaip ji nupjaudavo rieba- 
lus nuo jautienos ir patiekdavo juos man kaip ypatingas 
vaišes. 

Kai visi įsidėjo valgio į lėkštes, Maiklas Flauersas tarė: 

— Norėčiau pradėti debatus. Klausimas toks: ar verčiau 
mums su mama gyventi laisvoje santuokoje, kai mama ga- 
lės mylėtis su Rodžeriu Midltonu, o aš leisiuosi į vienišiaus 
paieškų nežinomybę, ar geriau išsiskirti, parduoti namą, 
parduotuvę ir keliauti skirtingais keliais? 

Tačiau visi tylėjo, tada jis žiūrėdamas į mane paklausė: 

— Na, šeimyna, tai ką jūs visi galvojate? 

Kiekviena minutė mane vertė vis labiau ir labiau neri- 
mauti. Dėl nepaaiškinamos priežasties jis elgėsi su manimi 
kaip su šeimos nariu. 

Merigold, beveik kūkčiodama, tarė: 

— Tėveli, aš noriu, kad tu ir mamytė amžinai gyventumė- 
te šiuose namuose. 

Neta atsakė: 

— O, brangioji Meize, tu truputėlį savanaudiška. Juk pati 
ištekėsi ir vieną dieną paliksi mus, ar ne? Gal netgi greitai? 

Visa Flauersų šeima en masse pažvelgė į mane. Pats vos 
neprapliupau raudoti. 

Merigold tarė: 

- Juk niekas manęs neves, ar ne? Aš pernelyg prasta ir 
nuobodi. 

Ji laukė atsakymo. 

Neta ramino: 

- Prisimink, ką tau sakė psichoterapeutas, Meize. Tu visų 
pirma privalai pati išmokti mylėti save. 

Popė įsikišo: 

— Jai reikėtų išleisti pinigų šukuosenai. 

Deizė pridėjo: 

— Arba naujiems, padoriems drabužiams. 

Merigold įsikniaubė man į petį. Supratau, kad privalau 
apkabinti ją. 

Deizė sotto voce sušnabždėjo man: 

— Tavimi dėta, bėgčiau, kol dar yra laiko. 

Maiklas ir Neta Flauersai atsistojo ir tarė tėviškai apka- 
bindami ją: 

— Nusiramink. 

Deizė nusisuko ir brūkštelėjo smiliumi sau per gerklę. 


Nežinau, kaip iškenčiau likusią priešpiečių dalį. Neta ir 
Maiklas Flauersai atvirai ir nuoširdžiai kalbėjo apie savo 
psichinę ir seksualinę problemą, pateikdami tokių detalių, 
nuo kurių darėsi nejauku. Vienu metu buvome priversti 
klausytis Netos pasakojimo apie tai, kaip ji patenkino Mai- 
klą per Bobo Dylano koncertą Vaito saloje. 

Galų gale Popė atsistojo ir tarė: 

— Nebegaliu klausytis šių nešvankių kalbų. Jūs abu am- 
Žiams atgrasėte mane nuo sekso. Nepakenčiau to, kai jūs 
abu nuogi vaikštinėdavote po namus ir neleisdavote mums 
į duris įsidėti spynų. 

Valgis baigėsi ašaromis bei abipusiais kaltinimais. Mai- 
klas Flauersas pareiškė, nekreipdamas dėmesio į raudan- 
čias moteris: 

— Kaip gerai, kad šeima gali atvirai ir nuoširdžiai pasikal- 
Dėti apie šiuos dalykus, ar ne, Adrianai? 

Tariau: 

— Tačiau nieko nenuspręsta. Ar Neta miegos su Rodžeriu 
Midltonu, ar ne? 

Neta pasakė: 

— Nuspręsiu, vidurnaktį apsilankiusi prie šermukšnio. 
Jei, man sudainavus šermukšnio dainą, ims ūbauti pelėda, 
miegosiu su Rodžeriu ir bus laisva santuoka. Jei pelėda ty- 
lės, skirsiuosi su tėčiu ir iškelsiu bylą dėl pusės namo ir pu- 
sės parduotuvės vertės. 

Tada, mano siaubui, ji sudainavo šermukšnio dainą: 


O šermukšni, o šermukšni, 
Ei, nananana, 

Kad ir kokia būčiau rūškana, 
Yra žmogus, kurį myliu, 

Jis mano balandėlis brangus. 
Jei pamylėčiau jį, o jis 
Mane, 

Ar jis išvyktų, ar liktų 

Čia. 

Ei, nananana. 


Kai ji baigė dainuoti, Deizė, mano manymu, gana žiau- 
riai, pamėgdžiojo pelėdą. 

Pradėjau tvarkyti stalą, tačiau Maiklas Flauersas pasakė: 

— Ne, tegul moterys suplauna indus. Norėčiau pasikalbė- 
ti su tavimi kabinete. 

Greičiau nuogas ir išsitepęs medumi įlipčiau į meškų 
duobę Vipsneido zoologijos sode, nei eičiau į Flauerso kabi- 
netą, tačiau nuėjau ten, nes tai vis tiek buvo kur kas geriau, 
nei likti kambaryje su trimis raudančiomis moterimis. 


Flauersas atsisėdo už stalo ir ranka prisidengė akis. Neži- 
nojau, ar stovėti, ar atsisėsti ant padėvėtos odos ir raudon- 
medžio kėdės prieš jo stalą. 

Jis tarė: 


Gruodis 129 


— Adrianai, manau esąs geras Žmogus. Iš tiesų stengiau- 
si patobulinti žmonijos gyvenimą. Dešimt metų per kie- 
kvienas Velykas eidavau vilkėdamas drėgną bajinį paltą į 
Oldermastoną. Grynham Komone dovanodavau ir staty- 
davau palapines moterims. Pasiunčiau krepšį su vaisiais 
Nelsonui Mandelai į Robeno salą. Pristačiau 100 vegeta- 
riškų samosų piketuotojams Notingemo anglies kasyklose 
ir mėginau įdiegti truputį kultūros dainuodamas Šubertą 
vyrų klube, tačiau nepasiekiau norimų rezultatų. Adrianai, 
mane labai nuvylė Anglijos darbininkų klasė. Jie pasirinko 
vartotojiškumą, o ne meną, materializmą, bet ne kultūrą, 
ir įžymybių garbinimą, o ne sveiką kuklumą. Sau troškau 
taip nedaug. Mano poreikiai maži: pakankamai daržovių 
ir vaisių kas dieną, skani duona, ąsotis naminio alaus, ir, 
žinoma, knygos. Tačiau labiausiai, Adrianai, labiausiai 
man reikėjo šeimos meilės. Didžiausia dovana man - dvi 
nepaprastos žmonos ir trys dukterys, dvi iš jų - mylinčios 
mane. 

Jis pakėlė galvą ir vožė kumščiu į stalą taip, kad rašalinės 
ir metalinės jo naudojamos plunksnos net pašoko. 

— Gailiuosi tik dėl vieno. - Jis pažvelgė man į veidą ir 
įsispoksojo į akis. Nesugebėjau atitraukti žvilgsnio nuo 
jo. - Beviltiškai troškau sūnaus. Ir, Adrianai, man atrodo, 
aš radau jį. Mes abu turime tiek daug bendro. Aš taip pat 
niekinu sportą ir žemą kultūrą. Taip pat kaip ir tu dievinu 
Merigold. Nuoširdžiai jaučiu, kad tu, Adrianai, esi tas sū- 
nus, kurio niekada neturėjau. Prašau pasakyti, kad galėsiu 
Pasikliauti tavimi, kai ateis juodos dienos. 

Jis ištiesė ranką. Ką aš galėjau padaryti, dienorašti? Pa- 
SPaudžiau ją. Mano audiencija kabinete truko keturiolika 
Minučių, per kurias neištariau nė žodžio. 

Pirmadienis, gruodžio 9-oji 


Kilo skandalas dėl ponios Bleir, ministro pirmininko 
žmonos, advokatės. Ji leido teistam apgavikui, vardu Pi- 
teris Fosteris, jos labui dėrėtis dėl dviejų butų pakrantė- 
je, Bristolyje, pirkimo, jie abu kainuoja per pusę milijono 
svarų. 

Fosteris yra ieškomas Australijos policijos, nes pardavi- 
nėjo padirbtas lieknėjimo piliules. Rugsėjo pirmąją imigra- 
cijos valdininkai Latono oro uoste pasakė jam, kad per dvi 
dienas jis bus deportuotas, nes „kenkia visuomenės gero- 
vei“. Ponas Fosteris yra aromaterapeutės ir Čerės Bleir guru 
Kerolės Keplin meilužis. 

Man keista, kodėl ji nepasinaudojo nekilnojamojo turto 
agentu. Žinau, kad pagal visuomenės apklausas jie mažiau 
gerbiami nei politikai ar žurnalistai, tačiau, žinoma, netgi 
nekilnojamojo turto agentas yra patikimesnis negu nuteis- 
tas apgavikas. 

Lesteršyro ir Ratlendo kūrybinio rašymo grupė jaukiai 
įsitaisė „Raudonojoje karvėje“. Atvyko tik Kenas Blantas. 
Garis Milksopas atsiuntė man žinutę į mobilųjį ir pranešė 
įstrigęs M6 greitkelyje, nes sunkvežimis išbarstė savo kro- 
vinį - šaldytus kalakutus, tačiau pažadėjo: „Susitiksime 
23-iąją. Atsivesiu savo partnerį(ę) ir keletą draugų. Prašau 
pranešti susitikimo, laiko ir aprangos detales.“ 

Kenas perskaitė man pagiežingos polemikos eiles, pava- 
dintas „Bušo pudelis“': 


Kalė Amerika rujoja 

Ir tąsosi po Žemės rutulį. 

Ji šika mėsainiais, obuolių pyragais 

Ir kolos buteliais. 

Tonis, pudelis žaislinis, 

Bindzena iš paskos 

Uostydamas kalės šikną ir lipdamas jai 
Ant uodegos. 

Pora ramiai sėdinčių seniokų suglumę apsidairė. Kenas 
labai garsiai kalbėjo. 

Kai paskaičiau jam keletą savo knygos „Šlovė ir beproty- 
bė“ puslapių, Kenas tarė: 

— Nenuostabu, kad nerandi leidėjo. Tai - sušiktas skie- 
dalas. Kas gi norės skaityti apie daugybę cirko apgavikų 
girtuoklių? - Ir pridūrė. - Tie pietūs 23-iąją, ar jau užsakei 
vietą? 

Pasakiau jam, kad užsakiau. 

Tada jis paklausė: 

— Tai kas pakviestas kalbėti? 

Atsakiau, jog tai bus malonus netikėtumas. 

Jis beveik grasinamai tarė: 

— Tikiuosi. Mano žmona labai mėgsta rinkti autografus. 

Tik parvykęs namo į Rat Varfą pasiunčiau Žinutę Pan- 
dorai: 


Būk laisva 2002 12 23. Skubiai reikia kalbėtojo per VIP pietus Les- 
teryje. 


Antradienis, gruodžio 10-oji 


Pagal Asifą, garažo vėplą, Jungtinių Tautų kopijavimo ma- 
šinos negali nukopijuoti 12 000 puslapių dokumento, ku- 
riame aprašyta Irako ginklų programa. 

Sirija nori sužinoti, kodėl Amerika, Britanija, Prancūzija, 
Rusija ir Kinija pirmosios pamatys dokumentą. 

Asifas pasakė: . 

—- Amerikai reikia laiko užtušuoti ir užteplioti visa tai, ką 
ji blogo padarė praeityje, pavyzdžiui, pardavinėjo ginklus 
Sadamui. 

Tariau: 

— Ne kitaip, Asifai. 

Ponas Karlton-Hėjus susitarė, kad šiandien būtų atvežti 
du krėslai. Jie yra Edvardo laikų ir apmušti nudėvėtu rudu 
velvetu. 

Atsisėdau ant vieno iš jų prie ugnies ir tikrinau prekių 
apskaitą. Užmigau per keletą minučių. 

Kai atsibudau, kitame krėsle priešais save pamačiau sė- 
dinčią Merigold. Ji pasakė, kad kiekvieną vakarą šią savaitę 
dalyvaus pantomimos repeticijose. Paklausė, ar nenorėčiau 
imtis Juozapo vaidmens, o ji vaidins Mariją. 

Pasakiau Merigold, kad oficialiai aš esu agnostikas ir, 
jei įmanoma, nedalyvauju jokiuose religiniuose vaidini- 
muose. 

Merigold paaiškino: 

— Pantomima paprasčiausiai reiškia vaidinimą. Ji nebū- 
tinai turi būti religinė. Jos šaknys - pagonybėje. Mamytė 
ir tėtis buvo nariai - įkūrėjai Naujosios pasaulietinės drau- 
gijos. | 

Įmečiau kitą rąstagalį į ugnį ir tariau: 

— Negaliu pakęsti pantomimos, Merigold. 

Ji atsakė: 

— Tu - labai nepakantus Žmogus. 

Pasakiau jai, kad pragarą įsivaizduoju kaip pantomimą 
su madrigalais. 

Merigold atšovė: 

— (O man pragaras - tai gyvenimas be tavęs. - Tada ji 
pridūrė: - Reikėtų mūvėti pirštines tvarkant malkas. Nuo 
rakšties gali užsikrėsti kraujas. - Tai pasakiusi ji išėjo iš par- 
duotuvės. 

Kol nebuvau išgirdęs šios jos pastabos, tvarkiau malkas 
neatsargiai, beveik lengvabūdiškai. Tačiau likusią dienos 
dalį kilnojau jas taip, tarsi tai būtų dinamito lazdelės. 

Trečiadienis, gruodžio 11-oji 
Priešpilnis 


Šimtas Holivudo žvaigždžių pasirašė peticiją prieš pirminį 
smūgį Irakui. Nė viena iš jų nebuvo man girdėta, išskyrus 
Džilianą Anderson, „X-failų“ moterį. 

Man į darbą paskambino Pandora, norėdama pasakyti, 
kad ji nebus Lesteryje iki 24-osios, kai lankysis rinkėjų va- 
karėlyje. Maldavau ją, kad pakeistų savo planus. 

Ji tarė: 

— Gordonas ir Sara Braunai pakvietė mane šampano ir 
pyragų su įdaru į Dauning gatvę. Jie nori pasikalbėti apie 
mano politinę ateitį. Ar jūsų VIP pietūs daug svarbesni 
negu tai? 

Turėjau sutikti, kad jie ne tiek svarbūs. 


Ketvirtadienis, gruodžio 12-oji 


Elektroninis laiškas iš Viljamo, kviečiantis mane į Nigeriją 
Kalėdoms. O, jei galėčiau! Dabar, kai rašau, mano kišenės 
visiškai tuščios, mašinoje nėra benzino, o šaldytuvo šaldy- 
mo kameroje - tik du raguoliai ir suvytusi citrina. 
Tiesioginiai debetai pavogė mano atlyginimą iš sąskaitos. 


Penktadienis, gruodžio 13-oji 


Man atsiuntė kreditinės kortelės sąskaitą. Buvau priblokš- 
tas, pamatęs, kiek „Barklajai“ ima iš manęs per mėnesį už 
Pinigus, kuriuos pasiskolinau iš jų tam, kad įmokėčiau 
rankpinigius už Rat Varfą. 

Mano teisininkas Deivas Barvelas atsiuntė kalėdinį atvi- 
tuką, kuriame pavaizduota liepsnelė su Santa Klauso kepu- 
"e. Viduje buvo sąskaita 569 svarams 48 pensams už „pro- 
fesines paslaugas“. 

Suvalgiau raguolius ir išspaudžiau citrinos sultis į puo- 
duką su karštu vandeniu. Pasijutau tarsi priklausąs vienuo- 
lių ordinui. 

Nudžiugau, kai atėjus priešpiečių metui ponas Karlton- 
Hėjus pasiūlė man vieną iš savo sumuštinių su sūriu. 


Šeštadienis, gruodžio 14-0ji 


„Barklajaus“ kortelė - iš tiesų puikus daiktelis. Šiandien 
gavau iš jų laišką, kuriame rašoma: „Mes su džiaugsmu 
pranešame jums, kaip vertingam „Barklajaus“ kortelės kli- 
entui, kad jūsų kredito limitas padidintas iki 12 000 svarų. 
Jūs galite tiesiog dabar pradėti naudotis kredito limitu, tai 
bus parodyta jūsų ataskaitoje.“ 

Gal yra Dievas danguje. „Barklajaus“ kortelė leido man 
nedelsiant išleisti 2000 svarų. 


Sekmadienis, gruodžio 15-0ji 


Mano šaldytuvo kamera prigrūsta maisto. Automobilio 
bakas — pilnas. Tačiau visos mašinų stovėjimo aikštelės per 
dvi mylias nuo miesto centro taip pat užimtos, taigi ėjau 
krantine iki Voter Medou parko, prekybos centro už miesto 
ribų. Budriai stebėjau gulbes. Žiaurus rytų vėjas pūtė tarp 
neteisėtai užimtų pastatų. 

Toliau Markė:Spencer, WH Smith ir DFS prekybos centrai 
atrodė tarsi nudrėbti iš kosmoso į buvusias vandens užlie- 
jamas pievas, o pirkėjai, plaukiantys į jų priekinius įėjimus, 
man taip pat buvo panašūs į ufonautus. 

Mašinos, norinčios įvažiuoti ir išvažiuoti iš stovėjimo 
aikštelių, rikiavosi eilėse. Pagrindiniai išvažiavimai buvo 
užkimšti pirkėjų. Policininkas ant motociklo mėgino išsklai- 
dyti kamštį. Viršuje suko ratus policijos sraigtasparnis, bler- 
bė mašinų signalai. Tarsi būtum Romoje, o ne Ist Midlenduo- 


Gruodis 135 


se. Praėjęs laikinai įrengtą Santa Klauso buveinę šiaurinėje 
mašinų stovėjimo aikštelėje ir pamatęs eilę drebančių vaikų, 
belaukiančių, kada galės pamatyti įžymųjį žmogų, pasiju- 
tau visiškai vienišas, apsisukau ir parėjau namo. 

Šį vakarą man vienuolika kartų skambino Merigold. Aš 
neatsiliepiau ir nepaskambinau jai. Ji kalta, kad jaučiuosi 
nelaimingas. 


Pirmadienis, gruodžio 16-o0ji 


Šį rytą į parduotuvę užsuko dvi paaugliukės, seginčios 
mini sijonukus, vilkinčios trumputes palaidines ir plonus 
medvilninius švarkelius. Jos iš karto nuėjo prie židinio. Jas 
pamatęs susinervinau. Jei joms taip šalta, kodėl neapsivel- 
ka daugiau drabužių? 

Kadangi jos nesusidomėjo knygomis, pamėginau plepėti 
kaip prekybininkas. Paklausiau, ar jos jau apsipirko Kalė- 
doms. Mergaitės atsakė, kad dar ne. 

Pasakiau joms, kad knygos - labai geros kalėdinės dova- 
nos, ir viena jų tarė: 

— Je, mano mama kartais paskaito knygą, kai per teliką 
nieko nėr. 

Paklausiau jos, kuo domisi mama. 

Ji atsakė: 

— Nemanau, kad mano mamą kas nors iš tiesų domintų. 

Po dar keleto tiriamųjų klausimų, jau tikrai žinojau, kad 
Mergaitės mamos vardas Pat, kad jai - keturiasdešimt treji 
metai, kad ji dirba elektros lempučių gamykloje, kad ji — tri- 
Jų vaikų motina, kad šeštadienio vakarais, pramogaudama 
Su vyru, ji geria kokteilius, kad ji - Elvio gerbėja ir kad pati 
augina pomidorus. 

Po kelių minučių aš atnešiau mergaitei visą rinkinį tinka- 
mų knygų: „Šimtas kokteilių namuose“, „Elvis - gyvenimas 
Paveiksluose“ ir „Daržovės ant jūsų virtuvės palangės“. Nė 
Vlena iš jų nekainavo daugiau kaip trys svarai. 

Ji pasakė, kad pirks knygą apie kokteilius, ir paklausė, ar 
negalėčiau jos suvynioti kaip dovanos. Šiandien jaunimas 
toks išlepęs. 

Išeinančių iš parduotuvės merginų paklausiau, kodėl to- 
kią šaltą dieną jos vilki tokiais menkais drabužėliais. 

Jos sukikeno, užsidarius parduotuvės durims, išgirdau, 
kaip viena sako kitai: 

— Koks senas iškrypėlis! 

Norėjau pulti joms iš paskos ir paaiškinti, kad aš - ne 
purvinas senis, tačiau, jausdamas, kad taip tik dar labiau 
viską sugadinsiu, likau viduje. 


Antradienis, gruodžio 17-oji 


Per priešpiečius į parduotuvę atėjo Merigold ir pasakė ne- 
begalinti nei miegoti, nei valgyti. Ji tarė: 

— Kad būčiau žinojusi, jog meilė tau padarys mane tokią 
nelaimingą, būčiau neatsakiusi į tavo jausmus. 

Ji paklausė pono Karlton-Hėjaus, ar jis galėtų pakabinti 
plakatą, reklamuojantį įvairius mimų vaidinimus. 

Jis buvo pernelyg geras, kad atsisakytų, nors plakatas 
buvo prastai sukomponuotas. Mimų grupė labiau panėšėjo 
į „Gyvųjų numirėlių nakties“ veikėjus. 

Ji paklausė, ar aš dalyvausiu mimų debiute ketvirtadie- 
nio vakarą šalia Bolo ir Viketo, Frusington Parvoje. Negalė- 
jau sugalvoti tinkamo pasiteisinimo, taigi sutikau. 

Kai ji išėjo, ponas Karlton-Hėjus tarė: 

— Atleisk, Adrianai, kad kišuosi, tačiau atrodo, jog, ta jau- 
noji ledi bus apvyniojusi tave apie savo mažąjį pirščiuką. 

Dienorašti, man reikėjo pulti jam ant kaklo ir prisipažin- 
ti, kad man būtina pasikalbėti su juo apie savo ir Merigold 
dilemą, tačiau išdidumas neleido man būti su juo atviram 
ir sąžiningam. Tiesa yra ta, dienorašti, kad nors aš neno- 
riu daugiau matyti nei Merigold, nei jos klaikios šeimos, tai 
nėra susiję su Deize. Aš norėčiau kur kas dažniau susitikti 

su ja. Iš tiesų aš norėčiau pažinti visą Deizę, kiekvieną jos 
colį, tiek iš vidaus, tiek iš išorės. 


Trečiadienis, gruodžio 18-oji 


Sapnavau, kad Kenas Blantas ir Merigold nuėjo į „Habi- 
tat“* ir, pasinaudodami mano Visa kortele, nusipirko labai 
didelę lovą. 


Ketvirtadienis, gruodžio 19-oji 
Pilnatis 


Ponas Karlton-Hėjus šiandien man buvo labai geras. Jis 
tarė: 

— Brangusis Adrianai, tu neprivalai šį vakarą eiti į tą pan- 
tomimą kikimimą. Paprasčiausiai pasakyk tai jaunajai ledi, 
kad ji tau nė kiek nerūpi ir kad tu nenori jai įsipareigoti. 

Būtų buvę geriau paklausyti jo patarimo. Nuvažiavau į 
Bolą ir Viketą Frusington Parvoje ir bare išgėriau pusę pin- 
tos alaus ir limonado kokteilio. 

Šeimininkas, netašytas storulis, pasakė man, kad mimai 
persirenginėja viršuje. 

Grupė Moris šokėjų - vyrų ir moterų, vilkį paprastais 
drabužiais, įėjo į barą. Jie atrodė beveik normaliai, nors 
buvo gana apžėlę. Taip pat pasirodė visa kompanija liau- 
dies muzikantų, nešinų keistai atrodančiais instrumentais, 
kaip vėliau paaiškėjo - viduramžiškais. Popė buvo tarp jų. 
Jos plaukai pakaušyje buvo surišti kaspinu su bugienio raš- 
tais, tačiau jie vis vien vilnydami dengė sėdynę. 

Niūrusis šeimininkas darbavosi už baro, pilstė pintas 
alaus iš statinės. Jis nuėjo prie laiptų ir sušuko: 


Ž Baldų parduotuvių kompanija, 1964 metais įkurta Teresės 
Konran. 

— Noryn, Noryn, aš čia viens nebesustvarkau! 

Nupirkau Popei gėrimo ir atsisėdome kampe. Paklau- 
siau, kodėl ji nedalyvauja pantomimoje. 

Ji tarė: 

— Viduramžiai manęs nedomina. Drabužiai buvo siau- 
bingi. Man labiau patinka romėnai. 

Atsakiau: 

— Tačiau romėnai buvo okupantai. 

Ji suėmė saują plaukų, persimetė juos per petį, paglostė 
tarsi kokį gyvūną ir tarė: 

— Romėnai buvo civilizuojanti jėga. Jie turėjo karštas pir- 
tis ir nuostabius tepalus plaukams. 

Paklausiau jos, kaip dažnai Deizė atvažiuoja į Beeby on 
the Wold. 

Ji atmetė plaukus ir tarė: 

— Ganėtinai dažnai, kad sukeltų rietenas. 

Aštuntą valandą į barą įėjo barzdotas vyras, vilkįs palaidi- 
nį bei mūvįs blauzdinėmis, ir griausmingu balsu paskelbė: 

— Mano ponai, mano ledi, kilmingieji parapijiečiai ir 
tie, kurie plušate savo rankomis, leiskite jums pranešti 
žinią, kad mimai jau pasiruošę suvaidinti istoriją, kaip 
gimė Jėzus. 

Lauke lynojo, o aš neturėjau skėčio. Jį pasiskolino motina 
ir negrąžino. 

Gatvėje degė šviesos, ir keletas mimų laikė uždegtus se- 
novinius žibintus, tačiau vis vien buvo sunku įžvelgti, kas 
vyko, nors virš Frusington Parvos it apvalus lubų šviestu- 
vas kabojo mėnulis. 

Tai buvo vaidinimas klajonė. Mes žygiavome per kaimą. 
Merigold/pagoniškoji Marija pagimdė Jėzų prie buvusio paš- 
to. Manau, ji padarė klaidą ant savo kaukės užsidėjusi aki- 
nius: taip ji tapo labai panaši į Džefą Goldbliumą iš Musės*. 


* Fantastinis filmas, 1986 metais pastatytas Brooksfilms ir 20 Cen- 
tury Fox, režisierius - Deividas Kronenbergas. Džefas Gold- 
bliumas - viena filmo žvaigždžių. 

Trys Karaliai atnešė savo dovanas prie ponios Brigs inter- 
neto arbatinės. Madrigalai buvo dainuojami ta ypatingąja 
anglų kalba, kurią vartoja tik dainininkai. Žodžių buvo ne- 
įmanoma suprasti. 

Vėliau aludėje pasakiau Merigold, kad ji buvo labai „drą- 
si“. Ji suprato tai kaip komplimentą. 


Penktadienis, gruodžio 20-oji 


Atsibudau ir mane ištiko didžiausias siaubo priepuolis pri- 
siminus apie svečią per rašytojų grupės kalėdinius pietus. 
Parašiau Žinutę: 


Pandora, atidėk susitikimą su Braunais, VIP pietūs - daug svarbesni, 
padaryk man paslaugą, prašau. Adrianas. X. 


Šeštadienis, gruodžio 21-oji 


Visą dieną buvome užsiėmę parduotuvėje. Perkamiausios 
knygos buvo atsiminimai apie Merilin Monro ir žymiausių 
biliardo žaidėjų autobiografijos. Pardavėme beveik visas 
Dikenso knygas, vyras su kūdikiu nešyklėje ant krūtinės 
nupirko visas šešias Bario Kento antrosios antologijos „My- 
lėjimasis su Vendi Koup“ knygas. 

Neužsidarėme iki pusės aštuonių. 

Ponas Karlton-Hėjus atsinešė butelį šerio. Nežinia ko- 
dėl, šeris man visą laiką primena senos moters korsetą. Ta- 
Čiau tai buvo labai maloni pabaiga, atsipalaidavimas prie 
Židinio. 

Ponas Karlton-Hėjus tarė, jog jis - labai dėkingas man už 
Pagalbą ir tikisi, kad aš esu laimingas, dirbdamas su juo. 
Nors kartais atrodau išsiblaškęs. 

Padrąsėjęs nuo šerio, pasakiau jam, kad rūpesčių krūva — 
Pinigai, Merigold ir gulbės - neleidžia man naktį užmigti. 

Jis užjaučiamai linktelėjo, tačiau nepasiūlė jokio sprendimo, 
pavyzdžiui, pakelti atlyginimą. 

Eidamas Hai Strytu krantinės link sutikau minias triukš- 
maujančių girtų abiejų lyčių paauglių. Diksonų tarpduryje 
vaikinas su liemene vėmė. 

Man kelią krantine apšvietė mėnulis. Pusiaukelėje pasi- 
tiko gulbės, tačiau neišlipo iš vandens. Gilgudo jų būryje 
nebuvo. Tikiuosi, jis padvėsė. 


Kai grįžau iš darbo, bute buvo nepakenčiamai karšta. Ter- 
mostatas, reguliuojantis šildymą po grindimis, atrodo, el- 
giasi, kaip nori. Atidariau slankiojamąsias duris ir atsisė- 
dau balkone norėdamas atvėsti. 

Man pasidarė silpna, kai pamačiau Gilgudą plaukiantį 
skersai kanalą. Įsakiau jam atsitraukti, tačiau jis liko vietoje, 
mėgindamas išvaryti mane žvilgsniu. Aš taip pat spoksojau 
į jį nusprendęs jokiu būdu pirmas nenuleisti akių. Galų gale 
prie jo atplaukė Žmona, ir dabar jau dvi poros akių Žibėjo 
tamsoje, tačiau tik šaltis įvarė mane vidun. 

Mano akyse vis stovėjo vaizdas, kaip Gilgudas ir jo žmo- 
na plaukia šonas prie šono. Svarsčiau, kiek laiko jie jau kar- 
tu, ir svarbiausia, kas juos patraukė vieną prie kito. Pavydė- 
jau tokių santykių. 

Staiga adrenalinas užplūdo mano kūną, išstūmė mane lau- 
kan ir įsodino į mašiną. Nulėkiau į Beeby on the Wold ir lau- 
kiau šalia tuščio Flauersų namo. Jie grįžo po vienuoliktos. 

Merigold tėvai įėjo vidun. Vyras stambia nosimi sekė iš 
paskos. Merigold apėjo aplink, atidarė mano mašinos dure- 
les ir atsisėdo šalia. Paklausiau, ar tas didžianosis - tai Ro- 
džeris Midltonas. Ji atsakė: 

— Taip. Jie šį vakarą vėl svarstys tą laisvąją santuoką. 

Tariau, kad noriu jai šį tą pasakyti. 

Ji beviltiškai prapliupo: 

— One! Tik ne tai! Kodėl man visada taip nutinka? Kodėl 
vyrai patenkina savo aistrą, o po to nusviedžia mane kaip 
purviną šluostę? 

Troškau vykti namo, tačiau žinojau, kad manęs laukia 
mažiausiai pusvalandis Merigold ašarų ir savęs juodinimo. 

Iš pradžių pasakiau, kad nesu vertas jos, nepasiruošęs 
prisiimti atsakomybės, ir t. t., ir t. t., ir t. t. Tada aš jai pa- 
pasakojau Platono alegoriją - kad pirmieji žmonės turėjo 
keturias kojas, keturias rankas ir dvi galvas. Jie buvo to- 
bulai laimingi raičiodamiesi po Žemę, tačiau dievai, pa- 
zvelgę į juos, ėmė pavydėti ir perpjovė kiekvieną Žmogų 
pusiau. Dabar Žmonės turėjo po dvi rankas, dvi kojas ir 
po vieną galvą. Iš pažiūros jie atrodė visiškai laimingi, jie 
galėjo vaikščioti ir Žaisti, tačiau sielos gilumoje kankino- 
si ir visą laiką ieškojo savo antrųjų pusių, kad vėl jaustų 
visumą. 

Tariau: 

— Merigold, vieną dieną tu rasi savo antrąją pusę. Jis čia, 
jis ieško tavęs. 

Ji pažvelgė pro mašinos langą, tarsi tikėdamasi išvysti 
savo antrąją pusę, stovinčią prie laurų gyvatvorės. 

Po to ėjo dešimt minučių garsaus raudojimo, penkios — 
tylaus kūkčiojimo ir šnirpščiojimo ir pora - jausmingų kal- 
bų trūkčiojamu balsu. 

Man palengvėjo, kai ji tarė: 

— Einu miegoti. Tik noriu, kad baigtųsi ši klaiki diena. 

Palydėjau ją iki priekinių durų. Ji pati atsidarė duris, mes 
akimirką pastovėjome prieškambaryje, tada aš draugiškai 
patapšnojau jai per petį ir tariau: 

— Na ką gi, viso gero. 

Važiavau namo, visu garsu leisdamas ABBA įrašus. Ma- 
nau, kad gerokai viršijau greitį. Atrodė, lyg mašina skrietų 
ant sparnų. 


Sekmadienis, gruodžio 22-oji 


Šį rytą, pusę devynių, man paskambino Maiklas Flauersas, 
Norėdamas pasakyti, kad anksti rytą Merigold paguldyta į 

Karališkąją ligoninę, nes jai įtariamas apendicitas. Jis sakė, 
kad Merigold šaukėsi manęs. Maiklas dar pridūrė: 

— Skambinau tau į tą mobiliąją keistenybę, kurią nešiojie- 
si kartu su savimi, tačiau tas prakeiktas aparatas vis karto- 
jo: „Abonentas nepasiekiamas. Prašau pabandyti vėliau“. 
Adrianai, ji labai kenčia - tiek fiziškai, tiek psichiškai. Pra- 
šau aplankyti Merigold. Jai reikia tavęs. 

Išėjau į balkoną ir apsidairiau. Tolumoje galėjau įžvelgti 
monolitinės Karališkosios ligoninės šviesas. Gilgudas sto- 
vėjo prie vairuotojo durelių, užkirsdamas man kelią į ma- 
šiną. Gal jis bandė man patarti nevažiuoti į ligoninę? Nuo 
to laiko, kai susipažinau su Flauersų šeimyna, visur regiu 
simbolius ir pranašiškus ženklus. 


Pakeliui į ligoninę paskambinau Pandorai. Ji iš karto atsilie- 
pė. Maldavau ją ryt atvykti į Lesterį. Ji nusijuokė. 

Paklausiau, ar ji neturi Keito Vazo* numerio. Ji pasakė, kad 
turi, tačiau atsisakė man jį duoti. Paklausiau, gal ji pažįstanti 
kokią įžymybę, kuri sutiktų man padėti paskutinę minutę. 

Ji tarė: 

— 23-iąją gruodžio, pranešus vos prieš vieną dieną, nemo- 
kant jokio honoraro ir nepadengiant išlaidų? Gal išprotėjai? 

Tada ji prabilo tyliau: 

— Rimtai, Eidi, gal išsikraustei iš galvos? Praėjusį kartą, 
kai mačiau tave, atrodei vienišas ir liūdnokas. Ir ta prakeik- 
ta palėpė - ji tokia balta ir šalta. 

Pasakiau jai, kad Merigold - ligoninėje, o ji atsakė: 

— Galų gale paaiškės, kad jai - nieko nėra. Ji - bjaurybė, 
talentinga aktorė. 

Pastebėjau, kad Pandora net nebuvo susitikusi su Merigold. 

Tačiau ji atkirto: 

— Veinas Vongas lygina ją su pirmininko Mao žmona, tra- 
pia, tačiau mirtį nešančia. 


* Nigelas Keithas Anthony Standishas Vazas, britų politikas, 
Parlamento narys, leiboristas, atstovaujantis Rytų Lesteriui. 

Prireikė galybės laiko norint surasti Merigold. Ji buvo per- 
kelta iš Traumų ir greitosios pagalbos skyriaus į visą naktį 
prižiūrimą palatą. Galų gale radau ją Antrajame chirurgi- 
niame, patalpoje su penkiomis kitomis moterimis. Paklaus- 
ta apie Merigold, seselė prie stalo tarė: 

— O, tai jūs - sužadėtinis. 

Reikėjo paprieštarauti jai ir užtikrinti, kad esu vienišius, 
tačiau ji jau nusisuko ir beveik nubėgo palatos link. 
vos. Tačiau, pamačiusi mane artinantis, ji užsimerkė, pasuko 
galvą ir tarsi nugrimzdo į gilų miegą. Visai nenorėjau „pa- 

Ponas Bleiras kalbėjo apie pavojų pasauliui, jei tokiems ti- 
ronams, kaip Sadamas Huseinas, nebus pasipriešinta. Kaip 
kas nors gali abejoti pono Bleiro žodžiais - man paslaptis. 
Tas Žmogus tiesiog skleidžia sąžiningumą ir nuoširdumą. 


Pagaliau Merigold „pabudo“ ir lyg nustebo pamačiusi 
mane sėdintį šalia. Ji ištiesė savo mažytę rankutę, o aš pa- 
ėmiau ir paspaudžiau ją. Buvau nupirkęs jai Hello! ir krūvą 
mėlynųjų vynuogių be sėklų iš ligoninės parduotuvės. 

Ji parodė į užrašą virš lovos: „Nieko į burną“ ir pasakė 
man, kad kol gydytojai nebus užbaigę tyrimų, jai neleidžia- 
ma nei valgyti, nei gerti, nes gali tekti daryti operaciją - pa- 
šalinti apendiksą. 

Ji taip pat atsisakė Hello!, paaiškindama, kad jai gaila tur- 
tingų, įžymių Žmonių ir kad jai visiškai nerūpi jų drabužiai 
Ir namai. 

Beviltiškai bandžiau rasti pokalbio temą, tačiau man tai 
Nepavyko, ir mes sėdėjome, nejaukiai tylėdami ir žiūrėda- 
Mi Skubį Du per televiziją. 

Pagaliau po to, kai prižiūrėtojas nusiplėšė nuo veido kau- 
kę ir paaiškėjo, kad jis - blogietis mokslininkas, grasinęs su- 
Sprogdinti pasaulį, Merigold pravirko ir tarė: 

— Būsiu ligoninėje per Kalėdas, o juk taip troškau, Adria- 
nai, pirmąsias mūsų Kalėdas praleisti kartu. 
Ji visiškai ištrynė iš atminties mūsų pokalbį praėjusią naktį. 


Afrikiečių kilmės gydytojas, atrodąs ganėtinai išsekęs, atėjo 
apžiūrėti jos pilvo. 

Norėjau išeiti, tačiau gydytojas tarė: 

— Ne, likite čia. Juk jūs - panelės Flauers sužadėtinis? 

Merigold patvirtino tai, o aš tokioje aplinkoje nelabai drį- 
sau prieštarauti. 

Stebėjau, kaip gydytojas palpavo Žemutinę jos liemens 
dalį. Merigold reagavo taip, tarsi gydytojo pirštai būtų de- 
ginantys virbai, smingantys jai į kūną. 

Kai ji užsisegiojo pižamos švarkelį, gydytojas tarė: 

— Jūsų skausmas man nesuprantamas. Jokio patinimo, 
jūs neturite temperatūros, o kraujo spaudimas geresnis 
negu mano. Nemanau, kad jums apendicitas. Gal neseniai 
patyrėte emocinę traumą? 

Merigold pasiskundė: 

— Visą naktį kankinausi. 

Gydytojas pažvelgė į mane ir tarė: 

— Tikiuosi, su savo sužadėtine palaikote normalius lyti- 
nius santykius? 

Priėmiau tai kaip įžeidimą ir atsakiau: 

— Klausiate manęs, ar aš - ne lytinis iškrypėlis? 

Jis tarė: 

— Ne, jūs ne taip mane supratote. - Atsisukęs į Merigold, 
jis paklausė: — Ar akto metu jaučiate skausmą? 

Ji atsakė: 

— Fizinio skausmo nejaučiu. 

Pasėdėjau su ja dar valandą, kol pasirodė jos tėvai. 

Neta atidavė Merigold pusę tuzino atvirukų. Vienas iš jų 
buvo pakvietimas į Tanios Braitvait Naujųjų metų išvakarių 
maskaradą. 

Merigold atrodė nustebusi, kol paaiškinau jai, kad Ta- 
nia - mano buvusioji pamotė. 

Tariau: 

— Merigold, nesijausk privalanti eiti į tą vakarėlį. 

Neta paprieštaravo: 

— Ne, Maze, tu privalai ten eiti. Galėsi dabar laukti to 
bpaliaus. 


21 val. 

Palikau Žinutes Keitui Vazui, Parlamento nariui, Patrici- 
jai Hevit, Parlamento narei, Džimui Maršalui, Parlamento 
nariui, Gariui Lainekeriui, Martinui Džonsonui, „Tigrų“ 
kapitonui, Rozmari Konli, Viliui Tornui, Lesterio merui ir 
MarksėcSpencer vadybininkui. Kiekvieną iš jų kviečiau pa- 
kalbėti per pietus. 

Tada man atėjo įkvėpimas, aš paskambinau Veinui Von- 
gui ir paklausiau, gal Engelbertas Hamperdinkas sutinka 
Kalėdas Lesteryje su savo šeima, kaip įprasta. 

Veinas atsakė: 

— Pono Hamperdinko Žmonės dar nieko neužsakė. 

Kalbėdamasis su Veinu, paprašiau užsakyti staliuką aš- 
tuoniems žmonėms rytdienai, pusei aštuonių. 

Veinas tarė: 

— Eidi, pas mus viskas užsakyta. Juk Kūčių išvakarės. 

Turbūt išgirdęs neviltį mano balse, išklausęs mano mal- 
davimų, jis su dirbtiniu gailestingumu nusileido: 

— Įkišiu jus kur nors, tačiau iki pusės dešimtos turėsite 
išeiti. 


Pirmadienis, gruodžio 23-ioji 


Šį rytą pabudęs jutau juodą rūpesčio debesį, kybantį virš 
Manęs. Pakeliui į darbą paskambinau Kenui Blantui ir 
Gariui Milksopui ir papasakojau jiems, kas sutarta šį va- 
karą. 

Kenas Blantas paklausė: 

— Ar gebėjai pakviesti kokią įžymybę? 

Pasakiau jam, kad svečias pietaus su mumis kartu „Im- 
peratoriškajame drakone“ ir kad mes grįšime į mano butą 
palėpėje gerti kavos ir pasiklausyti popietinės kalbos. 

Varpelis ant parduotuvės durų nesiliovė skambėjęs, nes 
klientai ėjo ir ėjo. Vienu metu netgi prie židinio buvo išsiri- 
kiavusi eilė. 


Atėjo mano tėvai. Jie paskutinę minutę skubėjo apsipirk- 
ti Kalėdoms. Motina paklausė, ko norėčiau. Pasakiau, kad 
nupirktų man virvę pasikarti. 

Ji paklausė: 

— Ko tu toks surauktašiknis? Ketinu tau nupirkti dvi po- 
ras „Kalvino Kleino“ kelnaičių, nebent paprašytum manęs 
ko nors kito. Tikiuosi, ateisi į Visterijų alėją kalėdinių pietų. 
Tai bus paskutinis kartas, nes mes išsikraustome po antro- 
sios Kalėdų dienos. 

Paklausiau tėvų, ko jie norėtų Kalėdoms. 

Tėvas tarė: 

— Labai reikėtų kūjo. 

O motina pasakė, kad jau baigė „Clinigue“ kūną atpalai- 
duojantį ir drėkinamąjį kremą. 

Ji pasakė Kalėdoms laukianti mano sesers ir jos vaikino 
Saimono ir perspėjo, kad jiems nupirkčiau dovanas. Ir dar 
pridūrė: 

- Ir nepamiršk, kad per Kalėdas bus pirmosios naujojo 
šuns mirties metinės. 

Tėvas tarė: 

- Jis tai jau turėtų prisiminti, juk jis nužudė šunį. 

Atšoviau: 

— Paklausykite, kiek kartų man reikės jums kartoti, kad 
tikrai nedaviau šuniui to kalakuto kaulo. Šuo pašoko ir pats 
nutvėrė jį iš mano lėkštės! 

Paklausiau motinos, gal ji žino kokią įžymybę, kuri sutik- 
tų dalyvauti vakare, netikėtai pakviesta į jį. 

Motina atsakė, kad pažinojo Gario Lainekerio pusbrolio 
buvusią žmoną, kuri pasakodavo juokingus anekdotus apie 
Garį, kai tas dar buvo mažas. 

Tariau: 

— Abejoju, ar ta moteriškė galėtų sudominti kūrybinio ra- 
šymo grupę, na, nebent Garis vaikystėje būtų skaitęs Dos- 
tojevskį. 


Pusę šešių paklausiau pono Karlton-Hėjaus, ar jis nesutiktų 
pakalbėti per kūrybino rašymo grupės pietus. 

Jis atsakė: 

— Mano brangusis, kokia gėda. Pas mane šį vakarą kai- 
mynai rengia vakarėlį. Vienintelis asmuo, kurį tu sugebė- 
tumei pasikviesti tokiu vėlyvu momentu, yra toks žmogus, 
kuriam patiktų jo paties balso skambėjimas. 

Abu ištarėme vienu metu: 

— Maiklas Flauersas. 

Pasitikrinau pantomimos plakate, ar Flauersai tą vaka- 
rą nevaidina, ir nedelsdamas paskambinau jiems. Atsiliepė 
Neta ir pasakė, kad vyras - ligoninėje, lanko Merigold. Ji 
pati pridėjo, kad Merigold rytą bus išrašyta namo. 

Paskambinau į Antrąjį chirurginį ir pasakiau, kad noriu 
skubiai pasikalbėti su Maiklu Flauersu. Sesutė paklausė, ar 
aš -jo giminaitis. Atsakiau, kad - ne. 

Ji tarė: 

— Tada, deja, aš negalėsiu jūsų sujungti. 

Beviltiškai norėjau pasikalbėti su juo, todėl pasakiau, kad 
aš —- Merigold Flauers sužadėtinis. 

Kai Maiklas Flauersas pakėlė ragelį, paaiškinau jam, kad 
mane paskutinę minutę labai nuvylė Čerė Bleir ir aš turiu 
rasti tą, kuris galėtų pakeisti ją šiandien pusę aštuonių. Pa- 
klausiau, ar jis nesutiktų prisiimti šios garbės. 

Jis tarė: 

— Kaip tavo būsimasis uošvis, su džiaugsmu padėsiu tau 
išspręsti šią dilemą. 

Jis paklausė, ar nenorėčiau ko nors perduoti Merigold. 

Pasakiau: 

— Taip, prašau perduoti jai mano geriausius linkėjimus. 

Flauersas atsakė: 

— Na, na, Adrianai, tu gali ir gražiau pasakyti, tu, meilės 
parblokštas kavalieriau. Nereikia manęs drovėtis. Pasakyk 
mergaitei, kad myli ją. 

Ką aš galėjau padaryti, dienorašti? Jis mane lengvai vy- 
niojo aplink pirštą. 


Paskambinau Naidželui ir paprašiau, kad pabūtų mano 
partneriu per pietus. Jis nemandagiai atsakė: 
— O kodėl gi ne? Tada man nereikės gaminti. 


Nuvedžiau Naidželą į restoraną, valdydamas jį už marški- 
nių priekio. Jis vis tiek atsitrenkinėjo į kėdes ir stalus pake- 
liui ir du kartus išmetė lazdelę. Jo žodžių geriau nekartoti. 
Apakęs jis tapo gana nevaldomo būdo. 

Veinas sugebėjo įkišti papildomą stalelį prie žuvų basei- 
no. Akvariumo šviesa metė ant stalo nemalonų žalsvoką 
atspalvį, tačiau kažin ar aš galėjau tuo skųstis. 

Kenas Blantas ir jo žmona Glenda priminė vidutinio am- 
žiaus marsiečius. Ji atrodė truputį vulgarokai, tačiau buvo 
draugiška. 

Ji tarė: 

— Aš neprieštarauju, kad Kenas rašo. Tai - pigus hobis, ne 
taip kaip golfas. 

Gario Milksopo akys sužėrėjo, kai jis pamatė Naidželą. 
Nieko nuostabaus, nes, pasirodo, kad Gario partneris - šeš- 
kaveidis jaunuolis su pieštuko plonumo barzdele ir ausi- 
mis, atsikišusiomis kaip puoduko ąselės. 

Norėčiau, kad būtų buvę įmanoma įspėti Milksopą, jog 
jis neturi jokių galimybių patikti Naidželui. Šiam patinka 
tik darbininkai, vyrai pūslėtomis rankomis, įsakinėjantys 
jam ir verčiantys jo gyvenimą nelaime. 

Milksopo draugės buvo dvi rimtai atrodančios merginos, 
kurias, pasak jo, sutikęs grupinėje terapijoje praėjusį rmėne- 
sį. Sakyčiau, kad jos manė, jog jis - genijus. 

Flauersas privertė mus palaukti, po to pasirodė šauk- 
damas: 

— Manęs laukia prie rašytojų stalelio. — Jis vilkėjo žaliu 
tvido kostiumu ir dėvėjo didelę, minkštą fetrinę skrybėlę. 

Pasakiau, kad atvyko mūsų įžymusis svečias. 

Kenas Blantas apsidairė aplink ir tarė: 

— Tai tas skrudžas iš sveiko maisto parduotuvės turguje. 

Glenda Blant vėl įsidėjo į rankinę autografų knygelę. 

Nusivylimas, lyg sunkus sniego klodas, užgulė sėdin- 
čius aplink staliuką. Tai buvo labiausiai nevykusios vaišės. 
Veinas Vongas vis primindavo man, kad iki pusės dešimtos 
turime išeiti. 

Kenas Blantas ir Maiklas Flauersas susiginčijo dėl Irako. 
Kenas Žiauriai nusistatęs prieš Ameriką - Glenda pasa- 
kė man, jog net kokakolos jis neleidžia turėti namuose - o 
Maiklas Flauersas tvirtina esąs pacifistas (jis nežino, jog aš 
žinau, kad ponas Karlton-Hėjus parmušė jį tose peštynėse 
mašinų aikštelėje). 

Vienu metu pasakiau, kad, nepaisant jo žmonos elgesio, 
nuvylusio rašytojų grupę, aš vis dar tikrai tikiu ponu Bleiru 
ir tuo, kad masinio naikinimo ginklai bus greitai rasti, ta- 
čiau tai yra panašu į adatos ieškojimą šieno krūvoje, didu- 
mu prilygstančiai Prancūzijai. 

Naidželas tarė: 

— Arba panašu į kalakuto gabalėlio paieškas šitame su- 
šiktame kalakutienos čou-mein*. 

Garis Milksopas pasakė, kad visas Irako reikalas kilo dėl 
naftos. Jo palydovės linktelėjo ir spoksojo į jį taip, tarsi Ga- 
ris būtų koks politinis guru. 

Naidželas užsispyrusiai atsisakė priimti pagalbą ieškant 
kalakuto gabaliukų ir toliau drabstė makaronus ant savo 
Kenzo marškinių priekio. 

Abi rimtosios merginos šnekėjosi viena su kita, tačiau at- 
rodė nenorinčios dalyvauti bendrame pokalbyje. 

Maiklas Flauersas įsivarė į monologą apie mirtį nuo anek- 
doto. Pietums baigiantis jis pasiūlė man padėkoti: 


+ TY v1 0 . 
Kiniškas troškinys su makaronais. 

— Mes turime padėkoti Adrianui, mano būsimajam žen- 
tui, už tai, kad suorganizavo šį puikų susitikimą. 

Naidželas klaikiai, sardoniškai nusikvatojo ir pareikala- 
vo šampano. 

Veinas Vongas atnešė didelį Pomagne butelį, devynias 
taures ir tarė: 

— Ką švenčiate? 

Naidželas paaiškino: 

— Adrianas susižadėjo su Merigold Flauers. 

Veinas Vongas paklausė: 

— Gal jūs juokiatės iš manęs. Juk tai ne ta liesa moteris, 
kuri bijojo Žuvų? 

Paskubomis įsiterpiau: 

— Veinai, tai - Merigold tėvas, Maiklas. 

Veinas trumpai spustelėjo Maiklo ranką, tada tarė man: 

— Jau devynios dvidešimt penkios, taigi turite greitai iš- 
gerti. 

Kai taurės buvo pripildytos, Naidželas uždainavo Klifo 
Ričardo dainą „Sveikinimai“, laimėjusią Eurovizijoje. 

Kiti, pietaujantieji salėje, taip pat ėmė pritarti, o Kenas 
Blantas privertė mane atsistoti ir priimti visų sveikinimus. 

Viena iš rimtųjų merginų nufotografavo mane ir Maiklą 
Flauersą, besiglėbesčiuojančius ir spaudžiančius viens ki- 
tam rankas. Ji pažadėjo per Garį Milksopą man perduoti tą 
nuotrauką. 

Atrodo, visai prieš savo valią, tapau oficialiai susižadėjęs 
su Merigold Flauers. 


Gilgudas ir kitos gulbės buvo susirinkusios mašinų stovėjimo 
aikštelės kampe. Parodžiau jas Maiklui Flauersui, jis tarė: 

— Man regis, turėtume atsargiai elgtis. Žinai, gulbė gali 
sulaužyti vyrui ranką. 

Atsisėdome į Flauerso reindž roverį ir palaukėme, kol 
atvyks kiti. 

Buvo neįmanoma apeiti gulbių mėšlo ant laiptų ir aš ne- 
išvengiau to, kad šiek tiek jo buvo pritrypta ant mano 
grindų. 

Išviriau kavos, ir, kaip įprasta, perspėjau apie stiklinę 
tualeto sieną. Mano įspėjimas nepaveikė Maiklo Flauerso, 
kurio šlapinimasis griaudėjo kaip išsiliejusi Zambezė. 

Naidželas ir Garis Milksopas susėdo drauge ant baltosios 
sofos. Abi rimtosios merginos sukryžiavusios kojas įsitai- 
sė ant grindų. Kenas Blantas ir jo Žmona droviai išsidrėbė 
ant futono. Atnešiau kėdes iš balkono gulbėms šnypščiant. 
Šeškaveidis paėmė vieną kėdę, Maiklas Flauersas - kitą, o 
aš jaučiausi visai laimingas, atsirėmęs į virtuvės bufetą. Tik 
norėjau, kad baigtųsi tas siaubingas vakaras. 

Flauersas vertė mus laukti. Iš pradžių jis nutaisė Rodeno 
„Mąstytojo“ pozą, tada pakėlė galvą ir tarė: 

— Prieš kreipdamasis norėčiau, kad susėstume ratu vie- 
nas arčiau kito. 

Po nevikraus daugybės baldų perstumdymo Flauersas 
pasakė: 

— Noriu, kad susiimtumėte už rankų, užmerktumėte akis 
ir pajustumėte šio kambario atmosferą. 

Užsimerkiau, suėmiau Keno Blanto ir Šeškaveidžio ran- 
kas. Pajutau nesmagumą, įtarumą ir nuobodulį. 

Flauersas užvedė tai, ką jis vadino budistų mantra, ir ska- 
tino mus taip pat užgiedoti. 

Pabaigus Kenas Blantas trūktelėjo žmoną, kad ši atsisto- 
tų, ir tarė: 

— Dabar jau turime eiti namo, nes reikia išleisti į lau- 
ką šunį. 

Kai lydėjau juos laiptais žemyn, Kenas pasakė: 

— Verčiau šoksiu basomis kojomis ant smeigtukų, nei lik- 
siu klausytis, ką jis ketina pasakyti. 

Kai grįžau į kambarį, išgirdau Flauersą sakant: 

— Būdamas šešerių aš skaičiau Volterą, o Tolstojų - sep- 
tynerių. 

Garis Milksopas suvapaliojo: 


152 Adrianas Moulas ir masinio naikinimo ginklai 


— Ar esate kada parašęs romaną, pone Flauersai? 

Flauersas papasakojo, jog 1960-aisiais jis parašė „grynai 
anglišką romaną“. Jis paprašė savo brangaus draugo Fili- 
po Larkino, kad tas perskaitytų rankraštį. Pasak Flauerso, 
Larkinas jam taip atsakė: „Labas visam tam“ yra amžiaus 
romanas. Drovesnieji rašytojai, tokie kaip aš, kaip Emis* 
ir kiti, turėtų pasidėti plunksnas į šalį ir raudoti. Maikai, 
mano gerasis drauge, tu - genijus. Kiekvienas Londono lei- 
dėjas pramins taką iki tavo durų.“ 

Naidželas tarė: 

— Žinau, kad esu tik žioplas vaikinas gėjus, tačiau man 
niekada neteko girdėti apie „Labas visam tam“. 

Flauersas prikando apatinę lūpą ir pasuko galvą, tarsi 
mėgindamas suvaldyti stiprias emocijas. 

— Ne, - tarė jis, kaip įsivaizdavau, manydamas, jog balsas 
skamba niūriai. - Mano pirmoji žmona Končita sudegino 
rankraštį. 

Garis Milksopas, Šeškaveidis ir abi rimtuolės aiktelėjo iš 
siaubo. 

Naidželas paklausė: 

— Nejau tai buvo tik vienintelė kopija? 

Flauersas linktelėjo: 

— Ji buvo rašyta ranka violetiniu rašalu ant puikaus ran- 
kų darbo popieriaus. 

Naidželo lūpos persikreipė. 

— Ir jūs pasiuntėte rankraštį paštu Filipui Larkinui? 

Flauersas visai atsipalaidavo. 

- Šio krašto pašto darbuotojai puikiausi šalyje. Aš pasiti- 
kiu jais be galo. 

Paklausiau spęsdamas spąstus: 

— Juk jūs vis dar turite tą Larkino laišką? 

— Ne, - atsakė jis, - Končita sunaikino viską, kas man 
brangu. 

Viena iš rimtųjų merginų nutraukė tylą prabildama: 


* Britų rašytojas Amis Kingsley (1922-1995). 

— Aš rašiau savo magistro darbą apie Filipą Larkiną - „Fi- 
lipas Larkinas - super moksliukas“, perskaičiau viską, kas 
buvo prieinama, tačiau neatsimenu, kad jis būtų užsiminęs 
apie Maiklą Flauersą. 

Flauersas nusišypsojo ir atsiduso. 

— Mano brangi mergyte, vargšo senojo Filo popieriai 
buvo sudeginti. 

— Taigi, - tariau aš, - nėra jokių įrodymų, kad jūs buvote 
artimas Filipo Larkino draugas? Ar kad parašėte šedevrą, 
pavadinimu „Labas visam tam“? 


Nebegalėjau to pakęsti ir atsiprašiau, sakydamas, kad man 
reikia įkvėpti gryno oro. Pastovėjau keletą minučių balko- 
ne, kol šaltis įvarė mane atgal į vidų. 

Kai grįžau, Maiklas Flauersas kalbėjo: 

— Kaip įmanydamas stengiausi sulaikyti vis augančią 
automobilio diktatūrą. Mėginau sustabdyti ford kortinos 
gamybą. Atsiguliau prie Dagenhemo vartų. Jaučiau, kad 
proletariato aprūpinimas automobiliais sunaikins aplinką, 
Angliją ir visa, kas mums brangu. 

Naidželas tarė: 

— Mano tėtė turėjo ketvirtą kortiną. Ji buvo mėlyna kaip 
anties kiaušinis, o sėdynės buvo apvilktos leopardo kailiu. 
Ar kas nors iš mašinų fabriko darbininkų atsisakė savo ge- 
rai apmokamo darbo, nes jūs buvote taip susirūpinęs, jog, 
net atsigulėte ant kelio? 

Flauersas atsakė: 

— Darbininkų atsakymas mane labai nuvylė. Gaila, jie iš- 
juokė mane ir keletas pasinaudojo galimybe atlikti tai, kas, 
kaip manau, šiandien yra vadinama „geru apspardymu““. 


Garis Milksopas pasisiūlė pavėžėti Naidželą namo ir įsakė 
Seškaveidžiui parvežti rimtąsias merginas į butą, kuriame 
jie visi gyveno. 

Visiems išėjus Flauersas dar ilgai liko pas mane, šnekėjo 
apie Končitą. Jis pasakojo: 

— Nuvykau į Meksiką, pamatęs „Karališkąją saulės me- 
džioklę“ Louboro rotušėje. Aš buvau jaunuolis, ieškantis ki- 
tokios civilizacijos, ir maniau, kad radau ją actekų kultūros 
liekanose. Sutikau Končitą La Croix viešbučio kiemelyje. 

— Arji taip pat buvo apsistojusi viešbutyje? — paklausiau. 

— Ne, Končita šlavė jį, - tarė Maiklas. - Mes truputį pasi- 
kalbėjome. Ji pagyrė, kaip aš kalbu ispaniškai, ir paklausė, 
ar man nereikia gido, kad apžiūrėčiau majiškus Palenkės 
griuvėsius. 

— Beveik nedelsdami tapome meilužiais. Ji supažindino 
mane su savo šeima. Jie buvo klaikiai neturtingi - dešimt 
gyveno prie šiukšlyno lūšnoje be grindų. Jos mažieji bro- 
liukai lakstė aplinkui vien tik su berankoviais apatiniais 
marškinukais, be kelnaičių. Daviau jos tėvui 50 dolerių ir 
parsivežiau ją į Angliją. - Jis atsiduso. - Tai buvo panašu į 
egzotiško augalo iš šiltnamio persodinimą į drėgną Angli- 
jos dirvą. Ji neilgai buvo laiminga gimus Deizei, tačiau, kai 
šiai dar nebuvo trejų metukų, ji paliko mus ir grįžo atgal į 
Meksiką. 

— Su mėsininku iš Melton Maubrėjaus, - burbtelėjau aš. 

Jis sumirksėjo ir tarė: 

— Prašau, - tarsi būčiau nuplėšęs randą nuo senos 
žaizdos. 

Sekundės tiksėjo viena po kitos ir aš ėmiau svarstyti, ar 
nebūtų nemandagu, jei vonios kambaryje persirengčiau pi- 
žama. Tačiau jis ir vėl pradėjo: 

— Tik Neta tikrai išgelbėjo man gyvybę prie Stoun- 
hendžo. 

Pasitikslinau: 

— Tikrai? Jūs norėjote pasakyti, jog vienas iš akmenų vos 
nenukrito, ir ji... 

Jis tarė: 

— Gal ne „tikrai“, tačiau ji pasuko mano gyvenimą, rūpi- 
nosi manimi ir mylėjo mane iki šių dienų. - Jis stabtelėjo, po 
to tarė: — Baigiau su moterimis. Ketinu nukreipti savo ener- 
giją į daug svarbesnius dalykus - į šios didžios šalies ateitį. 

* 


Kai galų gale jis išėjo, net nenusirengęs virtau ant futono, 
nes jaučiausi per daug išsekęs. Mintyse sukūriau laišką: 


Brangusis Martinai Emi, 

Turiu prašymą. Gal galite greitai peržvelgti visą savo mirusio 
tėvelio korespondenciją, dienoraščius, žurnalus bei kitą rašytinę 
medžiagą, kad pažiūrėtumėte, ar galite rasti kokią nors užuomi- 
ną, nors ir menkiausią, apie Filipo Larkino draugystę su Maiklu 
Flauersu iš Beeby on the Wold. Ypač apie Larkino laišką, kuriame 
minimas rankraštis „Labas visam tam“. Žinau, kad jūsų tėvelis ir 
Filipas Larkinas buvo geriausi draugai... 


Antradienis, gruodžio 24-0ji 
Kūčios 


Visų pirma šį rytą man paskambino tėvas. Tai buvo taip ne- 
tikėta, kad, išgirdęs jo balsą, iš karto pamaniau, kad motina 
arba rimtai sužeista, arba mirusi. 

Jis tarė: 

— Tu sudaužei motinai širdį. Kodėl nepasikvietei mūsų 
vakar į savo sužadėtuvių vakarėlį? Argi tu gėdiniesi mūsų? 
Žinau, mes rūkome, truputį išgeriame ir tavo motina kar- 
tais gali užsispirti, tačiau... 

Pertraukiau jį: 

— Tėti, tai visai nebuvo sužadėtuvių vakarėlis. 

Tada išgirdau, kaip tėvas sako: „Paulina, jis sako, kad 
tai - ne sužadėtuvių vakarėlis.“ 

Išgirdau neaiškų motinos balsą iš kambario, sakantį kaž- 
ką pikto ir verksmingo. 

Tėvas išvertė: 

— Tavo motina sako, kad, pasak pienininko, vakar vaka- 
re visi „Imperatoriškajame drakone“ dainavo tau sveiki- 
nimus. 

Atsakiau jam: 

— Pasakyk mamytei, kad pienininkui reikėtų patikrinti 
faktus prieš skleidžiant apkalbas. 

Tėvas atitraukė ragelį nuo lūpų ir perdavė Žinutę moti- 
nai. Ji sušuko kažką nesuprantamo, sugebėjau išskirti Žo- 
džius „melagis“ ir „susižadėjęs“. 

Tėvas ėmėsi kartoti motinos atsakymą, tačiau pertrau- 
kiau jį: 

— Gal galėčiau tai išgirsti iš tiesioginio šaltinio? 

Tėvas atsakė: 

— Šaltinis, išsitiesęs ant kušetės, baigia išverkti prakeik- 
tas akis. 

Pasakiau tėvui, kad nežinau, kaip susižadėjau, kad įvyko 
siaubinga klaida, jog aš nemyliu Merigold ir ji man net ne- 
labai patinka. Pasakiau, kad paskambinsiu jam ir motinai 
vėliau vakare. 


Kai nuėjau į darbą, parduotuvė jau buvo pilna pirkėjų, 
paskutinę minutę ieškančių dovanų. Ponas Karlton-Hėjus 
kankinosi mėgindamas aptarnauti pirkėjų eilę. 


Vienuoliktą ryto paskambino Neta, norėdama pasakyti, 
kad Merigold saugiai grįžo iš ligoninės. Ji tarė: 

— Merigold labai nori pamatyti tave, Adrianai. Gal norė- 
tumei ryt pas mus ateiti arbatėlės Kalėdų proga? 

Atsakiau: 

— Atsiprašau, ponia Flauers, tačiau mano šeima rytoj, ar- 
batos metu, dalyvauja labai mylimo šuniuko atminimo va- 
kare. 

Neta tarė: 

— Merigold labai nusiminusi. Aš atlikau jai indiškąjį gal- 
vos masažą ir išklojau jos kambarį levandomis, tačiau, atro- 
do, niekas negali jos nuraminti. | 

Atsiprašau, kad man tenka tai pasakoti, dienorašti, ta- 
čiau, rašydamas ant dovanos kortelės „Mamytei nuo Adria- 
no“, aš tylomis siunčiau nešvankybes į telefono ragelį. 

Tada Neta pasakė: 

— Netgi Deizė negali pralinksminti jos. 

Paklausiau: 

— Deizė čia? 

Neta atsakė: 

— Taip, šiais metais visos mano mergaitės grįžo Kalė- 
doms. 

Pasakiau, kad atvyksiu į Beeby on the Wold ir atvešiu 
Merigold kalėdinę dovaną. 

Neta tarė: 

— Tu mums labai patinki, Adrianai, - ir padėjo ragelį. 


Maždaug pusę penkių tėvas vėl paskambino ir pasakė, kad 
apie mano sužadėtuves paskelbta Leicester Mercury šeimos 
skelbimų puslapyje ir kad Žmonės be paliovos skambina į 
Visterijų alėją norėdami sužinoti apie Merigold. Jis tarė: 

— Tavo mama labai skaudžiai į tai reaguoja, Adrianai. Ji 
atsigulė išgėrusi dvigubą dozę prozako. Ji neiškimšo kala- 
kuto, ji nieko nepadarė. 


Nubėgau iki kampo ir nusipirkau Leicester Mercury. Skelbi- 
mas buvo aprėmintas. Puslapyje jis ryškiai išsiskyrė. Jame 
buvo rašoma: 


Maiklas ir Neta Flauersai 
Džiaugiasi skelbdami apie jų brangiausios 
dukters Merigold sužadėtuves 
su 
Adrianu Moulu. 
Linkime jiems ramybės ir dvasinės pilnatvės ateityje. 
Susitarimas dėl jungtuvių bus skelbiamas vėliau. 


Leicester Mercury tiražas yra 93 156, manoma, kad jį skai- 
to 239 000. Man kraujas užšalo gyslose. 


* 

Grįždamas į knygyną, suvokiau, kad dauguma parduotu- 
vių Hai Stryte uždarytos. Ketinau išlėkti per priešpiečius 
ir šiek tiek apsipirkti Kalėdoms, tačiau dabar jau buvo per 
vėlu. Porą kartų pasielgiau kaip beprotis: pirmą - kai įbė- 
gau į „Habitatą“ ir paklausiau, ar jie neprekiauja kūjais, 
kitą - kai grūdausi į HMV ir maldavau, kad man parodytų 
Džonio Kešo* skyrių. 


Kai kurie mūsų klientai buvo taip pat panikos priblokšti. 
Pusę šešių visame Hai Stryte dirbo tik mūsų parduotuvė. 

Įsiveržė gauja girtų statybininkų, kurie gėrė visą popietę, 
užuot pirkę dovanėles savo žmonoms ir draugėms. Jie pa- 
prašė, kad padėtume išsirinkti tinkamų knygų. 

Kalbant tarp mūsų, ponas Karlton-Hėjus ir aš atsikratė- 
me visomis virimo knygų atsargomis, tarp jų ir ta, kuri yra 
su Delijos Smit parašu, bei visu komplektu Riko Steino su 
jo šuns Čolkio letenos atspaudu. 

Vienas iš statybininkų, tinkuotojas, nusipirko knygą apie 
medžioklę su sakalais ir sakė, kad po Kalėdų grįš pasidai- 
ryti panašių knygų. Prieš išeidamas iš parduotuvės jis pa- 
stebėjo, jog tinkas aplink židinį „atrodo rizikingai“ ir pasi- 
siūlė užsukti kada nors ateinančiais metais ir apskaičiuoti 
darbų kainą. 

Užrakinau duris ir atsukau užrašą „Uždaryta“ į gatvę. 
Paklaikusi tamsiaplaukė moteris pribėgo prie durų ir sušu- 
ko pro stiklą: 

— Gal parduodate lempučių girliandoms? 

Aš papurčiau galvą ir ištariau: 

— Deja, ne. 

Iš visos širdies gailėjausi tos vargšės. 

Prieš išeidamas parinkau keletą knygų savo šeimai, Pan- 
dorai ir Naidželui. 

Kai parodžiau ponui Karlton-Hėjui skelbimą Lėicester 
Mercury, jis tarė: 


* Johnny Cash, dainininkas (g. 1932). 

— Brangusis, niekada netikiu tuo, kas rašoma laikraščiuose. 

Paskambinau į Visterijų alėją ir paklausiau, ar man vis 
dar galima atvykti rytoj. Atsiliepė tėvas. Jis pritildė balsą ir 
sušnabždėjo: 

— Sūnau, čia blogi reikalai. Paskambino Rouzė ir pasakė, 
jog negrįžta Kalėdoms. Tavo motina viršuje verkia ir leidžia 
Leonardą Kouheną dešimtu garso lygiu. 

Fone buvo girdėti Leonardas Kouhenas, kriokiantis apie 
seksą ir mirtį. 

Tėvas tarė: 

— Labai norėčiau, sūneli, rytoj su tavimi pasimatyti. Man 
reikia, jog kas nors padėtų iškęsti tą dieną. 


Važiuodamas į Beeby on the Wold aš retkarčiais pastebėda- 
vau šeimas, besiruošiančias Kalėdoms. Mąsčiau apie Viljamą 
Nigerijoje, Gleną kareivinėse Olderšote ir tikėjausi, kad jie 
patikrino savo elektroninio pašto dėžutes, kur aš nusiunčiau 
jiems elektroninius kalėdinius sveikinimus. Širdies gilumoje 
žinojau, kad jiems labiau būtų patikę tikri sveikinimai. 


Merigold gulėjo savo Pelenės lovoje karietoje. Tiek jos, tiek 
mano gyvenimo tragedija, kad ji yra viena iš bjauriųjų sese- 
rų. Ji įteikė man kalėdinę dovaną ir užsispyrė, kad išvynio- 
čiau dovaną prie jos. Tai buvo žaislinė lėlių palėpė. Nuo to 
meto, kai paskutinį kartą mačiau ją, Merigold padarė nema- 
Žai priedų. Ant balkono tupėjo gulbė, čia buvo ir du vaikai. 
Berniukas buvo panašus į mane, mergaitė - į Merigold. Vi- 
Sos smulkmenos tiesiog stulbino. Ji pagamino mažytį Dualit 
duonos skrudintuvą ir kavinuką su filtru. Ji paklausė: 

- Ar taujis patinka? 

Tariau: 

— Nežinau, ką sakyti. 

Ji paaiškino: 

— Aš dieną ir naktį kūriau jį. Beveik nemiegojau. Galbūt 
dėl to susirgau. 

Tariau: 

— Dabar tau reikia pailsėti. Pagulėk lovoje per Kalėdas, aš 
aplankysiu tave per Naujuosius metus. 

Merigold pasakė: 

— Tačiau nuo sužadėtuvių mes beveik nesimatome. 

Paėmiau ją už rankos ir paklausiau: 

— Juk iš tiesų mes nesusižadėję, ar ne, Merigold? 

Ji tarė: 

— Ne, kadangi nemūvime žiedų. 

Atidaviau Merigold skirtą dovaną ir paprašiau iki ryto 
neišvynioti. Nenorėjau matyti jos nusivylimo — tai buvo 
reta, nepasirašyta mano virimo knyga „Gardieji mėsgaliai“, 
kuri buvo išleista pagal televizijos programos serijas. 

Merigold ištiesė ranką ir prisitraukė mane prie savęs. 
Blauzda užkliudžiau lovą karietą, lėlių palėpė nuvirto žemėn, 
o aš, Merigold ir abu mūsų vaikai nukritome ant grindų. 

Prieš išeidamas iš miegamojo labai aiškiai pasakiau: 

— Taigi tu sutinki, kad mes dar nesusižadėję? 

Ji linktelėjo ir vėl nugrimzdo į pagalves. 


Deizė apačioje, svetainėje, drebėjo prie menkutės ugnies. 

Paklausiau: 

— Ar Žinai, kad visoje Dostojevskio kūryboje nėra nė vie- 
no sveikatai tinkamo židinio? 

Ji atsakė: 

— Niekada neskaičiau Dostojevskio, ir jei mane lydės sėk- 
mė bei palankus vėjas, man ir nereikės to daryti. 

Pasijutau keistai atsipalaidavęs ir paprašiau, kad ji išvar- 
dytų mėgstamas knygas. Deizė atsakė: 

— Kiekvieną būdravimo akimirką aš visų pirma pralei- 
džiu gyvendama. Esu pati savo gyvenimo kūrėja bei žvaigž- 
dė. Aš trokštu visko. Nenoriu justi gyvenimo netiesiogiai, iš 
knygų. Noriu liesti, ragauti ir uostyti gyvenimą. 

Ji paėmė taurę nuo židinio atbrailos ir išgėrė. Supratau, 
kad ji įkaušusi. Ji truputėlį svyravo stovėdama ant savo 
aukštakulnių. 

Ji tarė: 

- Žinojau, kad Merigold pasičiups tave. Dar vaikystėje ji 
visuomet gaudavo ko panorėjusi. Juk tu nemyli jos, ar ne? 

Kitame kambaryje buvo girdėti lyg ir nedidelis choras, 
dainuojantis „Bugienį ir gebenę“. 

Atsakiau Deizei, papurtydamas galvą. 

Ji pareiškė: 

— Tada pasakyk jai tai kuo greičiau ir baik viską. Ji nenori 
ilgų sužadėtuvių. 

Tariau: 

— Pasakiau jai, kad mes nesusižadėję. 

Deizė paklausė: 

— Tada tu laisvas? 

Atsakiau: 

— Ką tik prisiminiau, ką tu man primeni. Liekną Naidželą 
Louson“. 

Ji atšovė: 

— Praėjusiais metais pakeičiau save pagal Naidželą. Susi- 
tvarkiau papus, nusidažiau plaukus, išpūčiau lūpas. Tačiau 
aš - ne namų deivė. Bjauriuosi šeimos gyvenimu. 

Ji ištiesė ranką ir nuėmė man akinius. Pasijutau, tarsi sto- 
vėčiau prieš ją nuogas. 

Deizė pasakė: 

— Man patinka tos garbanėlės ant tavo sprando. 

Tariau: 

— Norėjau nueiti pas kirpėją. 

Ji atrėžė: 

- Ne, nekirpk jų. - Ji paglostė man sprandą ir tarė: - Ži- 
nau, kad tu rytoj pagerbi kritusį šunį ar kažkas panašaus, 
tačiau būtinai atvyk priešpiečių antrąją Kalėdų dieną. Man 
reikia sąjungininko. 

„Bugienis ir gebenė“ baigėsi, ir mes nuėjome prie skirtin- 
gų židinio galų. 

Kai vėl užsidėjau akinius, pasaulis sutvisko spalvomis. 


“ Nigella Lowson, žurnalistė, rašytoja, garsėjanti knygomis apie 
maistą. 

Trečiadienis, gruodžio 25-oji 
Kalėdos 


Atsibudau, jausdamas įprastą suaugusiųjų nusivylimą, kad 
mano lovos kojūgalyje nėra maišo su žaislais. Dangus buvo 
pilkas, lynojo. Kodėl oras neduoda mums nors kartą atsi- 
pūsti ir kodėl per Kalėdas nepasninga? 

Važiuodamas į Visterijų alėją, sutikau keletą vaikų, ban- 
dančių savo naująsias kalėdines dovanas. Žmogus, vilkįs 
pižama ir chalatu, stūmė šaligatviu dviratį su vaiku. Už jų 
mažytė mergytė auklės apranga rideno vežimėlį. Atrodė, 
jog lietus - jiems nė motais. 


Atmosfera tėvų svetainėje buvo labiau pinteriška* nei di- 
kensiška. Kambario kampe riogsojo kalėdinė eglutė, tačiau 
ji buvo reta ir išdžiūvusi, ir atrodė, lyg atsiprašanti už savo 
beveik plikas šakas. Mano motina kaip įmanydama stengėsi 
papuošti ją trimis komplektais kalėdinių girliandų, burbu- 
lais bei blizgučiais. Man buvo malonu matyti, kad varpelis, 
mano pagamintas, kai buvau septynerių, iš dėklo kiauši- 
niams ir vamzdžių valiklio, pakabintas garbingoje vietoje, 
medelio priekyje. Jutau, kad motina apimta depresijos. 

Ji tarė: 

— Mano širdis sudaužyta, Adrianai. Taip laukiau Rouzės 
Kalėdoms. 

Paklausiau, kur dabar Rouzė. Tada prisiminiau, kad ji ne- 
atvažiuos. 

— Hulle! - ji paniekinamai sušuko. - Niekas nepraleidžia 
Kalėdų Hulle! 

Tėvas, prisidėdamas prie liūdesio, pasakė: 

— O ašilgiuosi Viljamo. Ar prisimeni jį per praėjusias Ka- 
lėdas, Paulina? Jam labai patiko tas būgnininko komplek- 
tas, kurį nupirkome. 


* Haroldas Pinteris- anglų dramaturgas, kurio pjesės pasižymi 
tyla, keliančia įtampą. 2005-aisiais apdovanotas Nobelio premija. 

Motina tarė: 

— Džordžai, prašau neminėti to brangiojo berniuko var- 
do. Negaliu pakelti išsiskyrimo su juo. 

— O man liūdna, kad negaliu išgerti keleto gurkšnelių 
su Glenu, - tarė tėvas. - Bent su juo būdavo galima nueiti 
į aludę. 

Motina pasakė: 

— Be to, šiandien naujojo šuns mirties metinės. Kalėdos 
niekada nebebus tokios, kokios būdavo. Niekada nepamir- 
šiu to vaizdo, kai tas vargšas šuo baisiai springo kalakuto 
kaulu. 

Dovanos, vis dar neišvyniotos, gulėjo po eglute. Padėjau 
ten savąsias ir mes sėdėdami šnekėjomės apie Kalėdas pra- 
eityje ir kėlėme Safeway Bucks Fizz tostus už draugus, kurių 
čia nėra. 

Vienuoliktą valandą mano tėvas užsidėjo rusišką ausinę 
kepurę, kurią jis dėvi Žiemą, ir sakė, kad jam reikia eiti šio 
to parnešti. Stebėjau, kaip jis sėda į seną autofurgoną ir iš- 
važiuoja. 

Tariau motinai: 

— Esu nustebintas, kad tu leidi tėčiui dėvėti šią kepurę, 
mama. Jis taip keistai atrodo su ja. 

Ji agresyviai atkirto: 

— Mocartas, Van Gogas ir Einšteinas nebuvo paprasti 
žmonės. 

Nuėjau į virtuvę ir iškimšau bekojį ir besparnį kalakutą. 
Paukštyje dar buvo likę ledo kristalų, tačiau, nuoširdžiai kal- 
bant, dienorašti, aš buvau linkęs apsinuodyti salmonelėmis. 


Pusę dvyliktos mano tėvas sugrįžo, nešinas didele kartoni- 
ne dėže, ant kurios jis prilipdė kokardą iš raudono polies- 
terio kaspino. 

Mes visi trys sustojome aplink eglutę. Jis padavė dėžę 
Motinai ir tarė: 

— Linksmų Kalėdų, Paulina. Tikiuosi, tai atlygins už 
Adriano poelgį praėjusiais metais. 

Turbūt dėžė buvo sunki, nes mama greitai padėjo ją ant 
kavos stalelio. Ji atidarė dėžę ir iš ten kyštelėjo snukutį 
keistokas šunytis. Tai buvo keisčiausias šuo, kokį man yra 
tekę matyti. Jis buvo panašus į Rodo Halo Emu su Kevino 
Kygano ilgalaike šukuosena. Jis ėmė šlykščiai, nehigieniš- 
kai, laižyti motinai veidą. 

Motina su tėvu pasilenkė prie naujojo šuniuko taip, lyg, 
garbintų Mesiją. Likusią dienos dalį į mane beveik nebuvo 
pažvelgta. Aš buvau tik galeros vergas, nužudęs jų pasku- 
tinį šunį. 


Man skirtos kalėdinės dovanos buvo įprastas šlamštas. 
Prasčiausia buvo tėvo dovana: golfo komplektas, kurį su- 
darė trys golfo kamuoliukai, mažutė kamuoliukų „šluos- 
tė“, alavinė, gelsvai ruda emblema su užrašu „19-oji duo- 
butė“ ir pora golfo pirštinių su įdubimais delnams. 

Tėvas tarė: 

— Žinau, kad neapkenti golfo, tačiau nesugalvojau, ką 
dar tau nupirkti. 


Motina man atskleidė „Moulų kalėdinio padažo“ receptą. 

— Tikėjausi perduoti slaptąjį receptą Rouzei, tačiau ka- 
dangi jos čia nėra, - ji tarė karčiai, - perduosiu jį tau. 

Ji atskleidė man paslaptį virtuvėje uždariusi duris. 

— Reikia išvirti kalakuto kogalvius, svogūną, morką ir 
bulvę trijose pintose vandens. Tada nupilti skystį, pridėti 
šiek tiek kalakuto sulčių iš troškintuvo ir ištirpinti du viš- 
čiukų Oxos kubelius puodelyje karšto skysčio. Tada kiau- 
šinių dėkle išmaišai truputį Bisto. 

— Kodėl kiaušinių dėkle? - pasidomėjau aš. 

— Todėl, - tarė ji paniekinamai, - juk nenori, kad pada- 
žas būtų per daug tirštas, ar ne? Supilk visas sudėtines 
dalis, atsargiai pavirink, ir štai - voil4 - Moulų kalėdinis 
padažas. 

Buvau nežmoniškai nuviltas. Pasakiau jai, kad tikėjausi 
išgirsti apie kokią magišką sudėtinę dalį, kas tinka tik Ka- 


Gruodis 165 


lėdoms, apie retą ir egzotišką prieskonį, įsigytą sutemus iš 
paslaptingos užsienietės. 

Motina tarė: 

— Ne, visas dalis galima nusipirkti parduotuvėje. 

Taip subyrėjo dar viena vaikystės iliuzija. 


Motina ragino mane paskambinti Viljamui į Nigeriją. Ne- 
noriai paskambinau. Jis pasakė man, kad jo patėvis Voulas 
nupirko jam naują dviratį. Kai jis plepėjo apie savo naująjį 
gyvenimą, apie įbrolius ir įseseres, pajutau, kad nežmo- 
niškai ilgiuosi jo, kad trokštu apglėbti jį, uosti jo odelę ir 
laikyti jo mažytes, lipnias rankutes. Svarsčiau, ar patėvis 
stumdo Viljamą ant dviračio dulkėtu Lagoso grindiniu. 
Galbūt per lengvai aš jo atsisakiau. 

Papasakojau jam apie naująjį šuniuką, o jis paklausė, ar 
šunytis jau turi vardą. Pasakiau jam, jog tai Moulų tradici- 
ja - neduoti šuniui vardo. 

Jis paklausė: 

— Juk tu nenužudysi naujojo šuns, ar ne, tėveli? 

Visiškai tvirtai pasakiau jam, kad ir paskutiniojo tikrai 
nenužudžiau. 

Motina paėmė ragelį iš manęs, o už jos prasigrūdo tė- 
vas. Išėjau iš kambario ir atsisėdau ant laiptų. Klaiku ma- 
tyti savo senus tėvus verkiant. Prieškambaris buvo pilnas 
pakavimo popieriaus ir dėžių. Ta lova, kurioje miegojau 
nuo vaikystės, išardyta ir atremta į sieną. 

Aš buvau užsiėmęs kalėdinio padažo atšildymu, kai 
Man į mobilųjį paskambino Glenas, norėdamas pasaky- 
ti, kad jis paskirtas į Kiprą. Paklausiau, ar galiu susitikti 
Su juo iki išvykimo, jis atsakė, jog - ne, jis ryt auštant 
išvyksta. Man nepatinka to žodžio „auštant“ skambe- 
Sys. Jame slypi skuba ir pavojus, pajutau savyje ky- 
lančią baimės dėl Gleno bangą. Stengiausi, kad balsas 
Normaliai skambėtų, ir paklausiau, ar jis gavo kalėdinę 
dovaną. 

Po trumputės dvejonių pauzės jis tarė: 

— Taip, tėti, dėkui. Atsiuntei kaip tik tai, ko aš norėjau. 

Jis toks geras berniukas. Atleisiu, kad pamelavo man. 
Liūdna tiesa ta, dienorašti, kad pamiršau išsiųsti jam kalė- 
dinę dovaną. Ketinau apkaltinti šiuo neatleistinu aplaidu- 
mu Parcel Force tarnybą. 

Kai pasakiau tėvams, jog Glenas vyksta už jūrų, motinos 
veidas tapo bespalvis. Ji tarė: 

— Tik ne į Iraką! 

Pasakiau jai, kad Glenas, būdamas septyniolikos, per 
jaunas, kad jį pasiųstų į Iraką, tačiau pakankamai suaugęs, 
jog tarnautų Kipre. Tačiau, dienorašti, man nepatinka, jog 
mano berniukas išsiunčiamas iš šalies, kai pasaulyje toks 
chaosas. 


Penktą valandą pagerbėme tylos minute šunį, kurio nužu- 
dymu aš buvau apkaltintas lygiai prieš metus. 

Tylos minutei baigiantis, ir vėl pasakiau: 

— Aš tikrai nedaviau tam šuniui kalakuto kaulo! 

Tačiau buvo aišku, jog nė vienas iš tėvų netiki manimi. 


Motina išėjo į sodą ir ant šuns kapo padėjo puansetijos Žie- 
dą. Kai ji grįžo į vidų, tėvas davė jai gabalą virtuvės rankš- 
luosčio, kad nusišluostytų akis. 

Jis apkabino ją ir paklausė: 

— Ar norėtumei, Paulina, kad iškasčiau jį ir palaidočiau 
ten, kur persikraustysime? 

Motina atsakė: 

— Ne, jis būdavo toks laimingas sode už namo tampyda- 
mas skalbinius nuo virvės. 

Jie mielai nusišypsojo, nugrimzdę į prisiminimus, nors, 
atmenu, kaip tėvas vos nepasiuto, kai šuo nutraukė jo ge- 
riausius džinsus ir išvoliojo juos purve. 

Ketvirtadienis, gruodžio 26-oji 
Antroji Kalėdų diena 


Atsibudau maloniai nudžiugęs, tačiau neprisiminiau, ko 
laukiu. Pagaliau prisiminiau. Juk Beeby on the Wold susi- 
tinku su Deize Flauers. 


Mane nervina tai, jog Merigold visuomet išeina pasveikinti 
manęs dar nepastačius mašinos. Man patinka turėti akimir- 
ką sau, kai galiu susikaupti prieš įeidamas į kitos šeimos 
namus. 

Ji laikė virš mūsų galvų amalo šakelę ir pabučiavo mane 
į skruostą. Merigold vilkėjo ilga suknele su Žvyneliais, la- 
biau tinkamą „Eime pašokti'* nei antrosios Kalėdų dienos 
priešpiečiams. 


Sugebėjau atsisėsti šalia Deizės, kuri apsirengusi juodai at- 
rodė elegantiškai. Ji paklausė manęs, kaip praleidau Kalė- 
das. Atsakiau, kad pragariškai. 

Ji tarė: 

— Turbūt ne blogiau negu čia. Popės plaukai įsivėlė į 
Magimix, kai mama plakė česnakų košę. O tėtis pasigėrė 
nuo savo šlykštaus pakaitinto vyno ir pradėjo rėkauti apie 
mamą ir Rodžerį Midltoną. 


Neta Flauers pavaišino visus namų gamybos trapučiais. 
Ji tarė: 

— Kažin ar iškęsiu, matydama, kaip jie naikinami. Dirbau 
savaičių savaitėmis iki vėlumos. 

Pasidalijau trapučiu su Merigold. Jame radome žaisliu- 
ką — plastikinį žiedą su bjauria netikro rubino akute. Me- 
rigold paprašė manęs užmauti jį ant jos kairiosios rankos 
trečiojo piršto. 


“ Britų TV šou, rodomas per BBC, jo metu įžymybės šoka su profe- 
sionaliais šokėjais, o žiūrovai gali balsuoti, kam likti, kam — išeiti. 

Kai taip padariau, ji suspigo: 

— Pažiūrėkite visi, pažiūrėkit, dabar aš tarsi iš tiesų susi- 
žadėjusi. 

Ak, kaip mes visi juokėmės. 

Neta tarė: 

— Esu tikra, jog kai tik atsidarys juvelyrinės parduotuvės, 
Adrianas tau nupirks kai ką puikesnio. Gal tau, Meize, tik- 
tų didelė deimantų kekė. 

Tada suvokiau, jog Merigold nepranešė savo šeimai, jog 
sužadėtuvės - atšauktos. 

Atsitiko keistas dalykas. Atsiskyriau nuo savo aplinkos. 
Atrodė, lyg plevenčiau virš stalo. Balsai tarsi aidėjo tolu- 
moje. 


Dabar, sėdėdamas savo palėpės buto tyloje, galiu suprasti, 
kad šią popietę mane buvo užvaldęs kankinamas nerimas. 
Jei ne Deizė, laikiusi mane už rankos po stalu, tikrai gal 
būčiau palūžęs. Aš panašus į žmogų, įkritusį į siloso duo- 
bę, - kuo labiau jis kapstosi bandydamas išlipti, tuo labiau 
silosas virsta ant jo gramzdindamas gilyn. 


Penktadienis, gruodžio 27-oji 


Mano tėvai šiandien persikraustė į vėjų pučiamos laukymės 
kairįjį viršutinį kampą. Jų adresas dabar yra Kiaulidės, Apa- 
tinis laukas, Žemutinis skersgatvis, Mangold Parva, Lester- 
šyras. Didžioji jų baldų bei nuosavybės dalis buvo sukrau- 
ta į sandėlį, nors, dienorašti, kalbant sąžiningai, su baldais 
būtų buvę pasielgta daug kilniau daugumą jų sukūrenant ir 
taip padedant jiems baigti savo vargingą gyvenimą. 
Kovėmės su šiaurės rytų vėju norėdami pastatyti pala- 
pinę. Jau seniai buvo užėjusi tamsi naktis, kai paskutinis 
kuolelis buvo įsmeigtas į purvyną. Sėdėjome furgono gale 
su naujuoju šuniu, kol motina išvirė arbatos ant mažytės 
Calor dujinės krosnelės. Vėjas ūžė ir dejavo aplink mašiną 

sūpavo mus taip, tarsi būtume kruizinio laivo, plaukiančio 
per audringą jūrą, kajutėje. 

Nenorėjau palikti jų ten ir beveik pakviečiau pagyventi 
pas save, kol bent viena iš kiaulidžių bus paversta gyvena- 
muoju būstu. Tačiau, prisiminęs tėvo triukšmingus tualeti- 
nius įpročius, užsičiaupiau. 

Žygiuojant per lauką prie savo mašinos, stovinčios tam- 
siame skersgatvyje, mane užvaldė liūdesys, nes pagaliau jie 
nors turi vienas kitą, o aš neturiu su kuo pasidalyti savo 
rūpesčiais. 


Šeštadienis, gruodžio 28-oji 


Šiandien pradėjome prekybą. Ponas Karlton-Hėjus pasakė 
man, kad per Kalėdas rimtai pasikalbėjo su Lesli ir kad jis 
ketina įgyvendinti visus mano siūlomus pakeitimus. 

Man bus suteiktas vadybininko titulas ir tik aš būsiu at- 
sakingas už naujų knygų užsakymą, susitikimus su atsto- 
vais, skaitytojų klubo organizavimą, kavinuko ir indų įsi- 
gijimą, kompiuterio bei interneto prijungimą. Šios naujovės 
bus įdiegiamos palengva, nes nenorime susipykti su nuola- 
tiniais klientais, kurie visados šneka apie tai, jog Hai Stryte 
reikia nepriklausomo prekiautojo knygomis. 

Pono Karlton-Hėjaus pareigos yra knygų įvertinimai inter- 
netu, banko reikalai, atlyginimai, remontas ir knygų įrišimas 
iš naujo. Tuo metu, kai bus daug klientų, abu dirbsime prie 
kasos. Ketiname atidaryti klientams savo tualetą ir taip per- 
tvarkyti lentynas, kad galėtume pastatyti daugiau baldų. 

Ponas Karlton-Hėjus neminėjo, jog padidins man atlygi- 

Atėjo pagyvenusi moteris su sege iš triušio letenėlės ir pasi- 
Skundė, kad pardaviau jai Irvingo Velšo „Traukinių žymėji- 
Ma“ kaip kalėdinę dovaną jos 76-erių metų vyrui, entuzias- 
ūingai besidominčiam geležinkeliais. Ji tarė: 

— Tai tik nešvankybės ir škotiški žodžiai. Perskaitęs mano 
vyras turėjo padvigubinti vaistų nuo kraujo spaudimo 
dozę. 

Pakeičiau jai tą knygą į Agatos Kristi „Žmogžudystę Rytų 
eksprese“. 


Sekmadienis, gruodžio 29-oji 


Šį rytą man paskambino Gudrutis Hendersonas ir nutrau- 
kė vienatomio „Arčerių“ leidimo skaitymą. Jis girdėjęs, jog 
aš turiu ryšių su Lesterio madrigalų draugija, ir svarstė, ar 
negalėtų į ją įstoti. Daviau jam Maiklo Flauerso telefono 
numerį. 

Paklausiau, ar jam pavyko išnarplioti painiavą su Fosing- 
ton-Gor keptuvu iš Džordo Formano firmos. Jis atsakė, kad 
jam pavyko pakeisti keptuvą į elektrinę sulčiaspaudę. 

Jis norėjo paplepėti apie padėtį Irake. Jei kalbėsime apie 
masinio naikinimo ginklus, tai jis - dar vienas „Tamošius 
neviernikas“. Pertraukiau jį, sakydamas, kad ant viryklės 
verda kava, o gulbės lauke kelia tokį triukšmą, jog beveik 
negirdžiu, ką jis sako. 

Po valandos paskambino Merigold, norėdama pasakyti, 
kad ryt vakarą bus klausomas Gudrutis Hendersonas. Ji 
paklausė, kuo ketinu apsirengti maskaradui Naujųjų išva- 
karėse. 

Atsakiau: 

— Galbūt prancūzų rašytoju Floberu. 

Ji paklausė: 

— Gal man apsirengti kaip Koko? 

Tada Gilgudas sutrimitavo taip garsiai, jog nebesigirdėjo 
kitų jos žodžių. Būtų tikra atgaiva pamatyti šią permainą - 
Merigold, apsirengusią elegantiškai. | 

Šį rytą atsikėliau su tamsa. Mašina buvo apšerkšnijusi. Prieš 
važiuodamas į Kiaulides tam, kad patikrinčiau, ar tėvai liko 
gyvi šią naktį, turėjau su Visa kortele nubraukti priekinį 
stiklą. Važiavau pro Visterijų skersgatvį ir atsisveikinau su 
tuščiu namu. Čia būta laimingų akimirkų - tiesa, nedaug, 
tačiau vis dėlto - būta. 

Kai atvykau į Kiaulides, pūtė piktas šiaurys. Pusė pala- 
pinės buvo išvirtusi ir plaikstėsi vėjyje. Ramiai atidariau 
furgono duris. Mano tėvai miegojo atskirai gultuose, vie- 
nas virš kito. Šlykštusis šunėkas atsibudo ir ėmė viauksėti. 
Tėvas sujudėjo ir paprašė: 

- Išleisk jį pasisiot, Adrianai. 

Atidariau duris ir šunytis nulėkė per lauką skersgatvio 
link. Nebuvo ką daryti — turėjau vytis jį. Čia beveik nėra 
eismo, tačiau kaip tik man gali nutikti, kad tas kvailas šuo 
bus suvažinėtas vienintelio automobilio, įsukusio į šį skers- 
gatvį tą dieną. 

Sugavau jį ežios griovyje. Jis iki kaklo murkdėsi vande- 
nyje. Ištempiau jį už apykaklės ir nunešiau atgal į furgoną, 
kur jis nedelsiant buvo suvyniotas į geriausią rankšluostį 
ir pagirdytas karštu pienu. O man nebuvo pasiūlyta nieko 
gaivinančio ir buvo liepta pasiieškoti palapinėje kito rankš- 
luosčio. 

Viešpatie, kokia tai nyki vieta. Kai ėjau į mašiną, tėvas 
pasakė: 

— Adrianai, tarp šios vietos ir Uralo nėra jokių aukštumų. 
Vėjas pučia tiesiai iš Rusijos. 

Atsisukau, norėdamas pamojuoti, ir pamačiau, kaip moti- 
Na, vilkinti šilta striuke, kombinezonu ir mūvinti guminiais 
batais, dažėsi ryškiai raudonu lūpdažiu. Veltui. Juk vienin- 
telis asmuo, kurį ji matys visą dieną, buvo mano tėvas. 

Ketvirtadienis, gruodžio 31-0ji 
Naujųjų metų išvakarės 


Paklausiau pono Karlton-Hėjaus, ar aš panašus į Floberą. 
Jis pavartė akis ir tarė: 

— Jei būtumei stambesnis, turėtumei ilgesnius plaukus ir 
vešlius ūsus, gal ir būtumei kokią akimirką panašus. 

Padrąsintas jo per priešpiečių pertrauką nuėjau į parduo- 
tuvę „Vakarėlis! Vakarėlis!“, kur galima išsinuomoti kostiu- 
mus maskaradui. Nusinešiau knygą „Ponia Bovari“, paro- 
džiau Flobero portretą puskvailiui pardavėjui ir tariau: 

— Noriu atrodyti štai taip. 

Jis nuėjo į parduotuvės galą. Likau apsuptas klientų, ap- 
sipirkinėjančių paskutinę minutę ir besistumdančių, kai no- 
rėdavo pažvelgti į savo atvaizdą, prie didelių veidrodžių. 
Čia buvo Elvis, dvasininkas, visa Nelė Gvyn su plastikiniais 
apelsinais*, tūtelė Colgate dantų pastos su savo vyru - dan- 
tų šepetėliu. 

Kvailas vaikinas grįžo nešinas juodu peruku, juodais, 
garbanotais ūsais, minkšta kaklaskare ir velvetiniu smokin- 
gu. Kai galų gale prasibroviau prie veidrodžio, likau visai 
patenkintas savo atvaizdu. 


Buvau pirmasis iš svečių, atvykęs į vakarėlį. 

Man atidarė duris Pandora, kaip visuomet vilkinti savo 
maskaradinį pilvo šokėjos kostiumą. Ji tarė: 

— Tu ankstyvas. Mes dar nepasiruošę. 

Aš atsakiau: 

— Kvietime parašyta „nuo aštuonių iki vėlumos“, o da- 
bar - lygiai aštuonios. 

Ji paklausė: 

— Tu, matyt, vis dar nesupranti, kad atvykti laiku — soci- 
alinė nuodėmė? - Tada ji man padavė žibantį rausvą brang- 


* Nell Gwyn (1650-1687) - viena žymiausių Anglijos aktorių bei 
ilgalaikė Carlio II meilužė. Vaikystėje jai yra tekę teatre parda- 
vinėti apelsinus. 

akmenį ir gabalėlį lipnios juostos Blu- Tac ir paprašė pritvirtinti 
jį prie bambos. Po keleto minučių, kai man pagaliau pavyko 
tai padaryti, ji vėl atkreipė į mane dėmesį ir paklausė: 

— Ką, po galais, tu nori pavaizduoti? 

Išsiėmiau iš smokingo kišenės „Ponią Bovari“ ir paro- 
džiau jai. 


Ji paklausė: 

— Tu - ponios Bovari vyras? 

Atsakiau: 

— Argi neaišku? Aš - Gustavas Floberas. 
Ji tarė: 


— Ne, Adrianai, visai neaišku. 
Man buvo patikėta strategiškai išdėstyti mažyčius porce- 
lianinius dubenėlius su brangiais užkandžiais. 


Kai tik buvo pastatytas, 1970-ųjų pabaigoje The Lawns lai- 
mėjo premiją už architektūrą. Namai buvo skirti pasilinks- 
minimams; kambariai apačioje jungėsi vienas su kitu, ta- 
čiau jie buvo skirtinguose lygmenyse. Dekoras buvo daug 
kur pakeistas nuo to meto - 1982-ųjų, kai pirmą kartą apsi- 
lankiau šiuose namuose. Tada namai buvo pilni knygų, va- 
zoninių augalų, indėniškų kilimėlių; dabar tai buvo besie- 
nė, daugybės lygių ir kreminės spalvos erdvė. Buvo aiškiai 
matyti, kad pas Tanią Braitvait darbavosi statybininkai nuo 
tada, kai mano tėvas paliko ją ir grįžo pas motiną. 

Apmiriau pamatęs, kad iš taksi, sustojusio už The Lawns, 
išniro ne Koko Šanel, bet Koko Klounas. 

Merigold dėvėjo oranžinį pabaisos peruką, didelį lan- 
guotą švarką, katiliuką ir avėjo pliaukšinčius komedianto 
batus. Ji visai ne taip suprato maskarado taisykles - kad 
Jaunos moterys turi rengtis viliojamai. Tik tokios senos mo- 
terys, kaip Tania Braitvait, kuri vaidino morką, gali sulau- 
Žyti šią taisyklę. 

Priekaištavau Merigold sakydamas: 

— Tu turi tokią gražią figūrą, kodėl reikia ją slėpti po klou- 
no kostiumu? 

Ji atsakė: 

— Maniau, taip bus juokinga. 

Mėginau jai paaiškinti, kad klounai buvo visai ne „juo- 
kingi“, priešingai - labai liūdni, netgi pikti. Ji nusiėmė 
dirbtinę nosį - bumbulą, kurį buvo užsidėjusi, ir išsišnypš- 
tė savąją. 

Tania Braitvait išėjo pasveikinti Merigold ir tarė pro plyšį 
morkoje: 

— Adrianai, kodėl tavo moterys daugiausia laiko pralei- 
džia raudodamos? 

Šaltai atsakiau, kad, išskyrus jos dukterį Pandorą, visos 
moterys, kurias mylėjau, buvo jausmingos, lengvai sujau- 
dinamos iki ašarų būtybės. 

Tada morka apkabino klouną ir nusivedė supažindinti su 
mano šeima ir draugais. 


Naidželui prie kojų gulėjo Žaislinis auksinis labradoras, o 
jis pats dėvėjo nešvarią dirbtinę barzdą. Jis vaidino Deividą 
Blanketą. Naidželas tarė: 

— Ką tik buvau supažindintas su tavo sužadėtine. Ji mano, 
kad pavasarį ketinate susituokti. Juk aš būsiu vyriausiuoju 
pabroliu, ar ne? 

Atsakiau: 

— Ji - mano buvusioji sužadėtinė, be to, šiaip ar taip, Vy- 
riausiasis pabrolys turi gerai matyti, nes jam reikės atlikti 
daug pareigų. 

Pasirodė mano motina ir tėvas nešini juodais, išsipūtu- 
siais maišais šiukšlėms, kuriuose buvo sukrauti jų maska- 
radiniai kostiumai. Jie visam pusvalandžiui užgrobė abu 
vonios kambarius, o paskui išniro persirengę Dolė Parton 
ir Sadamu Huseinu. 


Parvezas ir jo žmona Fatima atėjo persirengę kaip RobinaS 
Hudas ir Mergelė Mariana. Parvezas tarė: 
— Tikiuosi, Mouli, kad kontroliuoji savo išlaidas. 
Nepasakiau jam apie „Barklajaus“ kortelės dosnumą. 

Fatima pasakė: 

— Mane tik ką supažindino su tavo sužadėtine. Aišku, ji 
turi humoro jausmą. 

Tariau: 

— Fatima, ji - mano buvusi sužadėtinė. 

Fatima atsakė: 

— Geriau pasakyk tai jai. Ji kalba apie jungtuves balandį. 

Aš pažvelgiau per kambarį į Merigold, energingai besi- 
kalbančią su Gudručiu Hendersonu, kuris padarė sau ma- 
lonumą persirengęs Tarzanu. Mano nuomone, jam nereikė- 
jo avėti juodų batų ir mūvėti pilkų kojinių. 


Pandora uždėjo kompaktinę plokštelę su Motown hitais ir pa- 
didino garsą. Sėdėjau sunėręs pirštus, vildamasis, kad mano 
tėvo skaudanti nugara neleis jam šokti su kitais svečiais. 

Motina prišokavo prie manęs rokenrolo žingsneliu, jos 
nuomone, žaismingai, ir tarė: 

— Ar nereikėtų tau pašokti su sužadėtine? 

Atsakiau: 

— Ji - mano buvusi sužadėtinė. Aš pasakiau jai tai aiškiai 
ir neginčytinai per Kūčias. Ji - Tanios Braitvait, o ne mano 
viešnia! 

Na, nors ir kaip ten būtų, nebuvo įmanoma prisiartin- 
ti prie Merigold tiek, kad galėtumei su ja pašokti, nęs tam 
kliudė vieliniai lankai jos kelnėse ir klouno batai. 

Motina pažvelgė į Merigold ir tarė: 

— Taip, tai tragiškai liūdnas kostiumo pasirinkimas. Gal 
tau reikėtų išspausdinti pusės puslapio skelbimą Leicester 
Mercury, kad paaiškintum pusei Lesteršyro, jog nebeesi su- 
Sižadėjęs su ta nelaiminga karve. 


Dvidešimt trečią valandą penkiasdešimt devynios minutės 
Pandora sukvietė svečius į svetainę ir pagarsino „Radio 4“ 
taip, kad mes galėtume išgirsti, kaip Big Benas muša dvyli- 
a. Tačiau nieko nebuvo girdėti. „Radio 4“ tylėjo. 
Tai mano tėvas sukėlė paniką. Jis suriko: 

— Irakas pasiuntė masinio naikinimo ginklą ir sulygino 
Big Beną su žeme. 

Jo žodžiuose slypėjo labai gili ironija, nes tuo metu mano 
tėvas buvo apsirengęs kaip Irako lyderis. 

Pandora perrėkė ūžesį, kad ji - jos didenybės ministrė, 
ir jei mūsų šalis būtų užpulta, sužinotų tai viena iš pir- 
mųjų. 

Po keleto minučių „Radio 4“ pranešėjas atsiprašė, kad 
nebuvo girdėti Big Beno dūžių, tačiau Merigold manė, jog 
tai pražūtingas ženklas. Ji pareiškė: 

— Kai važiavau čia taksi, priekyje šmėkštelėjo liepsnotoji 
pelėda. Tai visada reiškia mirtį. 

Atsakiau: 

— Merigold, ir liepsnotosios pelėdos turi kaip nors per- 
kirsti kelią. 


Vakarėlio svečiai sudainavo Auld Lang Syne senoviniu 
būdu, sukryžiavę rankas. Aš susiėmiau rankomis su Rokiu 
(Otelo), buvusiu Pandoros meilužiu, kuris atvyko vėlai, 
tačiau, kaip atrodė, ketino ją palydėti namo, o kita ranka 
suėmiau vienos iš Tanios kaimynių ponios Mur plaukmenį. 
Ji gerokai apkartino Taniai vakarėlio malonumą ateidama 
apsirengusi pingvino kostiumu. 

Kai dainavimas baigėsi, paklausiau Rokio, ar jis vis dar 
savininkas tų visų gimnastikos salių aplink Oksfordą. 

Jis pasakė, jog pardavė gimnastikos sales ir ginsis darbą 
iš Afrikos studijų. Jis pažvelgė skersomis į Pandorą, kuri 
atlikinėjo savo vakarėlių triuką — balansavo ploną dešrelę 
ant nosies galo - ir tarė: 

— Ji pakvietė mane būti jos svečiu per Afro-Karibų rinki- 
mų apygardos Naujųjų metų pietus. Ar nemanai, Eidi, kad 
ji tik naudojasi manimi? 

Atšoviau: 

— Roki, aš nieko nesakau, tačiau per kinų Naujuosius M€“ 
tus ji pakvietė Veiną Vongą ir jo šeimą į Vestministerio rū“ 
mus. Fotografijos pasiekė netgi Hong Kong Times. 

Pirmą valandą nakties mano motina ir morka ėmė da- 
lytis prisiminimais apie Aivaną Braitvaitą, už kurio jos abi 
buvo ištekėjusios (žinoma, ne tuo pat metu). 

Morka sielojosi: 

— Vargšas Aivanas, šiandien jis miręs jau dvejus metus ir 
du mėnesius, Paulina. 

Mano motina suklapsėjo didžiulėmis dirbtinėmis blaks- 
tienomis ir prisipažino: 

— Vis dar jaučiuosi kalta dėl jo mirties. 

Morka gyvatiškai įgėlė: 

- Paulina, RE kaltinti save Esu tikra, jog AE CDEi jo 
ar nepalikai ant uolos savo akinių nuo žaiiės O jei taip ir 
būtumei padariusi, iš kur galėjai žinoti, kad grįžtant jį su- 
trauks mėšlungis ir jis paskęs? 

Vieniša ašara išriedėjo iš motinos akies ir ji tarė: 

— Taip, bet po penkių minučių, kai jis paliko krantą, aš 
radau akinius savo paplūdimio krepšyje - buvau per daug 
įkaitusi ir nesirūpinau jų tinkamai paieškoti! 

Morka šaltai pasakė: 

— Tai nebuvo paminėta per apklausą. 

Pamaniau, kad dabar būtų protingiausia įsikišti, ir nusi- 
vedžiau motiną šalin, kol jai neįprasta degtinė, kurią gėrė, 
dar labiau neatpalaidavo liežuvio. 


Apie antrą valandą pravėriau verandos duris ir išėjau į lau- 
ką įkvėpti gryno oro. Juodame danguje žibėjo žvaigždės 
ir aš vėl pajutau vaikišką nuostabą, kad tas pats mėnulis 
Šviečia virš Ešbio de la Zuko, virš Gleno Kipre ir Viljamo 
Nigerijoje. 

Masčiau, ką Deizė veikia pirmosiomis Naujųjų metų va- 
landomis, 


2003 


Trečiadienis, 2003 metų sausio 1-oji 
Naujieji metai, šventė JK, Airijos respublikoje, 
JAV, Kanadoje ir Australijoje 


Šį rytą atsibudęs su siaubu pamačiau šalia savęs ant futono 
gulinčią Merigold. Ji dar vilkėjo keletu klouno drabužėlių. Kai 
atsisuko į mane, ryto šviesoje pamačiau, kad jos veidas išter- 
liotas klouno grimu. Aš buvau visiškai nuogas. Užsitraukiau 
ant galvos pūkinę antklodę nenorėdamas išvysti dienos. 

Merigold apkabino mane ir tyliu balseliu tarė: 

— Tu - nuostabus meilužis, Adrianai. 

Šaltai atsakiau: 

— Gal tau skauda gerklę? Nori strepsilo? 

Ji tęsė, šįkart truputį veržliau: 

- Mes mylėjomės valandų valandas. 

— Valandas? - paklausiau dar kartą. 

— Na, bentjau - dvidešimt minučių. 

Pasišlykštėjau vien nuo tos minties, kad mane galėjo sek- 
sualiai sujaudinti moteris klouno Koko kostiumu. Ką tai 
galėtų reikšti? Kartą buvau su motina cirke, kai klounas at- 
Sisėdo jai ant kelių, ji suspiegė ir nustūmė jį. Ar yra čia koks 
nors ryšys? Privalau žinoti. 

Dvidešimt minučių - geras rekordas man. 


Beviltiškai troškau į tualetą, tačiau nenorėjau, kad ji pama- 
tytų mane nuogą. Paklausiau Merigold, ką ji ketinanti veik- 
ti dieną. 

Ji tarė: 

— Esu visa tavo. Neturiu ką veikti ir kur eiti. Tikėjausi, tu 
nusivesi mane kur nors papietauti. 

Atsakiau: 

— Esu neįprastas žmogus, Merigold, tačiau netgi aš nega- 
lėčiau eiti pietauti pirmąją Naujųjų metų dieną su klounu 
už parankės. 

Galų gale sprogstanti pūslė išvertė mane iš lovos. Išbu- 
vau vonios kambaryje kur kas ilgiau, nei reikėjo. Prausda- 
masis po dušu, mėginau prisiminti, kiek išgėriau praėjusią 
naktį ir kada praradau sąmonę. Kaip grįžau į Rat Varfą? 
Paskutinis dalykas, kurį prisiminiau, buvo tai, kad gėriau 
violetinės spalvos gėrimą, kuris, pasak Pandoros, buvo tro- 
pinis kokteilis. 

Kai išėjau iš vonios kambario, Merigold, persilenkusi 
per balkoną, kalbėjosi su gulbėmis. Ji ėmė man sekti pasa- 
ką apie princą, paverstą gulbe. Ji parodė į Gilgudą, kitame 
krante lesinėjantį plaukiančias šiukšles. 

Ji tarė: 

— Gal jis -— princas, laukiantis, kol mergaitė atvers jį į 
žmogų. 

Pasiūliau: 

— Kodėl tau nenuėjus ir nekaptelėjus jo į snapą? Tačiau 
nepamiršk, jog gulbė gali sulaužyti merginai ranką, juk 
žinai. 

Jos buvimas mane nežmoniškai erzino. Man tvinksėjo 
galva, o burnoje buvo toks bjaurus skonis, kad stebėjausi, 
kaip pasišlykštėjęs liežuvis nepaspruko laukan ir nesusi- 
rangė kambario kampe. Negalėjau sulaukti, kol ji dings. 

Kai ji nuėjo nusiprausti po dušu, surašiau Naujųjų metų 
ketinimus: 


1. Daugiau niekada nebesusitikinėsiu su Merigold Flauers. 

2. Gersiu tik įprastus gėrimus: šviesųjį alų su žaliosiO- 
mis citrinomis, raudonąjį vyną - butelis už 4 svarus 99 
pensus, ir žinoma, sausus baltuosius vynus. 

. Susiskaičiuosiu, kiek pinigų esu skolingas. 

„ Reguliariai skaitysiu vargšui aklajam Naidželui. 

„ Išmoksiu valdyti namų pasilinksminimo centrą. 

„ Kiekvieną dieną suvalgysiu po penkias porcijas vaisių 
ir daržovių. 

7. Kas savaitę siųsiu elektroninius laiškus Viljamui ir 

Glenui. 

8. Įrodysiu Leitsan Ltd, kad Sadamas Huseinas tikrai turi 

masinio naikinimo ginklų, ir atgausiu pinigus, sumo- 

kėtus avansu. 


B O 


Merigold išėjo iš dušo vilkėdama mano baltuoju chalatu. 
Ji paklausė, ar turiu kokių nors drabužių, kuriuos galėtų 
pasiskolinti. Daviau jai kaftaną, kurį parsivežiau iš Tuniso, 
bėgiojimo kelnes ir trijų ketvirčių ilgio skrandą su gobtuvu, 
kurią dėvėdavau tada, kai dar turėjau mopedą. Tačiau nera- 
dau jokių batų. Merigold pėdos yra tik truputį didesnės už 
Ašarėlių lėlytės, taigi į mašinų aikštelę ji nuėjo mūvėdama 
visoms kojoms tinkamus klouno batus. 

Deja, pasirinkome labai netinkamą metą. Ant laiptų su- 
sitikome Mią Foks, profesorių Gryną - mašinų stovėjimo 
aikštelėje. Pasijutau turįs sustoti ir supažindinti juos su Me- 
rigold. Gal man ir reikėjo paaiškinti, kodėl ji taip blogai ap- 
sirengusi, tačiau nenorėjau nuliūdinti Merigold, nenorėjau, 
kad ji verktų visą kelią iki Beeby on the Wold. 

Prieš išlipant iš mašinos paspaudžiau jai ranką ir pa- 
Sakiau: 

— Galbūt tai paskutinis mūsų susitikimas, nebent kur 
nors susidurtume. 

Ji tarė: 

- Nebūk toks kvailas, - ir kažkaip nerangiai, gal dėl klou- 
niškų batų, nušlepsėjo į namus. 

Ketvirtadienis, sausio 2-0ji 
Šventė (Škotijoje) 


Daily Telegraph tvirtina, kad Sadamas Huseinas paslėpė 360 
tonų cheminių ginklų, 30 000 masinio naikinimo raketų ir 
3000 tonų chemikalų. Iškirpau šį straipsnį ir pasiunčiau 
Leitsan Ltd kartu su rašteliu: 


Brangusis Džoni Bondai, 

Prašau perskaityti įdėtą straipsnį. Kaip supratote, jis buvo iš- 
spausdintas Daily Telegraph. Esu tikras, kad jūs pritarsite man, jog 
Daily Telegraph galima pasitikėti be jokių kalbų. Laukiu jūsų čekio 
57 svarams 10 pensų kaip galima greičiau. 

Nuoširdžiai jūsų 
A. A. Moulas 


Penktadienis, sausio 3-ioji 


Ponas Karlton-Hėjus pasakė man, kad jo sūnėnas tarnau- 
ja majoru armijoje, dislokuotoje Persų įlankoje. Turbūt To- 
nis Bleiras pasiuntė kalėdinę Žinutę britų pulkams Persijos 
įlankoje: „Ruoškitės karui.“ 

Dėkui Dievui, Glenui tik balandžio 18-ąją sueis aštuonio- 
lika metų. Iki tada karas su Iraku bus baigtas. 

Pas WH Smith aš pasirinkau Survivalist numerį. Viduje 
buvo reklamuojamas kostiumas, apsaugantis nuo biologi- 
nio ir cheminio ginklo. Gal man užsisakyti jį. Rat Varfas yra 
labai arti Lesterio epicentro. 


Šeštadienis, sausio 4-oji 


Parduotuvėje šiandien gausu darbo, nes daug kas nori pa“ 
keisti nepatikusias kalėdines dovanas. Man buvo malonu 
pakeisti Bario Kento „Mylėjimąsi su Vendi Koup“ į Saimo“ 
no Armitažo „Visi rodo į šiaurę“. 

Pasakiau ponui Karlton-Hėjui, kad mano draugystė su 
Merigold Flauers - baigta. 

Jis tarė: 

— Manau, pasielgei išmintingai, brangusis. Flauersų šei- 
ma sugebėtų įtraukti tave į savo siaubingą pasaulį. 


Man paskambino Naidželas ir tarė: 

— Juk žadėjai ateiti ir paskaityti man. Ar tai tik apgaulė, ar 
iš tiesų laikysiesi savo pažado? 

Pasakiau jam, kad rytoj būsiu laisvas. Jis pasakė: 

— Tada galėsi pradėti nuo sekmadienio laikraščių. Atsi- 
nešk Observer. 


Sekmadienis, sausio 5-oji 


Šiandien, sulaukęs aštuoniasdešimt dvejų, mirė Hilhedo 
lordas Dženkinsas, oficialiai - Rojus Dženkinsas. Jei būtų 
sugebėjęs taisyklingai ištarti „r“, tikriausiai būtų tapęs mi- 
nistru pirmininku. 

Paskambino motina ir pasakė, kad jie abu su tėvu nori at- 
eiti sekmadienį pietų. Pasakiau, kad negalėsiu pavaišinti jų 
pietumis, nes jau anksčiau susitariau su Naidželu skaityti 
Jam sekmadienio laikraščius. 

Motina tarė: 

- Aš ir tavo tėvas taip norime kur nors sausai ir šiltai 
praleisti dieną. Dvi dienas nepaliaujamai lijo. Palapinė už- 
tvindyta ir nieko neįmanoma išdžiovinti. Manau, tėvas gali 
nušalti kojas. O gyvenimas prakeiktame furgone mane jau 
Varo iš proto. 


Naidželas visai nevertino mano pastangų, nekantriai 
Prunkštė, kai aš užkliuvau keliose vietose, skaitydamas 
3000 Žodžių straipsnį, išspausdintą Observer, apie tai, jog 
js itanijai ir Amerikai neprotinga būtų veltis į karą su Iraku. 
J 1S, kaip ir Kenas Blantas, yra nusistatęs prieš Ameriką nuo 

to laiko, kai nuvykęs į Disneilendą turėjo laukti dvi valan- 
das prie „Džiunglių kruizo“. Tuo metu vyras Mikimauzo 
kostiumu, turėjęs linksminti laukiančiuosius, Naidželui pa- 
siskundus dėl ilgo laukimo pavadino jį „kalės sūnumi“. 


Pirmadienis, sausio 6-oji 


Vis dar lyja. Mašinų aikštelėje plaukioja gulbės. 


Antradienis, sausio 7-oji 


Mašinų stovėjimo aikštelė Rat Varfe virto čiuožykla. Šį rytą 
Gilgudas ir jo draugė atrodė lyg blogai nusiteikę Torvil ir 
Dynas“. 


Trečiadienis, sausio 8-oji 


Šį vakarą po darbo aplankiau tėvus ir pamačiau, kad jų pa- 
dėtis apgailėtina. Man buvo labai sunku palikti juos dre- 
bančius prie Calor dujinio šildytuvo, statomo ant stalo. Žy- 
giuodamas per lauką mašinos link prisiminiau Solženycino 
„Vieną Ivano Denisovičiaus gyvenimo dieną“. Mano kojos 
neapvyniotos skudurais, tačiau batų padai tikrai per ploni 
tokiam orui. 


Ketvirtadienis, sausio 9-oji 


Parėjęs namo iš darbo, paskambinau motinai į mobilųjį ir 
paklausiau, ar furgonas vis dar apledėjęs iš vidaus. 


* Jane Torwill ir Christopheris Deanas - įžymi dailiojo čiuožimo 
pora. 

Jos balsas skambėjo keisčiau nei įprastai. Ji tarė: 

— Sušalau iki gyvo kaulo, o tavo tėvo rankos - pamėlyna- 
vusios. Jau daug dienų nevalgėme karšto maisto. 

Pasigailėjau jų, paskambinau į „Domino“ ir paprašiau 
pristatyti „Didelę naminę giliosios keptuvės picą“ į Kiauli- 
des, Apatinį lauką, Zemutinį skersgatvį, Mangold Parvą. 

Tada paskambinau tėvams ir pasakiau, kad karštas mais- 
tas jau pakeliui. 

Motina tarė: 

- Dėkui, Eidi. Žinojau, kad tu atvyksi ir išgelbėsi mus, 
atsiveši pas save. 

Pasakiau jai apie picą ir ji nutilo. Tada silpnokai pa- 
dėkojo: 

— Ačiū tau. 

Vyliausi, kad jai - ne pirmoji hipotermijos stadija. 

Pusę devynių paskambino iš „Domino“ ir pasakė, kad 
jų išvežiotojas nerado namų, vadinamų Kiaulidėmis, adre- 
su Apatinis laukas, Žemutinis skersgatvis, Mangold Parva. 
Daviau tikslesnius nurodymus. Tačiau po devynių dvide- 
šimt paskambino motina, norėdama pasakyti, kad pica dar 
neatvežta. 

Ji tarė: 

— Nesugebėsiu iškęsti dar vienos nakties, uždaryta šiame 
furgone su depresuojančiu vyru ir hiperaktyviu šunėku. 

Užtikrinau ją, kad pagal Maiklą Fišą šalto oro protrūkis 
greitai baigsis. 

Atsiguliau, bet negalėjau užmigti. Atsikėliau, paskambi- 
Nau tėvams ir pakviečiau juos apsistoti mašinų stovėjimo 
aikštelėje Rat Varfe. Jie atsakė, kad gal ir pasinaudos mano 
Pasiūlymu. 


Penktadienis, sausio 10-oji 


3į rytą furgonas jau stovėjo mašinų aikštelėje Rat Varfe. 
atikėjau savo tėvams raktą ir leidau jiems naudotis visais 

patogumais, kol esu darbe. Tačiau pabrėžiau, kad tai — tik 
vienkartinis gailestingumo aktas. 

Ponas Karlton-Hėjus ir aš ėmėme modernizuoti parduo- 
tuvę. Lange įdėjau plakatą, skelbiantį, kad bus kuriamas 
skaitytojų klubas, kuris kartą per mėnesį rinksis knygų par- 
duotuvėje. 

Ponas Karlton-Hėjus pasakė: 

— Labai noriu praplėsti savo socialinį ratą. Esu toks siau- 
bingai senas, kad dauguma mano draugų jau mirę. 

Prisipažinau jam, kad daugiau mąsčiau apie komercinę, 
o ne apie socialinę naudą. Jis tarė: 

— Kartais pamanau, kad Lesli pavargsta nuo mano kalbų 
apie knygas vakarais. Lesli labiau mėgsta televiziją. 

Atsakiau jam, jog taip pat labai laukiu literatūrinių dis- 
kusijų. 


Nuėjau pas Debenhemus ir nupirkau Kenzo kavinuką, sal- 
dumynų parduotuvėje - šviežiai maltos kavos. Galėjau 
rinktis iš dvidešimt keturių kavos pupelių rūšių, o pasi- 
rinktos pupelės galėjo būti rupiai, vidutiniškai arba smul- 
kiai maltos. 

Aš dvejojau apžiūrinėdamas identiškai atrodančias pu- 
peles dėžutėse su plastikiniais dangteliais. Šalia stovėjo 
mergina su samčiu ir rudu popieriniu maišeliu rankose. Po 
kelių minučių ji ėmė neramiai trepsėti koja. 

Paklausiau: 

— Ką jūs patartumėte? 

Ji atsakė: 

— Nieko nežinau apie tas, aš čia atlieku praktiką. 

Panaši į arklį moteris, stovinti už manęs, šnipštelėjo: 

— Labai skanios yra rupiai maltos „Mėlynasis Dunojus'- 

Būtų buvę nemandagu ignoruoti moters patarimą, taig' 
nusipirkau tų pupelių. 

Šeštadienis, sausio 11-oji 


Į mūsų skaitytojų klubą įstojo keturi žmonės. Pirmasis susi- 
tikimas įvyks trečiadienį, sausio 29-ąją. 

Ponas Karlton-Hėjus pasiūlė perskaityti visiems Džor- 
džo Orvelo „Gyvulių ūkį“. Pasakiau ponui Karlton-Hėjui, 
jog perskaičiau tą knygą būdamas keturiolikos ir man ne- 
bereikia jos skaityti iš naujo. 


Šiandien buvo atvežtos dvi sofos, kurias ponas Karlton- 
Hėjus pirko per išpardavimą Habitat. Paslaptingasis asmuo 
Lesli rūpinasi dviem tinkamos medžiagos uždangalais, nes 
ponas Karlton-Hėjus sakė, jog nemanąs, kad citrinos žalu- 
mo spalva atitinka parduotuvės atmosferą. 


Grįžęs namo, mėginau žiūrėti „Trumpą susidūrimą“ per se- 
nųjų filmų kanalą, tačiau dėl kažkokių priežasčių, žinomų 
Zapui, nuotolinio valdymo pultelių dievui, nebuvo įmano- 
ma užfiksuoti kanalo, jis visą laiką persijungdavo į BBC 24, 
kur nuobodūs žinių pranešėjai, vilkį nuobodžiais kostiu- 
mais, sėdėjo nuobodžioje studijoje, nuobodžiai kalbėdami 
apie nuobodžius pasaulio įvykius. Tačiau vis dėlto pama- 
čiau, kaip „Karališkoji arka“ palieka šiuos krantus su trimis 
tūkstančiais jūrų pėstininkų, kurie pakeliui į Persų įlanką 
prisidės prie šimto penkiasdešimties tūkstančių Amerikos 
būrių, jau tarnaujančių ten. 

Kai pamačiau mūsų drąsiųjų berniukų šeimas, stovinčias 
ant 5keptro salos* uolų ir mojuojančias jų numylėtiesiems, 
Mano gerklėje įstrigo kažkoks kamuolys. 


a 
Lurbūt pavadinimas paimtas iš BBC radijo 4 programos laidų 
“€rijos. Jis remiasi citata iš V. Šekspyro „Karaliaus Ričardo II“ 
"T Yra tarsi visos Anglijos įvaizdis. 

Sekmadienis, sausio 12-0ji 


Praleidau keletą valandų kurdamas „Šlovę ir beprotybę“, 
tačiau imu manyti, kad knyga niekuomet nebus baigta, nes 
nė viena įžymybė nesutiko duoti interviu. 

Nuėjau į Homebase, nusipirkau pakabinamą krepšelį, pil- 
ną žiemą žydinčių našlaičių, ir atramą, ant kurios jį galima 
pritvirtinti, tada supratau, kad neturiu įrankių, vėl grįžau 
į parduotuvę, nusipirkau elektrinį atsuktuvą, varžtų, par- 
ėjau namo, pamačiau, kad neturiu plastikinių įdėklų varž- 
tams įsukti, vėl nuėjau į Homebase, nupirkau įdėklus, par- 
ėjau namo, jau buvo tamsu. Supratau, kad neturiu Žibinto, 
tada — vėl į Homebase, bet parduotuvė buvo jau uždaryta, 
pakabinsiu krepšelius rytoj. 


Pirmadienis, sausio 13-oji 


Ponas Karlton-Hėjus pardavė kai kurias MarksėcSpencer ak- 
cijas ir taip gavo pinigų, kad parduotuvei nupirktų kom- 
piuterį. 

Paskambinau Gudručiui Hendersonui į Idiotech, į jo va- 
dovaujamą kompaniją, kuri specializuojasi, tiekdama tech- 
nologines paslaugas idiotams. 

Pasak Naidželo, jis dirba aštuoniolika valandų per parą 
tam, kad pamirštų merginą, kuri paliko prie altoriaus 
Vetstouno baptistų bažnyčioje ne tik jį, bet ir šimtą penkias- 
dešimt svečių, škotų dūdmaišininką, geriausios markės 
automobilį su vairuotoju. Tikriausiai Hendersonas medaus 
mėnesį Barbadose praleido su savo motina. Nenuostabu 
kad jis atrodo per anksti pasenęs. 

Gudrutis sutiko susisiekti su kai kuriais OEM perparda“ 
vėjais ir pasakyti mums, kiek apytiksliai kainuotų bevielio 
interneto su inventorizavimo bei knygų paieškos paslaug?“ 
mis atrinkimas ir instaliavimas. 

Jis sakė, kad lankėsi Madrigalų draugijos susirinkime ir 
neprisimena, jog būtų kada taip smagiai praleidęs laiką. 
Dar pridūrė, jog Merigold - „tiesiog deimančiukas“ ir kad 
man „pasisekė ją pačiupti“. 

Pasakiau jam, kad nutraukiau sužadėtuves su Merigold 
ir kad mūsų santykiai baigti. 

Gudrutis tarė: 

— Tu turbūt priblokštas, jog praradai tokią merginą. 

Norėdamas nukreipti jį nuo kalbos apie savo paties žlu- 
gusią meilę, pakviečiau Hendersoną į Rat Varfą gurkšte- 
lėti trečiadienio vakare. Mano klastingas planas suvilioti 
ir priversti jį suderinti namų pasilinksminimo centrą bei 
išaiškinti, kaip naudotis penkiais nuotolinio valdymo pul- 
teliais. Taip pat pasikviečiau Naidželą, kad jis nieko nenu- 
jaustų. 


Kenas Blantas, Garis Milksopas ir dvi rimtosios merginos 
atvyko į pirmąjį rašytojų grupės susitikimą naujaisiais me- 
tais Rat Varfe. Trys ketvirtadaliai susitikimo praėjo tuščiai, 
klausant jų nusiskundimų dėl kalėdinės rašytojų grupės 
vakarienės. 

Kenas Blantas perskaitė kitą savo antiamerikietišką eilė- 
raštį. Garis Milksopas sapaliojo apie savo skystą romaną ir 
apie tai, kaip sunku jį užbaigti. Jis sakė: 

— Kiekvienas mano veikėjas vis dar nori gyventi. 

Norėjau pasakyti, kad kiekvienas jo veikėjas nusipel- 
nė smurtinės ir skaudžios mirties, tačiau patylėjau. Ga- 
ris tyliai paskaitė, paskui atsisuko į savo palydoves ir 
Piktai tarė: 

- Kuri iš jūsų spausdino šį skyrių? Jis užterštas rašybos 
klaidomis. 

Mergina su kirpčiukais nervingai atsakė: 

— Tai aš, Gari. Man buvo PMS. 

Perskaičiau vieną iš savo eilėraščių, sukurtą per laisvesnę 
Valandėlę parduotuvėje: 

Pone Bleirai, 

Jūsų gražūs plaukai, 

Jūs mirkčiojat nervingai, 
Nes rūpesčių nestinga. 
Diktatoriai dreba. 
Tironai stingsta. 
Premjere, 

Jūs - princas. 


Kenas Blantas paklausė: 

— Kiek laiko kūrei šį eilėraštį? 

Atsakiau: 

— Mažiau nei penkias minutes. 

Kenas tarė: 

— Taip ir maniau. 

Tylą nutraukė triukšmas balkone. Pakilau ir pamačiau, 
kad Gilgudas siaubia krepšelį su našlaitėmis. Nuo jo sna- 
po kapsėjo kompostas. Griebiau artimiausią pasiekiamą 
objektą — kiaušinių plaktuvą - ir sviedžiau jį į siautėjančią 
gulbę. 

Viena rimtųjų merginų pasakė, kad ji praneš apie mane 
Karališkajai paukščių apsaugos draugijai. Ji taip negintų 
Gilgudo, jei tas apsisuktų ir sulaužytų jai ranką. 


Antradienis, sausio 14-oji 


Ieškojau telefono atmintyje savo dantų gydytojo numerio 
(skaudėjo pusiau išdygęs protinis dantis) ir aptikau Dei- 
zės vardą. Pasikeitėme telefono numeriais antrąją Kalėdų 
dieną, po to, kai Deizė pasakė, jog jai tikrai reikėtų knygų 
pardavėjo, padedančio skubiu atveju, telefono numerio, sa- 
kysim, tada, kai ji pabunda naktį ir užsimano paskaityti. 
Mes abu buvome truputį apsvaigę nuo šlykštaus nami- 
nio jos tėvo vyno, pagaminto iš raudonųjų svogūnų. 
Tariau tęsdamas analogiją: 

— Mano kaina už vidurnakčio iškvietimą galbūt bus di- 
desnė, nei tu galėsi mokėti. 

Ji paklausė: 

— Taigi jei paskambinčiau vėlai naktį ir pasakyčiau, kad 
man reikia eee... gero Kiplingo, ar tu atvyktumei? 

Davatka pasakytų, kad mes nešvankiai kalbame, liežu- 
vautoja- kad flirtuojame, pragmatikas - kad mezgame 
ryšį, o tas, kuris viską supranta pažodžiui, sakytų, kad mes 
šnekamės apie skubaus iškvietimo paslaugą bibliofilams. 


Kenčiu protinio danties sukeltą agoniją. Negaliu kalbėti, 
valgyti, juoktis. Galiu gerti, bet tik pro šiaudelį. Nuvažia- 
vau pas dantų gydytoją į Ešbį de la Zuką. 

Griežta administratorė pasakė: 

— Dantų gydytojas daugiau nebepriiminėja pacientų, 
siunčiamų Nacionalinės sveikatos apsaugos tarnybos. Da- 
bar ponas Maršalas dirba tik privačiai. 

Apvažiavau visą Ešbį, ieškodamas Nacionalinės sveika- 
tos apsaugos tarnybos dantų gydytojo. Žiaurus skausmas 
vėl mane atvarė į pono Maršalo kabinetą, kur maldavau 
administratorės, kad mane skubiai priimtų. 

Kaip viskas pasikeitė nuo to laiko, kai 1987-aisiais lan- 
kiausi čia paskutinį kartą. Virš dantisto kėdės lubose dabar 
įtaisytas akvariumas, pilnas atogrąžų žuvų. | 

Ponas Maršalas pasiūlė man jį vadinti Marku ir, apžiū- 
rėjęs mano dantis, pasakė, kad visas gydymas, įskaitant 
ir protinio danties pašalinimą, kainuos man 999 svarus, 
be PVM, mokesčių už dantų techniko ir burnos higienisto 
paslaugas. 

Buvau apkvaišęs nuo nurofeno ekstra, kamuojamas be- 
Protiškų skausmų, buvau praleidęs bemiegę naktį, taigi tik 
linktelėjau pritardamas ir padaviau savo Visa kortelę. 

Dabar man ramiau. 

Trečiadienis, sausio 15-0ji 


Geriu su GH ir N. 

Mia Foks vėl skundėsi triukšmu, sklindančiu iš mano 
buto. Šį vakarą ji nusileido žemyn norėdama paklausti, 
kada baigsis vakarėlis. Gudrutis Hendersonas demonstra- 
vo, kaip namų kine galima sustabdyti kadrą. Deja, tai buvo 
scena su brendiniu sviestu iš „Paskutinio Tango“ Paryžiuje, 
ir ant pusės mano sienos puikavosi Marlono Brando sėdy- 
nė. Mia Foks veide pamačiau pasišlykštėjimą. 

Tariau: 

— Kažin kodėl niekada negirdžiu pro lubas jokio triukš- 
mo iš jūsų buto? 

Mis Foks atsakė: 

— Gyvenu paprastai, neskleisdama jokių garsų. Mąstau, 
medituoju ir vaikštau basa. Su niekuo nesikalbu. Gyvenu 
tyloje. Mano butas yra šventovė, prieglobstis nuo pasaulio. 

Paklausiau, kaip ji užsidirba gyvenimui. 

Ji tarė: 

— Dirbu oro eismo kontrolėje Ist Midlendo oro uoste. 

— Darbas, kupinas streso, - suniurnėjau. 

— Taip, - tarė ji, - jau šeštą turiu būti darbe ir dėl jūsų por- 
nografinių filmų vakarėlio negaliu užmigti. 

Gudrutis atėjo man į pagalbą: 

— Adrianas visiškai nesidomi pornografija, ir čia visai ne- 
vyksta joks vakarėlis. 

— Žinoma, ne, - tarė Naidželas, kuris visą vakarą buvo 
apimtas keistos nuotaikos — man būtų daug linksmiau va- 
lyti kanalizaciją! 

Gudrutis išlaisvino sustingusį kadrą, Marlono Brando 
užpakalis pradėjo suktis ratu ir Mia Foks išėjo. 

Gudrutis man keletą kartų parodė, kaip naudoti nuoto- 
linio valdymo pultelius, tačiau negalėjau susikaupti. Per 
daug jaudinausi dėl hiperjautrių Mia Foks nervų. 

Paklausiau Gudručio, ar galima kaip nors valdyti garsą. 

Jis pažvelgė į mane kaip į beprotį ir tarė: 

— Mouli, šiais laikais nebėra ramių garsų. Koks nustaty- 
tas, toks ir bus. 

Jis pasisiūlė parvežti Naidželą namo, taip išvaduodamas 
mane nuo šio darbo. Džiaugiausi, matydamas juos išeinant. 

Nenusirengęs atsiguliau ant futono ir mėginau užgniauž- 
ti kosulį. Jaučiau, jog virš manęs guli Mia Foks ir kad dėl 
mano kosulio ji negalės užmigti, dėl to vėliau ore gali susi- 
durti lėktuvai. 


Vėl skaitydamas tai, ką buvau parašęs, supratau, kad man 
reikėjo rašyti ne „scena su brendiniu sviestu“, bet „scena su 
meilučiu Brando“. 


Antradienis, sausio 21-oji 


Pastarąsias penkias dienas labai sirgau. Vienu metu (penk- 
tadienį, sausio 17-ąją, 15 val.) buvo visai nekas ir kreipiausi 
į ligoninę, kad mane paguldytų dėl rimtos kvėpavimo takų 
infekcijos. 

Gydytojo Endži registratorė pasakė, kad gydytojas Endži 
negali atvykti pas mane, nes aš išsikėliau iš jo praktikos ra- 
jono. Ji tarė: 

— Turite susirasti kitą pirminės sveikatos apsaugos centrą. 

Paklausiau, kas tas pirminės sveikatos apsaugos centras. 
Ji atsakė: 

— Tai - gydytojo kabinetas. 

Buvau tokios būklės, jog negalėjau valkiotis po Lesterio 
Pirminės sveikatos apsaugos centrus ir prašytis užregis- 
truojamas. 

Paskambinau į Nacionalinės sveikatos apsaugos direkto- 
tiją, ir medicinos sesuo kitame linijos gale tarė: 

— Reikėtų išsikviesti greitąją pagalbą, tačiau, branguti, ar 
Nebūtų geriau išgerti lemsipo, apsikamšyti lovoje ir Žiūrėti, 
Kas bus toliau? 

Pasirinkau lemsipą!, tačiau, kaip jau minėjau, tai nepadėjo. 

Galų gale man į pagalbą atėjo ponas Karlton-Hėjus - pa- 
prašė savo kaimyno gydytojo Sparou, kad tas asmeniškai 
pas mane apsilankytų. Sparou buvo labai malonus, tačiau 
vaistai pagal jo receptą, taip pat išrašytą asmeniškai, kaina- 
vo man BUPA vaistinėje trisdešimt svarų. Paklausiau jų, ar 
galima atsiskaityti kreditine kortele, ir vaistininkas atsakė: 

— Taip, tačiau mes imame penkių procentų priemoką 
administracinėms išlaidoms padengti. 

Naidželas ir Gudrutis Hendersonas taip pat buvo par- 
blokšti viruso, kuris, kaip įtariama, kilo Indonezijoje dėl 
intensyvaus krevečių veisimo. Globalizacija - tai lazda su 
dviem galais. 


Trečiadienis, sausio 22-oji 


Kol sirgau, Lesli padėjo prekiauti. Tikiuosi, kad jis/ji - tik 
laikinas/a pagalbininkas/ė. Kodėl gi aš negaliu nuoširdžiai 
ir be baimės kalti geležį, kol karšta, čiupti jautį už ragų ir 
paprasčiausiai paklausti, ar Lesli vyras, ar moteris? 


Ketvirtadienis, sausio 23-ioji 
Labai susijaudinau, gavęs šiandien iš Deizės tokią žinutę: 


Brangusis pone Kiplingai, po Lesterį sklinda gandai, kad vartaisi ir 
voliojiesi lovoje. Tai įdomu. Su meile. Prancūziškas Pyragaitis. 


Brangusis Prancūziškas Pyragaiti, norėčiau, kad tavo bandelė būtų 
mano krosnyje. Ponas Kiplingas. 


Penktadienis, sausio 24-0ji 


Šiandien sugebėjau nušliaužti į dušą. 

Deizės Žinutė: 
Brangus Kiplingai, mano bandelė drėgna. Prancūziškas Pyragaitis. 


Po ilgo kapstymosi smegeninėje paskambinau tėvui, ku- 
ris yra pono Kiplingo pyragaičių ekspertas. Jis pateikė man 
platų Kiplingo produktų sąrašą. Per visą mano vaikystę kas 
savaitę mūsų bufete visados būdavo mažiausiai po tris mi- 
niatiūrinių pyragaičių dėžutes. 

Jis tarė: 

— Gerai, leisk užtrauksiu dūmą. - Išgirdau jį čiulpiant 
vieną iš šlykščių cigarečių, tada jis tarė: - Turi popieriaus 
ir rašiklį? 

Atsakiau, kad turiu. 

— Gerai, - tęsė jis, - taigi: „Mini Batenbergai“, prancūziš- 
ki pyragaičiai, pyragaičiai su glajumi, „Klasiškieji kokosi- 
niai“, pyragaičiai „Plaštakės“, irisinės bandelės su pekanų 
riešutais, obuolių ir saldaus kremo pyragas. O štai tavo mo- 
tinos mėgstamiausias: obuolių ir juodųjų serbentų pyragas. 
vyšnios, migdolinės riekelės, kaimiškos riekelės, apkeptos 
riekelės, „angeliškos“ riekelės. 

Girdėjau motiną šaukiant iš lauko: „Karameliniai greitu- 
čiai, „Vienos“ piršteliai, avižinės šokoladinės riekutės.“ 

Tėvas atsiliepė: 

— Berniukas paskambino man, Paulina. Kodėl tu turi visą 
laiką įsikišti? 

Motina maištingai sušuko: 

- Bandelės su mėlynėmis ir obuolių pyragas! 

Žinau, kaip jaučiasi tėvas. Mano buvusioji žmona Džo - 
Džo visados pabaigdavo sakinį už mane. 


Brangusis Prancūziškas Pyragaiti, norėčiau suplakti tavo Iedakalnį. 
Kiplingas 

Šeštadienis, sausio 25-oji 
Dar viena Žinutė iš Deizės: 


Brangusis pone Kiplingai, aš jau tapau šiek tiek Perkeptu Tortuku. 
Ar norėtumei suvalgyti vyšnią iš mano bandelės? Su meile. Prancū- 
ziškas Pyragaitis. 


Brangusis P. P. Taip. Kiplingas 
Šį rytą gavau kvietimą, jame buvo rašoma: 


Prašau atvykti sekmadienį, 
š. m. vasario 2-ąją, nuo 16 val. 
į Hokstono galeriją, Londonas Nr. 1, 
apžiūrėti naują Katerinos Leidenšteiner 
tapybos fekalijomis darbų parodą. 


Kažkas apačioje, kairiajame kampe, storai, juodu rašalu 
pakeverzojo „PTO“ (prašom versti). Atverčiau kitą pusę ir 
perskaičiau: „Prašau ateiti. Turėtų būti oho!!! Prancūziškas 
Pyragaitis.“ 

Aišku, tapyba fekalijomis - tai spaustuvės klaida, gal tu- 
rėjo būti fetalinė (embrioninė) tapyba? 

Atsakiau pateiktu numeriu ir atsakiklyje palikau Žinutę, 
kad dalyvausiu. 


Sekmadienis, sausio 26-0ji 


Šiandien beveik laimėjau 5000 svarų! Mano kioskininkui 
pritrūko sekmadieninių solidžių laikraščių, taigi buvaU 
priverstas skaityti bulvarines šiukšles. Mane vertė vemti 
nuo sekso jose, tačiau nuobodulio akimirką atplėšiau vok4 
kuris buvo spalvingame priede. Ten buvo rašoma: „Jei af 
plėšite šį laimės maišą, gal viduje rasite platininį bilietą 5! 

10 000 grynųjų?“ Aš atplėšiau voką. Ten radau: „SVEIKINI- 
MAI! JŪS RADOTE AUKSINĮ BILIETĄ!“ 


Truputį nusivyliau, nes auksas ne toks vertingas kaip platina. 

Su šiuo bilietu jums dovanojame vieną dovaną, esančią sąraše: 

5000 svarų grynaisiais. 

32 colių Sony TV/DVD vaizdajuosčių leistuvas. 

Jūsų paskolos mokesčiai vieneriems metams. 

Atostogos Kipre. 

Dovanų kuponai Bė:G už 250 svarų. 

Kreditinė kortelė, apmokėta iki 2500 svarų. 

Apgyvendinimo Britanijos viešbučiuose savaitgaliais kuponai 
už 450 svarų. 

Woolworths kuponai už 125 svarus. 

300 svarų grynaisiais. 

Kruizas po Vindermero ežerą. 

Aukščiausios rūšies kačių maistas Kutz šešiems mėnesiams. 


Žaidimo kodas 29801 


Kad galėtumėte pretenduoti į savo dovaną, paskambinkite 
„karštąja linija“ ir būsite informuotas, kurią dovaną iš sąrašo lai- 
mėjote. Jūsų žaidimo kodas nurodo, į kurias dovanas galite pre- 
tenduoti. Paskambinęs jūs gausite asmeninį pareikalavimo nu- 
merį. Tai labai svarbu! Užrašykite šį numerį Žemiau, atsakykite į 
likusius klausimus ir išsiųskite viską nurodytu adresu. 

Jei neturite telefono, galite kreiptis dėl numerio patvirtinimo ir 
žaisti paštu (žr. toliau). 

Norėdami gauti dovaną, jūs turite įdėti: 

1. Šį bilietą. 

2. Patvirtinimo numerį. 

3. 20 pensų monetą arba pirmos klasės pašto ženklą. 


Nedalyvausiu šiose varžybose. Po telefono pokalbio, tru- 
USlo šešias ir pusę minutės, labai entuziastingas žmogus, 
Pakartojęs tai, ką jau skaičiau, pranešė man, kad laimėjau 

kačių maisto šešiems mėnesiams. Tačiau jis perspėjo mane, 
kad galbūt teks dalytis prizu su kitais laimėtojais. Nuspren- 
džiau nebesiųsti pretendavimo paraiškos iš esmės todėl, 
kad neturiu katės ir neketinu turėti. 


Pirmadienis, sausio 27-oji 


Šį rytą eidamas krantine sutikau nevalyvą žmogų. Jis vilkė- 
jo tamsiu švarku, ant kurio buvo prisegta pašto emblema. 
Rankoje jis nešė pluoštą laiškų. Manydamas, kad tai - paš- 
tininkas, pasakiau jam savo pavardę ir adresą ir paklau- 
siau, ar nėra man kokios korespondencijos. Deja, jis beveik 
nekalbėjo angliškai. Paklausiau, iš kur jis atvykęs. 

— Esu Albanijos Žmogus, Deividas Bekhemas - gerai, 
Manchester United - gerai, - jis entuziastingai išpyškino, iš- 
kėlęs abu nykščius. 

Atsakydamas taip pat iškėliau nykščius ir nuėjau į darbą. 


Antradienis, sausio 28-0ji 


Šį rytą einant krantine Gilgudas pastojo man kelią. Jis nelei- 
do man praeiti. Buvau priverstas perlipti grandinių tvorelę 
į MFI mašinų stovėjimo aikštelę ir kėblinti į darbą tolimuo- 
ju keliu. 

Reikėtų apie tai pranešti valdžiai. Gilgudas šiuo metu ke- 
lia aiškų pavojų. 


Trečiadienis, sausio 29-oji 


Ponas Karlton-Hėjus ir aš didžiąją popietės dalį praleido“ 
me perstatydami baldus taip, kad atsirastų vietos skaitytoji 
klubui, kuris pirmą kartą susirenka šį vakarą. Užsirašė k“ 
turi žmonės - gana kuklus skaičius, tačiau tai - tik pradŽi2 

Pirmoji pasirodė Lorein Haris, pribloškiamai graži juo- 
daodė, turinti nuosavą šukuosenų saloną. Darydamas kavą, 
pasakiau, kad mano pirmoji žmona Džo buvo iš Nigerijos. 
Lorein pažvelgė į mane ir tarė: 

—- Na? 

Tikiuosi, kad su ja nebus sunku. 

Melani Outs pirmieji žodžiai man buvo tokie: 

— Aš - tik namų šeimininkė. 

Ji pasakė, kad įstojo į klubą tik todėl, jog nori padėti savo 
vaikams „planuoti ateitį“. 

Darenas Berdsolas ta proga apsivilko kostiumu, marš- 
kiniais ir pasirišo kaklaraištį. Buvau labai sujaudintas. Jis 
priminė man, kad paskutinį kartą matėmės per Kūčias, kai 
jis buvo girtas ir vilkėjo tinkuotojo drabužiais. 

— Taigi buvai pusiau nusitinkavęs, - tariau. 

Jis mandagiai nusišypsojo. 

Mohamedas Judynas dirba „Aljanse ir Lesteryje“ (inter- 
netinė bankininkystė). Jis pasakė, kad skaitymas - jo svar- 
biausia meilė po žmonos ir vaikų. 

Jau buvome susėdę patogiu pusračiu aplink ugnį su puo- 
dukais kavos ar taurėmis sulčių, kai į parduotuvės duris 
pabeldė Merigold. Nuėjau prie durų ir pasakiau, jog tuoj 
pradėsiu svarbų susirinkimą ir negaliu kalbėtis. 

Ji pasakė: 

— Tačiau aš atėjau įstoti į skaitytojų klubą. Įleisk mane. 

Nenorėjau scenos ant slenksčio, taigi įleidau ją, o ji už- 
ėmė mano laisvą kėdę. Iš sandėliuko atsinešiau kitą kėdę, 
tačiau jos koja netvirtai laikėsi, todėl likusią susirinkimo 
dalį praleidau truputį nepatogiai. 


Ponas Karlton- -Hėjus pradėjo diskusiją, kalbėdamas apie 
totalitarinių vyriausybių prigimtį. Jo nuomone, „Gyvulių 
Ūkis“ vaizduoja senąją Tarybų Sąjungą ir stalinizmą. Kai 
Ponas Karlton- -Hėjus pasakė, kad ūkio arklys Boksininkas 
simbolizuoja profsąjungų suvažiavimą, Darenas tarė: 

- Maniau, Boksininkas tik arklys. 

Ponas Karlton-Hėjus kantriai paaiškino Darenui, kas yra 
metafora. 

Darenas greitai perprato mintį ir nustebino mus visus sa- 
kydamas: 

— Taigi kai aš nutinkavau sieną ir kai aš, sakysim, Žiūriu į 
ją, irji visa tokia graži ir lygi ir kai aš manau, kad siena tarsi 
gilus ramus, be jokios bangelės ežeras, tai čia tada metafo- 
ra, ar ne? 

Ponas Karlton-Hėjus tarė: 

— Ne visai tiksliai. Tai - palyginimas. Tačiau, jei jūs saky- 
tumėte, jog tik ką nutinkuota siena yra kaip kūdikis, lau- 
kiantis, kol jį aprengs - čia tai būtų metafora. 

„Namų šeimininkė“ Melani Outs norėjo sužinoti, ar „Gy- 
vulių ūkis“ yra bloga, ar prasta knyga. 

Ponas Karlton-Hėjus pasakė, kad knygų negalima vertin- 
ti pagal moralinius standartus ir kad pats skaitytojas turi 
nuspręsti, ko jos vertos. 

Lorein tarė, kad, jos manymu, kiaulės Napoleonas ir 
Snieguolis buvo pabaisos, pardavinėjančios kitus gyvulius, 
pačios besipuikuojančios savo patogia buitimi. 

Darenas paklausė: 

— Ar puikavimasis buitimi yra metafora? 

Ir kai Mohamedas patvirtino, jog taip ir yra, grupė ėmė 
ploti. 

Merigold daugiausia klausėsi tylėdama, ir tada, kai Da- 
renas pasakė, jog avys knygoje yra tarsi Sun skaitytojai, ji 
ėmė aistringai girti poną Džounsą, žiaurų, prasigėrusį ūki- 
ninką. 

Nežinojau, kur dėti akis. 

Ji tęsė: 

— Ūkininką Džounsą aiškiai ištiko nervinė krizė, ir jis 
matyt, jau daugelį metų kenčia nuo ligos, sukeltos stresO- 
Taip pat nepamirškite ponios Džouns. Knygos pradžioje ji 
paliko poną Džounsą. Nenuostabu, kad jis ėmė gerti. Be tO; 
aš negaliu suprasti, kodėl ūkininkas Džounsas negalėjo pa“ 
sipelnyti iš gyvulių. Juk jie, mano manymu - tik gyvuliai. 

Prastesni rašytojai tokią tylą, kokia stojo dabar, pavadin- 
tų pribloškiančia. 

Galų gale Darenas tarė: 

— Manau, čia panašu į tai, kas nutiko leiboristams. Ke- 
turios kojos - gerai, dvi kojos - geriau, socializmas gerai, 
naujieji leiboristai - geriau. 

Mohamedas paklausė: 

- Jei avys knygoje simbolizuoja Parlamento narius leibo- 
ristus, tai kuris gyvulys knygoje atitinka Gordoną Brauną? 


Susitikimo pabaigoje ponas Karlton-Hėjus tarė: 

— Tu nedaug kalbėjai, Adrianai. 

Tariau: 

— Nenorėjau dominuoti. 

Tačiau tiesa ta, dienorašti, kad, kiek prisiminiau, „Gyvu- 
lių ūkis“ yra paprasčiausia knyga apie gyvulius ūkyje. 

Po susirinkimo Darenas pasitraukė nuošaliau pasikalbė- 
ti su ponu Karlton-Hėjumi apie kitas Orvelo knygas, ir aš 
buvau priverstas parvežti Merigold namo, nes paskutinis 
autobusas į Beeby on the Wold jau buvo išvykęs prieš dvi 
valandas. 

Paklausiau, kodėl ji stojo engėjo, o ne engiamųjų pusėn. 
Ji tarė: 

- Ūkininkas Džounsas ir tėtė turi daug ką bendra. 

Nusistebėjau: 

— Maniau, tavo tėvas palaiko kairiuosius. 

Ji atsakė: 

— Daugiau nebe. Šiandien parduotuvėje jis pasakė, jog 
kiekvienas, kam per trisdešimt ir kas vis dar priklauso soci- 
alistams, yra prakeiktas kvailys. 

Išleisdamas ją iš mašinos, įspėjau, kad ateityje ji nebesiti- 
Kėtų, jog parvešiu namo. Tariau: 

- Mes viską baigėme, Merigold. Tai reiškia, kad daugiau 
"Ocialiai nebesusitikinėsime. 

Ji uždengė rankomis ausis ir pareiškė: 

- Negirdžiu tavęs. 

Priekinių durų tarpduryje pasirodė Maiklas Flauersas su 
naktiniu kaftanu, ir aš nuvažiavau. 


Ketvirtadienis, sausio 30-0ji 


Nuėjau į senelės priestatą pas Naidželą paskaityti jam Pri- 
vate Eye. 

Jis tarė: 

— Juk tu nesupranti pusės to, ką skaitai, ar ne, Mouli? 

Turėjau sutikti, kad taip ir yra. 

Jis pasakė: 

— Kitą kartą pasirink romaną, kurį, tavo manymu, tau pa- 
tiks skaityti, ir atsinešk ateidamas. 

Kai mes kartu gėrėme butelį japoniško alaus, jis paklausė, 
ar aš žinąs, jog Jano Dankano Smito prosenelė buvo japonė. 

Atsakiau: 

— Ne, tačiau visada maniau, kad jis turi šio to rytietiško. 

Naidželas tarė: 

— Aš vis mąstau, ar jam genetiškai taip lemta mėgti sušį, 
ar gerai gebėti sukurti origamį. 

Pasakiau Naidželui, jog jam nederėtų pakliūti į rasistinių 
stereotipų spąstus. 

Naidželas atkirto: 

— Ak, užčiaupk srėbtuvę, tu užguitas anglų onaniste. 


Kita knyga, kurią aptarsime skaitytojų klube — Šarlotės 
Bronte „Džeinė Eir“. 


Penktadienis, sausio 31-oji 


Paskambino Glenas, norėjo pasakyti, kad jis - vis dar Kipre: 
tačiau jo skyrius grąžintas į kareivines dėl muštynių tarp 
kareivių ir vietinių Kipro jaunuolių. Jis sakė, kad dabar gali 
gauti siuntinius iš namų. 

Paklausiau, ko jis labiausiai ilgisi, manydamas, jog jis pa- 
sakys labiausiai pasiilgęs „Marmite“* ar „Kedberio“ kremi- 
nių kiaušinių, tačiau, mano nuostabai, jis atsakė: 

- Šeimos. 


Šeštadienis, vasario 1-0ji 


Išsiunčiau Glenui siuntinį su „tobulinančiomis“ knygomis, 
„Marmite“ ir „Kedberio“ kreminiais kiaušiniais. 


Sekmadienis, vasario 2-oji 


Į Šv. Pankratą nukeliavau su Midlend Mainlain. Manau, 
draudimas rūkyti A vagone buvo klaida, nes tie rūkaliai, 
kurie rinkdavosi tenai, dabar išsibarstė po visą traukinį. 

Negalėjau sau leisti važiuoti į Hokstoną juodu taksi, ta- 
čiau vis vien pasielgiau taip. Džiaugiausi, kad nuspren- 
džiau apsivilkti vien juodai, nes visi parodoje atrodė pana- 
šiai, išskyrus vieną moterį, matyt, ekscentrikę, kuri dėvėjo 
raudoną suknelę. 

Man buvo įteiktas miniatiūrinis buteliukas Moėt 
ŠChandon kartu su sidabriniu gėrimo šiaudeliu ir katalo- 
8as. Ant priekinio viršelio buvo paveikslas, kuriame, kaip 
Man pasirodė iš pirmo žvilgsnio, buvo pavaizduotos pri- 
kakotos sauskelnės. Pamaniau, kad tai turėtų būti optinė 
iliuzija, tačiau kai grūdausi per meno mylėtojų minią juo- 
dais drabužiais į pagrindinę galeriją, pamačiau, jog visos 
Sienos nukabinėtos skoningai įrėmintomis, dėmėtomis 
*auskelnėmis. 

Sustojau priešais vieną darbą, pavadintą „Naktinės saus- 

elnės“. 

Moteris šalia manęs pasakė: 


2 2 
Aštrį tyrė, gaminama iš mielių ekstrakto. 

— Kaip man patinka tas permirkimas, tas kasdieniškumas. 
Tai instinktyviai primena mūsų animalizmą. 

Vyras šalia jos sumurmėjo: 

— Tai tikrai kitoks menas. 

Ji tarė: 

— Mums reikia ko nors svetainėje virš židinio. Ką manai? 

Vyras atsakė: 

— Tie rudi gabalėliai gerai tiktų prie sofų. 

Deizė apglėbė mane per liemenį iš nugaros ir paklausė: 

— Na, o ką tu, Kiplinge, manai apie „Naktinės saus- 
kelnes“? 

Atsakiau neatsisukdamas: 

— Daug išmanau apie meną, tačiau nežinau, kas man 
patiktų. 

Ji tarė: 

— Tikiuosi, neketini nieko pirkti, nes visi parodos darbai 
jau nupirkti Saači“. 

Atsisukau pažvelgti į ją. Deizė vilkėjo juoda suknele, ati- 
dengiančia jos gražias rankas, pečius ir krūtis a It Naidžela. 
Jos juodi plaukai laisvai plaikstėsi apie aistringą veidą. Ji 
dvelkė tokiu muskusiniu seksualumu, kad aš vos nesusvy- 
ravau. 

Ji paklausė: 

— Ar norėtumei susipažinti su menininke Katerina Lei- 
denšteiner? - ir parodė į moterį raudona suknele. 

Tariau: 

— Kodėl gi ne. 

Deizė meistriškai praskynė kelią per minią. Atrodė, ji vi- 
sus salėje pažįsta. 

Pasakiau: 

— Turi daugybę draugų. 

Ji atsakė: 

— Aš juk dirbu visuomenės informavimo sferoje ir rekla- 
moje, meiluti. Jie - ne draugai, jie - klientai. 


* Saatchi - Londono dabartinio meno galerija. 

Labai susijaudinau pavadintas „meilučiu“ moters, kurią 
lengvai būtų galima palaikyti Naidžela. 

Katerina Leidenšteiner buvo apsupta gerbėjų. 

Deizė pasakė: 

— Katerina, norėčiau supažindinti tave su savo draugu 
Adrianu Moulu. 

Dailininkė ištiesė elegantišką rankutę ir tarė: 

— Kaip gyvuojate? 

Atrodo, mano liežuvis ištino burnoje ir visai nesumaniau, 
ką atsakyti šiai moteriai, tačiau Katerina prabilo: 

- Supratau, ką turėjai galvoje, Deize. Ši minkštai pilkų 
akių ir ilgų, tamsių blakstienų kombinacija jaudina. 

Ji kreipėsi į mane: 

— Deizė sakė man, kad jūs Lesteryje pakurstote kultūros 
ugnį. 

Kukliai atsakiau: 

— Tik prekiauju knygomis, - ir pasveikinau ją su darbų 
pardavimu. 

Ji tarė: 

— Turiu pasakyti, kad man labai palengvėjo. Ar matėte, 
kokios dabar sauskelnių kainos? 

Ak, kaip mes juokėmės. 


Deizė gyveno už kampo, Boldvino gatvėje, vieno kambario 
dirbtuvėje, pastate, kuriame anksčiau būdavo verdami sal- 
dumynai. Jos butas kvepėjo ananasais. 

Per dešimtį minučių, tik įžengę į jos labai vaizdingai su- 
jauktą kambarį, mes atsidūrėme lovoje. Ant grindų iš mūsų 
drabužių išaugo mažas juodas kalnelis. 

Seksas buvo fog khed dkybwlcu ghtr gthfdsw, kaip gal 
būtų parašęs ponas Pypsas*. 


+ 
Samuelis Pepysas - Anglijos parlamento narys, laivyno admi- 
Nistratorius (1633 02 23-1703 05 26), pagarsėjęs savo išsamiu 
dienoraščiu, kurį reikėjo iššifruoti, nes buvo parašytas steno- 
šrafiniais ženklais. 

* 


Deizė palydėjo mane į Šv. Pankratą, kur spėjau tik į paskuti- 
nį traukinį. Prieš išeidamas iš jos neturėjau laiko nusipraus- 
ti ir jutau jos kvapą tol, kol nuploviau jį po dušu Rat Varfe. 

Norėjau su kuo nors pasikalbėti apie Deizę, tačiau jau 
buvo per vėlu skambinti Naidželui. Išėjau į balkoną. Čia, 
šalia savo draugės, snapą pakišęs po sparnu, miegojo Gil- 
gudas. Nudžiugau, kad jis miegojo. Būtų juokinga, jei im- 
čiau šnekėtis su gulbe, kuri, kad ir kaip ten būtų, nekenčia 
manęs. 


Pirmadienis, vasario 3-ioji 


Šį rytą išėjau į balkoną. Gilgudas atakavo kažką panašaus 
į lavoną, gulintį priešingo kranto nendrėse. Nujausdamas 
nelaimę paskambinau į vietinę policijos nuovadą. Įrašas at- 
sakiklyje man pasakė, jog pareigūno Aarono Drinkvoterio, 
mūsų vietinės bendruomenės policijos inspektoriaus, nėra 
darbo vietoje, tačiau jis susisieks su manimi vėliau, jei pa- 
liksiu Žinutę jo balso pašte. 

Po poros minučių profesorius Grynas pabeldė į mano 
duris ir pasakė, jog kanale — maišas, pilnas laiškų. 

Mes patraukėme prie Pekhors tilto ir perėjome juo į kitą 
krantinę. Gilgudas ir jo gauja dabar saugiai yrėsi mies- 
to link. 

Mes ištempėme pašto krepšį iš vandens. Vienas pirmų- 
jų laiškų, kurį pamačiau, buvo adresuotas man. M6c<S siūlė 
man kreditinę kortelę. 

Abu su profesoriumi Grynu bandėme prisiminti, kaip 
dabar vadinasi organizacija, pristatanti žmonėms laiškus. 
Ar tai vis dar Karališkasis paštas, Konsignija, Paštai Ltd, 
Siuntos ar paprasčiausiai - paštas? Galų gale aš ėmiausi 
vadovauti, surinkau 999 ir paprašiau iškviesti policiją. PO 
trumpos pauzės moteris paprašė pasakyti pavardę ir adre- 

są, po to paklausė, kas atsitiko. Papasakojau apie pašto 
krepšį kanale. 

Policininkė tarė: 

— Kažin ar tai skubus atvejis, sere. Galbūt jūs prašote ma- 
nęs nukreipti policijos pajėgas nuo gyvybės ir mirties pro- 
blemų sprendimo. 

Pasakiau: 

— Juk aš neprašau visos komandos narų ir policijos sraig- 
tasparnio, ar ne? 

Ji atsakė: 

— Sere, mūsų patrulių įgulos kovoja su nusikaltėliais. 

Pasakiau jai, kad praėjusią savaitę A6 greitkelio šalikelė- 
je pastebėjau patrulių automobilį ir abu policininkai viduje 
valgė keptą „Kentukio“ viščiuką. 

Ji atsakė: 

— Dabar nutraukiu pokalbį, tačiau galbūt greitai susisieksi- 
me. Policijos laiko švaistymas yra kriminalinis nusikaltimas. 


Profesorius Grynas ir aš ištraukėme permirkusį pašto krep- 
šį ant senosios baterijų gamyklos grindinio ir laukėme, kol 
pareigūnai paims jį. Nors aš vis dažniau dabar imu manyti, 
kad šiais laikais nebėra pareigūnų, kurie norėtų už ką nors 
būti atsakingi. 


Pavėlavau į darbą. Ponas Karlton-Hėjus puikiai suprato 
mano bėdą dėl pašto krepšio. Jau daugelį metų jis kas sa- 
vaitę rašo nuteistajam už dvi žmogžudystes į Dartmuro ka- 
lėjimą, tačiau visai neseniai žmogžudys jam paskambino ir 
skundėsi praėjusį mėnesį negavęs jokių laiškų. Tikriausiai 
Ji greitai paleis pagal laidavimą. Jei būčiau atsakingas už 
Dartmuro ir apygardos korespondencijos rūšiavimą, tai ne- 
Miegočiau, o neramiai vartyčiausi lovoje. 

Pietų metu nuėjau į „Gėlių kampą“ ir paklausiau, ar jie 
galėtų išsiųsti Anglijos sodo gėlių už 50 svarų per Interflorą 
į Deizės biurą. 

Floristė pasakė: 

— Sere, vasario mėnesį nėra Anglijos sodo gėlių. Nebent 
norėtumėte pasiųsti snieguolių už 50 svarų. 

Paprašiau jos pasiūlyti ką nors tinkamo. 

Ji paklausė: 

— Ar tos gėlės turi pažymėti kokią nors ypatingą progą, 
sere? 

Pajutau, jog raustu - to nebuvo nutikę jau daugelį metų. 
Norėjau papasakoti šiai draugiškai nepažįstamajai viską 
apie Deizę. Kokia ji puiki, koks nuostabus atrodo gyveni- 
mas būnant kartu su ja. 

Floristė nusprendė už mane ir tarė: 

— Manau, ką tik nupjauti hiacintai už 50 svarų puikiai at- 
rodys ir kvepės. 

Ant kortelės užrašiau: 


Prancūziškas Pyragaiti, negaliu liautis galvojęs apie tavo bande- 
lę. Ponas Kiplingas. 


Penktą valandą gavau žinutę iš Deizės: 


Kiplingai, oho! Myliu. Dėkoju. Nebūsiu iki 14-osios. Grįšiu į Londoną 
15-ąją. Prašau. Prancūziškas Pyragaitis. 


Antradienis, vasario 4-oji 


Šį rytą krantinėje mane užpuolė Gilgudas. Jo žvilgsnis kaip 
žmogžudžio. Nusirišau raudoną šaliką ir mojavau juo prieš 
gulbę, tačiau Gilgudas nesitraukė. Mane išgelbėjo vyrukas, 
važiavęs dviračiu. Nebegaliu pakęsti šio nuolatinio baugi- 
nimo. Reikia ko nors imtis. 


Vos nenukritau, kai šiandien į parduotuvę užsuko Gudrutis 
Hendersonas su sąskaita. Tas šarlatanas nori gauti iš manęs 
150 svarų už „profesionalias paslaugas“, suteiktas išgėrinė- 
jant tą vakarą! 

Jis sakė: 

— Duodu tau 50 procentų nuolaidą, nes esame draugai. Ir 
tu man turi atlyginti tik už vieną valandą. 

Aš pabrėžiau, kad imdamas iš manęs užmokestį jis elgia- 
si nesąžiningai, bei pridūriau, jog negaliu naudotis namų 
pasilinksminimo centru dėl Mia Foks klausos ir nervų hi- 
perjautrumo. 

Nusprendžiau imtis iniciatyvos ir pasitikėti Anglijos tei- 
sine sistema. 


Brangus pone Barvelai, 
Mane šiuo metu užpuldinėja gulbės. Ar būtų įmanoma jas ap- 
kaltinti? 
Labai vertinčiau jūsų atsakymą. Daug kartų bandžiau jums 
prisiskambinti, tačiau jūsų sekretorė sako, jog retai būnate biure. 
Tikiuosi, nepareikalausite atlyginimo už šį trumpą laišką. Tai 
tik paklausimas. 
Jūs tikrai negalite nepastebėti, kad aš įdėjau voką su pašto Žžen- 
klu bei adresu. 
Jūsų 
A. A. Moulas 


Ketvirtadienis, vasario 6-0ji 


Šiandien paskambino mano buvusioji žmona Džo Džo. Ji 
ne itin mandagiai kalbėjo su manimi ir pasakė: 

— Skambinu tik todėl, kad įrodyčiau Viljamui, jog tu - dar 
gyvas. - Tada ji ragelį perdavė berniukui. 

Jis beveik neatsikvėpdamas skėlė monologą apie savo vai- 
Kystę ir išklojo visas naujienas. Nežinau, iš kur tas jo Žodin- 
gumas. Džo Džo ir aš nebuvome labai iškalbingi. Po vedybų 
retai kada persimesdavome žodeliu. Gal Viljamas paveldėjo 
plepumo talentą iš mano motinos. Jis paklausė manęs, kada 
ketinu atvykti į Nigeriją aplankyti jo. Atsakiau: 

— Greitai. 

Penktadienis, vasario 7-oji 


Po darbo užsukau pas tėvus. Jie buvo susigūžę prie lauželio 
ir kažką virė puode, kabančiame ant metalinio trikojo. Abu 
buvo susivynioję į sudriskusių drabužių sluoksnius. Jų vei- 
dai buvo pajuodę nuo laužo dūmų. Tai buvo tarsi scena iš 
Antonio Biverio „Stalingrado“. 

Tėvas atsikėlė ir atnešė iš palapinės drobinę sulankstomą 
kėdutę, aš atsisėdau prie laužo ir bandžiau susišildyti ran- 
kas. Naujasis šunytis vartaliojosi purve tampydamas kažką 
panašaus į didelio gyvulio šlaunikaulį. Kiaulidės veik ne- 
buvo pradėtos griauti. 

— Tavo tėvas negali pakelti kūjo, - tarė motina sunkiai 
slėpdama panieką. 

Tėvas atsikėlė ir pamaišė rudą birzgalą puode. Pastebė- 
jau, koks liesas ir susikūprinęs jis dabar atrodo. Šioje kū- 
dikių bumo kartos gyvenimo stadijoje jis turėtų sėdėti prie 
dirbtinio dujų Židinio kambaryje su keturiomis sienomis, 
avėti šlepetes ir žiūrėti Antigues Roadshow, užuot paklusęs 
motinos neprotingam troškimui gyventi suremontuotoje 
kiaulidėje. 

Pasakiau jiems, kad paklausiu Dareno, savo pažįstamo 
tinkuotojo, gal jis žino kokį žmogų, dirbantį kūju, kuris no- 
rėtų nugriauti dvi kiaulides už menką atlyginimą. 

Motina pasiūlė man rudojo viralo samtį. Pamelavau ir 
pasakiau, kad aš - nealkanas. 

Pakeliui į namus stabtelėjau prie Millenium žuvies baro 
nusipirkti maišelio traškučių. Paprašiau pridėti druskos ir 
acto, tada moteris už prekystalio tarė: 

- Jūsų amžiaus patarčiau mažiau vartoti druskos ir acto. 

Išėjau nieko neatsakęs, tačiau, įlipęs į mašiną, pažvelgiau 
į savo veidą galinio vaizdo veidrodyje. Ar aš tikrai atrodau 
toks pasenęs/sergantis, kad traškučių pardavėja pajuto pa- 
reigą susirūpinti mano sveikata. 

Šeštadienis, vasario 8-o0ji 


Šiandien gavau laišką iš Gleno. 


Brangus Tėveli, 

Ačiū už siuntinį. Tu atsiuntei geriausius dalykus. Mes abu su 
Robiu suvalgėme „Marmite“ pirmąją dieną. Nusipirkome iš NA- 
AFI didelį supjaustytą kepalą ir susitepėme sumuštinį. Kremi- 
nius kiaušinius suvalgėme su pudingu. Jie buvo truputį susitrynę 
tačiau mes nuo folijos nugrandėme likučius, tada jie buvo o. k. 

Robis skaito „Vakarų fronte nieko naujo“. Jis sako kad tai - gera 
knyga. Jis taip pat nori perskaityti kitas tavo atsiųstas knygas. 
Sako, kad toliau ketina perskaityti „22-ąją išlygą“, po to - „Pir- 
mojo pasaulinio karo poeziją“. 

„Vadovas po Graikiją“ čia ne kažin kiek padeda tėveli. Mėgi- 
nau kalbėti graikiškai tačiau čia visi kalba angliškai dar geriau 
nei aš. 

Sklinda kalbos, kad mus greitai perkels į Kuveitą. Aš mokausi 
tapti komunikacijų techniku. Tai visai įdomu. Parašiau Viljamui 
ir pasakiau kad taupysiu pinigus ir kitais metais aplankysiu jį Ni- 
gerijoje. 

Mama parašė man, kad verkia dėl manęs kiekvieną naktį nes 
bijo kad mane išsiųs Irakan. Gal galėtumei aplankyti ją už mane 
Tėveli. Ji taip pat man yra suruošusi siuntinį, tačiau jų rajone 
paštas užsidarė, nes senukai atsiėmė iš jo savo pensijų knygeles. 
Ji sako kad dėl savo venų negali stovėti dideleje eilėje Lesterio 
pašte. 

Ryt vakare Robis ir aš žaidžiame porinio strėlyčių svaidymo 
varžybose prieš SAS. Palinkėk mum sėkmės, Tėveli. Jie - kieti 
niekšai. Jei mes laimėsim jie sumuš mus o jei pralaimėsim - vis 
Vien gausim į kailį. 


Su meile tavo sūnus Glenas. 


Keletą akimirkų sėdėjau apimtas nevilties, kad mano 
Strėnos sukūrė tokį gramatikos neišmanėlį. Kovojau su im- 
Pulsu ištaisyti jo laišką raudonu rašalu ir grąžinti jam. 

Nuėjęs į parduotuvę pasiėmiau The Times „Pasaulio atla- 
są“ ir susiradau Kuveitą. Mane užliejo siaubinga nuojauta 
pamačius mažytį Kuveitą, suspaustą tarp milžiniškų Saudo 
Arabijos ir Irako platumų. 

Paskambinau Šeron ir sutariau susitikti tada, kai Rajano 
nebus namie. 


Sekmadienis, vasario 9-oji 


Šeron pasitiko mane prie laukujų durų. Ant savo tvirtos 
šlaunies ji laikė apvaliaveidį kaip mėnuliukas beplaukį 
kūdikį. Ji pasakė man, kad kūdikis yra pavadintas pagal 
„Doną Karan“. Vos išspaudžiau liguistą šypseną ir tariau: 

— Taigi čia - mergytė. Labas, Dona. 

— Ne, jis yr bernas. Vardas Karanas. Ka-ra-nas, - ji pakar- 
tojo, tarsi mokytų anglų kaip antrosios užsienio kalbos. 

Ji pakvietė mane į svetainę. Jei tas kambarys būtų žmo- 
gus, persipjautų venas. Jį dengė storas depresijos sluoksnis. 
Šeron ignoravo Viljamo Moriso taisyklę, kad viskas namuo- 
se turi būti arba gražu, arba funkcionalu. Viskas, ką turėjo 
Šeron, atrodė šlykštu, nereikalinga arba sulūžę. 

Ji pasodino Karaną į mašinos kėdutę prieš televizorių, 
kad tas stebėtų, kaip britų kareiviai Kuveite persirengia ap- 
saugančius nuo cheminio ginklo kostiumus. Kai jie užsidė- 
jo kaukes, Karanas pravirko. 

Ji išsiėmė iš rankines laišką ir davė man paskaityti. 


Brangi Mamyte 

Vis mastau ar jus kada su tėčiu ketinat vėl susieiti. Žinau tėtis 
kartais būna negeras ir vis dejuoja dėl dalykų dėl kurių nieko ne- 
gali padaryt tačiau jam ir taip nelengva. 

Žinau, kad tu manai - jog jis snobas, tačiau čia yra tik taip, kad jam 
patinka švarūs ir tvarkingi daiktai. Nesirūpink dėl Pandoros. Tėvelis 
niekada jos negaus. Ji - nejo lygos. Mes abudu su Robiu esam įsimy- 
lėję Britnę Spyrs, tačiau žinom, kad taip pat niekad jos neturėsim. 

Žinau, kad tu ir tėtis kartu miegojot po mano išvykimo parado. 
Aš vos neapalpau, kai Rajanas man pasakė tai. Tai rodo, mamyte, 
kad yra dar šansas. Kodėl tu nepasikvieti tėčio, neišverdi jam va- 
karienės ar dar ko nors? 

Žinau kad tėtis vienišas dėl visų tų knygų kurias skaito. Mamy- 
te, verta pabandyt. Pabučiuok nuo manęs visus vaikučius ir pasa- 
kyk kad aš kiekvienam atsiusiu po tikrą kiprietišką kempinę. 


Su meile tavo sūnus Glenas. 


P.S. Vasario 27 tai Robio gimtadienis. Ar gali jam atsiust atviruką? 
Jis neturi šeimos, nes buvo paimtas globon dėl to, kad jo mama 
tasėsi su kinais jūrininkais, o jo tėvas užtasė ją, kai sužinojo tai. 


Sulanksčiau laišką ir atidaviau jai negalėdamas ištarti nė 
žodžio. Sugebėjau tik iškrenkšti keletą atsisveikinimo Žo- 
džių prie durų ir manau, kad man visai sėkmingai pavyko 
nuslėpti emocijas, nors Šeron paskambino vėliau ir paklau- 
sė, ar aš „dabar jau jaučiuosi gerai“. 

Ji priminė, kad palikau pas ją siuntinį Glenui ir atviruką 
Robiui. 


Pirmadienis, vasario 10-oji 


Išsiunčiau du gimtadienio atvirukus Robiui ir Seron siun- 
tinį Glenui. 


Po darbo į parduotuvę užsuko Darenas, kad nutinkuotų 
Sieną aplink židinį. Jis davė man vyruko, vadinamo Gyvu- 
liu, mobiliojo telefono numerį. 

— Jis nesugebėtų surinkti dėlionės iš keturių gabaliukų, — 
tarė Darenas, - tačiau kūjį mėto kaip plunksnų maišą. 


Lė:R rašytojų grupė susirinko Rat Varfe. Susitikime dalyva- 
Vo Garis Milksopas, dvi rimtosios merginos, Kenas ir Glen- 
da Blantai ir aš pats. Pasigirdo skundų, nes aš iš kiekvieno 

surinkau po penkiasdešimt pensų už kavos puoduką. Pa- 
brėžiau, kad maišelis „Mėlynojo Dunojaus“ kainuoja 3 sva- 
rus 20 pensų. 

Milksopas parašė eilėraštį apie aklumą. Jis nori, kad per- 
duočiau eiles Naidželui. 


Sveika tamsa, mano sena drauguže, 
Džiaugiuos, kad neregiu aš nieko. 
Išgelbėtas nuo banalybių, 

Turiu vidinę akį, 

Kuri įžvelgia 

Žmonių sielas. 


Viena iš rimtųjų merginų tarė: 

— Tai neabejotinai talentinga, Gari. Tai neįtikimai gilu. 

Kenas Blantas pareiškė: 

— Tu nusirašei pirmąją eilutę nuo Saimono ir Garfunkelio 
dainos. 

Glenda tarė: 

— Ją dainavo Dastinas Hofmanas tame mielame filme 
„Abiturientas“. 

Ji ėmė kalbėti apie Dastino Hofmano karjerą kine. Mėgi- 
nau kontroliuoti diskusiją ir grąžinti ją prie poezijos. Papa- 
sakojau, kaip stengiausi sukurti opusą, pavadinimu „Maiš- 
tingas buožgalvis“, tačiau Glenda visą laiką pertraukinėjo 
mane prisimindama įvairiausius Hofmano vaidmenis. 

Galų gale susitikimas prarado tikslą ir kilo sąmyšis, nes 
iš karto prašneko keli Žmonės. 

Kai Glenda buvo vonios kambaryje, Kenas tarė: 

— Nesijaudink, Adrianai, kitą kartą nebeatsivesiu čia 
Žmonos. 


Paskambinau Naidželui ir perskaičiau Milksopo eilės. Jis 
ilgai juokėsi, paskui tarė: 

— Je ee, aš vis pamirštu, kad galiu „matyti“ daugiau nei 
regintieji. Na, argi aš - ne laimės kūdikis? 

Antradienis, vasario 11-oji 


Kai rakinau parduotuvės duris ir klausiau pono Karlton- 
Hėjaus, ar negalėčiau būti šeštadienį laisvas, man į mobilųjį 
paskambino Maiklas Flauersas. 

Be žodžių parodžiau ponui Karlton-Hėjui, kad man 
skambina jo priešas, o jis nutaisė grimasą ir sudejavo: 

— O varge. 

Flauersas sulojo: 

— Man reikia šį vakarą pasikalbėt su tavim. Laukiu tavęs 
Beeby septintą. 

Paklausiau: 

— Dėl ko jums reikia pasikalbėti su manimi? 

Flauersas tarė: 

— Tai - labai svarbus reikalas. Nenoriu kalbėti apie tai te- 
lefonu. 

Ši frazė visada būdavo man mįslinga. Tai kam gi tada 
daugiau reikalingas telefonas? Pasakiau Flauersui, kad bū- 
siu ten septintą, nors gailėjausi, kad taip reikia keisti pla- 
nus. Ketinau ramiai praleisti vakarą ruošdamas drabužius 
savaitgaliui Londone. 


Popė atidarė man duris. Aš paklausiau: 

— Kas nutiko? 

Ji tarė: 

— Nežinau. 

Paklausiau Popės, kur Deizė. 

— Ji keliauja po Europos sostines su Džemiu Olivje, rekla- 
mMuodama jo naują knygą, - tarė Popė. 

Pajutau aštrų pavydo dūrį. Visada pavydėjau Olivje jo 
Sekmės. Jis ne tik gerai atrodo, tačiau sugeba gaminti valgį 
Ir turi gražią žmoną. 

Tariau: 

— Jei jis prikiš bent pirštą prie Deizės, nuplėšiu jam 
galvą. 

Popė tarsi nustebo ir pasakė: 

— Jo žmona keliauja kartu, ir apskritai - kodėl tai tau pa- 
rūpo? - Ji palydėjo mane į svetainę. 

Merigold gulėjo ant sofos, susirangiusi kaip gemalas. 
Neta masažavo jai pėdas. Maiklas Flauersas išsiskėtęs ir 
timpčiodamas barzdą stovėjo prieš židinį. Niekas nepa- 
kvietė manęs atsisėsti. 

Flauersas tarė Merigold: 

— Brangioji, ar tu pati pasakysi jam, ar nori, kad aš pasa- 
kyčiau? 

Neta atšovė Maiklui: 

— Tu matai, kaip jaučiasi vargšas vaikelis. Pats privalai 
jam viską pasakyti, Maiklai. 

Pažvelgiau į Popę, kuri trūktelėjo pečiais ir toliau kramtė 
plaukus. 

Flauersas išrėžė: 

— Prieš kokį šimtą metų nuplakčiau tave rimbu. 

Paklausiau jo, už ką. Jis tarė lėtai ir grėsmingai, besiartin- 
damas prie manęs: 

— Nes tu pažadėjai vesti mano dukterį, ją suvedžiojai, ap- 
vaisinai ir šį vakarą aš sužinojau, kad tu ją apleidai. 

Šiek tiek atsitraukdamas, nes jis stūmė mane, paklausiau 
Merigold: 

— Kodėl man nieko nepasakei? 

Ji atsakė kankinės balsu: 

— Tu nebemyli manęs. Kodėl tai tau turi rūpėti? 

— Kaip tu gali nemylėti šios dieviškos merginos ir jos ne- 
gimusio kūdikio? 

Neta tarė: 

— Merigold emociškai labai trapi. Ji be galo blogai rea- 
guoja, kai ją atstumia. 

Popė pridėjo: 

— Kai ją pametė praėjusį kartą, ji kvaištelėjo. 

Pasakiau, jog būčiau dėkingas, jei galėčiau vienumoje pa- 
sikalbėti su Merigold. Kai jie išėjo iš kambario, paklausiau, 
kiek jau laiko ji laukiasi. 

— Kiek laiko? — pakartojo ji, tarsi tai būtų jai nežinomas 
pasakymas. 

- Tu žinai, ką noriu pasakyti, Merigold, - tariau. - Juk 
natūralu paklausti, kiek laiko esi nėščia. 

— Kiek laiko, - išsiblaškiusi vėl pakartojo. 

— Kiek laiko tu nėščia? - paklausiau dar kartą. 

— Nežinau, - tarė ji. - Man nesiseka matematika. Manau, 
kad galėjau pastoti per Naujuosius metus. 

Greitai mintyse paskaičiavau. Rugsėjis. Užuodžiau rude- 
ninį dūlėjimą. Pamačiau miglą ir prisiminiau frazę: „nuno- 
kęs vaisingumas“. Regėjau save, stumiantį kūdikio vėžimė- 
lį taku, nuklotu rudeniniais lapais. 

Paklausiau: 

— Ar pasidarei nėštumo testą? 

Ji suriko: 

— Taip! Ir jis buvo teigiamas! Ir neprašyk, kad atsikraty- 
čiau kūdikio. - Ją apėmė isterija ir ji suklykė: - Aš nesida- 
rysiu aborto! 

Įsiveržė Maiklas ir Neta Flauersai. Merigold krito į Netos 
glėbį ir Neta tarė: 

— Sakyk, ko norėtumei, brangute. Kas galėtų tave pada- 
ryti laimingą? 

Merigold raudojo: 

- Aš noriu išsaugoti savo mažutį kūdikėlį. Noriu ištekėti 
už Adriano ir laimingai gyventi. 

Po penkių minučių palikau namus, pažadėjęs ves- 
ti Merigold pirmąjį gegužės šeštadienį. Peržengti Chez 
Flauers slenkstį buvo tas pat, kaip eiti dirbti į žvaigždė- 
laivių įmonę. Įėjau kaip Adrianas Moulas, o išnirau kaip 
bestuburis gyvis, pavyzdys, įrodantis Maiklo Flauerso 
galią. 

Važiuodamas namo įsijungiau „Classic FM“. Buvo gro- 
jama opera „Niksonas Kinijoje“. Nemuzikalios aimanos ir 
Kniaukimas tobulai atitiko mano nuotaiką. 
| Kodėl, dienorašti, aš, jausminga būtybė, turiu palikti 
*emę ir visa tai, ką myliu, tam, kad leisčiausi į nežinomą 

kelionę, į šaltą kosminę erdvę su nemylima, niekada sek- 
sualiai negeista moterimi, išsiurbiančia deguonį man iš 
kūno, verčiančia dusti iš nuobodulio. 


Trečiadienis, vasario 12-oji 


Atsibudau nuo „Spragtuko Siuitos“ garsų, vibruojančių 
per mano grindlentes. Atrodo, kad profesorius Grynas 
atnaujino savo stereo. Drybsojau ant futono, nenorėda- 
mas susitikti su pasauliu. Keletą trumpų minučių atsi- 
daviau muzikai. Jei Merigold turėtų dukrą, ar tas vaikas 
lankytų baleto pamokas? Įsivaizdavau mergytę truputį 
atsikišusiais dantukais, kaip Merigold, ir tokiais kaip 
mano akinukais, klostytu sijonėliu, šokančią ant pirštų 
galiukų. 

Man visados patiko vardas Greisė. Greisė Paulina 
Moul - gerai skamba. Greisė Paulina Moul. 


Teisinė sistema mane nuvylė. 


Brangus pone Moulai, 

Ačiū jums už vasario 4-osios laišką, kur klausėte apie galimy- 
bę imtis teisinių veiksmų prieš gaują gulbių, kurios, kaip tvirti- 
nate, kelia jums nerimą. 

Paprašiau savo teisėtos partnerės Febės Vezerfyld ištirti šį 
jūsų reikalą. Ponia Vezerfyld specializuojasi civilinėje teisėje. 
Leidau sau susitarti su ja dėl susitikimo su jumis, taigi galėsite 
išsamiau išnagrinėti savo problemą. 

Prašau, pone Moulai, atkreipti dėmesį į tai, kad aš nepa- 
tarinėju nemokamai. Imu atlygį už sugaištą laiką, kaip nu- 
statyta mano profesinės institucijos ir patvirtinta Teisininkų 
draugijos. 

Pateikiu sąskaitą už darbą, atliktą iki šios dienos: 

Instrukcijos perskaitymas - 50 svarų. 

Konsultacija su ponia Vezerfyld - 90 svarų. 

Laiško parašymas — 50 svarų. 

190 svarų už paprasčiausią pasiteiravimą! Pranešiu apie 
jį Teisininkų draugijai. Jis pasinaudojo manimi, kai mano 
protas buvo aptemęs. 

Įsiutęs nuėjau į balkoną, suplėšiau Barvelo laišką ir sku- 
telius išmečiau į kanalą. 

Pasigirdo Mia Foks šūksnis: 

- Šlykštus teršėjau, nejaugi tau nė kiek nerūpi aplinka? 

Gilgudas išplaukė iš nendrių, kur tykojo, ir kaptelėjo 
į permirkusius Nugalėtojo skutelius. Tikiuosi, kad pa- 
springs jais. 


Rūpesčiai 

Kūdikis 

Vedybos 

Deizė 

Pinigai 

Gilgudas 

Glenas 

Viljamas 

Gulbės 

Masinio naikinimo ginklai 


Ketvirtadienis, vasario 13-0ji 


Šiandien nusileido Mia Foks pasiskųsti triukšmu, keliamu 
Mano mažo nešiojamojo radijo. Ji sakė, kad užsiiminėda- 
Ma meditacija, visai nenori klausytis „Arčerių“. 

Pasakiau, kad nežinojau, jog garsas taip lengvai prasi- 
Skverbia, ir pabrėžiau tai, kad vien norėdamas būti man- 
dagus, aš daugiau nebeįsijungiu savo namų pasilinksmi- 
nimo centro, kai ji namie. Ji pasakė, kad vis dar girdi mano 
Pokalbius telefonu ir žino, kada mano skalbimo mašina 
Ima gręžti. Tariau: 

— Mes esame apgauti, panele Foks. Juk buvo sakoma, 
Kad šiuose butuose geriausia garso izoliacija. 


222 Adrianas Moulas ir masinio naikinimo ginklai 


* 


Niekam nepasakojau apie Greisę Moul. Pirmajai asmeniš- 
kai noriu pasakyti apie tai Deizei. 


Nunešiau kostiumą į greitąją valyklą. Pasakiau moteriai, 
kad dėmė prie tarpkojo - Bisto pasta, kuri išsipylė pakry- 
pus kiaušinio dėklui. Aišku, ji manimi nepatikėjo. 

Nuėjau į „Gėlių kampą“ ir užsakiau vieną rožę, kuri tu- 
rės būti pristatyta į Deizės biurą. Moteris paklausė: 

— Ar manote, jog viena rožė - romantiška? 

Atsakiau: 

— Taip. 

Ji tarė: 

— Klystate. Du tuzinai raudonų rožių - du tuzinus kartų 
romantiškiau. 

Atsakiau: 

— Gerai. Pasiųskite du tuzinus. 


Jau ketinau eiti miegoti, kai paskambino Neta, norėdama 
priminti, jog rytoj - Valentino diena. Pamelavau jai, kad jau 
užsakiau Merigold Valentino dienos dovanėlę. 


Penktadienis, vasario 14-oji 
Valentino diena 


Nuėjau į „Gėlių kampą“, paprašiau moters išsiųsti Meri- 
gold vieną raudoną rožę. Rožė kainavo 5 svarus, prista- 
tymo mokestis - 3 svarai 50 pensų. Ant kortelės užrašiau: 
„Merigold nuo Adriano“. 

Floristė paklausė: 

— Nei „su meile“, nei „geriausi linkėjimai“ ar „nuošir- 
džiai tavo“? 

Paaiškinau jai visą situaciją. Ji buvo itin kantri, ypač tu- 
rint omenyje tai, jog vasario 14-oji - viena iš jai labiausiai 

užimtų dienų metuose. Ji pasiūlė, kad užrašyčiau „Meri- 
gold nuo?..“ 

Ta moteris gimusi būti diplomate. Jai reikėtų dirbti Jung- 
tHinėse Tautose. 


Ponas Karlton-Hėjus paklausė, kiek Valentino atvirukų 
šiandien gavau. Pasakiau, jog gavau du - įprastinį iš moti- 
nos ir vieną iš Merigold. 

Paklausiau pono Karlton-Hėjaus, ar jis švenčia Valentino 
dieną. 

Jis atsakė: 

- Žinoma. Šį rytą, kartu su kava Lesli man atnešė taurę 
rausvojo šampano, 0 aš padovanojau Lesli gana mielą seno- 
vinį kamštį vyno buteliui ir šį vakarą mes vakarienaujame 
pas Albertą, Market Bosvorte. 

Parduotuvė šiandien buvo pilna žmonių. Pardavėme vi- 
sas meilės poezijos atsargas ir daugumą Šekspyro sonetų. 


Kai jau ruošėmės uždaryti parduotuvę, man paskambino 
Merigold ir paprašė susitikti „Kaimo organikoje“. Kai at- 
ėjau ten, ji pasakė, jog užsakė staliuką „Sveikajame pasirin- 
kime“, naujame restorane Čok Stryte. 

Ant staliuko tarp mūsų degė žvakė, ir savininkas, nutu- 
kęs vyras, meilikavo su visais, dovanodamas „Mielosioms 
ledi“ po raudoną rožę, įvyniotą į celofaną. 

Merigold pasakė, mano manymu, visai nedėkingai: 

— Su šia gavau dvi rožes šiandien. 

Valentino dienos meniu buvo teigiama, kad „visas mūsų 
valgis pagamintas su švelnia bei mylinčia atida, ir yra švie- 
Žias kaip tik ką nušienautas laukas“. 

Tačiau, kai tik prasivėre virtuvės durys, pamačiau jau- 
nuolį virėjo uniforma, traukiantį dubenį su garuojančiais 
makaronais iš mikrobangų krosnelės. Gana greitai prie res- 
torano privažiavo didelis sunkvežimis ir išvežiotojas barš- 
kindamas tampė į virtuvę dėžes su iš anksto paruoštais at- 
Šaldytais pusgaminiais. 

Merigold vilkėjo burgundiškojo vyno spalvos palaidinę 
su žalių lapų raštais. 

— Radau ją MarksėcSpencer parduotuvėje, - tarė ji. - Ma- 
nau, kad tai - šermukšnio lapai. 

Linktelėjau ir pajutau staigų norą išgerti ko nors stipraus. 
Paklausiau Merigold, ar nenorėtų kartu išgerti butelio šira- 
zo. Ji greitai pridengė savo taurę viena ranka, tarsi būčiau 
jai pasiūlęs kartu išgerti butelį „Domestos“, ir tarė: 

— Negaliu gerti, kol kūdikis dar negimęs. 

Pasakiau jai, kad, pasak mūsų šeimos legendos, mano mo- 
tina, besilaukdama manęs, išgerdavo per vakarą po tris skar- 
dines „Gineso“ alaus ir surūkydavo po trisdešimt cigarečių. 

Užsisakiau kepsnį ir alaus pyragą su porų tyre ir gervuo- 
gėmis. Merigold kapstė liūdnai atrodančias Cezario salo- 
tas. Mūsų pokalbis buvo įtemptas. Paklausiau Merigold, 
kiek Valentino atvirukų ji gavo. Ji išėmė du atvirukus iš 
rankinės. Vienas buvo manasis iš „Gėlių kampo“. Kitame 
buvo pavaizduota mergaitė ant sūpynių, o viduje iš žodžių 
bei raidžių, iškirptų iš laikraščio, tarsi reikalaujant išpirkos, 
buvo sudėstytos tokios eilės: 


Merigold, būk mano žmona. 
Ir gyvenkim šons prie šono. 
Ak, mieloji Merigold, 


Mes kartu gyvenkim daug. 
Ji tarė: 
— Tai gražus eilėraštis. Ačiū, brangusis. 
Atsakiau: 


— Tai ne mano. Tu, matyt, turi slaptą garbintoją. 

Ji pasakė: 

— Tu pavydi, Adrianai. 

Atšoviau: 

— Neeilėraščio, tai tipiška „poezija“, kurią rašo ne poetai. 
Būtent tai mes vadiname menkaverčiu kūriniu. 

Ji tarė: 

— Na, ašjį nors suprantu. Niekas negali suprasti tavo po- 
eZijos. 

Aš apsimečiau negirdįs to ir paraginau ją, kad paskubėtų 
valgyti savo salotas. Negalėjau sulaukti, kol ištrūksiu iš čia. 
Restorane buvo šalta, jis tvoskė drėgme, ir man darėsi bloga 
nuo Vareno, klausinėjančio manęs kas dvi minutes: 

— Ar viskas gerai, sere? 

Valgydama braškinius, širdučių pavidalo pyragaičius, 
Merigold ėmė kalbėti apie pasiruošimą vestuvėms. Ji tarė: 

— Norėčiau, kad tavo bernvakaris įvyktų bent mėnesį 
prieš jungtuves. Nenoriu jungtuvių rytą rasti tavęs nuogo, 
išvolioto dervoje ir plunksnose, prirakinto grandinėmis 
prie žibinto. 

Aš romiai linktelėjau vis vien galvodamas: GILIAU 
ĮKVĖPK, MERIGOLD. JOKIŲ JUNGTUVIŲ NEBUS. 

Devintą valandą į restoraną atėjo čigonu apsimetęs smui- 
kininkas ir pataikaujamai apėjo staliukus. Sustojęs prie 
mūsų, jis sugrojo „La Vie en Rose“. Jis įsakė man paimti Me- 
rigold už rankos, tačiau aš tegalėjau mąstyti tik apie Deizę. 

Žinojau, jog buvo tikimasi, kad duosiu smuikininkui ar- 
batpinigių, tačiau smulkiais aš teturėjau tik svarą penkias- 
dešimt tris pensus, ir pamaniau, kad jis gali imti keiktis ir 
sviesti juos man atgal į veidą. Taigi nieko jam nedaviau. 

Paprašiau Vareno, kad iškviestų taksi Merigold parva- 
Žiuoti namo, o pats krantine parėjau į Rat Varfą. Gilgudas 
ir jo draugė, šonas prie šono, slydo kanalu. Gal jie vakarie- 
niavo kitame kanale. 


Parėjęs namo radau paketą, kuriame buvo kaip dovana 
įvyniota dėžutė su „Pono Kiplingo prancūziškais pyragai- 
čiais“. Nebuvo jokios žinutės ar atviruko, tačiau žinojau, 
nuo kojie. 


Paskambino Naidželas, norėdamas pasakyti, kad jis, Parve- 
Zas ir Fatima rytoj keliaus į Londoną autobusu, kurį išnuo- 
Mojo vietinė Parvezo mečetė. Jie ketina dalyvauti demons- 

tracijoje prieš karą Irake. Jis paklausė manęs, ar nenorėčiau 
vietos autobuse. 

Atsisakiau paaiškindamas: 

— Naidželai, aš pasitikiu ponu Bleiru. Visa slapčiausia 
informacija patenka į jo rankas. Rugsėjį jis pasisakė, kad 
Sadamas Huseinas ir jo masinio naikinimo ginklai mums 
kelia pavojų. Kodėl tu negali pritarti Tonio žodžiams, atlikti 
savo patriotinės pareigos ir paremti mūsų būrių? 

Naidželas atkirto: 

— Nekimšk man į galvą tos suknistos paskaitos apie pa- 
triotizmą. Juk aš išstovėjau aštuoniolika valandų eilėje, kad 
galėčiau praeiti pro Karalienės Motinos karstą. 

Tariau, jog tikiuosi, kad išvyka jam patiks. 

Jis pasakė: 

— Haid parko VIP aptvare mes susitinkame su Pandora. 
Nejaugi net tai tavęs negundo, Mouli? Juk Žinau, kad vis 
dar kraustaisi dėl jos iš proto. 

Atsakiau: 

- Jei Pandora viešai pasisakys prieš karą, tai bus jos poli- 
tinės karjeros pabaiga. 


Šeštadienis, vasario 15-oji 


Visą kelią traukinyje turėjau stovėti. Protestuotojai prieš 
karą užgrobė visas vietas. Mano nuostabai, didelė jų dau- 
guma atrodė kaip įprasti, gerbiami žmonės. 

Prie traukinio mane pasitiko Deizė. Ji vilkėjo raudonais 
marškinėliais su užrašu didelėmis juodomis raidėmis: „Ka- 
rui stop!“ Man labai rūpėjo sugrąžinti ją į Boldvino gatvė 
tačiau ji pasakė: 

- Netjei ir mėgintume, negalėtume prasibrauti į Boldvi- 
no gatvę. Branguti, manoma, kad į gatves išeis milijonas 
Žmonių. : 

Jei būčiau žinojęs, jog Deizė nori, kad žygiuočiau prie“ 
pasimylėdamas su ja, būčiau apsiavęs patogesnius batus: 

Nieko nesakiau jai apie tai, jog palaikau poną Bleirą, ta- 
čiau neprisiverčiau su visais skanduoti antikarinių šūkių. 
Taip pat nenusipirkau švilpuko ir visą laiką nepūčiau jo. 

Kai ėmėme žygiuoti kartu su pagrindine kolona, Deizė 
rėkavo daugybę žiaurių ir nepagirtinų šūkių apie poną 
Bleirą ir poną Bušą ir sujaudino minią. Ji tikrai turi talentą 
kelti neramumus. 

Didžiulė minia neleido mums prieiti prie tribūnos Haid 
parke, taigi man neteko sutrikti, susitikus Pandorą ir drau- 
gus, kai reikėtų paaiškinti, kodėl aš čia su Deize. 

Kai Pandora priėjo prie mikrofono, Deizė labai dėmesin- 
gai klausėsi jos. Ji džiaugsmingai šūkavo kiekvieną kartą, 
kai tik Pandora užsimindavo, kad galbūt Sadamo masinio 
naikinimo ginklai neegzistuoja. Norėjau palaikyti Gleną 
ir poną Bleirą, tačiau tylėjau. Juk buvau tik vienas, o prieš 
mane stotų milijonas. 

Vėliau lovoje, netvarkingame kambaryje Boldvino gatvė- 
je, paklausiau Deizės, ar ji nenorėtų paskaityti mano kuria- 
mos knygos „Šlovė ir beprotybė“ rankraščio. 

Ji tarė: 

— Ne, meiluti. Aš žinau, kad gal esu ne kažin kokia skai- 
tytoja, tačiau nenoriu sužinoti, kad tu nesugebi rašyti. Ne- 
manau, kad galėčiau mylėti tave, jei būtumei siaubingas ra- 
šytojas. 

Apsimesdamas abejingu, paklausiau jos, ar dar kas nors 
trukdytų mylėti mane. 

Ji atsakė: 

— Negalėčiau mylėti to, kas remia karą Irake. 

Tariau: 

— Įsivaizduokime tokią situaciją, Deize. Ar galėtumei my- 
lėti mane, jei būčiau apvaisinęs tavo seserį ir pažadėjęs ją 
Vesti pirmąjį gegužės šeštadienį? 

Deizė išlipo iš lovos ir ėmė vaikštinėti po chaotišką kam- 
Darį, ieškodama cigarečių ir žiebtuvėlio. Kai ji nuoga, tai ne- 
atrodo taip panaši į Naidželą Louson. Ji keletą kartų giliai 
traukė Marlboro ir paklausė: 

— Kurią iš mano seserų tu apvaisinai ir pažadėjai vesti? 

Prisipažinau: 

— Merigold. 

Ji nepalydėjo manęs į stotį. Visą kelią namo traukinyje 
prastovėjau. Keteringe Deizė atsiuntė man žinutę: 


Atsiknisk amžiams, tu, keturaki vėpla. 


Taigi, dienorašti, vieną akimirksnį regėjau rojų, o kitą jis 
jau buvo pagrobtas iš manęs. 


Sekmadienis, vasario 16-oji 


Lietui lyjant nuvažiavau į Mangold Parvą, skersgatvyje pa- 
sistačiau mašiną ir nužygiavau lauku kiaulidžių link. Šuo 
atlėkė manęs pasitikti šokuodamas išstypusiomis kojomis. 
Jis praskuodė skersgatviu pro mane. Tolumoje mačiau mo- 
tiną ant kopėčių, daužančią kažką ant stogo. Tėvas sėdėjo 
palapinės tarpduryje, po priedanga nuo lietaus. Iš už antro- 
sios kiaulidės pasirodė ypač aukštas žmogus su šukuosena, 
panašia į kefalės galvą, nešinas kūju. Numaniau, jog tai - 
Gyvulys. Susidarė viena iš tų nepatogių socialinių situacijų: 
buvau per toli, kad galėčiau kalbėtis su juo, tačiau taip pat 
negalėjau ignoruoti jo buvimo. Pasisveikindamas pakėliau 
ranką, ojis iškėlė savąją. 

Kai pakankamai priartėjau, kad galėčiau pasakyti: „La- 
bas, mamyte“, motina atsisuko ir pradėjo klykti: 

— Aivanai, Aivanai! Sugrįžk! Sugrįžk! 

Man sustingo širdis. Ar ji visai palūžo nuo kaltės naš- 
tos, kurią nešė, nes dėl jos žuvo Aivanas Braitvaitas? Ji su- 
spiegė: 

— Sugrąžink jį, Adrianai! Sugrąžink Aivaną! 

Pribėgau prie jos, apkabinau ir tariau: 

— Mamyte, niekas jau nebesugrąžins Aivano. 

Ji nustūmė mane ir vėl sukliko: 

— Vykis, kol jis nepasiekė skersgatvio! 

Gyvulys susikišo pirštus į burną ir išgavo fantastiškai 
garsų švilpimą. Šuo apsisuko ir tuojau pat atbėgo pas mus. 

Tariau: 

— Manau, kad pavadinti naująjį šunį mirusio vyro vardu 
yra nežmoniškai blogas skonis. Kodėl pažeidei tradiciją? 
Moulų šunys neturi vardų. 

Motina atsakė: 

— Man jau bloga nuo tradicijų. Aš iš naujo kuriu save. 
Man nusibodo būti Paulina Moul. Aš trokštu pasikeitimų 
ir jaudulio. 

Pastebėjau, kad Gyvulys žvelgia į mano motiną iš savo 
aukštybių su dievinančia išraiška dideliame veide. Lau- 
kiau, kol mus oficialiai supažindins. Atrodo, kad nuo to lai- 
ko, kai persikraustė gyventi į laukus, mano tėvai pamiršo 
geras manieras, taigi aš prisistačiau pats. Paklausiau, koks 
tikrasis jo vardas. Jis atrodė suglumęs ir pasakė: 

— Gyvulys. 

Tėvas ant trikojo pakabino katiliuką, mes susėdome apie 
laužą laukdami, kol užvirs vanduo. Nenorėjau prie Gyvulio 
pasakoti tėvams, kad Merigold laukiasi ir kad pažadėjau ją 
vesti pirmąjį gegužės šeštadienį, tačiau atrodė, kad Gyvu- 
lys ilgam čia apsistojo, taigi kai mes galų gale siurbčiojome 
arbatą, tariau: | 

— Beje, galite sveikinti. Rugsėjį jūs ir vėl tapsite seneliais. 

Motina pastatė puoduką su arbata ir ištiesė rankas, kad 
apkabintų mane. Ji pasakė: 

— Tai nuostabios naujienos. Sužinojau iš Naidželo, kad 
Pandora praleido naktį pas tave. Tu įgyvendinai mano 
Svajonę. 

Tėvas tarė: 

— Dėkui Dievui, kad nevedi tos surauktašiknės, akiniuo- 
tos klounės atsikišusiais dantimis. Man net baisu pagalvoti, 
kaip atrodytų jūsų vaikas. 

Mano tėvas - tikras netakto didmeistris. Savo trumpos 
Santuokos su Tania Braitvait metu jis per vieną vakarienę 

sėdėjo prie nepažįstamojo ir įsitraukė į pokalbį apie vaikų 
gimimą, sakydamas, kad, jo nuomone, visi vyrai ginekolo- 
gai yra nesveiki iškrypėliai, tik todėl pasirinkę ginekologiją, 
nes kitaip niekur negali įkišti savo kiaušių. Visi sėdintys už 
stalo staiga nutilo, o Tania tarė lediniu balsu: 

— Džordžai, man atrodo, nebuvai supažindintas su Bariu. 
Jis - ginekologas konsultantas. 

Pasakiau tėvui: 

— Kai išgirsi tai, ką norėjau tau pasakyti, panorėsi, kad 
nebūtų nuskambėję tokie baisūs žodžiai apie Merigold. 

Motina ėmė elgtis visai kaip Viduržemio jūros gyventoja, 
ji klykavo: 

— Ne! Tik ne Merigold! Prašau, Viešpatie! Tik ne Meri- 
gold! - Ji ištiesė rankas į dangų, tarsi norėdama užsitempti 
sau ant galvos audros debesis, ir suspiegė: - Kodėl! Kodėl! 
Argi aš šito nusipelniau! 

Gyvulys viena stambia ranka susuko cigaretę ir tylėda- 
mas padavė jai. 

Tariau: 

- Jei gimtų dukra, galėtume ją pavadinti Greise. 

Tačiau manau, kad tik Gyvulys išgirdo mane. Tėvai atsu- 
ko man nugaras. Girdėjau, kaip tėvas sakė: 

— Paulina, mes turime paremti jį. Jei jis veda Varlę Kara- 
lienę, jam prireiks mūsų pagalbos. 

Motina drebančiu balsu atsiliepė: 

— Žinau, kad esu postfeministinė feministė, tačiau plau- 
kus ant Merigold kojų galima pinti į kasas. 


Pirmadienis, vasario 17-oji 


Mano finansinė situacija šiuo metu yra beviltiška. Siandien 
bankas pranešė man, jog „kredito zona“ yra išeikvota. Pa- 
sekmės - aš pereikvojau 5624 svarus ir 3 pensus. Jie paprašė 


40 — see 


kalavo iš manęs 25 svarų. 

Šį vakarą paskambinau Parvezui ir paprašiau mano 
vardu parašyti laišką bankui. Jis pasakė, kad jei turėčiau 
smulkų verslą, man būtų buvęs paskelbtas bankrotas. Prieš 
priimdamas sprendimą, jis pareikalavo susitikti. Jis įsakė 
man prieš išeinant iš namų rytą sunaikinti visas bankų ir 
parduotuvių kreditines korteles. Jis tarė: 

— Mouli, tavimi negalima pasitikėti. 


Antradienis, vasario 18-0ji 


Išsigelbėjimas! Mano paraiška Škotijos bankui dėl Master- 
Card su 10 000 svarų limitu buvo patenkinta. Taigi mano 
bankų bei parduotuvių kreditinės kortelės taip pat išliko 
sveikos. Parvezas labai viską dramatizuoja. 

Dabar MasterCard įkišau piniginėje šalia Visa kortelės. Jos 
abi kartu labai gerai atrodo. Jie taip pat atsiuntė man ats- 
kirai keturis čekius, išrašytus Adrianui Moului. Kiekvieno 
čekio vertė yra 2500 svarų. Man tereikia pasirašyti juos, per- 
vesti į savo banką, ir pinigai bus nedelsiant išmokėti. Pietų 
metu įmokėjau tris savo banke tam, kad panaikinčiau per- 
eikvojimą. Ketvirtą sulanksčiau ir įsidėjau į piniginę sku- 
biam atvejui. 


Trečiadienis, vasario 19-oji 


Per pietų pertrauką susitikau su Parvezu vyno bare kitoje 
gatvės pusėje. Jis paklausė, ar sukarpiau savo bankų ir par- 
duotuvių kreditines korteles. 

Atsakiau: 

— Ne, negalėjau rasti žirklių. 

Pasakiau jam, kad nebesirūpintų ir neberašytų į banką, 
Nes nemaži fondai jau papildė mano sąskaitą. Jis atskaitė 
Paskaitą apie mano gyvenimo stilių ir įspėjo, kad manęs 
laukia didelė bėdą, jei ir toliau taip išlaidausiu. 

Pasakiau jam, jog vėl susižiedavau su Merigold, nes ji 
rugsėjo mėnesį gimdys mano kūdikį. 

Parvezas tarė: 

— Džiaugiuosi, kad teisingai elgiesi. Juk vaikui reikia 
tėvo, ar ne? 


Motina paskambino man ir pasakė, kad ji ir tėvas jau trys 
dienos nepaliaujamai šnekasi apie mano sužadėtuves su 
Merigold. Ji tarė: 

— Adrianai, mums skubiai reikia apie tai pasikalbėti. Gal 
galime kada nors užsukti į Rat Vartą? 


Ketvirtadienis, vasario 20-0ji 


Niekados nebenorėsiu kalbėtis su tėvais. Kaip drįsta jie aiš- 
kinti, kaip man gyventi, ką vesti ir ką apvaisinti? Man jau 
trisdešimt ketveri. 


Tūkstančiai britų desantininkų šiandien išskrido į Kuveitą. 
Jie prisijungs prie ten jau esančių septyniolikos tūkstančių. 
Tikiuosi, kad tai iš pono Bleiro pusės yra tik žvanginimas 
ginklais. Jei Sadamas greitai nepasiduos, daugiau kaip ket- 
virtis britų armijos bus dislokuota Irake. 

Man paskambino Šeron, norėdama paklausti, ar manau, 
kad tikrai bus karas. Aš užtikrinau ją, kad Sadamas Husei- 
nas bus priverstas pasiduoti ir pripažinti, kad jis turi milži- 
niškas branduolinių bei biologinių ginklų atsargas. 

Ji paklausė manęs, ar Kuveite yra moskitų, ir pasakė, kad 
vaikystėje Gleną jie labai sukandžiojo Skegneso pajūryje. 
Pamelavau ir pasakiau Šeron, kad Kuveite jų mažai. 

Motina paliko pranešimą mano balso pašte. Ji gailėjosi dėl 
savo elgesio vakar. Ji atsiprašė: 

— Man nereikėjo sakyti, kad Merigold - manipuliuojanti 
isterikė, kuri mažiau suvokia apie drabužius nei princesė 
Ana. Jei nori eiti toliau ir sugriauti savo gyvenimą, tai šitaip 
ir elkis. - Ji užbaigė sakydama: - Adrianai, to nesupras nei 
tavo šeima, nei draugai. Jie visi manys, kad išsikraustei iš 
proto. 

Norėjau pasakyti motinai tiesą - kad neketinu vesti Me- 
rigold - tačiau nenorėjau, jog ji manytų, kad gali man vado- 
vauti kaip tais laikais, kai buvau mažas vaikas. 


Ponas Bleiras susitinka Romoje su popiežiumi, kuris yra 
nusiteikęs prieš karą. Kai pono Bleiro paklausė, ką jis keti- 
nąs pasakyti Jo Šventenybei, ponas Bleiras atsakė: 

— Žinoma, aš puikiai žinau popiežiaus požiūrį ir jis la- 
bai aiškus. Leiskite man taip pat paaiškinti vieną dalyką. 
Mes nenorime karo. Niekas jo nenori. Štai kodėl praėjusią 
vasarą, užuot pradėję kariauti, mes vykome į JTO ieškoti 
taikaus šios problemos sprendimo. 

Perskaičiau šį teiginį Šeron kalbėdamasis telefonu, tikė- 
damas, kad tai nuramins ją, tačiau ji vis vien linkusi gal- 
voti blogiausia, kad Glenas bus pasiųstas į Iraką po to, kai 
šių metų balandžio aštuonioliktąją jam sukaks aštuoniolika 
metų. 

Aš vis dar šimtu procentų palaikau poną Bleirą. Prana- 
šauju, kad vieną dieną popiežius paskelbs jį šventuoju. 

Tikiuosi, kad glaudus ponios Bleir ryšys su jos gyveni- 
mo mokytoja - guru Kerole Keplin - nekels pavojaus pono 
Bleiro vietai istorijoje. 

Šeštadienis, vasario 22-oji 


Vos tik mums atidarius parduotuvę, atėjo Merigold. Buvau 
parduotuvės gale, ploviau kavinuką, kai išgirdau, kaip ji 
klausia pono Karlton-Hėjaus, gal jis žino kokią knygą apie 
vedybų etiketą. Jis atsakė: 

— Mane gerokai stebina, kad nori rasti patarimų tokioje 
knygoje. Neįsivaizduoju tavo tėvo su cilindru ir fraku. 

Merigold tarė: 

— Tėtei labai patinka senosios Anglijos tradicijos. Jo drau- 
gas ketina paskolinti mums arklį ir vežimėlį, kad nuvažiuo- 
tume į bažnyčią ir po jungtuvių abu su Adrianu nuvyktu- 
me į svečių priėmimą kaimo salėje. 

Kai atėjau iš galinio kambario, ponas Karlton-Hėjus žino- 
jo apie vedybas kur kas daugiau negu aš. 


Sekmadienis, vasario 23-ioji 


Viešpats žino, kad nesu religingas, ir toli gražu - ne Sep- 
tintosios dienos adventistas, tačiau tikrai manau, kad visos 
parduotuvės sekmadieniais turėtų būti uždarytos. 

Buvau priverstas kartu su Merigold pirkti žiedą. Stebė- 
tojas galėtų pamanyti, kad ji - trapi, silpna būtybė, panaši į 
bevardę Rebekos heroję su megztuku, bet jis klystų. Meri- 
gold turi nepalenkiamą valią ir plieninį namų šeimininkės, 
hipnotizuojančios ponios Danvers, ryžtą“. 

Buvau nuvestas į mažytę parduotuvėlę alėjoje šalia tur- 
gavietės. Virš durų kabojo užrašas: „Henris Vortingtonas, 
juvelyras, įkurta 1874“. Norėdami, kad mus įleistų, turėjo- 
me paskambinti varpeliu. Mus įleido snobiškas jaunuolis 
tvido kostiumu su tapatybės emblema, kurioje buvo pa- 
rašyta: „Maksas Taskeris, vadybininko padėjėjas.“ Jis pa- 
sakė: 


* Dafnės du Maurier romano „Rebeka“ herojė. 

— Jums reikės truputį palaukti. Visi perka auksą ruošda- 
miesi karui. 

Susėdome ant mažų velvetinių kėdučių ir laukėme. Prie 
prekystalio stovėjo keletas žmonių. Tarp jų buvo vienas, pa- 
našus į gangsterį, su savo kekše. Jis matavosi svarų auksinį 
vėrinį. 

Aš sušnabždėjau Merigold: 

— Kaip vulgaru. 

Deja, mano šnabždesys nustelbė parduotuvėje vyraujan- 
tį gaudesį. Gangsteris atsisuko, veriamai pažvelgė į mane 
ir tarė: 

— Vulgaru? Aš taip nemanau. Moku penkiolika tūkstan- 
čių už šį blizgutį. 

Nusukau akis į šoną ir ėmiau atidžiai apžiūrinėti sidabri- 
nį krikšto ąsotėlį stiklinėje dėžėje šalia manęs. 

Pagaliau atėjo mūsų eilė ir mus aptarnavo Maksas Taske- 
ris, kuris, atrodo, jau buvo nusprendęs, kad aš - šykštuolis. 
Kai jis su panieka paklausė: 

— Kokia kaina jus domina, sere? - ateivis iš Žvaigždėlai- 
vių įmonės atsakė: 

— O, palieku tai spręsti savo sužadėtinei. 

Merigold atvirai niekino bet kurį žiedą, kainuojantį ma- 
Žiau nei tūkstantis svarų — ir tuos, kurių kaina 999 svarai 
99 pensai. Ji pasiskolino Makso Taskerio juvelyro. lupą ir 
atidžiai išnagrinėjo kiekvieną karatą visų Žiedų su dei- 
mantais, kurie jai buvo parodyti. Ji norėjo Žinoti kiekvieno 
brangakmenio kilmę, istoriją ir kokybę. Ji visiškai nesido- 
mėjo finansiniais klausimais. 

Galų gale ji išsirinko nepaprastai puikų platinos žiedą su 
deimantu ir safyru, kainuojantį 1399 svarus. Kadangi Tas- 
Keris elgėsi su manimi beveik atvirai niekindamas, tai, kai 
Man pranešė kainą, suvaidinau abejingą. Paklaustas „Sere, 
kaip norėsite sumokėti“, aš atsainiai atsakiau: 

— Tuojau išrašysiu jums čekį. 

Merigold pareikalavo, kad ant žiedo vidinės pusės būtų 
Išgraviruota: „Mano mylimajai Merigold, mano meilė tau - 

gili kaip jūra, Adrianas“. Taskeris paėmė po du svarus už 
kiekvieną raidę. Jis paklausė, ar nenorėtume išsirinkti ves- 
tuvinių žiedų, kol aukso kaina vėl nešoktelėjo. 

Kai buvau vedęs Džo Džo, atsisakiau mūvėti vestuvinį 
žiedą. Ši aukso juostelė man - ne amžinosios meilės simbo- 
lis, tai auksiniai, apskriti spąstai. Tačiau, susidūręs su Mak- 
so Taskerio įkyriu prekės siūlymu ir Merigold užsidegimu, 
sutikau žvilgtelėti į padėklą su vestuviniais žiedais. Jų buvo 
tikrai per daug. Po akimirkos jie visi man jau atrodė vieno- 
di. Man reikėjo gimti senojoje Tarybų Sąjungoje, kur nebūtų 
kilę problemų dėl pasirinkimo. Kai žiedas atsidūrė ant tin- 
kamo piršto, pajutau, kaip iš manęs sunkiasi gyvybės syvai. 
Įsivaizdavau save ateityje. Jei labai greitai nieko nesiimsiu, 
man uždės antrankius, supančios ir laikys kaip įkaitą. 

Jau buvau įklimpęs į neviltį. Kai man buvo pasakyta, kad 
visi trys Žiedai kainuos 3517 svarų, tik nebyliai linktelėjau 
ir išrašiau čekį. 

Vėliau Starbakso kavinėje siurbčiodamas moką, mintyse 
sukūriau laišką: 


Gerbiamas sąskaitų vadybininke, 

Sekmadienį, vasario 23-iąją, išrašiau 3517 svarų čekį Henriui 
Vortingtonui, juvelyrui, būdamas sutrikusios psichinės pusiau- 
svyros, nes vartoju antibiotikus nuo rimto virusinio susirgimo. 

Prašau neužskaityti šio čekio 
Jūsų ir t. t. 


Kavos putose šaukšteliu išvedžiojau: „Deizė“. Kai Meri- 


gold paklausė: „Brangusis, ką čia parašei?“, šaukšteliu nu- 
griebiau truputį šokolado su grietinėle ir įsidėjau į burną. 


Pirmadienis, vasario 24-0ji 


Šią popietę Merigold paėmė iš Vortingtono žiedą ir atnešė pa“ 
rodyti jį į parduotuvę. Ji buvo nuliūdusi, nes graveris padalė 

klaidą ir ant žiedo vidinės pusės užrašė: „Mano mylimajai 
Merigold, mano meilė tau - gili kaip jūra, A. Dreinas“. 

Ponas Karlton-Hėjus ir aš garsiai nusikvatojome. Meri- 
gold pravirko ir apkaltino Maksą Taskerį tyčiniu sabotažu. 
Ji prašė manęs, kad palydėčiau ją pas Vortingtoną, nes ke- 
tino pasiskųsti. 

Taskeris neprisiėmė jokios asmeninės atsakomybės. Dėl 
klaidos jis kaltino mano rašyseną ir graverį, kuris buvo šiek 
tiek disleksiškas. Žiedą išgraviruos dar kartą nemokamai. 
Merigold pasiims jį trečiadienį popiet, kai iš „Motinų glo- 
bos“ jau bus įsigijusi pėdkelnes, tinkamas nėščiosioms. 


Antradienis, vasario 25-oji 


Besiruošdamas skaitytojų klubui, susirenkančiam rytojaus 
vakarą, peržvelgiau „Džeinę Eir“. Tai darydamas klausiau- 
si per radiją naujienų apie Iraką. Ponas Bleiras kalbėjo kaip 
tikras karo vadas. Atsakydamas Hansui Bliksui, reikalau- 
jančiam daugiau laiko masinio naikinimo ginklų paieškai, 
jis tarė: „tai —- ne kelias į taiką, o tik kvailas kaprizas ir sil- 
pnumas, kuris reiškia, kad konflikto metu bus pralieta dar 
daugiau kraujo“. 

Ponas Bleiras žiūri į kamerą su tokia visažinio išraiška, 
tarsi norėdamas pasakyti: „man prieinama visa slapčiausia 
informacija, aš žinau daugiau nei galiu pasakyti“. Štai ko- 
dėl Britanijos žmonės turi pasitikėti ponu Bleiru. 


Trečiadienis, vasario 26-0ji 


Šiandien ponas Karlton-Hėjus atsinešė į parduotuvę savo 
mažytį Roberts radijo imtuvą. Jis norėjo pasiklausyti Minis- 
tro Pirmininko atsakymų į klausimus, taip pat parlamento 
debatų antrą valandą, po kurių Bendruomenių Rūmai turės 
balsuoti, ar ši šalis pradės karą su Iraku, ar ne. 

Papasakojau ponui Karlton-Hėjui apie savo ilgus plato- 
niškus santykius su Pandora Braitvait, kuri dabar yra jau- 
nesnioji ministrė Aplinkos departamente. 

Ponas Karlton-Hėjus tarė: 

— Pandora Braitvait paskelbė, jog ji balsuos prieš vyriausy- 
bę, kartu su įprastai nepasitikinčiaisiais. Tačiau, mano bran- 
gusis, yra keletas torių maištininkų. Kenas Klarkas, Džonas 
Gameris ir Duglas Hogas paskelbė, kad, gindami savo lyde- 
rį Janą Dankaną Smitą, jie visi eis per „Ne“ vestibiulį*. 

Paklausiau pono Karlton-Hėjaus iš kur jis Žino apie vidi- 
nę tvarką. 

Jis atsakė: 

— Aš skutuosi klausydamasis per Radio 4 šiandienos pro- 
gramos. Vakar rytą programoje dalyvavo Pandora Brait- 
vait. Ji pasisakė apie artimus draugus Parvezą ir jo žmoną 
Fatimą. Ji nežmoniškai užjautė islamo pasaulį. 

Galėjau pasakyti ponui Karlton-Hėjui tiesą - kad, mano 
žiniomis, Pandora per pastaruosius dvidešimt dvejus metus 
tik porą kartų buvo susitikusi senąjį mokslo draugą Parve- 
zą. Tačiau kam gi griauti seno Žmogaus iliuziją, kad viskas, 
ką jis išgirsta per šiandienos programą, turi būti tiesa? 


Žiedas vis dar pas juvelyrą. Disleksiškas graveris atleistas 
ir, pasak Taskerio, ketina paduoti Vortingtoną į teismą. Me- 
rigold pasakė, kad ją pykina, ir paklausė, ar negalėtų liku- 
sią popietės dalį praleisti parduotuvėje prie židinio. Nela- 
bai galėjau jai to neleisti, nors ji erzinamai trikdė, nes, kad 
dažnai dūsavo ir vos girdimai dejavo. Ji sulaukė skaitytojų 
klubo susirinkimo. 


Pirmosios kelios susirinkimo minutės praėjo Mohamedui 1T 
Merigold besiginčijant dėl Irako. Pagrindinė Merigold min- 


* Norint užregistruoti balsus, kiekvienuose rūmuose parlamen“ 
to nariai turi susirinkti viename iš vestibiulių šalia rūmų, €2 
tarnautojai užrašo jų vardus, o jų balsai suskaičiuojami, kai jič 
išeina iš vestibiulių į rūmus. 

tis buvo ta, jog Sadamas Huseinas turi būti nuverstas, nes 
žudė ir nuodijo dujomis tautiečius. 

Mohamedas ramiai tarė: 

— Tačiau, Merigold, ponas Bleiras nesiūlo pakeisti režimo 
Irake. Jis siūlo pulti Iraką, nes Sadamas pažeidė Jungtinių 
Tautų rezoliuciją 1441, ir dar tam, kad neleistų Sadamui pa- 
naudoti masinio naikinimo ginklų puolant priešus. 

Lorein Haris paklausė: 

— Juk tai dėl naftos, ar ne? Mes jau jos nebeturime. Ame- 
rikoje ji taip pat senka. Saudo Arabijoje gali kilti revoliucija, 
o Irakas turi begalę naftos. Viskas jau nuspręsta. 

Darenas Berdsolas tarė: 

— Kaip suprantu, Džordžas Bušas yra tarsi Ročesteris, o 
Džeinė Eir truputėlį panaši į Tonį Bleirą. 

— O kas tada yra Sadamas? - paklausė ponas Karlton- 
Hėjus. 

— Sadamas - beprotė Žmona palėpėje, - atsakė Darenas. 

Aš buvau tik peržvelgęs romaną, taigi negalėjau nugin- 
čyti šios neįtikėtinos „Džeinės Eir“ analizės. Tačiau viso su- 
sitikimo metu regėjau Tonį Bleirą ilga suknele, darantį gilų 
reveransą niūriajam ponui Ročesteriui. 

Melani Outs, kuri beveik kiekvieną mintį pradėdavo: „Aš 
tik namų šeimininkė, bet... “, pasakė, jog nesuprato, kodėl 
knygos pabaigoje ponas Ročesteris apako. 

Lorein susijaudinusi, bandydama atsakyti į klausimą, 
taip smarkiai papurtė galvą, kad jos trumpos kaselės pla- 
kėsi nuo šono į šoną: 

— Ta Šarlotė Brontė žinojo, ką daro. Džeinė Eir - juk pras- 
ta mergiotė, ar ne? Joks herojus juk nepamils šuns. Šarlotė 
Brontė ir padarė tą tipelį aklu, ar ne? Taip jis gali ir vaiduo- 
klį vesti. Aš teisi, ar ne? 

Darenas susižavėjęs tarė: 

— Manau, tu teisi, Lorein. 

Ponas Karlton-Hėjus pasakė: 

— Lorein, tu parodei man, kad grožis arba jo trūkumas 
Vaidina svarbų vaidmenį. 

Darenas paklausė: 

— Arjūs manote, kad gaisras palėpėje yra maištingo pono 
Ročesterio gyvenimo praeityje metafora? 

Kilo įdomi diskusija, tačiau ji tuojau pat užgeso, kai Me- 
rigold prabilo apie draudimo gaisro atveju kainą. 

Mohamedas gana aistringai aptarė rūsčius mokymo me- 
todus Louvudo mokykloje. Jis sakė, kad tai jam priminė Ko- 
rano mokymąsi mečetėje, kai dar buvo mažas berniukas. 

— Tačiau dabar esu už tai dėkingas, - jis romiai pasakė. 

Kita knyga, kurią ketiname aptarti, yra „Ponia Bovari“. 


Dešimtą valandą ponas Karlton-Hėjus įsijungė mažytį radi- 
jo imtuvą, ir mes išgirdome, kad vyriausybė, remiama kon- 
servatorių, laimėjo debatus. 

Ponas Karlton-Hėjus ramiai tarė: 

— Taigi kariausime. - Jis atsisėdo į krėslą šalia židinio, kur 
blėso Žarijos. 

Merigold paprašė manęs nusivesti ją išgerti į vyno barą, 
esantį kitoje kelio pusėje. Mes ten nebuvome ilgai: baras 
buvo pilnas girtų paauglių. Kai vienas iš jų užgriuvo mūsų 
stalą, apversdamas Merigold mineralinį vandenį ir mano 
raudonąjį vyną, mes išėjome. 


Gulėjau lovoje ir mąsčiau apie būsimą karą. Visada žavė- 
jausi Kenu Klarku ir Rojumi Haterslėjumi. Jeigu abu šie 
kieti patriotai yra prieš karą, tai kodėl aš esu kitoje stovy- 
kloje? 

Kitas rūpestis: jei Sadamo masinio naikinimo ginklai gali 
pasiekti Kiprą, tai jie tikrai gali smogti ir Kuveitui, kur tar- 
nauja Glenas. 

Norėjau paskambinti Deizei ir pasakyti, kaip jaudinuosi 
dėl Gleno, tačiau ji atsisako priimti mano skambučius. 

Visą dieną ponas Karlton-Hėjus buvo ramus. Šią popietę 
nugirdau jį kalbantis su ponu Polanskiu iš kulinarijos par- 
duotuvės. Jis tarė: 

— Andžejau, aš visą gyvenimą buvau leiboristas, ir nema- 
niau, kad sulauksiu tokios dienos, kai Ministras Pirminin- 
kas leiboristas ves šalį į karą. 

Ponas Polanskis liūdnai atsakė: 

— Mes - seni Žmonės, Hagi. Mes žinome, kas yra karas. 


Penktadienis, vasario 28-0ji 


Irakas sutiko sunaikinti visas savo nedideles Al Samoud 2 
raketas. Gal taip jie išvengs karo. Viliuosi to. Balandžio 
18-ąją Glenui sueina aštuoniolika. Įmanoma, nors ir labai 
nepanašu, kad po keturiasdešimt devynių dienų jis gali ka- 
riauti Irake. 


Šeštadienis, kovo 1-oji 


Pareiškimas iš Barclaycard. Esu skolingas jiems 12 000 svarų. 
Minimali įmoka - 220 svarų per mėnesį. Taigi, tiesą sakant, 
dirbsiu Barclaycard vieną dieną per savaitę, kol kada nors 
2012-aisiais bus grąžinta skola! 


Sekmadienis, kovo 2-oji 


Sį rytą Merigold atsivedė savo motiną į Rat Varfą norėdama 
Parodyti, kur „aš gyvensiu po vedybų“. 
Neta apėjo visą butą tarsi sveikatos ir saugos inspektorė. 
ane ir vėl pribloškė jos kiauliški bruožai. Ji buvo daug 
Sražesnė už paršelį, tačiau plačios šnervės, dideli ausų spe- 

neliai ir kiauliškos akys kalbėte kalbėjo apie kažkokį seną 
žmogaus ir žvėries susidūrimą ūkyje. Sudrebėjau, prisimi- 
nęs pasipūtusius Orvelo paršus, slampinėjančius po ūkį 
ant užpakalinių kojų. Ji pranešė, kad mano butas, vertinant 
pagal feng šui - tikra nelaimė. Neta pasakė: 

— Visas tavo turtas išteka pro tualetą, o futono padėties 
nesutapimas su ašimis išsiurbia visą seksualinę energiją. 

Merigold tarė: 

— Gal todėl, kaip atrodo, tu visai nebesidomi seksu. 

Neta atsisuko į Merigold: 

— Sauja saulėgrąžų ant balandų košės turėtų jį vėl pada- 
ryti pajėgų. 

Pastūmiau stiklines duris ir mes išėjome laukan. 

Neta tarė: 

— Ši vieta visai netinkama mažam kūdikiui, — ir pabrė- 
žė, - kad balkonas - ypač pavojingas. - Pradėjusio vaikš- 
čioti kūdikio galva gali lengvai įstrigti tarp turėklų. 

Merigold avėjo ortopediniais batais, panašiais į tuos, ku- 
riuos nešiojo jos motina. Abi ant nugarų dar nešėsi kupri- 
nytes, todėl buvo labai panašios į vokietes turistes, ketinan- 
čias keliauti pėsčiomis. 

Neta atsinešė du pakelius aviečių arbatos. Kol arbata pli- 
kėsi, ji tarė: 

— Maiklas ir aš manome, kad būtų puiku susirinkti atei- 
nančio sekmadienio vakarą - truputį išgerti, atšvęsti suža- 
dėtuves ir aptarti pasiruošimą jungtuvėms. Taigi, jei nori, 
gali pasikviesti vyriausiąjį pabrolį, porą tvarkdarių, vieną 
pamergę, ir, žinoma, - tėvus. 

Paklausiau: 

— Ar dar truputį ne per anksti ruoštis jungtuvėms? 

Neta atsakė: 

— Adrianai, reikia pasiūdinti sukneles, išnuomoti kostiu- 
mus, užsakyti didelę palapinę, pranešti bažnyčiai, susitarti 
su varpininkais, išvalyti bei dezinfekuoti kaimo salę, uŽS2“ 
kyti tortą, taip pat kas nors turės persikelti per kanalą, kad 
nupirktų šampano. 

Aš nutilau. 

Merigold paklausė, ką pasirinksiu vyriausiuoju pabroliu. 

Tariau: 

— Manau, tai turėtų būti Naidželas. Jis mano seniausias ir 
geriausias draugas. 

Neta paklausė: 

— Tas aklas vaikinas? Tačiau argi jis susitvarkys su vy- 
riausiojo pabrolio pareigomis? Ar neparvirs prie altoriaus 
ir ar nesupainios žiedų? 

— Ojei juo būtų Parvezas? 

— Tačiau juk jis - musulmonas? Ar nemanai, kad būtų 
netaktiška prašyti jo apsilankyti krikščioniškoje bažnyčio- 
je šiuo politiškai įtemptu metu, kai abi kultūros ruošiasi 
karui? 

Merigold tarė: 

— Briusas Hendersonas labai puikus. Ar jis nebūtų geras 
vyriausiasis pabrolys? 

Buvau taip priblokštas, jog ketinau pasakyti: 

— Gudrutis Hendersonas niekada nebuvo artimas drau- 
gas. Kodėl aš negalėčiau turėti vyriausiosios pamoterės? 
Esu tikras, Pandora Braitvait su malonumu imtųsi šių pa- 
reigų. 


Merigold norėjo pasilikti popietei, tačiau pasakiau jai, kad 
esu susitaręs aplankyti Naidželą ir paskaityti jam sekma- 
dieninius laikraščius. Tai buvo melas. Tačiau man reikėjo 
su kuo nors pasikalbėti apie liūną, į kurį vis labiau ir labiau 
klimpau. 

Naidželas buvo senelės priestate su Grehemu - savo šu- 
Nnimi - vedliu, klausėsi „Sodininko klausimų valandėlės“. 
Kai paklausiau, kodėl jis tai daro (sykį jis sakė, kad nuo so- 
dininkų jį pykina), tarė: 

— Manęs nedomina tie sušikti augalai ar gėlės, ar kenkėjų 
Kontrolė. Stengiuosi suvokti iš to, ką jie sako, kas su kuo 
Aulkinasi. 


Paklausiau: 

— Kas? 

Jis atsakė: 

— Metju Bigsas, Pipa Grynvud ir Bobas Plauerdju. 

Kartu pasiklausėme, kaip moteris iš publikos, priklau- 
santi Kiderministerio Žemės nuomos draugijai, paklausė 
vedančiųjų, kaip atskirti, kur vyriškasis, o kur moteriškasis 
bugienis. 

Naidželas sukikeno. Jo juokas pastaruoju metu įgavo 
maniakišką toną. 

Tariau: 

— Naidželai, tau reikia dažniau kur nors išeiti. 

Jis atsakė: 

- Žinau. Laukiu, kol Grehemas išmoks eismo greitkelyje 
taisykles. 

Pradėjau jam skaityti straipsnį iš Observer apie tai, kaip 
Amerika ir Anglija bombarduoja Iraką, aiškiai siekdamos 
sumažinti šalies gynybines pajėgas prieš prasidedant karui. 
Tačiau Naidželas taip įsiuto, ėmė taip nežmoniškai burnoti 
ir asmeniškai įžeidinėti mane, kad lioviausi skaityti. 

Pakeičiau temą ir pakviečiau jį kitą sekmadienį į sužadė- 
tuvių vakarėlį. 

Jis tarė: 

— Žinoma, nė už ką nepraleisiu tokios progos, Mouli. - Jis 
ir vėl sukikeno. 

Kartais manau, kad jis iš tiesų nebesivaldo. Nesijaučiau 
galėsiąs pasikalbėti su juo apie savo problemas. 


Pirmadienis, kovo 3-ioji 


Šį rytą gavau pareiškimą iš Škotijos banko dėl MasterCard. 
Praėjusią savaitę man tikrai nereikėjo pirkti to septynių da- 
lių tikros odos lagaminų rinkinio iš MarksėcSpencer. Dabar 
gailiuosi dėl to: aš juk niekada niekur nevažiuoju. Esu sko“ 
lingas MasterCard 8201 svarą ir 83 pensus. Minimali įmoka 
yra 164 svarai ir 4 pensai. 


Kovas 245 


Mano skolos: 


MasterCard minimali įmoka 164 svarai 4 pensai per 


mėnesį 

Barclaycard minimali įmoka 220 svarų per mėnesį 

Paskola 723 svarai 48 pensai per 
mėnesį 

Iš viso 1107 svarai 52 pensai 
per mėnesį 


Tai yra 24 svarais ir 19 pensų daugiau nei aš gaunu į ran- 
kas kiekvieną mėnesį, atskaičius mokesčius ir draudimą. 
Skęstu skolų jūroje. Man reikės susirasti geriau apmokamą 
darbą. 


Antradienis, kovo 4-oji 


Ponas Braunas paskyrė 1,75 bilijonų svarų karui finan- 
suoti. 


Trečiadienis, kovo 5-oji 


Prancūzijos, Rusijos ir Vokietijos užsienio reikalų ministrai 
išleido jungtinę deklaraciją, kurioje teigiama, kad jie „ne- 
leis“, jog rezoliucija, leidžianti karinius veiksmus, būtų pa- 
tvirtinta JTO Saugumo Taryboje. 

Taigi tik ponas Bleiras ir ponas Bušas priešinasi tironijai. 
Mūsų Ministras Pirmininkas sako geriausias kalbas savo 
gyvenime. Jo šnervės virpa, smakras ryžtingai atkištas, o 
akyse dega aistra. Jis dabar man primena Robertą Pouelą 
tame televizijos seriale apie Jėzų, kurį mačiau vaikystėje. 
Kokiu puikiu aktoriumi būtų tapęs ponas Bleiras. Nacio- 


nalinio teatro netektis yra tik laimėjimas Britanijos visuo- 
Menei. 

Ketvirtadienis, kovo 6-oji 


Mia Foks išvažiavo slidinėti į Alpes, taigi galėjau klausytis 
transliuojamos Prezidento Bušo kalbos per CNN. Jis pasa- 
kė, kad karas labai arti. 


Penktadienis, kovo 7-oji 


Užsienio reikalų sekretorius, Džekas Stro, išleido ultimatu- 
mą, kuriame teigiama, kad „kovo 17-ąją Britanijos armija 
puls Iraką, jei iki to meto Sadamas neparodys visiško, besą- 
lygiško, greito ir aktyvaus bendradarbiavimo“. 

Į parduotuvę atėjo Šeron, veždamasi Karaną kūdikių ve- 
žimėlyje. Tas vaikas kiekvieną dieną vis labiau panėšėja į 
Viljamą Heigą. Ji sakė, kad negalėjo miegoti, nes vis mąstė 
apie Gleną. 

Šiandien man paskambino tėvas ta dingstimi, kad pame- 
tė Naidželo telefono numerį. Tačiau man buvo aišku, kad 
mano motina gailisi, kam kišosi į mano gyvenimą, ir kad 
ji labai trokšta susitaikyti. Po to, kai jam daviau Naidželo 
numerį, jis tarė: 

— Pasikviesk rytoj Merigold į Kiaulides išgerti arbatos, ir 
mes pasistengsime ją geriau pažinti. 


Šeštadienis, kovo 8-oji 


Kai mes atvykome, Gyvulys griovė vieną iš kiaulidžių. Jis 
taip suko kūjį virš galvos tarsi dalyvautų Aukštumų žai- 
dynėse. 

Mano tėvai labai pasistengė, kad Merigold jaukiai jaus- 
tųsi. Jie davė jai geriausią sulankstomą kėdę, pasiūlė bulvę, 
iškeptą visą laiką degančio laužo pelenuose. Rūkydami jie 
netgi atsistojo ir nuėjo pavėjui nuo Merigold, taip pagerP- 
dami jos nėštumą. 

Tėvas paklausė, kada jai atliks echoskopiją. Merigold pa- 
sakė, jog, ji netiki echoskopijomis, nes jos „panaikina visą 
gimdos paslapties šventumą“. 

Tėvas pusbalsiu pasakė motinai: 

— Visų pirma, vienintelė prakeikta paslaptis yra tai, kaip 
ji apskritai pastojo. 

Man buvo šiek tiek nejauku dėl Merigold išvaizdos. Ji 
įprato avėti Birkenstock sandalais. Kai aš diskretiškai pasi- 
skundžiau apie tai motinai, ji tarė: 

— Adrianai, tie sandalai yra toks kraštutinumas, kad be- 
veik pakerta kojas. 

Paprašiau, kad ji išverstų. 

Ji tarė: 

— Birkenstock yra trės chic. 

Tačiau ant Merigold kojų jie neatrodo trės chic, jie atrodo 
senamadiškai. Su jais Merigold panaši į vokiečių Hausfrau. 
Pasiūliau jai nusilakuoti kojų nagus. Gal tai padėtų užgožti 
ortopedinę sandalų prigimtį, tačiau Merigold atsakė: 

— Tik kekšės lakuojasi kojų nagus. 

Nelaimė, ji pasakė tai prie mano motinos; iš kur ji galė- 
jo žinoti, kad motinos kojų, esančių dideliuose guminiuo- 
se batuose, nagai yra nulakuoti skaisčiai violetiniu Chanel 
laku. 

Stengdamasi užmegzti moterišką ryšį, motina parodė į 
Gyvulį nuoga krūtine ir paklausė: 

— Merigold, ar tau patinka vyrai raumeningais pil- 
Vukais? 

Merigold žvilgtelėjo į Gyvulį ir atsakė: 

— Man nerūpi raumeningi vyrukai. Labiau mėgstu liek- 
nus, jautrius vyrus glotniais kūnais, ilgais plaukais ir dai- 
liais bruožais. 

Motina nusijuokė ir tarė: 

— Jėzau, Merigold, tu ką tik apibūdinai Kailę Minouk. Ką 
tu tada veiki su Adrianu? 

Kiaulidės siena virto žemėn ir mano tėvai ėmė ploti. Gy- 
Vulys pasitraukė nuošaliau ir atrodė laimingas, kaip prade- 

dantis vaikščioti kūdikis, ką tik sugriovęs medinių kaladė- 
lių bokštą. 

Merigold paklausė: 

— Ką veiksite su visais tais griuvėsiais? 

— Sukursime alpinariumą, kurio centre bus vanduo. 

Merigold pasakė, kad nėra elektros, kuri reikalinga van- 
dens siurbliui. 

Motina paprašė: 

— Nežlugdyk mano vyro svajonės, jis viską taip aiškiai 
įsivaizduoja. - Ji apkabino susikūprinusį tėvą ir tarė: - Juk 
tu matai krioklį, ar ne, Džordžai? Tu girdi, kaip jis teška per 
uolas žemyn į tvenkinį. Tu matai raibulius, sklindančius ty- 
kiu, ramiu paviršiumi. 

Tėvas išplėtė akis. 

— Taip, - jis atsakė, - tikrai viską regiu, Paulina. Mes sė- 
dim prie tvenkinio ant tų žalių baldų vidiniam kiemeliui iš 
Homebase - keturios kėdės, stalas ir skėtis - kaip sakė, vis- 
kas už 199 svarus. Saulė leidžiasi, mes rankose laikom tau- 
res su gėrimais ir uždegtas cigaretes, ir nėra uodų. 

Merigold paklausė: 

— Tačiau Adrianas man sakė, kad šioje vietoje nėra van- 
dens. Kaip įsirengsite tvenkinį ir krioklį be vandens? 

Motina atsakė: 

— Gyvulys ketina iškasti pusės mylios ilgio griovį, kuris 
sujungs mus su artimiausiu vandens telkiniu. 

Paklausiau, kiek jie turi mokėti Gyvuliui. 

Motina pasakė: 

— 3 svarus 50 pensų už valandą. 

Merigold paklausė: 

— Ar jūs nepažeidžiate įstatymų? Tai juk mažiau nei mi- 
nimalus atlyginimas. 

Motina paaiškino: 

- Jis gyvena mūsų palapinėje ir triskart per dieną jį mai- 
tinu. Be to, jis dar palaiko draugiją Džordžui. 

Aš pažymėjau: 

— Tačiau jis niekada nekalba. 

Motina atšovė: 

- Taip, bet jis klausosi visų tų nuobodžių tėvo anekdotų, 
nuo kurių man jau bloga darosi. 

Merigold paklausė mano tėvų, ar jie rytoj vakare atvyks į 
Beeby on the Wold atšvęsti sužadėtuvių ir aptarti pasiruo- 
šimo jungtuvėms. 

Motina piktai žiūrėdama į mane pasakė: 

— Pirmą kartą girdžiu apie tai. 

Atsakiau, kad visai tą pamiršau. 

Tėvas paklausė: 

— Merigold, ar būtina proginė apranga? 

Merigold atsakė: 

— Ateikite apsirengę taip, kaip dabar. Na, gal ne visai 
taip. 

Džiaugiausi, kad ji pabrėžė tą nedidelį skirtumą, nes tė- 
vas vilkėjo sudriskusiais kareiviškais drabužiais ir avėjo 
nutriušusiais batais, atrodė kaip kareivis, besitraukiantis iš 
Stalingrado. 

Gyvulys atsisėdo ant betono gabalo ir pradėjo Žaisti su 
šunimi. Jis atrodė kaip Lenis, glamonėjantis triušį Steinbe- 
ko „Apie Peles ir Žmones“. Tikiuosi, kad jis užsimiršęs ne- 
pasmaugs šuns. 

Papūtė vėjas, Merigold sudrebėjo ir tarė, jog nori namo. 

Tėvas pasakė: | 

— Mes mąstome apie vėjo jėgainę. Juk visas šis prakeik- 
tas vėjas pučia perniek. Tai - geriausias vėjas pasaulyje; jis 
pučia nuo Uralo. - Keletas jo likusių plaukelių plaikstėsi 
aplink galvą, atrodė, lyg ją suptų pilka aureolė. 

Merigold pasakė, jog, jos nuomone, vėjo jėgainės darko 
gamtovaizdį. 

Parvežiau ją namo. 

Žiūrėjau rytinę politikos programą, norėdamas sužinoti pa- 
skutines karo naujienas. Kalba Kler Šort. Ji grasina atsista- 
tydinti iš ministrų kabineto, jei Britanija ir Amerika įsiverš 
į Iraką. Ji tvirtina, kad mes pažeidžiame tarptautinę teisę, 
nebent tam pritartų Jungtinės Tautos. 

Nusivyliau pastebėjęs, kad, nepaisant mano patarimo, ji 
vis dar apsigobusi vienu iš savo šalių. 


Sužadėtuvių vakarėlis ir po jo prasidėjusi diskusija apie 
jungtuves buvo sudėtingiausias socialinis renginys, kuria- 
me teko kada dalyvauti. Mažiausiai trečdalis svečių man iš 
anksto parodė, kad jiems nepatinka sužadėtinė. Netgi Fati- 
ma, mieliausia iš visų moterų, tarė: 

— Mouli, tai - vedybos pragare... Jai — ne visi namie. 

O mano motina, sakyčiau, šiuo metu nebeturi normalių 
drabužių. Ji atrodo arba kaip Bobas Statybininkas arba kaip 
kas nors iš Karališkojo Aptvaro Askote. 

Mano tėvas vilkėjo tuo, ką jis vadina geriausiais „mai- 
šais“, striuke ir buvo užsidėjęs tamsiai mėlyną beisbolo ke- 
puraitę. Kai paprašiau, kad jis namuose nusiimtų kepurai- 
tę, Motina pasakė: 

- Jis negali to padaryti dėl tatuiruotės „Aš - mulkis“. O aš 
dėviu skrybėlaitę tam, kad palaikyčiau jam kompaniją. 

Kai Neta susitiko su mano motina, Neta tarė: 

— Kokia jūs esate drąsi, ponia Moul. Nedaug moterų iš- 
drįstų vakare užsidėti skrybėlaitę. 

Supratau, kad mano motina gailėjosi užsidėjusi skrybėlai- 
tę. Visą vakarą ji pūsčiojo juodas plunksnas sau nuo veido. 

Tėvas išsigando, išvydęs valgius ant šaltųjų užkandžių 
stalo, ir sušnabždėjo, kad jam čia nėra nieko valgomo. 

— Čia pilna šlykštaus šlamšto, — tarė jis. Patariau atsip2“ 
laiduoti ir parodžiau, kad yra duonos, sviesto ir sūrio. 

— Ožkos sūris, - jis pasiskundė, - smirda taip, tarsi būtu 
brandintas ožkos kirkšnyje. 

Maiklas Flauersas nesirodė, kol susirinko visi svečiai. 
Atėjo Naidželas, apsivilkęs „Polo Smito“ firmos kostiumu 
ir užsidėjęs tamsius akinius, Parvezas ir Fatima, apsirengę 
tradiciniais drabužiais, Gudrutis Hendersonas savo „Nor- 
mano Vizdomo“ firmos kostiumu, Merigold burgundiš- 
ko vyno spalvos laisvalaikio apdaru, Popė, pasipuošusi 
1970-ųjų op-arto retro suknele, Morio šokėjai - vyrai bei 
moterys, proziškesniais civiliniais drabužiais, moteris pa- 
storė su kunigiška apykaklaite, juodu kelnių kostiumu, 
Maiklo Flauerso sesuo, liesa, rūsti moteris, apžėlusi smul- 
kute barzdele, ir Aleksandra, sena Merigold mokyklos lai- 
kų draugė kvadratiniais žandikauliais, kuri, atrodo, bijojo 
Merigold. 

Maiklas Flauersas suplojo rankomis ir paprašė tylos. Jo 
balsas kiekvieną dieną skamba vis panašiau į Donaldo Sin- 
deno. Jis tarė: 

— Norėčiau maldauti jūsų atleidimo ir prašyti, kad dar 
palūkėtumėte, kol tinkamai pradėsime vakarėlį. Mes lau- 
kiame labai svarbaus svečio, Merigold sesers Deizės. Ji trau- 
kinyje, kuris dabar, man kalbant, šliaužia į Lesterio stotį. Ji 
šoks į taksi ir maždaug po pusvalandžio bus čia. 

Kai jis paminėjo Deizės vardą, man susitraukė širdis ir aš 
apsvaigęs beveik apalpau. Kiekvienas raumenėlis, kiekvie- 
nas atomas, kiekviena mano kūno dalelytė troško išvysti 
Deizę. Tačiau taip pat norėjau klykdamas išlėkti į tamsią 
naktį, taip atitolindamas ją nuo savęs. Garsiai ištariau, pats 
to nesuvokdamas: 

— Kodėl, dėl Dievo meilės, Deizė atvažiuoja? 

Margareta, pastorė, sėdinti kaip tik prie manęs, paklausė: 

- Arji —- ne viena iš pamergių? 

Toliau buvo kalbama apie jungtuvių mišias. Merigold įsi- 
terbė ir tarė, jog jai patiktų, jei būtų sakomi žodžiai: „visą 
ŠYVenimą tave mylėsiu ir gerbsiu“ ir paaiškino, jog, jos 
"Uomone, „feminizmas nuėjo per toli“. 

Man atrodė, kad pastorę šis prašymas šiek tiek sunervino, 
ir, toliau besikalbant, sužinojau, kad ji - radikalių pažiūrų 
ir tikisi „tapti vyskupe“ dar nesulaukusi penkiasdešimties. 

Minutės, kol laukiau pasirodant Deizės, man virto agoni- 
ja. Nejaukiai jaučiausi, nes ant visų šaltų užkandžių skrai- 
džiojo plunksnos nuo mano motinos skrybėlaitės. Buvau 
priverstas keturis kartus atsiprašyti ir pasinaudoti tualetu. 

Kai grįžau po ketvirtojo apsilankymo, Maiklas Flauersas 
paklausė: 

— Bėda su vandens nuleidimu, Adrianai? Ar bandei gars- 
tyčių sėklų infuziją? Panaudok ją šešias savaites, tačiau jei 
po to tavo Persis vis tiek žvalgysis į tualeto porcelianą kas 
dešimt minučių, aš pažįstu gerą urologą. 

Atsiprašiau, sakydamas, kad man vėl reikia į tualetą. Už- 
sidaręs nusiploviau rankas su levandų muilu ir žvelgiau į 
savo melagingo veido atspindį veidrodyje virš kriauklės. 
Tada peržvelgiau knygas, kurias Maiklas Flauersas buvo 
sudėjęs ant lentynos šalia tualeto. „R. D. Laingo mazgai“, 
„Ulisas“, „Romos imperijos suklestėjimas ir žlugimas“, 
Mein Kampf ir „Žiedų Valdovas“. Visos jos buvo nieko ver- 
tos. Tačiau pastebėjau, jog Maiklas Flauersas išmargino 
Mein Kampf paraštes savo neiššifruojama keverzone. Čia 
taip pat buvo daugybė šauktukų. 

Išgirdau, kaip atvyko Deizė. Atidariau duris, nuėjau į 
laiptų aikštelę ir pažvelgiau žemyn. Ją supo Žmonės. Gu- 
drutis Hendersonas padėjo jai nusivilkti ilgą juodą paltą. Ji 
pažvelgė į viršų ir pamatė mane. Ji sulaikė savo žvilgsnį, aš 
taip pat. Buvo neįmanoma iš jos išraiškos pasakyti, ar a) ji 
vis dar myli mane ir tylės apie mūsų trumpą romaną, ar b) 
ji myli mane, tačiau ją taip graužia pavydas ir įsiūtis, kad ji 
demaskuos mane šeimos ir draugų akyse, ar c) ji nebemyli 
manęs ir jai nerūpi, ar aš vesiu Merigold, ar ne. 

Neta subruzdo ir pristatė Deizę mano tėvams. Stebėjau 
kaip Deizė pagyrė mano motinos skrybėlaitę. Pamačiau 
kaip motina nusiėmė skrybėlaitę ir pasiūlė Deizei ją pasi“ 
matuoti. Išgirdau Deizę sakant: 

— Užlipsiu į viršų ir pasižiūrėsiu į save vonos kambario 
veidrodyje. - Užlipusi pusę laiptų, ji tarė: - Labas, Adrianai. 

— Labas, Deize, - atsakiau. 

Laiptų apačioje Merigold šūktelėjo: 

— Juk prieškambaryje - puikus veidrodis. 

Deizė šūktelėjo per petį: 

— Man reikia pasidažyti. 

Užlipusi laiptais, ji tyliai tarė: 

— Negaliu patikėti, kad tu įkliuvai į šias pinkles. 

Atsakiau: 

— Deize, ir man tai atrodo neįmanoma, tačiau Merigold 
laukiasi mano kūdikio. Jau nuvyliau du vaikus. Negaliu 
nuvilti dar vieno. 

Ji brūkštelėjo raudonu lūpdažiu per lūpas, tada panardi- 
no ranką savo juodo kašmyro megztuko iškirptėje ir pasi- 
taisė tarpelį tarp krūtų. 

Tariau: 

— Ar tau nešalta su šiuo sijonu? Jis - ne ką platesnis už 
diržą. 

Ji atsakė: 

— Taip, šalta. Tačiau aš tokia nusiminusi ir nelaiminga, 
kad man - vis vien. 

Tada ji puolė mane pieštuku antakiams dažyti, laikyda- 
ma jį kaip mažytį durklą. Atsitraukiau pro vonios tarpdurį 
ir nulipau žemyn. 

Kai visa kompanija susirinko tame kambaryje, kurį Maik- 
las Flauersas vadino „salionu“, prasidėjo niūrios apeigos. 

Maiklas Flauersas pristatė Margaretą, pastorę, saky- 
damas: 

— Neta ir aš auklėjome mergaites taip, kad jos pačios ap- 
Sispręstų dėl religijos. Aš puoselėjau humanizmą. Deizė — 
humanistė, kaip jūs galite suprasti. 

Pasigirdo mandagus juokas. Pažvelgiau į Deizę. Ji smar- 
kiai trūktelėjo šampano, po to dar giliau užsitraukė cigare- 
tę, kurią išprašė iš mano motinos. 

Flauersas tęsė: 

— Popė yra Rono Habardo mokinė ir aktyvi Scientologijos 
bažnyčios narė, tačiau brangioji, mieloji Merigold šiuo metų 
grįžo į senosios gerosios Anglijos bažnyčios globą, kuriai 
atstovauja Margareta, taigi dabar žodis jums, pastore. 

Margaretos veidas buvo gaivus ir atviras, šukuosena — 
kaip Širlės Viljams. Atrodė, ji pernelyg jaudinasi, norėdama 
įrodyti esanti viena iš mūsų. Ji tarė: 

— Manau, kad vedybos šiek tiek primena šį šaltųjų už- 
kandžių stalą. Ant jo yra patiekalų, kurie man patinka, pa- 
vyzdžiui, daržovių troškinys ir keptos cukinijos. Tačiau yra 
valgių, kurių nemėgstu ir kuriuos niekinu. Negaliu pakęsti 
braškių pyrago su varške, o nuo grybų mane ima pykinti. 

Tėvas sušnabždėjo: 

— Nedėkinga karvė. Man šis maistas taip pat nepatinka, 
tačiau nesiskundžiu. 

Margareta tol tęsė maisto ir vedybų palyginimą, kol pri- 
trūko minčių. Buvo matyti, kad kompanija nusivylusi ir 
nieko nesupranta. 

Tada Neta paleido per rankas tai, ką ji pavadino pradi- 
niais vestuvinės suknelės ir pamergių suknelių eskizais. Ji 
apsimestinai droviai pasakė, kad man neleidžiama žvilg- 
telėti. 

Kai eskizai pateko Deizei, pamačiau, kaip ji perkreipė 
burną, rodydama pasišlykštėjimą, ir išgirdau ją sakant: 

— Mėtos žalumo? Mane bjauroja žalia spalva. 

Neta įstumė mane į keblią padėtį, klausdama, ar išsi- 
rinkau pabrolį. Naidželas ir Parvezas laukiamai atsisuko į 
mane, tačiau aš trumpai pamąsčiau ir tariau tėvui: 

— Tėveli, tu mane lydėjai laimėje ir nelaimėje, gal ir dabar 
padėsi? 

Mano tėvas nusiėmė beisbolo kepuraitę ir nusišluostė ja 
akis, o motina pasakė: 

— Adrianai, tu padarei seną žmogų labai laimingą. 

Kai buvo parinkti tvarkdariai - Naidželas, Parvezas, GU“ 
drutis Hendersonas ir barzdotasis Flauerso pusbrolis, Mai 
klas Flauersas tarė: 

— Norėčiau pasiūlyti tostą už laimingąją porą. Tačiau, 
prieš darydamas tai, noriu pasakyti keletą žodžių apie savo 
vedybinį gyvenimą. Neta ir aš išgyvenome santuokoje dau- 
giau kaip trisdešimt metų, ir mes buvome, kaip manau, 
dažniausiai laimingi, tačiau dabar, deja, mūsų santuokai 
atėjo galas. Neta rado tą, kurį pamilo labiau nei mane, ir 
aš turiu leisti jai išeiti. - Jo balsas ėmė trūkčioti, o vakarėlio 
svečių šypsenos sustingo veiduose. Jis pasisuko į Netą ir 
tarė: — Eik pas jį, greitai eik pas jį, mano meile. 

Neta paklausė: 

— Ką? Dabar? Nebūk juokingas, Maiklai. Man reikia va- 
dovauti vakarėliui. 

Mano motina rado išeitį, garsiai pasakydama: 

— Tostas už Merigold ir Adrianą! 

Pasigirdo keletas silpnų šūksnių „valio“. 

Nugirdau, kaip Deizė sako mano motinai: 

— Kiekviena socialinė pramoga, rengiama šiuose namuo- 
se, baigiasi ašaromis ir snargliais. 

Parvezas ir Fatima priėjo prie Netos palinkėti labos nak- 
ties. Fatima paaiškino: 

— Turime grįžti dėl šuns. 

Lydėdamas juos prie laukujų durų, tariau: 

— Fatima, tu neturi šuns. 

Ji atsakė: | 

- Žinau, tačiau juk taip anglų žmonės sako, kai nori eiti 
namo, ar ne? 

Kai vėl pamačiau Deizę, ji vilkėjo savo ilgu juoduoju paltu, o 
ant peties buvo užsimetusi rankinę. Paklausiau, kur ji einanti. 

Ji atsakė: 

— Reikia ištrūkti iš čia. Mėginsiu suspėti į paskutinį trau- 
kinį, važiuojantį į Londoną. 

Pasiūliau: 

— Stotis yra pakeliui į Rat Varfą. Pavėžėsiu tave. 

Kai kas ėmė protestuoti, tačiau aš nekreipiau dėmesio. 
Po keleto minučių, išvažiavę iš kiemo, mes jau stovėjome 
aikštelėje, paslėptoje nuo kelio, ir glamonėjomės. 

Jau lipdami laiptais Rat Varfe, puolėme nusirenginėti. Po 
keleto sekundžių, atidarę duris, sugriuvome ant futono ir 
aš pasinėriau į muskusinį Deizės kūno minkštumą. 

Keletą kartų pasigirdo Mia Foks dūžiai į lubas, tačiau šį 
kartą aš nekreipiau į tai dėmesio ir tęsiau tai, ką buvau pradė- 
jęs. Vėliau, kai mes šluostėme vienas kitą po prausimosi duše, 
paklausiau Deizės, ar ji pakeitė savo nuomonę apie karą su 
Iraku ir ar pritaria tam, kad aš visiškai remiu poną Bleirą. 

Ji lėtai pasakė: 

— O Viešpatie. Džiaugiuosi, kad pasakei man tai. Ši situ- 
acija panaši į tą, kai tas, kuris tave myli, slaptai balsuoja už 
torius. - Tada ji susimąsčiusi tarė: - Bus labai sunku atsi- 
duoti tam, kas palaiko Irako puolimą. 

Pareiškiau: 

— Deize, ponas Bleiras išlaisvina Iraką nuo tirono, nuo 
Maiklo Flauerso. 

Deizė nusijuokė ir tarė: 

- Žinau, kad mano tėvas yra apsėstas didybės manijos, 
tačiau jis nevaldo Irako. 

Atsiprašiau ir pasakiau jai: 

— Žinoma, ne, tačiau tai buvo įdomi, froidiška klaida. 
Kaip tau atrodo, Deize, gal tu nusistačiusi prieš karą todėl, 
jog pasąmonėje maištauji prieš savo tėvą? 

Deizė atsakė: 

— Čia nėra jokios pasąmonės. Sykį spyriau tėvui į kiaušius, 
kai jis bandė mane įkišti į mini autobusiuką, kuriuo važia- 
vo į Glastonberį. Tai buvo pirmasis mano pabėgimas į Lon- 
doną. Neapkenčiau švenčių, purvo, daržovių suvožtinių ir 
to, kad būdavau priversta klausytis, kaip kitoje palapinėje 
tėtis ir Neta kriuksi it galvijai. Taigi aš prieš karą Irake, nes 
jis — neteisėtas, amoralus ir kvailas. 

Mes be galo kalbėjomės apie Merigold. Deizė pasakojo: 

— Merigold visuomet man viską sugadindavo. Per mano 
vienuoliktąjį gimtadienį ji apčiaudėjo visą tortą ir užpūtė 
žvakutes. Neta netgi nepasijudino, kad supjaustytų jį. O da- 
bar ji laukiasi tavo kūdikio. 

Paaiškinau Deizei, jog neprisimenu, ar mylėjausi su Me- 
rigold Naujųjų metų išvakarėse. Papasakojau jai apie vio- 
letinį kokteilį, kurį kažkas įdavė man, ir kad prisimenu tik 
tai, jog atsibudau vienoje lovoje su Merigold. 

Paklausiau Deizės, ar ji jaučiasi kalta. Ji atmetė drėgnus 
plaukus ant veido ir ėmė šukuoti juos. Iš už šios juodos už- 
dangos ji tarė: 

— Aš mepripažįstu kaltės. Tai visiškai negatyvi emocija. 
Tai - graužimasis ir nuolaidžiavimas savo silpnybėms. 

Kai ėmė švisti, padariau kavos ir, nors buvo šalta, apsi- 
vilkome paltus, sėdėjome balkone ir ramiai šnekučiavomės. 
Gilgudas glamonėjosi su savo drauge kažkur toli, kitoje pa- 
krantėje. 

Deizė paklausė: 

— Ar vesi Merigold? 

Atsakiau: 

— Tik dėl kūdikio, Deize. 

Ne tokio atsakymo Deizė tikėjosi. Ji pakilo, nuėjo į vidų ir 
ėmė rengtis. Ji apsisuko ir tarė: 

— Ketinu paklausti tavęs dviejų dalykų. Pirmasis — ar tu 
ją myli? 

Iš karto atsakiau: 

— Ne. 

Antrasis klausimas: 

— Ar myli mane? 

Šį kartą atsakiau „taip“. 

Ji išrėžė: 

— Tai pranešk, kad vestuvių nebus, kol jie dar neužsakė 
tos suknistos palapinės! 

Nesakiau Deizei, jog jau išrašiau čekį „Šventinėms Sy- 
greivo palapinėms“. 

Paprašiau Deizės patarimo, kaip visa tai pasakyti Meri- 
gold. 

Ji atšovė: 

— Man nesvarbu. Paskelbk skelbimų lentoje. Raudonomis 
Strėlėmis išrašyk danguje. Paskelbk per „Trišos šou“ arba 

parašyk jai sušiktą laišką. Dabar nuvežk mane į stotį. Pusę 
vienuoliktos turiu būti Kenari Varfe. Krisas Moilas, rekla- 
muodamas Radio 1, leisis virve nuo šešiolikto aukšto. 

Stoties perone mes apsikabinome lyg ilgai išskirti iden- 
tiški dvyniai, ir aš sumurmėjau: 

— Nežinau, ką tu radai manyje. 

Ji tarė: 

— Aš tavęs nebijau ir tavo balsas neįtikimai seksualus. 

Kai traukinys pajudėjo, ji pašoko iš savo vietos, pribėgo 
prie durų, nuleido langą ir sušuko: 

— Parašyk tą suknistą laišką! 


Pirmadienis, kovo 10-oji 


Džekas Stro nori, kad Sadamas Huseinas per televiziją pri- 
sipažintų turįs masinio naikinimo ginklų. Tikiuosi, kad Sa- 
damas paklus. Tada galėčiau atgauti rankpinigius ir laimėti 
moralinę pergalę prieš Leitsan Ltd, ir Glenas būtų saugus. 

Visą valandą sėdėjau pasidėjęs prieš save bloknotą ir ra- 
šiklį, stengdamasis sukurti laišką, kuriame praneščiau Me- 
rigold apie nutraukiamas jungtuves. Tesugebėjau štai ką 
parašyti: 


Brangioji Merigold, 
Tai — sunkiausias laiškas mano gyvenime... 


Tada ėmė rinktis rašytojų grupės nariai: Kenas Blantas, 
po to Garis Milksopas ir abi rimtuolės. Susitikimas buvo 
sarkastiškas. Neišvengiamai pradėjau ginčą, pasakęs, jog 
džiaugiuosi, kad galiu liautis mąstyti apie karą ir susikaup- 
ti rašymui. 

Kenas Blantas ėmė rėkauti, kad rašytojo pareiga — rašyti 
apie karą, ir kad jam nepatinka tokio stiliaus kūryba, kai 
trijuose suknistuose puslapiuose skiedžiama apie sušikto 
rudeninio lapo spalvas. 

Mia Foks pabeldė į lubas ir paprašiau Keną pritildyti bal- 
są. Garis Milksopas sucypė, kad jį įžeidė asmeninė Keno 
ataka, ir priminė Kenui, kad tai jis, Garis, neseniai parašė 
apsakymą, pavadintą „Rudeninis lapas“. 

Kenas tarė: 

— Gezai, tu turėtumei perrašyti „Rudeninį lapą“ ir per- 
kelti veiksmą į Afganistaną ar kur nors kitur, taip paaštrin- 
damas siužetą. 

Garis atsakė, kad jis seka profesionalių rašytojų patarimu 
ir visados rašo apie tai, ką žino. O apie rudens lapus jis iš- 
mano. Viena iš rimtuolių tarė: 

— Garis nėra buvęs Afganistane, jis - rašytojas. Jis - Les- 
terio Prustas. 


Vidurnaktis 
Žinutė iš Deizės: 


Kiplingai, ar jau pasakei jai viską? Su meile. Prancūziškas Pyragaitis. 
Atsakiau jai: 


Brangusis Prancūziškas Pyragaiti, aš kuriu laišką. Su meile. Kiplingas. 


Antradienis, kovo 11-oji 


Nelaimė. Praėjusį vakarą Gilgudas Gariui Milksopui sulau- 
žė ranką. Pagaliau ta gulbė kalta dėl to, jog laiptų aikštelėje 
Garis paslydo ant gulbių mėšlo ir nuriedėjo laiptais. Jis at- 
sisuko į abi raudančias merginas ir tarė: 

— Jūs abi kaltos! Juk žinote, kad nematau tamsoje. 

Jos nuvežė jį į AčcE, kur kartu pralaukė šešias su puse 
valandos. 

Po to aš išgirdau apie šį incidentą iš Gario teisininko Džo- 
no Henrio, dirbančio kompanijoje „Džonas Henris, Brodvė- 
jus ir Ko.“ Jis paskambino man norėdamas sužinoti mano 
Pašto kodą. 

* 


Nutaikęs pertraukėlių, kai nebūdavo klientų, sukūriau laišką. 


P-lei Merigold Flauers 4 skyrius 
Šez Flauersas Senoji baterijų gamykla 
Beeby on the Wold Rat Varfas 
Lesteršyras Le 19 Grand Junijon kanalas 


Lesteris LE 1 
Brangioji Merigold, 

Man labai sunku rašyti šį laišką, tačiau nebegaliu ilgiau me- 
luoti. Tiesa ta, Merigold, kad nesu tau pakankamai geras. Tu esi 
daug pranašesnė už mane savo pažiūromis, intelektu ir nuosta- 
biu gebėjimu konstruoti lėlių namelius iš atliekų. Mano brangiau- 
sioji meile, aš nesu vertas tavęs. Stenkis pamiršti, jog kada nors iš 
viso pažinojai mane. 

Žinoma, aš stengsiuosi aprūpinti kūdikį ir būti jai/jam geras 
tėvas, tiek, kiek man leis aplinkybės. 

Susitarsim, kada ateityje galėčiau atsiimti sužadėtuvių žiedą, 
kai tu jau būsi nusiraminusi dėl šių naujienų. 

Tavo, dėkodamas už geras akimirkas 
Adrianas 


Aš įdėjau jį į voką, dešiniajame kampe priklijavau ženklą, 
ant viršaus užrašiau adresą, nunešiau iki pašto dėžutės, ta- 
čiau negalėjau atlikti paskutiniojo coup de grūce. 

Vėl įsidėjau laišką į kišenę ir patraukiau į Rat Varfą, pake- 
liui praeidamas dvi pašto dėžutes. 


Vidurnaktis 
Deizės žinutė: 


Kiplingai, ar išsiuntei laišką? Prancūziškas Pyragaitis. 
Atsakiau vienu žodžiu: 


Ne. 


Kovas 261 
Trečiadienis, kovo 12-oji 


Šį rytą, pusę septynių, mane pažadino stiprus vidaus te- 
lefono skambutis. Tai buvo kitas užsienietis su registruotu 
laišku iš pono Džono Henrio teisininkų firmos. 

Ponas Henris reikalauja išankstinio penkių tūkstančių 
svarų apmokėjimo, leidžiančio jo klientui Gariui Milkso- 
pui pasisamdyti mašininkę, kad galėtų toliau rašyti savo 
romaną. 

Mėginau prisiskambinti Gariui prieš eidamas į darbą, ta- 
čiau tepavyko išgirsti jo silpną balselį atsakiklyje: „Labas, 
manęs čia nėra. Gulbė man sulaužė ranką ir aš dabar pas 
motiną iki kito pranešimo. Prašau palikti žinutę po signa- 
lo ir aš paskambinsiu jums, kai tik galėsiu valdyti telefono 
mygtukus kaire ranka.“ 

Merigold pasitiko mane po darbo ir mes kartu krantine 
nuėjome į Rat Varfą. Ji atrodė visai mielai ir susijaudinu- 
si šnekėjo apie mūsų būsimas jungtuves. Kišenėje nešiausi 
laišką ir mąsčiau, koks esu laimingas, kad Merigold kaip 
supermenas neturi rentgeninio matymo. 

Buvau tikras, jog Merigold iš karto suvoks, kad mano 
bute yra buvusi Deizė, tačiau jos mintis buvo užvaldžiusios 
ateivių pajėgos, vadinamos Jungtuvių Planais. 

Ji tesugebėjo šnekėti apie pasiruošimo smulkmenas. Pa- 
prašė manęs kartu su ja peržvelgti aprūpinimo maistu ir 
gėrimais brošiūrą. Galų gale susiginčijome dėl to, kokios 
formos bus sluoksniuoti pyragaičiai, patiekiami per pri- 
ėmimą. Jai labiau patinka širdučių formos, kurių kiekvie- 
nas kainuoja septyniasdešimt devynis pensus plius PVM, o 
Man - tradiciniai apvalieji po penkiasdešimt devynis pen- 
sus. 

Nuo ginčo apie pyragaičius perėjome prie to, kuris turi 
Slaubingesnę motiną, ir liovėmės tik tada, kai Merigold su- 
Spiegė: 

— Tu nesugebėtum rasti mano klitorio net jei ten tave ves- 
tų seras Ranulfas Finis! 

Po to, kai ji užtrenkė duris, aš atsiverčiau „Sekso džiaugs- 
mą“ ir atradau, kad gal tikrai per daug dėmesio kreipiau į 
jos gana nesvarbias genitalijų zonas ignoruodamas klitorį, 
nors tas pastaruosius keletą mėnesių būtų spoksojęs man 
tiesiai į veidą. 

Kai ji išėjo, pajutau įkvėpimą ir parašiau kitą laišką. 


P-lei Merigold Flauers 4 skyrius 
Šez Flauersas Senoji baterijų gamykla 
Beeby on the Wold Rat Varfas 
Lesteršyras Le19 Grand Junijon kanalas 


Lesteris LE 1 


Brangioji Merigold, 

Ar galiu būti atviras tau? Visai neseniai supratau, kad aš - gė- 
jus. Jau kurį laiką jaučiau tam tikrus požymius (gal tai paaiškina, 
kodėl neaptikau tavo klitorio). Neseniai vos nenusipirkau siety- 
no. Dirbdamas namų ruošos darbus, ėmiau mūvėti gumines pirš- 
tines ir pastebėjau, kad vartoju kandų humorą kaip bendravimo 
priemonę. 

Lytiškai dar nesantykiavau, tačiau tai gali greitai įvykti, kai su- 
tiksiu vyrą, su kuriuo galėčiau gyventi civilinėje santuokoje. 

Žiedai man kainavo daug pinigų. Gal galėtumei pasiklausti 
Vortingtono parduotuvėje, ar priimtų juos atgal. Jei taip, už tuos 
pinigus nupirk, ko reikia kūdikiui. 

Tikiuosi, galėsime likti draugais. 

Tavo 
Adrianas 


Vidurnaktį Deizė paskambino man iš restorano norė- 
dama sužinoti, ar aš jau parašiau laišką. Atsakiau, kad 
taip. 

Deizė paklausė: 

— Tai kada ji gaus laišką? 

Pasakiau išsisukinėdamas: 

— Dar neišsiunčiau jo, nes dabar lyja. 

Ji kiek apgirtusi šūktelėjo: 
— O aš dėl tavęs pereičiau sušiktą liūtį! 
Pažadėjau jai, kad išsiųsiu laišką eidamas į darbą. 


Ketvirtadienis, kovo 13-oji 


Prieš pradėdamas darbą, įmečiau Džono Henrio laišką apie 
gulbę ir sulaužytą ranką į savo teisininko Deivido Barve- 
lo biuro pašto dėžutę. Vėliau tą rytą Andžela paskambino, 
norėdama pasakyti, kad ponas Barvelas tol nesiims jokių 
veiksmų, kol visiškai apmokėsiu sąskaitą. Esu vis dar sko- 
lingas jam 150 svarų plius PVM. Pasinaudojau savo Master- 
Card ir sumokėjau jam. 

Likusią dienos dalį sukau galvą, kurį iš dviejų laiškų dėl 
sužadėtuvių nutraukimo išsiųsti Merigold. Kuris iš jų ne 
toks žiaurus: ar tas, kur rašau, kad „nesu vertas“, ar kitas, 
kur apie „gėjų“? 


Nuvažiavau į Kiaulides ir kurį laiką pasėdėjau su tėvais ir 
Gyvuliu. Laužas labai raminamai veikia. 
Grįžęs į Rat Varfą, parašiau kitą laišką: 


P-lei Merigold Flauers 4 skyrius 
Šez Flauersas Senoji baterijų gamykla 
Beeby on the Wold Rat Varfas 
Lesteršyras Le19 Grand Junijon kanalas 

Lesteris LE 1 


Mano brangiausioji Merigold, 

Ar galiu būti su tavimi atviras, brangioji? Nebegaliu ilgiau me- 
luoti. Jau kuris laikas aš persirenginėju moteriškais drabužiais ir 
Vadinu save Brenda. Man mielas šilko, nėrinių, flanelės prisilieti- 
Mas prie mano šiurkštaus vyriško kūno. 

Tikrai suprasiu, jei tu, susiklosčius tokioms aplinkybėms, pa- 
Dėgsi nuo manęs kaip išgąsdinta faunė, tačiau darydama tai prisi- 

mink mane su užuojauta. Niekas negali pasipriešinti genetiniam 
kodui. 
Tavo amžinai, 
Brenda 


P. S. Kaip vadinasi tie dieviški mėlyni šešėliai, kuriais tu buvai 
nusigrimavusi antrąją Kalėdų dieną? Turiu juos įsigyti! 


Ką tik jį suradau — pavartojau posakį „pabėgsi nuo ma- 
nęs kaip išgąsdinta faunė“ savo 1981-ųjų dienoraštyje, kai 
rašiau Pandorai. Jaučiau, kad jau esu jį kažkur girdėjęs. 

Išjungiau telefoną, taigi Deizė nepaskambino, nes nega- 
lėjo to padaryti. 


Penktadienis, kovo 14-0ji 


Po darbo man paskambino motina, norėdama paklausti, 
gal jai liautis raudonai dažius plaukus. Ji sakė: 

— Kaip manai, gal man labiau tiktų vyresnės moters žilai 
pilka spalva su pašviesintom sruogom? 

Atsakiau: 

— Ar neturėtumei to paklausti savo kirpėjo? Aš - tik kny- 
gų pardavėjas, mama. 

Ji tarė: 

— Man neramu dėl tavęs. Manau, aną vakarą baisiai atro- 
dei. Tu sulysęs, turbūt normaliai nesimaitini, tavo paakiai 
pajuodę. Žinau, kad tu nemiegi. Juk tu nelaimingas? 

Paprašiau pono Karlton-Hėjaus, kad pavaduotų mane prie 
kasos, ir nuėjau su savo mobiliuoju į parduotuvės galą. 

Motina pakartojo: 

— Mielasis, tu juk nelaimingas, ar ne? 

Kažkodėl mano akyse susitvenkė ašaros, ir aš negalėjau 
įkvėpti. Manau, tas gerumas, galbūt motiniškumas jos bal- 
se palaužė mane. Tai tonas, kurį nedažnai girdėjau savo gy- 
venime. 

Ponas Karlton-Hėjus baigęs aptarnauti klientą nuėjo į 
parduotuvės sandėlį paieškoti manęs. Jis tarė: 

— Mano brangusis, - ir padavė man švarią baltą nosinę, 
kvepiančią distiliuotu, šviežiu oru. Išsipūčiau nosį ir norė- 
jau atiduoti nosinę, tačiau jis tarė: — Pasilik ją, mielasis. Lesli 
visados ryte man įdeda dvi švarias nosines. 

Pasakiau, koks jis laimingas, jog; turi kažką, kas juo taip 
rūpinasi. 

Jis tarė: 

— Ne laimingas, o palaimintas. 

Mėginau atsiprašyti už sau nebūdingą elgesį. 

Jis pasakė: 

— Ne itin sugebu iš širdies pasišnekėti, deja. Lesli sako, 
kad dėl to kaltas mano mokymasis internatinėje moky- 
kloje. Tačiau, jei tau atrodo, kad bus geriau, kaip dabar 
sakoma, „išsikrauti“, būčiau laimingas galėdamas iš- 
klausyti. 

Supratau, kad jis labai nejaukiai jaučiasi ir man palen- 
gvėjo, kai įėjo kažkokia maišais apsikarsčiusi prietranka, 
rėkaudama, kad jos galvoje lindi Džeinė Osten ir įsakinėja, 
kaip jai elgtis. 


Kai parėjau namo į Rat Varfą, telefone buvo dvylika žinu- 
čių. Jos visos — iš Deizės. Jas nebuvo malonu skaityti. Išjun- 
giau telefoną ir vėl atsisėdau su bloknotu ir rašikliu. 


P-lei Merigold Flauers 4 skyrius 
Šez Flauersas Senoji baterijų gamykla 
Beeby on the Wold Rat Varfas 
Lesteršyras Le19 Grand Junijon kanalas 

Lesteris LE 1 
Brangioji Merigold, 


Ar galiu būti tau atviras? 
Vyras, kurį tu pažįsti kaip Adrianą Moulą, yra apsišaukėlis. Aš 
Slapstausi nuo tada, kai mane neteisingai apkaltino smurtu prieš 

delfinus Kornvalio pakrantėje 1989-aisiais. Policija vis artėja prie 
manęs, todėl turiu slėptis pogrindyje. 
Lik sveika, brangioji, 
Malkolmas Roučas 
(taip pat ir Adrianas Moulas) 


Nemaniau, kad ji tuo patikėtų, todėl parašiau kitą laišką: 


P-lei Merigold Flauers 4 skyrius 
Šez Flauersas Senoji baterijų gamykla 
Beeby on the Wold Rat Varfas 
Lesteršyras Le19 Grand Junijon kanalas 

Lesteris LE 1 


Brangiausioji Merigold, 

Niekada nemaniau, kad man teks rašyti tokį laišką. 

Jau keletą metų aš kenčiu nuo retos psichikos ligos, kuri suke- 
lia žmogžudišką įsiūtį, virstantį staigiais smurto protrūkiais. Aš 
paslapčia gydausi, tačiau specialistas pasakė, kad tokios būsenos 
kaip mano, vilties - nėra. 

Tas specialistas man nepatarė vesti. Aš cituoju: „Jokia moteris 
nebus su jumis saugi, pone Moulai. Jūs turite susitaikyti su tuo, 
kad teks gyventi vienišam.“ 

Žinoma, šios naujienos sužlugdė mane, todėl maldauju, kad 
suteiktumei man laiko ir erdvės, kur aš galėčiau atgailauti dėl to, 
kas galėjo įvykti. 

Viešpatie, kaip aš gyvensiu be tavęs, skaudžiai gražios, kerin- 
čios moters? 

Amžinai mylintis 
A. 


Iš visų mano parašytų laiškų, manau, kad šis, pateiktas 
paskutinis, sukels mažiausiai skausmo Merigold. Kažin ar 
skaitydama jį, Merigold susirūpins, kad kūdikis taip pat 
gali paveldėti žmogžudžio geną? 

Šeštadienis, kovo 15-0ji 


Šį rytą parduotuvėje buvome užsiėmę. Visi labai puolė prie 
knygų apie ginkluotę ir karo meną. 


Paskambino Maiklas Flauersas. Jis nori susitikti su manimi 
„skubiu“ reikalu, susijusiu su mūsų šalies ateitimi. 

„Kaimo organikoje“ palikau Žinutę, sakydamas, kad ne- 
turiu laisvo lango. 

Flauersas vėl paskambino, kaltindamas mane, jog 
ignoravau jo skambutį. Paaiškinau, kad palikau žinu- 
tę parduotuvėje, kurioje nurodžiau, kad neturiu laisvo 
lango. 

Jis bjauriai pasakė: 

— Kadangi tu neprisistatei ir blogai girdėjosi, pamaniau, 
jog tai - neigiamas atsakymas iš prekiautojo dvigubais 
langais. 

Jis privertė mane susitikti pirmą valandą „Gerosios Že- 
mės“ vegetariškoje kavinėje. Nors pasirodžiau ten lygiai 
pirmą, jis jau valgė iš dubenio tirštą pliurzą ir, pažvelgęs į 
laikrodį, nekantriai tarė: 

— Džiaugiuosi, jog nusprendei užsukti. 

Jis visuomet priverčia tarnauti mane ant užpakalinių 
kojų. Pradėjau aiškinti, kad pasirodžiau tiksliai laiku, kai 
jis tarė: 

— Na, kai tu jau galų gale čia, gal galiu paaiškinti šio su- 
Sitikimo tikslą? 

Dar kartą mėginau tvirtinti, jog nepavėlavau. 

Tačiau jis tarė: 

— Adrianai, aš esu labai užsiėmęs žmogus. Prašau pasa- 
kyti, kad mes galime pradėti? 

Jis pradėjo, kalbėdamas apie tai, jog mūsų puikioji šalis, 
jos tradicijos, jos paveldas yra perimami Europos ir kad 
Mūsų rasė verčiama klauptis prieš išpampusius Briuselio 
advokatus. Tada jis perėjo prie žuvų kvotų, suverenumo 
Praradimo ir Angliją žeminančios nesėkmės, kai nepavy- 

ko surinkti nors kiek balų Eurovizijos dainų konkurse. Jis 
pranašavo, kad Angliją nušluos kapučino ir tiesių bananų 
potvynis. 

Svarsčiau, kodėl Flauersas pakvietė mane susitikti ir 
klausytis jo požiūrio į Europą. 

Jis pritildė toną ir apsidairė po kavinę, tarsi švelnių ma- 
nierų vegetarai, besikapstantys po savo daržoves, būtų Al- 
kaidos teroristai. 

— Kuriu Jungtinės Karalystės Nepriklausomybės partijos 
Lesteršyro skyrių, - jis tarė, - ir svarstau, ar galiu tikėtis iš 
tavęs paramos. 

Pasakiau, jog labai mažai Žinau apie JKNP, ir paklausiau, 
ar yra kokios nors literatūros? 

Iš savo kuprinės jis ištraukė krūvą slidžių, vėliava pa- 
puoštų skrajučių, ir vieną padavė man. Įsidėjau ją į kišenę 
ir pasakiau, jog perskaitysiu vėliau. 

Flauersas sulojo: 

— Tau tereikia Žinoti, kad JKNP - vienintelė partija, pa- 
kankamai kieta, kad galėtų pasipriešinti gaujai taikdarių, 
smirdančių kaip de Golis. 

Tariau, jog man visai patinka būti europiečiu. 

Flauersas pareiškė: 

— Dabar tai tau patinka, Adrianai. Tačiau ar patiks, kai jie 
uždraus mūsų nacionalinį himną? 

Pamaniau: „Taip, patiks. Neapkenčiu „Viešpatie, saugok 
Karalienę“. Tačiau nieko nepasakiau. 

Jis atsistojo ir tarė: 

— Prašau iš savo rėmėjų pradinio 500 svarų įnašo. 

Kai jis išėjo, palikęs man savo sąskaitą, aš perskaičiau 
skrajutę. Tikriausiai vienas iš JKNP šviesulių buvo Džona- 
tonas Eitkinas, kitas - Džeofas Boikotas. 


Kai parduotuvėje nebeliko pirkėjų ir popiečio pertraukos 
metu mes gėrėme arbatą, aš padaviau sužadėtuvių nutrau- 
kimo laiškus ponui Karlton-Hėjui, kad šis paskaitytų juos, 
ir paprašiau jo patarimo. 

Mano nuostabai, atrodo, laiškai jį pralinksmino. Baigęs 
skaityti, jis tarė: 

— Nė vienas iš jų nėra visiškai tinkamas, brangusis. Tavi- 
mi dėtas, aš parašyčiau taip: 


Mano brangioji Merigold, 

Tu esi miela moteris, ir aš siaubingai gailiuosi dėl to, kad da- 
bar supratau, jog nemyliu tavęs tiek, kad galėčiau vesti. Tokiomis 
aplinkybėmis mums susituokti būtų labai kvaila. 

Jei tu laukiesi mūsų kūdikio, žinoma, remsiu tave ir vaiką. 

Labai atsiprašau, kad esu toks bjaurus niekšas, tačiau garbė 
mane verčia pasakyti tau siaubingą tiesą. 

Prašau nesikreipti į mane. 

Jus gerbiantis 
Adrianas 


Jis vienu pirštu savo senąja Remington rašomąja mašinėle 
atspausdino laišką. Padėkojau, tačiau neišsiųsiu jo. 

Parodžiau ponui Karlton-Hėjui JKNP skrajutes ir prisi- 
pažinau, kad bijau Maiklo Flauerso. 

— Tu visiškai teisus, bijodamasis jo, brangusis — tarė jis. — 
Flauersas — anglas fašistas. Jie nežygiuoja aukštai keldami 
kojas Hai Strytu, nes žino, kad pasijuoksime iš jų, tačiau vis 
vien avi aulinius. 


Merigold pasitiko mane prie parduotuvės ir mes nuėjome 
pavalgyti į „Imperatoriškąjį drakoną“. Veinas labai šaltai 
elgėsi su manimi, ir kai paklausiau, kas atsitiko, jis tarė: 

— Kodėl nepakvietei manęs į savo vakarėlį? 

Tariau, kad tai buvo tik nedidelis susirinkimas. 

Jis pasakė: 

— Tas lopas Gudrutis Hendersonas buvo ten. 

Merigold tarė: 

— Briusas Hendersonas buvo mano svečias ir jis visai ne 
lopas. 

Veinas atsakė: 

— Čia tu klysti, Merigold. Mokykloje jis laimėjo „Metų 
vėplos“ titulą. 

Valgis man visai nepatiko, tegalėjau suvalgyti tik karališ- 
kąją krevetę ir saują ryžių. Turbūt Neta pradėjo rankomis 
dygsniuoti ir siuvinėti baltąją Merigold vestuvinę suknelę. 
Suknelės pakraščiai bus išsiuvinėti šermukšnio lapų orna- 
mentu. Jau sukirptos mėtos žalumo pamergių suknelės iš 
satino, pūstomis rankovėmis ir nesimetriškais pakraščiais, 
nors „Deizė atsisako padėti: ji neatsiųs mamai savo išmata- 
vimų, ji tokia kalė. Ji viską sugadina. Vieną kartą mini au- 
tobusu mes važiavome į Glastonberį, kai visai be priežas- 
ties ji spyrė tėčiui ir pabėgo. Aš, Popė, mama ir tėtis puikiai 
praleidome laiką, nepaisant purvo, taigi, mano nuomone, ji 
atrodo dar didesnė kvailė“. 


Veinas Vongas buvo įrengęs karaokės aparatūrą, juodaodis 
vyrukas atsistojo ir pamėgino sudainuoti Lady in Red savo 
draugužei, kuri buvo, ak kaip netikėta, apsivilkusi raudona 
suknele. 

Merigold atsiduso ir tarė: 

— Norėčiau, kad tu būtumei romantiškas. 

Tai buvo neteisinga, nes kaip tik tą akimirką aš mąsčiau, 
kad Deizės plaukai — kaip išsiveržiančio vulkano dūmai. 

Po protą bukinančios, nuobodžios diskusijos apie pa- 
mergių batelius apmokėjau sąskaitą ir nuvežiau Merigold 
namo, į Beeby on the Wold. 

Ji pakvietė mane užeiti ir priminė, kad kitas penkias die- 
nas bus išvykusi, nes dalyvauja kaip eksponentė Didžio- 
sios Britanijos lėlių namelių draugijos šou, vykstančiame 
du kartus per metus Birmingeme, Nacionaliniame parodų 
centre. Merigold dar pasakė, kad aš praleisiu naktį kartu 5U 
ja viešbutyje, kuriame bus apsistojusi. 

Priminiau jai savo M6 greitkelio fobiją ir pasakiau, kad, 
nors ir kaip būtų gaila, tai bus neįmanoma. Atsiprašiau p2“ 
aiškinęs, jog jaučiu artėjantį migrenos priepuolį ir man rei“ 
kia vartoti vaistus. 

Ji pasiūlė man žievės tinktūros, atsisakiau. 

Prie priekinių durų atsisveikindami pasibučiavome. Bu- 
čiuodamas ją svarsčiau, ar tai - paskutinis kartas. Karštai 
tikėjausi to. 


Mėginau prisiskambinti Deizei, tačiau jos telefonas buvo 
išjungtas. Palikau tokią žinutę: 


Deize, 

Čia aš -Adrianas (ilga pauzė). Nežinau, ką sakyti - aš dar ne- 
pranešiau Merigold. Man reikia tavo pagalbos. Parašiau penkių 
laiškų juodraščius, tačiau nė vienas jų netinka. Prašau nenusivilti 
manimi, aš visą laiką apie tave galvoju. Deize, aš dievinu tave. 

Labanakt, mylimoji. 


Sekmadienis, kovo 16-oji 
Žinutė iš Deizės: 
Pasitikrink elektroninį paštą. 


Po įprastinių sunkumų ir penkias minutes trukusio skam- 
bučio į pagalbos liniją, atsidariau savo elektroninį paštą. 


Kiplingai, 
Pridedamas laiško juodraštis. 


Atsidariau priedą. Jame buvo rašoma: 


Brangioji Merigold, 

Tu nekalta, kad tave išaugino manipuliuojančia, isteriška hipo- 
Chondrike. Tėvai tave beviltiškai sugadino. 

Tu pasinaudojai mano kilnia bei švelnia prigimtimi, išsunkei 
Mane emociškai bei finansiškai. 


Ei, tačiau aš dar atsigausiu. Pasilik sau tą šlykštų žiedą. 

Padėkočiau už gerai praleistą laiką, tačiau - ne. 
Adrianas 


P. S. Manau, kad iš to, kas parašyta, turėtų būti aišku, kad nevesiu 
tavęs 2003 m. gegužės 6-ąją. 


Mane pribloškė šiurkštus Deizės laiško tonas; paaiškėjo, 
kad ji - ne tokia moteris, kurią vertėtų įpykinti. Ar tik aš 
nepuolu iš keptuvės į puodą? 

Man reikėjo pabūti su dviem žmonėmis, kurie, nepaisant 
mūsų skirtumų, mane besąlygiškai myli, taigi nuvažiavau 
į Kiaulides. 

Kaimo gamtovaizdis atrodė šviežias ir žalias. Stengiausi 
suvokti, kodėl su moterimis mano gyvenimas tampa toks 
komplikuotas. Pasistačiau mašiną skersgatvyje ir kurį lai- 
ką stovėjau, stebėdamas ėriuką priešais esančiame lauke. 
Jis šokinėjo ir spardėsi, tarsi apgirtęs nuo džiaugsmo. Pa- 
vydėjau jam to džiaugimosi gyvenimu. Tada prisiminiau, 
jog gana greitai jis bus papjautas, supakuotas ir padėtas kur 
nors ant mėsos prekystalio. Nusisukau ir nuklampojau per 
lauką. 

Mano tėvai jau buvo pastebėję mašiną ir mojavo visaip 
reikšdami susižavėjimą. Motina atėjo pasitikti manęs, išme- 
tė cigaretę ir tvirtai apkabino. Ji paklausė: 

— Tu - tikras kaulų maišas, kada paskutinį kartą valgei? 

Pasakiau jai, kad iš tiesų per pastarąsias dvidešimt ketu- 
rias valandas tesuvalgiau krevetę ir saują ryžių. Ji nusivedė 
mane prie laužo ir tarė: 

— Ketinu tau pagaminti sočius angliškus pusryčius su pa- 
kepinta duona. 

Mano skrandis liko abejingas, tačiau širdis buvo pama“ 
loninta. Ji nusimovė vilnones pirštines ir ėmė ant laužo pa“ 
juodusioje keptuvėje čirškinti kiaulieną, dešreles, pomido“ 
rus, skrudintą duoną. 

Buvo padėti abiejų kiaulidžių pamatai, ir Gyvulys klojo 
mėlynas plytas - hidroizoliacinį sluoksnį. 

Laukdamas maisto daviau tėvams paskaityti sužadėtu- 
vių nutraukimo laiškus Merigold. 

Tėvas patarė: 

— Pasiųsk jai tą, kur rašoma apie pavojingą psichą, sūneli. 

Motina tarė: 

- Jie visi juokingi. Kodėl tau nepasakius jai tiesos, kol 
Neta dar nepasiuvo tų prakeiktų suknelių pamergėms? 

Mano sotūs angliški pusryčiai gerai atrodė ir gardžiai 
kvepėjo, tačiau negalėjau vienas visko suvalgyti, taigi pasi- 
dalijau jais su Gyvuliu, tėvu ir šunimi Aivanu, kol motina 
furgone ieškojo naujo cigarečių pakelio, bloknoto ir rašik- 
lio. Tada ji atsisėdo prie laužo ir sukūrė tai, ką pavadino 
„sužadėtuvių apribojimo laišku“. 


Brangioji Merigold, 

Nuo tada, kai buvau mažas berniukas, man labiau patikdavo 
gyventi knygų pasaulyje. Tikrovė man atrodė šiurkšti. Vengiu su- 
sidūrimų ir esu lengvai valdomas Žmonių, turinčių stiprų savojo 
„aš“ jausmą. 

Labai gailiuosi, bet negaliu vesti tavęs. Aš nemyliu tavęs. Tiesa 
ta, kad myliu tavo seserį Deizę ir, kaip manau, ji taip pat myli 
mane. 


Du kartus perskaičiau šį laišką, tada paklausiau: 

— Kiek laiko tu jau Žinai apie Deizę? 

Motina atsakė: 

— Nuo tavo sužadėtuvių vakarėlio. Ar tai tiesa? 

Patvirtinau: 

- Taip. 

Tėvas pasakė: 

— Paulina, tu - burtininkė. 

Motina atsakė: 

- Aš turiu akis kaktoje, Džordžai. Pastebėjau, kad Adria- 
Nas ir Deizė žvelgia vienas į kitą. Stebiuosi, kaip jie neužsi- 
iepsnojo. 

Buvo nuostabiai gera kalbėti apie Deizę. 

Tėvas tarė: 

— Ji - gražuolė. 

O motina patarė kuo greičiau ją pasičiupti, kol ji dar ne- 
atvėso. 

Grįžau į Rat Varfą ir parašiau tokį laišką, kurį, kaip nu- 
sprendžiau, galų gale išsiųsiu Merigold. 


P-lei Merigold Flauers 4 skyrius 
Ring Road View viešbutis Senoji baterijų gamykla 
Balsallio bendruomenė Rat Varfas 
Varvikšyras cv7 Grand Junijon kanalas 

Lesteris LE 1 


Sekmadienis, kovo 16-oji 


Brangioji Merigold, 

Tikiuosi, tau sekasi gerai. Man viskas gerai, išskyrus nuolatinį 
baimės jausmą, kurio, kaip atrodo, negalėsiu atsikratyti. 

Deja, turiu liūdnų naujienų. (Būtų geriau, jei su tavimi pabūtų 
kokia nors draugė, lėlių namelių entuziastė.) 

Merigold, aš negaliu tavęs vesti nei gegužės 6-ąją, nei kurią 
nors kitą dieną. 

Tu - graži, protinga moteris, ir tavo gebėjimas kurti miniatiūri- 
nius baldus - pribloškiamas. Mane sekina tai, kad negaliu mylėti 
tokios dovanos kaip tu, bet liūdna tiesa yra ta, kad nesu tavęs 
vertas. Turiu daug psichologinių trūkumų, dėl kurių jokia mote- 
ris nebus su manimi laiminga. Kaip pažymėjo buvusioji pamotė, 
mano moterys dažniausiai verkia. 

Patikėk, Merigold, tau labai pasisekė, kad .pasprukai nuo 
manęs. 

Žinoma, remsiu tave finansiškai bei praktiškai, kai gims vaiku- 
tis, ir pasiimsiu jį/ją kas antrą sekmadienį nuo dešimtos ryto iki 
šeštos vakaro (jei lis, nuo dešimtos ryto iki antros popiet). 

Prašau neieškoti manęs. Man jau dabar labai sunku ir tavo bal 
sas sukeltų neišmatuojamą agoniją. 

"Tavo, 
Adrianas 

Pirmadienis, kovo 17-oji 
Šv. Patriko diena 


Prieš darbą užsukau į vietinį paštą. Pasakiau pašto viršinin- 
kui, kad rytoj rytą labai svarbus laiškas be jokių kliūčių turi 
pasiekti Ring Road View viešbutį. 

Jis paaiškino, kad siuntimas pirmąja klase - nepatikimas. 
Reikia sumokėti 6 svarus 95 pensus už specialųjį pristaty- 
mą, ir tada laiškas tikrai bus pristatytas kitą dieną, iki de- 
vynių ryto. 

— Turbūt labai svarbus laiškas, - tarė jis. 

Pasakiau, kad laiško turinys prilygsta sprogmenims. 

Jis tarė nervingai kikendamas: 

— Tikėkimės, jog tai — ne tikri sprogmenys. 

Paaiškinau jam, kad kalbu metaforomis. 

Jis patarė: 

— Verčiau nevartokite tokių žodžių, kaip „sprogmenys“, 
kai šalyje paskelbtas Oranžinio lygio teroro pavojus* ir Hi- 
trou stovi tankai. 


Parašiau žinutę Deizei: 
PP, laiškas išsiųstas M. J. Atšauktos. Su meile K 
Ji atsakė: 


K 

Te. nuost. 
AMT. 

PP 


Man į parduotuvę paskambino apimta panikos motina. Ji 
Pasakė: 


RR 
* . „we . . . -. 
Antrasis aukščiausias teroro grėsmės lygis. 

— Žinau, kad tu dirbi, bet man būtinai reikia, kad atvyk- 
tumei į Kiaulides. Tavo tėtė susižeidė nugarą mėgindamas 
pakelti plytų krūvą. - Tada, lyg ir su nuostaba, ji pridūrė: — 
Jis prašo tavęs, Adrianai. 

Aš paaiškinau, kas nutiko ponui Karlton-Hėjui, ir šis tarė: 

— Dar viena šeimos krizė. Tu konkuruoji su „Forsaitų 
Saga“, bet, žinoma, privalai vykti. 


Kai nuvažiavau ten, mano tėvas gulėjo ant neštuvų, greito- 
mis padarytų iš stogo dangos lakšto. Jo veidas buvo papil- 
kėjęs iš skausmo. 

Motina tarė: 

— Liepiau jam, kad leistų Gyvuliui dirbti visus sunkius 
darbus, tačiau juk jam reikėjo įrodyti, kad jis ne silpnesnis, 
ar ne? O dabar jis susilaužė nugarą. - Ji pravirko. - Jis nie- 
kada nebevaikščios. Jis sėdės vežimėlyje, o aš nepajėgsiu jo 
stumti per tą lauką. 

Gyvulys kažką suniurnėjo motinai, ji suniurzgė, atsa- 
kydama jam. Jie bendrauja kaip primatai. Tačiau, kai jis iš 
bako ėmė semti vandenį į katiliuką, supratau, kad klausė, 
ar išvirti arbatos. 

Kai pamėginau pakelti tėvo galvą, kad jis galėtų atsigerti 
iš puoduko, jis sukliko taip garsiai, kad išsigandę paukščiai 
subruzdo medžiuose, todėl pasakiau motinai: 

— Iškviesk greitąją, - ir padaviau jai savo mobilųjį. 

Žinoma, kilo įprastas sąmyšis dėl adreso, tačiau po pus- 
valandžio išgirdome sireną ir aš perėjau lauką pasitikti 
greitosios. 

Kai paaiškinau aplinkybes ir parodžiau tolumoje Kiauli- 
des, paramedikai neatrodė labai patenkinti. Mažesnysis iš 
poros paklausė: 

— Kiek sveria jūsų tėtis? 

Atsakiau: 

— Maždaug vienuolika stonų“. 


* Svorio matas D. Britanijoje, maždaug 6,35 kg. 

Jie tada dar labiau apniuko. Kai ėjome per pelkėtą lauką, 
jie burbėjo tarp savęs apie sveikatą ir saugumą. 


Sekiau paskui greitąją, važiuojančią į Karališkąją ligoninę. 
Tada laukiau Priėmimo skyriuje, kol kas nors baltu chalatu, 
turintis medicininę kvalifikaciją, duos mano tėvui didelę 
opijaus dozę ir išvaduos jį iš kančių. Likau ten tol, kol mo- 
tina ėmė maldauti, kad vykčiau namo, nes mano nepaliau- 
jamos pastabos apie netvarką traumatologijos palatoje varė 
ją iš proto ir tik blogino reikalus. 

Tik parvykus namo ji paskambino, norėdama pasakyti, 
kad tėvas paguldytas į Deivido Gouverio palatą. Motina 
pasakė: 

— Jam vis dar skauda, jie neranda rakto nuo vaistų kabi- 
neto, o ligoninėje trūksta vaistininkų. Taigi daviau jam kele- 
tą savo tramadolio tablečių, kad padėtų užmigti. 

Pasakiau motinai, kad ji gal negalės likti Kiaulidėse viena. 

Ji tarė: 

— Aš - ne viena. Su manimi - Gyvulys. 

Pasakiau, kad ji negali likti su Gyvuliu, nes jis, nors neno- 
riu storžieviškai pasakyti, ir tėra gyvulys. 

Ji atsakė: 

— Au contraire, jo prigimtis - džentelmeniška. 


Džordžas Bušas ką tik paskelbė ultimatumą: Sadamas Hu- 
seinas privalo per keturiasdešimt aštuonias valandas išvyk- 
ti iš Irako, antraip jam teks susidurti su britų ir amerikiečių 
pajėgų koalicija. 

Robinas Kukas atsistatydino iš vyriausybės. Nors jūs esa- 
te ir labai principingas politikas, ir atsidavęs hipodromui, 
pone Kukai, palikuonys sužinos, kad statėte ne už tą arklį. 

Antradienis, kovo 18-oji 


Iki šio ryto vienuoliktos valandos - nė žodžio iš Merigold. 
Paskambinau į paštą, norėdamas sužinoti, ar mano regis- 
truotas laiškas saugiai pristatytas. Klientų aptarnavimo 
pareigūnas pašte pasakė, kad to dar neįmanoma patikrinti, 
kol paštininkas negrįžo iš savo maršruto. 


Tiksliai dešimt minučių po dvylikos klūpodamas katalo- 
gavau „Britų salų žuvis“. Buvau truputį įsitempęs, laukiau 
Merigold skambučio, kai staiga ant manęs užkrito du šešė- 
liai - Netos ir Maiklo Flauersų. 

Ponas Karlton-Hėjus sukiojosi netoliese. Atsistojau vis dar 
suspaudęs „Šiaurės jūros žuvis“. Flauersas tiesiog kramtė 
savo barzdą. Neta iškėlė mano laiško apie sužadėtuvių nu- 
traukimą faksogramos kopiją ir sviedė man į veidą. Ji tarė: 

- Tu sudaužei mano mažosios mergytės širdį. 

Flauersas suriaumojo: 

— Tu niekingas darbo klasės šūdo gabalas! Mano Žmona 
siuvinėjo tas nuostabias pamergių sukneles iki trijų valan- 
dų šį rytą. - Jis artinosi prie manęs iškėlęs kumščius. 

Instinktyviai gindamasis atstačiau „Šiaurės jūros žuvis“. 
Knygos kraštas pataikė jam į dešinę akį, ir jis susvyravo, 
atsitrenkė į lentynas, nuvertė knygas ant Žemės ir staugė, 
kad apakinau jį. 

Ponas Karlton-Hėjus stengėsi iš visų jėgų nuo manęs nu- 
stumti Netą. Jauna klientė paskubomis kūrė iš parduotu- 
vės. Tai buvo šlykšti scena. 

Flauersas galų gale išsvyravo iš parduotuvės, padeda- 
mas Netos, kuri grasino pakviesianti policiją ir paduosianti 
mane į teismą už sunkų kūno sužalojimą. 

Neta suriko, perkreipusi savo kiaulišką snukį: 

— Mes paduosime tave į teismą už pažado sulaužymą! 

Po to, kai jie išėjo, mes ant durų pakabinome „Uždaryta““ 
sutvarkėme parduotuvę ir aš atsiprašiau pono Karlton-Hė- 
jaus, kad mano asmeninis gyvenimas vėl sutrukdė dirbti. 

Jis tarė: 
— Nesinervink, brangusis. Per grumtynes aš keletą kartų 
gerai niūktelėjau Flauersui. 


Po darbo nuvykau į Karališkąją ligoninę. Kai pasiteiravau 
apie Džordžą Moulą, seselė prie stalo pasakė man, jog jam 
„vis dar nepatogu“. 

Aš paklausiau: 

— Gal tai ligoninės Žargonu reiškia „dar agonijoje“? 

Ji atsakė: 

— Jis visą dieną skambina savo skambučiu. Atrodo, jis 
mano esąs viešbutyje ir nori išsikviesti kambarių tarnybą. 
Tai - vaistų poveikis. 

Mano tėvas yra palatoje su kitais trimis pacientais. Kai 
priėjau prie jo lovos, motina atsistojo ir pasakė: 

— Dėkui Dievui, kad atėjai, mirštu, kaip noriu dūmelio. 

Ji buvo apsirengusi drabužiais, tinkamais statybai, ir jau 
ne pirmą kartą gyvenime aš susigėdau dėl jos išvaizdos. Ji 
mūvėjo dideliais, sutvirtintais batais, su pirštų antgaliais, 
kurie visiškai netiko prie ligoninės palatos. 

Tėvas gulėjo išsitiesęs ant nugaros, kažkaip apkvaišęs 
žvelgė į lubas. Paklausiau, kaip jis jaučiasi. 

Jis apsnūdęs atsakė: 

— Manau, vaistai ėmė veikti. Nesijaučiau taip nuostabiai 
nuo pat aštuntojo dešimtmečio. 

Kai tėvas užmerkė akis, abu su motina nuėjome į lauką 
prie pagrindinio išėjimo ir sustojome plastikinėje priedan- 
goje rūkaliams, kur aš jai ir pasakiau, kad dabar jau oficia- 
liai išardžiau sužadėtuves su Merigold. 

Ji tarė: 

— Ačiū Dievui, - ir tada paaiškino man, kad tėvui bus reika- 
linga operacija, turi būti pašalinti du sužaloti slanksteliai. 

Paklausiau jos, ar galės tėvas judėti. Ji tarė, besijuokdama 
Dėdai tiesiai į veidą: 

- Nemanyčiau. Tavo tėvas visuomet buvo šiek tiek be- 
Stuburis. 

Paskambinau Deizei; jos balso pašto atsakiklis pranešė, kad 
ji - nepasiekiama. 


Trečią ryto mane pabudino pasalūniškas šnaresys. Nuėjau 
pasižiūrėti, kas ten darosi, ir pastebėjau, kaip trys rudi pa- 
darai išlindo iš spintelės, kurią palikau atidarytą. Vienas iš 
rudųjų nubėgo mano nuoga koja. 

Toliau tyrinėdamas radau pusiau suėstą „Volkerio“ jau- 
tienos ir svogūnų traškučių pakelį. Gyvenu savo palėpės 
bute kartu su Žiurkėmis. 


Trečiadienis, kovo 19-0ji 


Paskambinau į Lesterio miesto tarybos Aplinkos sveikatos 
skyrių ir palikau žinutę Žiurkių gaudytojui, prašydamas jį/ 
ją kuo skubiau atvykti į Rat Varfą su naikinimo priemonių 
rinkiniu. 


Susitikome su Barvelu, mano teisininku, tam, kad aptartu- 
me ginčą dėl gulbių mėšlo ant laiptų. 

Barvelas papasakojo, kad per vakarienę „Rotari“ klube 
sužinojęs, jog Gario Milksopo teisininkas konsultavosi su 
advokatu Alanu Rak-Bridžu. 

— Jis yra rotveileris, pone Moulai. Sykį privertė teisėją 
skirti milijoną žalai bei išlaidoms atlyginti moteriai, kurios 
kojos nykštys įstrigo sugedusiame vonios čiaupe. 

Jis patarė man susitarti ir nepakliūti į teismą, kol mano 
išlaidos gerokai neišaugo. Sutikau pamąstyti, tačiau Brita- 
nijos teisingumui - tai liūdna diena. Senojo Beilio statula iš 
gėdos turėtų nuleisti galvą. 

Išeinant Barvelo sekretorė įteikė man skubiai apmokėti 
sąskaitą. Potekstė buvo tokia, kad jei aš nesumokėsiu, būsiU 
įkalintas jos kabinete. Barvelas dabar samdo sargybinį, kū- 

ris tvarko augantį jo prastos reputacijos klientų sąrašą bei 
konfiskuoja jų šviesaus alaus skardines. 

Išrašiau čekį 250 svarų ir įteikiau jį. Paklausiau: 

— Gal žinote, kokia bauda gresia už gulbės nužudymą? 

Ji šaltai atsakė: 

— Nežinau, bet turėtų būti įkalinimas iki gyvos galvos. 

Išeinant iš Barvelo biuro, paskambino Deizė. Nežmoniš- 
kai apsidžiaugiau, išgirdęs jos balsą. Deizė sakė, kad jai pa- 
skambinusi jos motina ir sakiusi, jog Merigold - priblokšta 
naujienų ir kad tėvas didžiąją dalį antradienio praleido Ka- 
rališkojoje ligoninėje dėl akies traumos. 

Paklausiau Deizės, ar mūsų draugystė dar tęsiasi. Ji tarė: 

— Norėčiau, kad ji būtų nutrūkusi, tačiau Eidi, aš einu iš 
galvos dėl tavęs. 

Pasakiau, jog po darbo sėsiu į traukinį ir atvažiuosiu į 
Boldvino gatvę. 

Ji tarė: 

— Manęs čia nėra, brangusis, aš - Paryžiuje. Kuriu rekla- 
mą dizainerių viešbučiui. 

Trumpai pasikalbėjome apie karą, kuris turėtų rytoj pra- 
sidėti. 

Deizė pasakė: 

— Prancūzai netiki, kad Amerika ir Britanija ruošiasi 
bombarduoti Bagdadą. - Ji paklausė manęs, ar jaudinuosi 
dėl Gleno. 

Atsakiau: 

— Taip, žinoma. 

Tačiau tiesa ta, dienorašti, kad pastaruoju metu tas vaiki- 
nas smuktelėjo perpus žemyn mano rūpesčių sąraše. 


Merigold paskambino man, norėdama pasakyti, kad ji - li- 
goninėje dėl įtariamo persileidimo. Ji sakė: 

— Perskaičiau tavo laišką ir pajutau, kaip susitraukė gim- 
da. - Ji tada pati kreipėsi į Traumatologijos ir nelaimingų 
atsitikimų skyrių. Ji maldavo manęs nieko nesakyti jos tė- 
vams. 

Ji raudojo: 

— Nepakelčiau, jei prarasčiau mūsų kūdikį, o kaip, Adria- 
nai, tu? 

- Ir aš taip pat, - tariau, - tuojau pat atvyksiu. Kur esi? 

Telefonas išsijungė jai nespėjus atsakyti. Surinkau 1471, 
tačiau atsakiklis man pasakė, kad numeris nepraneštas. 
Laukiau, kol ji vėl paskambins ir, žingsniuodamas pirmyn 
bei atgal, sąmonėje regėjau persileidžiančią Merigold. 

Po pusvalandžio ėmiau skambinti į visas ligonines Ko- 
ventryje ir Birmingeme - tačiau nė vienoje nebuvo priimta 
jokia Merigold Flauers ar net Merigold Moul. Paskambinau 
į Ring Road View viešbutį ir paklausiau, gal jie Žiną, į kokią 
ligoninę paguldyta Merigold, tačiau administratorė prastai 
kalbėjo angliškai ir negalėjo man padėti. 

Nusirengiau ir atsiguliau į lovą, tačiau beveik nemie- 
gojau. Visą naktį Gilgudas klykavo taip, tarsi pūstų diso- 
nuojantį trimitą, o žiurkės keletą kartų pralėkė pro mano 
futoną. 


Ketvirtadienis, kovo 20-oji 


Šiandien prasidėjo karas su Iraku. 

Išgirdau per radiją, kad Amerikos kariškiai ką tik paža- 
dėjo, jog karas prasidės Bagdado bombardavimu, galingas 
„smūgio ir baimės“ puolimas privers pasaulį sudrebėti iš 
pagarbos. 


Anksti rytą man paskambino Merigold, norėdama pasaky- 
ti, kad gydytojai išrašo ją namo. Kūdikis „šiuo metu“ sau- 
gus, tačiau jai negalima jaudintis, reikia visiškos ramybės- 
Ji paprašė, kad paimčiau ją iš Birmingemo miesto ligoninės 
Gimdymo skyriaus. Ji sakė: 

— Juk tu manęs neatsižadėsi, ar ne, brangusis? 

Tik pasukęs į M69 aš prisiminiau, kad „Nepalik manęs: 
o mano brangusis“ buvo pagrindinė melodija iš „Vidurdie- 

nio“*. Visą likusią kelionės dalį niekaip negalėjau išmesti 
tos dainos iš galvos. 


Važiavau M6 suspaustas tarp dviejų didžiulių krovininių 
sunkvežimių. Nepasitikėjau savimi, nes jutau, jog negaliu 
visiškai kontroliuoti nei emocijų, nei mašinos, todėl neva- 
žiavau greitąja juosta. 

Paskambinau ponui Karlton-Hėjui į parduotuvę ir pasa- 
kiau, kad šiandien nebūsiu darbe, bei trumpai paaiškinau 
kodėl. Jis žino apie mano M6 greitkelio fobiją ir patarė, kad 
jei pajusiu artėjant paniškos baimės priepuolį, pradėti giliai 
kvėpuoti. 

Tikėjausi, kad reikės eiti pas Merigold į palatą, padėti jai 
neštis bagažą ir t. t. Tačiau, mano nuostabai, vargšė mergi- 
na stovėjo prie pagrindinio įėjimo į Gimdymo skyrių, vie- 
niša geliančiame vėjuje, apsivilkusi savo gelsva striuke, ant 
kurios buvo prisikabinusi NPC eksponento emblemą. Jos 
bagažas gulėjo prie kojų. 

Dienorašti, aš pasišlykštėjau ligoninės abejingumu. Juk 
tebuvo praėję tik dvi dienos po galimo persileidimo. Norė- 
jau eiti į vidų ir pateikti oficialų kaltinimą, tačiau Merigold 
labai susijaudino ir tarė: 

— Noriu tik vieno, Adrianai - kuo greičiau palikti šią vie- 
tą. Aš iškenčiau siaubingą išmėginimą. 

Pasakiau, kad mums grįžus į Lesterį pateiksiu oficialų 
kaltinimą, tačiau ji pasakė: 

— Norėčiau pamiršti visa tai. Pažadėk man, kad nerašysi. 

Privažiavau arčiau, ir ji atsisėdo į priekinę sėdynę, ranko- 
mis apglėbė pilvą, saugodama mūsų kūdikį. Kai pasiekėme 
Breitkelį, ji tarė: 

— Kažin ar neprarasiu sąmonės, kol tu važiuosi M6. - Ji 
trūktelėjo rankeną, atlošė kėdę, nusiėmė akinius, padavė 
juos man ir užmigo. 

Ji atrodo visai graži, kai jos veidas ramus. 


2. 
Ižymus vesternas, režisierius Fredas Zinnemannas, 1952. 

Suskambėjo mano mobilusis. Tai buvo Deizė iš Pary- 
žiaus. Pasakiau, kad man nereikia dvigubų stiklų ir išjun- 
giau telefoną. 


Ji atsibudo, kai pasiekėme greitkelio pabaigą ir pradėjo kal- 
bėti apie jungtuves. Aš sutramdžiau save ir tariau: 

— Merigold, mes nesituoksime. 

Nežinau, kaip išvengiau rimtos katastrofos kelio juosto- 
je. Nelengva vairuoti, kai tavo galva, rankos ir pečiai yra 
daužomi mažyčiais kumšteliais. 

Kai atvykome į Beeby on the Wold, Netair Rodžeris Midl- 
tonas sėdėjo svetainėje priešais demonstratyviai mažą tele- 
vizorių žiūrėdami „Smūgį ir baimę“ Bagdade. 

Po įvairiausių riksmų ir abipusių kaltinimų išėjau pasa- 
kęs, jog rytoj sugrįšiu. Rodžeris Midltonas palydėjo mane 
iki durų. Paklausiau, ar jis čia persikraustė visam laikui. 

Jis tarė: 

— Tu suknisai didingą planą. Neta ir Maiklas ketino par- 
duoti namus, kai tik Merigold ištekės. O dabar kilo didžiau- 
sia maišatis. 

Pasakiau, kad gailiuosi. Rodos, pastaruoju metu nieko 
kito neveikiu, tik atsiprašinėju. 
jungdamas namų pasilinksminimo centrą. Bombardavimo 
garsai sudrebino butą. Ant lentynos dzingsėjo vyno taurės. 
Po kojomis jutau bombų smūgių keliamas bangas. Ekraną 
užliejo milžiniški oranžiniai sprogimai, kontrastuojantys 
su juodu Bagdado dangumi. Buvau labai sujaudintas ir 
visiškai priblokštas. Turėjau priminti sau, kad tai - ne p0- 
puliarus Holivudo filmas - kad visa tai vyksta tikrovėje: 
su tikrais žmonėmis. Aš mąsčiau apie mažus Irako vaikus 
kurie turėtų būti labai išsigandę. Ką jiems sako jų mamos IF 
tėčiai? Svarsčiau, ar ponas Bleiras žiūri laidą su savo šeima 
ir spėliojau, ką jis galėtų sakyti savo vaikams apie bomba“ 
krintančias ant Bagdado. 

Paskambinau Deizei. Ji kalbėjo kaip girta ir plepėjo apie 
dvigubus stiklus. Tada ji pasakė: 

— Esu viešbučio kambaryje, stebiu, kaip dega Bagdadas. 
Ar tu vis dar manai, kad Tonis Bleiras - gerutis? 

Pasakiau jai, kad paskambinsiu ryt, kai bus blaivesnė. 


Penktadienis, kovo 21-oji 


Per mažytį radiją parduotuvėje išgirdau naujienas, kad aš- 
tuoni britų ir keturi amerikiečių kariškiai žuvo sraigtaspar- 
nio avarijoje virš Kuveito. 

Po keleto minučių paskambino Šeron ir paklausė: 

- Jei kas būtų nutikę mūsų Glenui, juk jie iškart praneštų 
artimiausiems giminaičiams, ar ne? 

Užtikrinau ją, kad jei Glenas būtų sužeistas, tai britų ar- 
mija iš karto mums praneštų. 


Šį vakarą, po darbo, įsivėliau į rietenas tarp Netos, Maiklo ir 
Rodžerio Midltono. Atrodo, nė vienas nenori rūpintis Meri- 
gold nėštumo metu ir jai pagimdžius kūdikį. Visi trys kalti- 
na mane, kad griaunu jiems gyvenimus. Aš vos nesuskydau 
ir nepasakiau, kad Merigold gali atvykti ir gyventi kartu su 
manimi Rat Vartfe, tačiau, dėkui Dievui, susilaikiau. 

Užlipau į viršų aplankyti Merigold. Įtipenau ant pirštų 
galiukų, kad nesutrikdyčiau jos. Ji, sėdėdama lovoje, valgy- 
dama plytelę organiško šokolado, skaitydama Hello, žvilg- 
čiojo į „Smugį ir baimę“, transliuojamą per jos nešiojamąjį 
televizoriuką. 

Kai pasakiau, kad man gaila vaikučių Bagdade, ji tarė: 

- Nesutirpk, Adrianai. Neiškepsi omleto, nesudaužęs 
kiaušinių. Jie dėkos mums, kai eis į balsavimo punktus ati- 
duoti savo balsų. 

Paklausiau, kaip ji jaučiasi. 

Ji tarė: 

— Jaučiuosi klaikiai, tačiau mamytė kentėjo per kiekvieną 
nėštumą. 

Paklausiau, ar ji jau buvo susitikusi su savo apylinkės gy- 
dytoju. 

Ji atsakė: 

— Nėra reikalo. 

Įėjo Neta ir tarė: 

— Nėštumas - ne liga. Tai - visiškai natūrali funkcija. Tai 
jūs, vyrai, pavertėte ją medicina. 

Buvo aišku, kad Merigold nepasakojo tėvams, kad vos 
nepersileido. 

Pasilikau dar valandą, tačiau greitai išėjau, Merigold pra- 
dėjus įsivaizduojamą pokalbį su dar negimusiu kūdikiu. 
Mane nelabai jaudino tai, kad ji šnekino kūdikį, tačiau susi- 
nervinau, kai kūdikis „ėmė atsakinėti“. 


Deizė atsiuntė man el. laišką: 


Gaila, tačiau negaliu pakęsti šio karo. Siuntu dėl to, kad Britanija 
įsivėlė į visą tą nešvarų reikalą. Vakar prisidėjau prie didelės pro- 
testo demonstracijos ir buvo nuostabu būti tarp tokios daugybės 
Žmonių, kurie jautėsi taip pat kaip ir aš. Gal pakeitei savo nuomonę, 
kai pradėjo sproginėti bombos. Prašau pasakyti „taip“, nes aš tikrai 
myliu tave. Paskambink ryt man į Boldvino gatvę. 


Šį vakarą, dešimtą valandą, ponas Bleiras kreipėsi į tautą. 
Balsu, kupinu istorijos suvokimo, jis sakė Britanijos žŽmo- 
nėms, kad jie „būtų vieningi, siųsdami mūsų ginkluotąsiaS 
pajėgas, mūsų mintis ir maldas“. Žmonėms, stebintiems jo 
pasisakymą Irake, jis tarė: „Ne jūs, bet jūsų barbarai vado“ 
vai yra mūsų priešai.“ 

Buvau labai sujaudintas pono Bleiro nuoširdumo. Šalis 
turėtų susitelkti ir padėti jam sunkią valandą. 

Paklausiau pono Karlton-Hėjaus, ar galėsiu išeiti anksčiau 
iš parduotuvės ir priimti savo bute žiurkių gaudytoją. 

Jis tarė: 

— Atrodo, tavo namai - labai dikensiški, brangusis. 

Atsakiau, kad, anaiptol, mano butas buvo įtrauktas į są- 
rašą apdovanojimui už Geriausiai panaudotą buvusią in- 
dustrinę erdvę ir aš tikrai nesitikėjau, jog jį užpuls žiurkės. 

Ponas Karlton-Hėjus trūktelėjo antakį ir tarė: 

— Nesupratai to iš adreso?* 


Stengiausi maloniai elgtis su vyruku, kuris pasirodė iš- 
kviestas kaip graužikų naikinimo operatyvininkas, tačiau 
jis stulbinama snobo maniera pasakė: 

— Nemėgstu žodinės painiavos; vadinu save žiurkių gau- 
dytoju. 

Kai paklausiau, ar nenorėtų kavos, jis pasiteiravo apie 
rūšį. Pasakiau jam, kad tai - gvatemališka „Sąžininga pre- 
kyba“, vidutiniškai paskrudinta, ir jis silpnai šyptelėjo. Tas 
šypsnys galėjo būti pritarimas, tačiau labiau panėšėjo į pa- 
sismaginimą dėl to, kad buvau toks kvailas, jog pasirinkau 
tą rūšį. 

Jis rado žiurkių išmatų po virtuvės baldais ir vonios kam- 
baryje po paneliu, žiurkių šlapimo pėdsakų aplink futoną. 
Prašiau jo išnaikinti gyvius ir panaikinti visus jų pėdsakus. 
Jis pasakė, kad pastatys keletą spąstų ir grįš po dešimties 
dienų. 

Kol jis spendė spąstus, mes ėmėme plepėti apie moteris. 
Papasakojau jam apie savo katastrofiškus santykius su Me- 
rIgold. Jis užjautė mane ir išklojo kadaise buvęs vienas iš 
Sėkmingiausių samdomų buhalterių Ist Midlende, kol kli- 
€ntė, vardu Sonia, sugadino jam sveikatą bei reputaciją, ir 
is buvo priverstas imtis žiurkių gaudymo. 


+ -— 
Rat Wharf (angl.) - žiurkių prieplauka. 

Paskambinau Deizei. Ji tuojau pat atsiliepė ir paklausė: 

— Ar pakeitei savo nuomonę apie karą? 

Atsakiau neigiamai ir pridūriau, jog vis dar remiu poną 
Bleirą. 

Ji suniurzgė: 

— Gal dar nematei aštuonmečio Ali fotografijos? To, ku- 
riam tavo sušiktos bombos nuplėšė abi rankas bei kojas? 

Tariau: 

— Taip, bet... 

Ji pasakė: 

— Nebeskambink, neberašyk, nebefaksuok, nebeužsuk, 
nebeieškok manęs. Prašiau pasirinkti arba mane, arba Tonį 
Bleirą, ir tu pasirinkai jį. Lik sveikas. 


Sekmadienis, kovo 23-ioji 


Mano tėvą operavo. Jis grįžo į palatą ir skundėsi, kad slau- 
gės neįkišo jo lovos į liftą, nenuleido jo žemyn šešis aukštus, 
nepristūmė jo prie pagrindinio įėjimo taip, kad jis galėtų 
parūkyti. 

Šiandien nuvežiau jam vynuogių. Ryt vešiu nikotininių 
pleistrų. 


Pirmadienis, kovo 24-0ji 


Parašiau Džeofui Hunui. 


Ponui Hunui, PN 4 skyrius 
Gynybos ministerija Senoji baterijų gamykla 
Karo štabas Rat Varfas 
Vaitholas Grand Junijon kanalas 
Londonas SW1 Lesteris LE Į 


2003, kovo 24-0)! 

Gerbiamas pone Hunai, 

Atleiskite, kad rašau jums, kai esate taip užsiėmęs. Esu tėvas 
eilinio Gleno Bott-Moulo, iš Lesterio „Foks“ skyriaus, kuris šiuo 
metu yra Kuveite. 

Glenas yra labai nesubrendęs septyniolikametis ir jo žioplu- 
mas jau tapo šeimos legenda. Balandžio 18-ąją jis švęs savo aš- 
tuonioliktąjį gimtadienį, ir tai taps tinkamu pretekstu pasiųsti į 
fronto liniją, į Iraką. 

Bijau, kad tokioje gyvenimo ir mirties sankirtoje Glenas taps 
našta ne tik sau, bet ir kartu tarnaujantiems kariams. Pagarbiai 
reikalauju, kad jūs susisiektumėte su jo vyresniaisiais karinin- 
kais ir patartumėte jiems neskirti šio vaikino mūšio lauko pa- 
reigoms. 

Gal galiu pridurti, kad visiškai palaikau vyriausybės nusiteiki- 
mą prieš barbarizmą. 

Pone Hunai, jūs šiuo metu esate labai nepopuliarus, tačiau esu 
įsitikinęs, kad vėl įgysite visuomenės simpatijų, kai milijonai ira- 
kiečių išeis į gatves sveikindami atvykusius koalicijos pulkus ir 
savo šalies išlaisvinimą. 

Nuoširdžiai jūsų 
A. A. Moulas 


Antradienis, kovo 25-oji 


Šį rytą Maiklas Flauersas atsiuntė berniuką praktikantą iš 
Savo parduotuvės į manąją su rašteliu: 


Adrianai, 

Mes abu su Neta labai tavimi nusivylėme. Tavo aplaidus abe- 
jinhgumas Merigold šiuo metu prilygsta žiaurumui. 

Jos nėštumas komplikuotas, ir, manau, tai sukėlė tavo bejaus- 
Mis atsisakymas vesti ją ir taip įteisinti kūdikį. 

Mes taip rūpinamės dukros sveikata, kad užsakėme jai pade- 
dančias atgauti jėgas atostogas Kaprio saloje, žavingame viešbu- 
tyje, kuriame daug kartų apsistodavome. Neta palydės ją, ir aš 

rašau norėdamas paprašyti tavęs prisidėti padengiant jų gyveni- 
mo ir kelionės išlaidas. 

Kaip Žinai, esu neturtingas žmogus. Mano gyvenimo misi- 
ja - šviesti Lesterio žmones, kaip tinkamai maitintis - yra beveik 
žlugusi. Buvo skundų, kad mūsų neplautoms organinėms dar- 
žovėms paruošti reikia per daug laiko ir kad jos visos išvagotos 
kirminų. 

Tikiuosi greitai susitikti. Tavo indėlis į Merigold atostogas yra 
999 svarai 50 pensų. 

Linkintis tau ramybės 
Maiklas 


P. S. Verčiau mokėti grynais; yra bėdų su banku. 


Ilgai ir sudėtingai skaičiavęs supratau, kad neturiu pinigų 
nei savo einamojoje sąskaitoje, nei kreditinėse kortelėse. 
Paskambinęs taip pat sužinojau, kad pagal parduotuvių 
kreditines korteles grynieji neišmokami. Tačiau būtų la- 
bai gerai dviem savaitėms išsiųsti Merigold iš šalies ir iš 
savo sąžinės, taigi nebeturiu iš ko rinktis, tik įsilaužti į iki 
šiol šventai saugotą mano statybos bendrijos depozitinę 
sąskaitą. 

Šį vakarą parodžiau tėvui ligoninėje Maiklo Flauerso raš- 
telį. Jis pasakė: 

— Mesk tą kalę. 

Man išeinant ant abiejų rankų jis buvo prisiklijavęs niko- 
tino pleistrus. Išeidamas paklausiau seselės, ar tėvas guli 
ant nugaros be jokios pagalvės dėl kokios nors medicininės 
priežasties. 

Ji atsakė: 

— Tai - ne medicininė, tai finansinė priežastis. Jei tavo tė- 
vas nori pagalvės, turi atnešti ją iš namų. 

Trečiadienis, kovo 26-oji 
Sparnuotoji raketa pataikė į turgavietę Bagdade ir užmu- 
šė daug civilių. Kofis Ananas labai nedrąsiai pasakė, kad 
„Žmonės visame pasaulyje abejoja puolimo prieš Iraką tei- 


sėtumu“. 


Parašiau šiandien tarybai. 


Lesterio miesto taryba 4 skyrius 
Niu Volkas Senoji baterijų gamykla 
Lesteris LE 1 Rat Varfas 
Grand Junijon kanalas 

Lesteris LE 1 

2003, kovo 26-oji 


Gerbiamas Sere arba Madam, 

Daugelį kartų bandžiau susisiekti su jumis telefonu. Norėčiau 
pasiskųsti dėl elgesio būrio gulbių, tiksliau, dėl būtybių, gyve- 
nančių kanalo atšakoje tarp Pakhaso tilto ir Dai Vorks skersgat- 
vio. Nežinau, kuris skyrius atsakingas už gulbių elgesį. 

Norėčiau sužinoti: 

a) Ar leidžiama pjauti? 

b) Ar Grand Junijon kanalas - Lesterio miesto tarybos nuosa- 

vybė? 

c) Į ką man kreiptis, kad dėl netinkamo gulbių elgesio būtų 

sumažinti tarybos mokesčiai? 

Viena iš gulbių neseniai sulaužė vyrui ranką; gal galėtumėte per- 
spėti savo teisės skyrių, kad Lesterio miesto tarybai gresia byla. 

Laukiu jūsų greito atsakymo. 

Jūsų ištikimas 
A. A. Moulas 


Iš skaitytojų grupės pirmoji atvyko Lorein Haris; ji pasakė, 
kad visą dieną pynė kaseles jungtuvių šukuosenai. Lorein 
pasakė man: 

— Tavo plaukai per daug ilgi. Ar augini juos? 

Atsakiau, kad buvau pernelyg užsiėmęs, jog nueičiau pas 
Keną, į „Greitąjį kirpimą“. 

Ji papasakojo, kad kalbėjosi salone apie „Ponią Bovari“ ir 
kad keletas moterų klausė, ar nėra DVD su romano įrašu. 


Diskusija apie „Ponią Bovari“ tam tikromis akimirkomis 
įsiliepsnodavo. 

Lorein Haris pasakė, kad Ema priminė jai geriausią drau- 
gę Jamaikoje, kuri ištekėjo už tokio nuobodaus kokybės 
prižiūrėtojo, kad žmonės vadindavo jį Žandikaulio Mėš- 
lungiu. 

Mohamedas tarė: 

— Man ši knyga sukėlė didelį nerimą. Joje toleruojama ne- 
ištikimybė ir skolų kaupimas. Taip pat labai jaudinausi dėl 
tos poros vaiko. Ponia Bovari buvo labai aplaidi motina. 

Melani („aš tik namų šeimininkė“) Outs dvejodama 
pasakė: 

— Manau, kad „Ponia Bovari“ yra labai gera knyga. Ne- 
galėjau padėti jos į šalį. Norėjau, kad ji pabėgtų su savo 
meilužiu kareiviu, ir negalėjau pakęsti, kai jis nuvylė ją. - Ji 
piktai apžvelgė kambaryje esančius vyrus ir ėmė garsiau 
kalbėti. - Nė vienu vyru negalima pasitikėti, nė vienu. Jūs 
visi vienodi. 

Ponas Karlton-Hėjus nervingai žaidė su savo pypke. 

Lorein Haris tarė: 

— Mano nuomone, Floberui buvo ne visi namie, nes jis 
privertė Emą nusižudyti vien dėl to, kad ji pereikvojo savo 
kreditą, nusipirko keletą skrybėlaičių, kaspinų ir kitokių 
niekų. 

Prabilo Darenas, laupydamas tinką nuo savo džinsų: 

— Atsiprašau, neturėjau laiko persirengti, atėjau tiesiai 
iš darbo. Manau, nieko geresnio nesu skaitęs. Ta vieta, KU 
daktaras Bovari operuoja kaimo kvailiuko koją, yra tokia 
tikroviška, kad aš turėjau atsikelti ir išgerti dvi itin stipri2* 
nurofeno tabletes. Iš tiesų jutau skausmą. 

Ponas Karlton-Hėjus pasakė, kad Floberas - nuostabus 
rašytojas, ir jo sakiniai taip puikiai sudėti, ir kad jis išmuš- 
davo ritmą į savo rašomąjį stalą. Ponas Karlton-Hėjus paro- 
dė tai, garsiai skaitydamas sakinius ir stuksendamas į krės- 
lo, kuriame sėdėjo, šoną. 

Išeinančiam Darenui padovanojau „Džudą Nepastebi- 
mąjį“ ir tariau: 

— Manyčiau, jums ši knyga patiks. 

Kitam aptarimui ponas Karlton-Hėjus parinko Ričmolo 
Kromptono „Nusikaltėlį Viljamą“. Kai klubo nariai pirko 
knygas, Lorein tarė: 

— Aš daugiau nebesidomiu vaikiškomis knygomis. 

Ponas Karlton-Hėjus paaiškino jai, kad Viljamas Braunas 
buvo anglų komiškasis herojus ir kad jo nuotykiai buvo 
skaitomiausia literatūra. 


Ketvirtadienis, kovo 27-oji 


Vidurdienį Džeofas Hunas paskelbė, jog britų pajėgos turi 
įrodymų, kad Irakas yra pasiruošęs panaudoti cheminį gin- 
klą prieš Jungtines Pajėgas. 

Nusiunčiau žinutę Džoniui Bondui į Leitsan Ltd. 


Buvo rasti masinio naikinimo ginklai. Prašau grąžinti man rankpini- 
gius ir atsiprašyti. Buvęs klientas. 
A. A. Moulas 


Penktadienis, kovo 28-oji 


Atrodo, tėvas visiškai atsigavo ir yra toks budrus, kad su- 
8eba užrašinėti, kai būna netinkamai gydomas. Jis parodė 
Man savo sąsiuvinį. Paskutinis įrašas buvo toks: „Ketvirtą 
Valandą atėjo nešikas nugabenti manęs į operacinę histe- 
rektomijai.“ Jis klaidingai parašė „histerektomija“, tačiau 

tiek jau to. Jam suteikta „Paciento linija“, nauja paslauga, 
kai kiekvienas pacientas aprūpinamas televizoriumi, radi- 
ju ir telefono linija už 2 svarus 50 centų per dieną. Dabar 
jis gali stebėti karą Irake dvidešimt keturias valandas per 
parą, septynias dienas per savaitę. 


Šeštadienis, kovo 29-oji 


Šį rytą, septintą valandą, BBC pranešė, kad praėjusią naktį 
britų būriai puolė Basrą norėdami sunaikinti dvi Sadamo 
Huseino statulas. Tada jie pasitraukė į įtvirtintą stovyklą 
priemiestyje. 

Neabejoju, kad Basros piliečiai džiūgaus gatvėse, kai atsi- 
budę pamatys, kad Sadamo atvaizdai buvo naktį sutrypti. 


Šį vakarą, šeštą valandą, Pentagonas pripažino, kad septy- 
nios JAV „Tomahauko“ raketos nepataikė į taikinius. 

Pusę septynių mano motina, sėdėdama prie tėvo, pa- 
skambino norėdama pasakyti, kad „Tomahauko“ raketa 
rėžėsi netoli Kuveito. Ji paklausė: 

— Gal žinai, ar mūsų Glenas sveikas? 

Pasakiau, jog Britanijos pajėgų Artimuosiuose Rytuose 
vadas, generolas Maikas Džeksonas, neturi mano mobiliojo 
numerio. 

Ji tarė: 

— Adrianai, nereikia būti sarkastiškam. Aš jau vos neser- 
gu nerimaudama dėl berniuko. 

Išgirdau tėvą valdingu balsu sakant: „Duok man telefo- 
ną, Paulina.“ Man jis išklojo: 

— Tai blogos naujienos mėgstantiems sudėtingos techno- 
logijos ginklus. „Tomahauko“ raketos turi surasti taikinį 
690 mylių atstumu nuo paleidimo vietos, besisukiodamos 
aplink pastatus, rasdamos kelią tamsoje ir pataikydamos 
į pašto dėžutės dydžio taikinį daug tiksliau nei prakeikti 
paštininkai. Viena tokia bjaurybė kainuoja 600 000 dolerių: 

Aš priblokštas, Adrianai, technologija mus nuvylė. Dovy- 
das turėjo tik sušiktą laidyklę, bet sugebėjo pilti Galijotui į 
tarpuakį. 

Paklausiau, ar seniai jis domisi sudėtingos technologijos 
ginkluote. 

Jis atsakė, kad jam visada patiko šautuvai, tankai ir kiti 
ginklai, tačiau tik neseniai jis išdrįso pripažinti, kas jį domi- 
na. Beveik šnabždėdamas jis pridūrė: 

— Tavo motina niekada nepažino tikrojo Džordžo Moulo. 

Paprašiau, kad jis vėl man duotų pakalbėti su motina, ir 
paklausiau: 

— Ar turime persukti laikrodžius šią naktį? 

Ji atsakė teigiamai. 

Paklausiau, ar reikia persukti į priekį, ar atgal; niekada 
negaliu prisiminti, į kurią pusę. 

Ji tarė: 

— Tai lengva: į priekį ir atgal. 

Aš vėl paklausiau: 

— Tačiau ar laikrodžiai eina į priekį, ar atgal? 

Ji vėl paaiškino: 

— Į priekį ir atgal. 

Baigiau kalbėti sakydamas, kad palikau valgį orkaitėje. 
Negaliu kalbėtis su motina, kai ji apimta blogos nuotaikos. 


Sekmadienis, kovo 30-oji 
Motinos diena. Britanijoje įvedamas vasaros laikas 


Amerikiečiai jau vyksta išlaisvinti Bagdado. 

Merigold ašarodama paskambino, norėdama paklausti, 
kodėl nepasiunčiau jai sveikinimo su Motinos diena. 

Šeron paskambino verkdama ir pasakė, kad gavo nuo 
Gleno atviruką su Motinos diena. 

— Voke buvo smėlio, - ji raudojo. 

Paskambino apsiašarojusi mano motina, klausdama, ko- 
dėl nepasiunčiau jai sveikinimo su Motinos diena. 

Šią popietę nuvykau į Kiaulides, pasiėmiau atviruką, pirktą 
autoservise. Jame buvo pavaizduota motina ėriuko kailiu, 
siurbianti šampaną naktiniame klube. Taip pat nupirkau jai 
du maišus malkų ir pakelį žiebtuvėlių. Nėra prasmės pirk- 
ti gėlių, nes furgone nėra atbrailos, ant kurios būtų galima 
pastatyti vazą. 

Na, kad ir kaip ten būtų, viena iš kiaulidžių jau turi ke- 
turias sienas, greitai bus uždengtas stogas. Kai trumpam 
pasirodė saulė, mano motina nusivilko languotus vilno- 
nius marškinius ir, likusi tik su marškinėliais ir kombinezo- 
nu, truputį pasidegino. Pastebėjau, kad ji užsiaugino gana 
įspūdingus rankų raumenis. 

Furgone pamačiau, kad Gyvulys taip pat padovanojo 
motinai atviruką. Pajutau pavydo dūrį. Kiek laiko dar tas 
žvėris miegos jų palapinėje? 


Pirmadienis, kovo 31-oji 


Gordonas Braunas atidėjo 3 bilijonus svarų ir pasakė: 
— Ginkluotosios pajėgos turi būti tinkamai aprūpintos. 
Keista, nes stebėdamas jo kūno kalbą per televiziją, nu- 
sprendžiau, jog karas jį ne itin domina. 


Antradienis, balandžio 1-oji 
Melagių diena 


Man į mobilųjį paskambino Glenas ir išvakarėse palinkėjo 
laimingo gimtadienio. 

Paklausiau, kur jis yra, Glenas pasakė: 

— Skambinu savo mobiliuoju prie tavo priekinių durų. 

Nulėkiau prie durų ir plačiai jas atvėriau. Tačiau čia nie- 
ko nebuvo. Tas kvailiukas dar pasakė: 


Balandis 297 


— Linksmos melagių dienos, tėveli! 

Nesupratau pokšto ir vėl pasiteiravau, kur jis. 

Jis atsakė: 

— Negaliu tiksliai pasakyti, kur esu, ši informacija ne vi- 
siems prieinama. Tačiau aš vis dar toje šalyje, kurios pava- 
dinimas prasideda „K“ raide ir kur daug smėlio. 

Labai norėjau pasakyti, kaip aš myliu jį, kaip nerimau- 
ju dėl jo, bet nesugebėjau išlementi nė žodžio. Paklausiau, 
kaip ten viskas. 

Jis visai be jokios ironijos atsakė: 

— Na, nėr taip karšta, tėveli. 


Parbėgau namo per pietus susitikti su žiurkių gaudytoju. 
Jis prikimšo pilną maišelį pastipusių žiurkių, ištrauktų iš 
po virtuvės baldų. Tada tarė: 

— Yra neginčijamų įrodymų, kad po vonia sukamas nau- 
jas lizdas. Keista, kad jūs negirdėjote, kaip jos laksto. 

Atsakiau: 

— Na, jos juk nekala pastolių ir nenaudoja betonmaišės, 
ar ne? 

Jis paklausė: 

— Kodėl taip ginatės, pone Moulai? Visai ne gėda, kad 
jūsų bute gyvena žiurkės. Gal jūs silpnai girdite. 

Atsakiau jam, kad man dar nėra trisdešimt penkerių, to- 
dėl aš negirdėjau, kaip žiurkės krauna lizdą, nes, vos tik 
jėjęs į vonią, įsijungdavau „Radio 4“. 

Mes pasikalbėjome apie „Arčerius“ ir abu sutarėme, kad 
politinis teisumas gali išstumti pagrindines žemdirbiškas 
siužeto linijas. 

Tariau: 

— Kitas jų naujas veikėjas bus amerikietė čiabuvė, vardu Bė- 
ganti Elnė, kuri pasistatys tipi Bulo automobilių aikštelėje. 

Jis taip nusikvatojo, kad vos neišmetė maišo su žiurkėmis. 

Jis prisiminė mūsų paskutinį pokalbį apie moteris ir pa- 
klausė, kaip man dabar sekasi su Merigold. 

Atsakiau: 

— Vis dar tenka bendrauti su ja, nes esu jos negimusio 
vaiko tėvas. Taigi man juk niekada nepavyks visiškai išsi- 
vaduoti nuo jos, ar ne? 

Jis pasakė, jog yra dviejų vaikų - berniuko ir mergaitės — 
tėvas, tačiau jam teismo sprendimu neleidžiama matytis su 
jais. Paklausiau jo kodėl. Jis išsisuko: 

— Esu šiek tiek nervingas. 


Žiūrėjau „Midlendai šiandien“. 

Pirmasis reportažas buvo apie pensininkę iš Notingemo, 
kuri prilupo plėšiką agurku. 

Antrasis buvo apie šuns, vardu Bačas, išgelbėjimą. Šuo 
buvo tris dienas įstrigęs kanalizacijos vamzdyje, Hambers- 
touno kaime. Jo gelbėjimo operacijoje dalyvavo policija, Gy- 
vūnų globos draugijos greitoji pagalba ir moterų savanorių 
mobilioji valgykla. Aš būčiau palikęs šunį vamzdyje tol, kol 
tas taip suliesėtų, jog gebėtų pats iš jo išlįsti. 

Trečiajame buvo rodoma Pandora Braitvait, stovinti ant 
Vestminsterio pievelės, prieš Parlamento rūmus, ir skel- 
bianti, kad ji atsistatydina iš jaunesniosios ministrės parei- 
gų Aplinkos departamente. Ji atrodė pikta, liūdna ir graži. 
Sakė, kad ir „toliau nepavargdama darbuosis Ešbio de la 
Zuko rinkėjų naudai, tačiau negalinti remti Irako užpuo- 
limo“. 


Trečiadienis, balandžio 2-oji 


Mano gimtadienis. 

Šiandien man - trisdešimt penkeri. Oficialiai tapau vidu- 
tinio amžiaus. Viskas nuo dabar slys tik žemyn. Beviltiškas 
leidimasis į paradontozę, invalido vežimėlį, į mirtį. 

Nesijaučiu galįs švęsti, ypač kai Glenas - fronte. 


Po darbo nuvykau į Kiaulides, kad nuvežčiau motiną į ligo- 
ninę. Gyvulys padarė stulbinamą pažangą. Stogo gegnės — 

jau vietoje, jis baigė kasti griovį, kuriuo galų gale tekės švie- 
žias vanduo. 

Sėdėdamas prie tėvo, išvyniojau dovaną, kurią Merigold 
atsiuntė į parduotuvę. Tai buvo torčiukas, kuris visai tiktų 
ant paukščių stalo. 

Vadinkite mane senamadišku, tačiau manau, kad gim- 
tadienio tortas privalo būti su džemu, glajumi ir žvakutė- 
mis. Žmonės, kepantys gimtadienio tortus iš nesijotų miltų, 
puošiantys juos saulėgrąžų sėklomis, turėtų dirbti viešuo- 
sius darbus ir būti priversti lankyti baudžiamąsias tortų 
kepimo pamokas. Aš visai rimtai nusiteikęs, dienorašti. Ar 
dabar, sulaukęs vidutinio amžiaus, turėčiau tapti dešines- 
nių pažiūrų? 

Tėvas pasiuntė vieną iš seselių nupirkti man dar golfiško 
šlamšto! Džemperio su rombais ir kamuoliukų šildyklės. 
Kai paklausiau jo, kodėl taip elgiasi, tėvas atsakė: 

— Tu užsispyręs. Net nepamėginai Žaisti. Sūneli, tau da- 
bar jau trisdešimt penkeri, o dar nesužaidei nė vienos golfo 
partijos. 

Jis tai pasakė taip, tarsi aš niekada nebūčiau bandęs susi- 
rišti batų raištelių. Na, kad ir kaip ten būtų, aš nesuprantu, 
kodėl jis taip žavisi golfu, nes 1993-iaisiais buvo pašalintas 
iš „Tikrai žalio golfo klubo“ todėl, kad per karščius aikšte- 
lėje mūvėjo nukirptus džinsus. 

Motina padovanojo man medžio gabalą su išskaptuotu 
viduriu. Paklausiau jos, kas tai, motina atsakė: 

— Tai - talpykla. Gyvulys išdrožė ją iš seno buvusios kiau- 
lidės rąstagalio. 

Paklausiau: 

— O kami reikalinga? 

Ji tarė: 

— Į ją galima susidėti įvairiausius daiktus: obuolius, ran- 
kogalių segtukus, mašinos raktelius ir t. t. 

Parvežęs motiną namo, užsukau pas Naidželą. Jo motina 
senelės priestate lygino Naidželo marškinius. Vargšelė vos 
pasiekė lyginimo lentą, nors ta buvo pastatyta, kiek įma- 

noma, žemiau. Mano paauglystėje ji buvo tik keturių pėdų 
ir dešimties colių, metams einant, ji dar labiau susitraukė. 
Matyt, ji turi sėdėti ant trijų pagalvėlių automobilyje, kad 
pasiektų vairą. 

Naidželas užsakė mano mobiliajam telefonui naują po- 
lifoninę skambučio melodiją. Jis suruošė man įvairiausių 
garsų perklausą. Tai buvo eskimų nosinis dainavimas, šuns 
lojimas, liūto riaumojimas, avių bliovimas, banginių dai- 
navimas, kūdikio verksmas, autobuso stabdžių Žviegimas, 
strazdo giedojimas, Bacho siuitos, „Vengriškoji rapsodija“, 
ištraukos iš „Karmen“, „Jėzus Kristus Superžvaigždė“, „Je- 
ruzalė“, zulusų skandavimas ir Daleko šūksnis „Skambu- 
tis! Skambutis!“ 

Po ilgo svarstymo pasirinkau zulusų skandavimą. 


Grįžau namo ir įsijungiau televizorių, klausydamasis per 
ausines, nes Mia Foks buvo namuose. Sąjungininkų bom- 
bonešiai per dieną atlieka po tūkstantį skrydžių. Rodos, 
„Smūgis ir Baimė“ ne visai pavyko. Bagdado Žmonės neuž- 
plūdo gatvių, netgi nemėgino bėgti iš miesto. 

Taip trokštu Deizės, jog, mąstydamas apie ją, net kojų 
pirštus suriečiu. 


Ketvirtadienis, balandžio 3-ioji 


Gilgudas ir jo žmona, kurią nuo dabar vadinsiu Margo, pa- 
gal Margo Fontejen, baleriną, prieš mano balkoną krauna 
milžinišką lizdą. Jie naudojasi tiek gamtinėmis, tiek žmo- 
gaus sukurtomis medžiagomis. Nendrės, šakelės; žolės, 
senos virvės gabalėliai, nailoninės moteriškos kelnaitės, pa- 
liktos ant krantinės, ir, kaip paaiškėjo — suplėšytas Spectator 
numeris — visa tai kartu sutvirtinama dumblu. | 

Kai grįžau namo, radau abi kreditinių kortelių sąskai- 
tas. Buvau pritrenktas: Mano MasterCard 10 000 svarų li- 
mitas pereikvotas 200 svarų. Jie reikalauja tuojau pat įmo- 

kėti tuos 200 ir dar 190 per dvidešimt aštuonias dienas. 
Barclaycard parašė, klausdami, ar nenoriu įstoti į jų „Vyno 
klubą“ ir paprašė minimalios 222 svarų įmokos, kuri irgi 
turi būti sumokėta per dvidešimt aštuonias dienas. Pažy- 
mėjau langelį, kur užsakoma dvylika Naujojo pasaulio 
vyno butelių. 


Penktadienis, balandžio 4-oji 


Laiškas iš Robio, parašytas gera, aiškia rašysena. 


Brangus pone Moulai, 

Labai ačiū už gimtadienio atviruką ir už knygas. Būčiau labai 
dėkingas, jei kaip nors sugebėtumėte atsiųsti jų daugiau. Įdedu 
čekį, kad apmokėčiau knygų bei siuntimo išlaidas. Glenas gavo 
man tortą pagamintą vyrukų lauko virtuvėje. Nežinau, kaip 
jiems tai pavyko, nes čia šiek tiek sudėtinga. 

Dabar rašydamas aš kartu su Džeromu K. Džeromu bandau 
atidaryti ananasų skardinę. Paskaičiau Glenui kai kurias ištrau- 
kas, tačiau jis tik juokiasi iš tų vietų, kur rašoma apie šunį Mont- 
morensį. 

Nuoširdžiai jūsų 
„Robis 


Šeštadienis, balandžio 5-oji 


Šiandien atkreipiau pono Karlton-Hėjaus dėmesį į tai, kad 
mes nesiplečiame ir nepanaudojame patalpų už ir virš par- 
duotuvės. 

Jis tarė: 

— Tačiau aš visai nenoriu taip smarkiai plėsti verslo. Pa- 
mąstyk apie papildomus darbuotojus, kuriuos turėsime 
samdyti, ir apie atitinkamai išaugusį popierių tvarkymą. Aš 
pernelyg senas, kad apsikraučiau tokiais rūpesčiais. 

Priminiau jam, kad moka tūkstantinius verslo procentus 
už tuščią erdvę. 


Šią naktį iš savo balkono stebėjau, kaip Gilgudas ir Margo 
baigia krauti lizdą. Jie nežino, kokie yra laimingi. Tai jiems 
nieko nekainuoja, ir jie neturi eiti į IKEA. 


Sekmadienis, balandžio 6-oji 
Šiandien atsakiau į Robio laišką. 


Brangus Robi, 
Man labai malonu, kad tau patinka „Trys vyrai valtyje“. Tai - 
viena iš mano mėgstamiausių knygų. 
Būsiu laimingas, galėdamas atsiųsti jų daugiau. 
Ar patiki man parinkti jas, o gal turi savo mėgstamus rašyto- 
jus? 
Perduok Glenui, kad aš jį myliu, ir pasakyk jam, jog visą laiką 
dėvėtų šalmą, ir prašau pačiam elgtis taip pat. 
Geriausi linkėjimai, lik sveikas. 
Ponas Moulas 


Pirmadienis, balandžio 7-oji 


Šiandien uždarėme parduotuvę ir vykome atlikti įvertini- 
mo į didelę Viktorijos laikų vilą Lesterio raudonųjų žibintų 
kvartale. Aš nenorėjau važiuoti savo mašina, taigi pasam- 
dėme taksi. Kai trinksėjome per greitį ribojančius kalnelius 
ir įveikinėjome staigius prastų gatvelių posūkius, įsidėmė- 
jau aplinkos detales: kreko pristatinėtojai, palaidinėmis su 
gobtuvais, lakstantys grindiniu BMX dviračiais, paauglės 
prostitutės, drebančios su menkomis palaidinėmis ir karš- 
tomis kelnaitėmis, apkabinusios save rankomis... 
Ponas Karlton-Hėjus tarė: 

— Vargšės būtybės. — Jis galėtų būti etimologu, nenoriai 
smaigstančiu šiuos egzempliorius prie lentos. 

Prie Krymo kelio vienuolikto numerio slenksčio mus pa- 
sitiko Lorensas Mortimeris, sūnus ir testamento vykdytojas 
ponios Emili Mortimer, mirusios tame pat name prieš pen- 
kias savaites. Mortimeris nusviedė ant grindinio cigaretę, 
kurią rūkė, ir stačiokiškai pasakė: 

- Čia jovalas. Mano močia jau seniai nebesitvarkydavo 
namuose. 

Mes nuėjome paskui jį į didelį prieškambarį. Kiekviena 
siena, kiek tik akys užmato, buvo apstatyta lentynomis su 
knygomis. Knygos buvo sukrautos ant grindų, kėdžių, vir- 
tuvinio stalo ir šalia indų džiovyklos. Jos riogsojo vonios 
kambaryje ir visuose miegamuosiuose. 

Lorensas Mortimeris tarė: 

— Kaip jau supratote, mano motina seniai pamišo. Mes 
su žmona bandėme ją uždaryti į beprotnamį 1999-aisiais, 
tačiau jos gydytojas pasakė, jog knygų rinkimas nėra prie- 
žastis, dėl kurios reikėtų ją izoliuoti. 

- Iš tiesų ne, - sutiko ponas Karlton-Hėjus, - antraip ir 
mane jau seniai būtų reikėję uždaryti į celę minkštomis sie- 
nomis. 

Iš susijaudinimo vos galėjau kvėpuoti; vienas iš miega- 
mųjų, kur užklydau, buvo prikrautas vien vaikiškų knygų 
plastikiniais viršeliais. Meldžiausi, kad tik ponas Karlton- 
Hėjus neparodytų susižavėjimo. 

— Man reikia jų greit atsikratyti, - tarė Mortimeris. - Po 
šitom prakeiktom knygom yra gerų baldų ir kilimų. 

Mes užlipome į palėpės kambarius: jie buvo prikimšti 
detektyvų. Lorensas Mortimeris spyrė į krūvą Edo MakBei- 
no knygų ir pasakė: 

— Ketinu pertvarkyti šį namą. Manau, viename kambary- 
je galėčiau apgyvendinti mažiausiai po keturis, ieškančius 
prieglaudos. 

Mano nuostabai, ponas Karlton-Hėjus atsakė: 

— O, pone Mortimeri, jūs galėtumėte sutalpinti kamba- 
ryje net šešis. Juk tie vyrukai, kuriems reikia prieglaudos, 
paprastai būna liesi. 

Jo ironija nepasiekė Mortimerio, kuris, ištempęs kaklą, 
dar kartą apžvelgė kambarį, tarsi mėgindamas įsivaizduoti 
šešias lovas ant palėpės grindų. 

Paklausiau Mortimerio, ar jam patinka skaityti. 

— Tik iš reikalo, - atsakė jis. 

Tai buvo pirmas kartas, kai man teko dalyvauti tokia- 
me knygų įvertinime, kuriame savininkas siūlėsi sumokėti 
knygų pardavėjui, kad šias išsigabentų. 

Taksi važiuojant atgal į parduotuvę, ponas Karlton-Hė- 
jus tarė: 

— Jis toks nemalonus žmogus, kad nesijaučiu nė trupučio 
kaltas. Mes gelbėjame knygas nuo šiukšlyno. 

Leidome Mortimeriui sumokėti mums 50 svarų už tai, 
kad paėmėme knygas. Taksi vairuotojas pasveikino mus 
su aiškiai jaučiama gera nuotaika; mes visą laiką šypsojo- 
mės. Mortimer kolekciją galima prilyginti knygų pardavėjo 
auksui Klondaike. Tik vienas dalykas mane vis dar baugi- 
na: Lorensas Mortimeris sakė, kad jo motina mirė lovoje su 
knyga rankoje. Kai paklausiau, kaip ta knyga vadinosi, jis 
atšovė: 

— Iš kur man žinot, tai tik knyga. Koks tau skirtumas? 

Pasakiau: 

— Neištirtas gyvenimas nevertas gyventi. 

Tada gindamasis tarė: 

— Aplankydavau ją per Kalėdas ir per Velykas. Aš - užsi- 
ėmęs Žmogus. 


Antradienis, balandžio 8-oji 


Ponas Karlton-Hėjus pasikvietė į pagalbą draugą, buvusi 
knygų pardavėją, vardu Bernardas Hopkinsas, kad tas pa“ 
dėtų įrašyti Mortimerio kolekcijos knygų pavadinimus | 

katalogą. Pasak pono Karlton-Hėjaus, Hopkinsas - alkoholi- 
kas, pragėręs klestintį verslą; jis tikrai patyręs ir tinka tokiam 
darbui, jei per dieną gauna po butelį Absolut vodka. Būna 
bėdų tada, kai jis negauna ar neišgali nusipirkti to gėrimo. 


Šiandien gavau tokį laišką iš tarybos: 
Gulbės priekabiavimas 


Kaimynystės konfliktų koordinatorė 
Lesterio miesto taryba 

Niu Volkas 

Lesteris, LE1 

2003, balandžio 4-oji 


Brangusis pone Moulai, 

Jūsų laiškas apie nemalonumą, patirtą dėl jūsų kaimyno pono 
Gulbės elgesio, buvo perduotas šiam skyriui - Kaimynystės konf- 
liktų padaliniui. 

Mes siūlome sutaikymo ir konfliktų sprendimo paslaugas. 

Jūs ir ponas Gulbė būsite suvesti akis į akį pasikalbėti apie jūsų 
nesutarimus. Susitiksite neutralioje teritorijoje, jūsų pokalbyje 
dalyvaus konfliktų sprendimo padėjėjas. 

Jei norite, kad jums būtų suteikta ši paslauga, prašau paskam- 
binti, parašyti man arba kreiptis elektroniniu laišku šiuo adresu: 
nuisanceneighbour. gov. uk 

Neturiu pono Gulbės adreso. Jei jūs man jį atsiųstumėte, iš kar- 
to kreipčiausi į jį. 

Nuoširdžiai jūsų 
Triksi Medouz, 
Kaimynystės konfliktų koordinatorė 


Trečiadienis, balandžio 9-oji 


JAV jūrų pėstininkai šiandien sutrypė Sadamo statulą. Ste- 
bėjau tai per televizorių, išjungęs garsą. 

Mia Foks kažkurį vakarą skundėsi, kad iki jos prasiskver- 
bia „Arčerių“ transliacijos garsai. Ji sakė: 

— Nenoriu, kad mano mintis pertrauktų absurdiškos 
muilo operos. Nė minutę nepatikėsiu, kad Linda Snell pa- 
dovanos Robertui gimtadienio proga dvi lamas. 


Ketvirtadienis, balandžio 10-oji 


Maiklas Flauersas atsiuntė berniuką praktikantą su kitu 
rašteliu. 


Adrianai, 

Tu gal ir negali Žinoti, nes nesiteiravai, tačiau Merigold dėl 
siaubingo silpnumo vos gali paeiti. Tačiau ji drąsiai pareiškė, kad 
kaip įmanydama stengsis balandžio 16-ąją vykti į Kaprį, nes ne- 
nori nuvilti Netos. 

Aš apmokėjau jų viešnagę Italijoje. Prašau tavęs sumokėti sa- 
vąją dalį šiandien, kaip buvo pažadėta. 

M. Flauersas 


Ponas Karlton-Hėjus nesuvokia, kodėl aš moku už Merigold 
atostogas. Priminiau jam, kad Merigold nešioja mano kūdikį. 


Per pietus nuėjau į statybos draugiją ir pasiėmiau tūkstantį 


svarų iš savo brangiausių gyvenimo santaupų. 


Penktadienis, balandžio 11-oji 


Jungtinės Valstijos išleido penkiasdešimt penkių kortų ka- 
ladę, ant jų pavaizduoti ieškomiausi įtariamieji. Sadamas 
yra Vynų Tūzas. 


Išsiunčiau Glenui gimtadienio atviruką ir dovaną pašte 
esančiame už kampo Rat Varfe. Paštininkas pasakojo sena! 

ledi, kad jo paštas bus uždarytas ir kad ji ateityje turės eiti 
į kitą paštą. 

Nekantriai laukiau, o ji sakė: 

— Tačiau nesugebu įlipti į autobusą, tie laipteliai tokie 
aukšti. 

Jai dar ilgokai ir švelniai paverkšlenus apie geras praei- 
ties dienas, atidaviau paštininkui savo siuntinį. Jis perskai- 
tė BFPO adresą ir tarė: 

— Kuveitas? Jūs iš tiesų rūpinatės savo sūnumi, sere. 

Atsakiau, jog tikiuosi, kad karas greitai baigsis. Jis pasa- 
kė, kad jo sūnus buvo įstojęs į armiją, tačiau išėjo po trijų 
dienų, nes parado metu jis buvo išvadintas pakistaniečių 
niekšu. 

Pasakiau, kad jam reikėjo pranešti apie tai karininkui. 

Jis atsakė: 

— Juk karininkas ir įžeidė mano sūnų. 

Atsiprašiau britų armijos vardu, pasirašiau jo peticiją 
ir pasakiau, kad tikiuosi, jog vyriausybė leis atsikvėpti jo 
paštui. 


Praėjus penkioms minutėms po to, kai grįžau namo iš dar- 
bo, į duris pasibeldė Mia Foks. Ji tarė: 

- Išgirdau, kaip kišote raktą į skylę ir įjungėte arbatinu- 
ką. Šią popietę jums norėjo atvežti vyno. Priėmiau siuntinį 
vietoj jūsų. 

Užlipau į viršų pasiimti vyno ir susirūpinau pamatęs, 
kad ji stovėdama tolimajame dešiniajame balkono kampe 
gali matyti mano stiklinį vonios kambarį. Privalau įsigyti 
užuolaidas. 


Lovoje mane kankino košmaras, kur regėjau seną ledi iš 
pašto vis lipančią autobuso laipteliais ir krintančią nuo jų. 
Tikriausiai mane kamuoja nerimas. 

Privalau pasistengti užsiregistruoti pas gydytoją. 

Šeštadienis, balandžio 12-oji 


Šį rytą įvyko baisus dalykas. Kol parduotuvės užkampy- 
je viriau kavą, pristatytojų furgonas šalia parduotuvės 
partrenkė ir užmušė jauną vyrą. Aš lengvai galėjau būti jo 
vietoje - nušluotas nuo Žemės paviršiaus sutapus laikui, er- 
dvei ir blogai lemčiai. Kokie trapūs mūsų gyvenimai. Kaip 
lengvai jie atimami iš mūsų. 

Popiet raudančios merginos ėmė kloti celofane įvyniotas 
gėles ant grindinio toje vietoje, kur jis mirė. 

Eidamas namo, perskaičiau kai kurias užuojautos korte- 
les. Netgi neišsilavinusieji imasi poezijos, kai nori išreikšti 
užplūdusias emocijas. Vienoje buvo rašoma: 


Mazai, buvai 
Mielas vyrukas. 
Visada linksmas, 
Be liūdesiuko. 


O kitoje: 


Viešpats tarė: „Laikas eiti jau, gerai?“ 
Išėjai tu. 
Pasiilgsime labai. 


Padauža, vilkįs palaidine su gobtuvu, padėjo oranžinių 
gvazdikų puokštę ant Mazo pagerbimo vietos ir paklausė, ar 
aš nejo brolis Antonis. Atsakiau, kad ne. Chuliganas tarė: 

- Jo, tik Antonis dirba bibliotekoj ir nešioja akinius. Pasi- 
rodė, kad tu labai panašus į jį. 


Sekmadienis, balandžio 13-oji 


Kodėl, na kodėl, nė vienas laikrodis mieste nerodo tikslaus 
laiko? 

Kodėl, na kodėl, viešųjų pastatų durys taip klaikiai 
girgžda? 


Naidželas paskambino man, norėdamas pasakyti, jog ken- 
čia nuo apakimo sukeltos depresijos. 

Besistengdamas nuraminti jį, paklausiau, kas blogiausia, 
kai esi aklas. 

Naidželas atkirto: 

— Aš negaliu suknistai matyti. 

Norėdamas, kad jis pakeistų aplinką, pasiūliau jam eiti 
su manimi į ligoninę aplankyti tėvo. 

Naidželas irzliai atsakė: 

— Jei tik tai gali pasiūlyti. 

Šiandien tėvas ne per geriausiai atrodė: į jo pooperacinę 
žaizdą nugaroje pakliuvo infekcija, pakilo temperatūra. 

Kvaišai atrodanti valytoja, vardu Edna, valkiojo skudurą 
po pridvokusį vandenį, papiltą iš kibiro aplink jo lovą. 

Kai paklausiau tėvo, kaip jis jaučiasi, Edna atsakė: 

— Šit naktis jam buv“ bloga, ir aš priverčiau jį suvalgyt 
pusryčius, a ne Džordžai? 

Tėvas silpnai linktelėjo. 

Edna tarė: 

— Kai baigs" valyt šią palatą, grįšiu ir nuprausiu tave. 

Kai ji nuėjo toliau plaudama palatą tėvas pasakė: 

— Edna - gyvenimo druska, jos dėka aš gyvas. Visos su- 
šiktos seselės čia per daug pasikėlusios, kad nupraustų. 
Vienai vakar pasakiau, kad man skauda šikną, o ji atsakė: 
„Aš turiu pirmos klasės kategoriją, pone Moulai. Kai turė- 
siu laisvą minutę, susisieksiu su gulinčiųjų lovose priežiū- 
ros komanda.“ 

Norėdamas palengvinti pokalbį, papasakojau jiems apie 
Mazą. 

Naidželas tarė: 

— Jam reikėjo apsidairyti prieš einant per gatvę. 

Pasakiau, jog Žinoma, tai tiesa, tačiau jis galėjo išreikšti 
bent kiek užuojautos. 

Pirmadienis, balandžio 14-oji 


Mazo pagerbimo vieta taip išaugo, kad tikrai neatitinka 
jaunuolio amžiaus ir populiarumo. Pagal šio vakaro vieti- 
nio laikraščio antraštę: 


Mazas mirė herojiška mirtimi 


Jaunasis didvyris miršta norėdamas padėti senelei. 
Martinas Fosteris (Mazas) Žuvo gailestingumo mi- 
sijos metu, kai norėjo nupirkti naujas baterijas sene- 
lės klausos aparatui — tai šiandien atskleidė gedinti 
šeima. 


Gedėjimo vieta ima šiek tiek trukdyti. Ji kliudo įeiti į kny- 
gyną, 0 šį rytą turi pristatyti knygas iš Mortimerio namų. 

Paklausiau policininkės, budėjusios gedėjimo vietoje, ar 
negalima būtų išdėstyti gėlių truputį toliau ant grindinio. Ji 
apkaltino mane, jog visai negerbiu mirusiojo. 

Kai ji paliko savo postą, perstačiau gėles už keleto pėdų, 
arčiau prie Habitat langų. Esu tikras, kad Mazas nepriešta- 
rautų tam. 

Šiandien prie nutriušusio meškiuko buvo prikabintas 
naujas eilėraštis: 


Pritrūko Dievui angelų ir pašaukė jis Mazą. 

Ir tarė Dievas: „Noriu tokio, kurs būtų geras, doras nuo pat 
mažo“ 

Ir kai danguj regi tu žvaigždę gražią, 

Verki mąstydams apie Mazą. 

Tai neraudok, o žvelk į krintančią žvaigždelę, 

Ten skrenda mūsų angelas sūnelis. 

Ilsėkis ramybėje, sūnau. 

Su meile 


Mama, Tėtė, tavo ištikimi augintiniai Reksas,Viskis ir Soda. 

Verkiau, perskaitęs šias labai sentimentalias eiles. 


Atšaukiau šiandienos rašytojų grupės susitikimą dėl žiur- 
kių veiklos, Gario Milksopo man pateiktų kaltinimų ir ben- 
dro nusivylimo gyvenimu. 

Paskambino Kenas Blantas ir pasakė, kad jam darosi blo- 
ga nuo to, kaip vadovaujama rašytojų grupei, ir siūlėsi per- 
imti vadovavimą. 


Mano gyvenimas lėtai irsta. Pasirašiau dar vieną „Barkla- 
jaus“ paskolų čekį ir įmokėjau jį į savo sąskaitą. Manau, bet 
nesu tikras, kad dabar jau beviltiškai skęstu skolose. 


Antradienis, balandžio 15-oji 


Prieš išeidamas į darbą paskambinau į Karo štabą ir jų bal- 
so pašte palikau Žinutę, kurioje klausiau, ar ponas Hunas 
gavo mano laišką apie eilinį Gleną Bott-Moulą. 


18 val. popiet, per programą „Midlendai šiandien“, buvo 
parodyta CCTV filmuota medžiaga, kaip aš perkeliu gėles 
iš pagerbimo vietos, o Ashby Bugle išspausdino vedamąjį, 
pavadintą antrašte „Bejausmis krautuvininkas sunaikina 
pagerbimo vietą“. Straipsnyje buvo rašoma: 


Buvęs įžymus virėjas Adrianas Moulas, trisdešimt penkerių 
metų, šiandien buvo apkaltintas žuvusiojo šeimos beširdiškumu 
ir niekšiškumu. 

„Esame nuvilti ir priblokšti“, — sakė jie. Natanas Silveris, an- 
tropologijos profesorius iš Louboro universiteto, teigė: „Šventos 


pasaulio kultūrose.“ 


Merigold paskambino ir suspiegė: 

— Mamytė sakė, jog esi pirmajame laikraščio puslapyje 
dėl kapo išniekinimo. Visi neapkenčia tavęs. 

Pasakiau jai, jog tai - penktasis puslapis ir kad išnieki- 
nau ne kapą, o pagerbimo vietą, ir dar pridūriau, kad vi- 
siškai ją suprasiu, jei ji nebenorės turėti su manimi nieko 
bendro. 

Ji atsakė: 

— Ne, tu vis dar esi mano vaiko tėvas. Mums svarbu ben- 
drauti. 


Prie telefono priėjo Maiklas Flauersas ir paprašė manęs nu- 
vežti Merigold ir Netą į Birmingemo oro uostą. 
— Jos išskrenda ryt rytą, dešimt po šešių, taigi tu turi at- 
vykti į Beeby on the Wold vėliausiai ketvirtą ryto. 
Išgirdau, kaip sutikau tai padaryti. 


Trečiadienis, balandžio 16-oji 


Atsikėliau trečią valandą ryto, nusiprausiau po dušu, ap- 
sirengiau, nuvariau Gilgudą nuo savo mašinos vairuotojo 
durelių ir nuvažiavau į Beeby on the Wold. 

Ant durų slenksčio stūksojo nedidelis bagažo kalnelis, 
kurį aš sukroviau į bagažinę. Tada iš namų išniro Merigold, 
kuriai padėjo Maiklas Flauersas, vis dar vilkintis languotu 
vilnoniu chalatu. 

Merigold vilkėjo kažkokiu palaidu drabužiu, panašiu į 
kelnias nėščiosioms, ir avėjo Birkenštoko sandalais. Neta 
buvo apsidariusi panašiai. Kelionės į Birmingemą metu 
Neta ir Merigold šnekėjosi tarpusavyje apie tai, kaip netei- 
singa, kad visus devynis mėnesius kūdikį turi nešioti mote- 
ris. Tada jos rinko kūdikiui vardą ir nusprendė, kad Rouvan 
tiktų abiem lytims. Su manimi nebuvo tariamasi. 


Neta pareikalavo, kad Merigold prie lėktuvo būtų privež- 
ta vežimėliu. Kol tai buvo tvarkoma, registratorė paklausė 


Balandis 313 


manęs dėl draudimo, kuo serga Merigold. Aš nuoširdžiai 
atsakiau, jog nežinau. 

Stebėdamas lėktuvą, riedantį pakilimo taku ir šaunantį į 
dangų, pajutau, kaip gerėja nuotaika, ir grįžtant mano ga- 
linis veidrodėlis pasakė man, kad atrodau dešimčia metų 
pajaunėjęs. Pirmą kartą gyvenime pamiršau, jog reikia bi- 
joti, ir spaudžiau septyniasdešimt mylių per valandą M6 
greitąja juosta. 


Vėliau tą rytą buvau supažindintas su Bernardu Hopkinsu. 
Jis aukštas, pakumpęs kiaušingalvis su kuokštais negyvų, 
juodų plaukų ant galvos. Kapiliarai, kuriais per jo veidą 
keliauja kraujas, atrodė tarsi ketiną prasiveržti į paviršių, 
o kai kurie tiesiog pasirengę sprogti. Sakytum, gyvenimas 
kėlė jam įniršį. Jis buvo lyg ir truputį išgėręs ir rūkė cigare- 
tę. Ponas Karlton-Hėjus draudžia rūkyti prekybos salėje, ta- 
čiau, atrodo, kad Hopkinsas gavo visišką veiksmų laisvę ir 
gali elgtis kaip tinkamas. Galbūt jis - didžiausias storžievis, 
kokį esu sutikęs. Supažindinamas su manimi, jis pasakė: 

— Atrodai kaip koks pydaras. Ar tu pedikas? 

Ponas Karlton-Hėjus, tikrai pats mandagiausias iš džen- 
telmenų, stebi Hopkinsą aiškiai susižavėjęs, taip kaip ap- 
svaigęs tėvas stebėtų savo brangųjį kūdikį, pradėjusį vaikš- 
čioti - O aš tuo metu troškau nusmaukti plačias velvetines 
Hopkinso kelnes ir gerai jam užvanoti per šlaunis. 

Vis dėlto jis išmano savo amatą ir myli knygas. Jis vos 
neapalpo iš malonumo, kai rado trijų tomų komplektą — 
1807-aisiais Andrewė:Blake išleistą Boswelo „Samuelio 
Džonsono gyvenimą“. Jis parodė tas knygas man ir tarė: 

— Pažiūrėk į šitas, lepūnėli. Tik keletas jų - ir jau svertų kilo- 
gramą. - Jis perbraukė rankomis tomus murmėdamas: - Ori- 
ginalai, visur paauksuoti, įspaustų rombų marokietiškas orna- 
mentas, papildytas portretu ir sulankstomomis faksimilėmis. 

Tai skambėjo kaip užkeikimas. Tikiuosi, ir aš vieną dieną 
laisvai kalbėsiu knygų pardavėjų žargonu. Paklausiau, ko- 
kia to komplekto vertė. 

Jis atsakė: 

— Tikras klientas čia galėtų išleisti gražaus pinigėlio, le- 
pūniuk. 

Nesuprantu pusės to, ką Bernardas nori pasakyti. 

Jis pasiūlė man kartu išgerti per pietus, taigi nuėjome į 
vietelę už kampo - į „Šunį ir antį“. Jis pasibaisėjo, kai aš 
užsisakiau neputojančio Malverno vandens. 

Jis tarė: 

— Na, ko tada eiti į aludę, pisuokliuk? Galėjai likti darbe 
ir pakišti savo makaulę po šalto vandens čiaupu tupykloje. 

Pajutau, kad pasakoju Bernardui apie savo sparčiai au- 
gančias skolas. 

Jis atsakė, kad jį jau nuo jaunų dienų Oksforde persekioja 
kreditoriai. 


Ketvirtadienis, balandžio 17-oji 


Hopkinsas turėtų kataloguoti Mortimerio kolekciją, kuri 
dabar sukrauta galiniame kambaryje, tačiau valkiojasi po 
prekybos salę. 

Šiandien užsuko miela medicinos studentė, ieškanti pi- 
gios Grėjaus „Anatomijos“. Rodžiau jai tris knygas, kurias 
turėjome atsargoje, kai Bernardas Hopkinsas įkišo savo nosį 
ir ėmė abejoti, ar moterys išmano mediciną. 

— Ta bobšė daktarė nužudė mano senutę mamą, - tarė 
jis. - Toji mergšė buvo pernelyg sušiktai užsiėmusi savo 
lūpdažu ir sanitariniais rankšluosčiais, kad galėtų suteikti 
mano motinai medicininę eksperto pagalbą, kurios ji buvo 
nusipelniusi. 

Medicinos studentę turbūt labai pribloškė jos lyties uŽ- 
puolimas ir ji išėjo iš parduotuvės nieko nenupirkusi. 

Kai susiginčijau su Hopkinsu, jis tarė pridususiu balsu: 

— Mano motina buvo šventoji. Gyvenau kartu su ja, ko! 
jai suėjo devyniasdešimt šešeri, ir, ar žinai, Adrianai, ji ran- 

komis plaudavo mano nosines, skalaudavo jas rožių vande- 
po vieną nosinę iš stalčiaus ir įdėdavo ją man į kišenę ant 
krūtinės prieš išeinant į darbą. 

Jis išsitraukė nešvarų skudurą iš kelnių kišenės, nusi- 
šluostė akis ir pasakojo toliau: 

— Net devyniasdešimt šešerių ji vis dar buvo tikra gra- 
žuolė. Ji neturėjo nė raukšlelės mielame veide, ojos plaukai 
buvo juodi kaip anglis. Juodi kaip anglis, būnant devynias- 
dešimt šešerių. 

Tariau: 

— Bernardai, atrodo, jūs idealizuojate savo motiną. Aišku, 
kad jums nematant ji dažydavo plaukus. 

Jis įsiuto, ir kai ponas Karlton-Hėjus atėjo iš biuro užka- 
borių sužinoti, kodėl mes rėkaujame, Bernardas apkaltino 
mane pavadinus jo motiną pasileidėle. 

Pasakiau ponui Karlton-Hėjui, kad tik užsiminiau, jog, 
Bernardo motina dažydavo plaukus. 

Ponas Karlton-Hėjus atsiduso: 

— Ak, tie įžymieji juodieji plaukai. - Jis kilstelėjo antakį, 
tačiau nieko daugiau nepasakė. 

Kas sieja senus vyriškius ir nosines? 


Penktadienis, balandžio 18-oji 
Didysis penktadienis (bankų atostogos 
Jungtinėje Karalystėje, Kanadoje ir Australijoje) 


Glenui šiandien sueina aštuoniolika metų. Viliuosi, jog 
Viešpats neleis pasiųsti jo į Iraką. Mano nervai neatlaikys 
kasdienės agonijos svarstant, kur jis ir ką veikia. 

Taigi kol kas irakiečiai nemėto rožių žiedlapių prieš jung- 
tinių pajėgų tankus. Priešingai, plinta plėšikavimai, grobi- 
mai ir ginkluotas pasipriešinimas. Pono Bleiro teikiamas iš- 
laisvinimas yra jiems kaip invazija. 

Šeštadienis, balandžio 19-oji 
Velykų šeštadienis 


Neigiami atsiliepimai apie pagerbimo vietą spaudoje pa- 
veikė parduotuvės prekybą. Motina mano, kad turėčiau 
užsiimti labdara. Aivanui neseniai nustatė epilepsiją. Ji pa- 
siūlė man surengti labdaros aukcioną, o jo lėšas skirti šunų 
epilepsijos tyrimui. 

Ji pasakė: 

— Jei nori užkariauti britų širdis ir protus, reikia nusifoto- 
grafuoti su šunimi. 

Nuėjau aplankyti Naidželo ir paklausiau, ar negalėčiau 
nusifotografuoti su jo akluoju šunimi Grehemu. 

Naidželas atkirto: 

— Grehemas - ne aklas šuo. Ar supranti, kad iš aklo šuns 
man nebūtų jokios suknistos pagalbos, ar ne? Grehemas 
yra šuo vedlys... tu negalėsi išnaudoti jo tam, kad pagerin- 
tumei savo menką visuomeninį įvaizdį. 

Per daug nesinervinau; Grehemas — ne itin patrauklus. 
Jis - vienintelis storakojis ir žvairas Auksinis labradoras. 

Naidželas pasakė, kad jis nuoširdžiai myli tik Grehemą. 


Sekmadienis, balandžio 20-oji 
Velykų sekmadienis 


Šį rytą sprogo mano namų pasilinksminimo centras, taigi 
nebegaliu sekti karo eigos. Godžiai rankioju įvairias infor- 
macijos liekanas ir visus karo vaizdus. Praėjusį vakarą man 
pasirodė, kad pastebėjau Gleną, važiuojantį ant šarvuočio, 
tačiau galbūt klydau. Paskambinau Gudručiui Henderso- 
nui ir paklausiau, arjis teikia patarimus telefonu. Jis pasiūlė 
užsukti pasišnekėti. Aš pasakiau: 

— Gudruti, tu - ne mano kišenei. Tik suteik man kokį pigu 
patarimą telefonu. 

Jis tarė: 

— Aš šiek tiek atsipalaidavęs, Mouli. Atvyksiu pats ir įver- 
tinsiu padėtį vietoje, FOC - nemokamai. Gal vėliau galėtu- 
me susitikti papietauti? Mano golfo klube - geri kepsniai ir 
keturių rūšių daržovių salotos. 

Ta mintis, kad didžiąją dienos dalį gali tekti praleisti su 
Gudručiu Hendersonu, sukėlė man siaubą, tačiau vargais 
negalais supratęs, ką reiškia FOC, ir jei jis galės mane ne- 
mokamai vėl sujungti su išoriniu pasauliu, pamaniau, jog 
verta pakentėti. 

Gudrutis pasirodė pusę dvyliktos, apsirengęs golfo 
megztiniu, panašiu į tą, kurį tėvas man padovanojo gimta- 
dienio proga. Išviriau kavos ir plepėjau su juo, kol jis išpai- 
niojo kabelius ir perjungė kištukus. Jis pasakė: 

— Per daug kištukų į vieną lizdą, ir jis perkaito. 

Liūdnai nusijuokiau ir tariau: 

— Tu ką tik tobulai pavaizdavai mano gyvenimą. 

Gudrutis, nekreipdamas dėmesio į mano filosofavimą, 
pasakė: 

— Tau tereikia ilgiklio su keletu lizdų — turiu tokį ma- 
šinoje. 

Kai viskas vėl veikė, mes truputį pažiūrėjome CNN. Pa- 
jutau traukulius krūtinėje ir delnus prakaituojant, kai buvo 
rodoma filmuota medžiaga apie britų kareivius, patruliuo- 
jančius Basros gatvėse. 

Paklausiau Gudručio, ar jis turi vaikų. Jis nedelsdamas 
atsikirto žinomu vyrišku juokeliu: 

— Na,bentnėvienoišjų nepažįstu. - Tadajo veidas truputį 
virptelėjo ir jis tarė: - Norėčiau turėti vaiką, tačiau mergina, 
su kuria norėjau vaikų, paliko mane prie altoriaus. Aš - ne 
toks kaip tu, Mouli; man nelabai sekasi su moterimis. 

Atsakiau: 

— Gudruti, man su moterimis —- vienos bėdos. Mano mei- 
lės reikalai - chaosas. 

Gudrutis tarė: 

— Tačiau juk vedi mieliausią moterį. 

Paklausiau: 

— Ar negirdėjai? Vestuvės atšauktos. 

Jis atsakė: 

— Girdėjau, jog yra sunkumų, tačiau nežinojau, kad tai 
oficialiai nuspręsta. Ar tai reiškia, jog Merigold - laisva? 

Truputį pajuokavau: 

— Ji - ne laisva, juk tiek daug man kainavo. 

Gudrutis ramiai atsakė: 

— Jokių bėdų dėl pinigų; neturiu kam jų leisti, tik sau. 


Važiuodami į „Grynai žalią golfo klubą“ užsukome į Kiau- 
lides paimti mano tėvo golfo lazdų. Kai atvykome, mano 
motina ir Gyvulys lindėjo palapinėje, užsidengę visus įėji- 
mus. Kai ji galų gale išsvyravo į lauką, paklausiau, ką ten 
veikė. 

Ji atsakė: 

— Gyvulys man padėjo naikinti šuniui blusas. Džiau- 
giuosi, kad apsivilkai tėčio dovaną, padovanotą tau gimta- 
dienio proga, tačiau ar tavo plaukai ne per ilgi golfo džem- 
periui? 

Pirmoji kiaulidė - jau po stogu. Motina tikrai už dyką pi- 
nigų Gyvuliui nemoka. 


„Grynai žalias golfo klubas“ yra įsispraudęs tarp sunkiųjų 
vilkikų paskirstymo centro netoli 20-ojo įvažiavimo į M1 
ir tarp belangio verslo centro. Gudrutis šiek tiek pasišai- 
pė iš mano tėvo golfo lazdų - jis pasakė, kad lazdos kaip 
muziejaus eksponatai - tačiau aš tampiausi su jomis po aš- 
tuoniolikos duobučių aikštę ir jos man visai gerai tarnavo. 
Nepatyriau gėdos; gavau tik šešiasdešimt, o tai normalu 
pradedančiajam. 

Kai sėdome valgyti labai vėlyvų, drungnų ir patižusių 
pietų, Gudrutis tarė: 

- Malonu nors retkarčiais pietauti draugiškoje kornpani- 
joje. Mouli, po moters — tu geriausias dalykas. 

Apsidairiau po klubo svetainę ir pasakiau: 

— Ką tik supratau, kas čia ne taip - nėra moterų. 

— Nėra, - atsakė Gudrutis. - Jos savaitgaliais čia nejįlei- 
džiamos. 

Pasakiau jam, kad jei nori susipažinti su moterimi, jis turė- 
tų paslankioti po vyno barus arba po cukraines Sainsburyje. 

Jis tarė: 

— Apsipirkinėju internetu. Ir, nors ir kaip būtų, jau suti- 
kau merginą, kurią norėčiau vesti. - Jis paraudo, smeigė 
šakute į džiovintą Jorkšyro pudingą ir prisipažino: - Tai — 
Merigold. 

— Mano Merigold! - sušukau. 

— Juk dabar ji jau nebe tavo Merigold, ar ne? - tarė jis. 

Atsakiau: 

— Taip, tačiau ji nešioja mano kūdikį. 

Jis pareiškė: 

— Tai manęs per daug nejaudina, tu gana protingas ir ne- 
blogai atrodai. Suteiksiu tavo vaikui viską, ko tik reikės, ir 
žinau, kad galiu padaryti Merigold laimingą. 

Pažadėjau jam, kad pasitengsiu iš visų jėgų jam padėti 
laimėti Merigold palankumą. Gudrutis paėmė mano ranką, 
paspaudė ją ir po to gana ilgai ją palaikė, todėl pasijutau 
nepatogiai. 

Važiuodamas namo, Gudrutis išleido mane prie ligoni- 
nės. Mano tėvas buvo priblokštas susižavėjimo, kai atsibu- 
do ir pamatė mane sėdintį šalia lovos ir vilkintį golfo megz- 
tuku bei laikantį jo krepšį su lazdomis. Jis pasakė, kad per 
šešiasdešimt - visai neblogai naujokui. 

— Didžiuojuosi tavimi, sūnau. 


Pirmadienis, balandžio 21 -oji 
Velykų pirmadienis (bankų atostogos Jungtinėje Karalystėje) 


Ar baigėsi karas Irake? Džėjus Garneris, buvęs JAV gene- 
rolas, atvyko į Bagdadą, kad pasibaigus kariniam periodui 
užimtų Irake civilinio administratoriaus postą. Ačiū Die- 
vui. Vadinasi, Glenas greitai grįš namo. 

Šeron paskambino, norėdama pasakyti, kad naudoja porą 
senų paklodžių tam, kad padarytų plakatą, kurį pritvirtins 
namo priekyje. Ant plakato bus užrašyta: „Sveikas sugrį- 
žęs, didvyri.“ Ji paprašė manęs šiek tiek pinigų, kad galėtų 
nusipirkti raudonų, baltų ir mėlynų dažų raidėms. Nelabai 
galėjau atsisakyti ir prižadėjau duoti jai 20 svarų rytoj, grįŽ- 
damas iš darbo. 


Antradienis, balandžio 22-oji 


Ši rytą užsuko mieloji medicinos studentė ir nusipirko 
Grėjaus „Anatomiją“. Atsiprašiau už seksistines Bernardo 
Hopkinso pastabas. 

Ji atsakė: 

— Man tai nerūpi, aišku, kad jis - kvoštelėjęs. 

Paaiškinau, kad Bernardo ekscentriškumas laikomas nor- 
maliu prekyboje antikvarinėmis bei supirktomis knygomis. 


Turguje per pietus pirkau mangų ir susidūriau su Maiklu 
Flauersu. Jis papasakojo man, kad skambino Neta iš Kaprio. 
Viešbutis buvo nuostabus ir Merigold vėl geros nuotaikos. 
Motina ir dukra dalyvauja įvairiuose gydymo procedūrose. 


Trečiadienis, balandžio 23-ioji 


Telefono skambutis, kurio taip bijojau. Paskambino Glenas, 
norėdamas pasakyti, kad jų būrys dabar stovi visai šalia 
Basros, pietiniame Irake. Jis sakė, kad drebėjo dėl savo gy- 
vybės vieną dieną, kai pikta minia apsupo jį. Glenas tada 
patruliavo ir davė vaikučiui kažkokį virtą saldumyną iš 
savo kariškos porcijos. Vieną minutę vaikas juokėsi ir čiulpė 
saldumyną, kitą jis jau duso, nes saldėsis įstrigo trachėjoje: 

Glenas prisiminė tą kartą, kai jo broliui Viljamui atsitiko 
panaši nelaimė su Nuttal mėtiniais saldainiais ir aš išgelbė- 
jau jam gyvybę, apvertęs jį žemyn galva ir laikydamas už 
blauzdų, taigi tą patį jis padarė irakiečių vaikui. 

— Bandžiau jį truputį papurtyti, tėti, - tarė Glenas, - ir gal 
jo šeimai tai nepatiko. Aš mėginau paaiškint, tačiau nekal- 
bu irakietiškai ir, kaip atrodo, niekas nesuprato, ką reiškia 
„Virtas saldumynas“, taigi aš nebuvau itin populiarus. 

Tai tiek apie irakiečių „širdžių ir protų užkariavimą“. 


Ketvirtadienis, balandžio 24-oji 


Bernardas Hopkinsas atskyrė šlamštą iš ponios Mortimer 
kolekcijos, o aš suorganizavau knygų išpardavimą, jo tiks- 
las - padėti plėtoti šunų epilepsijos tyrimus. Pandora at- 
vyksta dalyvauti loterijoje, jai reikia nuraminti savo rinkė- 
jus šunų mylėtojus, nes gana piktai ir neapgalvotai pasisakė 
prieš šunų kakučius viešosiose vietose. Ponas Karlton-Hė- 
jus ir Bernardas Hopkinsas geraširdiškai pasisiūlė tą dieną 
padėti. 


Penktadienis, balandžio 25-oji 


Tarikas Azizas, buvęs Irako ministro pirmininko pavaduo- 
tojas, pasidavė JAV pajėgoms Bagdade, tačiau aštuoni an- 
glų kareiviai žuvo per granatų ataką, užpulti vadinamųjų 
„mažų rezistencijos būrelių“. Kaip atsitiko, kad mano sū- 
nus pakliuvo į karą? Nuo tos dienos, kai berniukas apsigy- 
veno su manimi, tapau atsakingas už jo gerovę. Žiūrėjau, 
kad jis sveikai maitintųsi, kad žiemą dėvėtų liemenę, kad 
gertų piliules nuo šienligės, kai meteorologinė tarnyba pra- 
nešdavo būsiant didelį žiedadulkių kiekį. Gulėdavau atvi- 
romis akimis, susirūpinęs, kai jis pradėjo važinėti į miestą 
penktadienio vakarais ir negrįždavo paskutiniu autobusu. 

Kai tik išeidavo iš namų, visada primindavau jam, kad eitų 
per pėsčiųjų perėją, vengtų žvelgti į akis girtiems nepažįs- 
tamiesiems. O dabar berniukas Irake be mano globos, ir aš 
nieko negaliu padaryti. 


Šeštadienis, balandžio 26-oji 


Iškirpau gabalėlį iš Ovardian ir pasiunčiau jį ponui Bleirui. 
Gal tai galėtų padėti jam gintis nuo kritikų, kai jie paklaus, 
kur yra masinio naikinimo ginklai. Pagal poną Poperį, žino- 
mą filosofą: „Nesvarbu, kiek baltų gulbių pamatytumėte, 
tai neįrodo, kad visos gulbės yra baltos. Vienos juodos pa- 
stebėjimas gali sugriauti šį įsitikinimą.“ 

Galiu įsivaizduoti poną Bleirą, sakant šią citatą vieno iš 
daugybės pasirodymų per televiziją metu. Jį rodo beveik 
taip dažnai, kaip ir Maiklą Fišą, orų berniuką. 


Pagal Gudručio Hendersono patarimą aš užsisakiau tiesiog 
meno kūrinį - Smeg namų šaldymo įrenginį. Jo viduje — 
kompiuteris, ir šaldytuvas informuoja jus, kai maisto, esan- 
čio viduje, galiojimas beveik baigiasi. Man jau bloga nuo to, 
kai atsidarau šaldytuvą ir pamatau, kad maistas sugedęs. 


Sekmadienis, balandžio 27-oji 


Ketinau surengti knygų išpardavimą ant šaligatvio priešais 
parduotuvę. Norėjau panaudoti keletą pastolių ir rankinį 
mikrofoną iš Gleno seno karaokės komplekto. Tačiau oras 
nusiteikė priešiškai mano atžvilgiu ir, pasivaikęs po visą 
gatvę šunų epilepsijos tyrimo plakatus, kur juos buvo nu- 
pūtęs vėjas, prisipažinau pralaimėjęs ir vėl įvilkau stalus ir 
knygas į parduotuvę. 

Pasirodo, kad šis pasikeitimas buvo niekam tikęs: ko 
gero, atvyko visi epilpetikai šunys su savo šeimininkais iš 

Ist Midlendo, įvyko keletas klastingų grumtynių, kurias 
nutraukė Bernardas Hopkinsas. Midlands Today filmavimo 
grupė nepasirodė, nors buvo žadėjusi. 

Tačiau Pandora, atvykusi tam, kad pasakytų aistringą, 
veidmainišką kalbą apie šunų svarbą britų visuomenėje 
ir apie vyriausybės paramą šunų epilepsijos tyrimams, su 
savimi atsivežė dokumentinio filmo komandą. Ji - veikėja 
televizinio serialo, pavadinimu „Viešasis Pandoros Brait- 
vait gyvenimas“, kuris bus nufilmuotas kažkada liepos 
mėnesį, tokiu metu, kad tai sutaptų su jos autobiografijos 
išleidimu. 

Pasveikinau ją, kad labai jaunai atrodo, vilkėdama tikros 
odos Prada švarkelį, mūvėdama jai siūtus džinsus ir aukšta- 
kulnius. Ji sušnibždėjo: 

— Tai Botox, visi partijoje turi juos. 

Paklausiau, ar ponas Bleiras pasidarė kosmetinę operaciją. 

Ji atsakė: 

— Dar ne, tačiau ar nepastebėjai, kaip jaunai ir gerai šiuo 
metu atrodo Gordonas? 

Ashby Bugle atsiuntė reporterį ir fotografą, tačiau jie, 
užuot fotografavę mane ar užsirašę, ką aš turėjau pasaky- 
ti, nufotografavo Pandorą, apsuptą šunų epileptikų. Mano 
nuomone, tai buvo viešųjų ryšių nesėkmė, nors per išpar- 
davimą uždirbome 369 svarus ir 71 pensą. Atimkime dar 
3 svarus 19 pensų - tiek kainavo baliklis ir dezenfekavimo 
priemonė, kuriuos turėjau nupirkti, kad išvalyčiau tai, ką 
paliko šunys. 

Paklausiau Pandoros, ar ji nenorėtų užsukti pas Vongą 
pavalgyti, tačiau ji pasakė, jog skuba į susitikimą su vyres- 
niaisiais mečetėje ir po to tuojau pat grįžta į Londoną. Tai 
man tiko, nes kaip tik paskambino motina ir pasakė, jog 
tėvas paleidžiamas iš ligoninės, bei paklausė, ar negalėčiau 
paiimti jo iš palatos ir parvežti į Kiaulides. 


Aš- ne medikas ekspertas, tačiau, mano nuomone, tėvo 
dar nereikėjo išrašyti. Jis pats vos gali pastovėti. Pralaukęs 

visą valandą, kol budėtojas atgabens vežimėlį, pasiskolinau 
ji iš paslaugaus ligoninės lankytojo. 

Lauke pūtė stiprus vėjas, taigi nusivilkau paltą, apsupau 
juo tėvą ir nustūmiau prie mašinos. Kai jis buvo pasodintas 
ir prisidegė cigaretę, grąžinau vežimėlį į palatą. 

Jaudina tai, kaip jis įprato prie ligoninės. Važiuojant į 
Kiaulides jis pažvelgė į laikrodį ir pasakė: 

— Penkta valanda: dabar išvežioja vakarienę. 

Aivanas pašėlo, kai pamatė, kaip vedu tėvą per lauką, ir 
atlėkė prie mūsų lodamas iš džiaugsmo. Motina furgone 
buvo paklojusi lovą — patiesus švarias paklodes ir pakeitusi 
pagalvių užvalkalus, tėvas užsiropštė ant jos ir užmigo. 


Pirmadienis, balandžio 28-oji 


Naidželas paskambino man, norėdamas pasakyti, jog gir- 
dėjęs, kad žaidžiau golfą su „nauju geriausiu draugu“ Kvė- 
ša Hendersonu. Jis tarė: 

— Kas toliau, Mouli? Sagos kruizas? Žemės sklypas dar- 
žui? Narystė „Nacionalinėje viltyje“? 

Paklausiau jo, ar aklųjų šunys vedliai sutiko, kad Grehe- 
mas liktų jam visam laikui. Jis atsakė, kad Grehemas paro- 
dė esąs laimingas likti su juo. Pasakiau: 

— Naidželai, aš žinau, kad Grehemas - protingas, tačiau 
netgi jis nesugeba kalbėti. 

Naidželas atsakė: 

— Tik tu taip manai, - ir padėjo ragelį. 


Antradienis, balandžio 29-oji 


Merigold pernelyg blogai jaučiasi, kad galėtų keliauti, ir 
priversta dar dvi savaites likti Kapryje. 


* 

Praktikantas atnešė dar vieną raštelį nuo Flauerso. 


Brangusis Adrianai, 

Deja, vargšelė Merigold susirgo pervargusi nuo ekskursijų. 

Ji ir jos motina yra priverstos likti Splendid viešbutyje. Esu tik- 
ras, kad tai rūpi tau taip pat kaip ir man, idant vargšė mergaitė 
galėtų gyventi jame, kol pasijus galinti grįžti namo, į Angliją. 

Manau, tavo 1000 svarų padengs išlaidas. 
Ramybės 
M. E. 


Nedelsdamas paskambinau Gudručiui ir papasakojau jam 
paskutines naujienas apie Merigold būklę. Jis atsakė, kad 
dirba tik už kampo: tvarko nešiojamąjį kompiuterį Fanės 
biure - šokio būrelių klube ir susitiks su manimi parduotu- 
vėje, kai tik baigs darbą. 


Turiu pripažinti, kad Gudrutis - technologijos talentas. Per 
pusvalandį jis užsisakė skrydį į Neapolį, keltą į Kaprį ir vie- 
tą sau Splendid viešbutyje. Jis pasakė: 

— Niekada gyvenime taip nesielgiau. 

Pasiūliau jam perbėgti į kitą kelio pusę, į Next, ir papra- 
šyti pardavėjo papuošti jį drabužiais, tinkamais Kapryje ba- 
landžio mėnesį. 

Gudrutis taip ir padarė; jis tapo Trilbiu manajai Svengali* 


Kai papasakojau savo motinai apie Merigold, ji pasakė: 

— Kai laukiausi tavęs, dirbau aštuonias valandas per 
dieną pyragų kepykloje, savaitgaliais sukasdavau daržą, 
skalbdavau skalbinius vonioje trypdama kojomis, išklija- 
vau tapetais namo terasą, dirbau po darbo mobiliojoje kir- 
pykloje ir penktadieniais eidavau į šokius. Surūkydavau 
po trisdešimt cigarečių per dieną ir kiekvieną vakarą, prieš 
eidama gulti, gerdavau brendį ir imbierinį alų. 


* George Du Maurier (1834-1896) romano „Trilbis“ veikėjai. Šis 
romanas - apie hipnokontrolę. 

Trečiadienis, balandžio 30-oji 


Manau, kad gal buvo padaryta klaida pakviečiant Bernardą 
Hopkinsą į skaitytojų klubą, kur turėjome aptarti Ričmolo 
Kromptono „Viljamą Nusikaltėlį“. Bernardas buvo tikrai 
girtas, retkarčiais - šiurkštus, nors ponas Karlton-Hėjus iš 
karto jam nepapriekaištavo. 

Lorein pradėjo diskusiją: 

— Plyšau juokais iš šitos knygos, vyruti. Tas Viljamas, pa- 
sakysiu jums, tikras kvėša. 

Darenas pareiškė: 

— Kai tik supratau, kad ši knyga - ne istorija apie kaubo- 
jus, aš tikrai įsitraukiau. Anksčiau priklausiau gaujai, tačiau 
kai įsilaužėme į senos ledi namus, norėdami atgauti savo 
futbolo kamuolius, kuriuos ji rinko mėnesių mėnesiais, 
galų gale pakliuvome į teismą. Buvau nuteistas lygtinai, ta- 
čiau gaujos vadas Dugis Vilis buvo pasodintas. 

Ponas Karlton-Hėjus sukikeno: 

— Taip, nuostabu, kaip švelniai valdžia žiūrėjo į Viljamo 
polinkį padeginėti, plėšikauti ir apgaudinėti. 

Mohamedas pasakė: 

— Aš tik noriu sužinoti, kodėl autorius, ponas Krompto- 
nas, leido Viljamui Braunui taip blogai elgtis? Berniukas 
augo gerbiamuose, vidutiniškai pasiturinčiuose namuose, 
turėjo gerus tėvus, tarną, sodininką ir visus jo klasės pri- 
valumus. Ponas Kromptonas nepaaiškina, kodėl Viljamas 
panoro tapti visuomenės atstumtuoju. 

Lorein tarė: 

— Aš kaltinu tą poną Brauną. Jis visada puikuojasi savo 
portfeliu ir minkšta, fetrine skrybėle. Jis visą laiką spaudė 
berniuką. Nieko nuostabaus, kad Viljamas šiek tiek pasi- 
leido. 

Melani aikštingai papriekaištavo: 

— Atleiskite man už nuomonės pareiškimą, tačiau nesu- 
prantu, kodėl paprašėte mūsų perskaityti vaikišką knygelę. 
Be to, visos knygos, kurias skaitėme, jau seniai nebemadin- 

gos. Prašau suprasti mane teisingai, man patinka senama- 
diškos knygos. Aš žavėjausi tuo Džeinės Osten dalykėliu 
per televiziją, tačiau kada mes skaitysime ką nors moder- 
nesnio? 

Ponas Karlton-Hėjus truputį išraudo. Melani netyčio- 
mis užkliudė skaudžią vietą: moderniausia knyga, kurią 
jis skaitė, buvo „Porelės“, išleistos 1968-aisiais, o Bernardas 
Hopkinsas sako, kad nuo Nabokovo laikų nėra parašyta jo- 
kio vertingo kūrinio, taigi atėjo eilė man pasiūlyti modernų 
kūrinį. Pasiūliau perskaityti Zadi Smit „Baltuosius dantis“. 

Paklausiau Bernardo Hopkinso, ar jam patiko vakaras. 

— Tai ne mano Dajerlingo arbatos puodukas, bičiuli. Mane 
net vaikų plaukymo varžybos labiau intelektuliai sudomino. 

Grįžęs namo, radau Gudručio elektroninį laišką: 


Ką tik atvykau į Splendid viešbutį. Merigold ir jos motina išvykusios į 
ekskursiją prie Vezuvijaus kraterio. Jos apsistos Pompėjuose, turėtų 
rytoj grįžti. Palinkėk man sėkmės. Tavo Briusas. 


Ketvirtadienis, gegužės 1-0ji 


Paskambinau į tarptautinę direktoriją, po to, kai mane su- 
jungė su viešbučiu Splendid Grimsbyje ir su Splendid Barse- 
lonoje, galų gale galėjau pasikalbėti su Splendid Kapryje. 
Paprašiau pakviesti poną Hendersoną. Italas puikiausiai 
angliškai atsakė: 
— Pono Hendersono viešbutyje nėra. Jis iškeliavo pasižiū- 
rėti Žydrosios Grotos, sere. 


Džordžas Bušas ką tik paskelbė „karo veiksmų Irake pabai- 
gą“, taigi karas yra oficialiai baigtas. 

Šį vakarą paskambino Glenas. Paklausiau, kada jis grįžta 
namo. Jis atsakė: 

— Tikrai negrįšiu dar šešis mėnesius. Tėveli, mano parei- 
gos čia saugoti taiką. 

Paklausiau, kaip viskas ten klostosi, ir jis atsakė: 

— Ne per geriausiai. 

Paklausiau, ar jis ko norėtų. 

Glenas atsakė: 

— Būtų gerai gauti kūno apsaugos komplektą. Mes su Ro- 
biu dalijamės juo. 

Paklausiau, ar jis nejuokauja. 

Jis atsakė: 

— Ne, - ir pridūrė: — Turiu jau eiti. Vėliau pamėginsiu pa- 
skambinti tau, tėveli. 


Penktadienis, gegužės 2-oji 


Šį rytą anksti paskambinau į viešbutį Splendid ir paprašiau 
pasikalbėti su dviem anglų ledi: Merigold ir jos motina 
Neta Flauers. Italas registratūroje pasakė: 

— Viešbutyje yra apsistojusių daug anglų ledi. Kaip jos 
atrodo? 

Paaiškinau: 

— Jos abi labai neskoningai apsirengusios. 

Jis atsakė: 

— Sinjore, visos anglų ledi neskoningai apsirengusios. 

Pasakiau, kad Merigold plaukai ploni ir kad ji - su aki- 
niais, o Neta, jos motina, panaši į aukštą blondiną, tik raus- 
vesnį ir kiauliškesnį negu Musolinis. 

Jis tarė: 

— Taip, aš Žinau tas ledi. Jos terasoje valgo pusryčius. 

Kol laukiau Merigold, prieinančios prie telefono, girdė- 
jau žuvėdrų klyksmą, juoką, brangaus porceliano skambė- 
jimą. Galų gale administratorius pasakė: 

— Ji - čia. 

Merigold trapus balselis tekėjo telefono linija. Paklau- 
siau jos, kaip jai užteko sveikatos sunkiai kelionei prie vul- 
kano žiočių, tačiau neužteko jėgų įlipti į lėktuvą ir grįžti į 
Angliją. 

Merigold paaiškino: 

— Užsivilkau į Vezuvijaus viršūnę, nes sveika kvėpuoti 
vulkano garais. Mamytė mano, kad kūdikis baigia išnau- 
doti mano mineralų atsargas. 

Pasakiau Merigold, jog viešbutyje yra apsistojęs Gu- 
drutis Hendersonas ir ketina sumokėti už tolesnes jų atos- 
togas. 

Merigold paklausė: 

— Briusas čia? 

Neatrodė, kad jai tai būtų nemalonu. 

Tada išgirdau spigų Gudručio juoką ir Merigold suklykė: 

— Briusai, negaliu patikėti, kad tu - čia. 

Telefonas nutilo. 


Šeštadienis, gegužės 3-ioji 
Dar vienas laiškas iš Miesto tarybos. 


Kaimynystės konfliktų koordinatorė 
Lesterio miesto taryba 

Niu Volkas 

Lesteris LE1 

2003, gegužės 1-oji 


Brangusis pone Moulai, 

Noriu jums tik pranešti, kad parašiau ponui Gulbei adresu 
Gulbės Lizdas, Rat Varfas, Lesteris, tam, kad informuočiau jį, jog, 
juo skundžiamasi Kaimynystės konfliktų skyriui. 

Tuo tarpu, pone Moulai, siūlau jums registruoti antisocialius 
pono Gulbės poelgius. 

Nuoširdžiai jūsų 
Triksi Medouz, 
Kaimynystės konfliktų koordinatorė 


* 

Paskambinau iš karto, norėdamas tiesiogiai išsiaiškinti dėl 
pono Gulbės, tačiau kompiuteris man atsakė, kad Triksi 
Medouz nėra darbo vietoje. 


Sekmadienis, gegužės 4-0ji 


Skaitau Vladimiro Nabokovo „Lolitą“. Jos pagrindinio vei- 
kėjo vardas ir pavardė yra Humbertas Humbertas, o tai 
rodo, kad Nabokovui trūko vaizduotės. Iš tiesų jis galėjo 
išgalvoti kitą pavardę. 


Pirmadienis, gegužės 5-oji 
Bankų atostogos 


Nuvykau į Seinsberį. Pajutau neviltį, stovėdamas priešais 
lentynas su „Pono Kiplingo“ gardumynais. Žinau, jog nie- 
kada negyvensiu su moterimi, kurią myliu. Privalau susi- 
taikyti su tuo, kad esu nelaimingas: tai turėtų būti lengva. 
Galų gale, aš - ne amerikietis, tikintis, kad laimė - tai jo 
konstitucinė teisė. Prisikroviau į savo parduotuvės krepšelį 
skaniausių „Pono Kiplingo“ gardumynų. 

Nedidelėje eilėje prie išėjimo įdegusi moteris sportiniu 
kostiumu sušnabždėjo savo partneriui: 

— Koks pasibaisėtinas maitinimasis. Tokie žmonės kaip 
šis išsekina Nacionalinę sveikatos tarnybą. 

Išgirdau ją, nes kiekvienas mano pojūtis ir organas jaut- 
rus. Mano nervų galiukai tokie įdirgę, kad paprasčiausias 
egzistavimas kelia skausmą. Galbūt mane jau guldo gripas. 


Antradienis, gegužės 6-0ji 


Grįžusio iš darbo manęs laukė kreditinių kortelių sąskaitoS- 
Tačiau buvau pernelyg nusiminęs, kad atplėščiau vokus 5U 

jomis. Sukišau jas į stalčių virtuvės įrankiams. Į tą, kurio 
niekada nenaudoju. 


Trečiadienis, gegužės 7-oji 


Kai grįžau iš darbo namo, po durimis radau pakištą raštelį, 
kuriame buvo parašyta: „Prašau paskambinti policininkui 
Aaronui Drinkvoteriui.“ 

Paskambinau duotuoju numeriu ir buvau sujungtas su 
policininko Drinkvoterio balso paštu. Niūrus balsas pasa- 
kė: „Šiam biurui vadovaujama tik nuo 9 iki 17 val. trečia- 
dieniais, ketvirtadieniais, penktadieniais ir nuo 13 iki 15 val. 
pirmadieniais bei antradieniais. Biuras uždarytas savaitga- 
lių ir bankų atostogų metu. Jei norite pasikalbėti su manimi, 
prašau palikti trumpą Žinutę su savo vardu ir numeriu, ir aš 
pasistengsiu susisiekti su jumis, nors kartais dėl mano par- 
eigų vykdymo tai gali būti atidėta vėlesniam laikui.“ 


Ketvirtadienis, gegužės 8-0ji 


Palikau septynias žinutes policininko Drinkvoterio balso paš- 
te. Paskutinioji buvo šiek tiek įžeidžianti. Apkaltinau jį pareigų 
bendruomenei nevykdymu: „Manu, kad sėdite užkėlęs kojas 
ant stalo, skaitote laikraštį ir juokiatės, o aš moku už tai.“ 

Dabar gailiuosi, jog praradau kantrybę, ir laukiu, kada 
policininkas lazda ims daužyti mano duris. 


Penktadienis, gegužės 9-oji 


Paskambino Gudrutis: jo balse buvo jaučiamas nuoširdus 
džiaugsmas. Jis sakė, kad nuostabiai bendrauja su Merigold 
ir jos motina ir kad jų trijų santykiai klostosi visai teigiamai. 
Merigold - žavi ir graži, praėjusį vakarą jie šoko terasoje 

pagal dainą „Meilė - nuostabiausias dalykas“, kurią padai- 
navo Antonio, vienas iš „jų“ padavėjų. 


Sekmadienis, gegužės 11-0ji 


Popiet nuvažiavau į Kiaulides. Pirmojoje kiaulidėje Mal- 
kolmas ir Stenas iš Keencraft firmos dėjo langus, Gyvulys — 
priekines duris. 


Mano motina bandė mūryti antrojoje kiaulidėje. Ji pasakė: 

— Adrianai, tas darbas taip alina. Kiekvieną kartą, kai tik 
paguldau plytą, skiedinys išsispaudžia. Tarsi kąstum vani- 
linę riekutę, tačiau be jokio malonumo. 

Paaiškinau jai, kad kloja per daug skiedinio. 

Ji irzliai atkirto: 

— Gerai, gudruoli. Nagi parodyk man, kaip reikia dirbti. 

Po keleto mėginimų aš prisipažinau jai, kad mūrijimas — 
kur kas sunkesnis darbas, nei maniau. 

Gana liūdnai atrodantis tėvas sėdėjo ant furgono laiptų. 
Paklausiau jo, kodėl toks nusiminęs. 

Jis tarė: 

— Šią savaitę buvo atvykęs vyrukas iš alternatyvios ener- 
gijos skyriaus patikrinti, ar čia galima įrengti vėjo jėgainę, ir, 
kaip manai, kokią dieną jis pasirinko, Adrianai? Tokią, kai 
nebuvo nė prakeikto vėjeliūkščio. Nė pūstelėjimo. Nė virp- 
telėjimo ore. Oras buvo ramus kaip padvėsusio katino pim- 
palas. O kitomis dienomis čia šėlsta tiesiog suknisti uraga- 
nai. Tačiau ne, jam reikėjo pasirodyti kaip tik tada, kai vėjas 
susipakavo savo daiktelius ir išvyko pūsti į sušiktą Ibizą. 


Pirmadienis, gegužės 12-oji 


Rašytojų grupės susitikimas įvyko Rat Varfe. Man jau da- 
rosi bloga nuo to, kad nuolatos turiu ieškoti ramios aludės 

miesto centre, kur galima aptarti literatūrinius reikalus. At- 
rodo, užeigų miesto centre šeimininkai atsikratė visų baldų 
ir perėjo prie to, kas dabar vadinama vertikaliuoju gėrimu. 
Aludes dabar užplūdo jaunimas, stovintis ir siurbiantis alų 
tiesiai iš butelių pro juodus šiaudelius. 

Kenas pakartojo, kad jis labai nepatenkintas vadovavimu 
grupei. Jis sardoniškai nusijuokė ir tarė: 

— Tai jau netgi ne grupė - likome tik mes abu. 

Išklausiau jo naujausias polemiškas eiles apie karą Irake: 


Donaldai Ramsfildai, 

Yra dalykų, kurių sakai, kad tu žinai, kad tu žinai. 
Yra dalykų, kurių sakai, kad nežinai. 

Tu nežinai, kad niekad nežinos:, 

Kiek daug tu nieko nežinai. 


Kai jis išėjo, prisiminiau šlovingąsias Lesteršyro ir Ratlendo 
kūrybinio rašymo grupės dienas, kai nariai valandų valan- 
das sužavėti klausėsi mano romano „Lo, plokščiosios mano 
tėvynės aukštumos“. 

Iš pradžių buvo šešiolika narių, tačiau greitai jų perpus 
sumažėjo. Likome dviese - Kenas ir aš. 


Antradienis, gegužės 13-oji 


Šiandien, kataloguodami detektyvus iš Mortimer kolekci- 
jos, Bernardas Hopkinsas ir ponas Karlton-Hėjus karštai 
ginčijosi apie karą Irake. Išgirdau Bernardą Hopkinsą sa- 
kant: 

— Hagi, jie šiandien rado masinę kapavietę. Penkiolika 
tūkstančių šiitų sugrūsti kaip važiuojantieji Temzės linijos 
traukiniu, skirtumas tik tas, kad tie vargšai mulkiai negy- 
vi. -Jo balsas nutrūko dėl jausmų, 0 gal gėrimo, pertekliaus. 
Hopkinsą visada sunku suprasti. 

Ponas Karlton-Hėjus šiek tiek pakėlė balsą ir tarė: 

— Brangusis Bernardai, aš niekada nesiginčiju, kad Sada- 
mas Huseinas - tikrai bjaurus tipas, tačiau vis vien manau, 
kad mes neteisėtai užpuolėme nepriklausomą šalį. 

Mąsčiau apie Gleną ir tikėjausi, kad šiuo metu jis jau bus 
gavęs kūno apsaugą. 


Trečiadienis, gegužės 14-0ji 


Šiandien į parduotuvę užsuko Gudrutis Hendersonas. Mei- 
lė, drabužiai iš Next ir Italijos saulė pakeitė jį. Jis vyko į Ka- 
prį kaip nevėkšla kompiuterininkas, o grįžo į Lesterį įdegęs 
Lotarijus*. Jo pusiau nuplikusi galva švytėjo kaip blizgantis 
kaštonas, nebeliko styrančių plaukų kuokštų, kurie jį darė 
panašų į išprotėjusį profesorių. Kai pagyriau jo išvaizdą, jis 
paraudo ir pasakė: 

— Tai - italas kirpėjas. 

Paklausiau, kokie jo ir Merigold santykiai. 

Jis sumikčiojo: 

— Ji - nuostabi mergina. Ji pagamino mažytę gulimąją 
kėdę iš degtukų dėžutės, keleto panaudotų degtukų ir sku- 
durėlio. Adrianai, mes šnekėjomės valandų valandas. Vie- 
ną naktį nėjau miegoti iki pirmos valandos. 

Paklausiau, kas gi išlaikė jį iki tokios vėlumos. 

Jis atsakė: 

— Kalbėjomės apie tave. Merigold labai įsižeidusi. Ji sako, 
kad visų pirma niekaip negali suprasti, kaip įsimylėjo tave. 
Ji sako, kad tu labiau vertini knygų personažus nei tikrus 
žmones. 

Paklausiau: 

— Taigi, kaip dabar tiksliai apibūdintum savo santykius 
su Merigold? 

Jis atsakė: 


* Lothario - Nicholaso Rowe'o pjesės „Sąžiningas atgailautojas 
(1703) veikėjas, suviliojęs ir palikęs moteris. Šis vardas ėmė 
reikšti aistringą individą, dažniausiai vyrą. 

— Noriu ją vesti. 

Paklausiau, ar jis pasakė tai Merigold. 

Gudrutis paaiškino: 

— Taip, po fejerverkų Neapolio įlankoje. - Jo veidas, prisi- 
menant tą sceną, tapo kvailokas. 

Dienorašti, aš nekantriai paklausiau, ką gi atsakė Me- 
rigold. 

Jis tarė: 

— Ji nepasakė nei „taip“, nei „ne“. 


Penktadienis, gegužės 16-o0ji 


Naudodamasis Žžiūronais, įsitikinau, kad Gilgudo žmona 
sudėjo septynis kiaušinius. Mano didžiausi košmarai tapo 
tikrove. Kai išsiperės gulbiukai, kanalą užvaldys gulbės. 


Šeštadienis, gegužės 17-oji 
Vonioje klausiausi „Atsiprašau, nežinau“. Jau daug kartų 
girdėjau šią linksmą laidą, tačiau vis tiek nesuprantu Mor- 


ningtono Krescento taisyklių. Keista, kadangi turėčiau būti 
vienas protingiausių žmonių Ist Midlende. 


Sekmadienis, gegužės 18-oji 


Parašiau į „Radio 4“. 


„Atsiprašau, nežinau“ 4 skyrius 
Produkcijos biuras Senoji baterijų gamykla 
„Radio 4“ Rat Varfas 
BBC Grand Junijon kanalas 
Transliacijos rūmai Lesteris LE1 


Londonas W1 A 2003, gegužės 18-oji 

Brangusis sere ar madam, 
Rašau jums, kadangi esu jūsų linksmos laidos „Atsiprašau, ne- 
žinau“ ilgalaikis klausytojas. 
Tikriausiai praleidau transliaciją, kai ponas Hamfris Litltonas 
aiškino Morningtono Krescento taisykles viktorinos dalyviams. 
Gal galėtumėte man atsiųsti šias taisykles. 
Jūsų ištikimasis 
A. A. Moulas 


Pirmadienis, gegužės 19-oji 


Nusprendžiau vėl parašyti Triksei Medouz, Miesto tarybos 
kaimynų konfliktų pareigūnei. 


Lesterio miesto taryba 4 skyrius 
Niu Volkas Senoji baterijų gamykla 
Lesteris LE1 Rat Varfas 
Grand Junijon kanalas 

Lesteris LE1 

2003, gegužės 19-oji 


Brangioji Trikse Medouz, 

Nėra jokio pono Gulbės. Į tą gulbę, apie kurią kalbu, negalima 
kreiptis „pone“. Ji yra nebyli būtybė, o ne žmogus. Jis neprotauja, 
su juo negalima pasikalbėti, nes tai iš tiesų - laukinis gyvūnas. 

Jis pavojingas ir visiškai nepakenčiamas. Jis visą laiką teršia 
krantinę, mašinų stovėjimo aikštelę, retkarčiais - prie įėjimo į Se- 
nąją baterijų gamyklą, kur aš gyvenu. Dėl jo mano ir kitų kaimy- 
nų gyvenimas - tikra nelaimė. Jei valdžia greičiau nespręs šiOS 
rimtos problemos, bijau, kad gali būti imtasi siaubingų veiksmų: 

Jūsų 
A. A. Moulas 

Policininkas Aaronas Drinkvoteris šį ankstyvą rytmetį pa- 
daužė į mano duris lazda ir prižadino mane iš gilaus mie- 
go. Per apklausą jaučiausi labai nepatogiai, nes man skubiai 
reikėjo nusišlapinti. Mane sulaikė tai, kad vonios kambario 
sienos iš stiklo blokelių. 

Policininkas Drinkvoteris mane oficialiai perspėjo ir pa- 
sakė, kad į Karališkąją prokuratūrą buvo pasiųstas mano 
pokalbio su tarnybos 999 budėtoju, įrašas, kuris įrodo, kad 
2003-iųjų vasario 3-iąją aš kalbėjau įžeidžiamai ir gaišinau 
policiją. 

Paaiškinau jam apie paštininko krepšį, tačiau jis nekan- 
triai mane nutraukė: 

— Mes taip pat gavome skundą, kad mėtote šiukšles į 
kanalą. 

Aš karštai paneigiau tai. Tada jis iš savo kelnių kišenės 
išsitraukė mažą plastikinį maišelį. Jame buvo keletas skutų 
to laiško, kurį kadaise suplėšiau ir išmečiau pro balkoną. 
Prisimindamas teismo mokslų pažangą, DNR ir nanotech- 
nologiją, o svarbiausia tai, kad ant popieriaus skutelių buvo 
mano vardas, aš prisipažinau nusikaltęs. Policininkas atsi- 
rėmė į mano virtuvės stalą ir paskaitė trumpą paskaitą apie 
aplinką, baigė ją Žodžiais: 

— Viena iš šių nuostabių gulbių galėjo mirtinai paspringti. 

Taigi policininkas Drinkvoteris netaps mano sąjungininku. 


Trečiadienis, gegužės 21-oji 
Laiškas iš Gleno: 
Brangus Tėti, 
Atsiprašau, kad tau trukdau, tačiau turiu nedidelį rūpestį ir ti- 


kiuosi, kad tu man galėsi padėti. Ar tavo parduotuvėje yra knyga, 
kuri pamokytų žmones, kaip jiems nebijoti? Aš visą laiką įsibai- 

minęs, kai tik reikia patruliuoti Basroje. Kartais taip smarkiai, jog 
net drebu. Nemanau, kad kas nors jau tai pastebėjo, taigi dėl to 
nepakliuvau į bėdą ar panašiai. Aš tik jaudinuosi, kad jei prasidė- 
tų kokie nemalonumai, tai nuvilčiau kitus vaikinus. 

Tėti, man norisi pabėgti, kai minios ima svaidyti akmenis ir 
padegamąsias bombas. 

Jei yra tokia knyga, tai ji galėtų išmokyti mane, kaip nesibi- 
joti, kad man nuplėš kiaušius, kaip tai nutiko vienam vyrukui 
praėjusią savaitę. 

Taip pat, Tėti, kai mes budime kontrolės punktuose, žmonės 
nesupranta, ką mes jiems šaukiame, o mes nesuvokiame, ką jie 
sako mums. Taigi visi tiesiog siunta vienas ant kito. Taigi jeigu 
yra tokia knyga, gal galėtumei man ją atsiųsti. 

Daug meilės 
Nuo tavo sūnaus Gleno. 


P. S. Nesakyk mamai, kad aš baiminuos. Sakyk jai, kad juokauju 
ir baigiu įdegti. 


Ketvirtadienis, gegužės 22-oji 


Parodžiau ponui Karlton-Hėjui laišką, gautą iš Gleno, ir 
prisipažinau, kad man iki blogumo neramu dėl to, kad jis 
nesugeba susikalbėti su irakiečiais. Paaiškinau: 

— Glenui sunku bendrauti angliškai, bet jo nesugebėjimas 
suprasti ir kalbėti arabiškai gali jį pražudyti. 

Bernardas Hopkinsas tarė: 

— Nesirūpink, vyreli, tie šikniai su rankšluosčiais ant gal- 
vų supranta šautuvo vamzdį. 

Ponas Karlton-Hėjus nusiuntė jį į parduotuvės gilumą 
surašyti į katalogą visą dėžę Penguin Classic serijos knygų 
minkštais viršeliais, nupirktų aukcione. 

Ponas Karlton-Hėjus papasakojo, kad Antrojo pasaulinio 
karo metu jis gavo korteles su vokiškomis frazėmis vienoje 
pusėje, angliškomis - kitoje. 

Žinodamas, kad jis mokėsi egiptologijos ir kalba arabiš- 
kai, paprašiau jo padaryti panašias korteles Glenui. 
Mes kartu rašėme korteles, ir štai ką po kiek laiko sukū- 
rėme: 
1. Prašau išlipti iš mašinos. 
Prašau pakelti rankas. 
Prašau atidaryti bagažinę. 
Prašau nesvaidyti akmenų. 
Prašau manęs nesužeisti. Man - tik aštuoniolika. 
Aš - išlaisvintojas, o ne okupantas. 
Dėkui už bendradarbiavimą. 


1 BV 2 


Daug ginčijomės dėl šeštosios frazės, tačiau abu likome įsi- 
tikinę savaip. 


Penktadienis, gegužės 23-ioji 


Brangusis Glenai, 

Siunčiu tau knygą „Kaip suvaldyti savo baimę“. Man ji padėjo, 
kai išsivystė fobija važiuoti M6 greitkeliu. 

Išeidamas iš kareivinių, giliai kvėpuok: bus geriau, jei nemąs- 
tysi apie savo baimę. 

Stenkis galvoti apie laimingas akimirkas. Ar prisimeni tą 
sekmadienio popietę Ramparto terasoje, kai tau buvo trylika, 
ir tu laimėjai prieš mane „Monopolį“. Aš, tu ir Viljamas raga- 
vome duonos, skrudintos ant rusenančių anglių, pasmeigda- 
mi ją senąja mano močiutės kepsniukų šakute. Mes gėrėme 
pomidorų sriubą iš tų ypatingų pomidorų formos puodukų, 
kuriuos nusipirkome parduotuvėje „Viskas už vieną svarą“. 
Tada tu avėjai savo pirmaisiais Reebok ir pasakei: „Tėveli, aš — 
laimingas.“ 

Kaip matai, aš dar įdėjau tau korteles su frazėmis, kurias pada- 
rėme tau abu su mano bosu, ponu Karlton-Hėjumi. 

Ponas Karlton-Hėjus siunčia tau kareivio, rašiusio per Pirmąjį 
pasaulinį karą, poezijos antologiją. Į knygą jis įdėjo raštelį. 

Sūnau, visą laiką mąstau apie tave. Būk tikras - Irake tu kovoji 
dėl gero tikslo. 
Su didele meile 
Tėtis 


Mano brangusis Glenai, 

Manau, nepyksi, jog rašau tau, nes tavo tėvelis parodė man 
tavo laišką. Kariavau Antrajame pasauliniame kare pėstininkų 
gretose. Didžiąją tarnybos dalį jutau siaubingą baimę. Visiškai 
normalu jaustis taip, kaip jautiesi tu. Tikiuosi, kad Siegfriedo Sas- 
soono poezija padės tau. Kai kurie jo eilėraščiai — žiaurūs, tačiau 
tai tikri karo vaizdai, ir tu suprasi tai perskaitęs. 

Siunčiu tau nuoširdžiausius linkėjimus. 
Hagas Karlton-Hėjus 


Šeštadienis, gegužės 24-oji 


Paauglys, vilkįs palaidine su gobtuvu, o gobtuvą užsitraukęs 
ant veido taip, kad jis vos buvo matyti, įėjo į parduotuvę ir ėmė 
vaikštinėti tarp lentynų. Kai pasisiūliau padėti, jis paklausė: 

— Gal turite knygą, pavadinimu Biblija? 

Nelaimė, Bernardas Hopkinsas išgirdo šį dialogą ir su 
apsimestine nuostaba tarė: 

— Biblija? Pasakyk man, jaunasis bičiuli, kas ją parašė? 

Jaunuolis paraudo: 

— Nežin', - atsakė jis. - Gal Dievas? 

Tai labai prajuokino mane, Hopkinsą ir poną Karlton-Hėjų. 

Jaunuolis vykdo humanitarinių mokslų projektą, kurio 
tema tėvai ir vaikai. Jis pasirinko Viešpatį ir Jėzų. 

Paklausiau jaunuolio, kodėl jis nesikreipė į mokyklos bib- 
lioteką. Jis sakė, kad yra išvarytas iš bibliotekos, nes ten val- 
gė satsumą“, spjaudė sėklas ir „netyčia“ atsitrenkė į moks- 
liukę, vardu Luiza Mur. 


* Japoniški mandarinai. 

Kadangi jam vis labiau patiko pasakoti apie tai, kodėl jis 
buvo priverstas eiti į knygyną, berniokas pasakė, kad mo- 
tina atsisakė internetinio ryšio, taigi jis negali parsisiųsti iš 
tinklalapių medžiagos ir nukopijuoti jos projektui, kaip tai 
daro kiti vaikai. Jis išklojo tai tokia intonacija, tarsi motina 
būtų privertusi jį eiti į mokyklą basomis. 

Bernardas Hopkinsas ėmėsi aptarnauti jį ir pardavė jau- 
nuoliui „Iliustruotą vaikišką Bibliją“ už septyniasdešimt 
penkis pensus. Joje Jėzus pavaizduotas šviesiais plaukais 
ir mėlynomis akimis, truputį panašus į ilgaplaukį Deividą 
Bekhemą. Knyga buvo kiek apipelijusi. 


Sekmadienis, gegužės 25-oji 


Šį rytą man paskambino Gudrutis Hendersonas ir paklau- 
sė, ar jis su Merigold galėtų apsilankyti pas mane. Kalbėda- 
mas telefonu ėmiau kosčioti, tarsi krenkščiodamas, tačiau 
sutikau pasimatyti su jais. 

Gudručio įdegis jau buvo kiek apiblukęs, jis pats atrodė 
šiek tiek pavėpęs, tačiau nebuvau matęs jo tokio laimingo. 
Merigold pasikeitusi; atrodo, kad nėštumas jai tinka. Jie vos 
gali atitraukti rankas vienas nuo kito. Nuo to darėsi bloga, 
dienorašti. | 

Jie nori susituokti ir atėjo prašyti mano palaiminimo, taip 
pat pasikalbėti apie negimusį kūdikį. 

Gudrutis sakė: 

— Labai norėčiau įsivaikinti kūdikį, Adrianai. Gal man 
reikėtų kreiptis į savo advokatą, kad tas sutvarkytų doku- 
mentus? 

Atsakiau: 

— Esu pernelyg neturtingas, kad prasidėčiau su teisine sis- 
tema. Ar negalėtume aptarti tų reikalų po kūdikio gimimo. 

Merigold tarė: 

— Briusai, žinojau, kad su juo bus sunku susitarti. 

Gudrutis stulbinamai valdinga intonacija pasakė jai: 

— Liaukis, Merigold. — Po to jis apipylė jos veidą bučinukais. 

Turėjau nusisukti. 

Tada jis tarė man: 

— Adrianai, esu visiškai pasiruošęs padėti tau finansiškai. 
Žinau, kad tau trūksta grynųjų. 

Pamąsčiau apie „Greisę“ klostytu sijonėliu ir pasakiau: 

— Nenoriu parduoti savo tėvystės teisių. 

Lauke pravirko vaikas, tada pasigirdo vyro balsas, gar- 
sus ir piktas. Mes visi išėjome į balkoną. Vidutinio amžiaus 
vyrą ir berniuką, besiirstančius kanoja, užpuolė Gilgudas. 
Jis plakė sparnais ir kapojo vyro irklą. 

Gudrutis tarė: 

— Tai — klastinga būtybė. 

Atsakiau jam: 

- Jis tik gina savo kiaušinius. 

Vyras ir berniukas nusiyrė tolyn, Gilgudas grįžo į lizdą. 

Merigold pasakė, kad prastai jaučiasi, o Gudrutis globė- 
jiškai apkabino ją ir parvežė namo. 

Jiems išeinant aš tarsi netyčia paklausiau Merigold, kaip 
laikosi Popė ir Deizė. 

Ji tarė: 

— Popė atostogauja Albanijoje, Deizė turėjo grįžti į Beeby 
on the Wold. - Ji nusijuokė ir paskui su pasitenkinimu paaiš- 
kino: - Ją išmetė iš buto, nes būdama girta viską subjaurojo. 

Paklausiau, ar Deizė prarado darbą. 

Merigold atsakė: 

— Kol kas ne. Ji važinėja į darbą. 

Dienorašti, man reikia susitikti su ja. 


Pirmadienis, gegužės 26-0ji 
Pavasarinės bankų atostogos 


Mėginau prisiskambinti Deizei į mobilųjį, tačiau linija buvo 
išjungta. Nuvažiavau į Beeby on the Wold, pastačiau ma- 
šiną aludės automobilių stovėjimo aikštelėje ir nuėjau per 

laukus į tokią vietą, iš kur galėčiau stebėti užpakalinę namo 
pusę. 

Nieko nepastebėjau, tačiau aprimau, žinodamas, kad 
Deizė gali būti kur nors netoli. Daugiau nei valandą sėdėjau 
atsirėmęs į medį. Neturėjau ko skaityti, ko veikti - tik sekti 
dangumi plaukiančius debesis, klausytis paukščių čiulbėji- 
mo bei stebėti įvairius vabzdžius, besikapstančius po žolę. 
Eidamas prie mašinos prisiekiau sau, kad atgausiu Deizę, 
vesiu ją ir susilauksiu su ja vaikų. 


Antradienis, gegužės 27-oji 
Laiškas iš Triksės Medouz. 


Kaimynystės konfliktų koordinatorė 
Lesterio miesto taryba 

Niu Volkas 

Lesteris LE1 

2003, gegužės 27-oji 


Brangusis pone Moulai, 

Jūsų laiško tonas man pasirodė be galo įžeidžiantis. Aišku, kad 
ponui Gulbei reikia padėti, o ne niekinti jį. 

Jūs sakote, kad jis - nebylys. Ar jis susisiekė su Lesterio ka- 
rališkosios ligoninės Kalbos terapijos skyriumi, ar jis žino, kad 
socialinės tarnybos gali padėti jam įveikti negalią? 

Galbūt pono Gulbės problemos yra jo antivisuomeniško el- 
gesio priežastis. Aš vis dar jaučiau, kad susitaikymas ir derybos 
yra tas kelias, kuriuo mes turėtume eiti siekdami patenkinamų 
rezultatų. 

Tai, kad vadinate poną Gulbę „būtybe, laukiniu gyvūnu“ ir 
grasinate smurtu, gali duoti nepageidaujamų rezultatų. 

Nuoširdžiai jūsų 
Triksė Medouz, 
Kaimynystės konfliktų koordinatorė 

23 val. 35 min. 
Deizė, Deizė, Deizė. 


Trečiadienis, gegužės 28-0ji 


Diskusiją apie Zadi Smit „Baltuosius dantis“ pradėjo Ber- 
nardas Hopkinsas: 

— Kaip bobšė, tai rašo neblogai, tačiau Salmanas - kur kas 
geriau. 

Paklausiau Hopkinso: 

- Jūs familiariai vartojate pono Rušdžio vardą. Ar pažįs- 
tate jį? 

Hopkinsas pabaksnojo sau per nosies šoną ir atsakė: 

- Jis svečiavosi mano namuose, kai slapstėsi nuo Alkaidos. 

Mohamedas karštai užprotestavo: 

— Jūs painiojate fundamentalistus su teroristine organizacija. 

Hopkinsas atsakė: 

— Jie visi man vienodi, vyruti. 

Mohamedas atkirto: 

— Tačiau jie absoliučiai skirtingi. Jie taip nepanašūs vie- 
nas į kitą kaip didžiai gerbiamas kunigas Janas Peislis ir 
gėjus Bostono vyskupas. Abu tie vyrai vadintų save krikš- 
čionimis. 

Lorein Haris tarė: 

— Tai - šelmiška knyga. Pažįstu žmonių, kurie tokie pat 
kaip šioje knygoje. Tiek juokiausi, kad net lova drebėjo. 

Darenas prisipažino neperskaitęs knygos. Jis vis dar buvo 
pasinėręs į „Džudą Nepastebimąjį“. Paskui jis prisipažino, 
kad jo nuolatinis skaitymas tapo keleto nesusipratimų su žmo- 
na priežastimi. Jis sakė, kad svetainei nupirko knygų spintą, 
todėl reikėjo perstatyti baldus ir jo žmona „niūriai nusitei- 
kė“, nes televizorius atsidūrė per toli nuo lizdo. 

Ponas Karlton-Hėjus užjaučiamai linktelėjo, nors man 
buvo neįsivaizduojama, kad jam būtų tekę patirti tokių šei- 
mos dramų. 

Pasiūliau Darenui parnešti namo neskaitančiai žmonai 
dovaną — Lordo Arčerio „Nei penso daugiau, nei penso 
mažiau“. 

Buvau paprašytas nurodyti kitą knygą. Pasiūliau Maiklo 
Muro „Kvailus baltuosius Žmones“. Bernardas Hopkinsas 
paraudo, nusikeikė ir tarė: 

— Jei būčiau parašęs knygą, pavadinimu „Kvaili juodieji 
žmonės“, rasinių santykių sistema būtų patraukusi mane 
į teismą. 

Mohamedas ramiai pasakė: 

— Ar galėčiau pasiūlyti, jog visiems būtų naudinga pa- 
skaityti Koraną? 

Ponas Karlton-Hėjus tarė: 

— Nuostabus pasiūlymas. 


Važiuodamas namo, užsukau į visas madingas aludes bei 
vyno barus, tačiau niekur neradau Deizės. 

Šį vakarą lovoje perskaičiau keletą pirmųjų Korano pus- 
lapių. Jie savotiškai priartino mane prie Gleno. 


Penktadienis, gegužės 30-oji 


Habitato vadybininkas paskambino man, norėdamas pa- 
sakyti, kad Bernardas Hopkinsas miega ant „vieno iš sodo 
baldų“. Nuvykau jo pasiimti. Prieš pažadindamas jį, nu- 
sipirkau naują sukiojamąją stalo lempą. Laikas prisėsti po 
ja ir užsiimti rimtu rašymu. Jei negaliu turėti Deizės, galiu 
bent knygą parašyti apie ją. 


Šeštadienis, gegužės 31-oji 


Deizė! Prie mano laukujų durų! Jokio grimo, plaukai susi- 
vėlę, tačiau vis tiek graži, kariško stiliaus kelnėmis ir palai- 
dine, kuri nedengė jos diafragmos. Ji tarė: 

— Privalai tai perskaityti. 

Įėjusi į vidų padavė man dienoraštį rausvais šilkiniais 
viršeliais su spynele. Ant viršaus buvo parašyta: „Slaptasis 
Merigold Flauers dienoraštis.“ 

Deizė pasakė: 

— Atsiversk gegužės 25-ąją. 

Padariau, kaip ji liepė, ir perskaičiau tai, kas buvo para- 
šyta Merigold pakrypusia į kairę rašysena: 


Šiandien Briusas ir aš lankėmės pas Adrianą tam, kad pasikalbė- 
tume apie jungtuves ir apie tai, kas bus, kai gims kūdikis. Maši- 
noje važiuojant į Rat Varfą norėjau pasakyti Briusui, kad aš nesi- 
laukiu jokio kūdikio, kad aš visiems melavau, tačiau negalėjau 
prisiversti. Bijau prarasti Briusą. 


Paklausiau Deizės: 

— Ar ji prisipažino tau, Deize? 

Deizė atsakė: 

— Ne, aš buvau jos kambaryje ir atrakinau spynelę. Praė- 
jusį vakarą mačiau ją vonios kambaryje. Jos pilvas - visiškai 
plokščias. Manau, tu turėtumei žinoti, jog nesi įsivaizduo- 
jamo vaiko tėvas. 

Tariau: 

— Ar nebėra teisybės? Ar vis dar yra medaus arbatai? Ar 
yra masinio naikinimo ginklai? Ar iš tiesų aš stoviu čia, 
priešais tave, iš kūno ir kraujo? O gal mes - tik hologramos, 
Deize? 

Ji atsakė: 

— Mes esame kūnas ir kraujas, o kai tu man išvirsi puode- 
lį kavos, įrodysime tai. 


Sekmadienis, birželio 1-oji 


Praėjusią naktį visai nemiegojau: kalbėjausi su Deize. Mes 
išgėrėmė du butelius vyno ir suvalgėme du maišelius Dori- 

tos ir didelį dubenį salsos. Desertui buvo prinokęs mango, 
kurį abu nuogi ragavome vonioje. 

Deizė sugebėjo įjungti CD grotuvą ir mes šokome pagal 
Motown's Greatest Hits. Niekada nesu šokęs nuogas. Viskas 
buvo OK, kai pripratau prie savo maskatuojančių lyties or- 
ganų. Mia Foks daužė kumščiais į mano duris, tačiau Deizė 
sušuko: 

— Įkvėpk gyvenimo, tu, vargše liūdna karve! 

Vėliau, kai Deizė miegojo šalia manęs, mąsčiau apie 
tuos daugybę kartų. Dėl kitų Žmonių patogumo auko- 
jau malonumą, o Deizė iš karto teisingai susigaudė, kas 
vyksta. 


Antradienis, birželio 3-ioji 


Šį rytą Deizė grįžo į Beeby, kad padėtų Merigold paslapčių 
knygą į vietą ir pasiimtų savo lagaminą. Po darbo susiti- 
kome prie parduotuvės; nuvežiau ją į Londono traukinį; ji 
vyksta į kelionę reklamuoti Edvinos Karė dienoraščio. 

Jos vagonui išnykus tunelyje už stoties, pajutau, kad nau- 
jai įgytas ryžtas nyksta, ir kaip atsiprašymą nupirkau Mia 
Foks puokštę gėlių. 

Man reikia Deizės, kad apšviestų mano gyvenimą. Be jos 
aš niekada nepavirsiu iš vikšro į kandį. 


Pastebėjau, jog dabar Donaldas Ramsfildas sako, jog masi- 
niai naikinimo ginklai gal niekada nebus rasti. Mane ištiko 
nemažas šokas. 

Tačiau ponas Bleiras sako, jog „neturi jokių abejonių. 


Trečiadienis, birželio 4-oji 


Šį rytą, sutikęs automobilių stovėjimo aikštelėje paštininką, 
pasakiau jam, jog nustebau, kad jis toks ankstyvas. Jis dar- 

kyta anglų kalba paklausė manęs vardo ir adreso ir atidavė 
man laikraščius. 

Gavau laišką iš Automobilių asociacijos, pranešantį man, 
kad dabar jie tiekia dujas, ir klausiantį, ar aš nenorėčiau at- 
sisakyti savo dabartinio tiekėjo ir pereiti pas juos. Taip pat 
gavau dvi kreditinių kortelių sąskaitas, reikalaujančias ap- 
mokėjimo ir grasinančias, kad jei aš tuojau pat neapmokėsiu 
pereikvotų sumų, turėsiu sumokėti visą balansą. Galėjau 
suprasti slaptas užuominas, kad jei man nepavyks skubiai 
apmokėti, tai pakenks mano kredito reitingui. 

Dienorašti, aš nebeturiu, iš ko rinktis; turiu tik pasiim- 
ti likusius 3000 svarų iš statybos draugijos depozitinės są- 
skaitos. Gyvenu kapitalistinėje sistemoje, tačiau neturiu 
kapitalo. 

Kur išgaravo visi pinigai? Nieko už juos neįsigijau, netu- 
riu ką parodyti, išskyrus futoną, keletą puodų ir keptuvių. 


Ketvirtadienis, birželio 5-oji 


Pribloškianti statistika — 63 procentai britų tiki, kad ponas 

Bleiras suklaidino juos, teigdamas apie masinio naikinimo 

ginklus, o 27 procentai tiki, kad jis tyčia melavo. 
Nebežinau, ką ir bemanyti. 


Penktadienis, birželio 6-oji 


Šį vakarą ilgai dirbau parduotuvėje. Kai 22 val. išėjau, Hai 
Strytas buvo pilnas girtų abiejų lyčių jaunuolių, lėbaujančių 
tai viename, tai kitame bare. Norėdamas jų išvengti, ėjau 
kelio viduriu, ir manęs vos nepartrenkė taksi, prisigrūdęės 
kekšių paauglių. Viena iš jų pro langą suspigo: 

- Ššššalin iš kelio, dieduk! 

Nenuostabu, kad vidutinio amžiaus žmonės naktimis 
užsirakina namuose. 

Šeštadienis, birželio 7-oji 


Po darbo nuvykau pas Naidželą paskaityti jam, kaip buvau 
pažadėjęs. Jis pasirinko Dostojevskio „Nusikaltimą ir baus- 
mę“. Neįmanoma ištarti rusiškų vardų, ir kai tik aš užsiker- 
tu, Naidželas dūsauja ir kažką murma Grehemui. 

Pasakiau jam, kad dabar mėginama ištreniruoti Šetlando 
ponius kaip arklius vedlius akliesiems. Akivaizdu, kad jie 
turi daug geresnę atmintį nei labradorai. 

Grehemas pakilo, pažvelgė į mane ir suurzgė. 

Naidželas tarė: 

— Geras šunelis Grehemas. Geras šunelis. 

Papasakojau Naidželui apie įsivaizduojamą Merigold 
nėštumą ir apie tai, kad dabar turiu slaptą meilės romaną 
su Deize, Merigold seserimi. 

Naidželas tarė: 

— Dostojevskiui būtų buvę nelengva spėti su tavimi, 
Mouli. Tavo gyvenimas keistesnis nei kūryba. 

Priverčiau Naidželą prisiekti, kad jis niekam nepasakos 
apie iliuzinį Merigold kūdikį. Pasakiau: 

— Man dar neteko su ja pasikalbėti akis į akį. Merigold su 
Gudručiu išvykusi į IT mugę. 

Naidželis surinko numerį savo mobiliajame ir tarė: 

- Pandora, ar girdėjai paskutinę Moulio psichodramą... 

Pasišlykštėjęs išėjau. 


Sekmadienis, birželio 8-oji 


Kai mane užtikrino, kad Rajeno nebus namuose, apsilan- 
kiau pas Šeron. Kai paklausiau, kur jis, Šeron atsakė: 

— Kiekvieną sekmadienį per pietus jis eina į šokių apie 
stulpą klubą, vadinamą Medučiaiz. 

Paklausiau: 

— Argi tai tau nerūpi, Šeron? 

Ji atsakė: 

— Ne, tada man nereikia virti valgyti. 

Ant lipnaus kilimo šliaužiojo Karanas. Paklausiau, kur 
kiti vaikai. 

Ji atsakė: 

- Jie su savo tėvais. Šiandien lankymo diena. 

Pasikalbėjome apie mūsų berniuką Gleną. 

Šeron tarė: 

— Eidi, negaliu galvoti apie jį tenais. Jis nekenč' garsių 
sprogimų. Prisimeni jį per Gajaus Fokso naktį? Jis buvo 
įpratęs užsidengt ausis, kai šaudė fejerverkai. 

Pasakiau: 

— Mes vis dėlto išgyvenome keletą gerų akimirkų. Ne- 
daug - tik keletą. 

Ji atsakė: 

— Dažnai prisimenu tą metą, kai mes draugavome, aš nie- 
kada neturėjau geresnio vaikino už tave. Tu niekada nerė- 
kavai ant manęs, nemušei. 

Paklausiau, ar Rajenas tranko ją. 

Ji atsakė vengdama mano akių: 

— Jis kartais mane kietai suima, tačiau niekada neliečia 
vaikų. 


Vėliau ji truputį pralinksmėjo ir pasakė man, kad „Naujasis 
Sandoris“ pasiūlė jai „Apsivalgymo koordinatorės“ darbą. 
Tačiau yra sąlyga - iš pat pradžių ji turinti numesti tris su 
puse stono. 

Paskatinau ją pradėti laikytis dietos sakydamas: 

— Glenas grįžta po penkių mėnesių. Šeron, tegul jis 
didžiuojasi tavimi. Numesk svorio, gauk darbą, išspirk 
Rajeną. 


23 val. 30 min. 
Grįžo Deizė su mangais. 

Pirmadienis, birželio 9-oji 


Visiškai pamiršau apie rašytojų grupę. Pusę aštuonių užsu- 
ko Kenas Blantas. Supažindinau jį su Deize, kuri buvo įsi- 
supusi tik į vonios rankšluostį. Ant futono matėsi, kad buvo 
ką tik mylėtasi, o grindų viduryje mėtėsi Deizės liemenėlė 
iš „Vivjen Westvud“ bei kelnaitės. Kadangi susiklostė to- 
kios aplinkybės, neturėjau kito pasirinkimo, tik prisipažinti 
Kenui, kad tarp Deizės ir manęs - meilės romanas. 

Kenas tarė: 

— Notingeme turiu moterį, kurią retkarčiais aplankau. 

Atsakiau: 

— Kenai, tu mane nustebinai. Maniau, kad jūs - laimingai 
vedę. 

— Todėl ir esu laimingai vedęs, - tarė Kenas, - nes Glenda 
nežino to, kas skaudintų ją. 

Mes visi trys susėdome balkone. Deizė paklausė: 

— Ar gulbės visą laiką gyvena su tuo pačiu partneriu? 

Dėl savo išsamių Žinių apie gulbes gebėjau paaiškinti jai, 
jog gulbės būna kartu tol, kol vienas iš poros miršta. 

Mes visi išgėrėme du butelius vyno ir kalbėjomės apie 
meilę. Kenas truputį susijaudino ir pasakė, kad jis dažnai 
mąsto, jog reikia Glendai papasakoti apie moterį Notin- 
geme. 

— Esu tikras, Glenda supras. - Jis šiek tiek tęsė žodžius. 

Deizė patarė jam tylėti. Kai paklausiau, ką ji darytų, jei 
sužinotų, kad ją apgaudinėju, ji atšovė, blykstelėjusi meksi- 
kietiškomis savo motinos akimis: 

— Nupjaučiau tau kiaušius. 

Abu su Kenu nejaukiai pasimuistėme kėdėse. 

Vienu žodžiu, tai buvo labai malonus vakaras. 

Kai Kenas išėjo, Deizė tarė: 

— Miela, kad kažkas Žino apie mus. Tada viskas tampa 
kažkaip realiau. 

Paklausiau jos, kas manyje jai labai patinka, ir Deizė at- 
sakė: 

— Tavo doras veidas, švelnus balsas ir tai, kaip tau ant 
sprando garbanojasi plaukai. 

Truputį nusivyliau; tikėjausi, kad ji paminės mano protą, 
bendrąsias Žinias ir sąmojį. 


Antradienis, birželio 10-0ji 


Nesu tikras, ar Deizė gyvena su manimi, ar ne. Tarsi ji už- 
sidirbtų gyvenimui iš stiuardesės darbo. Šiandien ji - Niu- 
kastlyje, reklamuoja naują, krūtis pakeliačią, liemenėlę tie- 
siogiai Tūkstantmečio tilto fone. 


Ponui A. Moului Atsiprašau, nežinau 
4 skyrius 0 BBC 
Senoji baterijų gamykla Transliacijų rūmai 
Rat Varfas Londonas W1A 
Grand Junijon Kanalas 2003, birželio 7-oji 
Lesteris LE1 


Brangusis pone Moulai, 

Dėkojame už jūsų malonias pastabas apie „Atsiprašau, neži- 
nau“. Mornington Crescent taisyklės buvo sudarytos daug seniau, 
nei aš pradėjau dirbti programoje produkcijos asistente. Jačiausi 
gana nepatogiai ir nedrąsiai, todėl nepaklausiau to programos va- 
dovo, pono Hamfrio Litltono, kuris kartais gali būti gana kandus. 

Labai tikiuosi, kad jūs suprantate mano dilemą. 

Nuoširdžiai jūsų 
Džesika Viktorija Steford 


Trečiadienis, birželio 11-0ji 


Pavėlavau į darbą. Bernardas Hopkinsas, girdint ponui 
Karlton-Hėjui, garsiai pasakė: 

- Ir vėl vėluoji, bičiuli? Jokių problemų. Man visai nesun- 
ku padirbėti už tave. 

Visą rytą kunkuliavau pykčiu. Dabar tikrai įtariu, kad 
Bernardas Hopkinsas siekia mano darbo vietos. 


Ketvirtadienis, birželio 12-oji 


Kompiuterizuotas Smeg šaldytuvas, kurį jau seniai užsisa- 
kiau, galų gale atvyko iš Italijos. Tai iš tiesų meno kūrinys. 
Jis nurodo, kada reikia pakeisti maistą, kada pasibaigęs jo 
galiojimo laikas. 


Penktadienis, birželio 13-oji 


Ketvirtą ryto šaldytuvas pažadino mane, pranešdamas, kad 
jau baigėsi pienas. 


Šį vakarą paėmiau Deizę iš Ist Midlendo oro uosto. Ji atskri- 
do iš Dublino, kur kelionių kompanijai reklamavo vienišių 
savaitgalius. 

Vėlai naktį mes apsipirkome Asdoje, įsigijome man- 
gų, šampano, duonos, sūrio ir valiklio Flash vonios kam- 
bariui. 


Šeštadienis, birželio 14-oji 


Šį rytą abu su Deize aptarinėjome, kaip pasakyti Merigold, 
kad žinome apie įsivaizduojamą kūdikį. 

Sutarėme, kad turėsime nuvykti į Beeby on the Wold ir 
suteiksime jai galimybę pasakyti tiesą. Tačiau mums besi- 
rengiant suskambėjo telefonas ir Gudrutis pasakė: 

— Adrianai, turiu tau blogų naujienų. Gaila, bet mūsų ke- 
lionės metu Merigold neteko kūdikio. 

Jo balsas skambėjo labai liūdnai; man pritrūko drąsos pa- 
sakyti tiesą. Užuot išrėžęs ją, tariau: 

— Gudruti, esu tikras, kad ateityje padovanosi jai daugy- 
bę kūdikių. 


Vėliau Deizė ir aš nuėjome į „Gėlių kampą“ ir pasiuntėme 
Merigold puokštę. Deizė pasakė pardavėjai: 

— Jokių trikampių plokščių papuošimų. 

Ant kortelės užrašiau: 


Brangioji Merigold, tai neišsipildė. Kaip liūdna. Su meile. 
Adrianas 


Sekmadienis, birželio 15-oji 
Tėvo diena 


Šiandien Gilgudui tikrai Tėvo diena; septynetas gulbiukų šį 
rytą praplaukė pro mano balkoną. 

Tariau Deizei: 

- Jie šlykštūs kaip nuodėmė. 

Ji atsakė: 

— Vaikystėje aš buvau bjauri. Nepadėjo net tai, kad Neta 
atkakliai reikalavo nusimegzti mokyklines uniformas, kar- 
tu ir sušiktą šūkį: „Negalėsiu - nemokėsiu.“ Mane visą lai- 
ką išmesdavo iš autobuso. 

Paklausiau, kokia tai buvo mokykla. 

Ji sakė, kad tai buvo privati mokykla, vadovaujama anar- 
chistų. 

Šiandien vežuosi ją į Kiaulides, kad ji, kaip mano dabar- 
tinė mylimoji, susitiktų su tėvais. 


Glenas iš Irako atsiuntė žinutę: 


Laimingos Tėvo dienos. Jokių atvirukų parduotuvėse. Jokių par 
duotuvių. 

Iš Viljamo negavau nieko. 


Leidau Deizei vairuoti ir ji nuvežė mus į Kiaulides. Ji mėgs- 
ta greitį, tačiau važiuoja atsargiai. Ji pasakė: 

— Neapkęsdavau kaimo ir nervindavausi tol, kol pajus- 
davau grindinį po kojomis, tačiau čia man patinka. 

Sakydama „čia“ ji turėjo galvoje švelnius pietinius Lester- 
šyro kalvų šlaitus ir medžių alėjas, kurias pravažiavome. 

Kai išlipome iš mašinos, pamačiau, kad motina ir Gy- 
vulys liovėsi dirbti, o tėvas išlindo iš furgono ir pažvelgė į 
mus. Aivanas pribėgo tiesiai prie Deizės ir pašoko išterlio- 
damas jos kariškas kelnes purvu, tačiau, atrodo, ji nesijau- 
dino dėl to. 

Deizei buvo sunkoka vaikščioti aukštakulniais, bet paskui 
ji nusispyrė batelius ir nubėgo apkabinti mano motinos. 

Motina nusivedė Deizę į atnaujintas kiaulides, o aš tėčiui 
padovanojau Tėvo dienos dovaną - Alano Koreno „Golfą 
katėms“. Maniau, kad tai gal patiks jam. Ant priekinio vir- 
šelio buvo pavaizduota katė, golfo lazda ir svastika. 

Pasakiau: 

— Knyga pilna juokingų dalykėlių. Ji prajuokins tave. 

Jis atsakė: 

— Kiek kartų tau sakiau, Adrianai, kad man nereikia skai- 
tyti jokios kitos knygos. Perskaičius „Džonataną Livings- 
toną Žuvėdrą“, kiekviena kada nors išleista knyga atrodo 
nebereikalinga. 

Jo balsas užlūžo, kaip ir visada kalbant apie Džonataną. 

— Ta žuvėdra išnaudojo visas savo jėgas, ir tai ją pražudė. 


Supjaustėme nediduką „Pono Kiplingo“ Tėvo dienos tortu- 
ką, kurį nupirkome važiuodami. Pakviečiau Gyvulį kartu 
pasivaišinti, tačiau motina pasakė: 

— Adrianai, šiandien jis truputį apsvaigęs, nes nežino — 
kas jo tėvas. 

Kai ketinome išvykti, motina sumurmėjo: 
- Ji - žvaigždė, Adrianai. Bandyk nepaleisti jos. Šnekėkis 
su ja, sakyk Deizei, kad ji - gražuolė, ir pirk jai gėles. 


Pirmadienis, birželio 16-oji 


Nuvežiau Deizę į Londono traukinį. Ji rengia labdaros pie- 
tus Karališkajam aklųjų institutui. 


Paskambino Glenas! 

Jo balsas skambėjo neįprastai. Paklausiau, kokie ten 
trenksmai girdėti. Jis abejingai atsakė: 

— Fejerverkai, tėti. 

Tada jis paklausė manęs, ar esu matęs negyvą kūną, aš 
atsakiau, kad neteko. Jis tarė: 

— Aš mačiau. 

Ilgokai patylėjome. Norėjau pasakyti jam daug ką: kad 
mylėjau jį ir gailiuosi nuvylęs jį vaikystėje. Užuot išsakęs 
tai, aš pasakiau, kad pasiunčiau jam ir Robiui daugiau kny- 
gų per D. Britanijos karinį paštą ir kad jie turėtų greitai gau- 
ti tas knygas. 

Jis atsakė: 

— Tėti, tiesą sakant, mes neturime daug laiko skaity- 
mui, tačiau mąstau, ar negalėtumei padaryti man pa- 
slaugos? Ar negalėtumei nueiti į Army Surplus ir nupirkti 
man ir Robiui vietoj knygų dvi poras Altama amerikietiš- 
kų kariškų batų? Tu sugebėsi juos atpažinti —- padai atro- 
do kaip Kedburio pieninės pieno pakelių blokai. Mano 
dydis devintas, Robio - dešimtas. Vien dėl to, kad mums 
vaikštant apie šarvuočius, britaniški batai karštyje tirps- 
ta ir suyra. 

Pažadėjau rytoj pamėginti nupirkti batus. 

Jis pasakė, kad Robis išmoko vieną eilėraštį atmintinai. 
Paklausiau, kurį. 

Jis atsakė: 

— Duosiu jam pakalbėt. - Tada išgirdau Gleną šaukiant: — 
Robi, Robi, ateik ir pasakyk tą eilėraštį mano tėčiui. 

Tačiau Robis sušuko: 

— Ne! Ne! 

Glenas grįžo prie telefono ir pasakė: 

- Jis per daug drovus. 

Prieš baigdamas kalbėti jis padėkojo man už korteles ir 
pasakė, kad jos turėtų būti iš tiesų naudingos. Glenas paža- 
dėjo parašyti ponui Karlton-Hėjui, kai tik galės. 


Antradienis, birželio 17-0ji 


Su Visa kortele nupirkau batus, jie kainavo 125 svarus. Pri- 
kimšau juos netirpstančių vaikiškų Woolworth saldainiukų. 

Nesakiau Deizei, kad esu įklimpęs skolose. Jai nieko ne- 
reiškia už rankinę sumokėti 500 svarų. 


Antradienis, birželio 17-oji 


Daugelį kartų mane gelbėjo Automobilistų asociacija: kartą 
Bodmin Mure man baigėsi kuras, kilo sumaištis, kai Old 
Kompton gatvėje užtrenkiau mašinoje raktus ir sutruk- 
džiau Gėjų šlovės paradui, ir dar ta daugybė iškvietimų, 
kai leisdavau žvakėms sušlapti. Tačiau šiandien Automobi- 
listų asociacija pranoko pati save; jie išrašė ir pasiūlė man 
savo specialią AA Visa kortelę. „Kreipkitės ir naudokitės 
tuo, kad balanso pervedimui visus šešis mėnesius nereikės 
mokėti palūkanų.“ 

Šis pasiūlymas - tarsi laukymė džiunglėse; mano planas 
yra iš AA pinigų apmokėti po 1000 svarų kiekvienai mano 
kreditinei kortelei. Tai išspręs mano trumpalaikes finansi- 
nes problemas, ilgalaikio plano aš neturiu. 

Iš Nigerijos man į mobilųjį paskambino Viljamas. Man rū- 
pėjo kiekviena minutė, nes jos slinko, kol jis padrikai pasa- 
kojo apie kažkokias, atrodo, visai neįdomias futbolo rung- 
tynes. Pokalbiui baigiantis jis tarė: 

— Tėti, aš skambinu todėl, kad noriu pasikeisti savo krikš- 
čionišką vardą. 

Paklausiau, kokio vardo jis norėtų. 

Jis atsakė: 

— Voulas. Tai skamba labiau afrikietiškai. 

Tariau: 

— Tai tavo patėvio vardas. Ar nekils sumaišties? 

Jis atsakė: 

— Ne. Mes nepanašūs. Jis aukštesnis už mane. 

Pasakiau, kad sutinku, ir išjungiau. 

Viljamui greitai nusibos naujasis vardas Voulas Moulas. 


Trečiadienis, birželio 18-oji 


Šį vakarą - dar daugiau „Nusikaltimo ir bausmės“. 

Naidželo šuo vedlys Grehemas tiesiog stebina savo su- 
gebėjimais. 

Ploviau Naidželui keletą lėkščių ir taurių, kai prie savo 
kojos pajutau Grehemo snukį. Pažvelgiau žemyn ir pama- 
čiau, kad šuo dantyse turi pašluostę. Mane tai suerzino, nes 
ketinau leisti įrankiams bei indams išdžiūti ant džiovyklos, 
kadangi įsikišo šuo, turėjau iššluostyti puodus ir padėti 
juos į vietą. 


Ketvirtadienis, birželio 19-0ji 


Galų gale prijungtas mūsų naujasis kompiuteris. Jo pilka 
sliduma visiškai nedera prie pono Karlton-Hėjaus rašomo- 
jo stalo iš vyšnios medžio. 

Gudrutis Hendersonas paskaitė mums visos valandos 
paskaitą apie tai, kaip valdyti Sage išteklių kontrolę ir są- 
skaitų sistemą bei ABE knygų paieškos įrangą. 

Po dešimties minučių Bernardas Hopkinsas nuėjo šalin, 
pasiėmė iš lentynos knygą ir atsisėdęs ėmė ją skaityti. 

Praėjus valandai neką geriau nuraukiau, kaip veikia 
kompiuterio sistemos, nes Hendersonas papylė daugybę 
nesuvokiamų terminų, tačiau ponas Karlton-Hėjus pa- 
teikė jam protingų klausimų ir, atrodo, suprato jo atsa- 
kymus. 

Hendersonui išėjus ponas Karlton-Hėjus pakvietė Ber- 
nardą Hopkinsą prie kompiuterio ir tarė: 

— Pažvelk, Bernardai, kiekviena pasaulyje išspausdinta 
knyga dabar yra po mūsų pirštų galiukais. 

Visi trys su nuostaba žvelgėme, kaip pasaulinė literatūra 
plaukė ekranu. Jaučiau kartu ir pasididžiavimą žmonijos 
laimėjimu, ir nusiminimą, kad jau praėjo lėtesni ir švelnes- 
ni laikai. 


Penktadienis, birželio 20-0ji 


Ponas Karlton-Hėjus parodė man laišką, kuris buvo šį rytą 
atneštas į parduotuvę. 


Brangusis pone Karlton-Hėjau, 
Labai ačiū, kad atsiuntėte tą poezijos knygą ir kad padėjote 
mano tėčiui parašyti tas korteles. Jos tikrai naudingos. 
Geriausi linkėjimai 
Glenas Bot-Moulas 


Brangusis pone Karlton-Hėjau, 

Čia aš, Robis, įsibroviau į Gleno laišką. Labai mėgavausi, jei 
taip tinka sakyti, Siegfriedo Sassoono karo poezijos tomu. Jis tik- 
rai žinojo, apie ką rašo. 

Išmokau atmintinai „Išlikusiuosius“. 
Dar kartą dėkodamas 
Robis 


P. S. Beje, aš - geriausias Gleno draugas. 


Ponas Karlton-Hėjus tarė: 
— Nusiųsiu vaikinui „Lapes medžiojančio vyro memuarus“. 
Jei tik jis būtų turėjęs omenyje Gleną. 


Šeštadienis, birželio 21-oji 


Ponas Karlton-Hėjus pasiteiravo, kada imsiu dvi savaites 
metinių atostogų. Atsakiau jam, kad negaliu sau leisti nie- 
kur išvykti. Hopkinsas tarė: 

— Netikiu jokiomis atostogomis. Kam reikia kur nors va- 
žiuoti, jei nori išgerti. 


Šįryt paštu atėjo mano AA Visa kreditinė kortelė. Pasveiki- 
nau ją. 


Sekmadienis, birželio 22-oji 


Ilgai mąstęs, nusprendžiau suteikti keletą patarimų Timui 
Henmanui apie tai, kaip tapti vyrų teniso čempionu. Pa- 
siunčiau jam elektroninį laišką per Visos Anglijos lauko te- 
niso ir kroketo klubą. 


Brangusis Timai Henmanai, 

Tikiuosi, nejsižeisite dėl to, ką turiu pasakyti, tačiau, kaip atidus 
žmonių prigimties tyrėjas, manau, galėčiau padėti jums pasiekti 
tikslą - laimėti Vimbldono turnyrą. 

a) Neleiskite savo tėvams lankytis varžybose. Tikrai, jei jie ban- 

dys pakliūti į centrinį kortą, tegul apsaugininkai išmeta juos. 
Jei mano tėvai stebėtų, kaip aš dirbu, tikrai neištverčiau. 

b) Žmonai Liusei taip pat - ne. 

c) Stenkitės prisivilioti išvaizdesnių sirgalių. Jūsų dabartinės 
gerbėjos yra tokios moterys, kurias veda nuobodos. 

d) Paprašykite Vini Džounso parodyti jums grėsmingesnį su- 
gniaužto kumščio ar sulenktos rankos gestą. 

e) Uždrauskite sirgaliams šūkauti „Na, Timai!“ Atrodo, tarsi jūs 
bėgtumėte ketvirtas pradinės mokyklos lenktynėse su kiau- 
šiniu šaukšte. 

Manau, jei įgyvendinsite mano pasiūlymus, laimėsite tautos mei- 

lę, ir esu beveik tikras, kad BBC jus išrinks metų sportininku. 
Jūsų 
A. A. Moulas 


Šią popietę mano tėvas vėl buvo paguldytas į Karališkąją 
ligoninę po to, kai pasakė motinai, kad miršta. Žaizda jo 
nugaroje vėl užkrėsta. Nuvykau jo aplankyti, dėl visa ko 
pasiėmiau pagalvę. 


Pirmadienis, birželio 23-ioji 


Paskambino Deizė iš savo kambario viešbutyje Bristolyje. 
Ji sakė, kad autorius, su kuriuo keliaujanti, išgėrė per daug 
vyno prieš kūrinių skaitymą Voterstoune ir galų gale per 
klausimų ir atsakymų valandėlę ėmė pamokslauti publikai, 
nes jaunuolis paklausė: 

— Iš kur semiatės idėjų? 

Autorius suspiegė: 

- Iš Tesco idėjų prekystalio, kvaiša! 

Paklausiau, kas tas autorius. Ji atsakė: 

— Maršalas Snelgrouvas. Tu tikrai nieko apie jį negirdėjai, 
jis rašo mokslinę fantastiką. Jo galaktika - kengūros sterblėje. 

Paklausiau, kuo ji apsirengusi. Deizė tarė: 

— Kaip tau labiausiai patinka - niekuo. 


362 Adrianas Moulas ir masinio naikinimo ginklai 
Antradienis, birželio 24-0ji 


Paskambino Pandora, norėdama paklausti apie Gleną. Pa- 
sakiau jai, kad Glenas - Basroje, kad bijo ir jaučiasi nelai- 
mingas. Ji pasakė: 

— Siuntu ant tavęs, kam išleidai jį į tą šlykštų karą. 

Ji paklausė mano nuomonės, ar Glenas konfidencia- 
liai pasikalbėtų su ja, nes ji rašė straipsnį Observer. At- 
sakiau: 

— Tokia sąvoka „konfidencialiai“ daugiau nebeegzistuo- 
ja. - Gleno vardu atsisakiau daryti tai. 

Ji tarė: 

— Na, gerai. Mano „Autobiografija iš dėžutės“ bus po po- 
ros savaičių išleista. Ar jūsų parduotuvėje bus galima orga- 
nizuoti rajoninį pristatymą? 

Pažadėjau jai rytoj pasikalbėti su ponu Karlton-Hėjumi ir 
pats jai paskambinti. 


Trečiadienis, birželio 25-0ji 


Skaitytojų klubas. 

Ponas Karlton-Hėjus pradėjo susitikimą. 

— Turėčiau pradėti šį susitikimą, prisipažindamas, kad aš 
nesu už organizuotą religiją, tačiau, nors taip ir sakiau, Ko- 
ranas mane tikrai sujaudino. Mane, kaip knygų pardavėją, 
baisiai jaudina tai, kad knyga gali būti svarbiausia bilijonų 
žmonių gyvenimams visame pasaulyje. 

Tada jis pakvietė Mohamedą pasisakyti, ką jam reiškia 
Koranas. 

Mohamedas ramiai tarė: 

— Koranas, kaip aš suprantu jį, padeda man gyventi savo 
gyvenimą. Laikausi jo taisyklių, randu ramybę jo pamoky- 
muose ir vadovaujuosi juo, kai nesu tikras ir man reikia iš- 
girsti Viešpaties žodį. 

Darenas pertraukė jį: 


Birželis 363 


— Buvau tikrai nustebintas, kai perskaičiau apie Ado- 
mą, Abraomą, Mozę ir Jėzų. Koranas nelabai skyrėsi nuo 
Biblijos. 

Lorein pridūrė: 

— O dar faraonas, kuris buvo tikras niekšas. 

Melani Outs pareiškė savo nuomonę: 

— Man labiausiai patiko kalba. Skaičiau šią knygą, sėdė- 
dama atlošiamoje kėdėje sode, ir jaučiausi tarsi užhipno- 
tizuota. Iš tiesų buvo truputį neramu - juk turėjau stebėti 
vaikus maudyklėje. 

Mohamedas susijaudino: 

— Melani, tu pataikei į pačią esmę. Koranas padeda mums 
medituoti, jį reikia skaityti sėdint sukryžiuotomis kojomis, 
tada atsiskleidžia visa jo jėga. 

Pasiūliau: 

— Kilimas šiek tiek nešvarus, tačiau gal jūs nepriešta- 
rausite? 

Išgirdau, kaip sutraškėjo pono Karlton-Hėjaus keliai, kai 
jis sėdosi ir kryžiavo kojas, kiti taip pat susėdo ratu, ir Mo- 
hamedas pradėjo skanduoti. Skaitant jo kūnas ėmė lyg ir 
linguoti šešiasdešimt svyravimų per minutę ritmu. 


Šlovingojo, gailestingojo Alacho vardu 
Visa šlovė Alachui, Pasaulių Viešpačiui. 
Šlovingajam, gailestingajam. 

Paskutiniojo Teismo Dienos Valdovui. 

Tau tarnaujame, tavęs šaukiamės pagalbos. 
Vesk mus teisingu keliu, 

Tavo išrinktųjų, 

O ne tų, ant kurių krito Tavo rūstybė, 

Ne tų, kurie nuklydo šunkeliais. 


Melani tarė: 

— Tai labai ritmiška. Kaip manote, ar Floberas skaitė 
Koraną? 

Ponas Karlton-Hėjus atsakė: 

— Esu beveik tikras. Tai viena iš didingiausių civilizuoto 
pasaulio knygų. 

Mes vis dar sėdėjome ant grindų ir Mohamedas paaiški- 
no, kad ši interpretacija tik jo, niekas kitas, netgi jo sūnūs, 
neturi tokios pat nuomonės. 

— Kiekvienas musulmonas savaip suvokia Koraną, - tarė jis. 

Melani atsiduso ir pareiškė: 

- Šiek tiek nusivyliau tai girdėdama. Tikėjausi rasti api- 
brėžtas taisykles, nurodančias, kaip gyventi. 

Susitikimui baigiantis, visi spontaniškai paplojome Mo- 
hamedui, ir manau, jis pajuto ramų pasitenkinimą. 


Ketvirtadienis, birželio 26-0ji 


Po darbo nuvykau aplankyti tėvo. Motina jau sėdėjo prie 
jo lovos. Ji buvo apsirengusi statybininkės kombinezonu ir 
avėjo batus plienu kaustytais galais. Buvau pas jį, kai atėjo 
jį konsultuojantis gydytojas pranešti kraujo ir šlapimo tyri- 
mų, atliktų prieš savaitę, rezultatų. 

Konsultantas buvo rusvas ir kresnas. Jo vardas buvo po- 
nas Fortune'as. Jis tarė tėvui: 

— Džordžai, kaip ir bijojome, tu apsikrėtęs supervirusu 
(auksiniu stafilokoku, atspariu meticilinui). 

Tėvas tarė: 

— Super. 

Nemanau, kad jis visai suprato savo būklės rimtumą. Jis 
tikriausiai mano, kad supervirusas yra aukštesnės kokybės 
virusas. 

Ponas Fortune'as pasakė man ir motinai: 

— MRSA - tai toks šelmis, kurį gana sunku išgydyti. Jis ir 
taip gauna labai galingų antibiotikų mišinį, o mes atsargoje 
ne kažin ką beturime. 

Motina tarė: 

— Pasitikiu jumis, pone Fortune'ai, jūs pastatysite jį ant 
kojų. Jis vėl reikalingas kiaulidėje. 

Ponas Fortune'as nužvelgė mano motiną nuo galvos iki 
kojų, ir aš pajutau, kad reikia paaiškinti. Tariau: 

— Mano motina kuria svajonių namus senoje kiaulidėje. 

Ponas Fortune'as pasakė: 

— Nuostabu. Aš pats gyvenu suremontuotoje karvidėje. 

Eidamas prie mašinos, praėjau pro Gyvulį, kuris mokė 
Aivaną tarnauti. 


Penktadienis, birželio 27-0ji 


Nuėjau į banką ir paėmiau iš AA kortelės 2000 svarų gry- 
naisiais. Tada vėl atidaviau pinigus kasininkei. 1000 svarų 
nukeliavo į Visa sąskaitą, kitas tūkstantis - į MasterCard. 

Banko tarnautoja, vidutinio amžiaus moteriškė su devy- 
niais pagurkliais, tarė: 

— Atsiprašau už mano spėliojimus, tačiau jūs per daug 
mokate už savo grynuosius. Gal norėtumėte susitikti su 
mūsų sąskaitų vadybininku? 

Pareiškiau: 

— Už AA paskolą nėra palūkanų. 

Ji atsakė drebindma pagurklius: 

— Gryniesiems yra palūkanos. 

Taigi mano pastangos suteikti sau galimybę atsipūsti nu- 
ėjo šuniui ant uodegos. Esu plieniniame skolų glėbyje. 


Savaitgaliui atvyko Deizė. Paėmiau ją iš stoties. Ji atsigabe- 
no du didelius lagaminus, pilnus batų ir drabužių. 


Šeštadienis, birželio 28-oji 


Prieš eidamas į darbą, turėjau išvalyti vonios kambario 
grindis, nes praėjusią naktį mes vėl išdykavome su man- 
gais. Palikau Deizę lovoje, skaitančią straipsnį Independent 
laikraštyje apie Ali, mažą berniuką, kuriam amerikiečių 

bomba nutraukė abi rankas ir kojas. Turbūt čia jam atliko 
sudėtingą operaciją. Norėjau ką nors pasakyti, tačiau buvo- 
me sutarę nekalbėti apie Iraką, masinio naikinimo ginklus 
ar apie Merigold. 


Grižęs iš darbo pamačiau, kad Deizė visą likusią spintos 
erdvę užpildė savo daiktais. Ji turi dvidešimt septynias po- 
ras batų. Kai kurių ji iš viso negali avėti ir nebuvo nė karto 
apsiavusi. 

Ji perstatė mano baldus ir sutvarkė knygų lentynas. Su- 
pratau, kad ji buvo apsipirkti: ant darbastalio pamerktos 
baltos gėlės, šaldytuvas pilnas mūsų mėgstamo maisto. 
Mūsų apatiniai drabužiai sugrūsti į skalbimo mašiną. 

Ji tarė: 

— Nežinau, kas man atsitiko, ėmiau elgtis kaip Snieguolė. 

Paprašiau: 

— Nebedaryk taip vėl, Deize. Namų ruoša - mirtis ro- 
mantikai. 


Patikrinau savo elektroninį paštą: 


Labas, Mouli, 

Puikios naujienos! Merigold padarė mane laimingiausiu vyru pa- 
saulyje ir sutiko surakinti mane grandinėmis su svarmeniu. Taip, ji 
pasakė, kad taps ponia Brius Henderson. 

Mes nebelūkuriuojame, o užmezgame mazgą šeštadienį, liepos 
19-ąją Heritage viešbutyje, Litl Smetane. Mouli, ar negalėtumei su- 
teikti man didelę garbę ir būti mano vyriausiuoju pabroliu? 

Merigold pritaria tam, tik ji mano, kad iki liepos 19-osios tau rei- 
kėtų apsikirpti. 

Popė sutiko būti svočia, aš esu tikras, kad Deizė sutiks būti pa- 
Merge; svarbu tik ją surasti. 

Merigold tikrai meistriškai slepia skausmą dėl kūdikio netekties. 

Ji nė karto nepaminėjo kūdikio. 

Tavo Briusas 
Prašau kuo greičiau atsakyti. 

Vėliau, kai mes gulėjome lovoje, Deizė paklausė, ar mane 
erzina koks nors jos bruožas. 

Atsakiau: 

— Tavo keikimasis, - ir pasiteiravau, kas jai nepatinka 
manyje. 

Ji tarė: 

— Tu skaitai per daug suknistų knygų. 


Sekmadienis, birželio 29-oji 


Šiandien Deizę nusivežiau aplankyti savo tėvo. Jis jau gau- 
na ketvirtą antibiotikų kursą, tačiau jo sveikata nė kiek ne- 
gerėja. Einant koridoriumi Deivido Gouverio palatos link 
Deizė man pasakė, kad per metus Britanijos ligoninėse nuo 
MRSA miršta apie 5000 pacientų. Negaliu įsivaizduoti pa- 
saulio be savo tėčio. 


Praėjome Edną, kuri purvinu skuduru trynė įėjimą į palatą. 

Edna tarė: 

— Ką tik pamaitinau tavo tėtį vakariene. Jis nedaug tesu- 
valgė. 

Motina apsidžiaugė išvydusi mus ir pasakė, jog gavo 
kvietimą į jungtuves. Ji paklausė: 

— Tavo tėtis dar nebus tiek atkutęs, kad galėtų Ši Ar tu 
neprieštarautum, jei tą dieną Gyvulys palydėtų mane? 

Atsakiau: 

— Taip, mama, aš - prieštaraučiau. 

Pirmadienis, birželio 30-0ji 


Daugiau patriotiškai nebepalaikysiu Henmano. Interviu jis 
buvo paklaustas, ką veikdavo drabužinėje, kai reikėdavo 
daryti pertaukėles dėl lietaus? Ar jis skaitydavo knygas? 

Timas, vienas iš Anglijos herojų ir pavyzdžių, atsakė: 

— NE, AŠ NIEKADA NESKAITAU KNYGŲ. JOS - NUO- 
BODŽIOS. 

Mąsčiau apie Arturą Ešą, Džoną McEnrou, Borisą Bekerį 
ir Bjorną Borgą - jie visi mėgo knygas — ir svarsčiau, ar esa- 
ma ryšio tarp literatūros ir laimėjimo vyrų vienetų finale 
Vimbldono turnyre? 


Antradienis, liepos 1-oji 


Šį rytą gavau savo visų trijų kreditinių kortelių sąskaitas. 
Net neatplėšęs sumečiau į stalčių įrankiams. 


Trečiadienis, liepos 2-oji 


Iš Nigerijos paskambino Džo Džo. Ji tarė: 

— Tavo sūnus vakar visą dieną laukė gimtadienio do- 
vanos iš Anglijos. Man dėl jo širdis plyšo iš skausmo. Kai 
paguldžiau jį miegoti, jis tarė: „Mama, gal lėktuvas, gabe- 
nantis tėtės siuntinį, sudužo.“ Pasakiau jam, kad jis beveik 
teisus. Kas pusvalandį jis tikrino elektroninį paštą, ir kai tik 
suskambėdavo telefonas, tuoj bėgdavo atsakyti. Glenas ne- 
pamiršo atsiųsti atviruko, taip pat ir jo draugas Robis, kurio 
Viljamas niekada nebuvo matęs. Tikiuosi, tau gėda dėl savo 
elgesio. 

Dienorašti, man tikrai gėda. Kaip aš galėjau pamiršti Vil- 
jamo gimtadienį. Kodėl motina man jo nepriminė? 


Liepa 369 
Ketvirtadienis, liepos 3-ioji 
Laiškas iš Robio. 


Brangusis pone Moulai, 

Labai ačiū už batus. Jie - kaip tik. 

Tada Glenas juk buvo laimingas, ar ne? Manau, jis labai nesi- 
sieloja, tačiau daug man nepasakojo. Tikiuosi, jums pasipasakojo 
daugiau. Jis visada giriasi, kad gali su jumis kalbėti apie viską. 

Kai kurie irakiečiai - o. k., tačiau dabar visą laiką turime dėvėti 
šalmus. Kartais saugomės akmenų, kartais - kulkų. Mes nebeda- 
lijame mažiems vaikams saldainių. 

Būčiau patenkintas, jei dabar truputį angliškai palytų - pavė- 
syje plius devyniasdešimt aštuoni. 

Na, prirašiau iki puslapio galo, taigi sakau viso gero. 

Geriausi linkėjimai 
Robis 


Tuojau pat paskambinau Šeron ir paklausiau, ar ji gavo ko- 
kią žinią iš Gleno. Ji papasakojo, kad Glenas paskambino jai 
vidury nakties, tačiau buvo taip blogai girdėti, kad ji nega- 
lėjo suprasti, ką jis sako. 

Visos MOD linijos buvo užimtos. 


22 val. 

Šiandien Henmanas iškrito iš vyrų vienetų ketvirtfinalio, 
nes jį keturiuose setuose nugalėjo Sebastjenas Grosjenas. 
Paskutinysis buvo žaidžiamas tik trisdešimt dvi minutes. 
Žinoma, Henmano žmona ir tėvai stebėjo varžybas. Na, 
kada gi jis pasimokys? 

Penktadienis, liepos 4-oji 
Nepriklausomybės diena (JAV) 


Aplankiau tėvą ligoninėje. Edna pasakojo jam, kad prie- 
globsčio prašantieji vogė Karalienės gulbes ir virė jas. Ma- 
noma, kad daugiau nei šimtas gulbių dingo iš Ly upės Lon- 
dono Ist Ende. 

Ednos nuomone, prieglobsčio prašantieji turėtų būti grą- 
Žžinti į tą patį žudikišką režimą, nuo kurio bėgo. 

Pastebėjau, kad tėvas norėjo pritarti Ednai, tačiau nutylėjo. 

Norėdamas pralinksminti jį, nupirkau jam paskutinįjį 
Džeinės raketos (Mėgėjo vadovas). 

Nebuvo jokių slaugytojų, taigi abu su Edna nuprausėme 
nuogą tėvą ir pervilkome švaria pižama. 


Grįždamas iš ligoninės, klausiausi Piterio Aleno ir Džein 
Garvėj tiesioginės transliacijos penktąja programa. Jie apta- 
rinėjo paleistųjų iš psichiatrinių ir gulbių istoriją. 

Ponia Garvėj manė, kad čia dar viena miesto legenda, pa- 
naši į tą apie mirusią senutę, kuri buvo vežama susukta į 
kilimą ant automobilio stogo. 

Klausytojas iš Volverhemptono teigė priešingai, paskam- 
bino į programą ir rėkė, kad gulbes valgiusieji benamiai tu- 
rėtų būti baudžiami 5000 svarų bauda arba nuteisti šešis 
mėnesius sėdėti kalėjime. 

Tai, mano nuomone - nereikalingas žiaurumas. Gulbės 
tikrai plėšrios. 


Šeštadienis, liepos 5-oji 


Laiškas iš Gleno. 


Brangusis Tėveli 
Atsiprašau, kad neparašiau, tačiau neturime daug laiko, ir kai 


nereikia patruliuoti, mes valgome, skalbiamės ir bandome nu- 

snausti. Jankiams sekasi - jie turi oro kondicionierių, o mes netu- 
rim, nežinau kodėl. 

Šįryt abu su Robiu gavome batus, jie nuostabūs, labai ačiū, sal- 
dainiukus taip pat pasidalijome su vaikinais, dar kartą dėkui. 

Tėti, nežinau, ką aš čia veikiu. Pusė Žmonių džiaugiasi, kad 
Sadamo nebėra, o kita pusė stengiasi nužudyti mus. Bėda ta, kad 
negalime atskirti, kam kas priklauso. 

Vienas iš mūsų virėjų Tomis Kumberbušas skaitė tą virimo 
knygą, kurią tu seniai parašei. Kai Robis pasakė, kad tu - mano 
tėtis, Tomis paprašė gauti tavo autografą. 

Laukiu nesulaukiu, Tėti, kada mane paleis - man iki kaklo 
gana Žmonių, norinčių mane susprogdinti. 

Blogiausias dalykas yra kelių blokavimas. Abu su Robiu ban- 
dėme naudotis kortelėmis, tačiau irakietis vertėjas, esantis mūsų 
būryje, sakė, kad kortelės parašytos seniai mirusia arabų kalba ir 
kad tie žodžiai visai neatitinka angliškojo vertimo kitoje korte- 
lės pusėje. Taigi mes ir vėl sprendžiame šaradas, tą žaidimą, kurį 
versdavai mus žaisti per Kalėdas, tačiau šarados man nesisekda- 
vo. Niekas neatspėjo, kai aš suvaidinau Geruolį, Blogiuką ir Šykš- 
tūną“. Ar prisimeni? 

Vieną dieną buvau šarvuotyje, kai užvažiavome ant minos ir 
mūsų seržantui nutraukė pirštus. 

Tėti, jei man kas nors blogo nutiks, prižadėk, kad pasirūpin- 
si mama. Tas niekšas Rajanas vieną dieną paspruks, kaip ir visi 
kiti. 

Perduok mano linkėjimus Seneliui. Tikiuosi, jis greitai pa- 
sveiks. 

Su meile 
Tavo sūnus Glenas 


P. 5. Atsiprašau už tokį graudų laišką, tačiau šiandien aš truputį 
pavargęs. 


* Vienas iš geriausių vesternų, kuriame dainuoja Ennio Morikone. 

Sekmadienis, liepos 6-oji 


Šiandien Deizė linksmino mano tėvą, sėdėdama prie jo ir 
pasakodama apie vaizdo juostą „Meilės vasara“, kurią ji 
visą savaitę reklamavo Londone. Ji paklausė: 

— Džordžai, ar prisimeni Acid Bungalow? Jų garsiausias 
hitas buvo „Aš - šilmamis“. 

Tėvas nusišypsojo ir tarė: 

— Nukeliavau pasižiūrėti į roko festivalį, kuris vyko po- 
ilsiavietėje šalia futbolo klubo. Man buvo aštuoniolika, 
liemens apimtis - dvidešimt devyni coliai, plaukai ilgesni 
nei Adriano dabar. Mergina su varpeliais ant sijono man 
už ausies užkišo gėlę ir tarė: „Tai Vandenio epochos aušra.“ 
Supratau, apie ką ji kalba. 

Motina pasakė: 

- Prisimenu Acid Bungalow. Man labai patikdavo Teris, 
vadovaujantis gitaristas, tas su ilgais raudonais plaukais. 

Deizė tarė: 

— Vargšelis Teris. Kai nuvykome į transliacijų rūmus, jis 
pamanė, kad bus įkištass į vienuolyną reabilitacijai. Labiau 
jaučiausi jo slauge nei reklamos agente. 

Motina pareiškė: 

— Deize, tikrai tau pavydžiu. Turėtų būti fantastiška kas- 
dien susitikinėti su žvaigždėmis. 

Deizė atsiduso ir pasakė: 

— Dauguma įžymybių yra visiškai netalentingi neprita- 
pėliai. Man jau bloga nuo pataikavimo jų absurdiškiems 
poreikiams, nuo jų mažų, šlykščių šunyčių šėrimo avie- 
tiniais vafliukais ir girdymo Badoit vandeniu. - Ji prabilo 
tyliau: - Kai reklamavau knygą vieno tokio keliaujančio 
aplink pasaulį jachtininko, kartą vakarą viešbučio bare jis 
prisipažino man, kad visą kelionę praleido prisišvartavęs 
Maltos uoste. 

Pirmadienis, liepos 7-oji 
„Bloga diena Blek Roke“*. 
„Barklajaus“ bankas 
Brangusis pone Moulai 
Neapmokėtas tiesioginis debetas 


Rašau norėdamas priminti jums, kad jūsų fondų nepakanka 
tiesioginiams debeto mokėjimams, nurodytiems toliau: 


Draudimas 40) svarų 
Debenhams 200 svarų 
Paskola būstui Co. 723,48 svaro 


Mes debetavome jūsų sąskaitą po 35 svarus kiekvienam punk- 
tui už išlaidas, kaip ir nurodyta mūsų terminuose bei sąlygose. 
Prašau užtikrinti, kad turėsite pakankamai fondų apmokėti tie- 
sioginius debetinius mokėjimus ateityje. 

Nuoširdžiai jūsų 
Džeisonas Letčas, 
Asmeninių sąskaitų vadybininkas 


„Barklajaus“ bankas 


Brangusis pone Moulai, 
Grąžintas čekis 

Rašau jums, norėdamas pranešti, kad grąžiname jūsų čekį 
numeris 001876 penkiasdešimt aštuonių svarų sumai, skirtai ap- 
mokėti „Imperatoriškajam drakonui“ su šia pastaba: „Neapmo- 
kėtas, prašau grąžinti savininkui“ dėl nepakankamų fondų jūsų 
sąskaitoje. 


* 1955 m. sukurtas filmas, labiausiai žinomas dėl Spenserio Trei- 
sio vaidybos. 

Mes debetavome jūsų sąskaitą 25 00, kaip buvo nurodyta mūsų 
terminuose bei sąlygose. 
Nuoširdžiai jūsų 
Džeisonas Letčas, 
Asmeninių sąskaitų vadybininkas 


130 svarų už du laiškus. Labai norėjosi parašyti Džeiso- 
nui Letčui įžeidžiamą laišką, tačiau negaliu sau leisti mokė- 
ti užjo atsakymą. 


Antradienis, liepos 8-oji 
Dar vienas laiškas iš banko. 
„Barklajaus“ bankas 


Brangusis pone Moulai, 

Rašau norėdamas pranešti jums, kad jūsų asmeninė sąskaita 
pereikvota pagal jūsų pasirinktą perviršio ribą 1282 svarais 76 
pensais. 

Prašau paskambinti savo asmeninės sąskaitos vadybininkui ir 
patvirtinti, kad jūs įmokėsite pakankamą sumą į jūsų sąskaitą, 
kuri atitiktų jūsų nustatytąją perviršio ribą. 

Tuo tarpu nerašykite jokių čekių šiai sąskaitai. 

Nuoširdžiai jūsų 
Džeisonas Letčas, 
Asmeninių sąskaitų vadybininkas 


Panikos apimtas paskambinau Parvezui, tačiau jis buvo 
mečetėje. Fatima pajuokavo, kad Parvezas meldžiasi, jog 
„Barklajai“ pratęstų man perviršį. Ji paklausė: 

— Kas tau darosi, Mouli? Išlaidauji taip, tarsi būtumei 
Maiklas Džeksonas ar panašiai. 

Pasakiau jai, kad stengiuosi užpildyti emocinę tuštu- 
mą. Apkaltinau tėvus, kurie mokė mane slėpti emocijas. 

Prisiminiau tą atsitikimą, kai, nulipęs laiptais Žemyn, 
radau savo auksines žuvytes Keni ir Leisi plūduriuojan- 
čias vandens paviršiuje. Raudojau prie jų išsipūtusių kū- 
nelių, tačiau tėvai buvo abejingi mano skausmui. Tėvas 
pasakė: 

— Dėl Dievo meilės, išpilk jas greičiau į tualetą, nes nuo jų 
jau visur sušiktai smirda. 

Tiesa, motina man padavė gabaliuką tualetinio popie- 
riaus, kad nusišluostyčiau akis, tačiau paskui apkaltino 
mane dėl nugaišusių Žuvyčių: 

— Juk sakiau tau pasirinkti minkštą žaisliuką, kai laimėjai 
prizą žaidime „Pakabink ančiuką“, betgi tau būtinai reikėjo 
išsirinkti Žuvytes, ar ne? 

Tėvas pasišaipė: 

— Visi Žino, kad žuvytės atrakcionuose yra pusgyvės. 

Fatima tarė: 

— Tai tu kaltini pastipusias žuvytes, kad nusipirkai kal- 
bantį šaldytuvą? 

Pajutau, jog nesulauksiu užuojautos, ir pasakiau, kad pa- 
skambinsiu Parvezui, kai tas grįš iš mečetės. 

Vėl paskambinau Parvezui. Fatima pasakė: 

- Jis nusivedė vaikus į mugę ir aš liepiau jam laikytis ato- 
kiau nuo „Pakabink ančiuką“. 

Paskambinau jam į mobilųjį, tačiau per klyksmus nesu- 
pratau nė žodžio. Jis su vaikais sukosi „Velnio rate“. 


Trečiadienis, liepos 9-oji 


Šį rytą, atvykęs į darbą, radau ant parduotuvės grindų 
sukrautas trisdešimt aštuonias kartonines dėžes. Jos buvo 
iš Gordon Press, Pandoros leidėjo. 

Bernardui Hopkinsui buvo liepta užsakyti internetu 350 
knygų „Iš dėžutės“. 

Ponas Karlton-Hėjus praktiškai apžvelgė dėžes ir tarė: 

— Manau, Bernardas galėjo apsirikti. 

Jis pabrėžė, kad dabar turime atsargoje 750 šių knygų. Jis 
paklausė, kiek knygų, mano manymu, galėsime parduoti. 
Pasakiau jam, kad Pandora slėpė nuo manęs savo autobio- 
grafijos turinį. Jis padavė man vieną knygų. Ant pirmojo 
viršelio buvo nyki jos mielo veiduko fotografija; jos vardas 
buvo užrašytas tarsi lūpdažiu ant kaktos; liežuvio galiukas 
kyšojo tarp drėgnų lūpų. 

Leidėjas taip pat įkišo į knygą reklaminę brošiūrą su kai 
kuriais ankstesniais atsiliepimais. Greitas profesinis žvilg- 
telėjimas įtikino, kad jie yra tai, kas prekyboje vadinama 
„Mmiksu“. 


Karštas Bleiro vyriausybės apkaltinimas moraline tuštybe ir ne- 
įprastai atviras pasakojimas apie Dr Braitvait politinį ir seksualinį 
kredo. Spectator 


Išdykėliškas, pikantiškas, greitas žvilgtelėjimas į Vestministerio 
užkulisius. Sun 


Braitvait stulbinamai atvirai pasakoja apie savo visuomeninį 
ir privatų gyvenimą. „Kai aš buvau jaunesnioji ministrė Ž. ū. ir 
žvejybos ministerijoje, paprašiau, kad man leistų išplaukti trale- 
riu žvejoti menkių. Sąlygos buvo šlykščios. Per bortą iškrito mano 
Kartjė laikrodis - jį nuplėšė nuo riešo milžiniška banga. Tralerio 
įgula buvo nuostabiai gera man ir kapitonas, maldaudamas dėl 
kvotų, dažnai išsitiesdavo kartu su manimi ant gulto.“ 

„Nieko savo gyvenime nesigailiu. Man buvo suteikta privile- 
gija dirbti vienai iš didžiausių pasaulio demokratijų. Kaip sakiau 
Bilui Klintonui: „Mano seksualinis gyvenimas kupinas šviesos ir 
šešėlių — visiems mums reikia tiek monikų, tiek hilari.“ 

„Bilas žavingai nusijuokė ir tarė: „Pan, jei tu dažniau suspaus- 
tumei savo mielas kojytes, taptumei įžymia leiboristų vadove.“ 


Atsiverčiau vardų sąrašą ir buvau sujaudintas bei paten- 
kintas, pamatęs, kad „Moulas Adrianas“ buvo paminėtas 
tris kartus. 

P. 17: „Mano pirmasis vaikinas buvo drovus, spuoguotas berniu- 
kas, vardu Adrianas Moulas. Mylėjau jį taip aistringai, kad nepa- 
stebėjau jo nepatrauklios išvaizdos. Mano meilė jam buvo tarsi 
pirminė. Norėjau apsaugoti jį nuo pasaulio.“ 


P. 38: „Mano politinis atbudimas sutapo su silpnais seksualumo 
virpuliais. Mano vaikystės meilė ėmė protestuoti prieš mokyklos 
taisykles, pagal kurias buvo leidžiama mūvėti tik juodas kojines. 
Adrianas vieną dieną drąsiai pasielgė: atėjo į mokyklą apsimovęs 
raudonas kojines. Tai buvo pirmasis mano organizuotas protes- 
tas. Tuo metu suvokiau tokį jo spalvų pasirinkimą kaip revoliu- 
cingumo bei nepritarimo simbolį. Tačiau Adrianas vėliau man 
papasakojo, jog mūvėjo raudonomis kojinėmis, nes juodosios 
buvo skalbyklėje.“ 


P. 219: „A. Moulas MI6-me vieną vakarą pasikvietė mane pavaka- 
rieniauti ir pasakė, kad rugsėjo pranešime, kuriame ponas Bleiras 
informavo šalį, kad masinio naikinimo ginklai gali būti panaudo- 
ti per keturiasdešimt penkias minutes ir smogti į Kiprą, trūko „jo 
pastaruoju metu girdimų įspėjimų bei tariamosios nuosakos.“ 


Vėl pažvelgiau į vardų sąrašą. Skyriuje „Meilužiai“ buvo 
net 112 įrašų - 112! O aš moteris, kurias pažinau kūniškai, 
galiu suskaičiuoti vienos rankos pirštais! 


Ponas Karlton-Hėjus nagrinėjo Gordon Press Ltd sąskaitą. 
Jis tarė: 

— Brangusis, man atrodo, kad mūsų kompiuteris padarė 
milžinišką klaidą. Jis užsakė 750 knygų be jokios nuolai- 
dos ar grąžinimo, tačiau, matyt, mes negalėsime tiek daug 
parduoti. 

Pasakiau ponui Karlton-Hėjui, kad prieš renginį šešta- 
dienį, kai Pandora pasirašinės knygas, aš imsiuos šiek tiek 
vietinės reklamos. 

Ketvirtadienis, liepos 10-0ji 


Laiškas iš Hipotekos banko 


Brangusis pone Moulai, 

Susirūpinę pastebėjome, kad nėra gauta trijų tiesioginių debe- 
2100 svarų tiesiogiai viename iš mūsų skyrių. 

Mes pridedame naują tiesioginio debeto pavedimą. 

Jei turite finansinių sunkumų ir jums reikia pagalbos, prašau 
paskambinti nurodytu numeriu ir pasikalbėti su vienu iš mūsų 
nekilnojamojo turto įkeitimo patarėjų. 

Norėtume jums pagarbiai priminti, kad jei negausime įmokos, 
jūsų teisei į nuosavybę gali kilti pavojus. 

Nuoširdžiai jūsų 
Džeremis Arnoldas, 
Vadybininkas, nekilnojamojo turto įkeitimo įsiskolinimai 


Išgėręs dvi taures raudonojo vyno, išsitraukiau iš įrankių 
stalčiaus, atplėšiau ir perskaičiau visus tris laiškus. Padėtis 
buvo blogesnė, nei maniau. 


Negalėjau užmigti, taigi klausiausi per radiją „Pasaulio tar- 
nybos“. Moteris gydytoja davė tiesioginį interviu iš Bagda- 
do. Jos gimdymo namai neturėjo nei vandens, nei elektros, 
o vaistai ir nuskausminamieji baigėsi praėjusią savaitę. 

Ji pasakojo: „Čia ateina ginkluoti vagys ir plėšikai ir pa- 
siima mūsų įrangą. Jau prieš įsiveržimą viskas buvo blogai 
dėl sankcijų, tačiau dabar dar blogiau.“ 

Buvo girdėti moters klyksmas. 

Atsikėliau ir išgėriau likusį vyną. Trokštu ramaus miego. 


Penktadienis, liepos 11-oji 


Šį rytą kalbėjau per Lesterio radiją apie „Iš dėžutės“. 

Žurnalistas, imantis interviu, buvo linksmas literatas, 
vardu Džonas Florensas. Jis pateikė man daug įžvalgių ir 
nemalonių klausimų apie Pandorą. Jis paklausė: 

— Ar sutinkate, Adrianai, kad Pandora Braitvait yra šiek 
tiek mįslinga. Viena vertus -ji intelektuali ir talentinga. Ma- 
nau, ji pribloškė mus visus Lesteryje, kai praėjusiais metais 
per leiboristų konferenciją atsistojusi pasveikino kinų pre- 
kybininkų delegaciją laisvai kalbėdama mandarinų kalba. 
Jos pasveikinimas truko daugiau nei pusvalandį. Tačiau, 
antra vertus, ji kartais, na kaip čia švelniau pasakius... na 
per daug nesušvelninant, ant savo diržo ji pasižymėjo kele- 
tą vyrukų, ar ne? 

Atsargiai atsakiau, prisimindamas, kad mūsų klauso 
daugybė Žmonių: 

— Pandora - moderni moteris. Jos nevaržo istoriniai mo- 
terų seksualinio elgesio draudimai. 

Florensas paklausė: 

— Ar palaikėte jos neseną atsistatydinimą iš vyriausybės, 
o gal manote, kad ji paprasčiausiai norėjo atkreipti į save 
dėmesį? 

Tariau: 

— Mano sūnus Glenas yra Basroje; man šiek tiek nera- 
mu, kad iki šiol nerasti masinio naikinimo ginklai, nors, 
aišku, labai guodžia tai, kad jie nepanaudoti prieš mūsų 
pulkus. 

Florensas paklausė: 

— Adrianai, kai pastarąjį kartą ėmiau iš jūsų interviu, jūs 
rašėte serijinę komediją apie žudiką, kuri vadinosi „Baltasis 
furgonas“. Ar kas nors iš to išėjo? 

Atsakiau: 

— Ne, aš ją parašiau specifiniam aktorių ansambliui, ta- 
čiau nė vienas iš jų negalėjo vaidinti. 

Florensas tarė: 

— Taigi, klausytojai, Pandora Braitvait, parlamento narė, 
rytoj, pirmą valandą, pasirašinės savo „Autobiografiją iš 
dėžutės“ Karlton-Hėjaus knygyne Hai Stryte. Prašom at- 

vykti anksčiau, nes, kaip sako Adrianas, jie tikisi didelio 
skaitytojų susidomėjimo. 

Tada jis nuspaudė mygtuką ir prabilo pranešėja, ji infor- 
mavo klausytojus, kad eismas Londono kelyje sutriko dėl 
avarijos vandens trasoje Seksbio gatvėje. 


Parvezas pas Vongą, 19 val. 

Tai turėjo būti susitikimas dėl mano finansų - nors Parve- 
zas užsispyręs vadino jį kriziniu skolų susitikimu. Įteikiau 
jam du popieriaus lapus. Ant vieno buvo surašytos mano 
mėnesio pajamos ir išlaidos, ant kito - kam ir kiek esu sko- 
lingas. 


Pajamos 


Pajamos, atlyginimas 
Pinigai, kurie yra 


1083,33 svaro per mėnesį 


paskolinti man Leitsan Ltd 
Mėnesio išlaidos 


Paskola Rat Varfui 

Namų ūkio draudimas 
Valdymo mokesčiai, Rat Varfas 
Žemės nuoma 

Paskola mašinai 

Mašinos aptarnavimo išlaidos 
„Barklajaus“ banko kortelė 
Škotijos banko MasterCard 

AA Visa kortelė 


Debenhams 200,00 svarų 


57 svarai 10 pensų 


723 svarai 48 pensai 
4(),00 svarų 

83 svarai 33 pensai 

20 svarų 83 pensai 
225,00 svarai 

100,00 svarų 

300,00 svarų 

280,00 svarų 
(nežinoma, laukiu pir- 
mosios sąskaitos) 


Sąskaitos už komunalines paslaugas 


Elektra 
Vanduo 
Tarybos mokestis 


60,00 svarų 
15,00 svarų 
79,12 svaro 

ntl 60,00 svarų 

Transliacija 35,00 svarai 

Mobilusis 55,00 svarai 

Pas Vongą 200,00 svarų 

Maistas 200,00 svarų 
Iš viso 2676,76 svarai 


Skolos 


Paskola 181 902,00 svarai 


„Barklajaus“ banko kortelė 12 168,00 svarai 

MasterCard 10 027,00 svarai 

AA Visa kortelė (nežinoma, laukiu pir- 
mosios sąskaitos) 

Debenhams kreditinė kortelė 9011,00 svarų 

Habitat kreditinė kortelė 627,00 svarai 

Teisininkai 150,00 svarų 

Banke suteikto kredito viršijimas 4208,00 svarai 

Iš viso 218 093,00 


Parvezas greitai buhalterio žvilgsniu peržvelgė sąrašus 
ir tarė: 

— Tu, Mouli, maudaisi šūde. Tu uždirbi 1083 svarus 33 
pensus per mėnesį, o iššvaistai 2676 svarus 76 pensus! Dar 
esi skolingas per 200 000 svarų įmokų paskoloms bei kredi- 
tinėms kortelėms ir tu neatlieki įmokėjimų, taigi tau feno- 
menaliai auga palūkanos. 

Tariau: 

— Pažvelk į viską iš perspektyvos, Parvezai. Pro telesko- 
pą Žmogaus akis gali įžvelgti septynis zilijonus trilijonus 
žvaigždžių. 

Užrašiau tą visą skaičių jam ant popierinės servetėlės: 


7000 000 000 000 000 000 000 


Parvezas paklausė: 

— Ką nori tuo pasakyti? 

Paaiškinau: 

— Septyni zilijonai trilijonų yra keturis kartus daugiau nei 
visos smiltelės žemėje. Ar, pažvelgęs į viską iš tokios toli- 
mos perspektyvos, nesijauti nesvarbus? 

Parvezas pakėlė bambukinio troškintuvo dangtį ir ištrau- 
kė blyną pasmeigęs jį lazdele. 

— Taigi, - tariau, - taip viską išdėsčius, Žemiškoji, maž- 
daug 200 000 svarų skola yra niekas, visiškas niekas! 

Parvezas apšlakstė savo blyną Hoi Sin padažu. 

- Žmogau, nejau manai, kad barklajai ir visi kiti iš kar- 
to pagalvos apie dangų naktį? - Jis stengėsi lazdelėmis su- 
graibyti agurkų juosteles, o kai nepavyko, sučiupo jas pirš- 
tais. — Jie norės tik savo pinigų! 

Jis dar įsimetė pavasarinių svogūnų, gabalą traškios an- 
tienos, suvyniojo blyną ir ėmė čiaukšnoti jį savo dideliais 
dantimis. Ant priekinio krūminio sublyksėjo deimantas — 
įrodymas, kad buvo laikai, kai Parvezas nepažino mečetės. 

- „Barklajaus“ kompiuteris, Mouli, neturi nei širdies, nei 
sielos; jis taip pat nieko nežino apie žvaigždes. Juk tai tik 
mašina, supratai? 

Vėl pradėjau: 

— Pažvelgus į viską iš tokios perspektyvos... 

Parvezas pertraukė: 

— Pažvelgus į viską iš suknistos perspektyvos, tu turi 
liautis švaistęs daugiau, nei uždirbi, ne tavo kišenei gyventi 
Rat Varfe, taigi, visų pirma, turi pasiūlyti butą rinkai. 

Veinas Vongas, kuris bandė suteikti pusiausvyrą mūsų 
staliukui, kišdamas sulamdytą cigarečių pakelį po nepa- 
klūstančia koja, tarė: 

— Praėjusį vakarą aptarnavau tokią porelę, pagrindinė jų 
pokalbio tema buvo Adrianas Moulas ir kaip jis nusipirko 
kalbantį šaldytuvą. 

Paklausiau, kaip ta porelė atrodė. 

— Juodaodė raudonais plaukais ir keistas baltasis kvadrati- 
ne galva ir ant kaklo ištatuiruota rože, - apibūdino Veinas. 

Lorein Haris ir Darenas Birdsolas, t2te-4-tėte! 

Veinas tarė: 

— Kadangi tavo paskutinis čekis buvo atmestas, tai, Mou- 
li, nuo šiol mokėsi grynaisiais. 


Trečiadienį po darbo turiu vėl susitikti su Parvezu jo biure. 


Šeštadienis, liepos 12-oji 


Deizė niekaip negalėjo nuspręsti, kuo šį rytą apsivilkti, galų 
gale drabužiai iš visos spintos atsidūrė ant grindų. 

Paklausiau jos, kas negerai. 

— Tai ta kalė Pandora Braitvait, - ji pasakė ašarodama, - ji 
tokia elegantiška, ir graži, ir liekna. 

Pasakiau Deizei, jog tikrai žinau, kad Pandora segi lieme- 
nėlę su įdėklu ir moka asmeniniam konsultantui Selfridže 
už drabužių parinkimą. 

- Ir, - pridūriau aš, ji todėl liesa, kad pusė jos kūno rie- 
balų nusiurbta. 

Paskutinis sakinys buvo melas, tačiau reikėjo eiti iš buto 
ir vykti į knygyną. Dar buvo darbo, kurį reikėjo atlikti 
prieš prasidedant Pandoros knygų pasirašymui pirmą va- 
landą. 

Negalėčiau pasakyti, kad Pandoros pasirodymas visiškai 
užgožė Deizę, tačiau buvo beveik taip. 

Kai supažindinau dvi man svarbiausias moteris, jos prie- 
kabiai nužvelgė viena kitą. Tarsi Megrė supažindinčiau su 
inspektoriumi Morsu. Buvo pastebėta kiekviena drabužių 
detalė, kiekvienas išraiškos niuansas. 

Tada Deizė paklausė: 

— Ar tas kostiumėlis — Yvo St Laurento? 

Pandora atsakė: 

— Taip, aš, matyt, visiškai išprotėjau, kad dėviu baltą dro- 
bę sename dulkiname knygyne. 

Deizė truputį susivaldė ir atkirto: 

— Čia nėra jokių dulkių! Aš viską valiau nuo šio ryto de- 
vintos. Štai todėl mūviu džinsais ir vilkiu šiuo senu Gucci 
švarkeliu. 

Pandora pažvelgė į Deizės juodą odinį švarką ir pasakė: 

— Taip, buvau beperkanti šį švarką, bet... - neištartas įžei- 
dimas taip ir liko kyboti ore. 

Deizė nervingai išsiėmė lūpdažį ir patepliojo juo lūpas. 

Pandora prisidegė cigaretę ir tarė: 

— Adrianas sakė man, kad užsiimate visuomenine infor- 
macija ir reklama. Ar pažįstate Maksą Klifordą? 

Deizė atsakė: 

— Žinoma. Maksas yra meistras, jis išmokė mane visko, 
ką dabar žinau. Deja, todėl nebetikiu niekuo, ką sako po- 
litikai. 

Pandora pritarė: 

— Visai teisingai, mes visi - melagiai, tačiau dauguma 
nori gero. 

Deizė pasakė: 

— Man labai patinka jūsų batai. Turiu tokius, tik rausvus. 

"Tada aš atsipalaidavau. Manau, pradedu suprasti moteris. 

Iš anksto ėmiausi atsargumo priemonių - paskambinau 
į policijos nuovadą prieš keletą dienų ir paprašiau, kad jie 
atsiųstų konsteblį, kuris padėtų kontroliuoti minią. Polici- 
ninkas, kurį jie atsiuntė, buvo Aaronas Drinkvoteris ir ne- 
atrodo, kad jis apsidžiaugė, išvydęs tik trijų žmonių eilutę 
prie stalo, apkrauto 750 knygų kietais viršeliais. Jis nuėjo į 
kambarį iš kiemo pusės ir pasakė Pandorai: 

— Turėjome išsikviesti riaušių tramdymo dalinį, kai Ni- 
kolas Parsonas atidarė naująją „Greitai sutaupysi“ Pytlingo 
Parvoje. 

Pirmą valandą ponas Karlton-Hėjaus palydėjo Pandorą 
prie staliuko, skirto pasirašinėjimui, ten jis pasakė trumpą, 
malonią pasveikinimo kalbą. 

Prie trijų žmonių eilėje atsistojo ketvirtasis. Tačiau šiam 
asmeniui susidarė įspūdis, kad Pandora - knygyno par- 
davėja, ir jis paprašė ją padėti jam surasti Anos Videkomb 

knygą „Raganės medis“. Penkiolika po pirmos nebebuvo 
nė vieno Žmogaus, laukiančio autografo. 

Aaronas Drinkvoteris sarkastiškai pasakė: 

— Panele Braitvait, nemanau, kad jums yra pavojus 
būti sutryptai minios. Todėl išvykstu ir palieku tvarkytis 
pačiai. 

Ponas Karlton-Hėjus pamąstė: 

— Gal lietus sulaikė žmones? 

Pandora, pasodinta už neparduotų knygų stirtos, atsakė: 

— Jau trys dienos, kai nelyja. 

Aš tariau: 

— Pirmąsias dvi liepos savaites visi Lesteryje atostogauja. 

Tačiau tik žvilgtelėjus pro langą galima buvo pasaky- 
ti, kad tai - drąsus perdėjimas. Potencialių pirkėjų minios 
slinko pro šalį - kai kurie iš jų net sustojo pažiūrėti į išdės- 
tytas vitrinoje „Autobiografijas iš dėžutės“, prieš nueidami 
pirkti kitų daiktų kitose parduotuvėse. 


Pusę antros atėjo Tania Braitvait ir nusipirko penkias kny- 
gas, bet tai, aišku, buvo motiniškos meilės aktas. 


Antrą valandą, kai tebuvo parduotos tik dešimt knygų, aš 
nupirkau vieną motinai, ponas Karlton-Hėjus nupirko vie- 
ną Lesli. Pandora iščiuožė iš parduotuvės aukštai pakelta 
galva. 

Deizė tarė: 

— Kai tik ji pasuks už kampo, tuojau apsipils ašaromis. 
Gal man pasekti ją? 

Patariau Deizei palikti ją vieną. 


Šį vakarą paskambino Gudrutis ir paklausė, ar jau suren- 
giau jam bernvakarį. Aš labai susijaudinau ir pasakiau neži- 
nojęs, kad vyriausiojo pabrolio pareiga organizuoti bernva- 
karius. Gudrutis pasakė, kad atsiųs man elektroniniu paštu 
savo draugų telefonų numerius. Jis sakė, kad jam tinka tik 
viena data - antradienis, liepos 15-oji. Deizė pasakė, kad ji 

paskambins bernvakarininkams.co.uk ir sužinos, ką galėtu- 
me užsakyti antradienio vakarui. 

Atsitraukusi nuo telefono, ji pasakė, kad galiu pasirink- 
ti arba šlaistymąsi po aludes Dubline, sekso ekskursiją su 
gidu Amsterdame, dažasvydį privačiame miške arba kar- 
tingus Norviče. 

Paklausiau: 

— Deize, ar nėra ko nors intelektualesnio? 

Ji atsakė: 

— Ne, Kiplingai, tai turi būti apeigų atlikimas. Vyrai bijo 
moterų. Bernvakaris - jų vyriškumo patvirtinimas. 

Ji pasisakė esanti pakviesta į Merigold mergvakarį ir kad 
jai liepta apsirengti kaip prancūzei padavėjai. 

— Taip tipiškai angliška, - pasakė pusiau meksikietė 
Deizė. - Jie mano, kad tik ištvirkę užsieniečiai gali būti 
seksualūs. 

Paprašiau Deizės, kad ji pasinaudotų savo ryšiais ir užsa- 
kytų dvylikai vyrų lankymąsi Dublino aludėse. 


Sekmadienis, liepos 13-0ji 


Penktą ryto Deizė skalbė, lygino ir pakavo viską į savo ne- 
didelį lagaminą ant ratų. Nuvežiau jąį 7.19 išvykstantį Lon- 
dono traukinį. Važiuodamas paklausiau, iš kur ji semiasi 
energijos. Ji atsakė: 

— Iš narkotikų. 

Tikiuosi, ji juokauja. 

Po to įprastinė sekmadienio rutina: Kiaulidės, ligoninė, 
laiškų rašymas. Kai Deizės nėra, mano gyvenimas tampa 
bespalvis. 

Perskaičiau, kad šiandien - Gulbių iškėlimo diena, kai Tem- 
zėje skaičiuojamos gulbės*. Gal man pasivaideno, tačiau 
Gilgudas atrodė dar labiau pasipūtęs nei visada. 

Atrodo, visos nepažymėtos gulbės nebylės priklauso Ka- 
ralienei ir ji atsakinga už jų gerovę, bei, kaip manau, elgesį. 


Kenas atvyko į Rat Varfą, į rašytojų grupės susitikimą. 
Buvo malonus vakaras, jis pasiūlė pasivaikščioti krantine 
iki „Navigacijos“ smuklės ir išgerti ten. 

Jis pasakė: 

- Jie vis dar turi stalus ir kėdes. O jei prie alaus dar pa- 
prašysi šiaudelio, tave įmurkdys į kanalą. 

Bėdos prasidėjo vos mums išėjus į krantinę. Gilgudas su 
žmona turbūt varė gulbiukus miegoti, ar panašiai. Išgirdu- 
sios, kaip mes aptarinėjame Anglijos romano būklę, gul- 
bės, beprotiškai išvertusios akis, šnypšdamos ir plakdamos 
sparnais, puolė ant krantinės. Akiniai man buvo numušti 
nuo nosies, o nusigandęs Kenas sutrypė juos. 

Rankos nesulaužė nė vienam, tačiau nedaug trūko. 

Mes toliau keliavome į „Navigacijos“ smuklę, nes, kaip 
sakiau Kenui: 

— Pora paranoidiškų gulbių nesulaikys manęs nuo kultū- 
rinės veiklos. 

Kenas suabejojo: 

— Nežinau, kiek ilgai dar mes galėsime vadintis Lesteršy- 
ro ir Ratlendo kūrybinio rašymo grupe. Ar du Žmonės gali 
vadintis grupe? 

Be to, nė vienas negyvename Ratlende. 


* Tai - senovinė tradicija, kuriai jau per 500 metų. Paukščiai iš- 
keliami iš vandens tam, kad būtų suskaičiuoti ir pažymėti sa- 
vininko ženklu. Visos Temzės gulbės dabar priklauso trims 
savininkams: Karalienei, Vintnerio kompanijai, Dajerso kom- 
panijai. 


388 Adrianas Moulas ir masinio naikinimo ginklai 


Tariau: 

- Žinau, pastaruoju metu nebuvau itin geras pirmininkas. 

Kenas atsakė: 

— Mums šis tas pasisekė. Gledis Fordingbridž laimėjo an- 
trąją vietą nacionaliniame poezijos konkurse. 

Jis išsitraukė pusę puslapio, išplėšto iš Ashby Bugle, ir 
parodė man. Gledis sėdėjo ant sofos apsupta kačių ir laikė 
įrėmintą pažymėjimą. Šalia buvo išspausdintas konkursą 
laimėjęs jos eilėraštis. 

Gledis Fordingbridž: Irakiečių vaiko klausimai ginklų 
inspektoriui Hansui Bliksui 


Ar turi Sadamas katytę? 
Ar turi Sadamas katę? 
Na, žinoma, sėdi viena 
Po jo skrybėle. 


Kodėl katytė jam ant galvos tirta? 

Nes jis nuplikęs. 

Jis verčiau numirtų, 

Nei pripažintų, kad savo plaukus prarado, 
Juodus kaip sparnas varno, 

Dėl režimo baisaus, bežadžio. 


Ar todėl tupi katė 
Ant 

Sadamo kramės? 
Ša, vaike, 

Nagi pasakyk man, 
Kur yra urano? 


Tariau: 

— Tai nesąmonė. 

Kenas atsakė: 

— Būsiu sąžiningas - eilėraštis laimėjo nesąmonių katego- 
rijoje. 

Paklausiau: 

— Juk Sadamas neplinka, ar ne? 

Kenas paguodė: 

— Adrianai, nesijaudink taip. Nesąmonė yra nesąmonė. 
Pelėda ir katytė juk neplaukė į jūrą ta suknista žirnio žalu- 
mo valtimi, ar ne? Na, kad ir kaip ten būtų, ji laimėjo šimtą 
penkiasdešimt svarų - už juos nupirks tikrai daug kačių 
maisto. 

Tariau: 

— Labai džiaugiuosi dėl Gledis, - tikiuosi, tai nuskambėjo 
nuoširdžiai, bet tiesa ta, dienorašti, kad aš vos galėjau kvė- 
puoti. Pavydas sugniaužė mano širdį ir plaučius, jaučiausi 
taip, tarsi kapanočiausi po kremą. 


Atrodė, kad visi „Navigacijoje“ pažįsta Keną. Kai įėjome, 
keletas senų, suvargusių vyrų pasisveikindami linktelėjo. 
Šeimininkė stovėjo už baro. Ant vienos jos rankos žasto 
buvo ištatuiruota gyvatė, apsivijusi kardą, ant kitos - Mer- 
gelė Marija ir Jėzus. 

Kai susėdome nuošalyje ant minkštasuolio prie sienos ir 
mums buvo atnešti gėrimai, Kenas iš piniginės išsitraukė 
sulankstytą popierių ir davė man paskaityti. 


Ant namo Irake buvo bomba numesta 

Visa šeima miegojo. 

Tačiau, dėkui Dievui, bombos skeveldros nesužeidė, neužmušė, nesu- 
degino, nesuplėšė į gabalus 

Gyvų jokių civilių. 

Niekam nebuvo išplėštos kojos, 

Niekas nebuvo apakintas, 

Niekieno vaikas mirtinai nenukraujavo, 

Niekieno vyras neužduso po griuvėsiais. 

Niekieno kūdikis neužspringo vėmalais, 

Niekieno žmona nemirė susirietusi kambario kampe. 

Niekieno motina neklykė iš skausmo ir baimės. 

Tai juk ne karas, o tik konfliktas. 

Niekas nesužeistas, niekas neužmuštas, 
Tik netiesioginė žala buvo padaryta. 


Patariau jam pataisyti skyrybą ir pastebėjau, kad jis du kar- 
tus pavartojo žodį „plėšyti“. Taip pat pasiūliau baigti ei- 
lėraštį keliomis paaiškinančiomis eilutėmis. Tačiau Kenas 
atsakė, jog skaitytojas ir pats viską suvoks. 

Mes kartu tobulinome eilėraštį, o suvargę seniokai ret- 
karčiais šūktelėdavo komentarų. Atrodė, juos sujaudino 
poperiaus ir rašiklių vaizdas. 

Vienas suspiegė: 

— Kenai, ką ten rašai? Testamentą? 

Kenas atsiliepė: 

— Ne, tai eilėraštis, Džekai. 

Džekas nusijuokė ir švilptelėjo: 

— Ei, vyrukai, pavojus. Saugokit savo šiknas - tarp mūsų 
atsirado Oskaras Vaildas. 

Kenas paniuro. 

— Paklausk mano ponios, ar aš pedikas, ir jei dar netiki, 
tai paklausk mano merginos. 

Visi nusijuokė, tačiau aš svarsčiau, ar daug laiko praeis, 
kol kas nors pasakys Keno Žmonai Glendai, kad jis „Navi- 
gacijoje“ tauškė apie savo merginą. 

Lesteryje, lyg vienos gatvės kaime, kalbos labai greitai 
sklinda. 


Niekas nesužeistas. Autorius — Kenas Blantas 


Ant namo Irake buvo bomba numesta. 

Visa šeima miegojo. 

Tačiau, dėkui Kristui, bombos skeveldros nesužeidė, neužmušė, nesu- 
degino, nesuplėšė į gabalus 

Gyvų jokių civilių. 

Niekam nebuvo išplėštos kojos, 

Niekas nebuvo apakintas, 

Niekieno vaikas mirtinai nenukraujavo, 

Niekieno vyras neužduso po griuvėsiais. 

Niekieno kūdikis neužspringo vėmalais, 

Niekieno žmona nemirė susirietusi kambario kampe. 
Niekieno sena motina neklykė iš skausmo ir baimės. 
Tai juk buvo ne bomba, o tik artilerijos sviedinys, 
Tai juk ne karas, o tik konfliktas. 

Niekas nesužeistas, niekas neužmuštas, 

Tik netiesioginė žala buvo padaryta. 


Likusią vakaro dalį mes plepėjome apie moteris. Kenas pa- 
sakojo, kad moteris Notingeme - ne „trumpalaikis susiža- 
vėjimas“. Jis jau mylįs ją ketverius metus. Kenas pasakė: 

— Mano širdis silpna. Jei krisčiau darbe negyvas, kas jai 
praneštų? Juk ji neatvyktų į mano laidotuves, ar ne? 

Pasisiūliau būti tarpininku, ir jei reikės, palydėti ją į Keno 
laidotuves. 

Kenas pralinksmėjo ir tarė: 

- Jei ką nors panašaus galėčiau padaryti tau, pranešk. 

Pasisakiau jam turįs finansinių ir dvasinių sunkumų, ta- 
čiau, nors ir kaip ten būtų, padėkojau. 


Antradienis, liepos 15-oji 


vo 


Gulbių prižiūrėtojui 4 skyrius 
Vindzoro pilis Senoji baterijų gamykla 
Vindzoras SL4 Rat Varfas 
Grand Junijon kanalas 

Lesteris LE1 


2003, liepos 15-oji 


Rašau jums dėl gaujos gulbių, kurios įpratusios būriuotis ant 
krantinės po mano butu palėpėje. Žinau, kad gulbes reikėtų va- 
dinti kuopiniu daiktavardžiu „būrys“, tačiau jų elgesys bei po- 

elgiai yra nusikaltėliški, todėl jas labiau tinka vadinti gauja. Ši 
gulbių gauja, vadovaujama didelio gulbino, kurį praminiau Gil- 
gudu, nuolat gąsdina praeivius ir mano svečius. 

Kaip ir visi, domiuosi gamta, kadaise netgi esu dirbęs Aplin- 
kos departamente vyresniuoju tritonų ugdymo inspektoriumi, 
tačiau manau, kad kilus krizei visų pirma reikia kreipti dėmesį 
į Žmones. 

Todėl oficialiai kreipiuosi, kad gulbės būtų perkeltos į kitą vie- 
tą, nors Gilgudą, manau, geriausia būtų nudaigoti, nes visiškai 
aišku, kad jis - psichopatas. 

Bijau, Gilgudas niekada nesupras, kad nuo to meto, kai ponas 
Preskotas liberalizavo dykynes, prie kanalų bus pastatyta dar 
daugiau įvairių pastatų, todėl gulbės ir žmonės turi išmokti kartu 
taikiai sugyventi. 

Džiaugčiausi gavęs greitą atsakymą į savo laišką. Padėtis be- 
viltiška, aš esu apsuptyje. Esu tikras, jog žinote, kad gulbė gali 
sulaužyti vyrui ranką. 

Ištikimai jūsų 
A. A. Moulas 


P. 5. Esu tikras, jog sutiksite, kad jei žmogui nutiks fatali nelai- 
mė, Jos Didenybė Karalienė gali atsidurti teisme. Galų gale ji 
yra visų gulbių Anglijoje savininkė, todėl griežtai atsako už jų 
elgesį. 


Bernvakario dalyviai įlipo į lėktuvą, skrendantį į Dubli- 
ną penktą valandą vakaro. Gudrutis greitai pasigėrė nuo 
dviejų taurių nemokamo Pomagne. Jis išėmė dvi milžiniškas 
krūtis iš savo lagaminėlio ir vaikščiojo praėjimu demons- 
truodamas jas kitiems, daugiausia susierzinusiems kelei- 
viams. Stiuardesė porą kartų paparašė jo atsisėsti, ir kai jis 
atsisakė, pagrasino, kad paprašys kapitono apsukti lėktuvą 
ir grąžinti jį į Ist Midlendo oro uostą. 

Kaip vyriausias pabrolys turėjau viską sutvarkyti, todėl 
nuvedžiau Gudrutį į jo vietą. 

Maiklas Flauersas pasakė: 

— Briusas toks juokingas. Jis ir Merigold turi tą patį hu- 
moro jausmą. 

Atsakiau: 

— Nematau nieko juokingo, kai suaugęs vyras kvailioja 
su plastikinėmis krūtimis. 

Flauersas atsakė: 

— Tai gyva angliška tradicija. 


Maiklas Flauersas vedžiojo visus po Dubliną. Abu su Krei- 
gu Tomu paeiliui vedėme Naidželą. Gudrutį palaikė drau- 
gai iš Žoliapjovių lenktynių klubo, kuriam jis priklauso. 

Klubo sekretorius, storulis, vardu Bajanas, tarė: 

— Žmonės vadina mus žoliagalviais. 

Naidželas pašnibždomis sumurmėjo: 

— O kai kurie jus vadina pimpiagalviais. 

Nuostabu, ką galima sužinoti apie Žmones tokiomis 
progomis: neįtariau, kad Gudručio hobis - žoliapjovių 
lenktynės. 


Mūsų nenorėjo įleisti į „Šelburno“ viešbutį, tačiau Naidže- 
las pagrasino paskambinsiąs į Radio Eire ir pranešiąs, kad jie 
atsisako aptarnauti akląjį, taigi jis buvo įleistas ir išbuvo ten 
likusią vakaro dalį. Džiaugiausi, atsikratęs jo. 

Jei būčiau buvęs vienas pats, mėgaučiausi keliaudamas 
Džeimso Džoiso pėdsakais, tačiau dabar sekiau paskui Gud- 
rutį, kuris, užsidėjęs didžiausią plastikinį užpakalį, gyrėsi 
abejingiems dubliniečiams, kad šeštadienį veda gražiausią 
pasaulyje merginą. 

Baigėme kelionę „Bridž“ viešbučio bare, iš kurio matyti 
Lifėjus. Maiklas Flauersas susiriejo su barmenu, mėginda- 
mas nupirkti gėrimų už Airijos svarus, kuriuos jis turėjo 
nuo 1989-ųjų. 

Fergalas, barmenas, gana protingai pasakė: 

— Šiame bare imami tik eurai, sere. 

Flauersas ėmė smerkti Europos Sąjungą, rėkaudamas, 
kad airiai paaukojo savo šlovingą praeitį, o dabar kelia- 

klupsčiauja ne prieš popiežių, bet prieš Briuselio biuro- 
kratus. 

Fergalas tarė: 

— Nežinojau apie tai, sere. 

Laimė, tą akimirką Gudrutis susmuko ant stalo išlieda- 
mas „Ginesą“ ir išbarstydamas sūdytus žemės riešutus. Pa- 
dedamas Kreigo Tomo nunešiau jį į jam skirtą kambarį ir 
paguldžiau į lovą. Man buvo įdomu pamatyti, kad jis mūvi 
raudonomis šilkinėmis boksininko trumpikėmis, ant kurių 
buvo išsiuvinėta: „Saugokitės: čia yra masinio naikinimo 
ginklų“. 

Kreigas Tomas tarė: 

— Oho, koks Gudručio didelis. Ar prisimeni jį mokyklos 
duše? 

Atsakiau, laimė, kad laikas daug ką ištrynė iš atminties. 


Trečiadienis, liepos 16-oji 


Naidželas, su kuriuo turėjau miegoti viename kambaryje, 
įsvyravo tik per pusryčius. Iš tiesų visą naktį nemiegojau — 
laukiau jo grįžtant. Jis tarė: 

— Sutikau mielą žvėrį, vardu Džonas Harvis. 

— Kaipjis atrodo, - paklausiau. 

— N'Žnau, - tarė Naidželas, - bet buvo malonu jį jausti. 

Skrendant namo Gudrutis ir žoliapjovininkai buvo la- 
bai ramūs, o Maiklo Flauerso paakyje puikavosi vaizdinga 
mėlynė. 

Vienuoliktą jau buvau darbe. Ponas Karlton-Hėjus papa- 
sakojo, kad buvo užėjęs imamas iš mečetės Pandoros rin- 
kiminėje apygardoje ir solidarumo vardan nupirko dešimt 
knygų „Iš dėžutės“. 

Po darbo iš karto nuėjau pas Parvezą. 

Parvezas pasakė: 

- Šį rytą kalbėjausi su Valstybinių mokesčių departamen- 
tu, Mouli, ir, vyruti, turiu tau blogų naujienų. 

Laukdamas, ką jis toliau pasakys, pajutau traukulį kakle. 

— Kai tu virėjavai Piteriui Savažui „Hoi Poloi“ restorane, 
kiek mokesčių mokėdavai? 

Pasakiau jam, kad man atlyginimas būdavo mokamas ne- 
tvarkingai. Piteris Savažas, paprastai girtas ir prisiuostęs ko- 
kaino, savaitės pabaigoje čiupdavo saują banknotų iš kasos 
stalčiaus ir paduodavo juos man, dažnai net nesuskaičiavęs. 

— Ir tu nemokėjai jokių mokesčių? -— pasitikrino Parvezas. 

— Ne, - pripažinau. 

- Ir Savažas nemokėjo jokių mokesčių už tave? - paklau- 
sė Parvezas. 

— Savažas dažniausiai negebėdavo nė žodžio ištarti, - 
tariau. 

— Kadangi nėra jokių įrašų, Valstybinių mokesčių depar- 
tamentas nustatė, kad uždirbdavai 1000 svarų per savaitę. 

— Niekuomet! - suklykiau. - Uždirbdavau išmaldą. Gy- 
venau virš restorano, 0 mano staliukas prie lovos buvo šal- 
diklis. 

Parvezas tarė: 

— Tačiau „Hoi Poloi“ lankydavosi įžymybės, o tu, Mouli, 
buvai geriausias virėjas Londone. 

— Aš atšildydavau mėsgalius! 

— Na, tavimi domisi Specialusis mokesčių skyrius, taigi 
verčiau susirask kokius nors įrašus, - tarė Parvezas. - Gal 
turi tų metų dienoraštį? 

Paaiškinau Parvezui, kad mano dienoraštis Žuvo per 
namo gaisrą 1998-aisiais. 

Įėjo Fatima, nešina dviem puodeliais kavos, ir pasakė 
Parvezui, kad. ieškojo visame Korane ir niekaip negalėjo 
rasti tos vietelės, kurioje buvo rašoma, kad moterys negali 
dirbti dalį dienos patarnaudamos mokykloje per pietus. 

Išgėriau kavą ir greitai išėjau, kol Fatima nepradėjo tirti 
mano nuomonės. 

Važiuodamas namo supratau, kad dar nesuvokiu viso 
savo mokesčių situacijos siaubo. Paskambinau Parvezui 
mobiliuoju ir paklausiau, kiek esu skolingas. 

Tačiau Parvezas atsakė: 
— Negaliu dabar kalbėtis. Aiškinuosi šeiminius reikalus. 
Atvyk pas mane rytoj vakare. 


Ketvirtadienis, liepos 17-oji 


Dienorašti, kai kurie dalykai, kuriuos Kenas pasakė man 
pirmadienio vakarą, labai jaudina. 

Ponas Bušas teigia, kad Amerika kovoja už demokratiją 
ir teisingumą, tačiau 608 kaliniai sėdi Kvantaname be teis- 
mo. Melagingas tvirtinimas, kad Sadamas Huseinas bandė 
nusipirkti urano iš Nigerijos. Faktas, jog Hansas Bliksas, 
ginklų inspektorius, yra įsitikinęs, kad masinio naikinimo 
ginklai neegzistuoja. Dar tai, ką man pasakoja Glenas apie 
anarchiją Basros gatvėse. 


Esu protiškai ir fiziškai išsekęs. Reikėtų kaltinti Parvezą, 
nors tai ne jo kaltė. Pats užsitraukiau bėdą ant savo galvos. 
Vos išlaikau rašiklį ir vos galiu užrašyti šiuos žodžius, ta- 
čiau turiu pripažinti nemalonią tiesą. Be savo paskolos, kar- 
toju, be paskolos, aš dar skolingas 119 791 svarą! 

Supratau, kad yra blogai, vos tik Fatima atidarė man du- 
ris. Ji negalėjo pažvelgti man į akis. Tylėdama palydėjo laip- 
tais į Parvezo biurą. Kai įėjau, Parvezas atsistojo už stalo ir 
paspaudė ranką. Tai nebuvo jo įprastinis neoficialus pasis- 
veikinimas - paplekšnojimas per petį. 

Atsisėdau, Parvezas tarė: 

— Mouli, tu - šūdo upėje ir be jokio irklo. Mokesčių ins- 
pektorius sako, kad tu skolingas 72 800 svarų už nesumokė- 
tus mokesčius nuo 1996-ųjų iki 1999-ųjų. - Jis padarė pauzę, 
kad suvokčiau tai, ir tada pridėjo: - Plius palūkanos. 

Pagaliau, atgavęs kalbos dovaną, paklausiau Parvezo, 
kas atsitiks man, jei nesumokėsiu Valstybinių mokesčių de- 
partamentui. 

Jis tarė: 

- Tu privalai sumokėti mokesčius, Mouli. Kaip sakė Šeks- 
pyras: „Šiame gyvenime tėra tik du tikri dalykai - mirtis ir 
mokesčiai.“ 

Atsistojau ir pažvelgiau pro langą į Fatimos mielus, per- 
matomus drabužėlius, plevėsuojančius ant skalbinių virvės. 

— Man belieka nusižudyti, - tariau. 

— Negali sau leisti to, - pasakė Parvezas. - Be to, kad ir 
kaip ten būtų, esi skolingas man tris šimtus svarų už profe- 
sionalias paslaugas. 

Pasakiau jam, kad mano AA kortelėje dar yra likę kredito. 

Tačiau Parvezas tarė: 

— Mouli, tu dar giliau kasiesi į šūdą. 

Paklausiau jo, ką man daryti. 

Jis atsakė: 

— Turi pradėti gyventi tokiame pasaulyje, kokiame gyve- 
name mudu su Fatima. Aš ne tiek daug uždirbu, todėl gy- 
vename mažame namuke ir neturime kalbančio šaldytuvo. 
Musiškis tik tupi užčiaupęs nasrus po darbastaliu. Gyventi 
stilingai —- ne tau, Mouli, tau pagal kišenę - tik gyventi. 

Jis šūktelėjo apačion ir paprašė Fatimą išvirti kavos. Pa- 
dėjusi padėklą ant Parvezo rašomojo stalo, ji su užuojauta 
apkabino mane. Tarsi kalbėtųsi su žmogumi, neseniai paty- 
rusiu didelį sielvartą. 

Man išeinant Parvezas tarė: 

— Mouli, tu turi parduoti Rat Varfą. 

Fatima pasakė: 

— Mano dėdė yra tarybos narys ir jis labai nusivylęs, nes 
planavimo komitetas nubalsavo už kazino statybą kranti- 
nėje, netoli Rat Varfo. 

Parvezas tarė: 

— Ten taip pat atsidaro daugybė klubų, kur šokamas vilio- 
tinis. Vienas iš mano klientų gamina stulpus. Nebespėja jų 
gaminti. Tai bus Lesterio nuodėmių kvartalas, ar supratai? 


Grįžęs į Rat Varfą, tyliai įsliūkinau į balkoną stengdamasis 
nesutrikdyti gulbių, tačiau kai tik atsisėdau, Gilgudas pa- 

stebėjo mane, tiesiog užskrido ant balkono ir įvarė mane 
vidun. 

Pro langą stebėjau saulę, besileidžiančią už dažyklos. 
Kažkas viską perstato į trisdešimt šešių vieno kambario 
butų namą. Jie jau išardė mielus arkinius langus ir išmetė 
juos į konteinerį. 


Penktadienis, liepos 18-0ji 


Parvezas trūktelėjo keletą virvelių ir aš galėjau skubiai su- 
sitikti su patarėja dėl skolų, vardu Junis Hol, po darbo Pa- 
tarimų piliečiams biure. Aš peršokau labai ilgą eilę. Turėjau 
pasiimti kaip galima daugiau finansinių dokumentų - są- 
skaitas, neapmokėtas sąskaitas faktūras, banko teiginius, 
tiesioginius debetus, kvitus, atlyginimo kvitų šakneles. Taip 
pat pasiėmiau kreditines, parduotuvių ir debetines korteles. 


Junis Hol avi pilkais batais, tinkančiais prie jos plaukų. Iš 
karto pajutau pasitikėjimą ja ir viską išklojau. Palengvėjo iš- 
sipasakojus nepažįstamam Žmogui, kuris nebuvo susidaręs 
apie mane išankstinės nuomonės. 

Ji leido man pasakoti apie savo bėdas maždaug dvide- 
šimt minučių. Ji keletą kartų žvilgtelėjo į laikrodį, tačiau 
negalėjau liautis kalbėjęs. 

Galų gale ji gana stačiokiškai pareiškė: 

— Pone Moulai, nesu kvalifikuota, kad galėčiau pateik- 
ti nuomonę, ar suklaidino mus ponas Bleiras dėl masinio 
naikinimo ginklų, ar ne. Aš esu patarėja skolų klausimu. - 
Tada ji paprašė mano finansinių dokumentų ir tylėdama 
perskaitė juos. 

Padaviau jai raštelį, parašytą Parvezo, kuriame jis paaiš- 
kino mano mokesčių situaciją. 

Ji tarė: 

— Jūsų buhalteris sako, kad nemokėjote mokesčių 1996-ai- 
siais, 1997-aisiais, 1998-aisiais ir 1999-aisiais. 

— Turbūt ne, - tariau ir mėginau paaiškinti aplinkybes, 
papasakoti apie savo, mėsgalių virėjo, darbą, skyrybas su 
Nigerijos princese, TV programų seriją apie mane, įžymųjį 
virėją, apie tai, kaip paveldėjau namą, tapau vienišu tėvu, 
apie namo gaisrą, kuris sunaikino visą turtą, taip pat ne- 
įkainojamus neišspausdintus rankraščius. 

Ponia Hol paklausė: 

— Kokie tai buvo rankraščiai? 

Paaiškinau, kad esu novelistas, bet mano kūriniai dar 
niekur neskelbti. Tačiau, vos tik prabilęs, liūdnai suvokiau, 
kad dabar esu labiau literatūros tiekėjas nei jos kūrėjas. 

Papasakojau apie metus, pragyventus lindynėje su abiem 
sūnumis - tarybos namuose, kai vertėmės iš pašalpos. 

Man baigiant ataskaitą ji tarė: 

— Taigi per penkerius metus jūs išbridote iš skurdo ir ta- 
pote turtuoliu naudodamasis mokesčių mokėtojų kišene. 

Gyniausi, papasakojau jai, kad visai neseniai buvau pri- 
verstas mokėti už privačias medicinos paslaugas bei dantų 
gydymą vien dėl to, kad mano rajone trūksta NSAT gydy- 
tojų, ir taip sutaupiau šaliai pinigų. 

Ponia Hol tarė: 

- Atrodo, jūs, pone Moulai, gyvenate fantazijų pasaulyje. 

Pasakiau, kad nežinau, ką ji turi omenyje. 

Ji tarė: | 

- Jūs atėjote pas mane pagalbos, nes esate rimtai įsisko- 
linęs. Visų pirma, ką turiu padaryti — tai priversti jus su- 
vokti savo atsakomybę, todėl jūs turite gyventi realiame pa- 
saulyje. Ne fantazijų pasaulyje su Afrikos princesėmis, TV 
žvaigždynu, paveldėjimais ir gaisrais, kuriuose prarandate 
vertingus rankraščius. Jums reikia daugiau pagalbos, nei aš 
galiu suteikti, pone Moulai. 

Meldžiau jos nepalikti manęs, ir ji tarė: 

— Labai gerai, tačiau nuo dabar turite man sakyti gryną 
tiesą. 

Ji giliai pažvelgė man į akis, labai panašiai kaip hipno- 
tizuotojas Polis Maklena, ir aš pamąsčiau, ar atsibusiu po 

trijų minučių, ar ponia Hol man pasakys, kad jos užkerėtas 
atlikau Žeminančias užduotis. 

Pasakiau jai, kad padarysiu viską, kad tik išbrisčiau iš 
skolų. 

Ponia Hol pasakė: 

— Jūsų pirmasis prioritetas - persikelti į butą, labiau ati- 
tinkantį jūsų pajamas. 


Parvykęs namo, paskambinau į Marko B'astardo biurą ir 
palikau žinutę, kad jis kaip galima greičiau užsuktų ir įver- 
tintų Rat Varfą. 


Mane pažadino zulusų skanduotė. Skambino Deizė ir pa- 
pasakojo esanti Beeby on the Wold, ji ką tik matavosi savo 
pamergės suknelę. Deizė tarė: 

— Ji ne mėtos, ji - gulbės mėšlo žalumo. 

Atsakiau: 

— Nenusimink. Juk vilkėsi ją tik vieną kartą. 

Ji paaiškino: 

— Tai ne tik dėl sušiktos suknelės. Vienuolika savaičių bu- 
vau užsiregistravusi, kad gaučiau Gucci rankinę. Man vakar 
paskambino iš parduotuvės ir pasakė, kad pakilau į sąrašo 
viršų. Taigi nuvykau ten ir iššvaisčiau beveik mėnesio algą 
šiai odinei, paauksuotai rankinei. Tačiau, Kiplingai, dabar 
žiūriu įją ir nekaip jaučiuosi. 

Paaiškinau: 

— Deize, man atrodo, tave kankina pirkėjo sąžinės grauži- 
mas. Tau reikėtų laikytis atokiau nuo Bond Stryto. 

Stojo ilga tyla, tada ji pasakė: 

— Užsirašiau sidabriniams Birkenstockams gauti. Galiu at- 
šaukti užsakymą. 


Liepa 401 
Šeštadienis, liepos 19-oji 


Jungtuvės įvyko didžiojoje „Heritadž“ viešbučio oranžeri- 
joje. Saulė kaitino pro dvigubus langus. Mudu su Gudru- 
čiu, apsirengę dieniniais frakais, liejome prakaitą ir laukė- 
me atvykstant jaunosios bei pamergių. Margareta, vikarė, 
užėmė savo vietą už improvizuoto, gėlėmis apstatyto alto- 
riaus. Tada viešbučio kompaktinių plokštelių grotuvu buvo 
paleistas „Šebos karalienės atvykimas“. Mes apsisukome ir 
stebėjome, kaip Merigold, lydima Deizės, Popės ir neran- 
gios Gudručio pusseserės, ėjo pro svečius ir užėmė savo 
vietą. 

Merigold dėvėjo kreminę, slidaus šilko, be petnešėlių 
suknelę. Jos veidą dengė šydas. Deizė buvo teisi apibūdin- 
dama savo pamergės suknelės spalvą, ir aš nemanau, kad 
pūstos rankovės bei nesimetriškas palankas būtų labai jai 
patikę. 

Pirmą kartą išvydau Maiklą Flauersą su kostiumu ir pa- 
kirpta barzda. Jo akis dar nebuvo visai sugijusi, buvo ma- 
tyti vieta, kur jam į veidą smogė Fergalas pavadindamas 
„protestantų šūdamaliu“. Neta buvo apsirengusi kaip nuo- 
takos motina abrikoso spalvos drabužiais ir puikavosi di- 
dele, spalvinga skrybėle. 

Mano motina sulaužė nerašytą taisyklę ir buvo apsiren- 
gusi baltai. Gyvulio šeriai buvo nukapoti, jis vilkėjo tvar- 
kingu trijų dalių kostiumu, baltais marškiniais, ryšėjo pilką 
šilkinį kaklaraištį su geltonais drambliukais. Jis buvo pana- 
šus į tylesnį ir aukštesnį Robertą Redfordą. 

Kai Merigold pakėlė šydą, pastebėjau, kad ji be akinių 
ir kad nugrimuota specialisto. Nepasitenkinimo raukšlelės 
aplink jos burną buvo meniškai paslėptos. 

Dienorašti, tikra tiesa, jog kiekviena nuotaka gražiai at- 
rodo, kol diskotekos metu nesusigadina šukuosenos bei 
grimo. 

Jaudinausi, kad reikės sakyti kalbą, tačiau kai reikėjo pra- 
dėti, žodžiai liete liejosi, ir tik kai mano motina sušnypštė: 
„Gana jau!“, suvokiau, jog šneku daugiau nei dvidešimt 
minučių. 

Kai pasiūliau tostą už pamerges, Deizė pažvelgė tiesiai į 
mane ir seksualiai apsilaižė. 

Aš nežinau, dienorašti, kas man užėjo - staigus beprotiš- 
kas troškimas viešai apsivalyti. Staiga pajutau būtinai turįs 
pasakyti tiesą. Kažkas atleido įprastinius varžtus ir išgir- 
dau save sakant: 

— Kol stoviu čia, ojūs klausotės manęs, norėčiau paskelb- 
ti, kad Deizė ir aš jau kuris laikas mylime vienas kitą. 

Kvaila (kaip dabar suprantu), tačiau tikėjausi aplo- 
dismentų, pasveikinimų ir netgi keleto amerikietiškų 
kurią sutrikdė tik Deizės kėdės girgštelėjimas, kai ji išbėgo 
iš kambario. 


Sekmadienis, liepos 20-oji 


Niekas nežino, kur dingo Deizė. Jos lagaminas buvo paim- 
tas iš Beeby on the Wold. 

Vakar buvau apkaltintas dėl daugybės dalykų. Išgirdau 
galybę piktų balsų, o pikčiausias buvo Merigold, kam su- 
trukdžiau jos vestuves. 

Stengiausi kaip įmanydamas keliaklupsčiauti ir atsipra- 
šinėjau Gudručio, Netos Flauers ir savo motinos už tai, 
„Kad verčiau ją raudonuoti“. O šį rytą nusiunčiau elektroni- 
nį laišką viešbučio vadybininkui, kuriame atsiprašiau, kad 
nepavyko nutraukti mano motinos ir Netos Flauers mušty- 
nių mašinų stovėjimo aikštelėje, kurių metu buvo apverstas 
vežimėlis su švariais, išlygintais skalbiniais. 

Tačiau pliekdamas save viduje girdėjau silpną protestuo- 
jantį balselį: 

— Juk aš pasakiau tik tiesą. 

Anksti šį rytą užsuko Markas B'astardas įvertinti buto. Jis 
sakė, jog kasryt prie jo biuro būriuojasi klientai mojuodami 
jam čekių knygutėmis, nes labai trokšta įsigyti vietelę Rat 
Varfe. 

Jam ypač patiko Smeg šaldytuvas. Tikra nesėkmė, kad 
Markui būnant pas mane šaldytuvas ėmė cypauti dėl su- 
gedusių kiaušinių. Markas mano, kad truputį padažius 
bei pašalinus spąstus žiurkėms, už butą būtų galima gauti 
220) 000 svarų. 

Jis išėjo į balkoną ir pasakė: 

— Niekas nebegali leisti sau gyventi Londone, o važinėti 
į jį iš Lesterio — tik septyniasdešimt minučių. - Jis paklausė 
manęs, kodėl noriu parduoti butą. 

Atsakiau, jog pakilau pernelyg arti saulės. 

Jis atrodė suglumęs, tačiau nebuvo toks sumišęs kaip aš. 
Kodėl taip pasakiau? Kas man darosi? 


Šį vakarą garsiai skaičiau Naidželui, kai staiga jis prapliupo: 

— Jėzau Kristau! Daugiau jokio „Nusikaltimo ir baus- 
mės'! 

Dienorašti, aš buvau įskaudintas, tačiau sugebėjau ra- 
miu, melodingu balsu pasakyti: | 

— Gal norėtumei, kad paskaityčiau ką nors ne tokio inte- 
lektualaus? 

Naidželas atsakė: 

— Ne, ne knyga kalta. Tai tavo skaitymas. Ar gali pasi- 
stengti įdėti nors truputį iškankintos Dostojevskio sielos? 
O dabar skaitai kaip koks metroseksualas. 

— Metroseksualas? — paklausiau. 

— Na, -jis tarė paniekinamai. - Normalus vyrukas, besi- 
domintis odos priežiūra ir interjero dizainu. 

Skaičiau toliau šiurkštesniu balsu, tačiau kai herojus Ro- 
dionas Romanovičius Raskolnikovas, arba trumpiau - Ro- 
dia, suko galvą, ar nužudyti senutę, ar ne, Naidželas tarė: 

— Tu skaitai taip, tarsi jis stengtųsi nuspręsti, ką jam pasi- 
rinkti: užuolaidas ar žaliuzes! 

Grehemas, šuo vedlys, atsistojo, palydėjo mane iki durų 
ir išleido laukan. 

Pasakiau labanakt ir išgirdau, kaip šunėkas man išėjus 
užstūmė sklendę. 


Antradienis, liepos 22-oji 


Robis žuvo. 

Praėjusį vakarą į mano duris pabeldė kapitonas Hei- 
menas, to paties pulko rezervo karininkas. Mano pirmo- 
ji reakcija, išgirdus, kad Robis Žuvo, užmuštas šrapnelio 
iš prieštankinio šovinio, buvo palengvėjimas, kad tai - ne 
Glenas. 

Padariau kapitonui Heimenui puodelį kavos. Jis vilkėjo 
šaunia uniforma - rudu kostiumu, smėlio spalvos marški- 
niais, ant krūtinės puikavosi daugybė juostelių. 

Paklausiau, kodėl buvo oficialiai pranešta man. 

Jis tarė: 

— Robertas nurodė jus kaip artimiausią giminaitį. 

Atsakiau: 

— Bet aš jam - ne giminė. Jis - geriausias mano sūnaus 
draugas. - Paklausiau, ar Glenui viskas OK. 

Jis atsakė: 

— Atsiprašau, nežinau incidento detalių. 

Paprašiau jo paskambinti ir sužinoti. Norėjosi verkti, ta- 
čiau negalėjau sau leisti to, kol čia buvo šis geras Žmogus, 
paskirtas pranešti Žinią apie mirtį. 

Paklausiau, ar Glenas gaus atleidimą dėl asmeninių prie- 
žasčių. 

Kapitonas Heimenas tarė: 

— Ne, armijos draugai negauna. 

Jis pasakė, kad armija surengs Robio laidotuves ir papra- 
šė manęs parinkti giesmes ir skaitymus. Jis sakė, kad po 

keleto dienų Robio kūnas bus parsiųstas į Angliją su kitais 
keturiais, ir pridūrė, jog vėliau susisieks su manimi dėl lai- 
dotuvių organizavimo. 


Po pusvalandžio - telefono skambutis, kurio bijojau. Tai 
buvo Glenas. 

Jis apkaltino mane dėl Robio žūties. Glenas išrėžė: 

— Tu sakei man, kad kovojame už demokratiją, bet Robis 
žuvo, tėti. Robis nebegyvas! 

Dar jis pasakė: 

— Tu esi mano tėtis, tu turėjai neleisti man vykti į Iraką, 
turėjai sustabdyti mane. 

Leidau jam rėkauti ir keikti mane ir nebandžiau gintis, 
nes jis buvo visiškai teisus. 

Kai pasakiau jam, kad pamėgintų numigti, jis tarė: 

— Po to, ką šiandien pamačiau, aš niekada nebegalėsiu 
užmigti. 
Kai paskambinau ponui Karlton-Hėjui, norėdamas praneš- 
ti jam apie Rob, jis tarė: 

— Niekšai, jie siunčia vaikus kariauti jų nešvarių karų. 


Pasakiau jam, kad labai blogai jaučiuosi ir šiandien ne- 
būsiu darbe. 


Trečiadienis, liepos 23-io0ji 


Esu moraliai, dvasiškai ir finansiškai bankrutavęs. Visą die- 
ną praleidau lovoje. 


Ketvirtadienis, liepos 24-oji 


Visą dieną lovoje, telefonas išjungtas. 

Penktadienis, liepos 25-oji 


Visą rytą lovoje. Šaldytuvas pasakė, kad salotų stalčiaus tu- 
rinys viršijo savo galiojimo laiką. Kiek galėdamas ilgiau ne- 
kreipiau dėmesio į jo cypavimą, bet paskui išlipau iš lovos, 
ištraukiau salotas ir išverčiau jas į kanalą Gilgudui, vedan- 
čiam savo sūnus ir dukteris. 


6.30 išgirdau poną Karlton-Hėjų šaukiant nuo krantinės. 
Užsivilkau chalatą ir išėjau į balkoną. Jis lazdele gynėsi nuo 
Gilgudo. 

Sušukau, kad įleisiu jį, ir liepiau jam paspausti 4 skyriaus 
skambutį; buvo labai keista matyti jį šioje aplinkoje. 

Jis nuėjo tiesiai prie mano knygų lentynų ir peržvelgė 
knygas. Išsitraukė vieną tomą ir sumurmėjo: 

— Thoreau „Voldenas, arba Gyvenimas miške“, ar tai tavo 
mėgstamiausia? 

Pasakiau jam, kad skaičiau Thoreau gamtinį eksperimen- 
tą būdamas devyniolikos ir nusprendžiau, kad paprastas 
gyvenimas - tik mulkiams. 

Ponas Karlton-Hėjus padėjo knygą ant mano kavos sta- 
liuko ir tarė: 

— Gal tau reikėtų ją iš naujo perskaityti, - jis pasakė tai, 
tarsi senamadis šeimos gydytojas, išrašantis receptą. 

Negalėjau išvirti jam nei arbatos, nei kavos, nes neturė- 
jau nei pieno, nei arbatos, nei kavos. Taigi atidariau butelį 
vyno, mes sėdėjome balkone ir stebėjome jaunąsias gulbes. 

Jis paklausė, kodėl nepaskambinau jam. 

Pasakiau, jog buvau paralyžiuotas iš gėdos ir negalėjau 
prisiversti su kuo nors bendrauti. Tariau: 

— Tikėjau, kai man buvo sakoma, kad mūsų šalis turi ka- 
riauti, ir netgi paskatinau savo sūnų vykti į karą. 

Pasakiau jam visą tiesą apie tai, kas negero mano gyve- 
nime, ir baigiau išpažintį prisipažinimu, kad beveik metus 
aš pasiutusiai švaisčiau pinigus, gyvenau ne pagal išgales, 
o dabar esu priverstas parduoti butą. 

Ponas Karlton-Hėjus pripylė man dar vieną taurę vyno 
ir pasakė: 

— Tu, kaip Ikaras, pakilai per arti saulės, ir tavo sparnai 
ištirpo, tačiau, neleisiu tau, kaip jam, kristi į jūrą, brangu- 
sis. Negaliu tvarkytis knygyne be tavęs. Bernardas bevil- 
tiškai geria, ir tikiuosi, kad greitai išsinešdins. Jis jau ima 
varginti. 

Papasakojau jam apie savo romaną su Merigold seserimi 
Deize. 

Jis išsiėmė pypkę, prisikimšo ją aromatinio tabako ir pri- 
sidegęs prabilo: 

— Meilė mus visus paverčia kvailiais. Lesli ir aš palikome 
savo partnerius dėl vienas kito daugiau nei prieš trisdešimt 
metų. Tuo metu kilo klaikiausias skandalas, tačiau dabar 
kažin ar praeina diena, kai aš, pažvelgęs į Lesli, nepamany- 
čiau, kad pasielgiau teisingai. 

Jis papasakojo, kad dažnai su Lesli kalbėdavosi apie mane 
ir kad Lesli sakė, jog būtų gerai kada nors mums visiems 
trims susitikti. Jis privertė mane pažadėti, kad pasistengsiu 
ryt atvykti į darbą. Sakė, kad pastaruoju metu mums labai 
gerai sekasi verslas dėl įdiegtų naujovių ir kad nori pasikal- 
bėti su manimi dėl atlyginimo. 


Šeštadienis, liepos 26-oji 


Kažin ar miegojau praėjusią naktį. Visą laiką atmintinai 
skaičiavau ir bandžiau suvokti, kada aš išbrisiu iš skolų. 
Padariau išvadą, kad mokėsiu savo kreditinės kortelės 
sąskaitas net ir būdamas pensininkas. Nebejstengiu iš- 
mokėti skolų, o palūkanos vis augs sulig kiekvienu mano 
įkvėpimu. 


Pusę keturių ryto atsikėliau ir vaikščiojau po butą, tačiau 
ilgo laiko vartojimo prekės, kurioms taip lengvabūdiškai 
išleidau kažkieno kito pinigus, atrodė, šaipėsi iš manęs 

priešaušrio šviesoje. Eidamas pro šaldytuvą išgirdau, kaip 
jis suprunkštė: „Nevykėlis“. 


Nuvykau į darbą, ir ponas Karlton-Hėjus šiltai, beveik mei- 
liai, pasveikino mane. Rausdamas ir mikčiodamas jis pasa- 
kė man, kad praėjusį vakarą pasikalbėjo su Lesli ir jie su- 
tarė, jog man galima mokėti dar po 200 svarų kas mėnesį. 
Aš nuraudau ir išstenėjau padėką. Tada nusisukome vienas 
nuo kito ir užsiėmėme darbais skirtinguose parduotuvės 
kampeliuose. 


2004 


Šeštadienis, liepos 21-oji, 2004 


Siandien pirmosios Robio mirties metinės. Mano motina at- 
nešė mums šį rytą laišką, kuris buvo išsiųstas vakar. 


Adrianui Moului 

1 senoji kiaulidė 
Kiaulidės 

Apatinis laukas 
Žemutinis skersgatvis 
Mangold Parva 
Lesteršyras 


Brangusis pone Moulai, 

Kaip turbūt neseniai skaitėte spaudoje ar supratote iš Batlerio 
ataskaitos, ponas Tonis Bleiras pripažino, kad nėra masinio nai- 
kinimo ginklų, kurie galėtų pasiekti Kiprą ir būti panaudoti per 
keturiasdešimt penkias minutes. 

Tikiuosi, dabar liausitės rašęs man ir reikalavęs grąžinti jūsų 
rankpinigius - 57 svarus 10 pensų. 

Gal jums bus įdomu atkreipti dėmesį į tai, kad per tą laiką še- 
šiasdešimt Britanijos ir per šimtą Amerikos pulkų žuvo kare. Ma- 
noma, kad irakiečių žuvo nuo dešimt iki dvidešimties tūkstančių. 

Niekas nežino tikslaus skaičiaus, nes oficiali registracija nebuvo 
vykdoma. 
Nuoširdžiai jūsų 
Džonis Bondas 
Leitsan Travel Ltd 


Deizė pasakė: 
— Parašyk Džoniui Bondui ir pripažink, kad jis buvo teisus. 


Šią popietę, ketvirtą valandą, Deizė ir aš nusistūmėme su 
Greise į Mangold Parvą norėdami nusipirkti Leceister Mer- 
cury. Aš nelabai ilgiuosi automobilio, tačiau Deizė skun- 
džiasi, kad sunku vaikščioti kaimo keliukais avint aukšta- 
kulnius. 

Grįždami į Kiaulides, praėjome mano motiną ir Gyvulį, 
kurie uogavo gyvatvorėse ir maitino viena kita prinokusia 
uoga mano tėvą, sėdintį vežimėlyje. 

Mano vargšas tėvas yra dabar kaip seras Klifordas Čater- 
lis, o motina ir Gyvulys - Koni ir Melorsas. Tačiau, atrodo, 
kūdikių bumo kartos atstovams ši mėnage d trois visiškai pa- 
tinka. 

Motina iškėlė Greisę iš vežimėlio ir tarė putniam mažam 
kūdikiui: 

— Oo, galėčiau tave gyvą suvalgyti. 

Gyvulys atlaužė gabalą builio, ir Greisė suspaudė jį savo 
mažyčiame riebiame kumštuke. 


Parėję namo, atsivertėme Mercury „In memoriam“ puslapį 
ir perskaitėme žinutes apie Robį. Buvo tik dvi: viena mano, 
kita Gleno, padiktuota iš Bosnijos. 


Eilinis Robertas Patrikas Steinfortas žuvo 2003-iaisiais, 
liepos 21-ąją Irake atlikdamas pareigą. Jis buvo pasiųs- 
tas ten, nes tuščiagarbiai, arogantiški žmonės norėjo karo 
ir jis mirė siaubinga mirtimi. Jam buvo tik aštuoniolika 


metų. 

Eiliniui Robiui Steinfortui 

Seniai, saugiai tupintys už stalų, 

Kurie numetė bombas ant tavęs, 

Kentės naktinius košmarus, 

Nes savo širdyse supras, 

Kad pasiuntė jaunus kovot ir mirti ant Irako žemės 
Norėdami pašert gegutę Vakarų 

Tuo, ko labiausiai reikia jai: 

Tai degalų. 


Steinfortui, Robertui (Robiui). Robi, tu buvai geriausias 
draugas. Šį eilėraštį tu išmokai atmintinai. 


Išgyvenusieji 

Be abejo, jie greit pasveiks; nuo įtampos ir baimės 

Jie mikčioja, nerišliai vapalioja, 

Bet, žinoma, į mūšį grįžti jiems - didžiausia laimė, 

Nors šie vaikiūkščiai senais, baugščiais veidais dar vos tik pa- 
velka kojas. 

Jie greit pamirš košmariškas naktis, ir žuvusiųjų šmėklos jų 
nebekamuos, 

Pamirš svajas, aptekusias krauju, ir tik didžiuosis 

Karu, nuplėšusiu jų garbę. 

Išėję mūšin vyrai, niūrūs ir laimingi, | 

Vaikai, neapykantos kupinomis akim, palaužti ir išprotėję. 

Siegfried Sassoon, 1917, spalis 


Sekmadienis, liepos 22-oji 


— Laimingi žmonės nerašo dienoraščio. - Šį rytą gulėdamas 
lovoje pasakiau tai Deizei. 

Ji atsakė truputį susijaudinusi: 

— Tai kodėl pradedi naują? 

Tariau: 

— Ketinu rašyti autobiografiją. 

Ji atsakė: 

— Kiplingai, aš manau, kad tu - fantastiškai įdomus, ta- 
čiau nesu tikra, kad taip pat mano ir kiti žmonės. Supranti, 
tu gyveni kiaulidėje su Žmona ir kūdikiu, važiuoji į darbą ir 
grįžti iš jo dviračiu, žaidi su Greise, dirbi sode, eini į lovą, 
skaitai, myliesi ir miegi. Tad apie ką gi rašyti? 


Townsend, Sue 

To-173 Adrianas Moulas ir masinio naikinimo ginklai: roma- 
nas / Sue Townsend; iš anglų kalbos vertė Laimutė Pacevi- 
čienė. - Vilnius: Alma littera, 2007. - 416 p. 


ISBN 978-9955-24-477-6 


Garsiosios serijos apie Adrianą Moulą tęsinyje šmaikščiai ir stilingai 
atskleidžiamos Adriano Moulo pastangos pabėgti nuo gyvenimo rutinos 
ir išspręsti daugybę įvairiausių rūpesčių. Įžvalgus ir originalus pasakoji- 
mas parašytas dienoraščio forma. 

Britų rašytojos Sue Townsend 

(Sju Taunsen, g. 1946 m.) populiariausi 

romanai - „Karalienė ir aš" (1996, „Alma littera“), 
„Vidutinio amžiaus moters vieši prisipažinimai" 
(2003, „Alma littera“), knygos apie Adrianą Moulą: 
„Slaptas Adriano Moulo dienoraštis. Adriano Moulo 
brendimo kančios“ (1997, „Alma littera“), 
„Adriano Moulo dienoraštis. Kapučino metai" 
(2001, „Alma littera“). Rašytoja žinoma ir kaip 
dramaturgė. 

S. Townsend turi keturis vaikus, šiuo metu su 
antruoju vyru gyvena Lesteryje. 


Romano „Adrianas Moulas ir masinio naikinimo ginkli 
herojus - jau subrendęs vyras, tačiau jo gyvenimas vi: 
dar kupinas komiškų netikėtumų, akibrokštų ir taiklau 
humoro, o įvairios situacijos juokina, stebina ir žavi. 


knygų klubas 


Tapkite Knygų klubo nariu! 

+ Nemokamas knygų katalogas kiekvieną ketvirt, 
+ Naujausios ir populiariausios knygos 

+ Ypatingi pasiūlymai 

+ Knygų pristatymas į namus, darbovietę ar pašti 
Informacijos teiraukitės nemokamu tel. 8 800 20C 
wwWw.knyguklubas.lt 


Kai ponas Bleiras Parlamentui užtikrina, kad per 

45 minutes įmanoma panaudoti masinio naikinimo 
ginklus, Adrianas Moulas jau drąsiai gali vadintis 
vidutinio amžiaus vyriškiu. Jam trisdešimt ketveri 
metai ir devyni mėnesiai. Adrianas gyvena Rat Varfe, 
minimalistiniame bute, palėpėje virš Grand Junion 
kanalo, paguodą randa triūsdamas antikvariniame 
knygyne, kurio savininkas - šventuolis ponas 
Karlton-Hėjus. 

Adrianui ramybės neduoda gausybė problemų: 
dantenų susirgimų pagausėjimas, įvažos invalidų 
vežimėliams, mirtis, abejonės, ar pavyks susigrąžinti 
pinigus už atostogas, sužadėtuvės su Merigold... 

Jo tėvai, Paulina ir Džordžas, remontuoja dvi kiaulidės, 
Pandora Braitvait sėkmingai kopia karjeros laiptais 
Parlamente, o septyniolikametis Adriano sūnus 
Glenas tarnauja kariuomenėje. 

Ar sugebės Adrianas nutraukti sužadėtuves su įkyriąja 
Merigold ir pradėti prasmingą draugystę su jos 
gundančia seserimi Deize? Ar ponas Bleiras taip pat 
norėtų išlaisvinti Iraką, jei jo sūnus būtų atsakingas 

už kelių blokavimą? Kaip sugebės plinkantis, vidutinio 
amžiaus knygų pardavėjas sukaupti pakankamai jėgų, 
kad įveiktų gyvenimo rutiną? 


SUE TOWNSEND 


